
I. INTRODUCCIÓN. 


O presente traballo ten por obxecto a descrición da poesía de Eduar- 
do Pondal. Descrición, e por tanto análise, en canto é un relatorio 
dos seus principais recursos, temas e motivos, mais tamén inter- 
pretación xa que, lonxe de ficar inmiscuída nesa soa pretensión 
analítica e establecer as relacións fondas que ligan a obra do bar- 
do de Bergantiños cos poetas do seu tempo, tanto no marco gale- 
go como europeo, sinalando as liñas xerais da súa creatividade ver- 
bal, enumera as vinculacións que os distintos temas teñen dentro 
do ámbito máis amplo da imaxinación do poeta e, finalmente, co- 
mo resultado de todo o anterior, establece as liñas básicas da es- 
tructura do imaxinario dentro da obra pondaliana. 

Tal emprendemento, tanto pola súa amplitude e ambición como 
polas características da obra do autor, fai precisa a presencia, axu- 
da e conciliación (non no marco teórico mais no práctico) de dis- 
tintos métodos de interpretación literaria, de tal xeito que, aínda 
que nas páxinas que seguen sexa posible encontrar a presencia, por 
veces preeminente, de aproximacións analíticas vinculadas ao que 
se vén denominando crítica da imaxinación, non é menos certo que 
no conxunto global do traballo danse cita outras moitas tendencias 
críticas, desde a biografista e historicista á formalista ou, tamén, 
da crítica da recepción. 

Cremos que nesta altura do desenvolvemento dos conceptos fun- 
damentais da teoría literaria ao lector crítico cábelle empregar as 


distintas ferramentas que considera precisas e, do mesmo xeito que 
un mecánico cambia a chave inglesa polo martelo, así no crítico ca- 
be a mudanza da referencia histórica pola análise simbólica, do 
comparativismo e da intertextualidade pola mención das figuras 
retóricas, sempre e cando este desvío obedeza a unhas razóns de 
oportunidade e de avance nos seus achados. Diriamos que os apa- 
rellos que o teórico da literatura ofrece ao crítico han ser sempre 
para facilitar o seu traballo, as súas pesquisas, nunca para conte- 
las ou paralizalas. Deste xeito, a principal característica metodo- 
lóxica do presente estudio é xustamente a súa non adscrición a nin- 
gunha corrente concreta das que hoxe por hoxe figuran como 
posibles dentro da metodoloxía literaria, aínda que son evidentes 
as pegadas, algunhas moi fondas, destas correntes de que falamos: 
esencialmente, o paradigma filolóxico (1) na súa vertente histori- 
cista e formalista, o paradigma comunicacional, nas súas vertentes 
de crítica da recepción e crítica da identificación, e finalmente o 
paradigma metapsicolóxico, algo na súa vertente lacaniana e, so- 
bre todo, na vertente da crítica da imaxinación. 

Tendo en conta a época en que Pondal desenvolve o seu labor lite- 
rario non nos cabe senón ter moi en conta os planteamentos críti- 
cos xerados por ese tempo histórico, dándomos cabida así, can- 
do for pertinente, á presencia de ideas tomadas dos teóricos do ro- 
mantismo e, tamén, dos autores e estudiosos do simbolismo. Cremos 
que este diálogo da obra do noso poeta, situada agora nun contexto 
global que supera o marco galego e mesmo o hispánico, con ideas 
e autores das tradicións en que verdadeiramente se forxou o seu 
canto, aporta significativas novidades ao permitir a iluminación de 
zonas da súa obra que ata agora ficaban na escuridade. 

A panorámica xeral que se ofrece do Rexurdimento ten por fun- 
ción encontrar unha saída ao problema da ubicación da obra de 
Eduardo Pondal no marco histórico literario do seu tempo. Lonxe 
de ser, pois, unha panorámica pormenorizada, que pretendese ofre- 
cer unha vez máis a explicación do emerxer literario e nacional 
de Galicia durante o século XIX en base á conciliación dos textos 
literarios e os fenómenos históricos e sociais (revolución do 46, cri- 
se do campo, emigración, Xogos Florais do 61, etc), céntrase fun- 
damentalmente en cuestións teóricas de fondo, chegando mesmo 


(1) Tomo esta clasificación da obra, fundamental para estes temas, de Eduardo 
Prado Coelho, Os universos da crítica, Edigoes 70, Lisboa, 1982. 


a xustificar a necesidade dunha ampliación de perspectivas cara o 
marco xeral das literaturas europeas para unha perfecta comprensión 
do fenómeno poético do simbolismo, que atinxe directamente a 
Pondal, comprensión que a crítica de carácter nacionalista (e en- 
téndase a referencia como unha maneira de crítica aos que postu- 
lan un Rexurdimento afastado de todo contacto exterior) non ten 
conseguido facer nítida ata hoxe. 

Neste sentido, a totalidade dos resultados do presente traballo de- 
be enmarcarse, parcialmente cando menos, dentro dunha con- 
cepción análitica que poderiamos denominar literatura compara- 
da pois, aínda que, centrado basicamente sobre a obra de Pondal 
e a literatura galega, dá conta de que como o diálogo que Pondal 
non podía encontrar nos textos dunha tradición literaria inexis- 
tente, mesmo contemplada desde un punto de vista sincrónico, 
emerxe, sen embargo, desde literaturas alleas que o noso autor es- 
tudiou con veneración. A tan debatida modernidade pondaliana 
comezaría, desde o noso punto de vista, no momento en que pro- 
cede a universalizar as referencias literarias e en que a vontade 
de creación dunha literatura particular medra nas súas consecu- 
cións e resultados segundo incrementa o número de influxos alle- 
OS que o poeta é quen de conciliar. 

A análise das voces empregadas polo autor resulta especialmente 
atractiva en canto que é o punto de partida de toda a nosa inda- 
gación, de xeito que o desprazamento do eu lírico cara o eu escé- 
nico ou o el sustitutivo resulta ser un recurso de enorme trans- 
cendencia estética. Así, a descrición dos personaxes baixo os que 
cabe contemplar a presencia alterizada do poeta revélanos aspec- 
tos inéditos da súa concepción do mundo e enmarca claramente 
o camiño de evolución do noso poeta cara ás estéticas finisecula- 
res. O bardo, o guerreiro, o pastor, o peregrino, o vagabundo, as 
fadas, constitúen, por outra banda, elementos significativos da von- 
tade de creación dun mundo imaxinario propio, vontade que es- 
tablece unha clara liña de diferenciación con respecto á estética 
realista. | 

Os temas básicos do autor (o helenismo, o ossianismo, a misoxinia, 
o malditismo, o decadentismo, o ocultismo) así como os seus re- 
cursos máis pertinentes (a profecía, os distintos procedementos de 
ocultación) permítennos trazar unha liña evolutiva na súa obra a 
partir da comparación das diferencias existentes entre Rumores de 
los pinos e Queixumes dos pinos. 


Finalmente ofrécese ao lector unha panorámica xeral da imaxina- 
ción pondaliana a partir dun esquema que concilia tamén algun- 
has das tendencias máis intelixentes da Escola de Eranos, esta- 
blecendo un vínculo singular entre a obra do noso poeta visionario 
por excelencia e aqueles principais estudiosos da imaxinación no 
mundo. 

En xeral as citas da obra do autor remiten case sempre a algunha 
das edicións manexadas, aínda que no caso de aportacións de ci- 
fras consideramos inoportuno a publicación das probas xa que nos 
levaría a unha longuísima enumeración, impropia do traballo crí- 
tico que nos propuxéramos. Así, o lector deberá fiarse da nosa 
benevolencia e rigor no traballo cando afirmamos que determina- 
da palabra aparece trinta veces nos Queixumes ou tal outra só 
unha. 

Por problemas alleos á nosa vontade foinos imposible consultar a 
tese do profesor Manuel Ferreiro Fernández Obra lírica de Eduardo 
Pondal. Edición crítica, presentada na Facultade de Filoloxía de San- 
tiago de Compostela en 1990, de xeito que os poemas aparecen sem- 
pre referidos ás edicións que oportunamente se citan a pé de páxi- 
na. Aínda lamentando esta gralla, cremos que, pola índole do noso 
traballo, a fixación global dos textos pondalianos que a actualida- 
de bibliográfica nos depara resultaba suficiente. Así, a citación dos 
fragmentos da obra do autor realízanse sempre sobre PONDAL, 
Eduardo, Queixumes dos pinos e outros poemas, Colección Pom- 
bal, Ed. Castrelos, Vigo, 1977. No caso de que a cita proveña de cal- 
quera outra edición do autor especificarase en nota a pé de páxina, 
mencionando a obra correspondente. 

O autor quere manifestar, finalmente, o seu agradecemento aos 
profesores Carlos López Bernárdez e Ramón Nicolás Rodríguez po- 
la lectura atenta que fixeron do orixinal e polas súas moi varia- 
das suxerencias, establecendo matices e suprimindo incorreccións. 


Vigo, 31 de Marzo de 1992. 


II. O PROBLEMA DA UBICACIÓN DA OBRA DE EDUARDO 
PONDAL NO MARCO HISTÓRICO-LITERARIO DA SÚA ÉPOCA. 


A poesía de Eduardo Pondal sitúase no marco histórico e litera- 
rio da evolución que leva as letras europeas do romantismo ao sim- 
bolismo. Trátase dunha mudanza paulatina e na que este último mo- 
vemento non fai senón aparecer, tendo en xeral, e desde unha 
perspectiva meramente descritiva, máis peso a herdanza do roman- 
tismo (xa que Pondal inicia a súa aventura literaria xusto nos seus lin- 
des históricos e estéticos) cá de calquera outro movemento. A impor- 
tancia da súa obra, que a análise e interpretación literaria institúen 
como resultado, non debe basearse, sen embargo, tanto na orixe das 
distintas influencias que o poeta tivo como no resultado final, de ori- 
xinalidade notable, a que esas influencias dan lugar. 

Existen, pois, dentro do conxunto da súa obra lírica, elementos 
románticos (e clásicos) aos que se van sumando actitudes e visións iné- 
ditas que constitúen, ao noso entender, o fundamental da súa apor- 
tación. Estes anovamentos son, principalmente, de orde idealista e for- 
mal (referirémonos no sucesivo ao idealismo non como tendencia 
filosófica senón como epígrafe aplicable aos movementos finisecula- 
res: simbolismo, modernismo, decadentismo, neo-rafaelismo) aínda 
que, en moitas ocasións, resulta difícil deslindalos da propia herdan- 
za romántica. 

Cómpre ter en conta, sen embargo, que a reacción idealista que 


se produce nas literaturas europeas a finais do S. XIX ten, en todo ca- 
so, moito que ver coa oposición ao realismo e encontra tamén o seu 
fundamento na restitución dalgúns dos principios románticos. Con to- 
do trátase de movementos demasiado próximos no tempo como pa- 
ra aportaren modificacións sustanciosas, que non poidan ser identifi- 
cadas como simples ecos do pasado, sobre todo cando a contemplación 
do caso non se produce coa distancia precisa, aínda que, como vere- 
mos, no caso de Pondal, esas mudanzas estéticas son de suficiente pe- 
so como para postularmos un poeta decantado na súa evolución ca- 
ra ao simbolismo, evolución fundamentada, principal pero non 
exclusivamente, no que denominaremos estructura da imaxinación. 

O romantismo tería iniciado, así, un gran período literario que, en 
palabras de Octavio Paz (2), continuaría ata a aparición das vangar- 
das. Nese longo proceso, o simbolismo constituiría un espacio inter- 
medio, o punto medio xusto en que a esaxeración dalgúns dos prin- 
cipios románticos comeza a equilibrar a balanza cara ao lado da 
opacidade da linguaxe e da autonomía da literatura e, seguindo os pos- 
tulados da arte pola arte, a poesía concéntrase sobre si mesma, cons- 
ciente de ser outra realidade e non un producto mimético da verda- 
deira realidade” Este virarse para o texto está exemplarmente disposto, 
como veremos, na obra de Pondal e constitúe, sen dúbida, unha das 
súas características definitivas. 

A voz da Natureza (situada na actitude falante de elementos aé- 

- reos e vexetais, sobre todo) está presente na Linguaxe e a Poesía, 
como forma harmónica e superior desta, constitúe, pois, unha outra 
realidade cara a que debe virar a súa ollada o poeta. Ou sexa, a poe- 
sía forma parte da natureza e é, mesmo, a súa cifra. Así, o paso pro- 
dúcese dun xeito lineal e lóxico. Isto é, a linguaxe é a forma humana 
de constituír son a partir do aire e a poesía é a forma arquetípica de- 
sa linguaxe, unha especie de compendio hermético e máxico de can- 
to a Linguaxe, e por tanto a Natureza, está disposta a deixarnos en- 
tender. Esta idea (derivada logo no conxunto de analoxías entre voz 
humana e voz natural), reiterada con enorme frecuencia na poesía 
de Pondal, supón un dos alicerces da súa modernidade, a pesar de ser 
tamén un tema clave no romantismo, e moitas veces encontra eco no 
nivel formal do seu discurso, de xeito que a conceptualización que a 
poesía pondaliana leva a cabo non parece allea, ou polo menos ca- 


(2) PAZ, Octavio, La casa de la presencia. Poesia e historia. Obras completas 
edición del autor, Círculo de Lectores, Barcelona, 1990. 

rente de correlato, a toda proposta de variación formal (entendendo 
aquí formal como algo restrinxido ao tipo de verso e ao estilo). 

Así, resulta un tanto estraño que, na lectura dalgúns dos nosos crí- 
ticos, Pondal apareza como unha especie de romántico fóra de épo- 
ca, un poeta arcaico e pasado de moda que segue os modelos dunha 
arte fenecida, mentres, paradoxicamente, aqueles que o trataron en 
vida, sinalan a súa cultura literaria e poética como a mellor (3), con 
distancia, do seu tempo. Esta aparente paradoxa, unida á dificultade 
de comprensión xerada pola vontade independentista de parte da no- 
sa crítica que, ao tratar de autonomizar, en parte con razón, a nosa 
tradición literaria, esquece que esa autonomía, por tratarse dunha tra- 
dición que non se xera só (diríamos mesmo, no caso de Pondal, que 
en absoluto) no eido das propias herdanzas literarias nacionais senón 
que se institúe tamén polo diálogo con outras tradicións alleas, ten uns 
límites precisos, uns lindes que autores como o que empezamos a es- 
tudiar ultrapasan con folgura, máxime cando, ao tratarse dunha lite- 
ratura emerxente, debía procurar os modelos dunha lírica culta en tra- 
dicións foráneas. 

Deste xeito, en Pondal dáse moitas veces a presencia, ata certo 
punto paradóxica, do nacional e do supranacional como valores con- 
trapostos. Isto é, mentres hai unha procura de creación dunha tradi- 
ción literaria propia,/os elementos cos que se procede a construír o 
que, a partir de agora, denominaremos puzzle pondaliano son maio- 
ritariamente de índole foránea. Mentres en certa Rosalía é evidente a 
vontade de encontrar a tradición no canto popular (Cantares Galle- 
gos), aínda que esa vontade (non o canto) sexa de orixe foránea, en 
Pondal ese eco resulta moi breve. E, aínda que, no caso de une outro 
poeta, o resultado da obra ultrapase con moito a visión local para ofre- 
cer unha altura e unha vontade literaria de carácter universal, o certo 
é que Pondal parece máis disposto a un tratamento máis etéreo, máis 
ambiguo, dos temas literarios, construíndo, en xeral, unha alegoría de 
carácter relixioso que analizaremos. Alegoría que tamén existe en Ro- 
salía, aínda que aparece difuminada pola presencia de máis direccións 
temáticas.) 

No eido da nosa historiografía literaria, as opinións e valoracións 
dos distintos críticos teñen topado ao longo dos anos cos atrancos pro- 
pios de quen pretende historiar unha literatura emerxente..O caso de 
Pondal, dificilmente encadrable dentro do realismo, pero tamén de- 


V 
(3) PARDO BAZAN, Emilia, “Luz de luna” en De mi tierra, Madrid, 1888. 

masiado serodio para poder ser un exemplo de literatura romántica, 
centra, en grande medida, a discusión. O feito de a súa obra produ- 
cirse de maneira coetánea coa de Rosalía de Castro, poeta fondamente 
estudiada pola crítica galega e universal e ubicada, case sempre, den- 
tro do realismo (ubicación que máis adiante cuestionaremos en parte), 
distorsiona a contemplación da obra pondaliana de xeito que o ver- 
dadeiro papel desta dentro da nosa tradición fica relegado, en reali- 
dade, ao de mero comparsa, como se unicamente fose un autor acom- 
pañante, unha especie de contraste que, ao ser comparado coa obra 
da poetisa, devolvería unha luz máis amatada, menos brillante. E es- 
te prexuízo inicial, producido polo deslumbramento da obra de Rosa- 
lía, que poderíamos denominar eclipse rosaliano, comporta en moi- 
tas ocasións unha valoración pouco obxectiva dos temas e maneiras do 
autor. 

E evidente, por outra parte, que o problema da ubicación histo- 
riográfica da súa obra tamén estaría producido, e sobre todo, pola 
dificultade de ubicación dos textos das literaturas emerxentes. A visión 


xeral sobre a obra pondaliana, por máis que os seus tópicos, motivos: 


e temas teñan sido salientados desde o inicio, adoece, pois, dunha cer- 
ta incomprensión de conxunto, motivada, por unha banda, polo que 
denominamos eclipse rosaliano e, por outra, polas dificultades con 
que se encontra a nosa historiografía ao tratar do S. XIX. 

Abeiramos agora a segunda das cuestións para, de camiño, dar 
respostas aos interrogantes planteados pola primeira. 

A pregunta sería máis ou menos a seguinte: ¿de onde sae a lite- 
ratura galega contemporánea? (E enténdase que a resposta será sem- 
pre a mención dun determinado período da literatura española, por 
canto á hora de definir as literaturas nacionais empregamos o crite- 
rio da lingua, aquilo que Ricardo Carballo Calero denominou con acer- 
to criterio filolóxico (4), cousa que implica que todo o escrito en Ga- 
licia en castelán non pertence á literatura galega e, inevitablemente, 
pertence de cheo á literatura española). 

Para maior complexidade do asunto proposto, habería que ma- 
tizar que a resposta á pregunta tería, antes de máis, un preámbulo que 
diría: de escritores nados en Galicia que, nun determinado momento 
da tradición española, deciden escribir en galego e inaugurar unha tra- 
dición contemporánea propia, de maneira que a secesión que nunca 


(4) CARBALLO CALERO, Ricardo, na súa Historia da literatura galega con- 
temporánea, Ed. Galaxia, Vigo, 1981. 

se dá no ámbito político aparece reflexada na literatura. 

E a este momento ao que denominaremos momento de saída. 

Ora ben, esta primeira pregunta conlevaría unha segunda inte- 
rrogante: ¿como definir ese producto saído dun determinado período 
da literatura española feita por galegos? ¿Co mesmo epígrafe da nai 
ou ben con outro distinto, por ser potencialmente un feito literario 
diverso? E aínda unha terceira: ¿non é a mudanza de idioma un feito 
literario tan importante como para supor un avance cualitativo no pro- 
ceso de construcción de calquera obra de autor? 

Persoalmente inclinámonos pola teoría de que, sexa cal for o pe- 
ríodo da literatura española de que partisen as obras dos primeiros li- 
teratos galegos contemporáneos, o simple feito de decidírense por un- 
ha tradición inaugural, cunha ferramenta de traballo escasamente 
empregada (máxime cando estes autores descoñecían por completo a 
existencia dunha literatura medieval), supón un salto cualitativo o su- 
ficientemente importante como para podérmolos ubicar nun período 
literario diferente, unha versión sui generis do que a Escola de Cons- 
tanza denomina mudanza de horizonte. 

E a este momento ao que denominaremos momento de chegada. 

O problema é aínda máis complexo por canto para respostarmos 
a cada unha das preguntas debemos situarnos nunha tradición creati- 
va e crítica diferente: a española e a galega. A española, perfectamente 
construída; a galega, por facer. Así resulta evidente que, por máis que 
na conciencia dos nosos autores do S. XIX existe unha clara vontade 
de creación de literatura nacional, a tópica tensión existente no pro- 
ceso creativo entre (5): 

a) a sincronía e a diacronía da propia tradición literaria, e 

b) a influencia da poesía escrita noutros países 

resólvese finalmente pola ausencia de, polo menos, a metade 
do primeiro dos factores, xa que a diacronía da propia tradición lite- 
raria resúmese nunha contraposición na que un dos elementos opos- 
tos non existe, sendo esta unha das razóns da importancia da tradición 
oral no Rexurdimento. Isto é, os nosos autores do dezanove poden es- 
tarinfluenciados pola sincronía da propia literatura emerxente (e es- 
tá claro que tanto Rosalía como Pondal exercen como un pólo cen- 
tralizador arredor dos que ubicarse, mesmo un con respecto ao outro) 
pero non teñen máis tensión diacrónica que a da súa propia vontade 

t 


(5) Tomo a idea de GUILLEN, Claudio, Entre lo uno y lo diverso, introducción a 
la literatura comparada, Ed. Crítica, Barcelona, 1985, p. 21. 

inaugural. Así, esa tensión diacrónica da propia tradición literaria hai- 
na que buscar no segundo dos factores: na influencia doutras tradi- 
cións. 

¡A experiencia do desarraigo, presente en moitos dos escritores 
europeos de finais do dezanove e tan característica da modernidade, 
é común aos escritores galegos. Diríamos que o regreso ás raíces fai- 
se xustamente pola adquisición da conciencia dese desarraigo e nin- 
guén como os nosos escritores vai sufrir a contraposición entre o lo- 
cal e o universal. En Pondal esta adquire o sentido das fontes e do 
resultado. Mentres as fontes son evidentemente universais (helenismo, 
ossiánismo, simbolismo, miltonismo) os resultados caracterízanse po- 
la vontade local (presente mesmo, como veremos, na importancia da 
terra particular como elemento a ter moi en conta na construcción do 
propio mundo). O fillo pródigo regresa desde a atmosfera moderna do 
desarraigo ás raíces da propia terra. Neste sentido será especialmen- 
te clarificadora a análise comparativa que máis adiante faremos so- 
bre Rumores de los pinos e Queixumes dos pinos.) 

Aínda sabendo que Pondal comezou a escribir en galego moito 
antes da publicación do primeiro dos libros e continuou escribindo 
en castelán moito despois da publicación do segundo, resulta revela- 
dor comprobar como o camiño percorrido entre o momento de saí- 
da e o momento de chegada supón, mesmo, unha variación ambien- 
tal e climática, como se o poeta nese breve percurso se ubicase en 
países diferentes e adquirise unha percepción distinta do mundo, de 
xeito que algúns dos importantes temas e motivos presentes na obra 
galega (poñamos o exemplo da ética castrense, de tradición heléni- 
ca) desaparecen por completo na obra en castelán. Mais tamén re- 
sulta evidente que o período decorrido entre 1877 e 1886, datas da 
publicación de Rumores de los pinos e Queixumes dos pinos, res- 
pectivamente, é un período clave en todo o ámbito literario europeo 
na recepción dos movementos finiseculares, nomeadamente o sim- 
bolismo francés. Pénsese que Baudelaire publicou Les Fleurs du mal 
en 1857, que entre 1870 e 1873 se produce o mellor de Verlaine e 
case todo Rimbaud, que 1882 é o ano da aparición de Au revours 
de Huyssmann e que despois de 1884 Mallarmé comeza a reunir 
aos devotos da poesía absoluta arredor da veneración do soneto bau- 
delairiano Correspondances, do que falaremos para ilustrar algúns cu- 
riosos procesos presentes en Pondal. Por máis que carezamos de do- 
cumentos que nos certifiquen o coñecemento por parte de Pondal 
da obra destes autores, é evidente que a súa ampla cultura humanís- 

tica e literaria tiña a suficiente intuición como para captar no ambiente 
(e no pasado) as tendencias que parecían ir decantando a poesía do 
novo século. Sen ir máis lonxe, algúns poemas de Rosalía, que Pon- 
dal coñecía por forza, daban conta xa deste novo aroma que come- 
zaba a espallarse polas letras europeas.) 

A opinión dos especialistas neste tema non ten sido polo de ago- 
ra o suficientemente unánime (máxime cando moitos deles non pare- 
cen entender a diferencia entre os dous momentos que aquí nos plan- 
teamos) e deixa aínda lugar a moitas dúbidas ao podermos sinalar 
actitudes mesmo enfrentadas: 

- a aparición do Rexurdimento dentro do seo do romantismo+nal- 
gúns casos non sabemos se falan dun romantismo galego ou caste- 
lán ou, mesmo, do romantismo como período máis amplo, que abran- 
xería, mesmo, máis alá do inicio de século ou tamén da chamada 
segunda vaga romántica). 

- a aparición do Rexurdimento dentro do seo do realismo (e aquí 
os críticos parecen decantarse por definir o realismo como o primei- 
ro período da nosa literatura contemporánea, ficando ben claro que 
se trata do momento de chegada e non do momento de saída). 

A primeira das actitudes, sen dúbida debedora daquela crítica 
española que situaba a Rosalía de Castro xunto con Bécquer dentro 
do chamado romanticismo tardío, parece hoxe superada (6), aínda que 
resulta evidente que é o romantismo español o ámbito en que se pro- 
duce, parcialmente cando menos, o momento de saída. 

E a segunda a que parece axustarse máis á realidade, como a se- 
guir veremos (agora como momento de chegada), aínda que dentro 
dos autores que optan por esta afirmación hai tamén diverxencia se- 
gundo se observe a evolución da literatura galega baixo o prisma da 
herdanza rosaliana ou pondaliana, inexplicablemente irreconcilia- 
bles. E é aquí onde se sitúa o primeiro dos problemas suscitados pola 
obra do noso autor, xa que o feito de ser coetánea da de Curros e Ro- 
salía, sitúa aos críticos perante a complexa situación de pretender me- 
ter o seu corpo dentro dun traxe alleo. E, por máis que a forma do vo- 
lume sexa semellante, as súas medidas oscilan grandemente. Mais o 


(6) É esta a posición defendida por CARBALLO CALERO, Ricardo, na súa His-toria da 
literatura galega contemporánea, Ed. Galaxia, Vigo, 1981, p. 14: “Foi o ro- 
mantismo serodio o que nos truxo a obra mestra que nos facía falla a obra de Rosalía”. Tamén 
Xesús Alonso Montero e Marina Mayoral se inclinan por esta actitude en “Sím- 
bolo y realidad en Rosalía”, Historia y crítica de la literatura española, dirixida por Francisco 
Rico, Tomo V, Editorial Crítica, Madrid, 1982, p. 325 e ss. 

asunto non fica aí, xa que esa vontade obriga aos críticos a ler a obra 
pondaliana dunha determinada maneira, procurando reconducila ca- 
ra onde non quere ir, tratando de introducir a materia dos seus versos 
nun molde que desvirtúa notablemente o seu aspecto, de xeito que o 
resultado da operación redunda nunha valoración pexorativa. 

Existe, sen embargo, unha corrente na nosa crítica, enraizada nun- 
ha longa tradición (7), que, aínda con resultados moi discutibles, ten 
procurado adaptarse aos recursos valorativos que parece demandar 
a obra do noso autor, contextualizándoo nun marco xeral das litera- 
turas europeas. Este feito parece estar reñido para outros autores (ve- 
remos a seguir o caso de Francisco Rodríguez) cunha valoración in- 
dependente e autónoma da tradición literaria galega, cando, en realidade, 
e á marxe da necesidade que ten a obra pondaliana de ser ubicada ne- 
se contexto, o único que parece pretender é darlle maior universali- 
dade.) 

X.L Méndez Ferrín sinala en De Pondal a Novonevra, que: 


“Do romantismo xuvenil de Pondal só cómpre dicir que 
é unha etapa prehistórica. A partir do influxo de Macpher- 
son (posterior á etapa liberal, de mocedade, romántica, com- 
postelá) o noso poeta comeza a elaborar un mundo de seu, 
acadando unha actitude poética máis moderna” (8). 


Amado Ricón Virulegio, outro dos críticos pondalianos, afirma 
que: 


“Pondal compuso sus primeros versos dentro de la es- 
tética romántica, en los que se observan algunas caracterís- 
ticas premonitorias de los nuevos rumbos en que había de 
enmarcar su producción poética, pasando a ser uno de los 
paradigmas del Renacimiento cultural de Galicia” (9). 


Resulta evidente que ningún dos dous autores, por máis que am- 


(7) Sobre a historia da crítica pondaliana véxase o capítulo “Unha breve viaxe po-la crti 
ca pondaliana” in FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988. 

(8) MENDEZ FERRIN, Xosé Luis, De Pondal a Novoeyra, Edicións Xerais de 
Galicia, Vigo, 1984, p. 24. 

(9) RICON VIRULEGIO, Amado, Estética poética de Eduardo Pondal, Ediciós 
do Castro, Serie Liminar Filoloxía, A Coruña, 1985, p. 35. 

bos se ubiquen na corrente que sitúa a literatura galega dentro do 
que Carballo Calero definira como “a esposición das realizacións e do 
desenrolo da fala galega no orde literario” (10) (isto é, entenden que, 
tecnicamente, as obras pertencentes a unha literatura nacional se de- 
finen pola lingua en que estean escritas) aclaran a que se refiren can- 
do falan de romantismo, aínda que das súas declaracións se sobreen- 
tende que, acaso, sexa o romantismo español, por canto os primeiros 
poemas de Pondal foron os escritos nese idioma, e sirva como exem- ` 
plo o famoso Brindis Pronunciado En El Banquete Democrático 
De Conxo El 2 De Marzo De 1856. 

Máis cauta resulta a posición de Francisco Rodríguez que no seu 
opúsculo Literatura Galega Contemporánea. (Problemas de método 
e interpretación) sinala como “cultura literaria galega” (11) e como “elo 
caracterizador” ao realismo. Sería esta cultura literaria galega, e isto é 
xa unha idea nosa, non presente no libro antes citado, unha boa ma- 
neira de definir o camiño existente entre o momento de saída e o mo- 
mento de chegada. O romantismo e o primeiro realismo españois en- 
xendran en Galicia unha cultura literaria propia, centrada sobre os 
aspectos sociais e históricos do país, e desta cultura sae a idea de cre- 
ar unha tradición autóctona. 

Non se trata, pois, dunha evolución serodia, que sitúe a nosa 
entón incipiente tradición literaria cun marcado retraso con respecto 
ás pautas que na altura estaban a rexer nas distintas literaturas euro- 
peas, nomeadamente a francesa, a inglesa e a alemá, senón que se 
produce dun xeito perfectamente coétaneo con estas, se ben dentro 
do carácter específico que as nosas letras nacionais, entón aínda emer- 
xentes, estaban a procurar para si.) 

Interésanos, por tanto, ver en que maneira se produce esa evo- 
lución tomando a figura de Eduardo Pondal como emblemática, por 
canto é, xunto coa de Rosalía de Castro, a que leva máis adiante o pro- 
ceso evolutivo que conduce ao novo século e manifesta no seu interior 
as tensións propias dun crecemento que supón o adeus definitivo ás 
concepcións literarias do romantismo. O amor do vago e indefinido, 
o tema da neurose e da dexeneración, relacionado coa visión psico- 
patolóxica do Naturalismo e o mal du siécle romántico, revelando o 
fin ou a degradación do espírito humano, o tema do desánimo e a apa- 


(10) Opus cit. p. 11. 


(11) RODRÍGUEZ SÁNCHEZ, Francisco. Literatura galega contemporánea (Pro- 
blemas de método e interpretación). Edicións do Cumio, Vigo, 1990. p. 20. 

tía, o misticismo panteísta, o narcisismo, a sexualidade doentía, a pro- 
cura da captación do inefable, a concepción da poesía como unha cien- 
cia de médiuns, a profecía, o fracaso do iberismo, a arqueoloxiza- 
ción da utopía, serán algúns dos camiños que o autor emprenda 
evidenciando este movemento, ao que non será allea a existencia dun- 
ha arquitectura do imaxinario sumamente reveladora e que presupón 
a existencia dun ánimo simbolista previo, no autor, á creación dos seus 
poemas. 

A insólita polémica de valor xurdida nos últimos tempos entre 
pondalianos e rosalianos fica fóra dos nosos obxectivos, no sentido 
de considerarmos que a aparición da poesía moderna é un proceso 
histórico e que, por máis que as individualidades teñen sempre un pe- 
so específico dentro do discurso das letras de creación, o feito de 
esta terse significado máis na obra dun poeta ou outro carece, en de- 
finitiva, de interese xa que sempre se tratará de afirmacións dificil- 
mente comprobables que evidencian, antes de máis, a paixón dos crí- 
ticos por unha ou outra obra, ademais de empregaren concepcións 
da modernidade a miúdo diversas e, en absoluto, equiparables. A 
“ciencia” literaria carece, polo de agora, da obxectividade precisa pa- 
ra poder dirimir en tan intrincado litixio e a existencia de acusados 
decantamentos críticos obedece en moitos casos á contemplación da 
nosa tradición literaria desde un a priori que conleva xa a radicalida- 
de do propio xuízo. Con todo, recoñecemos e admiramos os proce- 
sos análogos existentes na obra de Rosalía de Castro e que conducen 
igualmente á poesía do novo século, xa que resulta, tamén, moi li- 
mitador reducir a concepción poética de Rosalía ao ámbito exclusivo 
do realismo. 

No xa citado volume De Pondal a Novoneyra Xosé Luís Méndez 
Ferrín expresaba a súa convicción de que Pondal era “o primeiro po- 
eta galego moderno” (12). O autor xustificaba a súa opinión na idea 
de que aínda que 


“o estímulo remoto que promove, por unha banda a apari- 
ción do realismo, e por outra a do idealismo, sexa de orixe 
romántica (...) Rosalía e Pondal xa non son escritores ro- 
mánticos: a súa contextura inclúese claramente na literatu- 
ra da segunda metade do XIX. Con todo e teren a mesma 
idade, representan, a escada galega, dúas concepcións da 


(12) Opus cit. p. 17. 

arte que se suceden e se contrapoñen en Europa: realismo 
e idealismo. A medida que o século se esgota, o segundo 
irá dominando, de maneira e modo que o triunfo final do 
idealismo equivale, en literatura, ó advenimento do século 


XX” (13). 


Estas ideas serán amplamente debatidas no seo da nosa crítica e 
darán lugar a distintos posicionamentos case sempre en defensa da 
modernidade de Rosalía de Castro. Así Francisco Rodríguez Sánchez 
afirma: 


“Do ponto de vista dos contidos -aproximación ao re- 
al sociolóxico- e do ponto de vista das formas -intelixibili- 
dade, pensamento e sentimento, como expresión determi- 
nante-, o realismo é o grande momento da cultura literaria 
galega e tamén o elo caracterizador. Precisamente é esta 
constatación a que leva a Méndez Ferrín, despois de reco- 
ñecer que “a literatura galega non renace baixo o signo do 
romantismo senón do realismo” a ter que prescindir secta- 
riamente de Rosalía e de Curros, nunha pretensa historia da 
poesía galega moderna, modernidade que só o movimento 
simbolista, entendido desde a óptica francesa ou inglesa, ga- 
rantiría. O primeiro poeta moderno, isto é, formalista, sería 
Pondal, para a continuación colocar toda a pléiade de poe- 
tas existentes. Para desfacer, en parte, o contrasentido e a ` 
incoerencia, defende que “en Galicia, ó revés do que acon- 
tecera nas literaturas europeas, o realismo non é burgués e 
a reacción idealista non significa unha evasión da realidade”. 
Desde logo, na primeira renacencia cultural, os tres clásicos 
representan fitos cualitativos. O máis esquemático posibel- 
mente sexa Curros. Os outros dous, Rosalía e Pondal, po- 
dendo catalogárense de realistas, son, ao tempo, especial- 
mente a primeira, en aspectos parciais, románticos, 
modernistas, simbolistas, mesmo surrealistas, ou clásicos (o 
caso de Pondal). Na situación convulsiva que viviron, os tres 
fixeron unha epopeia elexíaca (respeito do presente, Rosa- 
lía e Curros; desde o presente respeito do pasado e do fu- 
turo, Pondal). A modernidade, como problemática de fon- 


(13) ld. p. 21. 


19 


do, aboia nos tres, e nos aspectos formais de maneira sen- 
lleira en Rosalía” (14). 


Tamén o crítico Arcadio López-Casanova entrará na polémica xa 
que, ao seu xuízo, falando de Rosalía: 


“atopa a nosa poeta un vehículo ben axeitado á forma da 
súa vivencia e do seu querer dicir, de maneira que o símbolo 
responde tanto ás esixencias dunha intimidade pudorosa 
-allea, inda na “extremosidade vivencial”, a todo efectismo 
sentimental- coma ás necesidades de “sutilizar as emocións” 
e moverse cunha palabra tremecida no temblor alusivo (a pa- 
labra do “inefable místico”, a palabra -a súa- de vibración 
metafísica). Con iso, e xa para rematar, Rosalía marca os 
fundamentos dos que terá de saír a nosa máis anovadora 
lírica moderna” (15). 


Noutro dos seus traballos este mesmo crítico mostrarase máis ra- 
dical e contundente: 


“as figuras coetáneas de Curros e de Pondal deben ser cali- 
ficados de “poetas retrasados”, non só en relación coas an- 
ticipacións rosalianas, senón tamén á luz do que estaban sen- 
do os grandes eixos da lírica europea. Lémbrese, ó respecto, 
que no 1852 Leconte de Lisle publica Poémes antiques; do 
1845 é Chiméres, de G. de Nerval (...) Doutra banda, Pon- 
dal elabora o mundo heroico de Queixumes sobre unha ba- 
se mítica rigurosa (acorde coa tendencia mitoloxizante dos 
románticos) (...) Como se ve, pois, nin a mítica heroica de 
Pondal (clave romántica), nin o canto cívico de Curros (cla- 
ve realista), teñen nada que ver coas forzas que en 1880 (Ai- 
res da miña terra) ou en 1886 (Queixumes dos pinos) ían 
dando sensoá poética moderna (16). 


(14) Opus cit. pp. 20-21. 

(15) LOPEZ CASANOVA, Arcadio, “Estilística do símbolo na poesía rosaliana” in 
Actas do Congreso Internacional de estudios sobre Rosalia de Castro e o seu tempo, 
Tomo 1, Consello da Cultura Galega, Universidade de Santiago de Compostela, 1986. O 
subliñado é meu. 

(16) LOPEZ-CASANOVA, Arcadio, Luis Pimentel e Sombra do aire na herba, 
Ed. Galaxia, Vigo, 1990, pp. 17-18. 

Cremos importante sinalar que as actitudes críticas de Francisco 
Rodríguez e A. López Casanova, logo de coincidiren na defensa de 
Rosalía, diferen amplamente nas argumentacións. Mentres para Ro- 
dríguez o erro de Ferrín é basearse no modelo de evolución poética 
francés (romantismo, realismo, simbolismo, vangarda), modelo que é 
universalmente recoñecido como o que define a evolución literaria 
da literatura occidental durante o pasado século e o inicio do presen- 
te, e no que el non é capaz de ubicar cando menos unha certa Rosa- 
lía, xa que unha parte importante da súa obra conecta directamente 
co simbolismo, Casanova faino desde a defensa correcta dunha Ro- 
salía simbolista, situando erradamente a Pondal baixo o único epí- 
grafe de mítico-heroico e atrasado. O que ningún dos dous parece que- 
rer ver son as coincidencias de Rosalía e Pondal, coincidencias que se 
sitúan, polas características da obra pondaliana, máis no ámbito do 
simbolismo que do realismo. 

Sen pretendermos entrar, polo de agora, con máis intensidade no 
debate, cremos que, en definitiva o que se está a discutir (como pano 
de fondo agachado pola disputa sobre a maior ou menor modernida- 
de de Rosalía ou Pondal) non é tanto a importancia e a herdanza que 
os distintos modelos da nosa lírica decimonónica tiveron e deixaron 
na nosa tradición literaria (é evidente que tanto Pondal como Rosalía 
e Curros continuaron a dialogar ata actualidade cos poetas posterio- 
res, converténdose así nun modelo a imitar ou a evitar), como o es- 
quema xeral de periodización da nosa literatura nun momento en que, 
despois de varios séculos de case total inactividade, o Rexurdimento 
sitúa á crítica perante un problema de difícil solución. 

Sen dúbida,/unha literatura emerxente, que adquiría entón visos 
de ser nacional, dificilmente podía ser xulgada mediante un proceso 
particular de evolución que esquecese o modelo das literaturás euro- 
peas, en xeral, e da española en particular. Isto é, non se podía falar 
de momento de chegada sen ter en conta o momento de saída. Nes- 
te sentido, a concepción nacional da nosa crítica literaria, contrapos- 
ta a aquela Weltliteratur (literatura mundial) de que falaba Goethe na 
súa vellez, resulta ao noso ver totalmente ineficaz para comprender a 
nosa fin de século, aínda que haxa que ligar necesariamente a apari- 
ción da literatura galega contemporánea á aparición da vontade de na- 
ción galega moderna. 

Neste sentido interésannos as ideas expostas por Gerhard R. Kai- 
ser cando, despois de sopesar a crítica á Literatura Universal desde va- 
rios puntos de vista (como susma mecánica de todas as literaturas, co- 

mo conxunto de obras primas e como literatura de cuño e valor supra- 
nacional) afirma que: . 


(“A literatura universal é um processo, cujas condições 
técnicas e económicas são enformadas pela industrialização 
capitalista. Esta conduz também a um aumento de veloci- 
dade da circulação, a uma intensificação tanto quantitativa 
como qualitativa do intercâmbio internacional no plano cul- 

Y, tural e com tudo isto -a longo prazo- a un crescente nivela- 
mento das condicóes de vida, para uma reducáo da náo con- 
temporaneidade do contemporáneo. 


O processo literário universal tende a abranger, devi- 
do ás condições técnicas e económicas que lhe servem de 
base, todas as literaturas. Uma limitação do coceito de lite- 
ratura universal ao campo europeu é ainda hoje justificável 
apenas por uma questáo pragmática; um condicionamento 
a algumas poucas grandes literaturas europeias, ou até a 
obras primas escolhidas é, pelo contrário, de recusar, pois, 
de um modo objectivo e ingénuo, não entende a formação 
de um cánone como parte do processo literário universal, 
portanto como objecto de análise comparatista, e renega os 
intereses que a ela afluem” (17). 


A primeira das tentativas descritas con anterioridade, a de apli- 
carlle á nosa tradición literaria a periodización propia das literaturas li- 
mítrofes, e nomeadamente a española, (presente en críticos como Jo- 
sé Luis Varela (18) e, en menor medida, en Ricardo Carballo Calero 
(19)) tropezaba xa cun grave inconveniente matizado posteriormente 
con rigor pola maior parte dos críticos. Así Pilar Vázquez Cuesta afir- 
maría: 


“La moderna literatura gallega sigue, es consecuencia 
| y al mismo tiempo impulsa a un movimiento ideológico de- 


(17) R. KAISER, Gerhard, Introdução à literatura comparada, Fundacao Calous- 
te Gulbenkian, Lisboa, 1989. 
-—(18) VARELA, José Luís, Poesía y restauración cultural de Galicia en el siglo 
XIX, Madrid, 1958. 
(19) CARBALLO CALERO, Ricardo, Historia da literatura galega contempo- 
| ránea, Ed. Galaxia, Vigo, 1981. 

nominado en un primer momento (más o menos hasta 1885) 
provincialismo, luego (entre 1885 y 1917) regionalismo y, 
por último, (a partir de esta fecha) nacionalismo” (20) 


A literatura galega definiríase así pola súa recepción e esta, con- 
notada claramente coas características xerais dunha ideoloxía vincula- 
da á expresión nacente da patria galega, presentes en todos os auto- 
res do S. XIX, desmarcábase amplamente dos camiños seguidos pola 
literatura española que xa só serviría como parámetro de distancia- 
mento. A literatura galega convertíase, pois, a pouco de nacer no pri- 
meiro dos territorios liberados e a súa existencia atinxía o valor ine- 
quívoco da vontade nacional. Galicia era un país porque tiña unha 
tradición literaria propia. Mais esta evidencia contrapúñase, parado- 
xicamente, coa procedencia dos seus propios materiais. E aínda que 
isto non sexa aplicable a todos os autores, Pondal manifestará este in- 
fluxo alleo como un elemento imprescindible do seu facer. 

O criterio, pois, dunha periodización propia, imposta por unha 
recepción particular, definida fundamentalmente polo movemento 
de libertación nacional de Galicia (aínda hoxe a literatura galega segue 
a ser, en grande medida, para persoas con certa sensibilidade e non 
pode ser doutra maneira dada a belixeracia manifesta ou latente), bai- 
xo as formas de provincialismo e rexionalismo, parece ser o máis ade- 
cuado por canto esa nova tradición pretenderá (e esa será unhas das 
moitas tentativas presentes na obra pondaliana) encontrar os elemen- 
tos que a fagan diverxente, distinta. Mais isto non evitará recoñecer - 
que esa distinción, como teremos ocasión de comprobar no caso de 
Pondal, referirase fundamentalmente ao modelo español e non aos ' 
outros modelos europeos, aínda que sexa deles de onde tire os ingre- 
dientes. Isto é, a literatura galega emerxente tratará de encontrar os 
seus modelos en dúas fontes básicas: 

- a popular autóctona. 

- a culta allea. 

No caso de Pondal, decantado con claridade cara ao segundo dos 
modelos, resultará evidente a vontade progresiva de fuxir do influxo 
español, moi marcado (o exemplo máis marcado sería o de Espron- 
ceda) no inicio da súa carreira.) 

Antes de seguir, temos que lembrar, glosando a Aguiar e Sil- 


(20) VAZQUEZ CUESTA, Pilar, “Literatura gallega” in Historia de las literatu- 
ras hispánicas no castellanas, Taurus, Madrid, 1980, p. 717. 

va (21), que os períodos literarios non se suceden de modo abrupto 
nin producen unha fenda limpa e contundente na tradición literaria se- 
mellante á que un machado deixa no tronco dunha árbore ao corta- 
la, senón que se suceden a través de zonas difusas de interpenetración 
que case sempre ocasionan dificultades interpretativas, por canto un 
autor, por grande que sexa O anovamento da súa obra, non pode dei- 
xar de ser herdeiro de toda a tradición literaria precedente. Deste 
xeito, a presencia, tanto na obra de Rosalía como na de Pondal, de 
aspectos que, por unha banda, son resquicios do pasado (do mo- 
mento de saída, diríamos nós) e, por outra, antecipan actitudes e es- 
colas vindeiras, non deixa de ser unha obviedade ao acontecer este fei- 
to, con maior ou menor intensidade, en todos os autores que nos 
propoñamos estudiar. Resulta evidente, pois, que a tese ferriniana 
de establecer a Pondal como o primeiro poeta galego moderno apre- 
senta os mesmos problemas que aqueloutras teses posibles (dalgún xei- 
to intuídas por baixo das palabras de Francisco Rodríguez e López-Ca- 
sanova) que fundamenten a paternidade do desenvolvemento da nosa 
literatura no século XX na obra singular e concreta dun único poeta. 

Sen medo a pecarmos de eclécticos, pensamos que, en xeral, é 
imposible analizar a obra de Pimentel sen aludir á súa fascinación 
por Rosalía ou a de Celso Emilio sen ter en conta a presencia moi pró- 
xima de Curros, e non serían estes os únicos exemplos. Deste xeito 
a nosa tradición lírica no século XX (aspecto que non é o tema do pre- 
sente traballo) avanzaría levada por varias e ben diferenciadas co- 
rrentes. 

Hai un matiz que si merece, ao noso xuízo, entrar a debater. Trá- 
tase da ambigua diferencia que se advirte nas declaracións de Fran- 
cisco Rodríguez antes citadas. Mentres, para Méndez Ferrín, Rosalía 
pertence de cheo ao movemento realista e Pondal ao idealista, pro- 


ducto da reacción antifromántica de finais de século (habería que ma- - 


tizar que o realismo si supón unha reacción anti-romántica mentres 
que o idealismo supón unha reacción anti-realista), para Francisco Ro- 
dríguez, ambos os dous son clasificables perfectamente dentro do re- 
alismo, se ben teñen, tanto o un como o outro, elementos e xermolos 
de moitas outras correntes. 

“Os outros dous, Rosalía e Pondal, podendo catalogá- 


(21) Tomo a definición de AGUIAR E SILVA, Vítor Manuel, Teoria da Literatu- 
ra, Livraria Almeida, Coimbra, 1984, p. 411. 

rense de realistas, son, ao tempo, especialmente a primei- 
ra, en aspectos parciais, románticos, modernistas, simbolis- 
tas, mesmo surrealistas, ou clásicos (o caso de Pondal)” (22). 


Como se verá ao longo do presente traballo, estamos en condi- 
cións de afirmar que o elemento realista é practicamente inexistente 
na obra de Eduardo Pondal e, en todo caso, resulta escasamente sig- 
nificativo, de tal xeito que os cadros descriptivos que poderíamos en- 
contrar na Rosalía de Follas Novas son, por definición, inexistentes en 
Pondal. Explicarémonos. Se, na súa crítica das posturas de Ferrín, 
Francisco Rodríguez aludía a que esta constatación (a de considerar a 
Pondal o primeiro poeta moderno) é a que leva a Méndez Ferrín, des- 
pois de recoñecer que “a literatura galega non nenace baixo o signo 
do romantismo senón do realismo a ter que prescindir sectariamente 
de Rosalía e de Curros, nunha pretensa historia da poesía galega mo- 
derna, modernidade que só o movimento simbolista, entendido desde 
a óptica francesa ou inglesa, garantiría”, cabe salientar agora que Fran- 
cisco Rodríguez, inmerso nun posicionamento crítico que ten como 
obxecto central a obra de Rosalía, trata de converter a obra de Pon- 
dal no que nunca foi, virándoa cara a expresión dun realismo que en 
Pondal, se existe, é meramente anecdótico. Igualmente opoñémo- 
nos á consideración reduccionista de Rosalía como poeta realista por 
canto son patentes na súa obra (como o propio Francisco Rodríguez 
recoñece) outras correntes significativas. 

Se entendemos a historia literaria como o proceso de conserva- 
ción e de mudanza da literatura como sistema semiótico, como pro- 
ceso de producción e de recepción de textos e como corpus textual (e 
mesmo se aceptamos a teoría romántica do Zeitgeist segundo a cal o 
espírito da época se encarnaría en todas as manifestacións vitais, cul- 
turais e artísticas dun determinado tempo histórico) de xeito que com- 
prendésemos a semiose literaria como un proceso dialéctico de con- 
servación, eliminación ou negación de signos e códigos (23) resultaría 
evidente que das diferencias entre a obra de Pondal e Rosalía poderí- 
amos afirmar que: 

1.- Pertencen a un mesmo zeitgeist se ben a forma de conserva- 
ción, eliminación ou negación de signos e de códigos procedentes 


(22) Opus cit. pp. 20-21. 


(23) Tomo a definición de AGUIAR E SILVA, Vítor Manuel, Teoria da Literatu- 
ra, Livraria Almeida, Coimbra, 1984, p. 411. 

todos eles do romantismo, faise segundo un criterio diverxente, crite- 
rio que depende da pegada persoal do estilo de cada autor, non for- 
mando, por tanto, dous movementos diferenciados. Chamaríamoslle 
Tese das personalidades. 

2.- Pertencen a un mesmo zeitgeist aínda que as diferencias de 
conservación, eliminación ou negación de signos e de códigos proce- 
dentes do romantismo faise segundo un criterio de escola, perten- 
cendo cada un dos autores a un movemento diferenciado. Chamaríamoslle 
Tese das escolas. 

3.- Pertencen a dous zeitgeist distintos xa que os seus sistemas de 
signos e de códigos xustifican dous sistemas epocais diferentes. Tra- 
taríase, entón, de dúas épocas diferentes da nosa literatura aínda que, 
paradoxicamente, esas dúas épocas daríanse no mesmo momento his- 
tórico. Chamaríamoslle Tese dos períodos. 

E evidente que despois desta enunciación son moitas as posibili- 
dades que se apresentan perante o crítico. A primeira é a aceptación 
das tres teses, isto é, Rosalía e Pondal teñen dúas personalidades di- 
ferentes, forman parte de dúas escolas distintas e definen dous perío- 
dos diversos. O resto das combinacións tamén poderían ser sustenta- 
das con maior ou menor fortuna. 


Escolas + | + | + | - | 
Períodos JEJEJ 
Cabe sinalar que só a primeira das teses é necesariamente obri- 
gada. A tese das escolas deixa de ter sentido cando, aínda recoñecendo 
que esas escolas existan, un autor é capaz de frecuentar máis de unha 
ao longo da súa obra, creando os seus textos, por tanto, dentro dun 
abano plural de tendencias, como é o caso de Rosalía e Pondal. 
Entre estas varias posibilidades sitúase Méndez Ferrín cando, aca- 


so sen saber que solución adoptar perante a problemática da periodi- 
zación do Rexurdimento galego, matiza que: 


119 . 

Con todo e teren a mesma idade, representan, a es- 
cada galega, dúas concepcións da arte que se suceden e se 
contrapoñen en Europa: realismo e idealismo” (24). 


(24) Id. p. 17. 

Resúltanos evidente que o idealismo, escola ou período (as dúas 
cousas pode ser) baixo o que aceptamos encadrar a obra de Pondal e, 
tamén, un conxunto de temas moi significativo da obra de Rosalía, 
aparece como unha reacción anti-realista e, por tanto, en parte como 
unha nova vindicación romántica, isto é, unha variante máis no de- ` 
longado proceso de sucesión que Paul Valery soubo entender, acep- 
tando a oposición tradicional entre o Romantismo e o Clasicismo, e 
invertendo a posición tradicional dos termos, ao afirrhar que “todo cla- 
sicismo supón un romantismo anterior”, identificando o Romantis- 
mo como unha producción natural mentres o Clasicismo sería froito 
dun desexo de restaurar, pola elaboración artificial de regras de com- 
posición, a orde no “caos primitivo das intuicións”. 


“Tout classicisme suppose un romantisme antérieur. 
Tous les avantages que l’on atribue, toutes les objections 
que lon fait à un art ‘classique’ son relatifs à cet axiome. 
L'essence du classicisme est de venir après. L'ordre supo- 
se un certain désordre qu'il vient réduir. La composition, 
qui est artifice, succede á quelque chaos primitif d'intuitions 
et de développements naturels. La pureté est le résultat d'o- 
perations infinies sur le langage, et le soin de la forme n'est 
autre chose que la réorganisation méditée des moyens d'ex- 
pression. Le classique implique donc des actes volontaires 
et réfléchis qui modifient une production ‘naturelle’ con- 
formément á une conception claire et rationnelle de l’ho- 
me et de l'art” (25). 


Así pois, o eco do romantismo regresa no idealismo, no simbo- 
lismo finisecular, se ben hai algúns sinais que nos permiten, a través 
da obra de Eduardo Pondal, sinalar as diferencias entre ambos os mo- 
vementos, o primeiro de índole europea e sen plasmación nas nosas 
letras, o segundo cunha moi valiosa variante autóctona: a que Méndez 
Ferrín denomina Escola Formalista. 

Seguindo a Aguiar e Silva diríamos con el que: 


“Na difusa e desordenada terminologia dos estudos li- 
(25) VALERY, Paul, “Situation de Baudelaire”, Revue de France, setembro-outubro, 


1924, vol. V, p. 224, reimpreso en “Variété”, II, Paris, Nouvelle Revue Francaise, 
1930, p. 155-6. 

terários, designacóes como século, época, e era significam 
os aspectos durativos, digamos assim, dos estilos epocais. 
Designacóes como movimento e corrente significam, pelo 
contrário, os aspectos dinámicos e mutáveis desses mesmos 


estilos” (26). 


Por tanto, o que está a distinguir as obras de Pondal e Rosalía non 
sería xustamente a presencia de dous movementos, de dúas correntes 
distintas (as que Méndez Ferrín denomina realismo e idealismo) senón 
simplemente de dúas personalidades que, parcialmente, comparten 
actitudes estéticas encadrables en escolas diferenciadas dentro do ám- 
bito europeo, xa que a diferencia que se establece entre época e es- 
cola ou período e movemento é sempre ideolóxica e responde a pers- 
pectivas subxectivas. Isto é, aceptaríamos totalmente a tese das 
_ personalidades, parcialmente a tese das escolas e rexeitaríamos por 
completo a tese dos períodos. Pois ¿en que momento estamos en con- 
dicións de afirmar que os aspectos significativos dun autor son o sufi- 
cientemente singulares para formar unha escola propia ou, indo máis 
alá, inaugurar un novo tempo literario? Dito con outras palabras, ¿o 
realismo e o idealismo galegos de fins de século son correntes dunha 
mesma época literaria ou correspóndense con períodos sucesivos? É 
evidente que, non podendo tratarse de períodos sucesivos, pois coin- 
ciden no tempo, son escolas das que tanto Pondal como Rosalía be- 
ben con maior ou menos intensidade. 

Na literatura non é aplicable o concepto de corte epistemolóxi- 
co, “coupure epistemologique” na terminoloxía de Bachelard, ou sus- 
titución de paradigmas na de Kuhn, ou sucesión de epistemas na de 
Foucault xa que, como dixo Wilhelm Dilthey (27)%as ciencias huma- 
nas distínguense das ciencias naturais polo feito ineluctable que o su- 
xeito do coñecemento non é separable do obxecto do coñecemen- 
to”, isto é, un determinado sistema de signos e de códigos non é 
sustituido por outro nun preciso momento ficando, deste xeito, ob- 
soleto o primeiro senón que, como antes dixemos, se suceden me- 
diante zonas de interpenetración moi ambiguas nas que dificilmente 
podemos encontrar elementos claros de diferencia. Así pois, debe- 
mos recoñecer a coexistencia no mesmo lapso de tempo e na mes- 


(26) AGUIAR E SILVA, Vítor Manuel, Opus cit., p. 420-421. 


(27) Tomo a cita de ROTHE Arnold en “El papel del lector en la crítica alemana con- 
temporánea”, La estética de la recepción, Ed. Arco Madrid, 1987, p. 15. 

ma área xeográfico-cultural de diversos estilos literarios epocais, un 
dos cales -o núcleo hexemónico, aquel que prevalece no núcleo do 
sistema- permite delimitar, caracterizar e designar o período, aínda 
que é evidente que ese núcleo hexemónico (realismo) convive cunha 
tendencia simbolista definida. 

No caso dunha tradición literaria incipiente, como era o caso 
da literatura galega do seu tempo, o problema resulta aínda máis 
complexo por canto carecemos de determinados parámetros que 
nos poidan axudar a describir o que a Escola de Constanza deno- 
mina “mudanza de horizonte”, isto é, a mudanza na suma de com- 
portamentos, coñecementos e ideas preconcebidas que encontra 
unha obra no momento da súa aparición e mercé á que é valorada. 
E é evidente que tanto Rosalía como Pondal se dirixían a un públi- 
co moi determinado, un conxunto de lectores de número restrinxi- 
do e con nomes e apelidos, xa que tal e como lemos no Prólogo de 
Follas Novas: 


“Crerán algúns que porque, como digo, tentei falar das 
cousas que se poden chamar homildes, é por que me es- 
prico na nosa léngoa. N'é por eso. As multitudes dos no- 
sos campos tardarán en ler estos versos, escritos a causa de- 
les, pero só en certo modo pra eles. O que quixen foi falar 
unha vez máis das cousas da nosa terra e na nosa léngoa, 
e pagar en certo modo o aprecio e cariño que os Cantares 
Gallegos despertaron en algúns entusiastas. Un libro de tres- 
centas páxinas, escrito no doce dialecto do país, era na- 
quel estonces cousa nova, e pasaba polo mesmo todo atre- 
vemento. Aceptárono, i o que é máis, aceptárono contentos, 
e ieu comprendín que desde ese momento quedaba obriga- 
da a que non fose o primeiro i o último. N'era cousa de cha- 
mar as xentes á guerra e desertar da bandeira que eu mes- 
ma había levantado” (28). 


Eses “algúns entusiastas” enfrontados ás “multitudes dos nosos 
campos” dan conta clara da situación. 

Igualmente, o criterio de manter o idioma como unidade básica 
sobre a que definir o corpus da nosa tradición literaria, idea que de- 


(28) CASTRO, Rosalía de, Poesías. Cantares Gallegos, Follas Novas. En las ori- 
llas del Sar, Edicións do Patronato, Vigo, 1973, p. 163. 

fendemos e coa que estamos totalmente de acordo (29), apresenta 


desde certas perspectivas historiográficas algúns problemas. O pri- 
meiro é a pregunta ¿en que momento comeza a nosa literatura? ¿Ve- 
rea e Aguiar, Vicceto, Murguía son escritores casteláns, galegos, ou 
ben forman parte dun difuso territorio neutro, dunha ambigua terra 
de ninguén, desa cultura literaria galega de que fala Francisco Ro- 
dríguez? 

O feito de comezar a escribir en galego supón un aspecto moi sig- 
nificativo dunha determinada mudanza de horizonte. No caso de po- 
etas como Pondal, autor dunha primeira obra lírica en lingua castelá, 
o abandono desa lingua conclúe tamén co afastamento do romantis- 
mo e a aparición de temas e actitudes novidosos, de tal xeito que se- 
ría correcto dicir que Pondal foi un poeta romántico en español e que 
a súa entrada na literatura galega se produce nun momento posterior. 
Sen embargo, a mudanza de lingua, constitúe unha forma sui generis 
da mudanza de horizonte de xeito que ese momento fundacional só 
pode comprenderse desde a perspectiva da lingua e da tradición lite- 
raria que se abandona, neste caso o español e a Literatura Española. 
Así non sería arriscado sinalar que a obra pondaliana aparece (do mes- 
mo xeito que a de outros moitos autores da súa época) como unha 
evolución peculiar e suicida dunha tradición que non é a nosa (en tan- 
to que esta non existía), tradición que a propia Rosalía non tardará en 
retomar, como se sabe, no seu derradeiro poemario En las orillas del 
Sar. Así pois, o problema non xorde cando se trata de delimitar, a par- 
tir do criterio lingüístico, o corpus textual de que consta a nosa litera- 
tura senón cando se trata de periodizar o noso Rexurdimento. O pa- 
so adiante que dan sucesivamente Cantares Gallegos, Aires da miña 
terra, Follas novas e Queixumes dos pinos e que constitúe, a pesar da 
existencia de obras anteriores, o momento fundacional da nosa lite- 
ratura moderna, só pode ser entendido a partir da tradición literaria 
española por canto foi nesta onde eses autores se formaron e onde 
encontraron tanto algúns dos modelos a seguir como aqueles dos 
que pretenderon afastarse, por máis que nese momento procurase xus- 


(29) Véxase CARBALLO CALERO Ricardo Opus cit. p. 11: “Concibo nista obra a 
historia da literatura galega como a esposición das realizacións e do desenrolo da fala ga- 
lega no orde literario. Iste é o senso máis doado e natural que cabe atribuír á expresión “his- 
toria da literatura galega”. Tecnicamente é o idioma empregado o que caracteriza ás dis- 
tintas literaturas”. 

tamente desvencellarse dela e constituír unha propia. 


Francisco Rodríguez propón o seguinte esquema de periodización 
para o XIX galego (30): 


1. Período de transición ao contemporáneo (1808-1836). 
2. Período preliminar ou precursor (1837-1860). 

3. O primeiro renacemento ou os clásicos (1861-1888). 
4. A depresión finisecular (1889-1913). 


Segundo Rodríguez: 


“Carballo Calero na súa Historia da literatura galega, 
sitúa o que denomina renacimento pleno entre 1868, da- 
ta da publicación de Cantares gallegos, e 1917, ano da mor- 
te do grande clásico Eduardo Pondal. Pola sua amplitude, 
esta segmentación non recolle os desaxustes internos, as di- 
ferencias do período, que ten os seus cúmios e os seus epí- 
gonos. Preferimos acurtar o rádio de acción até despois 
da morte de Rosalía (1885) e da publicación de O divino sai- 
nete (1888) de Curros e Queixumes dos pinos (1886) de 
Pondal. A publicación de El regionalismo gallego (1889) de 
Brañas, as críticas de Murguía aos postulados anti-rexio- 
nalistas de Sánchez Moguel, ao longo de 1889, en El eco 
de Galicia de La Habana, a fundación da Asociación Re- 
xionalista Galega (1891), xunto co traslado dos restos mor- 
tais de Rosalía de Adina a Santo Domingo de Bonaval (1891) 
abrirían a nova etapa” (31). 


Esta periodización pode ser perfectamente mesturada coa pro- 
posta por Xosé Ramón Barreiro Fernández (32) e por Xusto Bera- 
mendi (33), feita con criterios historiográficos que exceden os exclu- 
sivamente literarios: 


(30) Id. p. 40. 

(31) Id. p.. 46. á 

(32) BARREIRO FERNANDEZ, Xosé Ramón, Historia de Galicia. IV. Edade Con- 
temporánea, Ed. Galaxia, Vigo, 1981, pp. 329-344. 

(33) G. BERAMENDI, Xusto, “Os referentes nacionais en Rosalía e no provincialis- 
mo galego” in Actas do Congreso internacional de estudios sobre Rosalía de Castro e 
o seu tempo, Tomo III, Santiago de Compostela, 1986, pp. 381-394. 


31 


- 1840-1846, no que acontece o primeiro gromo ideolóxico pu- 
blicístico e político que é traxicamente esmagado co pronunciamento 
de Solís e os fusilamentos de Carral. 

- 1850-1868, protagonizado polo rexurdimento cultural literario 
e historiográfico con fitos como os Xogos Florais da Coruña, en 1861, 
os Cantares Gallegos de Rosalía, en 1863, e os primeiros tomos das 
Historias de Galicia de Benito Vicceto e Manuel Murguía 

- 1868-1874, no que o provincialismo fica relegado polo súpe- 
to pulo do federalismo. 

- 1875-1885, no que, logo da desfeita do federalismo, torna o pre- 
dominio do cultural-teórico e ten lugar a transición ao rexionalismo. 

Interésanos a proposta de Barreiro e Beramendi por canto a ex- 
posición dos principios iberistas, forma particular do federalismo his- 
pánico incluíndo a Portugal, vai ser un dos principais soportes ideo- 
lóxicos de Eduardo Pondal nos Queixumes e, mesmo, como logo se 
verá, o elemento de maior peso na súa profecía. Non se trata, por tan- 
to, de contrapor a visión dun historiador da literatura á dun historia- 
dor global, senón de procurar algúns matices que poden ser funda- 
mentais na nosa indagación, se ben o criterio xeral exposto por 
Rodríguez parécenos correcto. 

Entre estas dúas propostas habería que situar entón a obra de 
Eduardo Pondal por máis que a súa delongada existencia, desde 1835 
a 1917, poida por veces facernos dubidar desta idea. Cremos, sen em- 
bargo, que a época central en que se conforma definitivamente a ima- 
xinación pondaliana é a que podemos denominar do Rexurdimento 
pleno, entre 1861 e 1888, se ben cabe ter en conta a importancia que 
a ideoloxía do iberismo tivo na conformación da súa obra, aspecto que 
será obxecto de exposición algunhas páxinas máis adiante) 

Diríamos que, en definitiva, poderíamos dar como válido o se- 
guinte esquema xeral para o ámbito do noso Rexurdimento: 


Romantismo-Realismo. 


Momento de saída. 
Momento de chegada. a: Realismo 
b: Simbolismo. 


No caso de Pondal aínda é frecuente encontrar vinculacións da súa 
obra con movementos alleos, procedentes doutras literaturas, 
por canto a presencia de elementos helénicos e ossiánicos é recorren- 
te na súa obra. Foi Otero Pedrayo o primeiro en adscribirlle a etique- 
ta de parnasiano: 

“O autor dos Poémes Antiques, tan perfeito e solitario 
traballador do verso, o namorado sacerdote das formas pu- 
ras das ideias gregas, da familia dos bardos? Non pareza es- 
trano: Leconte viña de xente vella de Bretaña y -estabreci- 
do algún tempo en Rennes conoceu o encanto das terras 
celtas (...) Aquela forza sinxela e primitiva qu'il buscaba non 
está lonxe do esprito celta que levaba no sangue. Aquela in- 
terpretación das pasiós do home precristiano non está lon- 
xe da maneira do noso Pondal, tamén coma Leconte outo e 


soilo” (34). 


Esta mesma idea foi seguida, mesmo coas súas propias pala- 
bras, por Francisco Fernández del Riego (35)e, aínda, por Xosé Luís 
Méndez Ferrín quen afirma que: 


“Pondal representa na literatura galega o mesmo papel 
que Leconte de L'isle na francesa. Isto é: libera a estrofe 
da elocuencia desmedida; practica a virtude dunha dición ri- 
gurosa e sabia; os seus grandes éxitos expresivos débense ás 
limitacións que el mesmo se impón; reacciona, as veces mo- 
notamente, contra as libertades da versificación románti- 
ca; controla rexa e severamente a linguaxe poética; divór- 
ciase das formas lingúísticas mais familiares; arroupase 
brillantemente de cultismos; procura perífrases clásicas. Co- 
ma Leconte, o bardo de Bergantiños deixase enloiar por 
todo o bárbaro e primitivo, tendo os dous en común unha 
especial predilección polo helénico. A poesía de Pondal, ma- 
lia ter os seus ciclos de poemas bárbaros e de poemas anti- 
gos, -coma o Mestre da Reunion- non é parnasiana, pois, po- 
siblemente descoñecía os poetas franceses desta tendencia, 
máis si de actitude sinaladamente paralela á actitude par- 
nasiana” (36). f 


Por outra banda, Nicole Dulin Bondue, que estudia as relacións 


(34) OTERO PEDRAYO, Ramón, “Los poetas atlánticos” in Nós n2 23, Novem- 
bro de 1925, p. 2-3. 

(35) FERNANDEZ DEL RIEGO, Francisco, “Indice cultural e artístico do Renaci- 
mento Galego”, Nós, n* 117, Septembro de 1933, pp. 186-187. 

(36) Id. p. 24-25. 

entre as literaturas galega e francesa na época moderna, sinala que: 


“Puede parecer extraño que no nos ocupemos de Eduar-, 
do Pondal en el espacio que dedicamos a los grandes vates 
del Rexurdimento. Si Pondal fue el primero en estremecer- 
se al sentir vibrar la tierra gallega bajo sus pies, como dirá 
Otero Pedrayo, Francia no tiene relación causal ni ha con- 
tribuído a aumentar aquellas vibraciones. Por lo que el re- 
sultado de nuestro estudio desecha cualquier incidencia dig- 
na de ser mencionada de la cultura francesa en el bardismo 
de Pondal. Sus relaciones epistolares con Manuel Murguía 
demuestran que lle autores franceses, y observa el poder pro- 
fético logrado por Víctor Hugo gracias a sua poesía. Por otra 
parte, la única deuda que parece tener Pondal hacia Fran- 
cia es la de haber conocido las supuestas leyendas ossiáni- 
cas a través de una traducción francesa de 1887, así como 
el hecho de haber podido consultar los primeros poemas de 
los bardos, bretones, traducidos por Hersart de la Villemar- 
qué, poemas que poseía Murguía” (37). 


-(37) DULIN BONDUE, Nicole, El granito y las luces I. Relaciones entre las lite- 


raturas gallega y francesa en la época moderna, Edicións Xerais de Galicia, Vigo, 1987, 
ps. 20-21. 

III. EU LÍRICO E EU ESCÉNICO: AS VOCES PONDALIANAS. 


Unha das características principais da poesía pondaliana, visible 
mesmo para o lector menos especializado, é a enorme presencia de 
voces alleas ao propio poeta. O eu lírico característico da poesía ro- 
mántica cede o seu paso a unha grande pluralidade de eus escénicos, 
adquirindo deste xeito a súa poesía un aspecto dramático, por canto 
a importancia dos escenarios, dos elementos connotadores da ubica- 
ción dos personaxes, dos diálogos, mesmo, como forma característi- 
ca para a exposición dun tema, adquiren un papel preponderante. E 
aínda, alén disto, cabe salientar o desdobramento do autor a través de 
terceiras persoas encubridoras da primeira. Trátase, por tanto, dunha 
vontade incipientemente dramática, que non chegou a callar na obra 
do poeta en tanto que xénero literario (non sabemos polo de agora de 
ningunha obra de teatro escrita polo poeta), e que constitúe, sen dú- 
bida, un xeito de escenificación. Diríamos que en Pondal entra en 
crise o eu lírico para dar paso a todas as outras posibilidades de ex- 
presión poética, ben sexa o eu escénico, o eu plural, a apóstrofe, a 
imaxe no espello, a enunciación ou o enmascaramento do eu. 

No noso traballo A harpa e a terra concluíamos, despois de facer 
unha rápida clasificación dos poemas líricos pondalianos, a través da 
división dos xéneros poéticos transmitida por Diomede e que parte de 
Platón, que: l 


“na poesía de Eduardo Pondal se lle concede unha enorme 
importancia á intervención de voces alleas á do propio na- 

rrador. Se ben é escaso o número de poemas dialogados ou 
con intervención de personaxes xunto ó narrador, cremos 
se-lo diálogo un feito esencial á poesía pondaliana, e isto non 
tanto polo coloquio que os distintos personaxes establecen 
na súa obra como pola conversa que todos eses personaxes, 
incluíndo o propio narrador lírico pondaliano, establecen 
con elementos ou obxectos do exterior” (38) 


Seguindo esta liña de análise podemos facer a seguinte valoración 
da presencia no Pondal lírico das voces alleas á propia voz do poeta, 
tendo en conta o número de poemas sobre o conxunto de textos pon- 
dalianos presentes en Queixumes dos pinos, Poesías inéditas, Versos 
iñorados ou esquecidos, Engádega de Edicións Castrelos, Novos po- 
emas e Nova contribución ao corpus literario de Eduardo Pondal: 

PD- Poemas dialogados. 

%PD= Tanto por cento de poemas dialogados. 


Encontramos así na poesía pondaliana o emprego constante de 
recursos narrativos empregados para introducir as outras voces, mes- 
mo no caso de que a segunda voz non sexa máis que a propia voz lí- 
rica citándose a si mesma, como de feito acontece nalgunhas ocasións. 
Estes introductores de voz son os seguintes: 

- Un guión gráfico “- que nos advirte da presencia dunha voz fa- 
lando no interior do poema e diferenciada da voz do narrador. 

- Calquera forma do verbo dicir ou sinónimos seguida de dous pun- 
tos “: e, aínda, do guión gráfico —. 


Mais cando apenas 
mostra as súas follas ' 


(38) Opus cit. ps. 49-50. 

está decindo: 

- Agora, agora. (39) 
- Un signo de comiñas “““ 
no texto. 

-A presencia de anotacións de carácter teatral, tal e como aconte- 
ce no poema Vamos mi buena Rentar” en que o discurso se ve inte- 
rrompido pola presencia dunha nota: (El doctor, aparte y en voz baja) 

- A resposta a unha pregunta retórica feita inicialmente. 


que nos advirte da presencia doutra voz 


¿En que iba pensando estonces, 
decide, ventos de Xallas? 
- Sempre iba pensando nela, 
naquela doce rapaza, 
que era filla de Santiago (40), 
branca, garrida e fidalga. 

¿Que din os rumorosos (...)? (41) 

Se a isto engadimos a presencia constante de personaxes, de- 
signados ou non polos seus propios nomes, así como dunha nature- 
za moitas veces antropomorfizada, capaz de falar e de escoitar, po- 
deremos concluír que a voz pondaliana vai á procura da súa polifonía 
mediante o emprego dunha polifonía real de voces e de sons que cons- 
tantemente espallan os seus sons e os seus ecos ao longo dos poerñas 
do autor. Diríamos que Pondal encontra a súa voz facendo que esta 
non sexa senón O eco da voz da natureza. 

Facendo unha lectura da súa poesía lírica encontramos que, en 
xeral, as voces pondalianas poden ser clasificadas do seguinte xeito: 

-Humanas: l 

Bardos. 

Homes. 

Rapazas. 

Guerreiros/as célticos/as. 

Pastores. 

Viandantes. 

Escravos. 

Peregrinos. 


(39) Id. p. 37. 


(40) ld. p. 36. 
(41) ld. p. 121. 

-Naturais: 

Val de Brantoa. 

Ventos. 

Uces. 

Neve. 

Pinos. 

-Imaxinarias: 

Fadas. 

Xentes do porvir. 

Oráculo. 

itia. 

de feito, ata agora escasamente valorado pola crítica, de aban- 
dono paulatino do eu lírico, constitúe un dos aspectos fundamentais 
do anovamento pondaliano e, aínda que por si só non representa pro- 
piamente un valor significativo, vai ser vehículo doutras expresións que 
poñen en contradición os elementos predominantes da súa obra e Er 
titúen o pólo negativo establecedor da dinámica do seu discurso. Nun 
autor como Pondal, que revisaba constantemente os seus textos, re- 
súlta moi frecuente encontrar poemas en que á beira da versión pu- 
blicada inicialmente nos Queixumes encontramos unha segunda, ou 
mesmo unha terceira versión, en que procede a pór as mesmas pala- 
bras, que inicialmente aparecían vinculadas a un eu lírico, en boca dun 
eu escénico. Deste xeito, a interpretación do poema resulta máis com- 
plexa xa que a palabra chega a nós filtrada a través de personaxes cun 
claro carácter dramático que nos obrigan non só a analizar e inter- 
pretar a súa mensaxe senón tamén o sentido do propio personaxe. 
Así, veremos como algúns dos textos elaborados polo autor adquiren 
un ou outro significado segundo sexan dispostos dunha ou outra ma- 
neira, como propia emanación do eu lírico ou escenificados e postos 
na voz dalgúns dos personaxes pondalianos (42). 


(42) Podémolo comprobar, por exemplo, no poema “Boandanza, saúde”, pre- 
sente nos Queixumes e do que existe unha versión posterior onde o mesmo poema 
aparece encabezado polo seguinte fragmento: 

Unha fada ben garrida, 

eu ben a oín cantar; 

de Gandomil na costa, 

non lonxe ae Froxán; 

e estas cousas dixera 

cunha voz xogoral 

que sobre as súas alas 

levaba o vento soán: 

Deste xeito aparecería un segundo contraste: aínda que os per- 
sonaxes sexan todos eles prototipos dun certo ideal proveniente do ro- 
mantismo, a súa intervención ten sempre un alento distanciador e cheo 
da vaguidade precisa para a revelación. E esta sería xustamente unhas 
das maneiras, e desde logo non a única, baixo a que podemos en- 
contrar esa evolución xa mencionada desde o romantismo ao simbo- 
lismo. Diríamos que en Pondal os personaxes románticos, con imaxes 
tiradas tamén do romantismo, aínda que xa tinxidas dunha certa né- 
boa distanciadora, proceden a afastar a voz do poeta, facéndose do- 
nos do discurso anterior. Así, este xogo de voces permítelle ao autor 
dirixir unha ollada inédita sobre o texto, un mirar inzado de distancia 
no que xa están presentes certos xogos de combinatoria. Como aca- 
bamos de sinalar, existen toda unha serie de poemas en que un mes- 
mo texto adquire un significado diferente e dótase de moi distintas po- 
sibilidades interpretativas segundo apareza disposto en voz do propio 
autor ou filtrado a través da voz dun personaxe. Nestes casos Pondal 
acostuma a repetir exactamente o mesmo poema aínda que escribin- 
do unha estrofa adicional, no principio ou no remate, na que fai pre- 
sentación do personaxe que fala. Cos mesmos recursos procédese a 
elaborar unha poética distinta. O discurso do autor é o mesmo discurso 
das súas criaturas e a consciencia deste feito significa tamén a cons- 
ciencia da formalidade do discurso literario. As criaturas da imaxina- 
ción din o que o poeta quere e o propio poeta di o que quere, non o 
que sente. Pondal procede a construír un artificio literario distante, on- 
de a materia literaria tende a obxectivizarse, a perder sustancia per- 
soal e sentimental do autor, de xeito que o conxuñto dos Queixumes 
e do resto da súa obra lírica adquire un carácter polifónico. Tal e co- 
mo nos permite ler o propio título Queixumes dos pinos vai ser unha 
queixa da natureza e do país, lamento que encontra as súas raíces no 
fondo máis telúrico e distante, de tal xeito que non se trata dunha quei- 
xa do autor senón dos Queixumes dos pinos. Así, este desprazamen- 
to do sentimento cara á vontade (e entendamos a vontade como un- 
ha especie de divindade natural que vai estar principalmente presente 
na figura simbólica do vento, a expresión desa vontade universal) tór- 
nase moi significativo e establece unha das pautas para distinguir o seu 
discurso. O-autor distánciase, pois, da obra e esta aparece, non como 
un discurso creado polo azar, seguindo os designios dunha vontade 
allea ao propio poeta que o forza a cantar, senón como producida po- 
lo que Pondal denomina “a fatal lei do canto”, como un discurso es- 
curo, irracional, posuído pola videncia, emanado do centro máis noi- 

tébrego do espírito, pero cheo de lei, de organización, de logos, de es- 
tructura. Así, Pondal, no que logo denominaremos teima das razóns 
ocultas, procede a indagar na irracionalidade da imaxinación poéti- 
ca, mais coa vontade de encontrar unha lei, un signo que lle explique 
o “xeroglífico ousado” da súa propia conciencia. Este carácter her- 
menéutico, interpretativo, da súa poesía lévao a procurar resolver o 
“escuro enigma” que o poeta sente dentro de si. O poeta non apare- 
ce posuído pola linguaxe senón que é el mesmo o detentador da lin- 
guaxe, un instrumento que utiliza para interpretar as falas máis escu- 
ras da natureza (entendendo dentro da natureza o propio ámbito da 
súa interioridade). 

Diríamos que a consciencia da relación entre a lóxica da palabra 
` ea lóxica do mundo fai que o poeta vire a súa ollada cara á propia lin- 
guaxe, cifra da natureza e cifra do seu propio devir persoal e íntimo. 
Por iso o estraño significado que adquire o verbo dicir na súa princi- 
pal pregunta telúrica: “¿Que din os rumorosos?” E non se trata de pen- 
sar que os piñeiros axitados co vento falen a mesma lingua que os hu- 
manos senón de que entre ambas as dúas linguas pode haber un 
traductor. O poeta procede, pois, a traducir a linguaxe do mundo, o 
cal implica afirmar que o seu dominio é a linguaxe. 

Algúns dos posicionamentos críticos negativos actuais sobre a obra 
do autor fundamentan a súa valoración nun erro de perspectiva. Exa- 
minan os materiais pondalianos e encontran que estes son escasamente 
novidosos. Esquecen, sen embargo, que eses materiais antigos están 
a construir un edificio novo. Centrar a ollada exclusivamente nos re- 
cursos significa esquecer que o crítico debe, sobre todo, ollar os as- 
pectos globais dunha obra e non aqueles parciais e menores. 

Resulta evidente que nunha determinada evolución da arquitec- 
tura o cambio de materiais pode ser nalgún momento revolucionario 
e supor o aspecto fundamental dunha mudanza de formas. Isto non 
significa, sen embargo, que o historiador deba atender unicamente pa- 
ra esa historia dos materiais senón para a historia das formas. A his- 
toriografía dos materiais poéticos debe ser posta ao servicio da propia 
historiografía literaria e non confundir o medio de análise co obxecto 
analizado. 

III. 1. Os personaxes pondalianos. 


Sabido é que unha das características fundamentais do roman- 
tismo foi o culto que nel se fixo á rebeldía individual. O heroe ro- 
mántico debía encontrar as súas marcas psicolóxicas predominantes 
na hipersensibilidade, nas tendencias patolóxicas, na rebeldía, na fa- 
talidade (tanto dentro como fóra de si). A enerxía infinita do Eu e a 
procura do absoluto, por unha banda, e, por outra, a imposibilidade 
de transcender de modo total o finito e o continxente son os dous gran- 
des pólos entre os que se desdobraa)aventura do Eu romántico. “Por 
todas partes procuramos o absoluto e non encontramos senón ob- 
xectos” escribira Novalis nun dos seus Fragmentos (43). Os mitos de 
Prometeo, Satán, Caín, Don Juan e as figuras, caracterizadas pola re- 
beldía e a xenerosidade, do bandido, o pirata, o fóra-da-lei, constitui- 
ranse nos modelos a seguir. O home fatal do romantismo imitará moi- 
tas das súas características, desde a fisionomía ata o temperamento 
e as actitudes psicolóxico-morais, e fará disto un estandarte da súa re- 
belión contra as convencións sociais e artísticas e da súa vindicación 
da verdade do eu en oposición á sociedade. 

Os personaxes pondalianos soportan todos eles este carisma ro- 
mántico. O bardo, o guerreiro, o pastor, o peregrino e o vagabundo 
son, xunto con outros personaxes menores, caracterizacións propias 
que esconden os temas fundamentais do poeta: aristocracia e afasta- 


(43) Tomo a cita de AGUIAR E SILVA, Vítor Manuel, Opus cit., que á súa vez 
cita Les romantiques allemandes, p. 206. 

mento do mundo, revelación e enigma, panteísmo e misticismo, se- 
dentarismo e celibato, elevación e amor á terra. Case todos eles su- 
poñen un trasunto do propio autor ou ben, caso das fadas, dos seus 
obxectos amorosos e a súa presencia reiterada indica por si mesma 
a insistencia nos elementos significativos propios da súa connotación. 
Cabe, por tanto, facer unha análise da poética que oculta cada un des- 
tes personaxes para logo proceder a comparalas coa poética xeral 
do autor, sinalando xa de entrada que cada un deles aporta un ele- 
mento fragmentario pero imprescindible da visión pondaliana, aínda 
que Pondal se sitúe ao mesmo tempo por enriba, outorgándolles, en 
ocasións, valoracións contrastadas. 


III. 1. 1. O bardo... 


A visión que de si mesmo nos ofrece Eduardo Pondal nos seus 
poemas, a través da figura do bardo, é claramente un herdo do ro- 
mantismo, se ben é posible advertir xa unha acentuación dos aspec- 
tos interiores tendentes á conexión do poeta coa voz da terra, un exer- 
cicio telúrico que en Pondal adquirirá principal importancia. Cabe 
aclarar que cando Pondal fala do bardo fala só en parte de si mes- 
mo. A imaxe do bardo é sempre a imaxe idealizada do propio poeta 
e esta identificación, que logo sinalaremos como fundamentalmente 
admirativa e simpatética, seguindo o esquema de Jauss (44), haina que 
observar con interese, por canto resulta moi reveladora, aínda que ta- 
mén con certa prevención, xa que o bardo é, sobre todo, un símbolo 
con moi variadas connotacións. 

En Queixumes dos pinos son dezaoito os poemas que conteñen 
alusións ao bardo, todas elas moi significativas por canto a través de- 
sa figura Pondal elabora unha poética camuflada, un discurso estéti- 
co sobre o que debe ser a poesía e sobre o oficio do poeta mesmo. Di- 
ríamos que o bardo non é tanto o trasunto do propio Pondal como o 
seu Eu ideal, o seu modelo de conducta, o tipo de persoa que encar- 
na a relación que el aspira a ter coa poesía e a linguaxe ou, empre- 
gando palabras xa ditas, o traductor. A relación entre Pondal e a fi- 
gura do bardo exposta sen enmascaramentos nin procedementos de 
ocultación haina que procurar fóra dos Queixumes, en concreto no 


(44) JAUSS, Hans Robert, Experiencia estética y hermenéutica literaria, 
Ensayos en el campo de la experiencia estética, Ed. Taurus, Madrid, 1986. 

poema titulado Rumores dos pinos (45) que figura á cabeza dos Ver- 
sos iñorados ou esquecidos publicados por Ricardo Carballo Cale- 
ro (46). E alí onde o poeta ao rememorar a paisaxe da súa infancia 
denominarase a si mesmo “bardo adolescente”. 

Con certa frecuencia Pondal procede a desdobrar a figura do bar- 


do a través doutros personaxes para arqueoloxizala e, ao mesmo tem- 


po, establecer un distanciamento de xeito que a voz dos seus poemas, 
filtrada moitas veces por medio da voz de personaxes, é case sempre 
un eu lírico distanciado ou, se se prefire a terminoloxía, un eu escé- 
nico, a voz dun actor preparado para enfatizar o seu discurso nun es- 
cenario de ruínas do pasado, adquirindo desde xeito unha carga dra- 
mática connatural á súa propia concepción da poesía. Así, cando 
isto acontece, Pondal bautiza aos seus bardos con nomes que indi- 
can a vinculación á terra. Gundar, Lugar e Margaride serán todos eles 
antropónimos tirados dos topónimos do mesmo nome da terra de Ber- 
gantiños. Gundar forma parte do concello de Laxe, Lugar non preci- 
sa esclarecemento, Margaride é un topónimo do concello de Cabana 
e unicamente Toimil, tomado de Ossián, é o único que se afasta des- 
ta lei xeral, aínda que o sufixo mil é moi habitual na toponimía gale- 
ga (Romil, Samil, Amil, etc.). 

A primeira definición que encontramos nos Queixumes referida 
aos bardos é a de que son aqueles aos que “punza a lei fatal do can- 
to” (47). O poeta aparece torturado, punzado, pola aparición lexisla- 
da, organizada, estructurada, do canto. E esa tortura provén do ca- 
rácter de fatalidade que ten o exercicio poético, por canto conleva a 
vertebración do bardo como un heroe, un personaxe distinto do resto 
do pobo, obrigado a descer ás tebras para arrincar a verdade. Este ca- 
risma tétrico distinguirao mesmo fisicamente a través da presencia dun- 
ha fenda na súa fronte, fenda causada por un lóstrego, por un exce- 
so de luz. O bardo pertence, pois, a unha categoría extraordinaria de 
xente e é posuidor dunha lei arrincada do escuro, unha lei que só lle 
procura fatalidade e que é emitida como o primeiro dos síntomas da 
inestabilidade psíquica. E este será un dos temas fundamentais de to- 
da a obra pondaliana, tema que mesmamente poderíamos desdobrar 
en dous dos motivos básicos da visión do autor: por unha banda, o 


(45) Traducción desde o castelán do primeiro poema que aparecía en Rumores 
de los pinos e posteriormente rexeitado polo autor en Queixumes dos pinos. 

(46) PONDAL, Eduardo, Queixumes dos pinos e outros poemas, Ed. Castre- 
los, Vigo, 1970, p. 168. 

(47) ld. p. 15 

canto como lei, isto é, a poesía como visión ordenada do mundo que 
conleva a necesidade dunha actitude moral perante as cousas; por ou- 
tra banda a fatalidade, a presencia dun mundo interior patolóxico que 
constantemente aparece aludido como causante de desharmonías e 
achaques (“pecaminosos achaques' dirá o autor), fóra xa do ámbito de 
significación da figura do bardo. 

É importante sinalar neste sentido a importancia que vai ter den- 
tro da obra pondaliana a presencia dalgúns símbolos que non pre- 
tenden ser máis que o trasunto do propio poeta. Así aparece a figura 
do corvo: 


Como os corvos de Xallas vagarosos 
así son os poetas vagabundos; 
eles son deste mundo receosos 
e buscan outras praias, outros mundos (48). 
Dentro dos elementos escénicos que rodean a figura do bardo é 
moi de ter en conta a aparición do corvo e da harpa. Tal e como te- 
mos manifestado anteriormente 


“no simbolismo cristián o corvo era alegoría de soidade. Na 
alquimia recobra algúns dos aspectos da súa significación pri- 
mitiva simbolizando a “nigredo” ou estado inicial, como cua- 
lidade inherente á “primitiva materia” ou provocada pola di- 
visión dos elementos (putrefactio). Segundo algúns autores, 
o corvo en si debe significar o illamento do que vive nun pla- 
no superior ao dos demais, como todas as aves solitarias” (49). 


O bardo, pois, vive nese plano superior que o conecta co mun- 
do primixenio e o seu principal valor será xustamente o de ser tra- 
ductor entre as linguaxes dos dous mundos: o dos mortos e o dos vi- 
vos, O tempo pasado e o actual, a eternidade do tempo da natureza 
e a fugacidade do tempo dos homes. Nese dominio do efémero a pro- 
cura do eterno (emparentado directamente coa procura do volkgeist 
de Galicia, levada a cabo polos rexionalistas) o bardo encontra a re- 
velación e a profecía. 


(48) PONDAL, Eduardo, Queixumes dos pinos, Biblioteca Básica da Cultura Ga- 


lega, Ed. Galaxia, Vigo, 1985, Edición de Xabier Senín, p. 135. 
(49) Id. p. 56. 

En xeral, e baseándonos exclusivamente nos textos pondalia- 
nos, poderíamos caracterizar ao bardo seguindo o seguinte esquema: 


CARACTERÍSTICAS FÍSICAS. 


1. O ROSTRO. 

1.1. De negros ollos. 

1.2. Cabeza de pesar escurecido. 

1.3. Intonsa barba. 

1.4. Cinxido por coroa de espiños punzantes. 


A VOZ. 
Semellante ao vento nos altos pinos. 
Xemente. | 
Singular e sen igual. 
De acento nunca oído. 


Nobre e garrido andar. 
Ademán esquivo. J 
Rudeza producida polo longgo camiño. 


2; 
2.1. 
2.2. 
2:39. 
2.4. 
3. O ASPECTO FÍSICO. 
3.1. 
3.2. 
3.3. 
4. 


LUGARES DE LOCALIZACIÓN HABITUAL. 
4.1. Soñando entre as uces irtas. 

4.2. A soidade agreste. 

4.3. Apoiado na harpa. 


CARACTERÍSTICAS ESPIRITUAIS. 


1. Marabilloso. 

2. Vagabundo. 

3. Soñador. 

4. Sapiente. 

.5. Interlocutor das anduriñas. 

6. Nobre. 

7. Escuro. 

8. De alma semellante á arboradura dunha grande nave. 
9. De alma enérxica e ousada que só soña coa liberdade. 

1.10. De alma soberba e grandiosa. 
1.11. Divino. 
1.12. Escravo das ideas que esquiva todo honor. 


Aínda que sustentamos a teoría de que o texto literario é porta- 
dor por si mesmo de todos os significados que precisa o crítico para 
conseguir esclarecelo sen necesidade de botar man daquelés aspectos 
persoais dos que nos fornece a biografía do autor, non deixa de re- 
sultar curioso que nunha das cartas que conforman o epistolario entre 
o poeta e Rosalía de Castro esta trate de desculpar coa calidade dos 
seus versos o seu aspecto “desaliñado”: 


“Aún cuando por mero descuido sea V. algunas veces 
desaliñado, sus versos siempre son versos, y versos de ese 
género que no pueden menos que impresionar, porque en- 
cierran ese sentimiento escojido que vibra en el corazón y 
que sólo se encuentra en el que ha nacido verdaderamente 
poeta” (50). 


e 

Outras páxinas do seu epistolario ofrécennos interesantes mos- 

tras de como ese modelo xeral, imposto polo romantismo, era segui- 

do polo autor no seu desenvolvemento persoal e social da vida dia- 

ria. O carácter errante do bardo pondaliano, tan presente en moitos 

dos seus poemas, é, contra o que poidera pensarse da sóa actitude for- 

mal e de distanciamento con respecto á súa obra, un vivo reflexo da 

súa personalidade, tal e como se nos amostra noutra das súas cartas 
a Manuel Murguía: 

“Yo sigo vegetando por esta mi nativa montaña, a la 

sazón restablecido completamente de mis pecaminosos acha- 


-(50) FERREIRO, Manuel, Pondal Do dandysmo á loucura (Biografía e corres- 
pondéncia), Ed. Laiovento, Santiago de Compostela, 1991, p. 86-87. 


46 


i 


ques, pero en un estado de espíritu asaz melancólico por 
frecuentes dudas acerca de mi destino. Grato es sin duda 
vagar libremente por los patrios montes; no obstante, al sen- 
tarme sobre alguna roca del cabo de Nariga a la hora del 
crepúsculo, no puedo con mi corazón y me asalta una im- 
periosa pregunta: Y bien ¿que rumbo piensas dar a tu exis- 
tencia? Basta de vacilaciones y de errores. Al fin, cuento 33 
años. (51) | 


Diríamos que, curiosamente, á hora de elaborar o personaxe glo- 
bal do bardo, Pondal foi sensible á súa propia figura e á súa propia bio- 
grafía por máis que estas coincidisen dun xeito extremo coa idealiza- 
ción romántica do poeta dos celtas. Dáse, por tanto, unha dobre 
identificación, persoal e cultural, na figura do bardo, identificación que 
poderíamos emparentar co quixotesco tema da literatura e a realida- 
de, ou dito doutra maneira, a literatura como delirio e enfermidade. O 
bardo exercería así un papel moi semellante sobre a mente de Pondal 
ao que a figura do cabaleiro errante exerceu sobre a mente de Don 
Alonso Quijano. Así a procura do ideal tomado do mundo literario con- 
levaría o enfrontamento coa sociedade do seu tempo e viceversa. O - 
que se estaría a denunciar sería a existencia dunha sociedade incapaz 
xa de dar resposta correcta aos valores presentes na moral indivi- ' 
dual. O bardo, no seu aillamento, exemplifica este conflicto entre in- 
dividuo e sociedade e, frente ao heroe da novela decimonónica, re- 
sístese a abandonar o seu ideal e degradarse para adecuarse ao ideal 
común do mundo burgués. 

Diríamos, por tanto, con René Girard (52), que Pondal renun- 
cia, en favor do Bardo, á prerrogativa fundamental do individuo: xa 


(51) FERREIRO, Manuel, Opus cit., p. 95. Cabe lembrar tamén a relación entre 
este fragmento das epístolas pondalianas e os poemas 30 e 87 de Queixumes dos 
pinos onde encontramos referencias ao cabo Nariga: 

Os verdes anos primeiros 

foxen como o vento soán, 

do esquivo cabo Nariga 

antre o espeso matorral. 


1 


O fero mar desfigura 

co eterno e duro combate 

de Nariga a ruda punta. 

(52) GIRARD, René, Mentira romántica y verdad novelesca, Ed. Anagrama, 
Barcelona, 1985. 

non elixe os obxectos do seu desexo; é o Bardo quen debe elixir por 
el. O discípulo precipítase cara os obxectos que lle designa ou pare- 
ce designarlle o modelo do vaticinio céltico. E así como a existencia 
cabaleiresca de Don Quixote é a imitación de Amadís, ou a dun cris- 
tián a imitación de Cristo, así o-modelo de vida dos bardos é o mode- 
lo de vida para Pondal. A agudización desta tendencia conducirá o 
poeta ao delirio e como única saída encontrará a morte do bardo, un 
dos motivos máis reiterados ao longo de toda a obra pondaliana. 
Diríamos, por tanto, que se produce un duplo fluído entre o Bar- 
do e Pondal. Por unha banda, a fixación do modelo do Bardo é cau- 


sante da agudización da patoloxía do autor; por outra, a patoloxía do" 


autor encontra o seu reflexo na adopción do prototipo do Bardo. 

René Girard establece un modelo segundo o cal o desexo pro- 
dúcese a través dun esquema triangular formado polo suxeito dese- 
xante, o mediador e o obxecto desexado (Don Quixote, Amadís, o 
mundo). Así establece o concepto de distancia entre o suxeito dese- 
xante e o mediador, entre Don Quixote e Amadís, Madame Bovary 
e as heroínas da novela romántica, o mesmo que nós podemos esta- 
blecer entre Pondal e o Bardo. Non se trata, obviamente, de distancia 
física senón de distancia temporal e de verosimilitude para os seus co- 
etáneos. Deste xeito, en función da distancia que separa o suxeito de- 
sexante e o mediador establece dous tipos de mediación: 

-mediación externa, cando a distancia é suficiente para que as dú- 
as esferas de posibilidades non entren en contacto. 

-mediación interna, cando esta mesma distancia é suficientemen- 
te reducida como para que as dúas esferas penetren, máis ou menos 
profundamente, a unha na outra. 

A mediación entre Pondal e o Bardo sería claramente unha me- 
diación externa e así: 


“o heroe da mediación externa proclama en voz moi alta 
a auténtica natureza do seu desexo. Venera abertamente 
o seu modelo e declárase o seu discípulo.” (53) 

Habería, pois, que ver ao Bardo como o mediador do desexo pon- 


daliano e ao bardo como o heroe da obra pondaliana, o trasunto do 
propio autor no interior dos seus poemas. Neste sentido o bardo se- 


(53) Id. p. 16. 

ría O imitador do Bardo. 

Así, dentro da gradación do heroe elaborada por Northrop Frye 
na súa Anatomía da Crítica (54) e que, partindo dunha alusión de Aris- 
tóteles no segundo parágrafo da Poética en que se recorda que as obras 
de imaxinación poden clasificarse segundo “as capacidades de ac- 
ción do heroe, que poden ser maiores, iguais ou menores cás no- 
sas”, establece cinco categorías de heroe (55), poderíamos sinalar que 
o bardo pondaliano sitúase entre as tres primeiras, isto é, aparece sem- 
pre como un personaxe claramente superior aos outros homes, é pro- 
tagonista dun relato que, ás veces, é mítico, outras fantástico, e isto fai 
que o conxunto da obra pondaliana adquira o valor de “obra de alta 
mímese”, seguindo o discurso de Aristóteles. 

Das catro características salientables do bardo pondaliano (de ne- 
gros ollos, cabeza de pesar escuretido, intonsa barba, cinxido por 
coroa de espiños punzantes) todas es da estar a chamar a atención 
para a existencia dun mundo íntimo obsesionante que conduce ao po- 
eta a fecharse á realidade. Tal e como tiñan manifestado os románti- 
cos alemáns “é para o interior que se dirixe o camiño misterioso. En 
nós ou en parte ningunha están a eternidade e os seus mundos, o fu- 
turo e o pasado. O mundo exterior é o universo das sombras” (56). 
Así, lo bardo pondaliano aparece desasistido do mundo, a súa viaxe 
errante é, en realidade, unha viaxe interior, un percurso ao que so- 
brarán as paraxes e as xentes e que está dirixido ao mesmo centro 
de si mesmo. Diríamos que esta aventura do Eu pasa pola equipara- 


(54) FRYE; Northrop, Anatomía de la Crítica, Monte-Avila, Caracas, 1977. 

(55) Estas cinco clases serían as seguintes: 

1. O heroe é superior como tipo aos homes: é un ser divino e a súa historia é 
un mito. 

2. O heroe é superior aos outros homes e ao seu ambiente: é o protagonista do 
relato fantástico, das lendas e dos contos populares nos que encontramos como fun- 
cións típicas os prodixios, o marabilloso, os encantamentos, as fadas e os feiticeiros, os 
animais que falan, os talismáns, etc.. 

3. O heroe é superior aos outros homes, pero non ao seu ambiente natural: é o 
xefe, o personaxe principal da épica e da traxedia, isto é, das obras de alta mímese, se- 
gundo Aristóteles. 

4. O heroe non é superior nin aos outros homes nin ao seu ambiente: é un coma 
nós (en resume non é un heroe); é o personaxe típico da comedia, das novelas ou dos 
contos realistas ou de baixa mímese. 

5. Nas tramas de impedimento, frustración ou absurdo, o heroe pertence ao mun- 
do irónico, isto é, é inferior a nós en forza e intelixencia. 

(56) Tomo a cita de AGUIAR E SILVA, Vítor Manuel, Opus cit., que á súa vez ci- 
ta Les romantiques allemandes, p. 207. 

ción desta paisaxe interior e exterior. O mundo que se percorre ex- 
ternamente é a cifra daquel que se encontra internamente. Así a Na- 
tureza pasa a ser O Eu, as súas forzas e presencias as mesmas que se 
debaten no interior da alma, a moral da paisaxe aquela regra interna 
que garante a harmonía do natural. 


as férvidas notas, 

soberbias, agrestes, 

salvaxes, grandiosas, 

que jai! no profundo 

dos bardos repousan, 

¡cal repousan as chispas que dormen 
nas altas curotas! (57) 


Seguindo o prototipo elaborado polos románticos, Pondal pre- 
séntanos un heroe vertido para-adentro e os seus atributos non son 
outros que os do louco, os do visionario. Se a literatura clásica aspirou 
a captar o abstracto (a Verdade, o Ben), ou o home como creación di- 


vina á procura da harmonía social, no período romántico prodúcese ' 


unha mudanza repentina e a atención céntrase no individuo en tanto 
que individuo, no home coas súas necesidades, os seus desexos e os 
seus dereitos morais, todo o que o constitúe nunha entidade pecu- 
liar, valiosa e única. Antes o home existía para servir a Deus e á súa 
sociedade; agora, o home romántico esixe que a sociedade e xustiza 
divina o sirvan a el. O home ponse a si mesmo no centro, non só da 
atención literaria senón do universo enteiro; e esta conciencia inau- 
gura a expansión do seu enorme ego. Así o bardo pondaliano está, 
antes de nada e en tanto que reflexo claro da herdade do romantismo, 
ollando para si, sumido na turbulencia da súa propia experiencia ínti- 
ma, deitado sobre o leito da súa peculiaridade e tratando de converter 
a súa vivencia humana e literaria nunha indagación das tebras da pro- 
pia alma. Como ten manifestado Albert Beguin no seu volume A alma 
romántica e o soño: 


“todo o empeño dos románticos tende a ultrapasar as apa- 
rencias efémeras e enganosas para chegar á unidade pro- 
funda, a única real, de xeito que se esforzan por encontrar 


(57) Id. p. 86. 

todo o que en nós pode sobrevivir dos nosos poderes ante- 
riores á separación. Se para eles ten un valor privilexiado a 
poesía ou as matemáticas, a imaxinación creadora ou o 'sen- 
tido interno’ é porque nestas cousas ven os diversos medios 
de que dispomos para chegar ao noso primeiro estado de 
comunicación co universo divino, ou, se non, as manifesta- 
cións dunha rexión que, en nós, é máis fonda que nós mes- 
mos, unha rexión onde ese estado subsiste a pesar da caí- 


da” (58) 


Cómpre agora reparar como, nunha das escasas referencias 
relixiosas non pateístas que aparecen en Pondal, o autor relaciónase con 
Cristo e o bardo aparece coa cabeza cinxida por coroa de espiños pun- 
zantes. Se antes afirmábamos Que no home fatal do romantismo se re- 
encontran moitos elementos característicos de Satán (como tamén apa- 
recerá cando aluda á figura do anxo lanzado fóra da súa condición pola 
lei fatal, analizada nun próximo capítulo), debemos agora engadir que 
en Pondal tamén encontra acomodo a figura sangrante do Cristo da 
paixón. Non debe resultar estraño que esta imaxe coincida dentro da 
obra pondaliana coa do anxo caído. 


Certo, non lle cinguiran 

rosas nin brandos lirios, 

mais punzante coroa 

só de feros espiños. 

Así tratan os pobos 

en baixeza sumidos, 

cando rudos ignoran 

os seus grandes destinos, , 
a aqueles que lle insinan esforzados 
os gloriosos camiños (59). 


Trátase da expresión dunha das moitas queixas que encontramos 
en Pondal referente ao mal trato dado ao poeta polos seus contem- 
poráneos. O motivo da apoteose, coroación do autor considerado xa 


(58) BEGUIN, Albert, El alma romántica y el sueño. Ensayo sobre el romanti- 
cismo alemán y la poesía francesa, Fondo de Cultura Económica, México, 1954. 

(59) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 135. 

como un ser divino, encontra aquí a súa expresión negativa, O poeta 
resulta coroado, transformado nun ser superior, mais por medio da 
triste alegoría escarniña dos romanos con Cristo. E así como estes co 
roaron ao xudeu como burla por unhas condicións supostamente re- 
ais que lle negaban, así os contemporáneos do poeta proceden a or- 
nalo con espiñas. O motivo aparece relacionado co tema da fenda 
sobre o que máis adiante recalaremos e que constitúe a expresión da 
ferida mental ou ideal do autor, expresada mediante a imaxe dunha 
fenda na fronte causada por lóstrego, polo que, constituíndo outra das 
formas de expresión da superioridade do bardo, denominaremos ex- 
ceso de luz. 

A negritude dos ollos non será senón un aspecto da vinculación 
nocturna da imaxinación pondaliana. O bardo, sumido na interiori- 
dade, vive a aventura máxica da súa propia noite. Os ollos, como 
espello da súa alma, reflexarán por tanto aquel estado e emitirán un 
destelo negro. Trátase da “luz escura’, do soleil noir de Gérard de Ner- 
val. Como o poeta é, sobre todo, un vidente, un vate, un profeta, a 


súa cabeza terá un pesar escurecido, sinal de que esa dor (Versión ga- 
lega da weltschmerz alemá e do mal du siècle francés) procede do cen- 


gros, O pesar escurecido, todo parece estar a facer referencia á 
proximidade da negritude da noite da alma. 


Mais á cabeza do bardo, 

de pesar escurecido, 

coa alegre primavera 

non volve o verdor antigo; 
nin retorna ao corazón 

o doce amor que foi ido (60). 


A presencia da barba intonsa non fai máis que remarcar o aspec- 
to “desaliñado” a que antes facíamos mención citando unha carta de 
Rosalía, síntoma da despreocupación polo mundo exterior. O home 
vinculado á natureza, o home que trata de vivir segundo as regras da 


(60) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 135. 

No noso ensaio A harpa e a terrá. (Unha visión da poesía lírica 
de Eduardo Pondal (63) establecíamos a existencia dentro da imaxi- 


ao vento nos altos pinos”. 
Existe unha clara conexión entre o interior e o exterior ponda- 
liano. Diríamos que a procura da paisaxe externa é procura da paisa- 


montes, das costas, para mellor entender a súa propia intimidade. 


as férvidas notas, 


(61) HONOUR, Hugh, El Romanticismo, Alianza Forma, Madrid, 1979. Toma- 
mos a referencia do título do segundo dos capítulos do libro. 

(62) Non deixa de resultar curiosa a contemplación do cadro de John Martin O 
bardo que Hugh Honour emprega para teorizar na obra antes citada. 

(63) Id. 


soberbias, agrestes, 

salvaxes, grandiosas, 

que jai! no profundo 

dos bardos repousan, 

ical repousan as chispas que dormen 
nas altas curotas! (64) 


Esta analoxía establecida entre “no profundo dos bardos” e “nas 
altas curotas” non debe pasar desapercibida. 

O bardo, o alter-ego narcisista de Pondal, é a reducción do uni- 
verso, a miniatura do mundo, o cal non implica que o seu interior non 
sexa igualmente grandioso e inconmensurable. Así a voz do bardo é 
semellante ao vento nos altos pinos. Esa forza misteriosa que proce- 
de do mesmo espírito da natureza (a vontade de Schopenhauer, o ven- 
to), indomable e colérica cando non maina e refrescante, é portado- 
ra do mesmo enigma que a súa voz, xurdida da interioridade coa mesma 
gratuidade con que o fai unha tormenta, nunha das probas máis con- 
tundentes da emoción que ao poeta lle produce coñecer a súa igno- 
rancia sobre as forzas máis fondas. Diríamos, seguindo aos románti- 
cos, que a alma é o lugar de contacto do home co organismo universal, 
a presencia en nós dun principio de vida que se confunde coa Vida di- 
vina. Á voz do poeta, que brota do mesmo centro da alma, é, por tan- 
to, semellante ao vento porque a orixe da súa forza, do seu ímpetu, se 
xera no mesmo lugar, fórmase cos mesmos materiais. Como o noso 
consciente é posterior á separación, á caída, é preciso encontrar ou- 
tra rexión en nós mesmos que nos ligue coa totalidade, coa divindade. 
Por outra banda, tanto o vento como a voz son probas da mobilida- 
de do aire e o son que produce ao pasar polos piñeiros (o vento) ou 
polas cordas vocais (a voz) é resultado dunha mesma sustancia, dun 
mesmo esforzo da natureza por se expresar. Deste xeito podemos afir- 
mar que no fondo da súa poesía encóntrase sempre unha sustancia 
mística, unha vontade panteísta, metafísica de tipo pánico e monista, 
que considera a Unidade ben como unha enerxía física, ben como 
un Eu inmaterial. 

Tal e como se sinalará máis adiante, unha das principais con- 
tradicións do poeta, creadora de dinamismo dentro da súa obra, é que, 
despois da creación desa atmosfera panteísta presente en toda a súa 


(64) ld. p. 86. 

obra, a única alusión á divindade sexa a referida ao Deus da Biblia, tal 
e como encontramos no poema referido a Eliphaz e Baldad (65). Is- 
to, sen embargo, non desvirtúa a totalidade do mundo imaxinario pon- 
daliano xa que se produce nun único poema, poema no que entre ou- 
tras cousas Pondal procede a solicitar o abandono dese mundo por 
el construído e no que non encontra senón incomprensión e insoli- 
dariedades. 

Diríamos que moitos dos grandes interrogantes pondalianos apa- 
recen como producto da perplexidade perante o propio canto. A olla- 
da cara ao interior vírase cara á natureza á procura de máis indicios, 
de máis probas sobre aquilo que Pote dentro, e a grandiosidade do 
mundo natural non será senón un reflexo da infinitude da propia al- 
ma. Unha alma que é definida sempre con grande aparato de adxec- 
tivos e epítetos, semellante á arboradura dunha grande nave, enérxi- 
ca e ousada, soberba e grandiosa, soñadora da liberdade. Por iso o 
símbolo do vento adquire na súa poesía esa terrible dimensión ao se 
converter no elemento definidor da sustancia divina que rexe O mun- 
do, dentro da súa concepción panteísta. Así, o vento será aquela for- 
za que o impele a cantar, esa mesma enerxía interior que sente den- 
tro de si cando procede a escribir un poema. Deste xeito toda a 
arquitectura de connotacións do vento hai que remitila a un sistema 
que basicamente poderíamos definir como 


Divindade (motor do vento, motor da inspiración). 


vento aire (respiración) 
natureza humanidade 
harpa cordas vocais 
harpados arumes 

uces 

sonido lingua 

musica poesia 

ruido 


O poeta como traductor entre os dous mundos 


En xeral poderíamos falar de que está presente o que David T. 
Gies (66) denomina tema do alleamento e que considera un dos te- 


(65) Id. p. 90. 
(66) T. GIES, David, “Imágenes y la imaginación románticas” in El romanticismo, 
El Escritor y la crítica, Taurus, Madrid, 1989, p. 141. 

mas que dominan o sistema de imaxes do romantismo europeo, en 
xeral, e español, en particular.(O heroe romántico vive fóra da socie- 
dade. A súa marxinalidade aparece con frecuencia expresada a través 
da narración das súas orixes e por un ambiente de misterio que escu- 
rece a súa verdadeira identidade. O afastamento do heroe, recluído 
nalgún lugar da natureza, fechado no seu ámbito natural, cheo de abrup- 
tas paisaxes e impoñentes rochas, no caso de Pondal, outras veces en- 
carcerado, morando nun mosteiro, nunha cova ou, mesmo, nunha 


mansión infernal, no caso doutros autores, son síntomas deste siste- . 


ma imaxinativo, como ben demostran os lugares de ubicación habitual 
do bardo dentro do conxunto da poesía lírica de Eduardo Pondal. A 
soidade agreste, as uces irtas, tan frecuentemente mencionadas nos 
seus poemas, son o ámbito, pois, desa procura. 

Xosé Luís Méndez Ferrín ten reparado neste feito: 


“O poeta non tratará xa de se espresar coma un cam- 
pesino. ¿Faráo coma un burgués si, como sabemos, os bur- 
gueses esprésanse en castelán? Non: distanciaráse dos gru- 
pos sociás viventes; localizarase nun aristocrático, selecto 
plano ahistórico, equidistante do pasado lexendario e do fu- 
turo profético. Desclasado, adopta un tono gravemente in- 
temporal dende o que se poden agoirar comodamente os 
destinos do país. E iste distanciamento vaticinante será a pri- 
meira característica da escola formalista” (67). 


Igualmente está presente o que Gies denomina tema da fatalida- 
de. En ocasións o bardo aparece caracterizado pola súa mala fortuna, 
polo seu fado adverso, condenado pola ira divina e sen posibilidade 
de salvación, tal e como esixía a Weltanschauung romántica. Así, porta- 
dor de fonda tristura, tratado indignamente pola patria e martirizado 
polos seus, lanzado fóra da súa condición pola lei fatal, cautivo do ba- 
rro, cantor dos servos e ilotas, o bardo pondaliano dará expresión a 
un dos temas máis apaixonantes do romantismo e do simbolismo: le 
mal du siècle.) 

Tal e como ten escrito Russel P. Sebold (68) o sentimento de- 


(67) MENDEZ FERRIN, Xosé Luis, “Orixes da poesía galega do século XX: o for- 
malismo” en Grial n° 26, Vigo, 1969. 

(68) P. SEBOLD, Russell, “Sobre el nombre español del dolor romántico” in 
Insula n° 264, Madrid, 1968, reproducido en V.V.A.A. El rapto de la mente, Barce- 
lona, Antropos, 1989. 

nominado tedio, fastío, malenconía, ennui, spleen, saudade, mal du 
siècle, weltschmerz, ampliación decimonónica ben máis ampla que o 
tradicional tedium vitae, é producto da metafísica do romantismo, da 
metaforización naturalista do eu e do que, máis adiante, Ruskin cha- 
maría a “falacia patética” e está presente na literatura europea des- 
de o ano 1690 en que se dá a coñecer a doutrina epistemolóxica de 
John Locke coa publicación do seu Ensaio sobre o entendemento 


humano. Segundo parece, o exemplo máis antigo da frase mal du sié- 
cle é a que se encontra na seguinte pasaxe do prefacio que o célebre 
crítico Sainte-Beuve puxo á edición de 1833 do Obermann de Se- 
nancour: 


“Ce mot d'ennui, pris dans l'acception la plus générale 
et la plus philosophique, est la trait distinctif et le mal d'O- 
bermann; c'a été en partie le mal du siècle” (69). 


A invención do vocábulo weltschmerz acostuma atribuirse a Jean 
Paul Friedrich Richter no seu Seline, oder über die Unsterblichkeit (Se- 
lina, o sobre a inmortalidade) que é do ano 1810, sendo empregada 
posteriormente por Heine en 1831. 

Todas estas expresións daban conta do mesmo fenómeno: ¡o es- 
forzo, por parte dos novos creadores, por captar en forma literaria a 
profunda angustia que sentían perante a vida. Para eles, o mundo dei- 
xara de estar regrado segundo as normas do amor, da racionalidade e 
polos nobres ideais dos pasados séculos (dos que en boa parte tiñan 
unha visión utópica). Unha fonda inquedanza conmoveunos, e a súa 
sensibilidade fronte a este cambio produciu na súa intimidade unha 
opresión que os levou non cara á aceptación do status quo relixioso 
e político, senón, ao contrario, a unha confrontación radical co seu 
mundo e cos creadores daquel mundo. ¿Quen eran os responsables? 
Os creadores dese mundo foran, segundo o seu parecer, ou as insti- 
tucións da sociedade establecida (xeralmente o goberno e a Igrexa) ou 


Deus mesmo. O escritor romántico viu o Caos ao seu arredor; non só y 


un caos interno, elemental, inconsciente, que alumeou e incendiou a 
súa imaxinación. Así Pondal se autodenominará “escravo das ideas 
que esquiva todo honor”. 

No caso de Pondal algunhas das alusións poden ser marcadamente 


(69) Opus cit. 

persoais, síntoma dos estados de neurose que asoman con frecuen- 
cia na súa biografía. Así, na carta dirixida ao seu irmán Cesáreo o 
11 de Novembro de 1882 o poeta laméntase “mi salud no es buena 
y sufro fuertes insomnios” (7O), síntoma da enfermidade que se iría rei- 
terando ao longo da súa vida. Mais non nos cabe ningunha dúbida 
de que ese sentimento existía xa como un motivo típico da literatura 
do seu tempo, un motivo que, como veremos ao analizar o senti- 
mento de “suidade”, vai adquirir moi novidosas connotacións.) 

Acaso a mellor definición do bardo pondaliano estea no poema 
número 5 dos Queixumes cando o propio bardo, no medio dun diá- 
logo cunha rapaciña que se afasta del por temor, debido ao seu es- 
traño aspecto (barba non coidada, pálida color, mal vestido, mancado 
de xuízo), acerta a explicarlle o esencial da súa personalidade: 


xeróglifico ousado 

do limo soñador, 

vou, e ignoto a mim mismo 
escuro enigma eu son (71) 


A escena non deixa de aportar un significado alegórico presente 
no conxunto do poema por canto a rapariga, a “sinxela rapaceta”, non 
é máis que a personificación da inxenuidade. O bardo sapiente, no- 
bre, ousado, posuído pola lei fatal do canto, non pode producirlle se- 
nón medo e estrañeza, como se Pondal estivese antecipándose a fa- 
cer unha versión propia daquela idea que anos máis tarde Reiner María 
Rilke deixará escrita na primeira das súas elexías: 


“Denn das Schóne ist nichts 

als des Scherechlichen Anfang, der wir noch grade ertragen, 
und wir bewundern es so, weil es gelassen werchmácht, 
uns zu zerstóren” (72) 


“Pois o belo non é máis 
que o comezo do terrible que aíndaspodemos soportar 


(70) FERREIRO, Manuel, Pondal Do dandysmo á loucura (Biografía e correspon- 
déncia), Ed. Laiovento, Santiago de Compostela, 1991, p. 107. 

(71) ld. p. 18. 

(72) RILKE, Rainer María, Elegías de Duíno, Ed. Lumen, Barcelona, 1984, p. 26. 

e se o admiramos tanto é porque, sereo, rexeita 
esnaquizarnos” 


Así a visión do bardo é representada mediante o icono dos ca- 
dáveres e dos despoxos dun naufraxio, sendo a súa presencia seme- 
llante á dun “botado do mar de Niñóns A imaxe trae a nós a lem- 
branza do célebre cadro romántico A Balsa da Medusa de Gericault. 
A ollada do pintor, como agora a do poeta, desprázase do centro de 
atención predominante (a paisaxe, as escenas nobiliarias, os rostros 
dos grandes homes) e preséntanos unha escena terrible na que a hu- 
manidade xace sumida no mar das máis fortes vicisitudes. Pero cu- 
riosamente, e contra o esperado, os corpos que hai sobre a balsa non 
aparecen en actitudes heroicas propias daqueles'esforzados que logran 
sobreporse ao seu destino, senón que o seu aspecto é talmente o 
dos que, condenados a morrer, contemplan con desesperación o ad- 
venimento do seu porvir. Pondal apreséntanos ao bardo como un 
excluído da sociedade, a dureza da súa vida vagabunda e montesía é 
semellante á que o mar encrespado manifesta cos náufragos, o cal non 
deixa de ser unha proba de que vive fiel aos ditados do seu panteísmo 
extremo e aos rigores da súa “moral da paisaxe’. 

O bardo, por iso, na súa grande ruína é semellante a un “luceiro 
apagado' (73). A altura, a elevación, o ascenso, implicará sempre noc- 
turnidade. O enigma será sempre escuro. 

As ideas do xeroglífico e do enigma non son moi frecuentes na 
obra pondalíana. De feito 'xeroglífico' só aparece no fragmento antes 
citado e con ‘enigma’ acontece exactamente o mesmo. Trátase de dú- 
as palabras que o autor incorpora por primeira vez ao,seu léxico po- 
ético neste poema e que non van volver a ser usadas no resto dos 
Queixumes. Sen embargo, o seu valor interpretativo é moito maior 
que a súa frecuencia. Así, aínda que expresadas con outras palabras, 
as ideas do mundo e da conciencia, entrevistas como realidades es- 
curas e imposibles de percibir na súa totalidade, van ser reiteradas ao 
longo de toda a súa obra ata constituír un dos motivos fundamentais 
da poesía pondaliana. O bardo incorpora deste xeito ás súas roupaxes 
os mantos do enigma, vístese de escuridade, de irracionalidade, e pro- 
cura potenciar as virtudes da súa intuición, do seu carácter vidente, vi- 
sionario. Os bardos serán para Pondal ‘videntes, nobres e peregri- 


(73) Id. p. 29. 


59 


=< 


nos” (74) nunha das súas frecuentes enumeracións adxectivas. A po- 
sibilidade de advertir o futuro e de adquirir coñecementos sobre as 
cousas por medios sobrenaturais, de ter Visións e apercibirse tamén 
do pasado, é connatural ao bardo, personaxe que terá (e o seu as- 
pecto non pretende senón connotar isto) unha sustancia máis anxé- 
lica que humana correspondente á súa cobiza de elevación e de des- 
prendemento da terra. 

(A vinculación con Luzbel, o anxo caído, convérteo nun visitante 
das tebras, nun asíduo das perpetuas escuridades de onde brotan as 
sombras, e é cifra dun dos aspectos fundamentais do bardo, frecuen- 
tamente adxectivado de exilado. A procura da elevación non será máis 
que, como en Luzbel, unha procura da súa condición orixinaria. O bar- 
do é un desterrado do mundo feliz: o mundo mítico do pasado, do mo- 
mento fundacional e primeiro. 


de mil suidades fondas 

o túrbido escadrón, 

como a Luzbel, privara 

do primeiro esplendor. (75) 


O carácter panteísta de toda a súa obra, a súa actitude a-cristiá 
(Cristo só aparece aludido na súa actitude doente durante a paixón, 
coroado de espiños, aínda que existe outro poema onde se fala do 
Deus do Libro de Xob (76)), non son máis que aspectos diferentes dun- 
ha imaxinación vertebrada polo nocturno e pola interioridade que, co- 
mo antes dixemos, amostran a visión dirixida ao interno} O bardo 
designará a súa actividade como un ‘traballo escurecido’ (77) , a súa 
intelixencia estará presidida por “un escuro lóstrego na fronte’ (78). 

[A indagación da memoria, o feito de o poeta estar ligado polo va- 
ticinio á procura de ‘recordos’ dun tempo pasado, recordos que lle per- 
miten augurar o futuro, forma parte dese traballo escurecido. A mor- 
te, o reino das tebras, aparecerá tamén designada como a ‘ribeira 
escura’ (79). O carácter heroico do bardo completarase así coa súa ca- 
pacidade para penetrar no outro mundo. 


(74) ld. p. 112. 


( ó 
(76) Referímonos ao poema “Oh ti radiante e forte”. 
(77) ld. p. 25. 

(78) Id. p. 28. 

(79) ld. p. 86. 

“A viaxe ao Alén é a empresa definitiva do heroe míti- 
co, é a aventura por excelencia, a que agarda ao Elixido, a 
' que só el pode cumprir. Ese Alén é o mundo negado aos 
mortais de condición efémera, é o ámbito vedado que fica 
na outra ribeira, o mundo dos-deuses e dos mortos, o dos 
espíritos, as fantasmas e as fadas. Pero o Heroe, que desa- 
fía os límites, debe afrontar esa Aventura, que é a Aventura 
con maiúscula, saltar por riba das barreiras, atravesar os 
lindeiros de maior risco, vadear os ríos tenebrosos, sulcar os 
sendeiros do mar ignoto, e alá, nese Outro Mundo, acalmar 
a súa mirada co encontro do eterno. Por veces esa viaxe é 
un periplo sinuoso e selvático, que só coa axuda de máxicos 
auxiliadores e prodixiosos saberes, se consegue, após lon- 
gas fatigas, levar a termo; outras veces o Alén está sor- 
prendentemente próximo e o horoe atópase de súpeto, tras 
pasar unha estraña barreira só insinuada, con ese Outro Mun- 
do negado aos simples mortais” (80). 


Así o bardo frecuentará os sepulcros antigos á luz do luar, nunha 
imaxe romántica por excelencia, procurando entrever nese instante a 
revelación: 


Amado dos nobre celtas, 
vello pinar de Froxán, 

os nosos antepasados, 
compañeiros da túa edá, 
non lonxe de ti repousan, 
mais nunca despertarán; 

e os seus sepulcros antigos 
alumbra o branco luar (81). 


Trátase do que máis adiante poderemos denominar espacio vi- 
sionario primordial, isto é, un lugar entre as árbores, fundamental- 
mente piñeiros e carballos, de ambiente nocturno ou sombrizo, pró- 
ximo dos monumentos, ben antas, dólmenes, castros ou sepulcros, 
que o poeta amostra como sinal dun antigo tempo de esplendor. Den- 


(80) Traduzo de GARCIA GUAL, Carlos, Mitos viajes héroes, Taurus, Madrid, 
1985, p. 26. 
(81) Id. p. 50. 

tro do que chamamos, seguindo a Gaston Bachelard, poética do es- 
pacio, este espacio visionario primordial, seguindo co sistema de ana- 
loxías que mencionábamos páxinas atrás e segundo o cal en toda'a 
obra pondaliana se establecería unha metáfora constante entre pai- 
saxe e interioridade persoal, é o lugar da visión interior, o que, dentro 
dunha posible epistemoloxía pondaliana, poderíamos denominar ima- 
xinación ou, O Que vén sendo o mesmo, lugar de confluencia da re- 
presentación e da memoria. Dito con outras palabras, é nese espa- 
cio visionario primordial onde o bardo procede a re-presentar as imaxes 
do mundo, procurando facelo fielmente co que emana da súa me- 
moria. 

O bardo é asimesmo víctima dun sentimento metafísico de an- 
gustia, de spleen, de mal du siécle. Este sentimento patolóxico, que 
conleva os maiores sufrimentos do seu espírito, aparece definido co- 
mo unha ‘suidade’, sentimento inexplicable e impreciso, que non se 
sabe de onde vén, nin se alcanza a onde vai, nin se comprende o 
que persegue; unha mágoa especial pola ausencia ou desaparecemento 
de persoas, cousas, estados ou accións. 


suidades de non sei qué, 

recordos quezais do espírito, i 
dalgunha perdida patria 

ou de antigo ben perdido, 

nesta peregrinazón 

miña, van sempre contigo; 

e son os meus compañeiros 

no traballoso camiño, 

suspiros por non sei quen, 

e por non sei que suspiros (82). 


O bardo aparece preso deste sentimento e, aínda que por veces 
procure encontrar a súa razón de ser na servidume da patria, no es- 
tado de colonización do vello país de Breogán na falta de coraxe dos 
seus habitantes, definidos como servos e ilotas, o sentimento ultra- 
pasa esas razóns e o bardo procura encontrar a causa que o ocasiona 
por medio da evocación dunha vaga filosofía, dun pensamento de rai- 
game idealista, empregando para isto toda a súa parafernalia de ima- 


(82) Id. p. 25. 

xes aéreas e celestes, implicándose na crenza da existencia doutros 
mundos, convocando anxos, aves, ventos, forzas telúricas capaces 


~ de entregarlle na súa mensaxe unha resposta a un enigma que se sen- 


te como propio e que non parece alleo á propia patoloxía persoal do 
autor. Así, no poema que dá inicio aos Queixumes, a figura do bo 
bergantiñán aparece percorrendo a escurida a noite no campo 
“ceibando mil escuras soidades’ (83) ao o lembrar 
“a punxente servidume da patria’ (84). 

Pondal saberá, sen embargo, que, aínda que a busca dunha saída 
para o seu mal pode estar na procura das solucións políticas para os 
problemas polos que atravesa o seu país, a súa doenza adquire ca- 
racterísticas que van máis alá das explicacións, poéticas ou non, que 
el poida encontrar para o caso. Resulta significativo, neste senso, que 
recoñecendo o seu problema como un problema de saúde (“mi salud 
no es buena y sufro fuertes insomnios”(85)) solicite axuda á “rosa de 
Corcoesto”, empregando o mesmo tipo de expresións ('soidade' in- 
cluída): 


cúrame, oh rapariga, 

estas suidades que teño: 

estas suidades da alma, 

de non sei qué, que padezo; 

ti tes dos meus males a doce menciña, 
jouh, rosa de Corcoesto! (86) 


A pesar disto, Pondal aproveitará para levar adiante unha espe- 
culación sobre a súa doenza atribuíndolle sempre razóns heroicas e moi 
graves, propias dunha personificación como a que se atribuíra, en con- 
sonancia co seu carácter de bardo celta. Deste xeito, o tema do deste- 
rro, presente xa no seu poema Campana de Anllóns, anterior á publi- 
cación dos Queixumes (87), e a idea da patria perdida, que máis adiante 
se relacionará co tema da infancia. A adxectivación con “misterioso” e 


(83) Id. p. 13. 

(84) Id. p. 13. 

(85) FERREIRO, Manuel, Opus cit., p. 107. 

(86) Id. p. 24. 

(87) A primeira versión do poema data de 1866 e apareceu baixo o título de A 
campana de Anllóns. El canto de un brigante 20 anos antes que os Queixumes e 11 
anos antes que Rumores de los pinos. 

‘escuro’ advirten, sen embargo, con reiterada constancia, da presencia 
dun elemento incontrolable para a conciencia do poeta, como se es- 
te, no seu exercicio por explorar o propio interior e extraer del toda a 
seiva da súa irracionalidade, non fose quen de impor unha harmonía 
no caos e na barafunda das imaxes. Esta supeditación da imaxinación 
ao mundo das tebras, ao mundo da escuridade interior que o poeta 
indaga pero no que non é capaz de deitar algo de orde, e esta tentati- 
va, finalmente, de procurar deitar fóra canto de misterioso e confuso 
exista, fan de Pondal un precursor do surrealismo e dos outros move- 
mentos e correntes artelladas en base á expresión do concepto freu- 
diano de inconsciente, negado por Sartre e a escola Lacaniana.) 


Esa indecisa inquietude, 
cando me ves, bardo amigo, 
suidades son dunha patria 
que un día a alma perdío; 
son misteriosas lembranzas 
do desterrado aflixido, 

que se acorda da súa terra, 
en terra allea cautivo, 

e quer volver outra vez 

ós patrios eidos amigos.(88) 


O propio texto pondaliano fórzanos, noutros casos, a procurar 
a razón da “soidade” na súa peculiar expresión erótica, de evidente 
perversidade, ligada ao que denominaremos misoxinia. O mesmo autor 
parece consciente deste feito cando entende que a “suidade” é producto 
da continencia sexual e pretende curala mediante a satisfación violen- 
ta dos seus instintos. A “suidade” podería ser definida, entón, como a 
dor producida pola presencia do desexo. 


- Fora leria... As túas mentiras 
cansado estou de escuitar; 

en ti curarei á forza 

as suidades daquel mal, 

que deixas na alma, cando 
correndo soes pasar. 


(88) Id. p. 27. 

Hei de fartarme de ti 

cho xuro por miña nai; 

coma un oso que atopa famento 
de mel un doce panal. (89) 


Neste sentido, e aínda procurando, como xa dixemos, non em- 
pregar ningún recurso biografista á hora de explicitar e deitar algo de 
luz sobre a obra pondaliana, cómpre destacar a fidelidade biográfica 
que parece existir entre os poemas e a vida da autor (aínda que este é 
un aspecto que non fica, polo de agora, o suficientemente claro, por 
máis que haxa indicios moi alentadores na súa correspondencia), de xei- 
to que actitudes que noutros poetas serían de forzada formalidade en 
Pondal parecen xurdir da vivencialización deses modelos. Deste xeito 
explícase que o tema da violación, presente varias veces ao longo dos 
Queixumes, sexa emitido sen recato, aínda que distanciamentos e ac- 
titudes de enmascaramento do eu lírico sexan constantes ao longo da 
súa obra. Con todo e, por outra banda, a sexualidade doentía para a 
mentalidade da época foi un modelo estético instaurado polos simbo- 
listas, compracidos reiteradamente coa pública expresión da súa dife- 
rencia, tales poden ser os casos dos simbolistas franceses Verlaine, Rim- 
baud, Baudelaire. Diríamos que Pondal admite os modelos formais e 
retóricos procedentes do clasicismo pero é absolutamente directo nos 
temas e nos contidos; Hai unha vontade de sinceridade e unha procu- 
ra da verdade que, sen embargo, fica diluída noutros motivos da súa 
obra polo desprazamento da visión cara ao interior da linguaxe. 

O bardo, sendo como é, o portador da dignidade do país, o con- 
servador dos seus elementos de identidade, é, tamén, o falante de 
galego, aínda máis, o cantor na fala propia das lendas e das historias 
dos vellos tempos. Así, nun dos escasos poemas, metade en castelán 
metade en galego, que conserva o definitivo Queixumes dos pinos (en 
todo o libro non hai máis que dous) parece existir unha certa inten- 
cionalidade por parte de Pondal á hora de modificar a lingua en que 
comeza o poema (o castelán) no momento en que comeza a falar o 
bardo (en galego) ou, mellor dito, no momento en que Cairbar, un dos 
heroes lendarios inventados por Pondal, con nome tirado dos Poemas 
de Ossián de James Mcpherson, solicita do bardo Toimil que tome a 
súa harpa e cante. Este feito, nada gratuíto, por canto non ten outro 


(89) ld. p. 51. 

sentido o bilingüísmo do texto, debe ser advertido xa que conleva un- 
ha alegoría doutro xeito imperceptible para o lector. O bardo, por tan- 
to, fala sempre en galego e constitúe'o desideratum moral e lingüísti- 
co de Pondal. | 
Mais, sobre todo, o bardo ocupa na obra pondaliana un lugar pre- 
ferente de poder e influxo social. Considérase un elemento rector e ti- 
torial da espiritualidade do pobo, un sacerdote insustituíble. A actitu- 
de pondaliana parece respostar así ao planteado polos vellos románticos 
alemáns, como Novalis, cando expresaban a súa convición de que 


“Poeta e sacerdote era un ao principio, e só en tempos 
posteriores separáronse. Pero o verdadeiro poeta é sempre 
sacerdote, do mesmo xeito que o verdadeiro sacerdote per- 
maneceu sempre poeta. ¿E non debería o futuro facer re- 
nacer a antiga condición?” (90) 


Pondal está, así, a facer unha teorización do papel do poeta na 
sociedade. Neste sentido resulta especialmente clarificador o feito de 
que mentres o tempo pasado era o tempo en que bardo exercía o seu 
poder revelador e era atendido polos seus coetáneos, adquirindo un 
protagonismo a medio camiño entre a poesía e a relixión, o tempo 
presente é o desa “raza escura galaica / de rústicos instintos / que 
inxustamente tratas / aos teus mellores fillos, / madrasta desleirada 
/ que aborreces teus ínclitos” (91). 

Este matiz aparécesenos como moi significativo por canto nel se 
encontra a presencia dun duplo fluír: por unha banda, o esplendor do 
tempo pasado era producto da fidelidade do pobo ao discurso do bardo 
e; por outra, o discurso e a figura do bardo aparecían como sinal dese 
esplendor. Deste xeito, o bardo adquire un dobre carácter persoal e 
social, narcisista e solidario a un tempo. Cando a actitude é positiva e 
o poeta segue fielmente o modelo do mediador do seu desexo (aquilo 
que páxinas atrás denominábamos, seguindo a René Girard, o Bardo, 
con maiúsculas) maniféstase fundamentalmente o impulso solidario, aín- 
da que sempre facendo fincapé no carácter aristocrático e superior do 
poeta, mais, cando a actitude é negativa, o resultado é plenamente nar- 
cisista. O poeta mantén, entón, a súa superioridade, a súa aristocrática 


(90) Traduzo de VARIOS AUTORES, Fragmentos para una teoría romántica 


del arte, Antología y edición de Javier Arnaldo, Ed. Tecnos, Madrid, 1987, p. 51. 
(91) ld. 111. 

altura, pero o pobo pasa de ser o dos bos e xenerosos ao dos servos e 
ilotas. A modificación que se establece non depende da súa ríxida e cons- 
tante figura senón da actitude dos demais, ollados sempre como multi- 
tude, aínda que cabe advertir que o narcisismo pondaliano se manifes- 
ta fundamentalmente sobre a figura do cadáver do bardo morto, 

Pondal está pois a chamar a atención para a función social do po- 
eta, sabedor de que, como di Octavio Paz, 


“todos os homes cultivaron esta ou aquela forma de poesía, 
desde os encantamentos máxicos ás cancións eróticas, des- 
de as pregarias aos himnos funerarios, desde os cantos que 
ritman os traballos dos labradores ás baladas e poemas na- 
rrativos. Cantos na praza e no templo, no sulco e no obra- 
doiro, na batalla. e no festín, no harem e na cela do mon- 
xe. Non todos os pobos teñen novelas, tratados de filosofía, 
dramas ou comedias; todos teñen poemas” (92). 


O bardo sería, entón, o elemento rector da espiritualidade do po- 
bo, o visionario capaz de advertir os días de gloria que aínda agardan 
ao país dos Bergantiños, aquel que nos seus éxtasis vaticinantes, nos 
seus escuros insomnios, entreteza na memoria colectiva as escenas pri- 
mordiais da paisaxe do recordo: os exércitos dos celtas despregados 
nas abas dos montes, a liberdade do país antes da chegada dos ro- 
manos, a fraternidade cos pobos limítrofes, nomeadamente, os fillos 
do Luso. O bardo tería, pois, un papel fundamentalmente ideolóxico 
e poético-político e conservaría como a principal das súas funcións a 
capacidade para facer retornar o pobo dos servos e escravos ao seu 
camiño, á súa traxectoria gloriosa trazada desde antigo! 

O bardo será tamén o cantor (“do eido noso (93)” e “dos nobres 
celtas (94)”) ao son da “harpa xemente (95)” “de doce corda (96)” e 
o seu canto será vago e doce, longo, harmonioso, brando, ousado, 
saudoso, breve, nobre, noto. Mais non será unicamente o bardo Pon- 
dal, levado pola “lei fatal do canto (97)”, quen cante nos seus poemas. 


(92) Traduzo de PAZ, Octavio, La casa de la presencia Poesía e historia. Obras 
completas edición del autor, Círculo de Lectores, Barcelona, 1990, p. 16. 

(93) Id. p. 87. 

(94) ld. p. 26. 

(95) Id. p. 69. 

(96) Id. p. 42. 

(97) ld. p. 15. 

Unha auténtica coral responde á pregunta de que ¿Quen canta? De 
entrada canta o pobo, canta o “bo bergantiñán (98)”, polo baixo no 
principio dos Queixumes e polo alto no final, dándolle ao conxunto un 
carácter circular aínda que de tema ascendente. Canta un “mozo de 
aldea (99)” alá nas prisións de Orán nas dúas versións do poema Cam- 
pana de Anllóns. Cantan tamén “dous rapaces, non sei onde (100)” 
e unha “probe e desolada nai (101)”. E, sen dúbida, unha demostra- 
ción de que Pondal asimila as cancións populares e se sitúa nalgunha 
medida na liña do ronsel deixado polos Cantares Gallegos de Rosa- 
lía. E este é un bo fío do que tirar, xa que moito do presente en Quei- 
xumes dos Pinos procede, sen dúbida ningunha, da tradición popular, 
existindo mesmo exemplos tan evidentes como o poema “Mazarico, 
mazarico/¿quen che deu tan longo bico?” glosa dunha canción po- 
pular. Sen embargo, o fundamental dos Queixumes, aínda que man- 
teña case sempre ese alento popular, presente na métrica e no mes- 
mo desenvolvemento rítmico e de rima dos poemas, é, como veremos 
no capítulo dedicado á presencia do elemento popular na súa poesía, 
a introducción dentro dese esquema dunha temática culta e dunha ide- 
oloxía requintada tal eran o celtismo e o iberismo do autor. 

Dentro da orde natural cabe dicir que cantan as ras (102), o 
mazarico (103), a vaga Progne (104), o cisne (105) e os pinos (106). 
No nivel mítico cantan os bardos Gundar, Margaride e Toimil, a fa- 
da Rouriz, o pastor celta Temunde e a doce Moimendos. 


(98) Id. ps. 13 e 119. 

(99) Id. p. 107. 

(100) Id. p. 38. 

(101) Id. p. 92. 

(102) ld. p. 

(103) Id. p. 21. 

(104) Tereo, rei de Tracia, é o heroe da lenda de Filomena e Procne. Filomena é 
unha das fillas de Pandión, rei de Atenas. Tiña unha irmá chamada Procne. Habendo 
guerra entre Pandión e o seu veciño Ládbaco, aquel chamou na súa axuda a Tereo e ob- 
tivo a victoria. Entón deu ao seu aliado en matrimonio á súa filla Procne, violouna e, 
para que non puidese queixarse, cortoulle a lingua. Procne matou ao seu fillo e man- 
dou cocelo para logo darllo a comer a Tereo e, despois, fuxir con Filomena. Cando Te- 
reo descubriu o crime saíu cun machado na súa persecución pero elas pediron axuda aos 
deuses e estes transformáronas en paxaros: a Procne en reiseñor e a Filomena en an- 
duriña. 

(105) Id. p. 86. 

(106) Id. p. 121. 

Podemos afirmar que o canto, en Pondal, atinxe fundamental- 
mente tres niveis: 

-o popular. 

-o natural aéreo. 

-O mítico. 

Diríamos, por tanto, que estamos en presencia dos clásicos tres ni- 
veis pondalianos: 


AAA 


Pasado Mítico 
Presente Popular 
Futuro Natural aéreo 


Aínda que a adscrición do terceiro dos elementos sexa un pouco 
forzada, xa que as aves, as ras, os piñeiros.e o cisne cantan desde o 
presente, non cabe dúbida de-que, polo papel simbólico que van re- 
presentar dentro da obra pondaliana (sobre todo as aves e os pinos), 
resulta acertado propolos desde xa como axentes activos da revela- 
ción, do vaticinio do futuro, percibido polo bardo na voz da terra. 

Resulta curioso comprobar como a idea do vaticinio e da análise 
poética do pasado fora resaltado anos antes por un dos grandes ro- 
mánticos de Europa, o poeta xermano Novalis: 


“Nada máis poético que lembrar e presentir ou ima- 
xinar o futuro. As figuracións do pasado empúrrannos ca- 
ra á morte e a extinción; as figuracións do futuro a vivifi- 
car, resumir, á actividade asimiladora. De aí que todo 
recordo sexa triste e todo presentimento alegre. Aquel mo- 
dula a vivacidade excesiva, este enaltece unha vida de- 
masiado lánguida. O presente común une pasado e futu- 
ro mediante a limitación ”(107). 


Pero, como máis adiante veremos con detalle, o vaticinio ponda- 
liano aparece fundamentalmente ligado á expresión dunha ideoloxía: 
o iberismo. Neste sentido resulta interesante comprobar como pan- 
teísmo e iberismo coinciden, dentro da percepción do mundo polo | 
autor, a partir da idea básica de fidelidade aos designios da terra. E | 


(107) Traduzo de VARIOS AUTORES, Fragmentos para una teoría romántica 
del arte, Antología y edición de Javier Arnaldo, Ed. Tecnos, Madrid, 1987, p. 52. 

esta conciencia infeliz, producto da alienación do presente histórico do 
pobo, afastado do camiño da súa naturalidade, maniféstase por dúas 
vías distintas: 

- unha persoal, que o autor denomina “suidade” e que podería- 
mos definir como o sentimento de desgarramento e desunión, afasta- 
mento, alienación e desposesión, producido pola experiencia da con- 
ciencia separada da realidade á que pertence. 

- unha social, que o autor denominará, entre outros termos, coa 
palabra “servidume”, producida polo afastamento do pobo das leis da 
evolución natural presentes na terra. 

Neste sentido resulta interesante comprobar como por debaixo 
da ideoloxía pondaliana subxace unha visión evolutiva da natureza 
na que trata de implicar a historia. E aquí habería que salientar o po- 
sible parentesco entre este esquema e a teoría marxista (antes hege- 
liana) da alienación, aínda que, se ambos os autores coinciden basi- 
camente no establecemento dunha alienación persoal, a alienación 
social é vista baixo parámetros absolutamente distintos, por canto Pon- 
dal asume a vindicación da galeguidade desde unha perspectiva bur- 


guesa ou, en todo caso, interclasista na que o elemento humano da | 


forza de traballo é un elemento inexistente. Como é obvio, o rexio- 
nalismo liberal do XIX encontrábase moi lonxe dos postulados mate- 
rialistas históricos e procuraba unha solución para Galicia baseada nos 
teóricos do idealismo alemán e francés, manexando mesmo concep- 
tos de tan triste lembranza, para o lector actual, como raza ou supe- 
rioridade étnica. è 
O feito de que o canto sexa en Pondal palabra acompañada de 
música revela algúns aspectos centrais da súa concepción da poesía. 
Así, vemos con frecuencia como os fragmentos máis delongados dal- 
gúns dos seus poemas, son presentados anteriormente como o can- 
to saído da boca dun personaxe. O poeta limítase, entón, a trancribir 
a letra do canto, da canción, deixándonos sen a música, O cal, por máis 
que proveña dunha tradición romántica e, mesmo, anterior, non dei- 
xa de facernos sentir, pola súa ausencia, o elemento sonoro. Así, o fei- 
to de que o poeta escoite constantemente cantar a personaxes e ele- 
mentos naturais, aproxímanos moito á nosa idea, expresada en A harpa 
e a terra, de que: 
“Na poesía de Eduardo Pondal aparecen dúas ideas fun- 
damentais: a primeira consiste en entender o universo como 
linguaxe, e a segunda, e como complemento da primeira, 

comtemplar o poeta como descifrador desa linguaxe. Se o 
universo é unha escritura cifrada, un idioma en clave; que é 
o poeta no sentido máis amplo da palabra senón un tra- 
ductor, un descifrador. Cada poema é unha lectura da reali- 
dade; esa lectura é unha traducción; esa traducción é unha 
escritura, un volver a cifrar a realidade que se descifra”(108). 


Este carácter receptivo do poeta, do bardo, é sumamente im- 
portante, por canto constitúe unha das posturas predominantes na 
actitude pondaliana. Diríamos que a voz lírica pondaliana escoita e ve 
fundamentalmente, aínda que, como logo matizaremos, estamos pe- 
rante o poeta que escoita máis que ve. á : 

Nos poemas dos Queixumes e nos publicados posteriormente co- 
mo Poesías inéditas e Versos iñorados ou esquecidos encontramos 
frecuentemente o sentimento de perplexidade frente á natureza. Sa- 
bemos que o bardo pondaliano asume a moral da paisaxe e elabora a 
súa espiritualidade sobre a análise dos elementos naturais que compo- 
ñen a paisaxe da súa terra nativa. Pero, aínda alén diso, encontramos 
o elemento de perplexidade ante o enigma. 


xeroglífico ousado 

do limo soñador, 

vou, e, ignoto a min mesmo, 
escuro enigma eu son (109) 


E non se trata tanto de establecer a diferencia entre un enigma 
exterior e un enigma interior, entre un enigma procedente do desco- 
ñecemento da historia do propio pobo, e que actúa como un dos 
elementos motrices da curiosidade pondaliana, e o descoñecemento 
do propio eu. Diríamos que, en Pondal, esta diferencia se sintetiza 
de xeito que a visión da paisaxe, a indagación da historia, a descuberta 
da propia patoloxía, a lembranza da infancia, conseguen entretecerse 
e formar un único fío discursivo de xeito que o bardo, adentrado he- 
roicamente na interioridade do agreste, está a revelarse de maneira 
múltiple contra o seu tempo, ou mellor, contra as mentiras do seu tem- 
po. Non interesa tanto saber se contra esas mentiras o bardo vai an- 
tepor as súas propias mentiras, baseadas nun idealismo feroz e na cren- 


za nun panteísmo primitivo, como ter presente que todo o percurso 


(108) ld. p. 89. 
(109) ld. p. 18. 

poético pondaliano está construído á procura dunha verdade que se 
sente como solución aos propios males, igual que un enfermo que pro- 
cure a medicina que solvente os sufrimentos da propia doenza. 


ti tes dos meus males a doce menciña, 
jouh, rosa de Corcoesto! (110) 


Non en van, o tema do fracaso amoroso está ligado en Pondal 
ao tema do fracaso do galeguismo, do “rexionalismo”, entón así cha- 
mado. De xeito que poderíamos postular unha dobre reacción: por un- 
ha banda, frente ao fracaso amoroso e político a soidade dos montes 
bergantiños; por outra banda, a solución a eses fracasos é a violencia, 
o exército dos celtas disposto sobre as abas das montañas a loitar, a 
muller atrapada no medio do bosque e sometida a vexacións físicas. 


Raza escura galaica 

de rústicos instintos 

que inxusta sacrificas 

os teus mellores fillos (111). 


Dicíamos, anteriormente, que na lírica pondaliana o poeta limí- 
tase a trancribir a letra dun canto, dunha canción, deixándonos sen a 
música, o cal, por máis que proveña da tradición romántica non dei- 
xa de facernos sentir, pola súa ausencia, o elemento sonoro. Pois ben, 
en Pondal é prioritario sempre, dentro dunha posible poética que es- 
tablecese cal dos sentidos humanos (tacto, vista, gusto, olfato, oído) 
é o fundamental na percepción do autor, o elemento auditivo. Se an- 
tes dixemos que a voz lírica pondaliana escoita e ve, fundamentalmente, 
cabe matizar agora que esa voz lírica, escoita máis que ve, ou sexa 
constrúe a súa análise do mundo sobre o elemento perceptivo máis su- 
til, máis inmaterial, máis espiritual, en definitiva, máis idealista. Fren- 
te ao tacto, ao gusto e á vista, sentidos todos eles perceptores do in- 
mediato tanxible, o oído revélase como o intrumento receptor do 
inaprensible. Así o sonido, o son, doce, rouco, grato, temeroso, “da 
miña harpa” “de doce corda”, é un sustantivo de grande peso na obra 
pondaliana e que contribúe a formar un dos grandes campos semán- 
ticos pondalianos, dentro do tema xeral do aire, asociado a outros sig- 
nificados como soar, resoar, ruído, fungar, xemir, rumor, soprar, sus- 


(110) ld. p. 24. 
(111) ld. p. 111. 

pirar, pregoar, chorar, queixarse, eco, grito, vento, voz e harpa. Di- 
ríamos, por tanto, que nos encontramos perante un caso de melo- 
manía, de paixón obsesiva pola música, e, en consecuencia, cabe fa- 
lar do bardo melómano pondaliano. 

A idea de que o son da natureza ten unha orde, unha harmonía, 
reflexo, por tanto, da moral que o bardo sustenta, e apreséntasenos 
como algo configurado, estructurado, tomará a súa principal imaxe na 
figura da harpa. A harpa (xentil, xemente, doce), tamén designada sim- 
plemente como “o instrumento”; é o obxecto máxico, capaz de con- 
ter no seu corpo a posibilidade da revelación. O bardo aparece apoia- 
do na harpa e “nos seus doces cornos” veñen sentarse as andoriñas 
e as píllaras, regresadas do infindo para entregarlle o sentimento da 
melancolía. Ao son da harpa cantarán os bardos Toimil e Margaride e 
tamén a doce Maimendos. Pero a idea da música “composta”, do son 
da natureza non como algo salvaxe e exento de significado e de sen- 
tido senón como algo obedecente a unha razón, estará na figura dos 
piñeiros cos seus “harpados arumes”. As pólas destes transformaran- 
se así en harpas, as súas follas serán as cordas, o sonido que produzan 
unha sorte de música universal, a forza da que brota esa música, o ven- 
to, unha demostración de que esa divindade natural existe. 


Oh, ti, radioso e forte 
ser oculto e inmortal, 
que deches son ós pinos 
e cores á mañán, 

e Ós lixeiros ventos 

o seu vario roldar (112). 


Aínda que, curiosamente, sexa tamén neste poema onde apare- 
ce unha das poucas mencións de toda a obra pondaliana ao deus cris- 
tián, un deus que podemos descubrir pola alusión a Eliphaz e Bal- 
dad, dous dos personaxes presentes no Libro de Xob. Así que, de non 
considerarmos a presencia dese radioso e forte ser oculto e inmortal, 
ao carecermos dunha forza positiva que se opoña a esa divindade fa- 
tídica de Luzbel, debemos pensar que o panteísmo pondaliano encontra 
a súa forza máis fonda, o seu elemento máis escuro e inaccesible, o 
seu símbolo máis denso, no vento, esa pura emanación da vontade 
que nos conduce directamente ao esquema xeral da súa imaxinación, 


(112) ld. p. 90. 

proposto por nós en A harpa e a terra e caracterizado pola vontade 


ascensional, esa mesma vontade que o leva a abrir os Queixumes ` 


dos pinos con “Polo baixo cantando” e fechalo con “Polo alto can- 
tando”, facendo así da pasaxe do baixo cara ao alto o elemento sig- 
nificativo preponderante da súa principal obra lírica: 

Deste xeito poderíamos establecer o seguinte esquema de signifi- 
cacións opostas imprescincibles dentro da globalidade da súa obra: 


Aire Terra 

Alto Baixo 

Utopía Realidade sl 
Futuro Presente 
Poesía Vento 
Positivo Negativo 
Nobre Servo 
Masculino Feminino 

Pai Nai 

Claridade Nocturnidade 
Exterior Interior 
Inspiración Sentimento 
Liberalismo Galeguismo 


E repárese que este esquema pode resultar moito máis rico para O 
lector se procede a comparalo co que máis adiante estableceremos a 
propósito do xogo de constrastes adxectivos que se advirte en toda a 
súa obra. Deste xeito, e aínda correndo o risco de que nalgúns casos 
concretos o propio texto nos desminta a posibilidade de determinadas 
asociacións, resulta evidente que é esta polaridade constante a que re- 
xe a súa imaxinación mediante o enfrentamento de pares concretos de 
idéas contrapostas que nalgúns casos, como estamos a comprobar, po- 
den ser asociadas con outros pares de valores distintos formando, a par- 
tir da igualdade de determinados semas do seu significado, dous mun- 
dos ben definidos e diferentes. 

Poderíamos dicir que Pondal, pola súa vontade acústica, parece 
facer súa aquela intuición de Schiller, exposta nunha carta a Goethe 
de 1796, e segundo a cal a inspiración sería unha “especie de dispo- 
sición músical do ánimo”(113). 


(113) VARIOS AUTORES, Fragmentos para una teoría romántica del arte, An- 
tología y edición de Javier Arnaldo, Ed. Tecnos, Madrid, 1987, p. 45. 

Cabe falar, tamén, da similitude entre o bardo, na súa posición 
erecta, e o piñeiro. O propio Pondal subliñará este parentesco can- 
do fale do bardo dicindo que “parece un pino leixado do vento”(114). 
Trátase, xunto co campanario do poema Campana de Anllóns, dos 
tres elementos verticais que fan posible a relación entre o elemento 
aéreo e a terra, claves na explicitación da imaxinación pondaliana, tal 
e como temos postulado (115). Neste sentido cabe dicir que o bardo 
pondaliano ten os pés na terra e a.cabeza no aire. Por iso o bardo 
terá unha cabeza “de pesar escurecido”(116), levará un “escuro lós- 
trego na fronte”(117) e apoiará a cabeza na harpa, “o melancólico 
instrumento/ amigo e soador”(118), símbolo da súa querencia ele- 
vacional ao tempo que “no oculta-do ráio vengativo,/ na altiva frente 
eterna e negra fenda”(119). Frente ao resto das características físi- 
cas, a cabeza e o rostro ocupan, como temos visto, un papel pre- 
ponderante na descrición do bardo. De feito, non deixa de resultar cu- 
rioso que a única descrición do corpo do bardo apareza no poema jVir- 
xen valme! - Un cadavre no que se relata o encontro do cadáver do 
bardo e os comentarios que os camiñantes fan sobre el. 


Mais eu non sei que vexo 
neste corpo comprido; 
nestes membros fidalgos, 
nese hábito distinto; 

non, non foi este home 
en baixeza nacido... (120) 


Isto contrasta coa facilidade con que Pondal describe o corpo dos 
seus outros personaxes. Así encontramos descricións do corpo dos no- 
bres celtas, “os do corpo ben cumprido”, dos rapaces e rapacetes de 
tenro corpo lanzal, da enganosa Morpeguite de corpo leve, dos “cas- 
taños” de Dormeá, de corpo ben cumprido como os nosos celtas an- 
tigos, de Maroñas, a virxe intrépida, e, en xeral, dos membros da ra- 


za dos celtas, sempre de boa estatura e corpo lanzal. O bardo, por 


(114) Id. p. 17. 
(115) ld. 

(116) ld. p. 61. 
(117) ld. p. 28. 
(118) ld. p. 28. 
(119) ld. p. 33. 
(120) Id. p. 108. 

tanto, parece non ter corpo senón unicamente cabeza e, cando apa- 
rece descrito enteiramente, é porque o seu corpo é xa cadáver. De fei- 
to, a súa aspiración etérea, do ideal, parece un desprendemento da 
presencia do corpo, sempre desprezado, como se fose “un pino leixa- 
do do vento” ou “botado do mar de Niñóns”. Isto non debe resultar 
estraño posto que o bardo escoita 


máis cos oídos da alma 
que cos corpóreos oídos. (121) 


Como ten manifestado Abbagnano: 


“A palabra de orde do romantismo é a identidade do 
finito e do infinito. Esta identidade exprésase nas filoso- 
fías románticas de varias maneiras: como identidade do 
Eu e do non-eu, do Espírito e da natureza, do racional e 
do real, do ideal e do real, de Deus e do mundo: todos 
estes pares de termos teñen máis ou menos O mesmo Sig- 
nificado. Por esta realidade (o non-eu, a natureza, o real, 
o mundo) aparece como a realidade ou a existencia do 
Infinito (do Eu, do Espírito, do Racional, do Ideal, do Deus): 
de modo que, se por unha banda o finito non ten reali- 
dade fóra do infinito e é nada sen este, por outra banda, 
o infinito mesmo (a non ser que sexa concebido como fal- 
so ou mal infinito) non ten realidade fóra do finito. Desde 
o punto de vista filosófico, esta concepción é un rigoroso 
inmanentismo; desde o punto de vista relixioso é un pan- 
teísmo. Esta concepción encóntrase no primeiro Fichte, 
nos Fragmentos de Schlegel, no primeiro Schelling e en 
Hegel, ademais de en Novalis, Schleiermacher, etc. ”122) 


Existe en Pondal, por tanto, a procura dunha transcendencia, da- 
quilo que goberna o rumbo do existente e que, sen embargo, perma- 
nece oculto (ser oculto e inmortal). A insistencia nesa procura domi- 
nará toda a obra pondaliana, ben sexa tratando de explicar a historia, 
ben tratando de encontrar un sentido á súa posición no cosmos. Ha- 
bería que sinalar, por tanto, como unha característica da obra pon- 


(121) Id. p. 26. 
(122) Traduzo de ABBAGNANO, N. Historia de la filosofía, Tomo 5, Editorial 
Sarpe, Madrid, 1988, p. 77. 

daliana, o que poderíamos denominar teima das razóns ocultas. A idea 
do xeroglífico será, así, unha idea central por máis que o autor nola 
mencione soamente nunha ocasión. 


xeroglífico ousado 

do limo soñador, | 
vou, e, ignoto a min mesmo, 
escuro enigma eu son; (123) 


Tal e como sostén Bowra a propósito dos románticos ingleses: 


“Os poderes invisibles que sosteñen o universo actú; 
an a través do mundo visible. Só interpretando o que ve- 
mos, oímos e tocamos podemos entrar en relación con eles. 
Todo poeta ten que operar co mundo dos sentidos, pero 
os románticos vían nel a ferramenta necesaria para reali- 
zar os seus poderes visionarios. As impresións do mundo 
aféctanlles ás veces de tal xeito que se senten transporta- 
dos máis alá, a unha orde de cousas transcendentais, pe- 
ro isto non podería ocorrer se eles non enxergasen o mun- 
do con ollos atentos e amorosos”(124). 


En xeral, no que atinxe a determinados aspectos da perduración 
do romantismo, danse cjta na obra de Pondal dous tipos de fenóme- 
nos, un literario e outro persoal, que cómpre ter en conta: 

-a herdade do romantismo, moi presente en toda a súa obra, 
como estamos a ver. 

-as moi peculiares características da súa personalidade, próxima 
desde a xuventude ao modelo da enfermidade mental e que, pola pre- 
sencia no ideal romántico do prototipo do neurótico e da idealización 
da patoloxía mental, nos devolve unha imaxe do poeta moito máis agu- 
da do que acontecería se este só se limitase a seguir un modelo formal. 

Mais non debemos esquecer que a obra de Pondal é, sobre to- 
do, unha obra dinámica, posuída por un movemento interior que, por 
máis que se basee sempre sobre modelos e querencias moi próximas 
ao romantismo europeo, en xeral, e hispánico, en concreto, vai seguir 


(123) ld. p. 18. 


(124) Traduzo de BOWRA, C. M., La imaginación romántica, Taurus, Madrid 
1972. p. 23. | 

” 


o seu propio camiño, un camiño que non é outro que o que leva des- 
de o romantismo ao simbolismo, pasando polo realismo. 

Neste sentido cabe dicir que a imaxinería do romantismo vai per- 
durar ata ben entrado o novo século. O crítico debe enxergar os tex- 
tos producidos ao longo deste período cunha ollada cautelosa e aten- 
tá xa que, se ben hai exemplos que nos amostran como esa forza 
evolutiva estaba en marcha e exercía a súa presión, xunto a eses sinais 
permanecen os indicios do período anterior, de xeito que, como logo 
veremos ao sinalar algunhas semellanzas entre Pondal e Baudelaire, a 
nova concepción finisecular da poesía, da que Pondal é o modelo pre- 
dominante en Galicia, non era un xigante con pés de barro senón un 
xigante sostido sobre a fortificada columna da imaxinación romántica. 

Mais en Pondal encontraremos probas moi concretas da dirección 
imparable da estética literaria do seu tempo. O distanciamento, a sus- 
titución do eu lírico polo eu escénico, a presencia dunha lingua culta, 
de liñaxe aristocrática, que supera a imitación da linguaxe popular pa- 
ra acadar unha actitude neo-clásica, a ausencia de sentimentalismo 
amoroso, a presencia da profecía como forma literaria para expresar 
o ideal político do iberismo, a crecente etereización dos seus temas, 
dando lugar a unha poesía vaga onde predomina a ocultación e a ten- 
dencia hermética, a preponderancia dada á idea do mundo como enig- 
ma, serán algunhas destas probas de que falamos. 

Dos noventa e un poemas de que constan os Queixumes, a che- 
gada das aves para visitar ao bardo e facelo partícipe das súas altas ave- 
riguacións está presente nos que fan os números 7, 63 e 69 consti- 
tuíndo sempre repeticións do mesmo modelo (125). Igualmente 


(125) Das africanas praias viciñas 
como acostuman 

retornarán 

as amables e doces anduriñas 

e polo bardo 

preguntarán. 


Mais os curutos 

en donde os pinos 

queixarse soen 

co vento soán 

xa sabedores 

dos seus destinos - 
cal quen teme decir esquiva nova 

nada dirán. 


(P 20) 

acontece cos poemas onde se menciona a chegada da epoca estival e 
o renacemento das flores presente nos números 35 e 39 (126). En am- 


Das quentes praias 

e non xocundas 

cal sempre soen 

retornarán 

as leves e graciosas vagamundas 
e polo bardo 

preguntarán. 


E en torno ó fórmide 

vougo e pendente 

indo e volvendo Ñ 

voltas darán E 
e cal quen doces 

suidades sente 

do instrumento nos doces cornos 

se pousarán. 


(P 90) 


Non en presentes | 

cousas pensando 

ó doce eido 

quezais irán 

e o lar escuro 

vougo mirando 

polo bardo dos servos e ilotas 
preguntarán. 


Da Barra as brisas 

que no pendido 

deixado fórmide 

repousarán 

con un profundo 

longo xemido 

suspirando nas cordas de ferro 
responderán 


(P 94) 


(126) Cando no escarpado cabo 
sae a flor da camariña 

ao cazador anunciando 

a leda estación garrida 

cando da doce Suevia 

ás doces praias amigas 

en novelo xentil axuntadas . 
chegan as alegres píllaras, 

bos os casos trátase da inefabilidade da experiencia cósmica. As aves 
regresan da súa prolongada viaxe e, despois de preguntar polo bardo, 
van pousarse na súa harpa. A comunicación entre as aves e o bardo 
non se establece por medio de palabras senón que é a súa propia pre- 
sencia a que motiva unha especie de comuñón intransferible. No se- 
gundo dos grupos de poemas a chegada das píllaras coincide co adve- 
nimento do crepúsculo e a aparición da melancolía no espírito do bardo 

Vexamos. No primeiro dos casos trátase de dúas variacións so- 
bre un mesmo esquema (a terceira aínda mantendo o motivo afástase 
considerablemente) case como se se tratase de diferentes versións dun 
mesmo texto lírico. A súa estructura é como segue: 

Na primeira estrofa as dúas primeiras versións coinciden no se- 
guinte: 


Das praias (africanas, quentes, non xocundas) 


e polo bardo preguntarán. 


Mentres a terceira das versións só mantén na súa estructura a 
forma “polo bardo (dos servos e ilotas) preguntarán”, na segunda es- 
trofa a coincidencia rexístrase entre o segundo e o terceiro dos poe- 
mas: 


entonces do bardo o espírito 

que soña entre as uces irtas 

no fermoso instrumento apoiado 
en donde o vento suspira, 


mentres os fillos dos celtas 
cumpren serva e innobre vida 
entonces o espírito invade do bardo 
escura melancolía 


(P 56) 


A hora en que a luz do luceiro 
sobre o cabo loce tímida 

e á negra furna piando 

recóllense as breves píllaras 

á hora en que o raposo vagamundo 
sae da súa manida 

e á caza de escarabellos 

vai pola ruda marina 

Da Barra as brisas E en torno ó fórmide 


que no pendido vougo e pendente 
deixado fórmide indo e volvendo 


repousarán voltas darán 
con un profundo e cal quen doces 
ongo xemido suidades sente 


suspirando nas cordas de ferro | do instrumento nos fermosos cornos 
responderán se pousarán 


O segundo grupo de poemas o constituído polos que fan o nú- 
mero 35 e 39 de Queixumes dos pinos mantén similares parecidos: 


Cando 
no escarpado cabo 
sae a flor da camariña 


á hora en que 
sobre o cabo 
a luz do luceiro loce tímida 


recóllense as breves píllaras 
ao rudo pescatior que vén da altura 


entonces, o triste bardo, 
que soña entre as uces irtas 


invade (ou visita) a melancolía. 


O motivo iconográfico das aves debuxadas na distancia representa 
un dos elementos primordiais da idea de vaguidade, de placidez trans- 
cendente que parecen contaxiar estes poemas. No primeiro grupo, a 
presencia dos verbos en futuro remítenos a un aspecto singular da pro- 
fecía pondaliana e que, como veremos ao analizarmos o conxunto 


a aquela hora en que a campana 
de humilde porto dorida 

ao rudo pescador que vén da altura 
fai dicir Ave María 


entonces o triste bardo 

que soña entre as uces irtas 

na xentil harpa apoiado 

en donde o vento suspira 

entonces ao bardo cal vago fantasma 
visita a melancolía. 


(P 63). 


de textos revelativos do autor, representa un apartado especial por 
canto este futuro que agora se nos aparece (preguntarán, responde- 
rán, pousarán) atinxe unicamente ao futuro do poeta. Este sóñase a si 
mesmo contemplando a chegada das aves, vendo como se pousan so- 
bre a súa harpa. i 

Resulta evidente que nesta visión idealizada, Pondal xoga a iden- 
tificarse co Bardo céltico antigo, deseñado ao longo dos seus poemas 
por medio do que poderíamos denominar, empregando terminoloxía 
emprestada pola narratoloxía, descrición indirecta. Os atributos que 
configuran esta parafernalia escénica fálannos do carácter adusto e so- 
litario dese atleta da visión interior que é o bardo pondaliano. A pai- 
saxe escarpada, próxima aos cantís desde os que se contempla o mar, 
tráenos á memoria o cadro O Bardo de Karl Gaspar Friedrich. A pre- 


sencia da harpa como instrumento persoal, vehículo da revelación pa- . 


ra o bardo, adquire aquí a súa máis fonda simboloxía. Estamos peran- 
te o aparello capaz de estructurar a linguaxe natural. Trátase dun 
instrumento que na súa forma establece unha ponte entre o terreno e 
O aéreo. Se na filosofía de Schopenhauer a música aparece como a pu- 
ra emanación da Vontade, a harpa, situada xunto ao bardo, que non 
parece ser quen de tanxela senón que, o mesmo que fará cos harpados 
arumes dos piñeiros, procederá a escoitar os estraños sons que o ven- 
to entreteza nas súas cordas, é o instrumento que permite establecer 
ese diálogo. Diríamos que Pondal, ante esa realidade extrema que é o 
vento, forma específica na súa poesía da Vontade schopenhaueriana, 
sitúa instrumentos de corda (reais como a harpa ou metafóricos como 
o piñeiro) para conseguir entender o son da natureza. Así, a harpa se- 
ría un instrumento de revelación e de resolución do enigma. 

Neste sentido, e xogando coa tensión interior/exterior presente 
no poeta ou, se se prefire, coa tensión natureza/intimidade, que es- 
tablece unha dualidade de elementos contrapostos unhas veces e ana- 
lóxicos outras, podemos entender ese vento, portador da vida no fon- 
do da conciencia pondaliana, como aquilo que o poeta encontra de 
máis inexpresable dentro de si, dentro desa paisaxe interior que o bar- 
do percorre e que resulta ser semellante coa paisaxe exterior dos Ber- 
gantiños. Así, a harpa sería o trasunto da poesía, o elemento capaz de 


virar en linguaxe pracenteira esa forza interior ou exterior que se~ 


presinte como misteriosa e transcendente, en definitiva, o elemento 
traductor da linguaxe do Ser. 
A presencia da melancolía remítenos ao tema da saudade e fai- 

nos ver a Pondal como un adiantado do saudosismo por maís que 
este, carente de teorización, non estea máis que sinálado nalgúns pou- 
cos poemas. Mais é evidente que esa mesma procura do sentimento 
de infinito, esa angustia da vaguidade, ese compracemento na inso- 
portable distancia, marcan os signos dunha actitude novidosa, expre- 
sada mesmo mediante unha notable economía de recursos, con poe- 
mas que parecen chamar máis a atención para o que ocultan que para 
o que amostran, exercendo o que poderíamos denominar unha esté- 
tica do silencio, como se o poeta que escoita mái que ve quixese ficar 
agora calado para convocarnos á misteriosa sinfonía da natureza. 
Estamos, por tanto, perante un dos principais recursos do simbolismo 
finisecular: a suxestión. Pondal trata de crear un ambiente, unha at- 
mosfera onde cada un dos signos, pola polifonía procedente da súa 
grande capacidade connotativa, suscite e insinúe a apertura dun mun- 
do. E este non será un mundo que se feche no poema senón que, 
antes ben, procederá a abrirse máis e máis xa que o texto, na súa am- 
bigitidade, crece, multiplícase. O ambiente aéreo, a altitude, a distan- 
cia, a proximidade das aves, suxiren un sentimento vago que asulaga 
o sentido xeral do poema. Tamén a presencia do vento suspirando dá- 
nos conta novamente da perplexidade perante o enigma da linguaxe 
do cosmos, do Signo, como se este fose agora, en tanto que elemen- 
to primordial da indagación pondaliana, o seu verdadeiro deus, aquilo 
onde o autor encontra a auténtica transcendencia. Poderíamos apun- 
tar, por tanto, a idea de que o panteísmo pondaliano conleva unha 
traslación da divindade cara ao signo. Este proceso aparece mestura- 
do coa proposta dunha poética simbolista que o autor nunca chegou 
a facer mais que subxace no ámbito todo da súa obra lírica. 

E este notable afán, presente nalgúns breves poemas dos Quei- 
xumes, que axiña presentaremos e que mesmo nos lembra na súa téc- 
nica o haiku xaponés, antecipando unha estética que moitas décadas 
despois desenvolverá con notable perfección Uxío Novoneyra, con- 
trasta co procedemento perifrástico do autor, un dos recursos que ana- 
lizaremos como propios da vontade encubridora do simbolismo pon- 
daliano. 

Diríamos, por tanto, que podemos encontrar a presencia de dúas 
actitudes diverxentes aínda que sintomáticas dunha mesma vonta- 
de, unha vontade de ocultación que procura a creación dunha atmos- 
fera suxestiva en que a mente do lector adquira principal protagonis- 
mo, empeñado en resolver os enigmas que os artificios da linguaxe 

están a dispor perante el. Estas dúas actitudes diverxentes poderíamos 
definilas como: 

- a perífrase acumulativa. 

- a brevidade suxestiva. 

No primeiro dos casos, Pondal procede, por medio de sucesivas 
aclaracións e calificacións dos nomes que vai encontrando ao seu pa- 
so, a dispersar a atención do lector da oración principal, de xeito 
que a multiplicación de suxeitos das oracións secundarias, conleva o 
práctico esquecemento do suxeito principal. E esta variante da acu- 
mulatio produce dispersión por canto as oracións principais son case 
sempre susceptibles de ser reducidas a un breve fragmento. 

No segundo dos casos, Pondal procede simplemente a nomear 
obxectos de grande intensidade sentimental en breves secuencias on- 
de os signos de admiración se tornan especialmente relevantes. 

Mediante ambos os procedementos, Pondal executa unha mes- 
ma tentativa de expresar a grandeza do natural. Ben mediante os re- 
cursos que a linguaxe posúe para tornar o discurso caudaloso é mes- 
mo inintelixible, ben mediante a simple suxestión dunha emoción 
profunda que fai superar a recursividade expresiva da linguaxe e pa- 
rece facer exclamar ao poeta: jante semellante marabilla o mellor é 
o silencio! 

Este núcleo de tres breves poemas, espallados ao longo dos Quei- 
xumes, ocupando exactamente os lugares 15, 49 e 55, constitúen, pois, 
un elemento moi importante das tensións estéticas presentes no autor. 
Trátase do que poderíamos denominar emotividade da paisaxe e repre- 
sentan a presencia en Pondal dun motivo popular por canto o recurso 
primordial empregado neles, a apóstrofe a un escenario paisaxístico 
como depositario dos sentimentos, ten unha marcada presencia nas can- 
tigas tradicionais do país. O mesmo Cantares Gallegos de Rosalía de 
Castro está cheo de referencias semellantes. O novidoso é, sen dúbida, 
O feito de que Pondal sitúe estes breves poemas nas paisaxes desoladas 
da súa imaxinación (penedos, gandras esquivas, a pobre terra de Xallas) 
e deixe en suspenso o intenso sentimento sen continualo. 


Penedos da Pasarela, 


cando vos vexo, penedos, 
suspiro de amor por ela (127). 


(127) Id. p. 28. 


84 


Gandra esquiva de Moureda, 
¡quen poidera, antre as túas irtas uces, 
falar a soas con ela! (128) 


San Pedro de Brandomil, 
na pobre terra de Xallas, 
¡canto hai que non te vin! (129) / 

Neste sentido Pondal sitúase na reacción contra o pe xa que, 
se ben imita a tradición popular, desvirtúa o primordial desta procla- 
mando a súa paixón polos lugares onde leva a cabo o seu aillamen- 
to, o seu emboscamento. Diríamos, por tanto, que se o pobo apos- 
trofa nos seus cantares os lugares coñecidos pola súa beleza ou polo 
exercicio comunal dos festexos, o poeta asume o seu celibato, a súa 
extrema independencia e celebra eses lugares pola súa soidade ou po- 
lo encontro ocasional coas súas mulleres. 

Cando máis adiante poñamos en relación este tema e o da mi- 
soxinia pondaliana, poderemos comprender en que medida é impor- 
tante a diferencia e constitúe un sinal máis do misticismo panteísta tin- 
xido de loucura que profesa o noso autor. Así, pois, a brevidade e a 
presencia da admiración dánnos conta do fracaso na tentativa de des- 
cribir o inefable da emoción. 

Temos que salientar, sen embargo, que estes poemas constitúen 
unicamente a expresión dun dos sentidos da obra pondaliana, isto é, 
sendo só un breve conxunto, a súa transcendencia é moito maior 
que o seu número ao existiren moitos outros poemas breves no cor- 
pus do autor onde esta mesma tendencia aparece claramente marca- 
da e, en moitos casos, non pode ser atribuída ao feito de os textos se- 
ren anotamentos ou exercicios. 

Finalmente poderíamos dicir que Pondal establece a identificación 
do lector coa figura mítica do bardo. Seguindo o esquema proposto 
por Hans Robert Jauss: (130) 


(128) Id. p. 78. 

(129) Id. p. 85. 

(130) JAUSS, Hans Robert, Experiencia estética y hermenéutica literaria, En- 
sayos en el campo de la experiencia estética, Ed. Taurus, Madrid, 1986. P. 250. 

Normas de 
comportamento 


Tipo de 
identificación| Relació 


Dispsosición 
receptiva 


asociativa xogo/loita trasladarse ás + pracer de 
funcións dos existir 
demais - exceso 
participantes autorizado 

admirativa |o heroe total + aemulatio 


- imitatio 

+ exemplaridade 
-edificación/ 
diversión no 
inusual 


admiración 
compaixón 


+ interese moral 
- sentimentalismo 
+ solidariedade 
cunha actuación 
determinada 

- autoafirmación 


O heroe 
imperfecto 


simpatética 


catártica O heroe conmoción + interese 
padecedor tráxica/ desinteresado/ 
o heroe libertación reflexión libre 
oprimido do ánimo - curiosidade 
risa + XUÍZO 
participadora/ | moral libre 
alivio cómico +bulra 


irónica o heroe estrañeza + creatividade 

desaparecido - solipsismo 
ou o + sensibilización 
anti-heroe da percepción 


- aburrimento 
cultivado 

+ reflexión 
crítica 

- indiferencia 


En xeral podemos sinalar que a modalidade de asociación é sem- 
pre admirativa ou asociativa. O personaxe do bardo está destinado a 
suscitar admiración ou piedade. 


estética que se orixina ante a perfección dun madelo que 
queda máis alá da separación do efecto tráxico ou-cómi- 
co, xa que a admiración normativa por un heroe, un san- 
to ou un sabio, non se produce nin a partir da conmoción 
tráxica, nin a partir do alivio cómico. A admiración esixe 
que o obxecto estético aumente, pola súa perfección, a es- 
peranza do ideal, provocando así unha admiración que non 
desaparece coa perda da novidade. (...) Así, a admiración, 
considerada xa por Descartes como a primeira de todas as 
passions de lame, porque nos atrae cara un obxecto, sen 
que poidamos saber se nos convén ou non. (...) Desde es- 
ta clásica definición da admiración resulta claro que a evi- 
dencia estética do perfecto é a que, no seu poder supera- 
dor de toda esperanza, provoca a emoción estética da 
admiración cara un modelo, a que eleva a exactitude e a 
convirte en algo seductor, a súa asunción como modelo de 
comportamento”(131). 


. fo sz . . / . 
“Por identificación admirativa palla aga e 
d 


Por outra banda, e seguindo igualmente a Jauss, a identificación 
simpatética é a emoción estética consistente en disporse no lugar do 
eu alleo, o que suprime a distancia admirativa e leva ao lector ou ao 
espectador a solidarizarse, a través da emoción, co heroe sufrinte. A 
praxe da experiencia estética proba como a admiración e a compai- 
xón entran nunha relación de consecuencia. O modelo admirado de 
heroe pode aparecer como un cúmulo tal de perfeccións que resulte 
inacadable ou converterse nun simple mecanismo de evasión. Ao mo- 
delo inacadable ou convertido en clixé pódeselle opor a norma do he- 
roe impérfecto ou máis cotián, no que o espectador e o lector reco- 
ñece o ámbito das súas propias posibilidades e solidarizarse cun ser feito 
da súa mesma materia. 

En Pondal o paso da admiración á piedade, que máis adiante ana- 


(131) Traduzo de Opus cit. p. 264-265. 

lizaremos como un síntoma da aparición do decadentismo, vén subli- 
ñado case sempre pola presencia da morte que converte ao heroe 
de perfecto en imperfecta. E téñase en conta que quen morre na obra 
de Pondal é o bardo máis non o Bardo, isto é, quen se destrúe é o he- 


roe máis non o seu ideal de imitación. A causa é, claramente, a in- 


comprensión dos seus contemporáneos. 


“Este que aquí contemplas, 
ós corvos oferecido, 

non foi, non, vagamundo 
nin vulgar asasino, 

por máis que a intonsa barba 
e o ademán esquivo 
amostren a rudez . 

do seu longo camiño; 

máis un bardo a quen dera 

a patria trato indigno 

e a quen os propios seus 
deran duro martirio, 

escuros ignorantes 

da luz deste divino”(132). ' 


IIL 1. 2. O guerreiro. 


Son moitas as figuras de guerreiros combatentes ou feridos que 
Pondal nos ofrece na súa poesía. Aínda que o autor, levado do seu 
afán de resucitar a lingua primixenia, cando se trata de guerreiros 
celtas, goce coa evocación dos seus nomes, aparece tamén o concepto 
abstracto do combatente, desposuído de calquera identificación per- 
soal ou antroponímica. Dada a dobre ascendencia que o tema heroi- 
co vai ter en Pondal, segundo sirva para manifestar a súa tendencia 


ossiánica ou helenista, podemos clasificar aos guerreiros pondalianos. 


segundo o esquema que segue: 

Antigos: 

- célticos/as: Cairbar, Gundariz, Folgar, Maroñas, Brandoñas, Por- 
car, Brandomil, Ogas, Estramil, Cou-d'-indo, Ouco, Celt, Rou, Ourens, 
Urbán, Breogán. 


(132) Id. p. 110. 

- helénicos : brásidas, Leónidas, Epaminondas, Anaxibios, Espar- 
taco, Sertorio, Panthoo, Simois, Lisandro, Clearco, Machánidas, Gy- 
llippos, Calicrátidas, Agesilao, Stenelaidas, Philopemen. 


Modernos: 
- irlandeses: Parnell, Ocónell. 
- gregos: Canaris, Marco Botzaris. 


A descrición que Pondal realiza dos seus combatentes é escasa- 
mente significativa. Con frecuencia, limítase a significar as súas ca- 
racterísticas nobres, a fortaleza do seu corpo, a súa valentía ou, no ca- 
so de estaren mortos, a dar conta da ubicación dos seus atributos 
marciais, tal o elmo, o escudo, a espada. Así Cairbar e Gundariz, “os 
de corpo ben comprido”, semellan dous altos piñeiros, situados nun- 
ha pendente inculta e escondidos entre a néboa, na metáfora arbó- 
rea típica dun poeta que SO oo constatemente a restaurar a analo- 
xía entre árbore e home. Cairbar, pola súa banda, será de nobre estatura 
como esvelto e alto piñeiro da gándara, ao tempo que o escuro Bran- 
doñas e o roxo Porcar aparecerán apoiados na lanza, como dous ave- 
láns que están inclinados polo vento. Brandomil, un guerreiro xa mor- 
to que é evocado por un pastor, aparece non no olvido, mais nos brazos 
do eterno e doce dormir, tendo ao seu lado dereito o elmo dourado e 
xentil, o escudo e a dura lanza. 

Diríamos que Pondal non procura sosprender procedendo a des- 
cribir os seus guerreiros senón coa súa simple evocación, de xeito que 
a carga de intencionalidade estética fica máis vinculada á designación 
que á descrición. 

Así que, con frecuencia, temos que part unicamente do poder 
evocador do propio nome, xa que é no estrañamento producido no lec- 
tor pola aparición deses extravagantes antropónimos onde vai encon- 
trar a súa mellor arma suxestiva. Así, excepción feita dos guerreiros he- 
lénicos, facilmente identificables para o lector medio, os nomes dos 
guerreiros célticos teñen dúas posibles xenealoxías: ben proceden de 
Ossián, ben-son resultado da conversión dun topónimo en nome de 
persoa, á través dun proceso que denominaremos dignificación da te- 
rra. O lector interesado na solución destas incógnitas debe dirixirse xa 
ao capítulo sobre o ossianismo onde se dá cumprida conta de todos es- 
tes problemas, ata o punto onde o desenvolvemento actual da nosa crí- 
tica e investigación literaria nos permite chegar. 

Mais o que nos interesa agora é xustamente o poder evocador dos 
topónimos transformados en antropónimos. A primeira idea a ter en 
conta é de índole lingüística e consiste en lembrar que para Pondal a 
toponimia era o lugar onde en maior medida debía de conservarse O 
herdo da primitiva lingua pre-romana. Sabedor, tamén, de que moi- 
tos dos topónimos galegos son de orixe latina, o autor afiánzase na- 
queles que supón como célticos ou arios (procedentes dos suevos). A 
sorpresa do lector aparece xustamente aí, no momento en que os no- 
mes de guerreiros lle resultan estraños pero non descoñecidos, 'xa que 
están tirados nestes casos fóra do seu lugar: a paisaxe. 

Así, o nome, que como a lingua e a poesía vai ter para Pondal un 
claro componente aéreo, regresa da terra, ensumido nun proceso de 
elevación típico do autor que conduce desde o chan ao home erecto. 

Tal e como ten sinalado Carballo Calero: 


“O poeta non dispón dun repertorio de heróis histó- 
ricos bergantiñáns cos que poboar a súa xeografía. E co- 
mo non o ten invéntao. O luxo da súa xeografía dá para 
todo. Os mesmos lugares son convertidos en heróis. Dos 
topónimos agroman bardos, guerreiros, fadas, pastores, 
carpazonas i espritos. E posto niste prano, Pondal non 
só convirte os locativos en nomes de persoa, senón que fin- 
xe pseudotopónimos pra transformalos en antropónimos. 


Modificando con sufixos, por exempro, os nomes de lugar, . 


e cruzándoos con resoancias ossiánicas, crea novos nomes. 
Pero cicais moitos que foron xulgados como invención do 
poeta responden a lugares pequenos, a denominacións es- 
curas e iñoradas”(133). 


Diríamos, por tanto, que Pondal recrea a xeografía, facendo do 
espacio un elemento referencial constante que lle permite tanto bau- 
tizar aos seus heroes como inventar unha nación primitiva de esplen- 
dor fulgurante. 

En segundo lugar habería que sinalar que eses nomes de perso- 
naxes, ao tempo que provocan un achegamento da xeografía ao lec- 
tor, producen en si mesmos un certo afastamento, xa que introducen 
un ambiente de exotismo, de extravagancia. Isto é preciso para tras- 


(133) CARBALLO CALERO, Ricafdo, Opus cit. p. 267. 

ladar ao lector ao tempo inaugural. A distancia que separa os nomes 
actuais dos nomes primitivos evoca a distancia entre a cultura e o mun- 
do dos fundadores da patria e a cultura e o mundo modernos. Deste 
xeito, a mención deses nomes procedentes da terra ten un carácter de 
reconciliación coa natureza e é o índice da alienación e da distancia, 
producto da cultura moderna, desvencellada do amor á terra. Así, o 
primitivismo pondaliano é tamén unha tentativa de refundar a cultura 
europea a partir desa “caduca Iberia” iluminada pola luz dos fillos de 
Breogán. E este regreso á paisaxe, á terra e á natureza, é tamén un 
retorno ás fontes, á posibilidade de recrear un mundo inaugural onde 
a palabra fose verdadeiramente creadora. Os nomes dos heroes pon- 
dalianos sinalan por tanto un camiño en dirección á terra, lugar de en- 
contro do proceso cíclico que une pasado con futuro. 
z A 

BREOGÁN. o 

Se ao falarmos do bardismo pondaliano establecíamos a figura do 
Bardo para designar ao mediador do desexo do autor, frente á figura 
do bardo como simple personaxe presente nos poemas, unhas veces ca- 
racterizado arqueoloxicamente, outras veces convertido nun alter-ego do 
autor, ao falarmos dos guerreiros e combatentes pondalianos debemos 
sinalar a presencia fundamental de Breogán. Breogán é, por tanto, o me- 
diador do desexo pondaliano en tanto que lexitimador da autoridade pro- 
pia dos galegos. Así, cando Pondal pensa en termos de autoridade ou de 
identidade conferida pola existencia dunha historia de país propio, Bre- 
ogán aparece como o seu mediador, como o Guía do seu desexo. 

O primeiro dato a ter en conta é que Breogán non é nunca un 
personaxe do qué o autor proceda a realizar unha descrición ou sim- 
plemente a sinálar as súas múltiples virtudes. Breogán vai ser sempre 
un calificativo que modifique o significado dun sustantivo anteposto 
mediante a conexión establecida pola preposición ‘de’. 

Mais este acontecemento, lonxe de ser orixinal de Pondal, estaba 
xa presente na propia redacción do Leabhar Gabhála onde a referen- 
cia supostamente histórica ten sempre o carácter misterioso do mito: 

“144. Un fillo lle naceu a Brath, fillo de Death, des- 
pois d'estar na Hespaña, Breoghan seu nome. Foi criado 
ata que foi disposto a coller as armas. Brath morreu diposto 
a coller as armas. Brath morreu despois de un tempo, e 
Breoghan colleu o principado despois d'il. Entón ergué- 

ronse contendas e discordias, rifas e disputas antr'as varias 
razas da Hespaña e a tribu de Gedheal, tanto que moita ba- 
tall e escaramuza houbo antr'iles. Non embargante, foi Bre- 
oghan cos seus soldados e pobo, quen saíu vitorioso en 
todo-los combates e sua foi a vitoria, tanto qu'as tribus da 
Hespaña foron sometidas a il ao cabo. 


“145. Despois, unha cibdade foi fundada por Breoghan 
na Hespaña, Brigantia seu nome, e unha torre foi ergueita 
por il no frente d'ela, que é chamada Torre de Breoghan. 
Unha placente e deleitosa morada e un lugar pra velar e vi- 
giar era aquela. Naceron fillos a iste Breoghan despois na 
Hespaña; istes son os seus nomes: Bregh, Cuala, Cuailge, 
'Blad, Fuad, Muirthemme, Eble, Nar, Ith e Bile.”(134) 


Deste xeito, Breogán non é nunca un personaxe vivo, que coa 
súa presencia activa xogue algún papel determinante nos acontece- 
mentos pondalianos, senón que a súa presencia xorde, sempre a xei- 
to de evocación, como un personaxe histórico e modélico mitificado 
do que Pondal bota man para reconstruír o seu vello tempo idílico. Por 
máis que Pondal desenvolva moitos dos seus poemas dentro dun pa- 
sado arqueoloxizado no que moi ben podería ter encontrado cabida 
Breogán, este non aparece, sen embargo, máis que como referencia. 
Asistiremos aos combates de Brandomil, de Cairbar, de Gundariz 
ou, mesmo, da moi fermosa e valente Maroñas, mais Breogán nunca 
asistirá á nosa cita xa que o seu tempo é, con todo, un tempo previo 
a aquel en que se sitúa o arqueólogo dos soños que é Pondal. 

Así Breogán aparecerá sempre como un modificador de cinco sus- 
tantivos: xente, terra, raza, fillos, fala. Se temos en conta que xente, 
raza e fillos son sinónimos poéticos, cabe salientar entón que os tres 
grandes piares sobre os que se edifica a identidade nacional ponda- 
liana van ser fundamentalmente a raza, a terra e a lingua. 

A xenealoxía literaria do personaxe está claramente vinculada coa 
publicación do Leabhar Gabhala ou Libro das Invasións, manuscrito 
anónimo do século XII, escrito en lingua celta, no que se narra a his- 
toria primitiva de Irlanda e as distintas invasións que a poboaron ata a 


(134) “Leabhar Gabhála. Libro das Conquistas d'Irlanda. Capíduo XI. A ocupación 
dos fillos de Mil (Gabhéil Chloinne Miledh). Proseguimento” en Nós n° 88, p. 70 e 71. 

chegada de Ith, fillo de Breogán, procedente do noroeste da penínsu- 
la Ibérica, ou sexa, de Galicia. A crítica inclínase a pensar (Carballo 
Calero, Amado Ricón) que foi Manuel Murguía quen ofreceu a Pondal 
a información necesaria para a construcción deste mito literario, acaso 
un dos máis importantes da nosa tradición literaria. 

Breogán vai ser por tanto a palabra clave do celtismo pondaliano e 
de certas vinculacións á terra presentes na súa estructura imaxinativa. É 
O grande identificador, o elemento que permite establecer o nexo de 
unión, a religio (de re-ligare), entre os distintos elementos que compo- 
ñen o país. Deste xeito, a raza, a terra e a fala, pasan a ser os tres ele- 
mentos preponderantes da identidade nacional. Todos eles encontran 
en Breogán o lazo que os une cun pasado alorioso e aristocrático e, o 
que é máis importante, o sinal dunha historia pasada propia. Breogán 
é, por dicilo con outras palabras, o primeiro gobernante de Galicia, o 
dirixente mítico do país nese primitivo estadio de liberdade. Aínda que 
Breogán está morto e as supostas condicións políticas do seu tempo de- 
saparecidas, a raza, a terra e a fala seguen a ser os mesmos, polo que a 
simple mención do mítico nome dá dereito a soñar coa emancipación 
política e o auto-goberno. Breogán é, por tanto, a proba máis vella e 
esencial da identidade nacional de Galicia. Por iso Pondal vai repetir que 
os galegos pertencen á raza de Breogán, que Galicia é a terra de Breo- 
gán e que a lingua galega é a lingua de Breogán. 


III. 1. 3. O pastor. 


O pastor vai ser outro dos personaxes en que Pondal centre o seu 
tema do alleamento. En xeral, podemos falar de dous tipos de pasto- 
res dentro da obra pondaliana: o que denominamos pastor celta anfi- 
trión, ocupado simplemente en amostrarnos os restos da civilización 
antiga espallados ao longo da paisaxe, e o pastor dirixente, resultado 
dun símil elemental. Ambas as dúas figuras líganse entre si por seren 
formas do conductor de almas: o primeiro un conductor “turístico” que 
trata sutilmente de concienciar aos visitantes sobre o seu pasado glo- 
rioso e o segundo un conductor político, mostra do desideratum pon- 
daliano de emancipación. Cabe sinalar que, mentres o primeiro é un 
personaxe arqueolóxico, o segundo é un trasunto da propia Galicia, 
entendida como a nación que deberá dirixir o rumbo da Iberia. 

II. 1. 3. 1. Temunde o pastor celta anfitrión. 


Aparece no poema de Pondal “A hora en que o doce luceiro” que 


reproducimos a continuación. A análise do texto vainos servir ademais 


para establecer a presencia en Pondal dunha triplicidade temporal típica 
(pasado, presente e futuro) que, pola claridade con que aparece expos- 
ta neste poema, aínda que sexa un elemento moi recorrente ao longo de 
toda a súa obra, serviranos para entender mellor, con posterioridade, o 
esquema xeral da profecía do autor e da súa actitude vaticinante. 


A hora en que o doce luceiro 
coménzase de fundir, 

as ben cornudas cabras montesías 
levando diante de si, 

o pastor celta Temunde 

volvía ao doce redil; 

só, cantando pola gandra 

de Xallas, de uces nutriz, 

e estremecendo a vaga soedade, 
seu cantar dicía así: 


- Arca antiga da Piosa, 
o vento que é triste oir 
, funga nas esquivas uces 
que están ao redor de ti; 
e pasa entre elas bruando 
con un dorido xemir: 
debaixo das túas antes 
está valente Brandomil; 
non no olvido, mais nos brazos 
do eterno e doce dormir: 
ten ao seu lado dereito 
o elmo dourado e xentil, 
o escudo e a dura lanza 
onde o sol soía ferir, 
e con pracer os celtas contempraban 
de Xallas no ermo confín 


¡Ouh! valente fillo de Ogas 
e da doce e nobre Eiriz, 

para sempre quedará 
longa memoria de ti: 

e cando o fillo dos celtas, 
no tempo que está por vir, 
pensativo camiñant 

pase quezais por aquí; 
cando no tempo en que xía 
se vexa a lúa lucir, 

dirá ao verte desde lonxe: 
- O valente Brandomil, 
saído da xentil e boa raza 
dos celtas, repousa alí. 


A soidade campestre serve de pano de fondo para o desenvolve- 
mento dunha escena pastoril. A antiguidade céltica, recorrente sempre 
no noso poeta, enmarca o vaticinio que vai brotar do seu canto. O pas- 
tor é cantor e a súa canción, ensumida na ‘vaga soedade’ (e atendamos 
desde xa á importancia do campo semántico da “vaguidade” na obra 
pondaliana), revela a profecía, honra a memoria dos antigos celtas e 
prevé a futura homenaxe que se ha de render a quen xace tendo “ao 
seu lado dereito o elmo dourado e xentil, o escudo e a dura lanza”. 

Antes de máis é preciso sinalar o enmascaramento do lirismo pon- 
daliano. O poema comeza cunha breve introducción e a seguir, nos 
vinteseis versos seguintes, é o propio pastor Temunde quen fala para; 
finalmente, outorgarllé a palabra aos celtas do futuro: os lectores ac- 
tuais do poema. 

Deste xeito Pondal artella a súa peculiar estratexia temporal ao. 
mesturar tres narradores, cada un co seu tempo particular: o primeiro 
fala desde o presente pondaliano (fins do século XIX); o segundo 
fala desde o pasado celta e o terceiro fala desde o futuro (o presente do 
lector actual e dos lectores por vir). 

Pondal sitúa no poema tres voces 

-a súa propia 

-a do pastor Temunde 

-a do fillo dos celtas do tempo por vir 

Como nun xogo de caixas chinesas teríamos un narrador extra- 
diexético e dous intradiexéticos fechados no discurso do anterior. Trá- 
tase dun recurso que aparecerá con reiterada frecuencia no discurso 
lírico pondaliano 

| Primeira voz Presente pondaliano ] 
Segunda voz Pasado celta 

RSS voz Futuro 

A figura do pastor Temunde non é máis que un trasunto do pro- 
pio poeta; a súa ollada é a propia ollada pondaliana e o recurso apa- 
rece coa única función de dar conta da presencia na paisaxe de ele- 
mentos arqueolóxicos que proban a existencia dunha civilización 
primitiva: “Debaixo das túas antes está valente Brandomil non no ol- 
vido mais nos brazos do eterno e doce dormir”. A figura do pastor re- 
sulta pois precisa para o encontro coas antas, para o achado dunhas 
pedras o suficientemente afastadas da civilización como para non 
poder ser frecuentadas máis que por quen se adentra na “agreste so- 
edade’. Trátase dun elemental truco narrativo e o pastor xoga o papel 
de anfitrión nun proceso que ten como alicerce a vontade do autor-re- 


al de apresentarnos os restos monumentais da nosa historia. 
Non debemos esquecer que por baixo do poema existe unha von- 


tade implícita, presente en moitos outros textos do autor, de conver- 


ter os topónimos da zona de Bergantiños en personaxes míticos lem- 
bradores da grande altura heroica que esa paisaxe tivo en tempos 
lendarios, tanta como que os seus nomes proveñen, supostamente, de- 
ses heroes. Así o nome de Temunde correspóndese cun topónimo 
da Costa da Morte. O mesmo acontece con Brandomil, parroquia do 
municipio de Zas (A Coruña), atravesada polo río Xallas. Os pais des- 
te valente Brandomil serán nin máis nin menos que Ogas, topónimo 
correspondente a unha parroquia do concello de Vimianzo, e Eiriz, lu- 
gar da parroquia de Sta. María de Oza (A Coruña) onde se encontran 
os restos da chamada Casa-Forte de Eirís, obra probablemente do 
século XV-XVI. Mito e paisaxe realizan o seu encontro na imaxinación 
pondaliana, nun peculiar xeito de hilozoísmo, de humanización da pai- 
saxe, construíndo unha memoria mítica ou, como Vicente Risco dirá 
moitos anos máis tarde, tratando de definir o concepto de mito (135), 
“introducindo o desexo na memoria”. 

Encontramos, pois, inicialmente un motivo do que poderíamos de- 
nominar poema histórico. Os recursos narrativos son moi semellantes 
aos derivados da novelística iniciada por Walter Scott. Aprovéitase a 
presencia dun personaxe nos arredores dun monumento para facer O 


(135) RISCO, Vicente, Orden y Caos, Exégesis de los mitos, Editorial Prensa 
Española, Madrid, 1968. 

reconto da época sobre a que o autor pretende reflexionar. O distan- 
ciamento producido pola presencia do personaxe, e pola inclusión no 
poema do canto do propio psa prelo ao autor ficar fóra do 
centro do interese, por máis que o poemá sexa notablemente ideolo- 
xizante e, mesmo, revele un marcado carácter pedagóxico. 

A idea de usar o romance histórico como vehículo de reinvindi- 
cación de liberdade política fructificou nas literaturas de varias nacións 
sen independencia ou suxeitas a descriminacións. O caso clásico é o 
dos flamengos na Bélxica entón suxeitos á dominación polos france- 
ses. O romance De Leeuw van Vlaanderen (O león de Flandes 1838) 
de Hendrik Conscience foi evocación da independente e próspera Flan- 
des medieval e ao mesmo tempo grito de combate contra os domina- 
dores. Trátase do libro con que comeza a literatura flamenga moder- 
na. Na Hungría, entón dominada polos absolutistas austríacos, Zsigmond 
Kemény evocou a época da opresión polos turcos en Zord idó (Tem- 
pos difíciles, 1862). ó 

Unha variante sería o romance arqueolóxico que encontra o seu 
cume na obra Salambó de Gustave Flaubert. 

O carácter narrativo do poema permítenos establecer este pa- 
rentesco, mesmo tendo en conta que os Queixumes dos pinos prece- 
deu só nuns poucos anos a aparición da novela histórica galega na obra 
de Antonio López Ferreiro, aínda que a novela de López Ferreiro é un 
modelo de narrativa arqueoloxizante e conservadora, dentro do es- 
quema proposto por Ferreras (136) dividindo a novela histórica en 
liberal e conservadora ou moderada. 

Poderíamos dicir, por tanto, que o pastor ocupa unha dobre po- 
sición dentro da imaxinación pondaliana: 

-é producto da idealización romántica do afastamento, do allea- 
mento, e 

-aparece como un recurso formal para pasearnos xunto ás antas. 

Estamos no tempo antigo e o discurso funerario elexíaco do pas- 
tor faise dentro da cotidianeidade. Pondal podería ter presentado a 
escena sen precisar de botar man do tempo céltico; se o fai, non é máis 
que para poder xogar coa triplicidade de tempos que é constante na 
súa obra: lembranza e análise do pasado para conseguir modificar o 
presente no futuro. 

Resulta tamén moi significativo a presencia doutro dos motivos 


(136) FERRERAS, Juan Ignacio, “El romanticismo y la novela histórica” en VV.AA. 
HP de la literatura Española S. XIX y XX, Ed. Guadiana, Madrid, 1974. 

pondalianos: a visita da melancolía que motiva o canto nos momen- 
tos do crepúsculo, e que poderíamos emparentar cos poemas analiza- 
dos páxinas atrás. 

Esta podería ser unha clasificación dos motivos do poema a par- 
tir dos sustantivos presentes nel: 


Gandra, lúa, luceiro, redil, sol, uces (2), 
vento, cabras, confín. 


Naturais 


Arqueolóxicos Antes, Arca, celtas (3), raza. 


Históricos 


Heroicos |Elmo, escudo, lanza. 


Hora, tempo(2). 
Fillo (2), memoria, olvido 


Sensitivos | Cantar, xemir, dormir, soedade, pracer. 
Humanos. | Pastor, camiñante. 


O cadro precedente pode servir como referencia para a com- 
prensión do texto pondaliano. A conciencia do tempo fai aparecer as 
nocións contrapostas da memoria e do olvido, connotadas respecti- 
vamente coa positividade e a negatividade. Ser fiel a esa memoria é 
recoñecer o herdo do tempo pasado, presente nos elementos histó- 
ricos reais, de carácter marcadamente arqueolóxico (as antas e a ar- 
ca), e de belicismo idealizado (elmo, escudo, lanza). Para iso, a soida- 
de no ámbito natural, presente no prototipo de protagonistas da 
historia, o pastor, o camiñante, é o mellor lugar para poder percibir 
os signos do existente, esa especie de entidades metafísicas que se re- 
velan por debaixo da aparencia das cousas. O vento que xeme em- 
paréntase, dentro do discurso do poema, co propio canto do pastor. 
A morte, que é un olvido, é superada pola memoria para se conver- 
ter nun durmir, verbo que diminúe o seu carácter fatídico. Nas dúas 


Temporais 


De herdo 


Soidade na natureza 

estrofas que o pastor emprega para Jeferir O seu canto, prodúcense 
sucesivamente dúas apóstrofes que teñen como obxectos, por unha 
banda, a Arca antiga de Piosa e, por outra, ao valente Brandomil, 
referido como fillo de Ogas e Eiriz. Deste xeito o canto do pastor exe- 
cuta unha aproximación demorada en dous estadios ben definidos: pri- 
meiro a contemplación do sepulcro megalítico, situado no que ante- 
riormente definimos como espacio visionario primordial, co vento 
bruando entre as esquivas uces, e, despois da descrición idealizada do 
morto que xace no interior do sepulcro, a invocación ao vello heroe 
prerromano ocupa o primeiro plano. 

Deste xeito podemos encontrar no poema un fluír progresivo que 
tería os seguintes pasos: 

1. Descrición do pastor. 

2. Canto do pastor. 

2.1. Descrición do sepulcro. 

2.2. Descrición do morto. 

2.3. Invocación ao morto. 

2.3.1. Descrición do fillo dos celtas por vir. 

3. Palabras dese futuro fillo. |, 

O poema ten así unha estructura narrativa semellante ao esque- 
ma de As mil e unha noites: un narrador (A) conta unha historia (A”) 
doutro narrador (B) que conta ma historia (B”) doutro narrador (C) 
que conta unha historia (C”). 

A = Voz do autor. 

B = Voz do personaxe pastor. 

C = Voz do fillo dos celtas. 

Deste xeito A’ comprende B e B’ e a Ce C’, ao tempo que B’ 
comprende a C e C’. 

E este procedemento narrativo pode ser emparentado cos outros 
procedementos de distanciamento que describiremos máis adiante, 
empregados todos eles polo poeta. Deste xeito a voz do autor limíta- 
se a ser a expositora da situación inicial, deixando logo que o poema 
se ubique nås outras voces. 

Asimesmo é posible advertir no poema unha certa dialéctica en- 
tre a mobilidade e a inmobilidade segundo advertimos no seguinte 
esquema: 


Mobilidade levando, volvía, cantando, estremecendo, funga, 
pasa, bruando. 

Inmobilidade | estar (2), quedará, repousa, vexa, contempraba 


Diríamos que a ollada do' pastor sumido na súa actividade vesper- 
tina contrasta coa pasividade do motivo do tempo detido. A contra- 
posición faise entre o vento e o cadáver soterrado e inmóbil; entre o 
vento e a arca (nome popular para os dólmenes) antiga da Páosa. A 
chegada do crepúsculo parece subliñar o triunfo da tranquilidade, do 
acougo, da inmobilidade. A escuridade envolve así a profecía e a men- 
ción do futuro. Todo, como as “cornudas cabras montesías”, volve ao 
seu doce redil. A eternidade é, pois, o tempo detido, o tempo estático. 

Hai aínda dous elementos que unen ao pastor celta Temunde e 
ao fillo dos celtas do tempo por vir: 

-os dous son pensativos camiñantes que reflexionan sobre o pasa- 
do no interior da soidade da natureza. 

zo ámbito nocturno en que se produce a reflexión (“á hora en que 
o doce luceiro coménzase de fundir” e “cando no tempo en que xía 
se vexa a lúa lucir”). 

Deste xeito pasado e futuro únense mediante as actividades de vin- 
culación ao ámbito natural dos protagonistas. E a natureza aparece así 
como o vínculo activo desa religio étnica baseada no amor á terra. Se 
antes, e ao falarmos do bardo, a presencia dos motivos ascensionais 
nos facían lembrar o que denominamos complexo de Icaro, agora a vin- 
culación á terra tráenos o seu contrapeso: o complexo de Anteo. 

Tal e como temos escrito: 


“Se, por unha banda, temos un Pondal poeta aéreo e 
ascensional, non cabe dúbida de que tamén temos outro 
Pondal poeta térreo. Trátase do que nos atrevemos a si- 
nalar como o “dobre eixo pondaliano’, e que encontra a súa 
formulación mítica nas lendas de Icaro e Anteo. O are a 
terra como as dúas vías de relación de Pondal co universo 
no camiño do seu desciframento. Analizamos agora cada 
un destes mitos para vermos as posibilidades que nos ofre- 
cen de profundizarmos aínda máis no universo pondalia- 
no. Icaro é fillo de Dédalo e unha escrava de Minos cha- 

- mada Náucrate. Cando Dédalo ensinou a Ariadna como 
podía Teseo encontrar o seu camiño no labirinto, e despois 
' de ter dado morte Teseo ao Minotauro, Minos, irritado, fe- 

chou no labirinto a Dédalo e ao seu fillo. Mais Dédalo, a 
quen nunca faltaban recursos, fabricou para Icaro e para si 
mesmo unhas alas e fixounas con cera sobre os ombros do 
seu fillo e nos seus propios, co que ambos emprenderon o 
voo. Antes de partiren, Dédalo recomendara a Icaro que 
non se remontase con exceso nin voase demasiado baixo. 
Mais Icaro, cheo de orgullo, non atendeu os consellos do 
seu pai, elevouse polo ar e achegouse tanto ó sol que a ce- 
ra derreteu e o imprudente foi precipitado ó mar. Este mar, 
desde entón, chamouse o mar de Icaria (o que rodea á illa 
de Samos). (...) Frente a este complexo hai outro que com- 
pleta o mundo pondaliano. Trátase do que chamamos com- 
pleo de Anteo e exemplifica, frente ó carácter ascensio- 
nal do complexo de Icaso, o apego á terra. (...) Anteo é un 
xigante, fillo de Poseidón e Xea, ou sexa, a Terra. Mora- 
ba en Libia -non lonxe de Utica, segundo Lucano; en*Ma- 
rrocos, segundo a maioría dos autores- e obrigaba a'tódo- 
los viaxeiros a loitaren contra el. Logo, unha vez vencidos 
e mortos, ornaba cos seus despoxos o tempo do seu pai. 
Anteo era invulnerable mentres tocaba a terra -ou sexa, 
Xea, a súa nai-, mais Heracles, ó seu paso por Libia na pro- 
cura das mazás de ouro, combateu contra el e afogouno er- 
guéndoo sobre os seus ombros. A obra de Pondal parece 
feita por un Anteo que quixese voar; por un Anteo que 
fose tamén, e ó mesmo tempo, Icaro”(137). 


H. 1. 3. 2. O pastor dirixente. 


Pondal empregará tamén a figura do pastor dentro do fácil recur- 
so alegórico 


Pastor Dirixente Galicia 
Rabaño Pobo Iberia 


Aparece no poema Boandanza saúde raza de Breogán e repre- 
senta unha situación alternativa perante a figura romántica do pastor 


(137) ld. p. 115-116. 

celta. Estamos-no interior dun dos seus poemas proféticos, sen dúbi- 
da un dos máis logrados, e o poeta procede a esparexer polos seus la- 
bios o vaticinio. É do destino da patria e da etnia (raza nas palabras 
de Pondal) do que se fala e o poeta, despois de desexarlle boandanza 
_ao seu pobo, entrevé o liderádego futuro da raza de Breogán, capaz de 


devolver aos pobos errantes ibéricos, dispersos e vencidos, á súa gloria 


antiga. 


Si dos fillos do Luso 
que apartados están 
por real estulticia 
da gloriosa nai 

o pastor bo e forte 
algún día serás 

que a tribu vagarosa 
ao deixado clan 

o descarriado gando 
que agora errando está 
ao redil antigo 
gloriosa volverás 


Así, pois, e como máis adiante veremos, ao falarmos do iberismo 
dentro da profecía pondaliana, Pondal entrevé un futuro glorioso, un 
futuro no que esa civilización da saudade será rexentadora dos desti- 
nos da Iberia. O pastor adquire aquí un sentido que excede con moi- 
to o bucolismo arqueolóxico do pastor celta Temunde. A idea da re- 
dención ibérica non está exenta de crítica ao pobo español (descarriado 
gando que agora errando está) polo devir da súa historia ao longo dos 
últimos séculos. Mais ese optimismo histórico non será a única idea 
do autor. Frente a esta, e contrapondo o peso na balanza, aparece un 
ideal cinsento e derrotado, preámbulo dun decadentismo que non che- 


/ 


gou a construír estéticamente, aínda que estea máis que anunciado nos 


seus versos. 
III. 1. 4. O peregrino. 
En Pondal a figura do peregrino acada unha notable significación 


por canto, en moitas das súas aparicións, vai ir ligada á figura do 
bardo, do poeta mesmo. É o propio Pondal quen se identifica co pe- 

regrino e, lonxe de tratarse dun recurso temático-formal tomado do 
romantismo, conleva unha semellanza real por canto podemos en: 
contrar fragmentos do epistolario pondaliano en que o poeta ao falar 
de si mesmo non fai senón glosar os seus propios versos: 


“Yo sigo vegetando por esta mi nativa montaña a la 
sazón restablecido completamente de mis pecaminosos 
achaques pero en un estado de espíritu asaz melancólico 
por frecuentes dudas acerca de mi destino. Grato es, sin 
duda, vagar libremente por los patrios montes; no obs- 
tante, al sentarme sobre alguna roca del cabo de Nariga a 
la hora del crepúsculo no puedo con mi corazón. ”(138) 


A idea do home como peregrino e da vida como peregrinación é 
común a moitos pobos e tradicións, concordando xa co grande mito 
da orixe celeste do home, a súa caída e a súa aspiración a retornar á 
patria celestial, dando todo isto un carácter de extranxeiría ao home 
na súa morada terrestre á vez que unha transitoriedade a todos os seus 
pasos pola terra. O home parte e regresa ao seu lugar de orixe. Pre- 
cisamente porque a existencia é unha peregrinación esta ten valor co- 
mo acto relixioso. No simbolismo do peregrino entran tamén todos 
os atributos, desde a vieira, o báculo, o pozo coa auga de salvación que 
se encontra ao seu paso, o camiño, o manto, etc.. O peregrino por 
tanto ten que ver co símbolo do labirinto. Peregrinar é comprender o 
labirinto como tal e tender a superalo para chegar ao centro (139). 

A natureza e a súa frecuentación son dúas das ideas que subxacen 
á figura do peregrino en Pondal. O peregrino é aquel que adoptou 
a viaxe, o contacto co mundo como a expresión da súa procura. O pe- 
regrino é, por tanto, aquel que se prolonga na viaxe, que fai da viaxe 
o seu obxecto. 

Nada máis complexo que pretender evocar o sentido profundo 
da viaxe. Só nas sílabas desa misteriosa palabra subxacen tal cantidade 
de intuicións e presentimentos que unha análise minuciosa debería 
constituír grosos volumes de enciclopedia. Segundo a súa etimoloxía 
(viaticum derivado de vía) a viaxe oponse á ruada do mesmo xeito que 
a vía se opón á rúa. Isto é, a viaxe é un desprazamento exterior men- 


(138) FERREIRO, Manuel, Opus cit., p. 95. 


(139) CIRLOT, Juan Eduardo, Diccionario de símbolos, Ed. Labor, S.A., Bar- 
celona, 1985. 

tres que a ruada é un desprazamento no interior da cidade. Partir pa- 
ra a viaxe significa, por tanto, abandonar a cidade esquecer a muralla 
exterior que pon lindes á ollada e, despois de ultrapasala, deitarse 
nos brazos do azar no camiño. Se a ruada é un desprazamento interior, 
sometido, pois, ás leis da propia cidade e do seu peculiar urbanismo 
moral, a viaxe só se somete ás leis da natureza ou da moralidade allea, 
do que Hugh Honour (140) denomina “moral da paisaxe”. A viaxe é, 
pois, e sobre todo, unha inmersión no Outro e, canto maior é ese su- 
lagamento, maior é tamén o olvido dos sinais de identidade do viaxei- 
ro que disfruta sendo outro e só no límite da outredade permitida an- 
siará o regreso. E por iso que, acaso, as tres características da viaxe 
verdadeira sexan o anonimato, a distancia e a nostalxia 

O anonimato porque o viaxeiro errante en terra allea debe ser des- 
coñecido e tamén ignorante do lugar que agora pisa. Nese pracer que 
proporciona a constante descoberta de noticias o viaxeiro encontra o 
seu sentido. Nada se sabe del e, sen embargo, comeza a ter datos con- 
cretos sobre a paisaxe e a terra. E o mirar sen ser visto, o saber sen dar- 
se a coñecer. 

A distancia asegura o pracer da viaxe porque, entre outras cousas, 
é a garantía plena de que esta vai durar. Institúe, tamén, un gozo he- 
roico no sentido de que o viaxeiro asimila o seu periplo ás grandes fa- 
zañas da mitoloxía e o seu percorrido non é senón un eco daqueles 
grandes percorridos heroicos realizados in illo tempore, cando Orfeu 
ou Ulises levaron a cabo as súas extraordinarias navegacións. 

A nostalxia é o producto da fidelidade á terra. O viaxeiro parte e, 
na súa ansia por esquecer a patria e encontrar outros lugares, realiza 
simbolicamente a mesma viaxe da súa vida, un saír da terra feita nai 
para voltar á terra. A viaxe é, pois, a vida e a nostalxia do home erran- 
te non é outra que a saudade da orixe. E o momento sublime do poe- 
ma de Hölderlin Regreso á patria que tan ben soubo entender Martin 
Heidegger (141). A proximidade da orixe enxendra unha grande 
alegría. Mais a orixe só é unha ilusión. Por iso non hai viaxe con re- 
torno. O viaxeiro nunca regresa. Por máis que procure a terra da par- 
tida o seu periplo non ten fin. Cando a encontra sabe que ese xa 
non é o lugar que deixou. A ausencia transformou ao viaxeiro e o tem- 
po que durou o seu periplo fixo mudar a súa paisaxe. Esta imposibili- 


(140) HONOUR, Hugh, El Romanticismo, Alianza Forma, Madrid, 1979. To- 
mamos a referencia do título do segundo dos capítulos do libro. 

(141) HEIDEGGER, Martin, Interpretaciones de la poesía de Hilderlin, Airel Fi- 
losofía, Barcelona, 1983. 

dade de finalizar a viaxe torna ao peregrino melancólico 


Que hai tempo que neste mundo 
anda o bardo peregrino, 
desexando chegar ó cabo 

dun traballo escurecido 

e somente repousar 

desexa do seu camiño (142) 


Mircea Eliade (143) ten salientando a idea de que toda viaxe se 
realiza cara un centro, lugar de ascensión e de comunicación co cos- 
mos. Trátase do mesmo significado que na ortodoxia cristiá ten a pa- 
labra “viático”, cultismo tirado do propio étimo de viaxe. Se o viático 
é antes que nada unha provisión de alimentos para o que fai unha via- 
xe, no rito católico esa viaxe non é outra que a morte e a provisión da 
eucaristía. E se a idea da viaxe ten formado no seo das relixións eses 
marabillosos ritos das “viaxes iniciáticas' e os ubileos' ( e vexamos 
aquí outravolta a idea do xúbilo e da alegría do/poema de Hölderlin) 
na relixión de Cristo a viaxe ten sempre un sentido doloroso e é que a 
auténtica viaxe non é outra que a da paixón e morte do mesías. Por 
iso a ‘Vía-Sacra’ e o “Vía-Crucis' rememoran mediante catorce cadros 
as principais escenas da paixón de Cristo. 

Ninguén como Jules Verne, na súa Viaxe ao centro da terra (ve- 
xamos o centro de Eliade), soubo exemplificar o retorno ao claustro 
materno, aínda que tamén haxa outros grandes codificadores desa gran- 
de viaxe infernal cara ao abismo do centro como o Virxilio da Enei- 
da e o Dante da Divina Comedia ou, xa entre nós, Rafael Dieste can- 
do nos seus Arquivos do Trasno fai regresar a un personaxe ao útero 
primixenio. 

Unha variante do tema é a viaxe nocturna por mar. O navegante 
de noite realiza unha singradura absoluta. Ningunha outra experiencia 
está máis próxima da Unidade, da integridade telúrica do cosmos e o in- 
dividuo. Quen lea a Manuel Antonio encontrará con repetida frecuen- 
cia este momento na súa poesía. Todo un alarde místico que identifica 
singradura con vida e mar e noite con universo. Acaso ningunha outra 
experiencia máis absoluta e desgarradora que a do náufrago nocturno. 


(142) ld. p. 25. 
(143) ELIADE, Mircea, Imágenes y símbolos, Ed. Taurus, Madrid, 1983. 

E ficamos nós sós, 
sen O mar e sen o barco 
nós (144). 


O simbolismo da viaxe, da peregrinación, particularmente rico, 
resúmese, sobre todo, na procura da verdade, da paz, da inmortali- 
dade, na busca e na descoberta dun centro espiritual. As navegacións, 
os percursos polos ríos, a procura das illas, son formas desa procura. 
As viaxes chinesas organízanse quer cara ás illas dos inmortais paraí- 
so oriental, que corresponde ao estado edénico, quer cara ao monte 
Kuen Luen, centro e eixo do mundo. 

Este centro inaccesible está tamén simbolizado polo libro ou po- 
la copa. A súa procura dá lugar ás ricas aventuras do Grial. Estas 
buscas, como as correspondentes ao coñecemento, relaciónanse aín- 
da coas viaxes de Kristian Rosenkreuz ou de Adrián Solobio: 


Podés deter un pouco 

no camiño apartado 

ao nobre peregrino 

de longa barba extraño 

que vén de lonxes terras 

do vento requeimado 

e preguntarlle as ansias 

dos pasados traballos (145). 


En Pondal a idea da peregrinaxe é, pois, mostra da máis alta 
procura espiritual, feito que virá subliñado por ser o ámbito da súa 
peregrinaxe un espacio restrinxido. Así a causa das súas suidades 
non será o moi extenso das terras que debe percorrer nin as longas 
distancias que o separan do fin da súa peregrinación, senón o feito 
de transcender o ámbito do natural, á procura do centro de que 
fala Eliade. 


suidades de non sei qué, 
recordos quezais do espírito, 


(144) PÉREZ SÁNCHEZ, Manuel Antonio, De catro a catro, Ed. Xerais de Galicia, 
Biblioteca das letras galegas, edición de Román Raña Lama, 1990. Seguindo esta inter- 
pretación é interesante consultar a guía de lectura feita por Carlos López Bernárdez titu- 
lada De catro a catro de Manuel Antonio, Ed. do Cumio, Guías de Lectura, Vigo, 1991. 

(145) Id. p. 15. 

dalgunha perdida patria 

ou de antigo ben perdido; 

nesta peregrinazón 

miña van sempre contigo 

e son os meus compañeiros 

no traballoso camiño; 

suspiros por non sei quen 

e por non sei que suspiros (146). 


Esta busca estará ligada dentro da poética pondaliana ao desen- 
volvemento do campo semántico do ousado, moi frecuente en toda 
a súa obra lírica: | 

En vano, febrento, ' N 
nas luitas recónditas, 

o ánimo ousado 

en vano se esforza 

por domar o tumulto sublime, 

as férvidas notas, 

soberbias, agrestes, 

salvaxes, grandiosas, 

que jai! no profundo 

dos bardos repousan, 

¡cal repousan as chispas que dormen 
nas altas curotas! (147) 


A 


A figura do val de Brantoa, sinalará xustamente o centro cara on- 
de se dirixe o peregrino, constituído agora coas características máis 
salientables do espacio visionario primordial: a soidade, as brétomas, 
OS FUMQTASOS pinos. 


¡Salvaxe val de Brantoa! 
patria do forte Cou-d'Indo, 
onde a garrida Rentar 
trougo, o paso fuxitivo, 

OS corzos CO curvo arco 


(146) ld. p. 


(147) ld. p. 86. 

animosa perseguindo, 

na túa soedá recebe 

este bardo peregrino, 

¡oh vale das vagas brétomas! 
e dos rumorosos pinos”(148) 


Igualmente o bardo, transformado en peregrino, laméntase de 
non ter sido o ferro quen mancou o seu corazón senón as presas e a 
carencia de atención con que foron recibidas as súas proclamas du- 
rante a peregrinaxe pola terra. O bardo peregrino e vagabundo, que 
escollera o celibato como solución aos seus problemas coa sociedade 
e como método para acadar os seus áxtases vaticinantes, encontra 
agora devolto sobre si o afastamento por medio do desprezo a que 
o someten os seus contemporáneos. 


Non non lle tollera o ferro 

a este peregrino 

mais as crúas triganzas 

de que fora nutrido 

cando peregrinara 

polo astro mesquiño 

(...) á 
ai de ti que así tratas 

teus profetas divinos 

CA quen ti necia debes 

saír de escuro olvido 

dura raza senón a estes videntes 
nobres e peregrinos? (149) 


III. 1. 5. O vagabundo. 


En xeral, o tema do vagabundo en Pondal non deixa de ser un 
apartado do tema do bardo. Case sempre a palabra “vagabundo” apa- 
rece como un adxectivo que califica ao bardo e denota o seu carácter 
errante e o seu contacto coa natureza, aínda que en ocasións pode sus- 


(148) Id. p. 25. 
(149) Id. 111-112. 

tituír, por medio do desprazamento adxectivo, ao propio sustantivo 


“bardo”. 


Como os corvos de Xallas vagarosos 

así son os poetas vagabundos 

eles son deste mundo receosos 

e buscan outras praias outros mundos (150) 


O vagabundo procurará, entón, 'a soidade natural como medio 
para conseguir a renuncia a unha conciencia clara, a confusión das 
imaxes do exterior coas impresións puramente psíquicas, ata o ins- 
tante en que xa non fique senón un eterno presente, un sentimento 
da existencia finalmente libertada da fragmentación entre pasado e 
futuro que acompaña todos os nosos estados normais. Fuxir do tem- 
po, dese espallamento do eu en instantes nos que a unidade é impo- 
sible de captar, sustraerse, en definitiva, á vida que segue o seu curso 
indefinidamente, coñecer segundo a propia identidade subitamente 
concentrada e dotada dunha especie de eternidade, velaí o obxecto 
da procura do vagabundo pondaliano 


III. 1. 5. 1. A idea do vago en pondal. 


Pondal xoga a ser ambiguo manexando as dúas acepcións da pa- 
labra en contextos onde moitas veces non é posible decantarse por 
un dos seus significados: 

-o errante, o que anda dun lugar para outro. 

-o que non está claramente definido, o impreciso. 

Así poderíamos dlasificar todos os sustantivos que o poeta asocia 
a este adxectivo segundo unha ou outra significación: 

-errante: camiño, Progne, grallas, días, vida. 

-impreciso: afán, camiño, brétomas (bruma), auras, cantos, soi- 
dade, fantasmas, soños, concentos, suidades, ritmos, rumores. 

No primeiro dos casos o adxectivo vago non é máis que unha 
variante do tamén moi empregado vagamundo. Mais no segundo ra- 
dica un dos elementos fundamentais das innovacións estéticas levadas 


o (150) PONDAL ABENTE Eduardo Queixumes dos pinos Biblioteca Básica da Cul- 
tura Galega Ed Galaxia Vigo 1985 Edición de Xabier Senín p 135 

a cabo polo autor no ámbito do literario. Estamos perante un dos con- 
ceptos clave no simbolismo europeo e que implica a idea non menos 
importante de suxestión. O poeta debe suxerir, deixar o seu discurso 
envolto na vaguidade das néboas, provocar un estímulo no ánimo do 
lector pero non completalo no ámbito do texto, chamar a atención, 
pois, para esoutra realidade que parece postular todo discurso sim- 
bolista. E resulta que esta vaguidade non entra en conflicto coa mate- 
mática da imaxinación que rexe no resto do mundo pondaliano. Dirí- 
amos que a suxerencia se exerce en ámbitos textuais determinados que 
non implican a perda de referentes por parte do lector senón que es- 
te, coñecedor do que antecede no discurso do poeta, vese debruzado 
perante a propia presencia do enigma. 

Neste sentido cabe lembrar as afirmacións de Fernando Guima- 
raes referidas ao simbolismo portugués: 


“Acabaríamos deste modo por admitir que, para os sim- 
bolistas, há no termo vago a abertura para dois caminhos: 
um especialmente voltado para o lado significativo da pa- 
lavra poética, o qual privilegiaria, como Baudelaire diz, o 
simbolismo universal; outro para o lado significante, o qual 
privilegiaria o que poderíamos designar por simbolismo tex- 
tual. Daríamos num dos casos, realce á relacáo analógica 
entre significados; no outro, á relacáo analógica entre sig- 
nificantes. E o objectivo a atingir seria, no primeiro caso, 
um complexo e imaginoso saber, o decifrado; no segundo, 
o cifrado, a voz enigmática que ficaría isolada de tudo”(151) 


O primeiro que habería que sinalar sería xustamente a vaguidade 
do concepto vago nos contextos en que aparece sinalado. Todas aque- 
las palabras mencionadas máis arriba poderían entenderse, a partir da 
súa relación co adxectivo, como elementos móbiles, dotados da capa- 
cidade de desprazarse ou posuídos polo propio dinamismo. Así, afán, 
camiño, brétomas, bruma, auras, cantos, soidade, fantasmas, soños, 
concentos, suidades, ritmos, rumores, serían conceptos que, por un- 
ha banda, atenderían a este significado específico e, por outra, apare- 
cerían ornados coa nobre calificación de imprecisos, equívocos, indefi- 


(151) GUIMARAES, Fernando, Poética do simbolismo em Portugal, Imprensa 
Nacional, Casa da Moeda, Lisboa, 1990, p. 21. 

nidos e confusos. Sería xustamente esta carácter evocador e insinuan- 
te de suxerir ideas, imaxes ou sentimentos o que aparecería como un 
sinal a ter moi en conta por canto nos refire a presencia dun fenóme- 
no que, como veremos, se manifesta mediante outros moitos signos. 
E esta arte da suxestión non chamaría tanto a atención para o 
radicalismo dos textos como para a motivación analóxica na liña da- 
quilo que Baudelaire definira no seu célebre poema “Correspondan- 


ces”(152): 


La Nature est un temple 06 de vivants piliers 
Laissent parfois sortir de confuses paroles; 
L'homme y passe á travers des firets de“symboles 
Qui l'observent avec des regards familiers. 


Comme de longs échos qui de loin se confondent 
Dans une ténébreuse et profonde unité, 

Vaste comme la nuit et comme la clarté, 

Les parfums, les couleurs et les sons se répondent 


Ou sexa, a suxestión da palabra pondaliana, o carácter ambigiio 
ou meramente alusivo dos seus textos sería unha procura da desviación 
da ollada do lector para o enigma do existente, enigma que só mediante 
a rede de correspondances que establecen os símbolos, só mediante a 
rede de analoxías formais do existente, podería ser aclarado. 

Tal e como ten comentado Octavio Paz: 


“A idea da correspondencia universal é probablemen- 
te tan antiga como a sociedade humana. E explicable: a ana- 
loxía torna habitable o mundo. Contra a continxencia na- 
tural e contra o accidente opón a regularidade; contra a 
diferencia e a excepción, a semellanza. O mundo xa non é 
un teatro rexido polo azar e o capricho, as forzas cegas do 
imprevisible; gobérnano o ritmo e as súas repeticións e con- 
xuncións. E un teatro feito de acordes e reunións no que to- 
das as excepcións, mesmamente a de ser home, encontran 


(152) BAUDELAIRE, Charles, Obra completa en poesía, Edición bilingüe, Libros 
Río Nuevo, Barcelona, 1977, p. 41. Para maior claridade sobre o asunto recomenda- 
mos a consulta do traballo de Walter BENJAMIN, “Sobre algunos temas de Baudelaire” 
en Poesía y capitalismo. Iluminaciones II, Taurus, Madrid, 1987, p. 154 e ss. 

o seu dobre e a súa correspondencia. A analoxía é o reino 
da palabra como, esa ponte verbal que, sen suprimilas, re- 
concilia as diferencias e as oposicións. A analoxía aparece 
igualmente entre os primitivos que nas grandes civilizacións 
do comezo da historia, reaparece entre os platónicos e os 
estoicos da Antigúidade, desprégase no mundo medieval e, 
ramificada en moitas crenzas e sectas subterráneas, con- 
vértese desde o Renacemento na relixión secreta, por dici- 
lo así, de Occidente: cábala, gnosticismo, ocultismo, her- 
metismo. A historia da poesía moderna, desde o romantismo 
ata os nosos días, é inseparable desa corrente de ideas e 
crenzas inspiradas pola analoxía”(153). 


Neste sentido cabería sinalar o extremo parecido existente entre 
a posición estética pondaliana (por máis que os resultados sexan algo 
diferentes, e a isto non é alleo o problema lingüístico de fondo que 
Pondal logra ir sorteando con notable pericia) e os poetas portugue- 
ses do seu tempo, aqueles que darían lugar ao movemento coñecido 
na literatura irmá como Simbolismo. 

Un dos seus teóricos, Eugénio de Castro, afirmaba nun ali pu- 
blicado en 1892: 


“Dizer coisas novas, coisas-de-sonho=;a música dos sen- 
timentos, a cor dos apetites, o perfume dos espíritos-, di- 
zer coisas raras, coisas de sonho, por meio de fórmulas iné- 
ditas, vírgens, imprevistas: -tal a suprema invenção dos que 
fazem do verso e da prosa un supremo culto”(154). 


Outro dos seus teóricos, Armando Navarro, afirmaba nun ensaio 
publicado entre 1893 e 1894 na revista Os Novos: 


“Quando me referir ao Sr. Eugénio de Castro, tenta- 
rei desenvolver um pouco esta parte da estética simbolis- 
ta. Referir-me-ei ainda, passageiramente, ao misticismo, de 
que os Srs. Oliveira-Soares, Henrique de Vasconcelos e Al- 


(153) Traduzo de PAZ, Octavio, La casa de la presencia. Poesia e historia. Obras 
completas, edición del autor, Círculo de Lectores, Barcelona, 1990, p. 392. 

(154) CASTRO, Eugénio, “A poesia moderna” in Jornal do Comércio, 39 ano, 
n* 11 de 12 de Junho de 1892. 

berto de Oliveira (este último por uma forma característi- 
ca e mais sa) se mostran imbuídos. Max Nordau, na segunda 
parte do livro já citado, tem um belo estudo que intitulo 
Psicologia do misticismo. Para ele, “o misticismo é um es- 
tado de alma, em que se julgam perceber ou pressentir re- 
lacóes desconhecidas e inexplicáveis entre os fenómenos, 
e em que nas coisas se reconhecem indicacóes de mistérios, 
considerando-os símbolos, com que uma obscura potan- 
cia procura revelar, ou fazer entrever toda a qualidade de 
maravilhas, quase sempre debalde perscrutadas” e provam 
duma fraqueza da vontade, congénita ou adquirida, que 
inibe de dirigir pela atenção a acção da associação das ideias, 
e em virtude da qual a consciáncia obtém uma imagem des- 
figurada e vaga de mundo exterior”(155). 


O fragmento parece escrito para formular unha/definición da 
actitude pondaliana perante a complexa cifra da natureza. Misticismo 
e simbolismo serían dous dos alicerces fundamentais do proxecto 
do bardo dos Bergantiños. O misticismo porque, como xa temos si- 
nalado (156), a importancia do aéreo e do ascensional dentro da vi- 
sión místico-heroica, e tinxida de panteísmo primitivista do noso po- 
eta, é definitoria xa que, en frase de Umberto Eco (157), toda 
concepción, moderna ou non, da poesía como actividade reveladora, 
da arte como intuición creadora, debe responder necesariamente a 
unha actitude mística, do tipo que sexa; unha metafísica do tipo pá- 
nico ou monista, sexa a Unidade un Eu inmaterial ou calquera ener- 
xía física. Simbolismo porque, en Pondal, aparece perfectamente de- 
limitada o que denominamos unha matemática da imaxinación ou, O 
que é o mesmo, unha estructura simbólica que se mantén constante, 
con moi escasa variación, ao longo de toda a súa obra, na liña das 
afirmacións de I. A. Richards (158) de que a propia realidade, tal e 
como o home a coñece, é unha construcción simbólica. Ou, máis ba- 
sicamente, na liña de Edgar Allan Poe de entender ao poeta como un 


(155) NAVARRO, Armando, “Dos novos e da sua poesia” in Os Novos, núme- 
ros 1, 2 e 3, Lisboa, 1893-1894. 

(156) Id. p. 90. 

(157) ECO, Umberto, La definición del arte, Ed. Planeta, Barcelona, 1985. 

(158) Tomo a referencia do magnífico traballo de WIMSALT, William K. e BRO- 
OKS Cleanth, Crítica Literária. Breve História, Fundacao Calouste Gulbenkian, Lisboa, 
1980, p. 694. 

artífice que emprega a súa intelixencia, totalmente e ata mesmo fria- 
mente, no problema de organizar as palabras nunha estructura lite- 
raria específica (159). O poema debía ter (e de aí tiramos en parte a 
nosa definición) a precisión e o ríxido resultado dun problema mate- 
mático. 

Así, pois, a idea do vago en Pondal é toda unha definición de prin- 
cipios e podémola emparentar cos procementos de ocultación (perí- 
frase, metátese, subordinación, calificación negativa, desprazamento 
adxectivo, sustitución ocultativa) que máis adiante se explicitarán como 
constitutivos desta vontade estética pondaliana. 


IIL 1. 6. As fadas. 


Rouriz, Morpeguite, Baltar, Temunde, Contemunde e Bergantiños 
son as seis fadas que aparecen na poesía pondaliana, ademais doutra 
fada sen nome, descritas no poema “Fada garrida que leda voas”(160) 
e outros. E evidente que se trata de visións moi distintas do que pode ser 
unha fada: desde un espírito errante que percorre os bosques e as fra- 
gas, ata unha muller fermosa que lle nega o seu corpo ao poeta, meta- 
morfoseado agora na figura de Mouco. Aínda que todas elas conser- 
van a idea de ser fantasmagórico ou polo menos con características (a 
beleza, por exemplo) ultraterrenais. Segundo Cirlot (161), as fadas sim- 
bolizan os poderes supranormais da alma humana, cando menos na súa 
versión, esotérica. Moitas veces exercen mesteres humillantes pero te- 
ñen facultades extraordinarias. Tamén son as facultades, os poderes 
da intuición, a intelixencia, a percepción, non xa no seu aspecto máxi- 
co, senón como simples posibilidades latentes de súpeto iluminadas. 

En Pondal, cada unha das fadas que aparecen ten un significado 
moi peculiar, facéndose eco o poeta dun grande abano de polisemia 
á hora de explicitar os sentidos da palabra. Así, no poema “Fada ga- 
rrida de leves alas”(162) a fada aparece como un simple ser alado e 
errante de carácter invisible pero que fai perceptible a súa presencia a 
través da intuición e comunica ao poeta a felicidade da chegada da pri- 

mavera, encargándose mesmo de facer desaparecer a brétema. A súa 
presencia é tan sutil que non pertence ao reino dos sentidos (o atento 
oído) senón ao do puro sentimento (corazón). 


Fada garrida de leves alas, 
que leda voas 

no doce Abril, 

rompendo a brétema 

con lindas galas, 
descoñecida, presta e xentil: 


fada que ás veces 

no espacio oculto 

dos patrios agros costumas voar, 
e ás veces no aire 

do monte inculto 

te soes sen trazas evaporar: 


das túas alas o doce ruído 
de e dos teus pasos 
o grato son, 
que no o percibe o atento oído 
mais que só o sente 
o corazón: 


O poema continúa lembrando o autor que mil veces na súa 
infancia escoitou o seu pasar nos patrios montes, ao tempo que sen- 
tía a súa doce fragancia. Sen embargo non é quen de lembrar en que 
lugar concreto, enumerando entón unha chea de lugares (Carboeiro, 
Oca, Buxán, Portomeiro, Barrañán, Esto, Brantúas, Corcoesto ou Gu- 
mariz, Cartel ou Recemel), descrición breve da terra de Bergantiños, 
xeito de outorgarlle a eses lugares á dignidade característica do conto 
popular consistente en posuír fadas. Pero Pondal ve na fada unha re- 
miniscencia, un recordo, un presaxio doutra existencia aínda por vir: 


Quezais celeste 
reminiscencia 

es doutra vida que pasei xa; 
quezais presaxio 

doutra existencia 
misteriosa que inda virá. 


Logo de definir á fada como unha virxe dos celtas Pondal fai ga- 


la do seu complexo de lcaro e planea, xa que a terra non lle propor- 
ciona acougo (o cárcere que ó home encerra), fundirse con ela no 
puro éter dos eidos patrios. l 


Virxen dos celtas de amigos astros, 
dos nobres celtas 

fortes e bos; 

quezais habitas nos verdes castros, 
xenio dos nosos 

grandes avós. 


E pois no cárcere que ó home encerra, 
pracer non acha, 

tregua ou solaz, 

detén un pouco 

na escura terra 

o teu gracioso paso fugaz. 


E me apreixando 

dos teus garridos, 

gracioso velos de ledo tul, 

nos perderemos 

do van collidos, 

dos patrios eidos no brando azul. 


Estamos perante unha das manifestacións máis directas da vonta- 
de ascensional pondaliana. Diríamos que a fada é agora a concentra- 
ción desta vontade, un simple instrumento que lle permite definir o ob- 
xecto percibido pola súa intuición e, en base a isto, libertar o seu desexo 
de dispersión aérea. Estamos, pois, perante un mero xogo formal no 
que, finalmente, se manifesta a decisión do autor de deixarse guiar po- 
las apreciacións máis sutís, dono dun marcado idealismo teórico. 

Ramón Sainero, no seu libro Leyendas celtas (163), sinala como 


(163) SAINERO, Ramón, Leyendas celtas, Akal bolsillo, Madrid, 1985, ps. 161 e 
seguintes. 

as lendas de fadas, trasgos e outros seres do mundo invisible son moi 
numerosas e variadas en Irlanda. Salienta o feito de as fadas seren moi 
amantes da música e sinala a presencia do motivo en moitos autores 
da literatura irlandesa, entre eles Edward Martyn, J. M. Synge, e W. 
B. Yeats. Pondal debeu soñar con reconstruír un mundo imaxinario 
prototípico dos celtas que abranxese máis elementos que os puramente 
arqueolóxicos. Esta vontade fica, sen embargo, en puro proxecto e 
atinxe escasamente ás fadas e outros seres imaxinarios mariños, que 
ben puideran ser sereas, presentes nas dúas versións do poema “Eu 
sei onde moran”(164) ou no poema “Mui brancas, mui brancas”(165), 
relacionado cos anteriores. 

A fada Rouriz serve unicamente para introducir unha das cancións 
autobiográficas de Pondal, en que rememora os seus compañeiros 
de estudios e de mocidade. 


Ao abrigo do vento circio, 
sentada ao pé dos valados 

que hai nos Casás de Nemiña, 
os cabelos peiteando 

cun lindo peite de ouro 

que deslumbraba ó miralo, 
cantaba a fada Rouriz 

cousas do tempo pasado (166). 


A fada aparece agora parada, cansa de viaxar no vento (que Pon- 
dal define como circio (167)) e protexéndose deste nos valados dos 
casais de Nemiña. O obxecto máxico do conto tradicional é agora un 
peite de ouro e as cousas do tempo pasado que a fada canta son, sor- 
predentemente para o lector que pola lectura dos poemas anteriores 
dos Queixumes espera algún relato do tempo dos celtas, simples me- 
morias do tempo de estudante de Pondal, cando ía recibir clases á pa- 
rroquia de Nemiña. No remate do poema aparece outro elemento li- 
gado ao imaxinario do conto popular: un palacio soterrado. Nas 


(164) ld. p. 83 e 84. 

(165) ld. p. 108. 

(166) Id. p. 41. 

(167) Nun documento existente na Biblioteca da Real Academia Galega, e do que 
existe copia mecanografiada do autor na Biblioteca da Fundación Penzol, titulado Vo- 
cabulario Gallego Castellano por Eduardo Pondal, defínese a palabra ‘circio’ empre- 
gada neste poema como “firme, aguanta circio, ten circio’. 

columnas (clunas) dese palacio a fada promete gravar os nomes da 
ducia de compañeiros “rebertes' e salvaxes como os corvos do facho de 
Touriñán. O máis curioso deste singular poema aparece cando a fa- 
da, ao ir pronunciar o nome de Pondal, é trabada no seu canto polo 
vento de xeito que só se escoita “Pon...al': 


Manoel Romero e Pon...al”. 


Esta parte do seu canto 
ben non se puido escoitar 
(sopraba o aire mui recio 
nos valados dos Casás) 

e, cal son de doce corda, 
ó lonxe foi espirar. 


Castro Romai (168) di que esta fada é, ante todo, permanencia 
dos nomes aínda que non podemos encerrala no mero cumprimento 
da anamnese. | 


“Voz de voces non sabería xa corresponderse con aquel 
rapaz que outrora habitou a terra do canto feérico. Dici- 
mos: o texto escenifica o declinar de Pondal, ben diverso 
daquel egoide ‘suxeito-que-se-expresa’ nunha mísera tra- 
dición romántica. Dicimos máis: o que aquí se oculta re- 
medando falas, citando á fada, expón o suxeito en abis- 
mo. Xa nin (se) representa. Por aí é posible un retorno 
metafórico á xeneralidade -vello asunto do suxeito sempre 
eivado: de Pondal- nome inscrito dos Queixumes na por- 
tada, saber do lector, hogano e onte- a Pondal.” . 


Certamente, e tal e como Castro Romai suxire noutro fragmento 
do seu artigo, a presencia do vento no poema, orixinando a desapari- 
ción parcial do nome do poeta, non é máis que un síntoma de que o 
seu nome, cando menos, ascende á rexión das fadas. Estaríamos, por 
tanto, perante unha fada que vai exemplificar fundamentalmente tres 
cousas: 


(168) CASTRO ROMAI, “Pondaliana (Prefacio)” en Eduardo Pondal. Home li- 
bre, libre terra. A Nosa Terra, Extra n? 7, Vigo, 1986. 

- a vontade ascensional pondaliana. 

- a importancia que o poeta lle concede ao xogo de multiplicación 
de voces dentro da súa poesía. 

- a evolución da súa estética fóra das marxes do romantismo. 


Morpeguite, outra das fadas pondalianas, vai aparecer como unha 
simple muller, conversando cun mozo, chamado Mouco, que está dis- 
posto a empregar a violencia con tal de conseguir os seus favores. A 
apelación a esta “enganosa Morpeguite” faise a través dunha mestura 
de claves, de xeito que o personaxe remata aparecendo como unha 
confusa urdime do real e o imaxinario. 


Enganosa Morpeguite, 

fada do doce mirar; 

filla lixeira da brétoma, 

de corpo leve e lanzal; . 
presurosa compañeira 

da virazón da mañán: 

lévenme os demos, se agora 

me has de volver a escapar, 

nin outra vez, como angula, 

te me has de escorrer das mans (169). 


A cuarta das fadas pondalianas, Baltar, a única que aparece va- 
rias veces na poesía do autor, resulta estar posuída dun carácter aé- 
reo, sinalado tanto pola presencia de alas como pola súa relación co 
vento, por máis que o seu ámbito natural sexa o da comarca de Xa- 
llas, onde se dedica a correr detrás dos corzos, conseguindo mesmo 
que as uces saian do seu mutismo vexetal e prorrompan en admira- 
cións da súa beleza. 


cunhas alas garridas 
como a fada Baltar (170), 


O vento que asopra 
coa fresca mañá, 


(169 Id. p. 51. 
(170) Id. p. 70. 


119 


leváballe as faldras 

cun ledo compás; 

cando ela corría 

de Xallas no chan, 

seguindo dos corzos 

O paso fugaz 

decían as uces: -jOs pasos graciosos 


da doce Baltar!.. (171) 


No poema “¡Virxen, valme! - Un cadabre” encontramos á fada 
Bergantiños. Trátase dun dos grandes poemas dos Queixumes en que 
se nos apresenta a visión do cadáver do bardo. Un camiñante realiza 
conxecturas sobre a personalidade do morto e a fada, que pasa por alí, 
inicia un longo discurso sobre a personalidade do falecido. 

Antes de entrarmos en máis explicacións, resulta interesante sa- 
lientar a descrición que se fai da fada. Estamos diante dun ser fugaz e 
dotado de extrema beleza que se comprace en voar sobre os campos 
de trigo e ocupa o seu tempo en abrirlle as portas aos aires matuti- 
nos, aos mesmos aires que fan soar os altos pinos. 


Esto ó pasar oíra 

a boa Bergantiños, 

fada xentil, garrida, 

dos pasos fuxitivos, 

que en voar se comprace 
sobre dos verdes trigos; 
que de lle abrir volvía 

Ós aires matutinos 

a porta da alta cova, 

cos seus dedos garridos; 
¡dos aires con que soan 
tan ben os altos pinos! (172) 


Deste xeito, a fada Bergantiños adquire, tanto pola súa denomi- 


nación, fundamental dentro da poesía do autor xa que designa a glo- 
balidade da paisaxe da súa obra, como pola súa función de mediadora 


(171) ld. p. 79. 
(172) Id. p. 110. 

ante o vento un papel sumamente interesante dentro das posibles 
interpretacións pondalianas. 

O vento, a continuación, nun dos típicos desprazamentos adxec- 
tivos do autor, convértese en “rústico pelegrino”. A palabra “agoeiro”, 
non presente nalgúns diccionarios galegos, é definida polo autor (173) 
como “pequeña cacera para regar los prados”. A voz da fada soa en- 
tón como o vento entre as uces ou como a auga que pasa por un re- 
go recén aberto, o que en calquera caso certifica a súa pertenza plena 
ao ámbito natural. 


E con un triste acento, 

suave e parecido 

ó que ergue entre as uces, 

rústico pelegrino, 

un agoeiro verde 

nun sitio montesío; 

cando xemendo sai da súa furoca 
ao noto destino, 

encantando co son ó camiñante, 
estas palabras dixo: 


A importancia simbólica da fada (da fada en xeral, sen especifi- 
cación concreta) vai ser tal que, nun poema solto, non incluído nos 
Queixumes, o autor procede a poñer na súa boca todo o poema “Bo- 
andanza, saúde”, poema que constitúe, como logo veremos, a profe- 
cía central do seu libro, engadíndolle simplemente unha estrofa ini- 
cial que di: 

Unha fada garrida, 

eu ben a oín cantar; 

de Gandomil na costa, 
non lonxe de Froxán; 

e estas cousas dixera 
cunha voz xogoral, 

que sobre as súas alas 
levaba o vento soán (174): 


(173) Nun documento existente na Biblioteca da Real Academia Galega, e do que 
existe copia mecanografiada do autor na Biblioteca da Fundación Penzol, titulado Vo- 
cabulario Gallego Castellano por Eduardo Pondal. 

(174) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 212. 

Esta nova versión do poema, xa presente nos Queixumes, fainos 
ver con claridade como Pondal manifesta unha tendencia moi noto- 
ria a espallar o seu discurso por medio doutras voces, e con maior no- 
toriedade aquelas que pode identificar coa presencia simbólica do ven- 
to. Así, tal e como acontece no poema “Os pinos” e nesta versión 
do “Boandanza, saúde”, o discurso xeral da profecía e da revelación, 
é emitido por un ser procedente das alturas, pura emanación imaxi- 
naria do vento. 

Este papel visionario atribuído á fada vai ser novamente mane- 
xado polo autor no poema titulado significativamente “Visón” (175) 
onde dúas novas fadas, Temunde e Contemunde, designadas mediante 
antropónimos que o poeta xa empregara anteriormente, o primeiro 
para designar a un pastor celta e o segundo para designar ao pai da 
doce Maimendos no poema “Rei dos castros, castro forte”, van pro- 
ceder ao espallamento da profecía. A primeira aparecerá descrita co- 
mo Temunde, a fada do vento, e a segunda como Contemunde, a fa- 
da de Xallas, “a dos largos cabelos”. Mentres a primeira aparece situada 
no castro de Beres, a segunda faino 


ó abrigo montesío 

duns carballos cerqueiros 
onde con grande forza 

e brúa e funga o vento. 


O principal interese do poema reside en que Pondal quere de- 
mostrar a unanimidade dos contidos da súa profecía ao coincidiren ne- 
la, palabra por palabra, dúas fadas situadas en ámbitos espaciais ben 
distintos, dentro da uniformidade das terras de Xallas e Bergantiños. 
Se noutros poemas visionarios o contido vai decantarse cara á expli- 
citación e difusión do iberismo, agora estamos perante a expresión da 
irmandade galego-lusitana. A identificación poeta-bardo é paralela á 
identificación fada-vento. O poeta e o vento serían signos do real men- 
tres a fada e o bardo signos do imaxinario. 

Deste xeito, a incipiente vontade do autor de crear un mundo ima- 
xinario constante, con elementos repetitivos que exercen basicamen- 
te un mesmo papel, á procura dunha expresión imaxinaria propia na 
que se dean a man mito e realidade, imaxinación e desexo, é un dos 


(175) Id. p. 251. e seguintes. 

síntomas máis claros do afastamento de Pondal do movemento rea- 
lista. a A 

Así, tal e como podemos ver noutro poema titulado “O verbo' e 
recollido dentro das Poesías inéditas (176), Pondal expón o motivo 
da fada como ser máxico vinculado ás fontes, facendo un exercicio en 
oitava real, a estrofa omnipresente en Os Eoas. 


Ti, de Vilar de Montes, soadora 

e rumorosa fonte que brilando — j 
da túa canle cerval, murmuradora J 

para a salvaxe costa vas baixando; 

e da fada dos celtas que en ti móra 

van os antigos cantos celebrando: 

ti me inspiras de cote un son barudo 

do ilustre Breogán no verbo rudo. 


Encontramos que no documento por nós publicado e titulado To- 
ponimias del pequeño valle de Puenteceso. Autor don Eduardo Pon- 
dal de cuyo puño y letra está escrito (177), existe a seguinte descri- 
ción da fonte do poema: 


“Vilar de Montes. Agreste tajo de la abrupta divisoria 
que separa el puerto de Corme del valle de Puenteceso. 
En medio de esta agreste canle (tajo) brota la hermosa fuen- 
te de Vilar de Montes con tal abundancia que a poco de su 
origen forma un copioso y somero riachuelo. Esta fuente 
no tiene nada que envidiar a la de Castalia. En este poé- 
tico lugar dice la tradición popular que hay un encanto y 
ciertamente lo hay”. 


Vemos, por tanto, como Pondal recupera un tema da tradición 

popular e procede inmediatamente a atribuírllo ao tempo dos celtas. 

Esta igualdade (Popular = Celta) vaise manter ao longo de toda a súa 
poesía lírica e constitúe un dos piares básicos da súa imaxinación. 


(176) ld. p. 160. 
(177) ld. p. 111. 

III. 1. 7. Os personaxes menores: o cazador e pescador. 


A soidade do bardo irá acompañada, no seu percorrido pola 
paisaxe natural, por eventuais figuras de pescadores e cazadores. Con- 
templadas sempre desde lonxe na súa moi escasa frecuencia, empe- 
ñadas en procuras simbolicamente semellantes á do bardo (o encon- 
tro co ben escondido, con aquilo que precisa de astucia e traballo para 
poder ser presentado perante nós), a súa existencia sinalará outros la- 
bores espirituais e, vistos con amplitude, serán xunto co bardo o sím- 
bolo da loita do home pola comprensión do mundo, aínda que, como 
axiña demostraremos, tamén poden ser signo doutras tendencias me- 
nos positivas. 

A figura do cazador penetra enteiramente dentro da concepción 
do poeta de celibato ante a natureza. Tal e como frecuentemente se 
ten representado na tradición mística, o cazador é aquel que sabe 
obter o froito máis custoso da súa relación coa natureza. Desde a no- 
sa lírica medieval, no celebérrimo poema de Fernando Esquío sobre a 
caza das aves, ata San Juan, a empresa do cazador ten moito de pro- 
cura facilmente identificable cunha busca de orde superior nunha ale- 
goría ben simple e na que a peza conseguida non sería senón símbo- 
lo unhas veces dun ben espiritual, outras dun ben erótico, con frecuencia 
confundidos. Deste xeito, non debe resultar estraño que a presencia, 
ou mellor a mención, do cazador coincida coa chegada das píllaras in- 
vadindo o espírito do bardo de melancolía. Mentres o bardo é unha fi- 
gura pasiva que recibe a doa do sentimento da distancia, trasladado 
a el polas aves, o cazador, aínda non activo para a obtención dos seus 
bens (espirituais na lectura alegórica), recibe a mensaxe da chegada da 
primavera. 

Así, os dous sentidos desta caza teñen cabida na poesía pondalia- 
na: 


Cando no escarpado cabo 
sae a flor da camariña 

ao cazador anunciando 

a leda estación garrida (178) 


Collíome no prado 


(178) ld. p. 56. 

viña de cazador 

mil palabras ardentes 

no oído me soprou 

díxome que era linda 

cun aire burlador 

e díxome que tiña 

corpo robusto e bo 

brazos firmes redondos 

seo comprido e mol 

arrenégote demo j 

que cousas me alí armou (179). / 

y 
Pola especial importancia que este sentimento vai ter dentro da 

poética simbolista, interésanos comentar a idea da melancolía como 
percepción dun sentimento metafísico de distancia, idea que o autor, 
noutros poemas, denominará suidade, forma do que, andado o tempo, 


será a saudade. Aínda que a súa frecuencia non é grande, resulta im- - 


portante comprobar como este motivo está emparentado, e moi 
fondamente, cos procedementos de ocultación pondalianos así co- 
mo coa idea de vaguidade xa comentada. Trátase, por tanto, dunhas 
das formas da suxestión procurada polo autor, a partir da posta em es- 
cena de elementos de grande sutileza, elementos que, como as fa- 
das, os dictados do vento, a malenconía, o voo das aves, procuran a 
concentración da ollada sobre efectos da linguaxe que resultan reve- 
ladores da presencia, cando menos literaria, dun mundo ao que só a 
poesía pode servir como canle de expresión. Deste xeito, as variacións 
de voz que o poeta efectúa nas distintas versións dun mesmo poema 
(lembremos os comentados anteriormente, ao falarmos das fadas) des- 
velan, por unha banda, a vontade formalista do autor e, por outra, o 
seu convencemento de que debe ser a propia linguaxe quen diga o que 
ten que dicir, xa que o importante non é quen fala senón que fala. A 
poesía, como a harpa do bardo, convértese deste xeito no grande ins- 
trumento dos signos, naquilo que manifestamente está xa a chamar 
a nosa atención sobre un ser (o conxunto do existente) que debe ser 
desvelado polo poeta (Hermes e hermeneuta). Esta idea, redundante 
de toda a estructura interpretativa da natureza presente na imaxina- 
ción pondaliana, resulta fundamental, na nosa opinión, para a com- 


(179) ld. p. 62. 

prensión do autor. Así, Pondal encontra na variación, no exercicio, no 
continuo perfeccionamento dos versos e dos poemas, no inacabamento 
dos textos e no fragmento, o auténtico sentido do seu labor como po- 
eta. A poesía non é máis, entón, que un exercicio que desvela coñe- 
cemento. Como a capacidade do poema para dicir é infinita, o poe- 
ma nunca está acabado, senón que fica perpetuamente aberto para 
unha reelaboración que o dote de máis e máis posibilidades de con- 
notación. Exactamente isto é o que nos está a dicir a presencia nos 
Queixumes (por falarmos unicamente dun texto elaborado a concien- 
cia e “rematado”) de poemas que parecen ser unicamente variacións 
de textos anteriores. , 

-A figura do pescador, como antes a do cazador, permanece clara- 
mente ligada, como a do bardo, ao motivo da indagación da natureza. 
Neste sentido resulta curioso o paralelismo que encontramos nos textos 
pondalianos entre ambas as figuras, a do cazador e a do pescador, co- 
mo designacións que acompañan a presencia do tema da melancolía. 


a aquela hora en que a campana 
de humilde porto dorida 

ao rudo pescador que vén da altura 
fai dicir Ave María (180). 


Cando no escarpado cabo 

sae a flor da camariña j 
ao cazador anunciando 

a leda estación garrida (181) 


O pescador, por tanto, aparecerá debruzado sobre a proa con- 
templando aquilo que o mar lle ensina (os baixos de Camelle) nun mo- 
mento en que o vento está calmo e pode proceder a enxergar o seu 
interior. 

A 
De Camelle os baixos son 
mui garridos ó mirar 
nun día claro de inverno 
cando o vento en calma está 


(180) Id. p. 63. 
(181) Id. p. 56. 

o pescador desde lonxe 
con doce e secreto afán 
de bruzos sobre da proa 
os está vendo branquear 


Esta actitude contemplativa do pescador, que se dedica a indagar 
na escuridade das augas (e que agora poderíamos emparentar coa “fron- 
te escurecida' do bardo), revélanos a insistencia pondaliana en adqui- 
rir os segredos da natureza, empregando sempre imaxes onde a hi- 
pérbole dos elementos naturais adquire sentido visionario. 

O pescador será, tamén, signo do celibato pondaliano, da súa von- 
tade de afastamento do mundo, do seu ideal de liberdade absoluta. 

f Que dicha é ser pescador 
que ten por seu todo o mar (182) 


(182) Id. p. 38. 

IV. TEMAS E RECURSOS. 
IV. 1. A idea da lingua e da fala. 


A visión que Eduardo Pondal tiña da lingua susténtase, por máis 
que apresente leves variacións, dentro do que poderíamos denominar 
tópico romántico da procura da linguaxe orixinaria. Trátase non tan- 
to do emprego da lingua que fala o pobo e que é maioritaria no país, 
ademais de ser a autóctona, senón, e fundamentalmente, do empre- 
go daquela lingua que pola súa antigüidade, polas súas peculiaridades, 
contén en si moitas das cifras que nos poden axudar a revelar o enig- 
ma do pasado e, aínda, da natureza. Esta idea debeu pesar moito na 
decisión pondaliana de evoluír cara unha poesía practicamente mo- 
nolíngue e galega. Nesta postura debeu ser moi importante a obvie- 
dade, que entón comezaban a vislumbrar os eruditos e historiadores 
galegos, de ser a lingua do país un elemento conector co pasado ar- 
caico e pre-romano. Deste xeito, e aínda que Pondal sabía con certe- 
za que o galego proviña maioritariamente do latín, tanto desde o pun- 
to de vista léxico como sintáctico e morfolóxico, a evidencia de que a 
primitiva lingua dos celtas tivese sobrevivido modificando o latín, dan- 
do así lugar a unha lingua propia, por medio do efecto dexenerador 
do substrato lingúístico, seduciu desde moi novo a Pondal que viu, des- 
de outra perspectiva, como a pervivencia do galego fronte ao castelán 
era en certa medida resultado da mesma forza telúrica que fixera de- 
saparecer o latín, orixinando un dialecto romance propio. 

Desta maneira teríamos dúas ideas fundamentais: 

- por unha banda, o galego sería unha mostra da perduración do 
celta pre-romano, en tanto que, aínda que fose unha lingua latina, ne- 
la estarían todos os restos, tanto fonéticos como léxicos, sintácticos, 
etc., provenientes da lingua orixinaria. 

- por outra banda, a loita que mantería o galego para perdurar 
diante do avance cultural do castelán en Galicia, non sería máis que a 
reedición do mesmo momento da historia en que os celtas proceden 
a asimilar a lingua de Roma. 


Miniñas da Cruña, 
de amabre despexo, 
de falas graciosas 

e pasos lixeiros, 
deixá de Castela 

os duros acentos: 
falade, miniñas, 
falade galego (183). 


Deste xeito a defensa do galego adquiriría un dobre significado: 
desde o punto de vista sincrónico, significaría a presencia dun sinal de 
identidade determinante e, desde o punto de vista diacrónico, sería o 
nexo de unión cun pasado nobre e esplendoroso. 

Todas estas ideas, ademais, entroncaban perfectamente dentro 
da procura romántica da lingua orixinaria. Trataríase de ver como, 
dentro da concepción celtista do mundo, o galego era, aínda a través 
do latín, herdeira directa da lingua entón considerada como unha das 
máis antigas de Europa. 

Así, Gotthilf Heinrich von Schubert escribía en 1814, dentro da 
súa obra Simbólica do soño: 


“Perante esta lingua feita de imaxes e de xeroglífi- 
cos da cal se serve a suprema Sabedoría en todas as súas 
revelacións á humanidade; perante esta lingua que tamén 
se encontra na linguaxe da poesía, tan afín a ela; peran- 
te esta lingua que na nosa condición actual se asemella 
máis á expresión metafórica do soño que á prosa da vixi- 
lia podemos preguntarnos se non é a verdadeira lingua da 


(183) Id. p. 135. 

rexión superior, se cando nos cremos despertos non esta- 
mos en realidade sumidos nun largo soño milenario ou, 
polo menos, no eco dos seus soños dentro dos cales só per- 
cibimos da linguaxe de Deus algunhas palabras ailladas e 
escuras da maneira como un home durmido pode captar 
as palabras que se pronuncian xunto a el” (184) 


Aínda que resulte correcto interpretar que Schubert está a falar 
da lingua como sistema de signos, non equiparable ao concepto de fa- 
la sobre o que ha de teorizar poeticamente Pondal, resulta evidente 
que na visión transcendental que o bardo da Ponteceso lle outorga á 
fala milenaria están ocultos algúns dos xuízos anteriores e, como ve- 
remos, existe a vontade de procurar a través da lingua do país, e das 
palabras con que esa lingua designou aos territorios autóctonos, un es- 
tado de alma propio para comprender o significado do mundo e da 
natureza. Así a idea de que “se non é a verdadeira lingua da rexión su- 
perior(...), no eco dos seus soños percibimos algunhas palabras ailla- 
das e escuras”. Isto é, o galego, aínda que xa non é aquela lingua pre- 
romana, mantén no eco dos seus sons, en moitas das súas palabras e, 
fundamentalmente, nos nomes dos lugares, a presencia fiel desa me- 
moria antiga. Tal e como deixamos escrito na nosa obra A harpa e a 
terra. Unha visión da poesía lírica de Eduardo Pondal: 


“en Pondal, a toponimia non só serve para evocar a 
paisaxe senón que máis ben, e dentro do anceio pondalia- 
no de regreso ás raíces, conforma un desexo de regreso lin- 
guístico. A toponimia cumpre entón unha función de “lin- 
guaxe orixinaria’, a mención dos nomes de lugares é o 
camiño que Pondal segue para falarnos na lingua do “gran- 
de tempo mítico”. Así pois a toponimia acada en Pondal un 
curioso fonosimbolismo. Exemplifica a “Vella Música Per- 
dida”, a “Fala dos Pais do País”. Daquela, o emprego dos no- 
mes de lugares en Pondal non é só unha referencia ó seu 
“complexo de Anteo’ senón que, como a árbore, como o 
campanario, é tamén eixo que conecta a terra co ceo. A súa 
mención é, pois, un signo máis de elevación. Os topónimos 


(184) Tomo e traduzo para o galego a cita de BEGUIN, Albert, El alma román- 
tica y el sueño, Fondo de Cultura Económica, México, 1981, p. 147. 

non transcenden só como palabras que designan os lugares 
onde transcorreu a infancia ou onde viviron os que funda- 
ron a patria senón que é o ar que respiraban eses homes, 
a maneira en que eses homes deitaron no VENTO a sóa 
visión da TERRA” (185). 


Existe un poema pondaliano que nos permitirá exemplificar, a tra- 
vés da súa análise, a idea que se facía o poeta sobre esta peculiar via- 
xe á orixe. Trátase do poema A Fala. 


A FALA. 
Nobre e harmoniosa 
fala de Breogán, 
fala boa, de fortes 
e grandes sen rival; 
ti do celta aos ouvidos 
sempre soando estás 
como soan os pinos 
na costa de Froxán; 
ti nos eidos da Celtia 
e co tempo serás 
un lábaro sagrado 
que ao triunfo guiará, 
fala nobre, harmoniosa, 
ifala de Breogán! 


Ti, sinal misterioso 

dos teus fillos serás 
que polo mundo dispersos 
e sen abrigo van; 

e a aqueles que foran 
nunha pasada edá 
defensores dos eidos 
contra o duro román 

e que aínda cobizan 

da terra a libertá, 

nun pobo nobre e forte, 


(185) FORCADELA, Manuel, Id. p. 122. 

valente, axuntarás, 
joh, fala harmoniosa, 
fala de Breogán! 


Serás épica tuba 

e forte sen rival, 

que chamarás aos fillos 
que aló do Miño están, 
os bos fillos do Luso, 
apartados irmáns 

de nós por un destino 
envexoso e fatal. 

Cos robustos acentos, 
grandes, os chamarás, 
¡verbo do gran Camoens, 
fala de Breogán! (186). 


O primeiro que convén sinalar é a presencia dos dous adxecti- 
vos que acompañarán durante toda a obra pondaliana ao concepto de 
lingua e de fala: Nobre e Harmoniosa. A presencia destes dous ad- 
xectivos é moi grande e constitúe, mesmamente, unha das marcas 
do estilo do autor. 

Diríamos que, en principio, o adxectivo nobre constitúe un dos 
fundamentos da moral pondaliana. Trátase, por unha, banda do asen- 
tamento da tradición, do herdo de privilexios. Interesa recalcar no sig- 
nificado o feito de que a nobreza se herdase por vínculos sanguíneos. 
Así pois, indica a pertenza a unha tradición propia, a unha corrente 
étnica que flúe pola súa propia historia. Do mesmo xeito que un rei 
pode recoñecer a todos os seus antepasados con só botar unha olla- 
da á súa liñaxe, así Pondal soña con recoñecer o seu propio tronco 
pola pertenza a un grupo nacional. Por outra banda, indica o carácter 
honrado e xeneroso da conducta, do canto e dos heroes pondalianos, 
ao tempo que os sinala como ilustres e distinguidos. Tamén indicará 
o estilo harmónico grave e correcto que quere imprimirlle á súa obra 
e que se desprende da propia fala: 


(186) ld. p. 124. 

Nobreza Ánimo 
Fe 
Terra 
Lingua 
Peregrino : 


Diríamos, á luz do cadro anterior, que para Pondal a nobreza é 
unha característica do ánimo que aparece asociada á crenza optimis- 
ta no futuro da terra, á propia terra e á súa lingua, sendo, pois, o ho- 
me que percorre a terra, o peregrino, o errante, o personaxe que me- 
llor dota ao seu ánimo desa característica. 

A idea da harmonía en Pondal pode levarnos aínda a máis fon- 
dos lugares dentro da comprensión global do significado da súa obra. 
Para Pondal, a harmonía, a perfecta adaptación das partes dun todo, 
a combinación equilibrada de sons, cores, voces, a concordancia de 
opinións, sentimentos, o acordo e boa correspondencia nas rela- 
cións entre dúas ou máis persoas, é un efecto da natureza. De feito, 
se facemos un percorrido pola presencia do concepto, tanto na súa for- 
ma nominal como adxectiva, dentro da obra pondaliana, encon- 
trarémonos co vencello recorrente de elementos naturais: 


Harmonía O acento 
O canto 


Trátase, por tanto, da salvaxe harmonía, da harmonía natural, da 
harmonía do cosmos. 

A presencia de Breogán é moi significativa dentro da lírica pon- 
daliana e obedece ao influxo“dunha corrente escasamente represen- 
tativa dentro das literaturas hispánicas e que denominamos celtis- 
mo (187), tendo a súa principal fundamentación literaria nos moti- 
vos procedentes do ossianismo. Mais Breogán, como xa vimos, non é 
nunca un personaxe vivo senón que a súa presencia xorde sempre a 
xeito de evocación, como un ser histórico mitificado do que Pondal 
bota man para reconstruír o seu vello tempo idílico. Isto é importante 
porque en Pondal non vai haber nunca unha actitude arqueolóxica 
plena. Fronte a Ossián-Macpherson, empeñados en construír unha lí- 


(187) Vid. MONTIEL, Isidoro, Ossián en España, Barcelona, 1974. 

rica que poida pasar por primitiva, constituíndose así nun fraude lite- 
rario, Pondal non trata de construír unha epopeia primitiva da que ca- 
rece a nosa tradición literaria. Evoca o tempo pasado pero faino desde 
a conciencia plena do presente. De feito, a figura de Breogán non apa- 
rece nunca como suxeito dunha oración senón sempre en forma de de- 
terminante mediante a preposición de: 


De Breogán 


Por tanto a súa presencia serve unicamente para denotaf anti- 
gúidade, historia, raigame, ao conxunto de sustantivos con que vai li- 
gada, a raza, a terra e a fala. 

A particular significación que a bondade acada na súa poesía vai 
ser outro dos particulares sinais no artellamento dunha moral propia 
que poderíamos denominar “moral da paisaxe” (entendendo aquí pai- 
saxe como a natureza amostrada en harmonía e entendendo moral da 
paisaxe como o código de conducta que se desprende da harmonía 
presente no natural) e non ten nada que ver coa que, seguindo a Jo- 
sé Luís Varela e Amado Ricón Virulegio, denominaremos máis adian- 
te, “ética castrense” (188). Para Pondal o bo é sempre aquilo que po- 
de relacionar, ben coa terra, ben coas xentes de Breogán, cos vellos 
celtas ou os actuais galegos (aínda que estes tamén poidan ser como 
veremos causa das súas queixumes), cos tempos idos e as vellas leis: 


| A terra 
Do tempo antigo 
Bondade A xente 
Do tempo presente 
“O tempo ido 
As leis (os ideais) 


Estamos perante un entendemento do ben e da bóndade que se si- 


(188) RICON VIRULEGIO, Amado, Eduardo Pondal, Editori i i 
Pe uardo Pondal, Editorial, Galaxia, Vigo, 

túa no ámbito da fidelidade á terra e a aqueles que viven ou viviron en 
harmonía con ela, seguindo os seus ideais. Estamos, por tanto, pe- 
rante o canto do natal, daquilo que Heidegger definirá (Heimatliche), 
moitos anos despois, como “o que merece ser honrado”. E será preci- 
samente este honrar o ben, o que máis adiante entenderemos como 
constitutivo do éxtase pondaliano. Así, a conexión coa terra, coas leis 
que rexen nela e coas súas xentes, o encontro co tempo ido, entendi- 
do como o modelo sobre o que construír a utopía do futuro, propor- 
cionan ao poeta un estar fóra da propia razón por gracia divina, deste 
xeito o espírito, ao saír fóra de si mesmo, consegue reconciliarse coa 
natureza. A bondade será o obxecto desa viaxe. 

A idea da fortaleza é outra das grandes teimas pondalianas, de xei- 
to que o adxectivo forte é un dos máis recorrentes ao longo da súa obra. 

En xeral, aínda tendo en conta que a presencia do adxectivo é tan 
grande que, por veces, aparece mesmo en contexto innecesarios, li- 
gado a sustantivos que non precisan de tal calificación (“forte vaguear’ 
dise nunha ocasión) poderíamos dar por válido o seguinte esquema: 


Heroes antigos 
Anaxibios 


Lazo, nó, atamento cos fillos do Luso 
O pastor futuro 


Fortaleza Propósitos, empeño 


Os galegos 


Mentres a nobreza, a harmonía e a bondade nos ligaban ao pasa- 
do e a vontade conexión do poeta coa terra, a fortaleza implica unha 
visión épica que se desconecta enteiramente do presente, constituíndo 
unha ponte entre o pasado e o futuro. Deste xeito, se fortes eran os he- 
roes antigos, os castros e o ser oculto e inmortal que goberna a terra, 
fortes han ser tamén os propósitos, o lazo que nos una cos fillos do Lu- 
so e o pastor dirixente do futuro que, como xa temos visto, non é ou- 
tro que o país de Breogán gobernando o rabaño ibérico. 

Coincidindo decote con forte no significado e como alternativa es- 
tilística moitas veces redundante, emprega Pondal o adxectivo gran- 
de. A semellanza dos valores podémola contemplar na coincidencia dos 
sustantivos adxectivados: 


Heroes antigos 


Os bardos 
insomnio vaticinante | 


Grandeza 
As ideas O 


As ideas 


Os destinos Os propósitos 


En conxunto, e como adición dos esquemas anteriores, podemos 
establecer o seguinte, resultado da indagación da recorrencia das cin- 
co calificacións que Pondal lle outorga á lingua (nobreza, harmonía, de 
Breogán, bondade, fortaleza, grandeza). Obsérvese que deixamos fó- 
ra da nosa análise o sintagma sin rival que nos permitirá, a seguir, es- 
tablecer o xogo de oposicións e antíteses que rexe na súa poesía. 


Animo 


Fe 


Nobreza 


O acento 
Harmonía 
As copas dos piñeiros 


De Breogán | Raza | 

A terra 
Do tempo antigo 
A xente 

Do tempo presente 
O tempo ido 

As leis (os ideais) 


Bondade 


Leónidas 

Cou-d' Indo 
Heroes antigos Contemunde 

Anaxibios 
Outros 


Castros 
Propósitos, empeño 


Fortaleza 


Os bardos 


Os castros 


Os avós 
As sereas 


Galicia como nación 


Grandeza 


As ideas 
Os destinos 


Os propósitos 


A actitude de Pondal perante a súa propia lingua literaria é unha 
actitude clasicista, contraria á que é posible observar nos románticos 
españois, e constitúe sen dúbida un dos aspectos centrais da súa dife- 
rencia. Por máis que o autor acentúe a súa indagación sobre o gale- 
go popular, chegando mesmo a construír un esbozo de diccionario 

(189); por máis que no paso dos Rumores aos Queixumes sexa po- 
sible advertir, como sinalaremos, unha enxebrización léxica e morfo- 
lóxica, tamén é evidente que na procura lingüística pondaliana hai un- 
ha clara vontade clasicista. Esta vontade estará ligada ao noso ver coa” 
tendencia elevacional característica da imaxinación pondaliana, de xéi- 
to que fronte ao elemento simbólico da terra, onde Pondal encontra a 
lingua popular, encontraremos a vontade de fundirse co éter, de ad- 
quirir unha lingua clásica e imperecedoira. Acompañando, por tanto, 
aos dous complexos fundamentais da imaxinación pondaliana (Icaro e 
Anteo) encontraremos as dúas tendencias lingüísticas, popular e culta, 
fundidas nun mesmo texto. 

A novidade romántica, de aproximación á lingua popular, fica, por 
tanto, superada en Pondal, que logra encontrar a síntese entre lingua 
culta e popular. Este feito é de singular importancia para distinguir a 
actitude estética do noso autor fronte á dos outros poetas centrais do 
Rexurdimento, xa que o liga ao simbolismo, ultrapasando o romantis- 
mo e o realismo. 

“Todos, por largo tiempo, habían admitido la dife- 
rencia entre el vocabulario poético y el corriente. Pero 
el romanticismo, que es libertad y también igualdad, aca- 
bó con tal diferenciación, no obstante las resistencias que 
le salieron al paso. Como es sabido, la aparición de mou- 
choir en la poesía francesa produjo consternación entre 
los clasicistas, mientras que otros, según recuerda Alca- 
lá Galiano en el prólogo a El moro expósito, se negaban 
a borrar Neptuno y poner simplemente el mar. Martínez 
de la Rosa, en las anotaciones a su Poética, censura a Rio- 
ja por haber usado una palabra innoble, pelo, en vez de 
la poética cabello. Mas Wordsworth en Inglaterra, según 
vimos, y otros escritores en Alemania sentaron y llevaron 
a la práctica el principio de que non hay un lenguaje ex- 
clusivamente poético y que se puede escribir poesía va- 
liendose de la lengua usual” (190). 


(189) Na biblioteca de Real Academia Galega existe un documento titulado Vo- 
cabulario gallego-castellano por Eduardo Pondal do que tamén existe unha copia ma- 
nuscrita na Biblioteca da Fundación Penzol. Véxase tamén GOMEZ CLEMENTE X. Me 
ARIAS FREIXEDO X. B. “O vocabulario gallego-castellano de Eduardo Pondal” en Ca- 
dernos de lingua n° 2, Real Academia Galega, A Coruña, 1990. 

(190) LLORENS, Vicente, El romanticismo español, Editorial Castalia, Madrid, 
1989, p. 135. 

Diríamos, entón, que Pondal se revela contra a práctica estilística 
do romantismo, “reacciona, ás veces, monotamente contra as liber- 
dades da versificación romántica, controla rexa e severamente a lin- 
guaxe poética, divórciase das formas lingüísticas mais familiares, arróu- 
pase brillantemente de cultismos, procura perífrases clásicas” (191). 

Sexa ou non certo que Pondal dixo, pouco antes de morrer, esa 
famosa frase convertida en tópico sobre a súa maneira de tratar a 
lingua literaria (192) (Décheme unha lingua de ferro, e déixoche un- 
ha lingua d'ouro), a verdade é que o manexo lingúístico que fixo do 
idioma nos seus poemas sobresae entre o conxunto dos literatos ga- 
legos decimonónicos. Se ben na súa obra son perceptibles certas dú- 
bidas e incongruencias que atinxen ao escaso coñecemento científico 
que na época do autor existían de cara a conformar unha modelo de 
lingua literaria, Pondal manexa o idioma con sabedoría e intuición e, 
sabedor de que este é o vehículo preciso e insustituíble para a creación 
dun mundo literario, opta sempre por unha mestura de ideal culto e 
tradición popular. 

Non nos cabe a menor dúbida de que Pondal é un poeta que se 
adianta en moitos anos a un nivel de lingua culta hoxe consolidado. A 
escasa producción literaria galega do renacemento e o barroco, épo- 
ca en Que, como se sabe, os poetas de toda Europa introducen nas sú- 
as linguas respectivas centos de vocábulos novos provenientes do gre- 
go e do latín, supuña para os poetas do Rexurdimento unha eiva 
importante. Rosalía e Curros manexan con soltura a fala popular mais 
carecen, con frecuencia, dun sentido estético da lingua ao que ante- 
poñen sempre a necesidade comunicativa. Eduardo Pondal, mane- 
xando tamén a lingua popular, fai, sen embargo, un meticuloso labor 
de adaptación de vocábulos cultos á súa práctica poética. A lingua de 
Pondal será, pois, o producto resultante desta mestura: por unha ban- 
da, a fala de Bergantiños, a súa comarca natal, de onde toma con fre- 
cuencia palabras e morfemas da tradición popular e, por outra, o pa- 
radigma de lingua culta que lle proporcionaban as súas lecturas dos 
poetas máis eminentes da península e de Europa. Isto fará que nos 


(191) MÉNDEZ FERRÍN, Xosé Luís, De Pondal a Novoneyra, Ed. Xerais de Ga- 
licia, Vigo, 1984, p. 24-25. 

(192) LUGRÍS FREIRE, Manuel, “Eduardo Pondal. Discurso de ingreso no Semi- 
nario de Estudios Galegos, de Santiago, o 20 de Novembre de 1923”, in Academia 
Gallega, Queixumes dos pinos (2% edición) y Poesías inéditas de Eduardo Pondal, 
La Coruña, Imp. Zincke Hermanos, 1935, p. 275. 

seus textos encontremos, á beira de palabras hoxe mesmo esquecidas 
ou escasamente empregadas, rexistros como ‘femineo’, ‘caro’ (co sen- 
tido etimolóxico de ‘querido’, 'aprezado’), ou, á beira de palabras da 
tradición mariñeira coruñesa como “balume” adxectivos como “eóli- 
co” incorporados pola súa man á nosa lingua. Trátase, pois, dun do- 
bre empeño: darlle categoría literaria, primeiramente, á lingua do 
pobo e, despois, enaltecer esa lingua de cara a conformala para sem- 
pre como vehículo de cultura. 

O profesor Manuel Ferreiro, seguramente o mellor coñecedor da 
lingua pondaliana, ten establecido as seguintes conclusións como ca- 
racterísticas da lingua pondaliana (193): 


1. Fixeza e coherencia. 

2. Superación do modelo lingúístico dialectal da rexión de orixe. 

3. Evidente intención de conseguir unha alta calidade lingüística. 

4. Intento de construcción dunha lingua literaria e, sobre todo, 
da dignificación culta do idioma. 


Indo un pouco máis alá, dando un paso adiante na concepción glo- 
bal da lingua dentro da súa poesía, cabe salientar que o noso autor vai 
empregar, tamén a propósito da lingua, as oposicións calificativas e os 
xogos de antítese típicos da obra pondaliana. Así para que esa lingua 
sexa de “fortes e grandes sen rival” é preciso ver como esa carencia de 
rivalidade brota dun conxunto de oposicións que establecen os límites 
do ben e do mal dentro da peculiar cosmovisión do autor. 

Podemos sinalar en Pondal a existencia dunha oposición entre ca- 
lificativos morais redundante ao longo de toda a súa obra. Todo o que 
o poeta nomea sitúase, mercé a este procedemento calificativo, nun- 
ha ou noutra banda do seu sistema ético. Así, as aves, as paisaxes, 
os lugares, os distintos personaxes pondalianos, situaranse da súa ban- 
da como se todo o que lle fose grato ao poeta ficase adscrito inme- 
diatamente á súa peculiar fortaleza moral en defensa da patria. O 
restante, aquilo que lle é ofensivo ou resulta alleo ao seu entramado de 
valores positivos, aparece mercé a estas calificacións valorado nega- 


(193) FERREIRO, Manuel, “A lingua pondaliana e a formación do estándar gale- 
go literario” en Cadernos de Lingua, n° 4, Real Academia Galega, A Coruña, 1991. 
Remitimos ao lector a este estupendo traballo para calquera aspecto relacionado cos 
aspectos técnicos da lingua pondaliana, tema que non será obxecto de estudio no noso 
presente traballo. 

tivamente. Obsérvese que non sempre os adxectivos coinciden no seu 
valor léxico neutro co valor moral que o poeta lles outorga dentro do 
seu contexto. Así, adxectivos como Altivo, Desolado ou Escurecido te- 


ñen valores positivos en Pondal, mentres que outros como Agrada- 


ble ou Lánguido non os teñen. Cabe mencionar, por tanto, adxectivos 
que levan connotacións positivas dentro da súa peculiar visión do mun- 
do e adxectivos que levan connotacións negativas. 

Entre os primeiros cómpre sinalar os seguintes: 


Adusto, Agre, Agreste, Altivo, Alto, Apartado, Audaz, Bo, Bra- 
vío, Caro, Delicioso, Demudado, Denodado, Desolado, Desterrado, 
Digno, Distinto, Divino, Duro, Envolto, Erguido, Esclarecido, Escure- 
cido, Esforzado, Esplendido, Esquivo, Estereo, Fatal, Fero, Ferreo, 
Fondo, Forte, Garrido, Glorioso, Grande, Grave, Homerico, Impe- 
tuoso, Insigne, Insomne, Intrepido, Lanzado, Ledo, Libre, Luxoso, 
Malencolico, Maravilloso, Nativo, Nobre, Ousado, Patrio, Queixoso, 
Radioso, Riguroso, Rustico, Salvaxe, Sapiente, Saudoso, Sereno, 
Silencioso, Soberano, Solitario, Sonoroso, Sublime, Traballoso, Tur- 
bido, Turbulento, Vagabundo, Vagaroso, Valente, Valeroso, Verde, 
Verdecido, Xigante. 


Entre os segundos podemos sinalar: 


Afeminado, Agradabre, Aleve, Bafua, Brando, Cativo, Cobarde, 
Cruo, Desleirada, Desmedrado, Engreido, Escravo, Estreito, Extinto, 
Feminea, Ignavo, Ilota, Imbele, Inclinado, Inculto, Indigno, Infamante, 
Infame, Inxenuo, Inxusto, Languido, Mesquiño, Minguado, Molente, 
Morbido, Muliebre, Oprobioso, Ocioso, Paria, Pequeno, Perfido, Pig- 
meo, Polvorosa, Sedentario, Servil, Servo, Suave, Sumidos, Vil. 


Aínda que a liña de separación entre os conceptos é sempre cla- 
ra, con frecuencia, advertirase o emprego dun mesmo adxectivo para 
calificar valores opostos: “mil escuras suidades” (194) fronte a “unha 
patria escura de escravos e de ilotas” (195). Con todo, esta oposición 
funciona como unha das regras da gramática pondaliana, de xeito que 
moitas veces, e pola carga de sentido que foron adquirindo os adxec- 


(194) Id. p. 13. 
(195) Id. p. 19. 

tivos ao longo da lectura do texto, a súa soa presencia advírtenos da 
fondura do significado. 

Valoraranse, por tanto, as cualidades do bardo, a singularidade 
do seu destino, a súa nobreza, o seu traballo escurecido, o seu ex- 
travío, a súa fortaleza, a súa malenconía e o seu valor. Con el irán 
asociadas as cualidades do pobo celta. Desa mestura aparecerá o que 
José Luís Varela e Amado Ricón Virulegio denominan a “ética 
castrense” (196). 

Cremos, sen embargo, que esta oposición faise, no conxunto da 
obra pondaliana, desde a visión do bardo e téndoo como principal cen- 
tro. Quen se enfrenta é o propio poeta e logo veñen na súa axuda a 
historia do país, os celtas, os grandes designios e a inspiración. Diría- 
mos que en Pondal funciona primeiramente unha oposición Indivi- 
dualidade/Colectividade máis adiante disociada en celtas e romanos, 
galegos e alleos, antigos e presentes. 

Resulta interesante comparar como a contraposición moral anali- 
zada na obra de Pondal coincide punto por punto coa oposición pre- 
sente dentro da obra de Murguía entre o céltico-suevo e o semita, tal 
e como a observa Ramón Máiz: (197) 


Superior 
Progreso 


Valentía Indiferencia 
Dureza Molicie 
Modernidade Pasado 
Permanencia Fugacidade 
Propiedade/Individualismo Comunismo 
Branco Oscuro 
Civilización Falla influxo 
Propio Alleo 
Duración Intensidade 


(196) Id. p. 101. 
(197) MAIZ, Ramón, O Rexionalismo galego: organización e ideoloxía (1886-1907), 
Publicacións do Seminario de Estudos Galegos, Santiago de Compostela, 1984, p. 274. 

Capacidade Impotencia 
Profundidade Superficialidade 
Traballo Lecer 
Libre Autoritario 

| Auténtico Ficticio 
Norte Sur 


IV. 2. Os procedementos de ocultación . 


Non debe pasar desapercibido para o lector o ánimo ocultista que 
se incorpora progresivamente á estética pondaliana. Segundo aban- 
donamos o Pondal dos primeiros poemas líricos en castelán e o dos 
Rumores de los pinos achegámonos a un escritor onde a vontade su- 
xestiva vai gañando progresivamente terreo ata converterse nunha das 
súas principais teimas compositivas. Os poemas van gañando en con- 
notacións, os seus temas e motivos fanse eco doutros poemas e o con- 
xunto parece gardar a fidelidade precisa a unhas regras imaxinarias 
que se institúen por debaixo do propio texto como un texto alternati- 
vo que o lector atento tamén pode ler. E acaso este sexa o elemento 
anti-realista máis importante de cantos conforman o conxunto da sú- 
as características literarias. Non se trata unicamente de outorgarlle máis 
ambigüidade ao texto, de facer unha poesía, por dicilo en clave de Eco, 
máis aberta, máis consciente do sentido polifónico da arte literaria, se- 
nón, antes ben, de escurecer o significado, de tornar neboento e ca- 
se invisible aquilo que o poeta menciona para, dese xeito, conseguir a 
fixación da ollada do lector. Diríamos que, fiel á súa teima das razóns 
ocultas, Pondal elabora un texto que, como o propio texto da nature- 
za, debe ser lido longamente e meditado para conseguir extraír del, 


por debaixo da súa música e do significado máis común das palabras, ` 


o seu auténtico sentido. En conxunto poderíamos falar dos seguintes 
procedementos: 


1.- perífrase. 

2.- hipérbaton. 

3.- subordinación. 

4.- calificación negativa. 

as 


5.- sustitución ocultativa. 
5.1.- referencia mitolóxica. 
5.2.- desprazamento adxectivo. 


IV. 2. 1. A perífrase. 


O principal destes procedementos é, sen dúbida, o xogo perifrás- 
tico. Con frecuencia, Pondal xoga a sustituír un termo por unha longa 
definición dese mesmo termo, de xeito que a ollada do lector, con- 
centrada no entendemento dos propios conceptos da definición, es- 
queza a idea inicial, tendo pois que regresar ao inicio da lectura, mo- 
mentaneamente enganado polo requintamento formal do poeta. 

Falaríamos, pois, de que o recurso perifrástico pondaliano tende a 
multiplicar os suxeitos das súas frases de xeito que, lonxe de ser uni- 
camente os seus personaxes aqueles que efectúan a acción ao longo 
dos seus textos, é a natureza enteira, a polifonía do real a que se dá 
cita nos seus poemas. Este fenómeno, que denominaremos desde ago- 
ra, multiplicidade de suxeitos, é un dos elementos primordiais de toda 
a estética pondaliana e resulta ser a' correspondencia formal dos prin- 
cipios estéticos que vimos extraíndo da súa obra, a expresión da súa 
moral da paisaxe ou, por dicilo con novas palabras, da supeditación da 
infinitude do eu á infinitude da natureza. Diríamos que o Eu, suxeito por 
excelencia, cede o seu papel no ámbito das frases ao El do real ob- 
xectivo. E este fluír do Eu para o El é a clave para a comprensión do 
panteísmo pondaliano. 

No poema “Boandanza, saúde” encontramos unha boa mostra 
de como se produce este ocultamento típico da poesía pondaliana. A 
frase central (os teus fillos serán o lazo que reconcilie aos fillos coa an- 
tiga e común nai) vese aumentada mediante continuas digresións. A 
comparación do número de ibéricos desprazados a América co nú- 
mero das areas da praia de Barrañán, a equiparación de América, de- 
signada como Colombia, coa figura dunha inmensa balea varada des- 
pois dun naufraxio, a enumeración repetida dos lindes desa terra, 
distraen a lectura da frase inicial que fica suspendida á espera de ser 
reconducida finalmente: 


Os teus fillos sen conto, 
certo en número igual 

ás areas da ruda 

praia de Barrañán, 
- que dispersos poboan, 
con forte vaguear, 

a espaciosa Colombia, 

a da forma longal, 

que soberbia se extende 
de un a outro mar, 

coma inmensa balea 

de corpo colosal 

que despois do naufraxio 
sobre da praia está; 
desde os salvaxes toldos 
de mudabre acampar 
astra os inxentes cornos 
do rápido Uruguai; 
desde a illa que é erma 

e nota as perlas fan 

astra o frío gandreiro 
onde os Andes soen estar, 
como negros ferreiros 
que en fera rolda están, 
e cos rudos martelos 

o val fan resoar, 
forxando nas súas negras e altas covas 
o precioso metal; 

o lazo recio e forte 

e garrido serán, 

que os fillos reconcilie 
coa antiga e común nai, 
e Ós bos pobos ibéricos 
dispersos, xuntarán (198). 


O autor procede, así, concedéndolle maior importancia ao mun- 
do que á súa propia persoa, mediante este fluir do Eu para o El de que 


falábamos, a construir a unidade do real na que a conciencia do poe- 
ta non será senón a horma, o molde con que este se exprese. Diría- 


(198) Opus cit. p. 72-73. 

mos que procede a asentar a dignidade do individuo, recentemente 
predicada polos filósofos e políticos ao mundo, sobre a base da súa 
pertenza a unha natureza grandiosa. O camiño interior sería, así, tan 
delongado e inmenso como o exterior. O individuo un mundo, a ima- 
xinación un universo. 


IV. 2. 2. O hipérbaton. 


Moitas veces a hipérbaton, isto é, a mudanza de lugar dos ele- 
mentos da frase, xoga tamén un papel importante, xa que o lector de- 
be proceder a reelaborar non só o sentido dos elementos da perífra- 
se senón a ubicación destes nunha frase clara. Este recurso, moi 
frecuente tanto no Pondal lírico como no Pondal d'Os Eoas, xoga o 
papel de fixar a atención do lector sobre o texto, sorprendido pola mo- 
dificación da sintaxe. 

Así en fragmentos como o que segue: 


cando da doce Suevia 

ás doces praias amigas, 

en novelo xentil axuntadas 
chegan as alegres píllaras. 


o lector debe resolver a operación consistenten en reordenar os 
elementos do sintagma: “Cando as alegres píllaras, axuntadas en no- 
velo xentil, chegan ás doces praias amigas da doce Suevia”. 


IV. 2. 3. A subordinación. 


A presencia de elementos subordinantes, que a penas modifi- 
can parcialmente o sentido da frase principal, xoga tamén un papel 
prioritario á hora de producir este efecto. Así no poema “ʻA hora 
en que o doce luceiro” encontramos que a idea principal (o pastor cel- 
ta Temunde volvía ao doce redil e seu cantar dicía así) se expresa da 
seguinte maneira: 


A hora en que o doce luceiro 
coménzase de fundir, 


147 


as ben cornudas cabras montesías 
levando diante de si, 

O pastor celta Temunde 

volvía ao doce redil; 

só, cantando pola gandra 

de Xallas, de uces nutriz, 

e estremecendo a vaga soedade, 
seu cantar dicía así (199): 


O aparato de subordinacións que rodea á oración principal ten a 
vontade de creación de atmosfera. Descríbesenos a hora do día me- 
diante unha perífrase que ocupa os dous primeiros versos e na que 
se Observa o desvío mediante a presentación dun suxeito (o doce lu- 
ceiro) que logo non será importante. A seguinte frase dános conta dou- 
tro elemento escénico, a presencia das cabras, ao tempo que nos sus- 
pende momentaneamente a aparición do suxeito principal. Só entón 
aparece o inicio da frase que dá sentido a esta primeira estrofa do po- 
ema pero, inmediatamente, vese interrompida, pola presencia de no- 
vas subordinacións (só, cantando pola gandra/ de Xallas, de uces nu- 
triz,/ e estremecendo a vaga soedade) ata que a frase remata sen poder 
fecharse xa que os dous puntos e o adverbio así dannos conta da súa 
continuidade en todo o resto do poema, que non é senón o obxecto 
directo desta primeira e sinuosa oración. Deste xeito a perífrase pro- 
pia do eu lírico narrador continúa coa intervención dos eus escénicos 
que se sitúan a continuación, dando lugar a un prolongamento da ten- 
sión ata o mesmo remate do poema. 


IV. 2. 4. A calificación negativa. 


Igualmente cabe mencionar a calificación negativa como outro dos 
procedementos propios desta procura de traballo para o lector que, na 
liña da estética pondaliana, non debe acceder á revelación sen esforzo, 
sen proceder a descifrar o enigma do real. 


e o fin do meu traballo 
certo, é non remoto (200); 


(199) Opus cit. p. 52. 
(200) Id. p. 14. 

E caera, non prono, 
coa faz á terra volta, (201) 


N 
IV. 2. 5. A sustitución ocultativa. Ñ 
Igualmente a sustitución ocultativa resérvanos curiosas prendas 

e o lector ten que preguntarse que son eses “salvaxes toldos de mu- 

dabre acampar” de que fala o poema ou onde fica esa illa que é er- 

ma e “nota as perlas fan”. 


desde a illa que é erma 

e nota as perlas fan 

astra o frío gandreiro 

onde os Andes soen estar, 

como negros ferreiros 

que en fera rolda están, 

e cos rudos martelos 

o val fan resoar, 

forxando nas súas negras e altas covas 
o precioso metal (202); 


IV. 2. 5; 1. A referencia mitolóxica. 


Unha variante da sustitución ocultativa é a referencia mitolóxica, 
mediante a cal o autor consegue ocultar elementos primordiais do sig- 
nificado do poema, elementos sobre os que só un coñecemento do mi- 
to en que se basea o poema pode deitar algo de luz. D 

Vémolo no caso do mito de Progne, referido á andoriña e do de 
Dafne referido a unha muller, víctima dos pecaminosos achaques do 


poeta. 
suspende, joh!, vaga Progne, 


túa queixosa charla; 
non cantes máis, o pico 


(201) Id. p. 19. 
(202) Opus cit. p. 72-73. 

cobixa baixo da ala, 
e do teu longo canto 
un pouquiño descansa (203). 


as pernas, como a Dafne, lle tecían 
con gracia singular: 

todo leve, impalpable, 

para mellor andar... (204) 


IV. 2. 5. 2. O desprazamento adxectivo. 


Outro dos procedementos é a sustitución dun sustantivo por un 
epíteto. Encontrámolo con reiterada frecuencia ao longo dos textos 
pondalianos. Pondal procura un adxectivo que redunde no significado 
do sustantivo principal e procede a retirar o sustantivo de xeito que o 
lector deba adiviñar de que persoa, animal ou cousa se trata. Así o so- 
noroso será o bo bergantiñán, os rumorosos os pinos, as vagamundas 
as anduriñas, o sublime e vago o bardo. E é este desprazamento ad- 
xectivo o que parece outorgarlle unha decisiva importancia ás cuali- 
dades presentes na calificación. Deste xeito o adxectivo pasa a ocupar 
un papel preponderante dentro da expresión da moral pondaliana. 
O xogo de oposicións adxectivas, de que falamos atrás; sustitúe en boa 
medida a importancia do papel dos suxeitos e traslada a atención e a 
concesión do papel prioritario na dialéctica da historia a esas cualida- 
des morais e ao enfrontamento entre o ben e o mal. Un mesmo ob- 
xecto ou suxeito pode ser calificado dunha maneira positiva ou nega- 
tiva segundo o contexto ou o humor pondaliano. 


IV. 3. A profecía. 


Un dos fundamentos da poesía pondaliana é, sen dúbida, o seu 


carácter profético, vaticinante. Desde a altura aristocrática da voz pon- 
daliana (metamorfoseada por veces na voz doutros personaxes), o po- 
eta procede a contemplar o mundo e, así como é quen de intuír o pa- 


(203) Id. p. 32. 
(204) Id. p. 70. 

sado, entrevisto coa imaxinación arredor dos vellos monumentos fu- 
nerarios que lle falan dunha idade de civilización nos tempos antigos, 
agoira o futuro mediante un grande esforzo, un esforzo inxente, pe- 
saroso, que relaciona co insomnio, que intuirá próximo á súa pato- 
loxía mental e do que confesará sentirse canso. Pondal desenvolve, 


así, desde a súa propia voz lírica ou mediante algúns dos eus escénis_ 


cos anteriormente analizados a súa singular videncia. Agás no caso 
concreto do que denominaremos momento visionario central, en que 
se realiza un alegato moi concreto desde a perspectiva ideolóxica e 
na que parece querer desprenderse das súas roupaxes neboentas, ocul- 
tadoras dos significados, o poeta procede a esparexer o seu agoiro 
optimista aquí e alá, deixando que sexan portavoces del os persona- 
xes da súa poesía, de xeito que este coro pondaliano contribúa a dar- 
lle carácter unánime ao que non era senón a fixación política e ideo- 
lóxica dun reducido número de galegos. Así, esta vontade coral da 
obra pondaliana constitúe o primeiro dos pasos para a efectividade 
política dos seus versos. O pobo, inquieto e preocupado por liber- 
tarse da indignidade e do oprobio de estar afastado do seu destino, 
que aparece na súa obra é un preludio e un agoiro do pobo real. Mais 
este conxunto de significados en que resulta evidente a vontade de in- 
tervención nos problemas do mundo encontra un modelo formal afas- 
tado, distante, propio de quen encontra nas súas palabras os elementos 
dun rito que ten como función escoitar a voz telúrica da terra. Diría- 
mos que Pondal procede a manipular o tempo histórico, faino obxecto 
da súa vontade e, por medio dun procedemento constante de alego- 
ría e creación de distancias ante o lector, constrúe zonas de néboa, 
lugares onde o texto resulta máis hermético, como se quixese facer lí- 
rico o xogo das adiviñas; e, unha vez sumido o lector na escuridade, 
deixa aberta unha pequena nesga de luz por onde entra a profecía, 
o agoiro dun tempo de liberdade e progreso para a patria. Esta con- 
tención, que é ao mesmo tempo unha procura de equilibrio, entre un- 
ha vontade realista e unha vontade imaxinaria sinala, ao mesmo tern- 
po, a proximidade e a distancia de Pondal cos movementos realista e 
simbolista, respectivamente, de xeito que, segundo avance en idade, 
a súa obra se decantará cara ao segundo dos extremos. 

O futuro, entrevisto coa mesma nebulosidade con que se obser- 
va O pasado, a través das ruínas dos templos antigos ou meditando na 
sonoridade das palabras que dan nome aos lugares, é sempre sinal de 
esperanza, contraponse ao presente e configúrase, finalmente, como 

restauración do pasado en tanto que lexitimidade acorde coa vonta- 
de da natureza, en tanto que emanación da moral da paisaxe. Tráta- 
se, antes de máis, dun dos múltiples recursos formais do poeta, apa- 
recido como resultado da análise do papel previsor do bardo céltico 
(a quen nalgún caso relaciona cos profetas bíblicos), e esconde unha 
vontade revolucionaria ou, cando menos, reformadora da realidade. 
Mais convén lembrar que esta actitude ten o seu contrapeso no de- 
sánimo. Como logo sinalaremos, as diferentes vicisitudes históricas 
polas que pasa o país galego ao longo do dezanove crean na con- 
ciencia do autor esperanzas e desesperanzas, sendo unha das máis 
importantes a concebida arredor da idea do'iberismo como forma pe- 
culiar do federalismo hispánico. 

A obra de Pondal, como obra aberta ás contradicións e dinámi- 
cas non só estéticas senón tamén políticas do seu tempo, manifesta 
estas tensións no seu propio seo de xeito que as actitudes optimista e 
pesimista, respectivamente, responden a momentos de evolución 
sucesivos e, aínda que sexa pouco menos que imposible encontrar un- 
ha relación de causalidade directa entre acontecementos políticos e 
posicións estéticas (por carecermos de documentos que nola proben 
dun xeito fidedigno), é evidente que o desánimo que se advirte na fi- 
gura do bardo pode ser lido e argumentado nesta clave con moi evi- 
dentes beneficios para a comprensión do texto. Con todo, e mesmo 
sendo os poemas vaticinantes un escaso conxunto dentro da totali- 
dade da obra lírica, son tantos e tan variados os procedementos e alu- 
sións que o ppeta emprega para resaltar esta actitude que cabe con- 
siderala como un dos elementos primordiais de cantos fan da súa obra 
unha mostra moi singular das literaturas finiseculares. 

Neste sentido resulta moi atinada a sutil observación de Xosé Luís 
Varela cando afirma: 


“P, z 
ero he aquí que Pondal encuentra un escape para esa 


antinomia, porque el pasado conserva en él el carácter de, 


profecía. Los mitos no son historia -decía Vicente Risco-, pe- 
ro la historia se cumple según el mito. Brandomil o Breo- 
gán no son personajes históricos, sino míticos, pero pueden 
llegar a ser historia en virtud de su valor de mitos. 


Cal recios acentos 
de escura sibila, 

de pasados, futuros destinos 
a alma adiviña. 


En esa coma que separa el pasado del futuro y divide ca- 
si simetricamente el verso penúltimo, veo formalizada la con- | 
tigüidad armónica del tiempo en Pondal. El alma adivina el / 
pasado, pero adivinar el pasado equivale a adivinar el por-" 
venir. Adivinar es, además el verbo justo. Sería absurdo man- 
tener que Pondal intenta levantar una épica céltica solamen- 
te por sugestión de Ossián; pero más todavía, como veremos, 
por obediencia a la historiografía contemporánea. Pondal fra- 
casa cuando trata de explicar por qué canta ese pasado. 


Non sei... mais levo tua doce historia 
Non sei tampouco 

quen me insinou 

nin sei de certo 

por que a memoria 

doces lembranzas de ti gardou. 


Quizais celeste 

Reminiscencia 

Es de outra vida que pasei xa: 
Quizias presaxio 

de outra existencia 
Misteriosa que inda virá. 


Con lo cual la dialéctica temporal de pasado y pre- 
sente aparece armonizada, mediante la contigúidad y la 
equivalencia: reminiscencia o presagio, “otra vida que pa- 
sé”, “otra existencia que vendrá” (205) 


Cremos que o vaticinio acaso sexa un dos maiores acertos do po- 
eta dos Bergantiños e supón o reverso da moeda daquela actitude in- 
timista, virada exclusivamente para o interior, que analizábamos ao 
principio. Aínda que cabe salientar que non se trata dunha actitude 
contraposta senón, antes ben, complementaria. E como se o poeta, 


(205) VARELA, José Luís, Un capítulo del ossianismo español: Eduardo Pon- 
dal, separata de Estudios dedicados a Menéndez Pidal, Madrid, 1955. 

asulagado na súa interioridade, exercendo o seu papel heroico de ser 
quen de ultrapasar as barreiras da morte, despois de indagar no es- 
curo e no inefable, retornase á realidade portador do seu segredo máis 
prezado: a profecía, a adiviñación de canto vai acontecer. Neste sen- 
tido cabe dicir que, frente aos románticos puros, Pondal realiza a súa 
indagación interior, o seu percurso polas zonas de sen-razón do seu 
mundo íntimo, coa vontade de regreso. Distínguese claramente entre 
intimidade e exterioridade ou, por dicilo noutra clave, entre o simbó- 
lico e o real. E aínda que o vaticinio sexa encontrado polo poeta no 
interior da propia mente a súa vontade non fica relegada a ese mo- 
mento senón que trata de exteriorizar a revelación na que están ci- 
fradas as respostas aos enigmas da historia do pobo. Neste sentido, 
e tendo en conta que Pondal non é, en absoluto, un poeta realista, ao 
estilo da Rosalía de Follas Novas, por exemplo, resulta evidente no in- 
terior da súa obra a presencia de sinais que nolo mostran como poe- 
ta cívico, se ben eses sinais escasamente aluden á conciencia do lector 
procurando incidir nela dun xeito rápido e conciso, como é o caso de 
Curros Enríquez, senón a través de complexas urdimes que, obvia- 
mente, escapaban, e aínda escapan, á atención do lector popular. Pe- 
ro, en todo caso, deben ser tidas estas actitudes como parámetro da 
distancia que nos marca a evolución do autor desde o romantismo da 
súa primeira mocidade. 

Con todo a vocación profética ten unha clara orixe romántica e 
son moitas as referencias que podemos encontrar sobre esta nova tei- 
ma dos poetas ao longo dos últimos anos do S. XVIII e principios do 
XIX. Trátase de concebir o tempo literario como un tempo ao marxe 
do tempo real, un tempo, por dicilo así, empregando mesmo unha 
paradoxa, parado, un tempo estático, sen movemento, no que as fi- 
guras, os temas, o que Jung denominará anos máis tarde arqueti- 
pos, permanecen invariables desde a noite dos tempos, como se qui- 
xesen dar conta dunha eternidade inmóbil que se nos ofrece aos 
lectores a través da poesía. A profecía e o vaticinio xurdirían, pois,. 
como demostración do dominio do poeta sobre esas zonas da con- 
ciencia, aquelas onde o poeta é quen de conectar cos arquetipos, cos 
modelos tomados do home primitivo e que aínda conectan a nosa ima- 
xinación coa dos habitantes dos tempos máis pretéritos. Neste senti- 
do a obra do poeta tería algo de divina ou de sobrehumana xa que, 
como Shelley argumentaba na súa Defensa da poesía: 

“O poeta, non só sente con intensidade o presente tal 
e como é, e descubre as leis segundo as cales as cousas pre- 
sentes deben ser ordenadas, senón que vislumbra o futu- 
ro no presente, e fai dos seus pensamentos o xerme da flor 
eo froito dos últimos tempos... O poeta participa no eter- 
no, o infinito e no uno” (206). 


Esta participación do poeta no eterno e no infinito sería a clave 
para comprender a vocación vaticinante do bardo pondaliano, aínda 
que cabe tamén sinalar que as ideas de presente e pasado ou futuro es- 
tán ligadas na concepción do poeta á desesperanza e a esperanza, res- 
pectivamente. Así, Pondal describirá o presente con maledicencia, 
admirará e idealizará o pasado e fará os seus planos de. futuro en fun- 
ción dunha vontade regresiva que conecte porvir e tempo pretérito 
niso qúe, máis adiante, Vicente Risco denominará civilización da me- 
moria (207). Como se o poeta procedese a asumir e, tamén, a con- 
tradicir aquelas palabras de Novalis: 


“Nada máis poético que lembrar e presentir ou ima- 
xinar o futuro. As figuracións do pasado empúrrannos ca- 
ra á morte e a extinción; as figuracións do futuro empú- 
rrannos a vivificar, resumir, á actividade asimiladora. De 
aí que toda lembranza sexa triste e todo presentimento 
alegre. Aquel modula a vivacidade excesiva, este enalte- 
ce unha vida demasiado lánguida. O presente común une 
pasado e futuro mediante a limitación. Xorde contigúi- 
dade, cristalización ao conxelarse. Existe, sen embargo, 
un presente espiritual que identifica ambos por medio da 
disolución, e tal mestura é o elemento, a atmosfera do po- 
eta” (208). 


É ese presente espiritual de que fala Novalis, que identifica pasado 


(206) Traduzo de SHELLEY, Percey Bysshe, Defence of Poetry en Prose Works 
of Percey Bysshe Shelley, editadas por Harry Buxton Forman, Londres, 1880, Vol. lil, 
á DA RISCO, Vicente, Teoría nacionalista, Ed. de Francisco Bobillo, Akal Edi- 
tor, Madrid, 1981, pp. 71-72. , e 

(208) Traduzo de VARIOS AUTORES, Fragmentos para una teoría romántica 
del arte, Antología y edición de Javier Arnaldo, Ed. Tecnos, Madrid, 1987, p. 45. 

e futuro por medio da disolución, o que constitúe a atmosfera do poe- 
ta, o elemento anímico que lle outorga a súa capacidade profética. 

Mais non deixa de ser un sinal a ter moi en conta (como xa sina- 
lamos anteriormente para establecer as distancias de Pondal con res- 
pecto ao romantismo), á hora de explicitarmos os elementos que de- 
ben prevalecer para facermos unha valoración global da poesía 
pondaliana, o feito de que esa profecía sexa un vaticinio colectivo, 
unha videncia que ten como suxeito ao pobo e non ao poeta. 

Pondal escasamente empregará a palabra profeta. Para el, den- 
tro das moi variadas connotacións que contén a idea de bardo, está 
presente xa este carácter vaticinante, esta capacidade vidente para 
coñecer o pasado e o futuro. Así, só nunha ocasión os bardos apa- 
recen mencionados como profetas divinos. Trátase do extraordinario 
poema “-jVirxen, valme! - Un cadavre” en que a fada Bergantiños en- 
contra o cadáver dun bardo e, despois de reparar no seu aspecto 
nobre, aínda que rudo, arenga aos camiñantes co seu lamento sobre 
o mal trato que o pobo lles outorga: 


ai de ti, que así tratas 

teus profetas divinos...! 

¿A quen ti, necia, debes 

saír de escuro olvido, 

dura raza, senón a estes videntes, 
nobres e peregrinos? (209) 


En xeral, dentro do conxunto de poemas formados por Queixu- 
mes dos pinos (91), Poesías inéditas (39), Versos iñorados ou es- 
quecidos (49), Engádega de Edicións Castrelos (3), Novos poemas 
(49) e Nova contribución ao corpus literario de Eduardo Pondal (9), 
o número de poemas pondalianos vinculados directamente coa trans- 
misión da profecía é ben cativo: unicamente sete, ou sexa, só un 2,92% 
do total dos 239 poemas. Reférimonos aos titulados “Boandanza,. 
- saúde” (210), “As mofas bafúas” (211), “Da ruda pendente” (212), 

“A fala” (213), “Rei dos castros, castro forte” (214), “Visón” (215) 
e “Unha fada garrida” (216). Sen embargo, a súa presencia no ánimo 
do lector vese reforzada e incrementada xa que toda a estructuración 
da lírica pondaliana parece estar apuntando para este momento, o que 
denominamos momento visionario central, o momento en que o pot 


eta procede a esparexer os froitos do seu “traballo escurecido”. Este —- 


efecto susténtase, entre outros elementos a ter en conta, no moi fre- 
cuente emprego en Pondal de secuenciacións temporais triples (pa- 
sado, presente e futuro) tal e como temos demostrado ao falarmos 
do Pastor celta Temunde, no carisma que se lle outorga, ao longo de 
toda a obra, ao personaxe do bardo, na concepción da natureza e do 
tempo como enigmas que é preciso descifrar, na influencia helénica 
perceptible no poeta onde os personaxes da sibila, a pitia e o orácu- 
lo son mencionados por Pondal, quere ser extrapolado ao mundo ga- 
lego, na presencia dun sentimento visionario, que o autor denomina 
de moi diversas maneiras (suidade, lei fatal do canto, traballo escure- 
cido), a través do que se explicita o carisma profético. Todos estes ele- 
mentos contribúen a facer previsible no ánimo do lector a que vai ser 
a primeira revelación dos Queixumes, aquela que demominamos mo- 
mento visionario central e que constitúe a posta en solfa poético da 
súa ideoloxía iberista. 

Ese momento visionario central do que falamos prodúcese no po- 
ema 45 dos Queixumes, o que non deixa de resultar curioso se temos 
en conta que o libro consta de 91 poemas e que nos encontramos xus- 
to no seu trópico, na mesma metade dunha lectura integra. Nel, Pon- 
dal, sen ningún tipo de voz interposta, sen ningún tipo de personaxe 
intermedio que sirva como actor para a alocución das súas palabras no 
marco dunha escenografía arqueolóxica, empregando un eu lírico di- 
recto, procede a esparexer a súa profecía, despois de asegurar que lle 
é doce agoirar os gloriosos destinos da raza de Breogán. 

O poeta matiza que o seu vaticinio atinxe tanto aos galegos pre- 
sentes na terra como a aqueles que están emigrados: 


jouh!, cantas cousas nobres 


(213) Id. p. 124. 

(214) ld. p. 68-69. 

(215) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p.251. 

(216) id. p. 212. 

vexo, que comprirá 

a estirpe xenerosa 

que no céltico chan 
fende o molente seo 

da boa terra natal; 

e aquela que, emigrante, 
deixa o nativo clan (217). 


A exclamación “jOuh! revélanos o inicio do éxtase vaticinante. 
Trátase dun grito, dunha voz aguda e elevada que constitúe a expre- 
sión dunha queixa, acaso a extrapolación á voz humana desas “quei- 
xumes dos pinos” de que fala o título do principal libro de poemas 
do autor. E ese grito, que podemos emparentar co rumor do vento nos 
pinos, non é outra cousa máis que a propia conciencia do tempo, 
dese presente espiritual de que falaba Novalis, e que identifica pasa- 
do e futuro por medio da disolución, constituíndo así a atmosfera do 


poeta, o elemento anímico que lle outorga a súa capacidade profética. ` 


Se aceptamos a definición de éxtase dada por Plotino de saír da pro- 


pia razón por gracia divina, a queixume non é máis que a exclamación ” 


de vertixe provocada pola saída. Estamos, pois, perante a primeira das 

queixumes e seguir esta liña de lectura permitiríanos entender o con- 

xunto do volume como unha colectánea de profecías, outorgándolle 

ns un carácter préponderante á vocación de vaticinio do discurso pon- 
aliano. 


O poeta sorpréndese da súa visión e esta sorpresa estala nunha ` 


exclamación, nun queixume. E cabe aquí reparar como, por baixo da 
palabra queixume, hai un significado primordial de inconsciencia. A 
queixa prodúcese instintivamente, como puro reflexo dun acontece- 
mento.que-a conciencia non ten tempo de tornar propio. Deste xeito, 
o 'jouh!” que anticipa a visión é a visión mesma antes de poder ser co- 
dificada en palabras. Os queixumes dos pinos, como agora o ¡ouh!” 
do poeta, serían, pois, a expresión desa pura vontade subxacente na 
natureza. O bardo pondaliano converteríase, así, nun tipo de poeta 
que unicamente pretendería expresar con palabras a percepción de- 
sa corrente telúrica. As queixumes do poeta distinguiríanse, sen em- 
bargo, das queixumes dos pinos porque a distancia establecida pola 
linguaxe humana faríalles perder intensidade. Así, Pondal sitúa os quei- 


(217) ld. p. 71. 

xumes dos pinos no seu título, forzando, por tanto, ao lector a ubicar ' 
o centro da súa atención na presencia desa realidade do Ser da natu- 
reza e non no que podería sobreentenderse como lamentación senti- 
mental propia da queixa romántica. O bardo melómano estaría, pois, 
atento a esa música da natureza e atento tamén a esoutra música das 
súas exclamacións visionarias. / 

E resulta interesante comprobar como por baixo deste esquema al 
bal, onde é xa posible advertir unha tensión de proximidade e distan- 
ciamento co romantismo, Pondal procede a esparexer a súa ideoloxía. 

Un aspecto predominante desta será a idealización dos pobos ibé- 
ricos e, dentro deles, do papel outorgado a Galicia en tanto que facho 
que alumeará o porvir da Iberia. Este carácter rexeneracionista da pro- 
fecía pondaliana debe ser emparentado co que a escasa distancia de 
nós, en Portugal, algúns anos despois, levaría a cabo Fernando Pes- 
soa a través do seu único libro publicado en vida e intitulado Mensa- 
gem. No primeiro dos seus poemas, en que se procede a describir a 
Europa a partir da forma que o vello continente ten representado nun 
mapa, advírtese que a cabeza do continente é a península ibérica e que 
“o rosto com que fita é Portugal” (218). Tendo en conta o evidente 
parentesco que existe entre as dúas actitudes, por máis que non dis- 
poñamos ata agora de ningunha proba que nos demostre o coñece- 
mento da obra de Pondal por parte de Pessoa, podemos debuxar a 
partir do verso do portugués unha idea presente no'ánimo do bardo 
dos Bergantiños, se “o rosto com que fita é Portugal”, a fronte con | 
que pensa esa cabeza ibérica é Galicia. Feito máis que evidente se le- | 
mos OS versos í 


a luz virá para a caduca lberia 
dos fillos de Breogán (219) 


entendendo a palabra luz, tal e como o texto require, como a luz 
da intelixencia e da imaxinación. 

Diríamos que a mestura de esoterismo e iberismo que inicia Pon- 
dal vai encontrar como principal herdeiro ao poeta de Lisboa, pois é 
evidente que a tradición iberista que proxecta a Pondal como a súa má- 
xima figura en Galicia non encontrará continuidade entre nós men- 


(218) PESSOA, Fernando, Mensagem, Ediáao Atica, Lisboa, 1979, p. 21. 
(219) Id. p. 93. 

tros on Portugal dá lugar a unha longa liñaxe con restos mesmo na 
actualidade (220) 

Así, a misión destas xentes de Breogán será a reconciliación dos 
pobos ibéricos. Galicia sería así, como antecipación á teoría elabora- 
da máis adiante por Vicente Risco sobre o atlantismo (221) que non 
fai senón reproducir teorizado o que xa estaba presente no ánimo de 


Pondal ao escribir os seus poemas, recollendo a presencia dos teóri- | 


cos do rexionalismo, fundamentalmente de Manuel Murguía, o país 
que daría nova forza ao decadente imperio español, a cabeza rexe- 
dora da nova Iberia: 


o lazo recio e forte 

e garrido serán, 

que os fillos reconcilien 
coa antiga e común nai, 

e Ós bos pobos ibéricos 
dispersos, xuntarán (222). 


Estamos diante dunha exposición sistemática e poetizada do ide- 
al iberista. Os pobos ibéricos xuntaranse e Galicia e Portugal formarán 
unha unidade construída a partir da identidade cultural presente na lin- 
gua común: 


nos días da futura 
boa idade serás 
atamento garrido, 
forte nó sen rival, 
ponte de ledos arcos 


(220) Sobre este asunto consúltese MOLINA, César Antonio, Sobre el iberismo y 
otros escritos de literatura portuguesa, Akal Bolsillo, Madrid, 1990, onde se dá conta 
das principais figuras teorizadoras do iberismo cultural tanto españolas como portuguesas, 
aínda que a referencia a Galicia e, particularmente, a Pondal resulta bastante escasa.  * 

(221) Neste senso é importante sinalar a importante débeda que a teoría nacio- 
nalista de Vicente Risco ten con Eduardo Pondal, mesmo coa teoría exposta neste poe- 
ma: “A civilización atlántica ha ser, polo tanto, outra cousa do que a civilización medi- 
terránea. Ao mediterraneísmo hemos opoñer un atlantismo. Examinemos o que isto pode 
ser. (...) é outra cousa a que hai que agardar dos pobos atlánticos: non é unha supera- 
ción do presente, senón a creación do futuro”. RISCO, Vicente, Teoría nacionalista, 
Ed. de Francisco Bobillo, Akal Editor, Madrid, 1981, pp. 71-72. 

(222) Id. p. 73. 

que é doce contemplar; 
e os bos fillos do Luso, 
e os fortes irmáns, 
nun só nó, fortemente, 
/ os dous constrinxirás; 
ital é a semellanza sonorosa 
do garrido falar! (223) 


Os sustantivos atamento, nó e ponte subliñan, na súa concorrencia 
no mesmo sintagma, o carácter fraternal desa unión. O significado de 
imposición presente nos dous primeiros vese alterado polos modifica- 
dores acompañantes (garrido, forte, sen rival, de ledos arcos) que in- 
troducen a través das connotacións de felicidade e beleza (presentes en 
ledos e garrido) o elemento do equilibrio e da harmonía. 

Os galegos conseguirán vingar as afrentas contra eles cometidas, 
as “palabras de ferro” e as inxurias, así como a “prevención ignava” e 


ta “estulticia cerval”. 


(A ideoloxía iberista do autor, moito máis evidente á luz da lec- 
tura d'Os Eoas, haina que ubicar dentro dos movementos rexiona- 
listas da época e, pola súa proximidade ideolóxica, no que Ramón 
Maiz (224) denomina Rexionalismo Liberal, se ben o autor advirte 
que ata-1887 (un ano despois da publicación dos Queixumes) non 
é posible establecer a diferencia posterior entre as tres tendencias (Li- 
beral, Federal e Tradicional) do rexionalismo galego. A Pondal hai 
que adscribilo ao entorno ideolóxico de Manuel Murguía que enca- 
beza como principal teórico o núcleo de rexionalistas liberais que, a 
partir do 1894, constituirán a Cova Céltica. Este extenso grupo, com- 
posto por Murguía, Pondal, Martínez Salazar, Pérez Ballesteros, Ra- 
món Bernárdez, Salvador Golpe, Francisco Tettamancy, Martelo Pau- 
mán, Florencio Vaamonde, Galo Salinas, Eladio Rodríguez González, 
Banet Fontenla, Lugrís Freire, Marcial de la Iglesia, Avelino Barbei- 
to Hermosilla, Rey Escáriz, Pérez Barreiro, Pérez Costales e Segun- 
do Moreno Barcia, formará parte dos primeiros intentos de consti- 
tuír unha “organización sólida e eficaz que lle dese estabilidade e 
presenza ao rexionalismo como forza actuante na escena pública ga- 


lega” (225); 


(223) Id. p. 73. 

(224) MAIZ, Ramón, O Rexionalismo galego: organización e ideoloxía (1886- 
1907), Publicacións do Seminario de Estudos Galegos, Santiago de Compostela, 1984. 

(225) Opus cit. i 

Voltando ao texto,/cabe salientar que un matiz importante se si- 
túa no emprego por parte do autor da palabra ‘nazón’ que xunto con 
‘rexión’ servirá para denominar a Galicia. Non se trata dunha obser- 
vación gratuíta xa que a designación foi moi debatida no seo do re- 
xionalismo que se decantou finalmente polo emprego da segunda, co- 
mo proba, fundamentalmente, de moderación política e signo da súa 
procura de apoios sociais. Neste sentido, Aureliano J. Pereira, prin- 
cipal teórico do rexionalismo federal, sitúase fronte a Murguía, que in- 
sistirá no uso da palabra nación a partir da publicación do seu Galicia 
en 1888 e que no seu discurso El regionalismo deixa ben claro que: 


“Es un hecho que por el origen, por el territorio y el 
lenguaje, de igual manera que por su historia y la comu- 
nidad de sentimientos y deseos, estos pueblos del noro- 
este forman una nación con caracteres propios, distinta en 
gran parte de las que constituyen el Estado Español” (226). 


Se ben é certo que a proposta de Murguía non será recollida po- 
los movementos políticos autóctonos ata a chegada do nacionalismo 
do S. XX, a presencia do vocábulo introduce unha diferencia de matiz 
que debe ser salientada xa que, como demostra Máiz, as tres propos- 
tas ideolóxicas acabarían por ficar moi ben diferenciadas. 

Para Pereira os vocábulos Galiza, rexión e nacionalidade son si- 
nónimos perfectos mentres que España aparece caracterizada como 
“nación de nacionalidades' (227). Pondal sitúase, pois, neste ámbito 
cada vez menos ambiguo, segundo se aproxima a chegada do século 
XX e non deixa de resultar curioso que no poema “Os pinos” haxa xa 
unha dúbida á hora de falar de “nazón de Breogán' (estrofa 4) e “rexión 
de Breogán’ (estrofa 5). 

En xeral, e seguindo o fío do discurso de Máiz, poderíamos men- 


(226) MURGUIA, Manuel, El regionalismo gallego. Ligeras observaciones al dis- 
curso leído por el Señor D. Antonio Sánchez Moguel en su recepción en la Real Aca- 
demia de la Historia de Madrid el 8 de Diciembre de 1888, Imprenta la Universal, La 
Habana, 1889. . 

(227) PEREIRA DE LA RIVA, Aureliano J., “El regionalismo”, Discurso pronun- 
ciado nunha vela literaria celebrada no Círculo de las Artes de Lugo, La España Regio- 
nal, 1887, Tomo III, p. 396 e ss. Tomo a cita de MAIZ, Ramón, O Rexionalismo ga- 
lego: organización e ideoloxía (1886-1907), Publicacións do Seminario de Estudos 
Galegos, Santiago de Compostela, 1984, p. 80. 

cionar como características desta ideoloxía as seguintes: 
y 1. Consideración de Galicia como patria, frente á patria espa- 
ñola. 

2. Impugnación da estructura centralizada do Estado Español. 

3. Rexeitamento da Restauración e o seu modo de dominación: 
pseudoparlamentarismo, turno pacífico de partidos, caciquismo, cune- 
rismo, corrupción electoral. 

4. Recuperación e potenciación da cultura galega como sinal de 
identidade. 

5. Procura de maior presencia pública, superando a actuación me- 
ramente cultural. 

A ideoloxía pondaliana sepárase claramente daquelas propostas 
que exclúen o federalismo e o iberismo (federación das nacións ibéri- 
cas, incluíndo tamén a Portugal) como modelo alternativo de autogo- 
berno para Galicia e sitúase nun lugar moi afastado da proposta de Al- 
fredo Brañas que non superaba a mera descentralización administrativa 
de servicios sen acadar ós requisitos mínimos para configurar un au- 
téntico autogoberno. 

Neste sentido habería que propor, polo menos á luz da lectura 
dos Queixumes, unha clara discordancia entre Murguía e Pondal, que 
por veces semella estar moito máis próximo do rexionalismo federa- 
lista. Aínda que, se reparamos no feito de que este sexa un dos pou- 
cos poemas da obra lírica do autor en que resulta evidente a pegada 
do exercicio compositivo empregado polo autor na construcción d'Os 
Eoas, podendo comprobar que nel se encontra unha clara refereri- 
cia aos españois, agora glosados e descritos con toda a parafernalia 
adxectiva que antes Pondal empregaba para describir aos celtas fren- 
te aos semitas do sur, debemos repara que, acaso, esta contradición 
non sexa máis que a expresión da propia dinámica interna da obra 
pondaliana. Así, o lector, alentado por todo o discurso pondaliano an- 
terior, tarda en descubrir que 


“aquela nobre pléiade 

de fortes no loitar, 

que a constancia heredaran 
dos bos e fortes pais” 


é, en realidade, o pobo español, a pesar de posuír, por un ins- 
tante, as características (nobre, forte, bo) das xentes de Breogán. 

A outra referencia aos españois aparece no poema “A voluntade 
homérica” (228). 


A voluntade homérica ; 

e propósitos férreos 

de facer bos e libres 

os españoles peitos; 

dos novos ideales 

O nobre e forte empeño, 

non se compren somente 

nos límites estreitos 

da patria, desmedrada 

polo antigos erros; 

nin deben, non, morrer escuramente 
nos xa minguados e cativos eidos. 


Trátase dunha referencia básica para a comprensión global da ide- 
oloxía pondaliana na que a concepción do iberismo se une coa vonta- 
de rexeneracionista (aquí definida como homérica) do imperio entón 
decadente. A presencia deses novos ideais dará nobre empeño para a 
reconstrucción da antiga gloria mais non só “nos límites estreitos da pa- 
tria desmedrada polos antigos erros” (e sinalemos aquí que a palabra 
patria é empregada para sinalar ese ideal ibérico, xa que a patria em- 
pequenecida non é senón o resto do imperio español) senón que de- 
ben ser levados ás terras portuguesas. 

Pondal clama a romper os límites estreitos desa concepción his- 
pánica da patria e a non seguir os ideais dos políticos pigmeos, aque- 
les que, na súa baixa estatura intelectual, non comprenden os fondos 
lazos que unen á xente de Breogán cos fillos do Luso. Neste sentido a 
actitude pondaliana rompe o marco do federalismo para situarse, co- 
mo xa dixemos, no marco dun rexionalismo liberal con vocación ibe- 
rista. Reparemos, sen embargo, como ao tempo que Galicia é por ve- 
ces unha ‘nazón’ (outras veces unha rexión), nas mencións que o poeta 
fai sobre o país, a concepción da patria sitúase igualmente no marco 
equivoco do galego ou do hispánico e ibérico. Así Pondal falará da pun- 
xente servidume da patria (229), de libertar unha patria escura de ser- 


(228) ld. p. 97. 
(229) ld. p. 13 


164 


vos e de ilotas (230), dos celtas que sucumbiron pola patria (231), e 
da vinganza das palabras de ferro inxuriosas da patria (232), referen- 
cias todas elas á súa concepción de Galicia como patria. Sen embargo, 
no poema citado, a patria da que fala non é outra que a Iberia. 

Debemos, pois, ter coidado co emprego destes referentes xa que 
nun ou noutro caso poden conducir a interpretacións bastante afasta- 
das da realidade. Con todo, o número de mencións inclínase claramente 
a favor de Galicia, ficando o mundo hispánico e ibérico como o ámbi- 
to dunha conceptualización máis global no que situar o ideal da súa Ga- 
licia libre de servidumes. 

Seguindo ao profesor Xusto Beramendi (233), podemos sinalar a 
presencia de catro referentes para enxuiciarmos o concepto de nación: 

- un referente propio ou afirmativo que, no noso caso, é natural- 
mente Galicia e cunha asunción e grao de operatividade política que, 
en cada momento, están relacionados coa presencia, o carácter e a in- 
tensidade dos factores constitutivos de definición-diferenciación que 
agrupamos en catro clases: 

a) estructurais políticos. 

b) estructurais socioeconómicos. 

C) de etnicidade. 

d) de historicidade. 

- O referente de integración, que é complementario do anterior. 
Trátase dun ente nacional irmán, ou dunha parte do propio, que foi 
arredado no decurso da historia. A intensidade da evocación deste re- 
ferente, que no noso caso é Portugal, é un indicativo do nivel de asun- 
ción real da idea de nación plena. 

- OS referentes de negación-oposición que para nós son dous, pre- 
sentados alternativamente España e Castela. Nestes casos a impor- 
tancia deste tipo de referentes é moi grande pois a magnitude da afir- 
mación nacional ‘nova’ é directamente proporcional á da negación da 
pertenza nacional ‘vella’. 

- Os referentes de analoxía que son aqueles entes nacionais cos que 
se compara positivamente o propio. Aínda que adoitan ser numerosos 


(230) Id. p. 19. 

(231) Id. p. 26. 

(232) Id. p. 74. 

(233) G. BERAMENDI, Xusto, “Os referentes nacionais en Rosalía e no provin- 
cialismo galego” en Actas do Congreso internacional de estudios sobre Rosalía de 
Castro e o seu tempo, Tomo III, Santiago de Compostela, 1986, ps. 381-394. 

e de significación moi heteroxénea, terán especial interese no noso ca- 
so a presencia/ausencia e o tratamento recibido polos incluídos no Es- 
tado español e particularmente Cataluña e Euskadi. 

Estes referentes de analoxía Pondal vainos procurar en Irlanda e 
Grecia, situando mesmo os heroes das respectivas independencias á 
beira dos seus heroes míticos. 

No tocante ao que denominamos referente propio Pondal encon- 
tra esta identidade étnica nos tres elementos básicos xa descritos: a 
raza, a terra e a lingua. A historicidade dese referente vénlle dada po- 
la presencia dos celtas, a figura de Breogán, os monumentos funera- 
rios e arqueolóxicos que inzan OS seus poemas. 

O referente de integración vai ser sempre Portugal, país ao que 
Pondal dedica un dos seus poemas visionario-iberista, titulado “Visón”, 
celebrando a irmandade galaico-portuguesa. 


Os fillos dos celtas 
de lonxe están vendo, 
cal soen os fillos 
movidos co vento; 

de lonxe abrazados, 
de lonxe están vendo 
aos fillos do Luso 

de frentes de ferro; 
de lonxe abrazados 
de lonxe están vendo. 


Na arpura apagada, 

no Castro de Beres 
decía Temunde, 

a fada do vento: 

-jOh cando de lonxe! 
¡Oh canto estou vendo! 
¡Que resprandor grande 
de lonxe manteñen 
dous pobos ermaos, 
dous pobos estou vendo! 
Un leva na frente 

do boo Luso o sello 

dos celtas e suevos. 

¡Oh cantos fulgores! 

¡Oh cantos destellos 

saen dos lusitanos 

e gallegos eidos! 

¡Oh canto de lonxe! 

¡Oh canto estou vendo! (234)- 


Os nosos literatos do século XIX van ser protagonistas principais, 
aínda que non únicos, deste proceso de creación ideolóxica e da súa 
publicitación. Se analizamos a obra de Rosalía, veremos como varios 
deses catro referentes que antes indicábamos están sendo elaborados 
na súa obra. Así a afirmación de Galicia acada na súa obra intensidade 
suficiente para se traducir en negación da españolidade: 


Probe Galicia, non debes 
chamarte nunca española, 
que España de ti se olvida 
cando eres ai tan fermosa. 
Cal si na infamia naceras 
torpe de ti se avergonza 

ia nai que un fillo despresa 
nai sin corazón se noma. 
Naide porque te levantes 

che alarga a man bondadosa; 
naide os teus prantos enxuga 
i homilde choras e choras. 
Galicia ti non tes patria, 

ti vives no mundo soia (235). 


Esta primeira negación de España compleméntase cunha hostili- 
dade sen concesións a Castela, ente etnohistórico do que preceden os 
principais elementos definidores da españolidade: 


Castellanos de Castilla 


(234) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p.251. 

(235) CASTRO, Rosalía de, Cantares Gallegos, 1863, en Obras Completas, Agui- 
lar, Madrid, 1977, Vol. I. p. 69. 

tratade ben ós gallegos 
cando van van como rosas 
cando vén vén como negros (236) 


En Eduardo Pondal imos encontrar algúns elementos contradic- 
torios que, non en van, definen as propias contradicións internas que 
debeu sufrir todo o proceso. Dentro da súa tentativa de conciliar libe- 
ralismo e galeguismo, veremos como o referente de negación de que 
falábamos vaise ver modificado en función do rexistro literario que se 


lle aplique. Así, mentres o Pondal lírico é fundamentalmente antiespa- - 


ñol, o Pondal épico dos inacabados Eoas é un poeta iberista e cantor 
das grandes fazañas dos conquistadores. Esta contradicción, sendo sor- 
prendente, non deixa de ser indicativa do proceso de constitución ide- 
olóxica en marcha. Tomemos algúns exemplos: 

1. O Pondal iberista, cantor en lingua galega dos grandes feitos de 
armas de España: 


Libre España do xugo duro e ousado 
que o fero e bruto mouro imposto había 
`o lábaro de Cristo sublimado 
de Granada nos muros refulxía 
Nesta de noite o corpo fatigado 
e fatigado o espírito dormía 
a beldá de Sabela e a moura luna 
súa grande fe admiraba e súa fortuna (237). 


(Repárese en que esta Sabela de que se fala non é outra que Isabel 
de Aragón a Raíña Católica). 


2. O Pondal extremado defensor da soberanía de Galicia frente aos 
atropelamentos estranxeiros: 


Galegos, sede fortes, 
prontos a grandes feitos; 
aparellade os peitos 

a glorioso afán; 


(236) ld. p. 122. a 
(237) RICON VIRULEGIO, Amado, Eduardo Pondal, Editorial Galaxia, Vigo, 1981, 


p. 275. 


168 i 


—. 


fillos dos nobres celtas 
fortes e peregrinos, 

loitade polos destinos 

dos eidos de Breogán (238). 


Vemos, pois, que da análise minuciosa da obra de Eduardo Pon- 
dal podemos tirar a conclusión de que os referentes de negación-opo- 
sición son, cando menos, dubitativos. Non, sen embargo, o de inte- 
gración xa que a nostalxia do destino histórico de Portugal aparece con 
bastante frecuencia na súa obra e, mesmo, é sinalado como obxectivo 
do futuro de Galiza: 


Á nobre Lusitania 

os brazos tende amigos, . 
ós eidos ben antigos 

con un punxente afán; 

e cumpre as vaguedades 

dos teus soantes pinos, 

duns máxicos destinos, 

¡Oh grei de Breogán! (239) 


Como anécdota ilustrativa cabe sinalar que Eduardo Pondal opo- 
rase á independencia de Cuba con respecto a España en 1898, men- 
tres Curros, daquela veciño da Habana, situarase ideoloxicamente a 
favor das reivindicacións dos cubanos e en contra do goberno de Ma- 
drid (240). Curros vaise situar moi tanxencialmente con respecto á 
evolución do que daquela se denominaba “rexionalismo”. De feito en 
Curros o tema de liberación de Galicia vai aparecer sempre asociado 
ao tema da liberación social, contra os impostos, a favor da redención 
dos foros e contra a emigración: 


(238) PONDAL ABENTE, Eduardo, Queixumes dos pinos e outros poemas, Co- 
lección Pombal, Edicións Castrelos, Vigo, 1977, p.123. 

(239) Id. 122. 

(240) Na carta que Pondal dirixe á súa irmá Xosefa o 24 de Maio de 1898 dise o 
seguinte:”Por lo demás, por la prensa local te supongo enterada de las peripecias de la 
terrible contienda que nuestra España sostiene con los Estados Unidos de América. 
Esta nación tiene más gente y más dinero que España, es cierto; pero España tiene bue- 
nas armas, y mucho esfuerzo y denuedo, y el derecho de su parte y las simpatías de to- 
das las naciones. Que no nos falte la providencia!” 

Ti sólo Galicia Santa 

Ti que no antigo señora 

escrava xemes agora 

dos caciques baixo a planta . 
Véndote entre pena tanta 

teus bravos fillos ¿que fan? 

¿En qué pensan? ¿Onde están 

que non collen os fouciños 

e botándose ós camiños 

a redimirte non van? (241) 


Fronte á deleitación simbolista que encontramos en Eduardo Pon- 
dal e a súa vindicación nacional, prendida ás mesmas raíces da súa ima- 
xinación poética, producto máis do seu emprendemento como erudi- 
to da lingua e da historia do país, poeta vocacional e perenne, Curros 
chega a renegar da poesía se esta non serve para os seus fins de re- 
dención social. Así no seu poema “Crebar as liras” dirá: 


Por sobre a barafunda 

de escarnios e pauliñas 

que as cántigas dos servos 
por onde quer suscitan, 
espaventada, atóneta, 

a virxe Poesía 

clamou desalentada: 

¡Vates, crebade as liras! (242) 


Mais voltando agora ao que temos denominado momento visio- 
nario central cabe lembrar que, acaso, o mellor glosador deste frag- 
mento da poesía pondaliana teña sido Vicente Risco, quen, ademais de 
pola súa indubidable importancia histórica no desenvolvemento do 
galeguismo pre-bélico merece ser citado como continuador do mesia- 


nismo pondaliano: 
“Fai pouco decía Xenius, o gran filósofo catalán nun 


(241) CURROS ENRIQUEZ, Manuel, Aires da miña terra, Edicións Castrelos, 


Vigo, 1977. o na 
(242) CURROS ENRIQUEZ, Manuel, Aires da miña terra, Edición de Benito Va- 
rela Jácome, Biblioteca das Letras Galegas, Ed. Xerais de Galicia, Vigo, 1990, p. 183. 

dos seus Glosaris -téndolle sido suxerida a ideia polo “sau- 
dosismo portugués”- que a civilización mediterránea é a ci- 
vilización da Intelixencia; a oriental e maila yankee son as 
da Vontade; a de Portugal e de Galicia é a civilización da 
Mamoria... Morriña e Saudade. Esta ideia andaba xa es- 
pallada entre nós. A transcendencia futurista dese senti- 
mento, cecáis lembranza da perdida Atlántida, dunha vi- 
da asolagada baixo das ondas do mar azul, fora xa notada 
por certos agudos espritos da mocedá galega. Pois ben: 
hastra de agora, foran a civilización da Intelixencia e mai- 
la da Vontade as que se atoparan en confliuto. A nosa, a 
civilización saudosa da Lembranza, inda se non presentou 
na escea do mundo. Noso destino futuro é crear e impo- 
ñer esta civilización nosa que ha ser a civilización atlánti- 
ca. Ela ten un outo senso dinámico: non é unha morosa 
contempración estática do que pasou: é cecáis aquela ten- 
dencia de que falaba confusamente non sei que pensador 
moscovita: “a alcanza-lo pasado no presente”. Ten un ou- 
to senso dinámico, non de loita, non de destrucción, non 
de bule-bule, de autividade pola autividade mesma, de 
record -do que adoece tantas veces a civilización yankee- 
senón de creación. Leonardo Coimbra fundou nela unha 
filosofía que chamou “O Creacionismo”. Mais a todo ese 
saudosismo e creacionismo portugués, aínda lírico demáis 
i até se me apuran ibérico demáis, cómprelle un pouco de 
lazo nórdico. Galicia, sendo máis céltica, é máis sintética 
i este matiz fai precisa a nosa colaboración na civiliza- 
ción atlántica. Ora esto dá unha sinificación universal ó 
galeguismo, esto dá unha meirande realidade histórica á 
nosa eisistencia nacional. A misión histórica de Galicia e 
Portugal é de opoñer ó mediterraneísmo, o atlantismo, fór- 
mula da Era futura. Tras de nós, Hespaña inteira até ago- 
ra infestada de mediterraneísmo, co seu século de ouro, 
co seu conceutismo especioso, coa súa faramallosa retó- 
rica, co seu énfasis grandilocuente, incorporarase toda ela 
á civilización atlántica” (24.3). 


(243) RISCO, Vicente, Teoría do nacionalismo galego, Imprenta de La Región, 
Ourense, 1920, p. 32-33. 

Estamos, sen dúbida ningunha, diante dun dos elementos máis im- 
portantes da poesía pondaliana que mesmo nos permite entender o 
conxunto desde unha perspectiva distinta. E a primeira vez que Pon- 
dal, despoxado de todos os ornamentos e formalismos analizados ata 
agora, decide espir a súa conciencia ante o lector, falar por si mesmo, 
sen que sexan as fadas, os vellos bardos ou os camiñantes, ou a sim- 
ple referencia a outros personaxes a través da propia voz, os que ocu- 
pen e distancien a súa presencia persoal. Todo o discurso intimista, to- 
da a vocación maldita, e mesmo esotérica, desaparece, aínda que non 
certas formas de ocultación precisas para crear a atmosfera vaticinante. 
A revelación, aquilo que escoitáramos presaxiado coas cores máis si- 
nistras, que o fixera afastarse do mundo e procurar os grandes abis- 
mos das alturas e a soidade natural, resúltanos agora un pouco esca- 
sa. O discurso grandilocuente e idealista herdado do romantismo, 
baseado nun sistema filosófico naturalista de grande empaque, é su- 
plantado polo ideal político dun liberal de provincias: o iberismo. E evi- 
dente que a expresión deste ideal está feita mediante a utilización dun- 
ha grande cantidade de recursos retóricos, procurando mesmo a 
ambigúidade do seu relato e facendo que algunhas nocións importan- 
tes aparezan sumidas na néboa, forzando así ao lector a unha análise 
interpretativa das súas palabras. Parece mesmo que o poeta fose cons- 
ciente da proximidade da súa ideoloxía na exposición do poema e pro- 
cedese a distanciar o seu vaticinio mediante a construcción dun dis- 
curso onde o ocultamento e a sustitución ocultativa' está sempre 
presente. Deste xeito o lector debe investigar quen é 


“aquela nobre pléiade 
de fortes no loitar, 

que a constancia heredaran 
dos bos e fortes pais, 

e nos férreos propósitos 
non consenten rival; 
que levan no semblante 
a palidez lanzal 

do turbulento insomnio 
e do rudo pensar: 
soldados valerosos 

de afanoso ideal, 
somellantes a aqueles 

que con ousado afán, 

na ruda Zernagora, 

de fortes, forte nai, 

amostrar fan as presurosas plantas 
á caterva de Agar”. 


Só despois dunha pormenorizada análise chega o lector á con- 
clusión de que se trata dunha definición dos españois. Por primeira vez 
no discurso pondaliano (logo voltará a acontecer, como xa vimos, no 
poema “A voluntade homérica”) a caracterización propia dos celtas 
serve de ornato para outro pobo, variando mesmo o sentido moral dos 
calificativos. O pobo español aparece agora caracterizado como “no- 
bre pléiade” de homes fortes e constantes, de férreos propósitos, que 
non consenten rival, semellantes a aqueles que son capaces de vencer 
aos árabes, á caterva de Agar (244). 

Resulta evidente o ánimo críptico do poeta. A revelación non po- 
de ser amostrada sen esforzo. Quen a recebe precisa romper as ba- 
rreiras herméticas do dictado sibilino e gañar a escura noticia despois 
dun labor analítico. Por outra banda, o autor, tras os encendidos po- 
emas de defensa da terra, con fortes chamadas á loita contra o inva- 
sor, caracterizado este unhas veces como romano, outras como per- 
sa Ou ateniense, non pode agora entrar en contradición por mor do 
seu discurso iberista. A ambigüidade e a ocultación serán as súas ar- 
mas máis eficaces. 

E acaso sexa esta unha das poucas pistas que nos permiten esta- 
blecer a relación entre a ideoloxía presente no autor implícito dos po- 
emas pondalianos e aquela que o autor real mantivo ao longo da súa 
existencia. Os documentos persoais que conservamos do poeta así 
como o testemuño dalgúns dos seus contemporáneos dannos conta da 
súa defensa do ideal iberista. Mais resulta evidente que a imaxe que nos 
fornece a lectura da súa obra lírica está en moitas ocasións ben lonxe 
de ter coherencia con esta ideoloxía. Así, é desculpable o erro come- 
tido por aqueles que sustentan a existencia dun “Pondal independen- 
tista” (245), xa que desde unha ollada estrictamente actual, o fervor 
e a insistencia no combate para libertarse do oprobio da opresión son 
con frecuencia elementos connotadores de tales posicións políticas. 


(244) Refírese a Agar, personaxe bíblica; escrava e esposa de Abraham, nai de 
Ismael e, por tanto, orixe dos ismaelitas, na actualidade dirixidos polo Aga-Kan. 

(245) RODRIGUEZ SANCHEZ, Francisco, Literatura galega contemporánea. 
(Problemas de método e interpretación), Edicións do Cumio, Vigo, 1990. 

E é aquí onde se nos plantea outra dúbida fundamental sobre a 
actitude pondaliana perante a propia poesía, dúbida que atinxe mes- 
mo á concepción global da súa obra e, tamén, a súa ubicación nun de- 
terminado período literario. Referímonos á oposición sinceridade / fin- 
ximento. A sinceridade como factor fundamental da expresión da 
sentimentalidade romántica e realista, o finximento como elemento in- 
novador que motiva unha posición ben distinta perante a propia es- 
crita. Algúns anos máis tarde Fernando Pessoa ha de expresar esta 
idea no seu célebre verso “o poeta é um fingidor”. 

Pois ben, páxinas atrás sinalámos a posibilidade de interpretar a 
obra de Pondal como resultado dun exercicio de sinceridade proveniente 
do romantismo. Fundamentámos a nosa actitude na crenza de que por 
tras dos poemas misóxinos do autor (que serán tema dun capítulo pró- 
ximo) só podía existir, dada a intensidade da aberración sexual alí co- 
municada directamente polo eu lírico (só nunha ocasión metamorfo- 
seado nun eu escénico na figura de Mouco), unha actitude inxenua, 
resultante da esaxeración deste principio romántico. Ora ben, esta ac- 
titude contrasta na obra pondaliana coa perfección formal, presente 
non só no aspecto léxico, rítmico ou estrófico, senón tamén na expo- 
sición dos contidos, sabiamente difuminados entre as bambalinas da súa 
retórica cando o autor advirte que este distanciamento é preciso. 

Resulta evidente que en Pondal a procura dunha nova linguaxe 
vai apuntar cara á suxerencia. A ambigúidade e o distanciamento pon- 
dalianos tratan de non dicir as cousas con claridade definitoria, se- 
nón mediante unha ocultación neboenta e a creación dunha atmosfe- 
ra que suma ao lector na percepción dunha verdade que é, antes de 
nada, intuitiva. Por máis que en Pondal haxa unha vontade ideolóxi- 
ca, de implicación do lector na ideoloxía do autor, o enorme rodeo que 
dá para conseguir o seu obxectivo fai que en ocasións o límpido cris- 
tal transparente da linguaxe, construído exclusivamente para deixar- 
nos contemplar o que hai alén del, se torne cheo de bafo e sexa, pois, 
a linguaxe, o cristal, o que ocupe o lugar máis céntrico da contem; 
plación. 

E este un proceso non alleo á oposición entre o eu lírico e o eu es- 
cénico, as dúas modalidades da voz pondaliana. 

E esta oposición sinceridade / finximento sería, sen dúbida, un 
dos factores fundamentais na evolución da obra pondaliana por canto 
supón un abandono paulatino dos principios da estética romántica. 
Nos Queixumes, por tanto, poderíamos encontrar a presencia das dú- 

as actitudes, se ben resulta evidente que a parafernalia formal comeza 
a ser prioritaria. 

Tamén a revelación, como veremos ao falar da misoxinia pon- 
daliana, virá posta en boca de personaxes femininos. Así no poema 
“Rei dos castros, castro forte” encontraremos á doce Maimendos, fi- 
lla do bo Contemunde, contemplando o castro Nemenzo, présa do va- 
ticinio sobre o futuro dos fillos dos vellos celtas: 


Así a túa formosura 

respete o futuro tempo, 

e na túa nobre fronte 
conserves o nobre selo, 

que é propio tan só dos fortes 
que ao tempo non se renderon: 
e sexas doce lembranza 

dos días que feneceron, 
daqueles que inda virán 

a poboar noso eido, 

e pasado tempo antigo 
chamarán ao noso tempo” (246). 


Se o normal na poesía pondaliana é a presentación de tres niveis 
temporais, de xeito que esta triplicidade permita ao autor, ollando pa- 
sado e futuro desde o presente, converter en utópica a ollada nostálxi- 
ca no que poderíamos denominar, como unha das tendencias funda- 
mentais vinculadas á expresión da profecía pondaliana, utopización da 
nostalxia, no vaticinio realizado pola doce Maimendos, así como na- 
quela breve frase de tres versos que encontrábamos ao remate do po- 
ema do pastor celta Temunde, “A hora en que o doce luceiro” (247), 


(246) Id. p. 68-69. 


(247) Os versos en cuestión din: 
“e cando o fillo dos celtas, 

no tempo que está por vir, 
pensativo camiñante 

pase quezáis por aquí; 

cando no tempo en que xía 

se vexa a lúa lucir, 

dirá ó verte desde lonxe: 

-O valente Brandomil, 

saído da xentil e boa raza 

dos celtas, repousa alí”. Id. p. 53. 

exemplar para comprender esta triplicidade temporal da poesía pon- 
daliana, a profecía exprésase desde o pasado, sen a intervención do 
presente. Esta actitude, certamente curiosa e mesmo contradictoria 
marca outra das referencias a ter en conta para comprender a evolu- 
ción da poesía pondaliana. Referímonos ao feito de que o tempo pa- 
sado, ao converterse en tempo desde o que se realiza o vaticinio dun 
futuro de gloria, adquire, por este simple feito, unha condición deca- 
dente, como se o poeta, despois de amostrarnos, através da configu- 
ración da súa vontade regresiva, o moito valor que para el ten o tem- 
po pretérito, como expresión propia dunha sociedade utópica, modélica 
dentro da súa comprensión do mundo, agora dubidase da súa actitude 
e, amostrándonos á doce Maimendos cantando a súa nostalxia do pre- 
sente, procedese a facernos un aceno de descreimento, suxerindo mes- 
mo unha visión do céltico como ruína, como civilización en devacle. 


Tal ao son da harpa xemente 
cantaba a doce Maimendos, i 
filla do bo Contemunde, 
entre os fortes o primeiro: 
que do eido dos seus maiores, 
no Támara, estaba vendo 

o grande castro garrido 

nun día escuro de inverno, 

en que as uces montesías 

se domeaban co vento; 

e a voz da doce meniña 

íase ao lonxe perdendo (248). 


O poema merece ser reinterpretado neste sentido, por canto re- 
presenta unha expresión singular daquilo que Jorge Luís Borges de- 
nominaría cen anos máis tarde nostalxia do presente (249). Así, a na- 
rración da plenitude do seu tempo implica na voz da cantora a presencia 
da piedade, incorporando, deste xeito, a idea do paso dos días e dos' 
anos como un elemento destructivo e incontrolable. 

Así o esquema tradicional pondaliano 


A Presente | Futuro | 
(248) Id. p. 69. 


(249) BORGES, Jorge Luís, La cifra, Alianza Editorial, Madrid, 1982. 


| Pasado 

á 


convértese agora en 


f | Pasado | Futuro | | 


Diríamos que o presente, ao desaparecer como tempo xerador da 
angustia histórica pondaliana, cede as súas características ao pasado 
e, deste xeito, o pasado se desidealiza, ficando unicamente o futuro 
como emblema da esperanza. Esa civilización da memoria de que fa- 
lará Risco manifesta deste xeito a súa primeira quebra. Pondal rene- 
ga, por un momento, no breve lapso duns poucos versos aparecidos 
en dous poemas, da súa vontade regresiva e o carácter de restauración 
arqueolóxica da súa poesía adquire tintes neoclásicos ao ser contem- 
plado o pasado como un conxunto de ruínas. E esta nostalxia do pre- 
sente, ubicada no canto da doce Maimendos, concebida como unha 
súplica en favor da perduración do presente glorioso, anima, sen dú- 
bida, unha actitude distinta, por canto a nostalxia habitual do pasa- 
do, posta normalmente en boca do autor ou de personaxes coetáne- 
os, ao mudar agora de tempo, por medio dun simple artificio formal 
que realiza o poeta, acostumado a emprestarlle o seu discurso a per- 
sonaxes creados, desvirtúa enteiramente o esquema primordial. 

Vemos, así, como o xogo formal e a procura de distanciamentos 
conlevan a aparición de importantes quebras conceptuais na visión glo- 
bal do autor. Este feito demóstranos a traslación do ámbito do conti- 
do para o da forma que comeza a abrollar incipientemente na súa 
actitude compositiva. Neste sentido, debemos salientar unha vez máis 
a importancia que adquire o elemento dramático en Pondal ou, por di- 
cilo con palabras repetidas, a sustitución do eu lírico polo eu escénico. 
De tal xeito que se, no poema “Rei dos castros, castro forte” de que 
falamos, procedésemos a suprimir a última das estrofas, aquela en que 
un narrador interrompe o discurso precedente para indicarnos que to- 
do o anterior está dito pola voz dunha harpista xemente chamada Mai- 
mendos, encontraríamos que esa expresión do eu lírico pondaliano, 
repetida en moitos outros lugares dos Queixumes, encaixaría perfec- 
tamente dentro do esquema xeral de nostalxias do autor. Mais Pondal, 
como fará nalgunhas variantes doutros poemas, introduce eus escé- 
nicos como portavoces do seu propio fluído e aquilo que inicialmente 
podería pertencer á súa voz e, por tanto, ao seu tempo, ao distanciarse 
desvirtúase, dando lugar así a este paradóxico sentimento da nostalxia 
do presente. 

Por tanto, esta contraposición entre estas dúas visións da profe- 
cía, as que temos denominado utopización da nostalxia e nostalxia 
do presente; constitúen outro dos elementos contradictorios da diná- 
mica evolutiva pondaliana e sinalan outro dos indicios do que, como 
veremos ao falar do decadentismo pondaliano, cabe entender como 
poesía finisecular. A mudanza que se produce desde unha a outra é 
producto, fundamentalmente, da vontade distanciadora do autor e 
do emprego do eu escénico. E este desprazamento, que mesmamen- 
te poderíamos supor como un desliz do poeta, supón a desviación do 
obxecto da ollada desde a expresión da ideoloxía para a forma litera- 
ria. Deste xeito, e en base ao exposto ata agora, poderíamos afirmar 
que o formalismo pondaliano xorde como resultado da desaparición 
do presente ou; o que vén sendo o mesmo, como mostra da supera- 
ción do realismo. 

Cabe salientar o feito de que os dous últimos poemas proféti- 
cos pondalianos presentes nos Queixumes se sitúen no remate, ocu- 
pando o último e antepenúltimo lugar, como se o autor quixese dei- 
xar un halo de esperanza e fechar así o libro toa presencia grata da 
futuridade. 

“As mofas bafúas”, un breve poema onde a contraposición típica 
da moral pondaliana é apresentada a través do tema da perduración (o 
negativo perecerá e o positivo non morrerá), é o primeiro motivo des- 
te finale que retomará a continuación o primeiro tema do libro (“Polo 
baixo cantando”, invertido agora para darlle circularidade ao volume) 
en “Polo alto cantando”. Esta inversión, á procura da altura, mostra 
dos signos inequívocos que en Pondal subliñan a vontade ascensional, 
é mostra do carácter esperanzado da profecía pondaliana. 

Diríamos que en Pondal o exercicio do vaticinio ten un carácter be- 
néfico e positivo. Pondal profetiza en tanto que confía e a súa fe é o 
iberismo. Mentres este se mantén como unha opción política asequi- 
ble, o discurso do autor aparece vinculado ao ámbito da revelación e 
da aristocracia e, cando este desaparece do horizonte de esperanzas 
políticas do autor, o decadentismo asume o papel principal, conver-* 
téndose no cabalo que tira, finalmente, do carro da súa lírica. Se esta 
tensión manifesta, aínda, un desequilibrio optimista no ámbito dos Quei- 
xumes, no conxunto da súa obra lírica decantarase finalmente polo equi- 
librio, de xeito que o poeta, que en ningún caso foi un poeta realista, 
aínda que percorrese os contornos do realismo mesmo para afastarse 

del, encontra así o camiño para a fuxida idealista finisecular. 

Neste sentido cabe entender as palabras de Méndez Ferrín cando 
afirma que: 


“existe unha relación de causa-efecto entre a ascen- 
sión da conciencia obreira e a reacción idealista que se 
opera na Europa de fins do século XX. (. .:) percúrase un- 
ha arte máis esquisita, máis espiritoal, máis ideal, que fu- 
xa dunha realidade que xa non resulta satisfactoria. E es- 
te idealismo comporta unha escisión entre poesía e 
ideoloxía, un desleixamento da función didáctica da lite- 
ratura. A vivencia suplantará á razón, a arte pola arte 
fará a súa entrada nas literaturas europeas. Parnasianis- 
mo, simbolismo, prerrafaelismo, Carducci, Huyssmans, 
serán outras tantas formas da reacción idealista. Unha 
pantasma ameaza Europa, proclamaron Marx e Engels no 
seu Manifesto Comunista(l...) Pro Galicia, non. (...) O no- 
vo escritor decimonónico ignora ó proletariado e non te- 
me, antes ama, Ó labrego. En consecuencia, do mesmo 
xeito que temos visto que non foi posible un realismo bur- 
gués, constatamos que tampouco non o foi un idealismo 
evasionista” (250). 


Sen embargo, do que podemos deducir da análise da obra ra 
daliana, ese idealismo evasionista comeza a producirse segundo se ac 1e- 
ga o novo século e se agudiza a doenza psíquica do autor. deta 
mos falar, por tanto, empregando o texto citado como referencia, a 
existencia de dúas actitudes contrapostas na obra pondaliana que se 
manifestan con distinta intensidade segundo o momento da vida do au- 
tor, inclinado na súa xuventude máis cara á primeira e na súa vellez ca- 
ra á segunda. As que poderíamos denominar: 

-idealismo de compromiso. 

-idealismo evasionista. | 

No último dos poemas dos Queixumes a alma, como unha escu- 
ra sibila, capaz de adiviñar o pasado e o futuro, agoira desde o seu es- 
pacio visionario primordial (isto é, entre as árbores, mentres soa o ven- 
to) o porvir da patria, ao tempo que fai un reconto dos cerda e 
temas espallados ao longo do libro e vinculados á expresión metatóri- 
ca da loita contra a opresión. 


(250) Id. p. 23. 

Así como cousas 

da boa Zernagora, 

dos oprobios da serva Mesenia, 
dos parias e ilotas. 


Dos servos da gleba, 

dos pobos ignaros; 

de nobres vinganzas 

do rudo Espartaco; 

ida fatal servidume da terra, 
dos eidos escravos! (251) 


Mais a expresión visionaria, agoirante, da poesía de Pondal non fi- 
ca recluída nos Queixumes, antes ben está presente noutro dos aran- 
des poemas pondalianos, xa mencionado neste traballo á hora de ex- 
plicitarmos o concepto de lingua no poeta, referímonos ao poema “A 


fala”. Nel o poeta exercit 
ER a novamente a profecí ici 
da lingua e da patria. prolecía e vaticina o futuro 


“e co tempo serás 

un lábaro sagrado 

A ao triunfo guiará 

Ti, sinal misterioso 

dos teus fillos serás 

que plo mundo dispersos 

e sen abrigo van; 

(O 

Serás épica tuba 

e forte sen rival, 

que chamarás aos fillos 

que aló do Miño están, (252) 

Agora, o profeta pondaliano procede a reunir aos galegos, re- 

matando así co drama da emigración, e esa religación patriótica é 
previa á unión política de Galicia e Portugal, baseada na identidade 


(251) Id. p. 120. 
(252) Id. pp. 124-125. 

cultural e lingüística, para constituir o grande estado do renacemen- 
to céltico. 

O poema “Visón” significa a concentración da profecía e do ide- 
al iberista na irmandade galaico-portuguesa. 


Os fillos dos celtas 

de lonxe están vendo 
cal soen os pinos 
movidos co vento. 

De lonxe abrazados 
cos fillos do Luso 

de frentes de ferro, 
de lonxe abrazados, 
de lonxe están vendo. 


As dúas fadas presentes no poema, Temunde e Contemunde, pro- 
ceden a espallar o seu vaticinio, con exclamacións moi semellantes ás 
que a voz lírica pondaliana empregara, sen ningún tipo de filtro inter- 
medio, no poema “Boandanza, saúde”. E este vaticinio consiste fun- 
damentalmente na idea da grandeza posible como producto do reen- 
contro histórico dos dous pobos irmáns. 

Ademais de todo isto, na poesía pondaliana hai un elemento fun- 
damental á hora de entender a súa filiación netamente revelativa, o 
seu carácter vaticinante, profético. Referímonos, claro está, á es- 
tructuración triple do tempo pondaliano. Tal e como temos demos- 
trado ao falarmos do pastor celta Temunde e do poema a el dedica- 
do nos Queixumes, Pondal establece unha conexión directa entre 
O pasado e o futuro de xeito que o seu complexo de regreso expre- 
sado a través do desexo de retorno á infancia, á era arcádica, ao tem- 
po dos celtas, é, tamén e sobre todo, a expresión da súa vontade pa- 
ra construír o futuro: 


e cando o fillo dos celtas, 
no tempo que está por vir, 
pensativo camiñante 

pase quezais por aquí; 
cando no tempo en que xía 
se vexa a lúa lucir, 

dirá ao verte desde lonxe: 

O valente Brandomil, 
saído da xentil e boa raza 
dos celtas, repousa alí (253). 


Diríamos que, en Pondal, sen haber propiamente unha vontade 
regresiva, de retorno ao pasado, este, coa súa irrupción idealizada, co 
seu mundo cheo de patróns de comportamento que connotan sempre 
plenitude, é o modelo que se pretende establecer como parámetro 
do futuro. 

Neste sentido é moi importante ter en conta o papel prioritario 
xogado polo elemento lingúístico e polo propio concepto de lingua 
en Pondal, xa que esa “fala de Breogán” será o vehículo conforma- 
dor do rexurdimento histórico e o elo que una nunha forte cadea 
aos pobos galego e portugués. Como xa se explicou, para Pondal a 
lingua tiña un valor imprescindible por canto era portadora dos vellos 
acentos da patria e porque era o elemento cultural que unía, na súa 
visión, aos galegos actuais cos celtas primitivos. Así, para o poeta que 
escoita máis que ve a ambigua sonoridade das palabras do galego (e, 
fundamentalmente, dos topónimos) é portadora dos elementos reve- 
lativos. Deste xeito a súa poesía adquire un carácter misticamente lin- 
gúístico e formal, por canto o poeta cre ver na simple pronuncia das 
palabras marabillosas da lingua orixinal un elemento ideal e mesmo 
divino, dentro do seu panteísmo primitivista, que actúa como escon- 
xuro perante o mundo e a morte. Poriso a lingua aparece asociada, 
como vimos, á idea de harmonía e de bondade, xa que o concepto de 
lingua pondaliano non está nada lonxe das connotacións telúricas que 
para el teñen os sonidos das copas dos piñeiros. Aínda que non poi- 
damos afirmar que Pondal chega ao formalismo literario mercé aos 
seus coñecementos e crenzas de orde linguística si podemos ver que 

a coincidencia de ambos os dous factores suscita na interpretación da 
súa obra unha curiosa harmonía, por canto é certo que en Pondal a 
palabra ten sempre ese carácter máxico, vehículo e soporte do vati- 
cinio e do visionario. É 
Tal e como temos afirmado: 


“en Pondal a toponimia non só serve para evoca-la pai- 
saxe senón que, máis ben, e dentro do anceio pondalia- 


(253) ld. p. 53. 

no de regreso ás raíces, conforma un desexo de a 
lingüístico. A toponimia cumpre entón unha función de 
‘linguaxe orixinaria’, a mención dos nomes de lugares éo 
camiño que Pondal segue para falarnos na lingua do ge 
de tempo mítico’. Así pois, a toponimia acada en Ponda | 
un curioso fonosimbolismo. Exemplifica a “Vella música - 
perdida”, a “Fala dos pais do país”. Daquela, o emprego dos 
nomes de lugares en Pondal non é só unha referencia ó 
seu ‘complexo de Anteo’ senón que, como a árbore, o cam: 
panario, é tamén o eixo que conecta a terra co ceo. A súa 
mención é, pois, un signo máis de elevación. Os topóni- 
mos non transcenden só como palabras que designan OS 
lugares onde transcorreu a infancia ou onde viviron os que 
fundaron a patria, senón que é o ar que respiraban - 
homes, a maneira en que eses homes deitaron no VENT 


a súa visión da TERRA” (254). 


En xeral podemos encontrar no conxunto da obra pondaliana o 
seguinte esquema rector sobre o papel significativo do tempo: 


Tempo pasado 
Tempo presente A poesía 
Tempo futuro A ideoloxía 


O iberismo 


O que, posto en relación co pensamento da Escola de SS 
(255) e, en concreto, co de Cassirer, Gadamer e Durand, non deixa 
de encontrar unha fermosa correspondencia que máis adiante apro- 


veitaremos: 


Autor Pasado Presente . Futuro 

Cassirer Mito Linguaxe Logos 

Gadamer Pre-xuizos Linguaxe Metalinguaxe 

Durand Est. místicas Hermenéuticas Esquizomorfas 

Pondal Mito Poesía Ideoloxía 
(254) Id. p. 122. - 


i i i ión de los símbolos. Herme- 
255) Tomo a idea do esquema do libro La interpretación 
a y lenguaje en la filosofía actual de Luís Garagalza, Ed. Anthropos, Barcelona, 1990. 

IV.4. O elemento popular e o elemento culto 


Resulta evidente para calquera lector que se achegue á obra do 
noso poeta que, por debaixo do seu complexo entramado de sianifi- 
cacións, existe unha certa duplicidade consistente na mestura de ele- 
mentos populares (temáticos e estilísticos) con elementos cultos ro- 

l ducíndose deste xeito unha síntese na que, por unha dobre va 
procede a culturizar o popular e popularizar o culto. Si 
| Desde O mesmo inicio das análises críticas sobre a obra ponda- 
liana inaugurouse o tópico do autor como ser moi cultivado, lector 
en varias linguas e influenciado nos seus propios versos polas aporta- 
cións dun importante e significativo conxunto de autores alleos e pa- 


ara A primeira en dar a voz de alarma sobre este feito foi Emilia 
ardo Bazán ao sinalar que: 


Mas lo que aquí hace al caso, es que la. obra de Mac 
pherson marcó huella indeleble en Pondal, y que en aque- 
llas ficciones grandiosas, donde se mezclan fragmentos de 
verdaderos poemas bárdicos con la labor de imitación del 
poeta moderno y reflexivo, hábil en asimilarse el espíritu de 
la edad pasada, encontró su camino el bergantiñán quien 
sigue prefiriendo esas viejas reminiscencias gaélicas a los 
clásicos latinos e italianos que conoce y maneja familiar- 
mente: (Pondal es el más instruído de los poetas gallegos) 
Y de aquí resulta su originalidad” (256). | 


i - feito marcou, desde moito antes de morrer a recepción da súa 
e ra, tal e como podemos comprobar lendo os comentarios que pu- 
ican Os xornais e revistas de Galicia con motivo da súa morte: 


“o 
o Curros nascera a seu tempo; Pondal nascera póstumo. 
or iso Curros é popular como x'óera en vida. Por iso Pon- 


dal -intraducible a ningunha lingua estrana- somente é gus- * 


tado pol-os homes d'esprito algo fino. Certo que un día c'os 
tristeiros conceutos da campana d'Anllóns consiguiu che- 
gare is oubidos do pobo galego. Pro os sons d 'aquela cam- 
pana fono esmorecendo, c'os queixumes dos pinos, as im- 


(256) PARDO BAZÁN, Emilia, “Luz de luna” en De mi tierra, p.76. 

precazóns de Breogán, as voces de xesta da raza que o bar- 
do bergantiñán soupo escoitar e recoller na beira mar da 
costa da morte, no confín dos verdes castros de ceio brete- 
moso e nos irtos chans das gándaras esquivas, xa pasaron 
como cousas vagas diante dos oubidos da multitude que soio 
pode ainda prestarlle atención ós ruídos sonorosos mais non 
decatarse de matices nin de finuras esprituales” (257). 


Fermín Bouza Brey, que tivo a oportunidade de coñecer, cando 
menos en parte, o conxunto de libros manexados por Pondal ao lon- 
go da súa vida, enumera os seguintes: Ossián, pola tradución france- 
sa de Christian (258) de 1867, Virxilio, Milton (259), Dante (260), 
Tucídides e Plutarco por traducción italiana sen especificar, Shakes- 
peare (261), Heine, a quen le en francés, Monti e Leopardi, aos que 
coñece en italiano, Tasso (262). Homero (263), Byron (264) e Boi- 
leau (265). O trato de Pondal con todos estes autores, a aínda con ou- 
tros, fica claramente referenciado no conxunto do seu epistolario, on- 
de encontramos fragmentos tan elocuentes como os que seguen: 


“El libro de Byron, que el Sr. Valdés ha de traerme, no 


(257) Sen asinatura, “No aniversario de dous poetas. Curros e Pondal”, A nosa 
terra, n? 47-48, A Coruña, 10 de Marzal de 1918. 

(258) Ossian, barde du III siecle. Poemes galeiques recuillis par James Macp- 
herson tradution revue sur le derniere edition auflaise et precedée de recherches cri- 
tiques sur Ossian et les caledoniens par P. Christian, Paris, Librairie de L. Hachette 
et Cie.: Boulevard Saint Germain, núm. 77, 1867. 

(259) Paradise Lost, with copiosus notes explanatory and critical parthy se- 
lected from Addison... 1850, Paris. 

(260) La divina Commedia di Dante Alighiere con Spiefazioni tratte dai mi- 
alodri Commentari e colla vita di Dante da Giovanni Bocaccio, Paris, Librairie de Fir- 
min Didot Freres, fils et Cie., Imprimeurs de L'Institut de France, Rue Jacob, 56, 1856. 

(261) The Works of William Shakespeare, London, George Routeoglo and sons, 
S. A. Edited bu Charles Knight. 

(262) La Gierusalemme liberata e L'aminta di Torquato Tasso, París, Firmin Di- 
dot, 1850. 

(263) Les Auteurs grecs expliqués d'aprés unha methode nouvelle par deux tra- 
dutions franáaices l’une litterale et justalineaire presentant le mot a mot franáais en 
regard des mots grecs correspondants l’autre correcte et precedée dun texte grec 
avec des arguments e des notes para une societé de professeurs e d'hellenistes, Pa- 
ris, Hachette, 1882. 

(264) Na mesma colección que o anterior. 

(265) Oeuvres de Boileau, nouvelle edition conforme au texte donné par M. 
Berryat... Paris, Garnier Freres, librairies editeurs. 

es uno de cubierta roja (encuadernación holandesa, tama- 
ño mavor y cantos dorados) sino otro chico y en rústica que 
ha de estar dentro del baúl grande que tuve en la posada de 
Amor. Los libros de Horacion, que se distinguen por su cu- 
bierta verde (todos en rústica), uno debe estar en el mismo 
baúl y los otros en el estante de ese despacho. Son estos por 
todos, 8 pequeños volúmenes, y además otro folletito del 
mismo color verde y tamaño que dice: Ars Poética o Epís- 
tola ad Pisones. El otro se titula Elementos de Literatura 
por Coll y Vehy” (266). 


“Por aquí me entretengo ahora en leer la Vie de Jesus 
de Ernest Renan y también ojeo bajo los pinos al epicúreo 
Beranger(sic)” (267) 


Estamos, por tanto, perante un autor que, como dicíamos no ini- 
cio, vai suplantar o diálogo, esixible a todo autor, coa diacronía da súa 
propia tradición polo diálogo co popular, ao tempo que alterna este 
co diálogo cos autores clásicos e pertencentes a tradicións alleas. 

Sen embargo, este diálogo co popular deixa moi escasas marcas 
na súa obra, de xeito que se procuramos poemas onde a influencia 


temática sexa directa encontrarémonos con moi escasas mostras. De. 


feito que se atendemos exclusivamente ao poema como unidade só po- 
deríamos mencionar os seguintes poemas: “Ouh, mazarico que can- 
tas”, “Dous rapaces non sei onde”, “Penedos de Pasarela”, ““A som- 
bra tecida”, “Gandra esquiva de Moureda”, “San Pedro de Brandomil”, 
“O Barcés é montañés”, “Cándo Eduardo Pondal”, “Indo polo cami- 
ño”, “Pra Xaniño”, “O Mucho”, “Eu son galleguiña”. Téñase en conta 
que moitos deles non son máis que anotacións publicadas con poste- 


rioridade á súa morte e que, con certa probabilidade, non estamos máis 


que perante borradores inacabados ou, aínda, simples xogos sen au- 


téntica vontade estética destinados irremisiblemente á papeleira. 

Mais lonxe do encontro do canto popular dentro do poema con= 
siderado como unidade podemos asistir á presencia moi reiterada ao 
longo de todos os textos líricos do autor de elementos que nolo ven- 
cellan coa tradición do canto popular. Estes serían basicamente: 


(266) FERREIRO, Manuel, Pondal. Do dandysmo á loucura. (Biografía e co- 
rrespondéncia). Ed. Laiovento, Santiago de Compostela, 1991, p. 187. 
(267) ld. p. 88. 

1.- a apóstrofe a elementos da natureza. 
- lugares. 
- animais. 
2.- a presencia de antropónimos (Mouco, Xan) non heroicos (he- 
lénicos ou célticos). 
3.- a forma de romance heptasilábico con rima asonante nos ver- 
sos pares (aínda que o romance tradicional era octosilábico). 


Cabe sinalar, igualmente, a falta de atención por parte do poeta 
a todo canto non pertenza ao seu propio mundo interior, de xeito que 
podemos sinalar a ausencia do pobo, tan típica do realismo. Os per- 
sonaxes pondalianos, como xa temos visto, son case sempre individuais 
e nunca colectivos. Estes, cando aparecen, son abstractos, designan en- 
tidades como fillos, grei, raza, xente, tomados da ideoloxía liberal da 
mocidade do autor, e carecen por completo de referentes sociais e his- 
tóricos. A ollada pondaliana procura enaltecerse afastándose do pró- 
ximo, tornándose distante, aristocrática e sublime. 


IV. 5. Análise comparativa de Rumores de los pinos e Queixu- 
mes dos pinos. 


Sustentamos a teoría de que xustamente o percurso que vai des- 
de Rumores de los pinos a Queixumes dos pinos é o camiño que 
leva a aparición do simbolismo en Galicia. Non só a tradución da pri- 
meira versión española, senón as numerosas modificacións presen- 
tes nos textos así como a supresión ou engádega doutros poemas per- 
mítennos encontrar nestes indicios importantes sinais dunha evolución 
estética. 

Neste sentido interesannos especialmente as manifestacións de 
Amado Ricón Virulegio cando entende que: 


“En 1856, en época tan temprana de la carrera poé- 
tica de Pondal, podemos acusar estos elementos estéticos 
en embrión, que despues constituirían el meollo de la be- 
lleza en su poesía, a pesar de que el poeta se vio forzado 
a seguir la estética romántica, dado. el ambiente y las cir- 
cunstancias socio-culturales. En realidad el alma poética 
de Pondal sentía de diferente modo, y su rica fantasía ela- 

boraba nuevas formas de expresión. (...) 

...estando muy lejos de la intención artística de Pon- 
dal el querer reproducir una imagen realista (...) El poeta 
lo que pretende es crear sinteticamente un estado social y 
psicológico proveniente de lo anterior, que contraste con 
la nueva ola de democratismo e igualdad, para lo que echa 
mano de recursos artísticos desusados hasta entonces, 
tales como el símbolo o imagen simbólica, que encierran 
un contenido hondo, pero diluído en la vaguedad de su 
significado. (...) 


Dentro de esta misma corriente ilusoria, irracional Y 


abstracta en que todo son sugerencias de mundos oníricos 
o de futuras realidades imaginadas en un presente del po- 
eta; en la línea subjetiva laberíntica escarbada en lo más 
recóndito del alma poética de un Pondal singular y con- 
temporáneo nacen (...) versos en los que priva la incerti- 
dumbre y vaguedad implicadas de un fuerte tono proféti- 
co que el poeta se arrogó desde muy temprano. (...) 

De una poesía de combate abierto y protesta política 
pasa a versos donde este tema se da a conocer con sutile- 
za artística, desvaído en símbolos caracterizadores de esa 
preocupación constante del poeta.” (268) 


Trátase, por tanto, dun acontecemento de especial importancia xa 
que manifesta como o simbolismo galego parte do realismo e mesmo 
como nos nove anos que van desde 1877 a 1886, datas unha e outra 
de publicación de cada un dos volumes, coinciden plenamente co pe- 
ríodo no que, logo da desfeita do federalismo, torna o predominio do 
cultural-teórico e ten lugar a transición ao rexionalismo. Se pensamos 
que Pondal levaba traballando nos Eoas polo menos desde 1858, tal e 
como teñen demostrado María Teresa López e Manuel Ferreiro (269), 
non nos queda senón recoñecer que a concepción xeral do iberismo ti- 
vo un enorme peso, intelectual e afectivo, sobre a súa creación, orixi- 
nando, por tanto, a decadencia destes ideais unha mudanza significa- 
tiva na súa escrita. 


(268) RICON VIRULEGIO, Amado, Estética poética de Eduardo Pondal, Edi- 
ciós do Castro, Serie Liminar Filoloxía, A Coruña, 1985, pp. 30-35. 

(269) LOPEZ, María Teresa e FERREIRO, Manuel, “Pondal publicou un adianto 
do que foron “Os Eoas” no 1858” en A Nosa Terra, n° 337, Vigo, 14 de Abril de 1988. 

Así, determinados sinais presentes nos Queixumes e ausentes nos 
Rumores dannos conta de como a perda de efectividade do ideal ibe- 
rista conduce á aparición do ideal estético do decadentismo, que com- 
parte o espacio dos Queixumes con outras tendencias. 

Tal e como ten manifestado don Ricardo Carballo Calero (270): 


\ 


\ 


“En primeiro termo, os Queixumes representan fren- 
te aos Rumores un reforzamento da súa vontade de ser-po- 
eta en galego. Queixumes é unha revisión de Rumores pra 
convertir iste libro bilingúe nun libro galego”. 


Mais se a mudanza de lingua é unha variación sustancial non o 
é menos o feito de que o Pondal dos Queixumes esquece o influxo 
de Zorrilla ou de Espronceda, tan presente nos Rumores, para aden- 
trarse por unha senda propia, consciente xa da particularidade da súa 
voz e empeñado na construcción dun mundo poético que revela am- 
plamente o seu desexo de anovamento. Así, cabe salientar como 
un dos recursos retóricos fundamentais empregados por Pondal á ho- 
ra de proceder a crear a suxestión simbolista (o que temos denomi- 
nado desprazamento adxectivo) aparece unicamente nos Queixumes 
como unha variación sustancial con respecto aos Rumores. Carba- 
llo Calero observa este feito aínda que rexeita valoralo como unha 
mudanza fundamental: 


“É de ouservar que na versión galega está evitada a voz 
bardo, que na castelá figura tres veces. Anque en Queixu- 
mes o termo bardo é característico, niste caso evitouse coi- 
dadosamente, sendo sustituído por vago: co mesmo criterio 
que induciu ao poeta noutras ocasións a escribir os rumo- 
rosos polos pinos, as peregrinas e as vagamundas polas an- 
duriñas, a esplendorosa pola rosa. (...) Por outra banda, iste 
rodeo require do lector unha maor atención, o que supón 
un reforzamento na posición do poeta que esixe aquil es- 
forzo, e ao mesmo tempo testemuña que se dirixe a un pú- 
brico culto e refresivo. Tamén unha leve sombra de misterio 
cae sobre o poema meiante ista designación atributiva das 


(270) CARBALLO CALERO, Ricardo, Historia da literatura galega contempo- 
ránea, Ed. Galaxia, Vigo, 1981, p. 296. 

cousas, CO Que o testo cobra un certo valor de reserva que 
o acruxoa” (271). 


En xeral, e facendo unha táboa numérica das variacións presentes 


pc un e outro poemario, debemos considerar os seguintes 
atos: 


Título N de poemas N de versos 
Rumores de los pinos 21 977 


Queixumes dos pinos 91 3.022 


Dos poemas presentes en Rumores de los pinos 8 eran mono- 


língues casteláns (272), 11 eran monolíngies galegos (273) e 2 son * 


bilingües galego-casteláns (274). En Queixumes dos pinos unicamente 
encontramos 2 poemas bilingües galego-casteláns frente aos 89 poe- 
mas restantes escritos enteiramente en galego. Asimesmo hai que si- 
nalar que dos 21 poemas presentes en Rumores só 17 pasaron aos 
Queixumes, desaparecendo 4, o cal indica que a novidade de Quei- 
xumes con respecto a Rumores é de 74 novos poemas. Se temos en 
conta que os dous poemas bilingües xa figuraban en Rumores con- 
cluiremos que eses 74 novos poemas que centran a actividade de Pon- 
dal entre 1877 e 1886, datas da publicación dos dous libros, son froi- 
to da vontade monolíngúe do autor. Visto nun esquema porcentual o 
resultado sería o seguinte: 


Título Galego Bilingúe Castelán 
Rumores de los pinos | 52,38% 9,52% 38,10% 
Queixumes dos pinos | 97,80% 2,20% 0% 


Debemos, por tanto, partir da idea de que Queixumes dos pinos 


(271) Opus cit. p. 296-297. 

; (272) Os titulados “Pasajeros rumores de los pinos”, “Somos como dos riberas”, “No 
sé en que tierra estraña, entre que gente”, “No hay una fuente tan fresca y pura” De- 
sierto, pensativo y silencioso”, “Amor de marino”, “El sueño de primavera” y “El rapto” 

f (273) Os titulados “Meniña, rapaza nova”, “Ou terra de Bergantiños”, “Q'o teu pei- 
to hé menos branca”, “Os baixos Miñarzos son”, “Gundar, fillo d'Ouco”, “A volta ó eido” 
“A aposta”, “Hermesinda de Barcala”, “A fada Rouriz”, “Xente Allea” e “Langüelle” i 

(274) Os titulados “La nostalgia de la nodriza” e “El recuerdo de la patria”. f 

é un texto distinto, xurdido escasamente das ideas presentes en Ru- 
mores de los pinos, que aporta unicamente o 18,68% dos poemas e 
o 24,82% dos versos dos Queixumes. Ora ben, cabe sinalar que eses 
dous poemas que permanecen en forma bilingüe fano dun xeito moi 
significativo en tanto que neles Pondal vai efectuar unha ER PS 
da súa opinión sobre o uso de cada lingua. De tal maneira qùe se os 
analizamos con detalle descubriremos que: 

1. No poema “La nostalgia de la nodriza” de Rumores, que pasa 
sen título aos Queixumes, o galego aparece empregado unicamente 
para dar saída á nostalxia da muller doente que chora en Madrid e sen- 
te saudade da súa terra. A conversa, que se desenvolve entre a dona da 
casa en que habita, o médico que a atende e a nodriza, dá forma á 
expresión da saudade como doenza. ; 

2. No poema “El recuerdo de la patria. (Sobre motivos de Os- 
sián)”, que pasa sen título aos Queixumes, encontramos a conversa 
en castelán entre Cairbar e Gundariz. Este finalmente solicita (en ga- 
lego) do bardo Toimil que cante o esplendor do tempo pasado. O bar- 
do contéstalle en galego cunha longa disertación sobre o pinal de Fro- 
xán, o de Brumar, o cabo Nariga e o regueiro de Belouride. O 
bilingiísmo do poema serve para dignificar a lingua galega a través da 
idea de antiguidade que implica a palabra do bardo. 

Dos oitos poemas monolingües casteláns que figuran en Rumo- 
res só catro perviven traducidos nos Queixumes (“No sé en qué tierra 
extraña, entre qué gente”, “No hay una fuente tan fresca y pura”, 
“El cabo”, “El sueño de primavera”) mentres outros catro son desbo- 
tados polo autor que non os considera dignos de perdurar na súa obra 
galega. Vexamos cada un dos casos. 

1. “Pasajeros rumores de los pinos”. 

2. “Somos como dos riberas”. 

3. “Amor de marino”. 

4. “El rapto”. 

Das catro supresións consideradas, a máis estraña é a do poema 
inicial “Pasajeros rumores de los pinos”, encontrado máis tarde en ver- 
sión galega algo distinta e publicado por Carballo Calero (275), onde 
Pondal fai un excelente resume da súa poesía, de xeito que o poema 
pode ser considerado como unha especie de recetario básico da súa 
imaxinación, tal e como teremos tempo de ver máis adiante. 


(275) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961. 

A supresión de “Somos como dos riberas” resulta, ao noso en-* 


tender, sumamente significativa. Representa a negativa pondaliana a 
facer expresión do seu sentimentalismo amoroso e o inicio da inmer- 
sión no seu mundo dominado polo que temos chamado desprazamen- 
to do sentimento cara á vontade. Vexamos o contido do poema: 

Somos como dos riberas, 

Suaves y perfumadas, 

Que ansían verse abrazadas, 

Y hondo río separó. 

Llevemos así nosotros 

Nuestro destino insufrible, 

Sea unirnos imposible 

Pero amarnos, eso no (276). 


Existen toda unha serie de recursos no poema que dificilmente 
voltarán a repetirse na poesía pondaliana. En primeiro lugar está a pre- 
sencia dun eu lírico plural que engloba á voz que fala no poema (e que 
nada nos impede catalogar como a voz do propio autor) e á persoa 
amada. O distanciamento típico da poesía pondaliana, que emprega 
sempre os recursos do eu escénico, da apóstrofe ou do enmascara- 
mento do eu a través da terceira persoa, aínda non adquiriu a súa to- 
tal vixencia dentro das claves estéticas do autor. En segundo lugar, a 
presencia do sentimento amoroso (ansían, insufrible, amarnos) e da 
vontade unitiva (dos riberas, abrazadas, separó, unirnos) sinalan a pre- 
sencia de dous dos recursos tópicos do romantismo. A supresión des- 
te poema é, pois, un claro sinal da vontade de evolución estética de- 
señada por Pondal e significa claramente o abandono das pautas que 
rexían dentro do intimismo romántico. 

A supresión de “Amor de marino (277)” resulta tamén ampla- 


(276) PONDAL, Eduardo, Rumores de los pinos. Poesías, Santiago, Estableci- 
miento tipográfico de Manuel Mirás y Alvarez, 1877, p. 13. 

(277) 

Estaba Juan marinero, 

Firme sobre el marchapié 

De la gavia, hecho una furia, 

Dándose todo a Luzbel, 

Apenas con los balances 

Pudiéndose mantener; 

Rizos tomando a la cuadra 


+ 

* mente significativa. Estamos perante unha típica estructura poemáti- 


ca pondaliana que vai ser repetida con frecuencia ao longo dos Quei- 
xumes dos pinos. Un personaxe, Juan marinero, é descrito ao lon- 
go da primeira estrofa para, logo, na segundo, ser el quen leva adiante 
o discurso tomando a palabra. O tema mariñeiro e mediterráneo, coa 


Con zapatos de a diez. 
Echado atrás el sombrero 
Que el viento quería comer 
Bajo un chuvasco a la vista 
De la berberisca Argel; 

De pechos sobre el caballo 
Y haciendo del cuerpo C. 
Tostado tiene el semblante, 
El bravo lobo, pardiez. 

Por los ciclones del rudo 
Clima del Coromandel. 

Y la barba hecha una selva 
Y la pipa de través. 

Oh tu, flor de Cartagena 

La de los ojos suaves 
Capaces de sosegar 

A los mismos huracanes; 

Si es cierto que las mujeres 
De firmeza andais distantes 
Cuanto va que en tal momento 
Por otro, infiel, me dejaste? 
Y como yo cobro ahora 
Esta lona que Dios no arde 
A algún mozalbete imberbe 
Consentirás que te cace 
Los bioles y chafaldetes 

Y hasta la verga te cargue 
En un decir: hombre al agua, 
La relinga del pujámen. 


Llegaba aquí cuando el barco 
Dando un terrible vaivén, 

Con el penol de la gavia 

Bajo el agua quiso ver. 

Y lanzando un juramento 
Juan, mojado como un pez, 
Sintió, del agua salada 

En la impresión fuerte y cruel, 
Que el amor puede olvidarse 
Llegando salsa a beber. 

mención da “berberisca Argel ” (278) e a presencia dunha muller 
denominada “flor de Cartagena”, sitúanos, sen embargo, moi lonxe 
do habitual itinerario desenvolvido nos Queixumes de xeito que é moi 
doado postular esta carencia de unidade con respecto ao conxunto co- 
mo a razón da supresión do texto. Resulta importante observar, sen 
embargo, como a idea do “Amor de marino”, seguindo o tópico tra- 
dicional de “un amor en cada porto”, rompe co sentimentalismo amo- 
roso para concentrar a súa carga retórica na idealización do bravo lo- 
bo de mar que esquece os seus amores así como cae á auga empuxado 
pola forza do pao que sostiña a gabia do barco. Esta farfallonada pi- 
ratesca entronca moi ben coa misoxinia do autor. 

A mesma misoxinia que aparece no último dos poemas retirados 
de Rumores de los pinos intitulado “El Rapto”. O poema aparece pre- 
cedido dunha cita de Torquato Tasso, tomada da súa Gierusalemme Li- 
berata: 


Cogliam la rosa in sul matino adorno 
Di questo di, che tosto il seren perde (279); 


En nota a pé de páxina o autor advirte que “A los tímidos y es- 
crupulosos parecerá no muy santa la doctrina. Nosotros tampoco re- 
cordamos haberla leído en San Basilio”. O fragmento, escrito para xus- 
tificar a singulares teorías pondalianas sobre o amor, consta de pasaxes 
tan cheos de interese como o seguinte: 


Virgen de sabios mandatos, 
Naturaleza gentil, 

Tú del hombre a los oídos 
Constante, dices así: 

Tuya es, tuya, la doncella 
Que se te antoje elegir; 

Las rosas non guardan muros 
Injustos: en el jardín 

De la vida, el libre goce 

De Amor, yo no prohibí: 
Cuando la dorada fruta 

El el árbol veas lucir 


(278) Opus cit. p. 31. 
(279) Opus cit. p. 35. 

Trepa audaz, y por asalto 
Toma lo que es para ti; = 
La vírgen, tu dulce presa 

De guerra, sea servil: 

Yo bendeciré tu crimen, 
Impune raptor feliz. 


Solo tu, sociedad injusta, 
Digiste al hombre infeliz: 

Tú no beberás del agua 

Que corre, yo lo prohibí: 

Tú no cojerás aquella 

Rosa, preciso es sufrir (280). 


Sen dúbida, o fragmento que antecede, así como as notas e citas 
aclaratorias, deberon parecerlle excesivas ao poeta, aínda que nalgúns 
dos novos poemas que aparecerán nos Queixumes o mesmo tema se 
trate con iguais argumentacións. 

Desde o punto de vista da ubicación dentro do libro, os 21 poe- 
mas de Rumores de los pinos fican dispostos do seguinte xeito dentro 
dos Queixumes dos pinos: 


Queixumes 
Desaparece. 


Desaparece. 
19. 


Desaparece. 


(280) Opus cit. p. 38-39. 

Podemos concluír, por tanto, que os poemas de Rumores de los 
pinos foron alterados, modificados, corrixidos, cambiados de posición 
e de orde, aínda que todos eles conservaron a súa ubicación na cabe- 
ceira do novo libro, de tal xeito que nos primeiros trinta poemas de 
Queixumes dos pinos encontramos os dezasete poemas que se man- 
teñen de Rumores de los pinos ou, o que vén sendo o mesmo, que ne- 
se preámbulo inicial, composto polos trinta primeiros poemas, só hai 
trece poemas novos. 

Os catro poemas en castelán traducidos ao galego e conservados 
nos Queixumes dannos algunhas pistas sobre a orientación que esta- 
ba a seguir a estética pondaliana. 

O primeiro deles é o intitulado “No sé en que tierra estraña, en- 
tre que gente” que ocupaba o lugar número sete nos Rumores de los 
pinos. Se comparamos unha por unha as nove estrofas de que cons- 
tan tanto a versión galega como a castelán, advertiremos algúns sinais 
significativos e importantes. 


No sé en que tierra estraña, entre que gente, 
Por un parage inculto y desolado, 


Triste, y llevando el peso de su arpa, 
Solitario iba el bardo (281). 


Eu non sei por qué terra esquiva e dura, 
cal un decreto férreo lanzado, 

con escuro lóstrego na frente, 

iba o sublime e vago (282). 


Estamos perante a presencia dalgúns dos sinais máis característi- 
cos da evolución estética do bardo dos Bergantiños. O primeiro que 


(281) Opus cit. p. 17. 
(282) Opus cit. p. 28. 

chama a atención é a introducción dos dous versos centrais en que os 
sintagmas “decreto férreo lanzado” e “escuro-léstrego na frente” des- 
cobren unha nova maneira de construcción da imaxe. A palabra de- 
creto (disposición de carácter lexislativo que, sen ser sometida ao ór- 
gano adecuado, se promulga polo poder executivo en virtude dalgunha 
circunstancia determinada) adherida ao adxectivo férreo (duro, cons- 
tante, de virtudes semellantes ás do ferro) designa a obediencia do bar- 
do a unha lei de absoluta rixidez e dureza. O escuro lóstrego, unha 
das imaxes máis logradas da poesía do autor, sinala o encontro na 
súa fronte das dúas tendencias fundamentais na súa imaxinación, as que 
temos denominado complexos de Icaro e Anteo, o lóstrego abraiante, 
procedente das alturas e a escuridade da terra e do pasado. O “bardo”, 
por medio do correspondente desprazamento adxectivo, transfórma- 
se en “sublime e vago”. / 

A sexta estrofa resérvanos igualmente algunhas importantes no- 
vidades. 


Quizás, ay! del combate de la vida 
Cayó cansado sobre el suelo inculto; 


No de otro modo cae en la arena, 
Gladiador moribundo (283). 


Quezáis, jai!, dun homérico combate 
caío cansado no deserto adusto; 


non doutro modo cai na ardente area 
gladiador moribundo (284). 


Interésanos fundamentalmente a sustitución de “combate de la 
vida” por “homérico combate”. Isto é, o Pondal dos Queixumes in- 
corpora como novidade a presencia do helenismo. Se antes o comba- 
te era insulso e indefinido, agora, a partir da presencia dos poemas ini- 
ciais dos Queixumes, en que se analiza o tema da morte digna e se 
fai lembranza das figuras de Leónidas e Brásidas, o modelo do honor 
espartano asulaga a poesía pondaliana. 

O segundo dos poemas traducidos, “No hay una fuente tan fres- 
ca y pura”, revela escasas novidades, agás a conversión dos versos de 


(283) Opus cit. p. 18. 
(284) Opus cit. p. 28. 

dez ou once sílabas en dous versos de cinco ou seis sílabas, de xeito que 
o número de versos totais do poema se duplica, pasando a ser 30 en 
lugar dos 16 da versión española. ' 

O terceiro dos poemas traducidos, “El cabo”, revélanos outravol- 
ta a presencia dos procedementos típicos de ocultación e suxestión em- 
pregados polo autor, fundamentalmente o desprazamento adxectivo. 
Así, os versos finais da primeira estrofa Ñ 


Sombrío está en la tarde el escarpado 
Cabo; quizás en lo infinito sueña (285) 


transfórmase en: 


Sombrío xace o desolado e alto, 
quezáis na rota oprobáosa pensa (286). 


Hai aquí dous elementos fundamentais a ter en conta: a desa- 
parición do título, que daba conta ao lector de que se estaba a falar 
dun cabo, e a transformación do sintagma “el escarpado cabo” en “o 
desolado e alto”. Deste xeito o poema gaña en connotación e perde 
en denotación. O discurso sobre o cabo, que inicialmente adquiría cer- 
to interese pola posibilidade de encontrar nel un trasunto do propio 
poeta, transfórmase agora nun discurso sobre non se sabe que, de xei- 
to que o lector tende a pensar nun enmascaramento do eu, empre- 
gando recursos encubridores da primeira persoa. Deste xeito o poe- 
ma gaña en suxestión e dificulta o encontro por parte do lector da 
referencia á realidade inmediata. E esta, cando aparece, emerxe re- 
tardada no comezo da segunda estrofa, despois dun preámbulo de seis 
versos en que o lector xa estudiou a posibilidade de que o obxecto da 
descrición fose o propio bardo. Así, o poema gaña en resonancias. A 
partir de agora sabemos que o poeta é como un cabo, adusto, soli- 
tario e silencioso, espallando unha luz que lle sae do alto da cabeza, 
compañeiro de Luzbel na derrota e coa fronte, igual que o poeta no 
poema antes comentado, fendida por un escuro lóstrego, fendida ago- 
ra por un raio. 

Os dous versos finais establecen, no paso da versión castelá á ga- 


(285) Opus cit. p. 25. 
(286) Opus cit. p. 33. 

lega, a predilección pondaliana polas imaxes ricas en cromatismo e en 
intensidade. Deste xeito a mención da muller amada pasa de ser 


La mujer, ay! que el alma un día eligiera (287) 


aquela que ao recordo é lava intensa (288). 


Finalmente, o poema “El sueño de primavera” mantense coa 
mesma estructura con escasas variacións só achacables á mudanza 
de idioma. i 

Todos os poemas galegos presentes nos Rumores pasaron aos 
Queixumes se ben cunha grande cantidade de variacións. Carballo Ca- 
lero, que estudia o tema (289), sinala seis tipos de modificacións: 

1. Enxebrización do léxico. 

O poeta procede a eliminar castelanismos, sustitúe voces galegas 
coincidentes con voces castelás, cambia desinencias verbais do galego 
común por outras do dialecto dos Bergantiños. 

2. Modificacións estilísticas. 

Sustitución de palabras, engadidos, supresión ou refundición de 
anacos completos. 

3. Sustitucións de nomes propios de lugar. 

4. Modificacións métricas. 

5. Modificacións ortográficas. 

Sustitución do grafema ‘x’ por ‘x’,’g’ ou “j segundo os casos. 

6. Desaparición dos títulos. 

Así pois, habería que sinalar como resume que o percurso que 
vai desde Rumores de los pinos a Queixumes dos pinos significa: 

- a tendencia a ser escritor monolingüe en galego. 

- o incremento do desprazamento adxectivo. 

- a supresión de sinais de sentimentalismo amoroso e o despraza- 
mento do sentimento cara á vontade. 

- supresión das paisaxes non galegas. 

- introducción de imaxes visionarias e do Luzbel miltoniano. 


(287) Opus cit. p. 25. 


(288) Opus cit. p. 33. 
(289) Opus cit. p. 300 e ss. / 

- aparición do helenismo. 

- aparición das oposicións calificativas. 

- mudanza da concepción do libro como colección de poemas á 
concepción do libro como unidade temática. 

- perfeccionamento estilístico. 


Desde o punto de vista estructural, acaso o elemento máis im- 
portante sexa a presencia de sinais que sinalan a vontade unitaria do 
libro, en tanto que fío discursivo fechado e compacto. Estes céntranse 
fundamentalmente no carácter circular que lle outorgan ao libro os po- | 
emas primeiro e penúltimo, a través do xogo de contraposición entre 
os versos “polo baixo cantando” e “polo alto cantando”. O recurso pa- 
rece moi semellante a aquel empregado por Rosalía de Castro en Can- 
tares Gallegos ao abrir e fechar o libro con poemas que respondían a 
unha vontade referencial, de cita dentro do libro (290). De tal xeito 
que podemos emparentar estes recursos, pondaliano e rosaliano res- 
pectivamente, se ben temos que sinalar que, se en Rosalía o recurso 
obedece a certa vontade perfeccionista que pasa polo emprego dun- 
ha voz lírica de “meniña gaiteira’, en Pondal está deixado un tanto ao 
azar de tal maneira que sorprende que o poema que fecha os Quei- 
xumes non sexa precisamente o penúltimo, en lugar do que comeza 
co verso “Da ruda pendente”. 

No resto do libro non parecen existir para a nosa ollada, despois 
de bastantes anos de convivencia lectora e indagativa, máis sinais de. 
simetría dispostos pola man do autor. Hai, con todo, unha vontade 
reiterativa de temas e motivos, como ben se pode deducir de todo o 
dito con anterioridade, tendente a resaltar a presencia de múltiples 
ecos no interior do texto, ecos que aparecen e desaparecen unha e | 
outra vez, como se fosen as notas difusas pero sempre repetidas que 
o vento espalla sobre calquera dos moitos bosques pondalianos. De 


(290) O primeiro poema de Cantares Gallegos comeza dicindo: 

Has de cantar, 

que che hei de dar zonchos; + 
has de cantar, 

que che hei de dar moitos. 


mentres que o último faino do seguinte xeito: 


Eu cantar, cantar, cantei, 
a grasia non era moita. 

tal xeito que a música universal que tanto ansía escoitar o autor pa- 
rece ficar prendida ao propio texto por medio desta disposición caó- 
tica e aparentemente desposuída de sentido. Un libro sobre os quei- 
xumes dos pinos, sobre a manifestación dolorida desa vontade universal 
que é o vento sobre as harpas salvaxes dos bosques, tiña que ficar fi- 
nalmente prendido dese ruído, desa música celeste que o poeta se pro- 
puña interpretar. Deste xeito resulta moi interesante comprobar co- 
mo o título do libro ecoa cada vez que o vento furíga sobre as uces, 
os piñeiros, os carballos, dándolle un sentido global e completo a to- 


do o conxunto. 


IV. 6. O ossianismo como forma literaria do celtismo. 


Outro dos sinais que marcan a evolución da poesía de Eduardo 
Pondal é a maneira en que procede a recoller unha das influencias máis 
fértiles de todas cantas se tiñan manifestado no romantismo: o ossia- 
nismo. Un mestre de escola escocés ideara, cen anos antes da escrita 
pondaliana, a figura dun vello bardo céltico, de nome Ossián, ao que 
facía aparecer como asinante dos seus versos. James Mcpherson, tal 
era o seu nome, escribira un libro intitulado Fragments of ancient 
poetry collected in the highlands of Scotland and translated from 
the Galic or Erse language, isto é, Fragmentos de poesía antiga re- 
collidos nas terras altas de Escocia e traducidos da lingua gálica ou er- 
sa, no que, creando un dos textos apócrifos máis belos e curiosos de 
toda a literatura universal, deu lugar a unha das imposturas literarias 
maiores de todos os tempos. Tanto é así que o libro, publicado en Edim- 
burgo en 1760, foi lido fidedignamente por moitos dos mestres do 
romantismo europeo. Quen lea o Werther de Goethe encontrará pá- 
xinas enteiras de Mcpherson copiadas co amor que un erudito como 
o poeta alemán tiña perante os textos clásicos da antigüidade. Ossián 
obtivo un éxito incomún en toda Europa, constituíndose en capítulo 
central na historia do Pre-romantismo. A súa divulgación debeuse prin- 
cipalmente a Pierre La Tourneur (traducción completa de 1777), tra- 
ductor de Shakespeare en Francia, aínda que tamén haxa que ter en 
conta as traduccións ao francés de Michel Denis (completa e metrifi- 
cada, 1769), así como as españolas de José Alonso Ortiz (1788), José 
Marchena (1804); a holandesa de Willen Bilderdijk (1795-1805), a da- 
nesa de Steen Steensen Blicher; a sueca de Johan Henrik Kellgren e 

a húngara de Ferenc Kacinczy (1815). Con todo a mellor traducción da 
obra de Ossián é a do italiano Melchiorre Cesarotti (1730-1808) que, 
captando os elementos clásico e clasicista das obras de Macpherson cre- 
ou un clásico da lingua italiana ou, máis aínda, un clásico do pre-ro- 
mantismo italiano, con repercusións profundas en Ugo Foscolo, Gia- 
como Leopardi e en Monti. Esa versión italiana do ossianismo, onde 
a resignación estoica substitúe a fluída melancolía do orixinal, tamén se 


manifesta en Franáois. René de Chateaubriand, Etienne Pivert de Sé- | 


nancourt, Lamartine e Byron. Tamén son coñecidas a impresión e a 
influencia do ossianismo en figuras tan dispares como Diderot, Klops- 
tock (que escribiu en 1766 a ode Selma und Selmar), Lenz, Bürger, 
Chukovski e outros. 

Variante do ossianismo foi o escandinavismo, cultivando o gusto 
pre-romántico pola melancolía nórdica. O fenómeno do escandina- 
vismo foi sendo aos poucos preparado, desde o séc. XVII, de modo 
que xa eran esperables as referencias nórdicas en odes de Gray ou 
de Klopstock, por exemplo. Son do séc. XVII as edicións de poemas 
escandinavos, como a da Edda, por Peder Johan Reesen, en 1665. 
Mais a moda do escandinavismo, con estudios e alusións en obras po- 
éticas, € fenómeno típico do pre-romantismo do séc. XVIII. 

Paralelos a ese fenómeno da poesía ossiánica e bárdica son fei- 
tos como a edición de antigos poemas ingleses e escoceses, por Tho- 
mas Percy (1729-1811) e as falsificacións de poesía medieval inglesa 
por Thomas Chatterton (1752-1770). En 1765 saíron as Reliques of 
ancient english poetry, colección de baladas inglesas e escocesas edi- 
tadas por Percy. Este valeuse de poesías populares auténticas mo- 
dernizándoas ao gusto da época. Percy pretendía a renovación da po- 
esía inglesa, pero conseguiu inspirar fóra do país o rico fluir de baladas 
en lingua alemá, como podemos comprobar por Goethe, Bürger e 
Uhland. 

Tratábase, por tanto, dunha impostura literaria na que era per- 
ceptible, sen embargo, algo que vai ser fundamental na poética pon- 
daliana: a actitude de reconstrucción arqueóloxica e a tendencia a non 


escribir desde o presente. Deste xeito, a literatura europea vai prepa- 


rando a chegada de Pondal, creando unha atmosfera de recreación ar- 
caica, de lirismo arqueolóxico, de interese pola suposta melancolía 
natural dos pobos primitivos, de busca dunha suposta infancia de Eu- 
ropa sobre a que poder reconstituir a caduca civilización europea. E é 
que en Pondal, como moi ben demostrou Emilia Pardo Bazán no seu 


202 


ensaio “Luz de luna”, existe, ante todo, unha tal capacidade para es- / 


vairse do presente e ubicarse nos grandes tempos míticos da fundación 
da patria que, por veces, un pode mesmo chegar a dubidar, se a lingua 
e o estilo non nolo fixesen patente, se quen nos fala é un poeta do| 
seu tempo ou un bardo (ou sexa, un poeta céltico) traducido pola man: 
dun hábil manexador do verso e da lingua. 

Deste xeito, podemos sinalar a presencia do lirismo arqueoló- 
xico na obra de Pondal como a primeira das manifestacións da in- 
fluencia de Ossián. Sabemos que Macpherson para conseguir que os 
seus versos fosen tidos como versos célticos fidedignos suplantou en- 
teiramente o tempo do seu canto, ubicándose poeticamente moitos 
centos de anos atrás, exactamente na época en que existiron as obras 
dos bardos que el pretendía reconstruír. Esta ubicación arcaica fai 
que, desde a retórica e o modelo de lingua aos nomes e usos dos per- 
sonaxes das súas historias poetizadas, todo sexa marcadamente pri- 
mitivo. Deste xeito, frente ao modelo clasicista da etapa greco-latina 


ou renacentista o pre-romantismo vai instaurar un modelo arqueoló- ; 
xico anterior. Así aparecerá no horizonte dos valores estéticos o ar- | 


caico e o medieval. Estes dous valores acadarán en Pondal dúas for- 
mas nítidas de carácter étnico: os celtas e os suevos. E non debemos 
esquecer que, aínda que a maior impronta deixada sobre a súa obra 
sexa a dos primeiros, en tanto que é configuradora de case todo o 
seu mundo simbólico e referencial, coa figura do poeta transforma- 
do en bardo á cabeza, os segundos tamén dispoñen de grande aten- 
ción ao longo dos seus poemas, chegando mesmo a denominarse a 
Galicia co nome de Suevia. 

Por outra banda, esta actitude anticlásica proveniente de Ossián 
vai ter en Pondal unha clara contraposición na presencia do influxo he- 
lenístico e tamén no tratamento outorgado á lingua literaria, proba evi- 
dente de que o noso autor non pretendía situarse como continuador 
dun único modelo do pasado senón de que pretendía construír un no- 
vo tipo de poesía recollendo as tradicións que a el lle interesaban ver- 
dadeiramente, sabedor de que ese novo tipo de discurso habería de ser 
o resultado do que nós denominamos puzzle pondaliano. 

Diríamos, por tanto, que esta ubicación arcaica pondaliana toma- 
da de Ossián manifesta dúas direccións: 


Tempo dos celtas 
Tempo dos suevos 


Tempo anterior ao clasicismo greco-latino 
Tempo anterior ao clasicismo renacentista 

E habería que sinalar que en Pondal o ossianismo non se conver- 


terá tanto nun modelo de conducta literaria, en tanto que contraposi- 
ción ao clasicismo, como nunha fervente expresión da puxanza dos mi- 
tos céltico e ario, que estaban a ter por aquel entón un grande eco sobre 
os teóricos da historia de Galicia. 

Así Pondal, que parte dunhas premisas completamente distintas ás 


de Macpherson, en tanto que non pretende levar a cabo ningún tipo de` 


fraude literario, adopta, sen embargo, o canto ossiánico como mode- 
lo parcial. O que en Macpherson era finximento en Pondal convérte- 
se en consigna estética. O que en Macpherson era restauración dos es- 
casos materiais antigos de que tiña posesión, en Pondal é recreación 
dun mundo á maneira dos vellos tempos. 

Tal e como ten observado Xosé Luís Varela: 


“Pondal no es autor de historias épicas de cuño os- 


siánico, sino de escenas y apuntes ossiánicos. Pondal na- 
rra minimamente; tampoco describe, propiamente; apun- 
tala con frágiles elementos una escena o un objeto que 
le servirán para una fuga sentimental o una invocación. 
De Ossián retiene el tono elegíaco y lírico, la invocación, 
el soliloquio melancólico del bardo. Descarta, como de- 
cíamos, toda “historia”, toda “aventura”, todo argumen- 
to. Las “escenas” ossiánicas son dos. En la primera, Cair- 
bar y Gundariz han sitiado con sus héroes a la ciudad 
de Tura. Cuando los guerreros yacen rendidos por el sue- 
ño, Cairbar pide a Gundariz que cante a la patria distante. 
Toimil toma el arpa y evoca el pinar de Froxán, donde 
reposan los antepasados y los recuerdos. Gundariz llora. 
En la segunda “escena”, asistimos a la agonía de Maro- 
ñas después del combate de Folgar, librado contra los ro- 
manos en tierras de Xallas. Antes de expirar, Maroñas 
pide a Margaride que toque el arpa. Mientras canta Mar- 
garide, Maroñas fallece. Margaride le entierra al modo 
de los celtas (291)”. * 


Deste xeito, Pondal fai unha síntese na súa poesía de materiais nor- 
malmente antitéticos: clasicismo e romantismo. A súa vocación clásica 


(291) VARELA, José Luís, Un capítulo del ossianismo español: Eduardo Pon- 
dal, separata de Estudios dedicados a Menéndez Pidal, Madrid, 1955. 

radica na aspiración a converterse nun modelo de arte verbal, provo- y 
cando coa súa escrita un tipo de convulsión semellante á que os clási- | 
cos renacentistas provocaron nas linguas de cultura de europa ao en- | 
chelas de palabras tomadas directamente do grego e do latín. Mais a| 


súa ideoloxía política convénceo de que esa imitación debe ter uns lí- 
mites en tanto que Galicia, como país distinto e que fundamenta a súa 
diferencia na presencia dunha etnia moito máis antiga, anterior á che- 
gada dos romanos, non pode caer no exceso da imitación latina. Por 
iso en Pondal, o helenismo actúa como unha vinganza cultural de quen 
se sente herdeiro dos celtas derrotados por Décimo Xuño Bruto e ex- 
presa, sobre todo, a súa contrariedade ante a civilización romana, da 
que o Imperio español non era, na súa visión, senón un simple conti- 
nuador. Neste sentido non debemos esquecer que na obra de Pondal 
existe unha clara analoxía entre a dominación romana sobre os celtas 
e a española sobre os galegos, mediante o elemental xogo alegórico 
que amostra o seguinte esquema. 


Negativo Positivo 


Romanos Celtas 
Españois Galegos 


E o curioso é que toda esta idea que estamos a desenvolver, de 


mestura do clasicismo e o romantismo, permite tamén a presencia do\ 
realismo, en tanto que é desde este último movemento desde onde Pon- ' 


dal vai facer demostración dun dos poucos elementos que unen a súa 
obra coa de Curros e Rosalía: a actitude cívica. 

E, aínda que este civismo pondaliano sexa inseparable do con- 
xunto da súa obra e mesmo adquira, por veces, un carácter central des- 
de a perspectiva do significado, non cabe dúbida de que Pondal ma- 
nifesta unha solidariedade abstracta co seu pobo. Se en Rosalía e en 
Curros encontramos a explotación dos labregos, a dor dos emigran- 
tes, a indignación perante o estado de cousas do país, en Pondal es- 
ta indignación ten sempre un sentido globalizador e ambiguo, case nun- 
ca referido a circunstancias concretas. 

Desde a altura da súa aristocracia poética e desde a tranquilidade 
que lle reportaba a súa situación e prestixio sociais, Pondal contempla 
as vicisitudes do seu tempo esquecendo as inmensas procesións de emi- 
grantes ante o porto da Coruña, que Rosalía rexistrará en Follas No- 
vas. Diríamos que o compromiso de Pondal se intelectualiza e, desde 

esa situación de superioridade, procede a espallar o seu canto. 

Sen embargo, é este o elemento que nos demostra, tamén, que 
Pondal vivía no seu tempo. Trátase da dor, tantas veces manifesta, po- 
la colonización da patria, exposta a través dunha actitude cívica que re- 
sulta de grande importancia como elemento significacional na súa po- 
esía. Se ben Pondal se sitúa con frecuencia nese grande tempo inaugural 
en que aínda era posible escoitar as voces dos heroes antigos, tamén é 
certo que esa lembranza constitúe, sobre todo, un xeito de alentar ao 
pobo á loita contra os invasores, unha arenga que persegue, digámo- 
lo claramente, a liberación nacional de Galicia, entendida, claro está, 
dentro do marco do federalismo ibérico, que incluiría tamén a Portu- 
gal, e que permitiría a Galicia ubicarse ao frente do renacemento da 
“caduca Iberia”. 

Deste xeito hai que entender a presencia de Ossián na obra pon- 
daliana como un adubío, como unha das laxes que axudan a erguer a 
súa complexa arquitectura, mais nunca como o elemento principal 
nin moito menos o esencial. O bardo dos Bergantiños non procura imi- 
tar enteiramente a obra de Macpherson e esta nunca chega a constituír 
o seu modelo de creación lírica. Salvo en moi contadas excepcións 
(só dous poemas), o talante narrativo da obra ossiánica resulta imper- 
ceptible en Pondal. Por outra banda, non debemos esquecer, como 
xa se explicou, que algúns dos elementos presentes na obra pondalia- 
na resultan mesmo contrapostos ao influxo ossiánico e resultan reve- 
ladores dunha dinámica anterior nas literaturas europeas. Referímonos 
principalmente ao influxo helénico presente na obra pondaliana. Así, 
mentres o pre-romantismo europeo tivo no ossianismo un dos seus ele- 
mentos centrais, o clasicismo botou man da poesía grega. 

Habería que sinalar, por tanto, que Pondal non se constitúe nun 
poeta pasado de moda, nun poeta retrasado con respecto ao devalar 
das literaturas europeas, tal e como teñen sinalado algúns críticos (292), 
senón que a súa actitude é a de confeccionar unha lírica propia, inser- 
ta plentamente dentro do ámbito xeral do simbolismo finisecular eu- 
ropeo, a partir da mestura de variados elementos tomados de distin- 
tos períodos da tradición literaria. Centrar a ollada sobre cada un deses” 
elementos, sen lembrar o conxunto, pode facernos derivar cara a con- 
clusións desacertadas. Diríamos, por tanto, que o ossianismo é unica- 
mente unha das pezas do puzzle pondaliano. 


(292) LOPEZ-CASANOVA Arcadio Luis Pimentel e Sombra do aire na herba 
Ed Galaxia Vigo 1990 ps 17-18. 


206 


A presencia de Ossián era moi patente desde finais do século XVIII 
en toda Europa, tanto no ámbito da literatura como no ámbito das ar- 
tes plásticas. Neste sentido cabe mencionar o cadro de Ingres O soño 
de Ossián, presente no Musée Ingres, Montauban, Francia, e O bardo 
de Karl Gaspar Friedrich. O seu influxo nas letras ibéricas ten sido es- 
tudiado con detalle por Isidoro Montiel, que no seu libro Ossián en Es- 
paña (293), dá ampla conta do estado da cuestión. Non se trata, por 
tanto, dun elemento orixinal do discurso pondaliano senón que mesmo 
aparece con anterioridade nalgúns dos autores que o poeta estudiou e 
imitou, nomeadamente Espronceda (onde, por exemplo, e o caso non 
debe resultar en absoluto gratuíto, encontramos dous dos principais he- 
roes ossiánicos deseñados con fortuna: Cairbar e Fingal), aínda que:ta- 
mén poidamos falar doutros como Antonio García Gutiérrez, autor de 
dous dramas intitulados Fingal e El sepulcro de Evarina nos que a 
influencia das traduccións de Macpherson aparece con elegancia e in- 
terese. 

Antes de Pondal, na literatura galega, Ossián só tivera eco nun po- 
ema de Aguirre e.na traducción de X. Rúa Figueroa do poema Cart- 
hon (294). O que acontece é que, fronte ao resto dos poetas ossiáni- 
cos españois, Pondal sitúase nunha superioridade de condicións ao 
poder reunir todo este conxunto de temas e motivos arredor da vindi- 
cación nacional de Galicia e, mesmo, facelo confluír con outro dos mo- 
tivos presentes na súa poesía: o celtismo. Así, o ossianismo será unha 
das formas literarias en que se manifeste no autor este último tema, ele- 
mento ideolóxico de grande transcendencia en tanto que a través del 
se teorizará, fundamentalmente nas obras de Murguía e de Verea e 
Aguiar, a identidade de Galicia, identidade supostamente rácica (xun- 
to co arianismo dos suevos) e contraposta á do resto dos pobos da 
península. 

Resulta difícil trazar con nitidez a fronteira que separa o ossianis- 
mo, en tanto que influencia literaria do Ossián de Macpherson, do 
celtismo, distinguir que elementos son provenientes da lectura de Macp- 
herson e que outros teñen un influxo cultural procedente da lectura que 
realizaban os historiadores galegos desde había varias décadas. En moi- 
tas ocasións o primeiro non é máis que o enmascaramento literario do 
segundo, noutras tantas o sentimentalismo arqueolóxico de Ossián dei- 


(293) MONTIEL, Isidoro, Ossián en España, Barcelona, 1974. 
(294) RUA FIGUEROA, J. El Semanario Pintoresco Español, Madrid, 4-VIL 855. 

xa paso, empregando mesmamente os seus recursos, á vertente tirtei- 
ca, de arenga militar. Deste xeito debemos falar do ossianismo, como 
xa dixemos, como un dos adubíos do lirismo pondaliano, mais un adu- 
bío dificilmente singularizable, en tanto que o seu aroma mestúrase de- 
cote cos outros variados aromas presentes no autor. E aínda que poi- 
damos facer unha breve antoloxía de poemas ossiánicos, no conxunto 
da obra pondaliana o ossianismo é un motivo mesmamente desdebu- 
xado pola confluencia doutros recursos, especialmente o celtismo. 

Desde principios do séc. XVIII tiña lugar en Europa o rexurdimento 
do celtismo. A orixe de tal movemento tiña o seu centro nas Illas Bri- 
tánicas. Amado Ricón comenta ao respecto que: 


“En el Archipiélago Británico, desde la época medie- 
val, aparecen referencias a los celtas en los anales históri- 
cos. Mas esas noticias aisladas sobre protohistoria celta, ca- 
recían de todo sentido teórico racial o lingüístico, siendo 
anotadas como recuerdos de un pasado que no formaba 
parte vivencial integral de la conciencia histórica que el es- 
critor tenía al narrar los hechos de una determinada épo- 
ca. George Buchanan fue quien, en el siglo XVI, se detu- 
vo en el estudio del origen de los celtas y su lengua, dejando 
constancia de un sentido histórico celtista, al escribir los 
anales de Escocia. En ellos se observa cierta complacen- 
cia al señalar como primeros pobladores de su país a los 
celtas, muy anteriores a los sajones, y al tener la lengua cel- 
ta como medio expresivo oral de las diferentes tribus cel- 
tas que habitaron el Archipiélago Británico. Aunque este 
humanista escocés no creó ningunha teoría étnica nin lin- 
gúística de tipo celtista, no obstante, dejó abonado el te- 
rreno para los estudiosos y teorizadores del siglo XVIII, se- 
ñalando el Noroeste de España como cabeza de puente 
sobre el que pasaron los celtas a las Islas Británicas. Si- 
guiendo, quizás, las huellas de Buchanan en este aspecto, 
nació en Inglaterra del siglo XVIII una generación de eru- 
ditos dedicados a investigar la protohistoria de su país 
estudiar los monumentos arqueológicos, a reunir todos los 
vestigios de la antigüedad y confeccionar diccionarios en 
los que se acumulaban vocablos celtas, sajones y latinos. 
Entre ese grupo se destacó Edward Lhuyd quien, dedicado 

a recoger palabras, leyendas, costumbres y tradiciones cel- 
tas, inició el renacimiento celtista en Gran Bretaña. Y si en 
Inglaterra se llevó a cabo una verdadera labor investigado- 
ra de la protohistoria celta durante el principio de la cen- 
turia dieciochesca, el verdadero padre del celtismo moderno 
sería el francés Abate Pablo Pezron, quien expuso con gran 
aparato científico esta teoría en una de sus obras ” (295). 


No ano 1703, o abade Paul Pezron deu ao prelo o libro L'anti- 
quité de la nation e la langue des celtes no que postulaba que a ver- 
dadeira patria dos celtas, patria da que logo descenderían os france- 
ses actuais, que haberían de procurar a súa raíz étnica máis nos celtas 
que nos romanos, era Francia. Era por tanto desde a Galia desde onde 
os celtas espallaron a súa impresionante aportación á cultura europea 
antiga, influíndo lingüística e culturalmente sobre Inglaterra, Irlanda, Es- 
cocia, País de Gales e o noroeste da Península Ibérica. As teorías de 
Pezron foron moi debatidas e deron lugar a posicionamentos a favor 
ou en contra nos intelectuais da Península Ibérica entre os que che- 
gou a florecer a idea de que o verdadeiro centro desde o que se divul- 
gara o celtismo fora a Iberia. Esta é a teoría divulgada polos irmáns fran- 
ciscanos Pedro e Rafael Rodríguez Mohedano na súa obra Historia 
literaria de España e tamén por Juan Francisco Masdeu na súa His- 
toria crítica de España. Ao ser Galicia a parte da península onde es- 
te tipo de ideas podían ter unha relación real coa historia, fundamen- 
tándose mesmo na presencia moi frecuente de moimentos funerarios 
e nunha impresionante herdanza arqueolóxica, era de esperar que apa- 
recesen teóricos que aproveitasen a polémica para defender a idea de 
que Galicia era o cerne auténtico do que brotara a suposta civilización 
céltica. Así o padre Martiño Sarmiento e Xosé Cornide coidaron ter o 
dereito de calificar a Galicia como o lugar da península onde esa civili- 
zación tivera o seu centro. 

Segundo Xosé Ramón Barreiro Fernández, un dos historiadores 
estudiosos do tema: 


“O recurso ao celtismo, como substrato étnico do po- 


(295) RICÓN VIRULEGIO, Amado, El celtismo europeo y su influencia en 
Galicia: Especial referencia a Eduardo Pondal, Separata da Revista Atenea, Facultad 
de Artes y Ciencias, Universidade de Puerto Rico, Ano X, 1973. p. 68. 

bo galego, non tuvo nas súas oríxenes unha motivación 
científica. Verea i Aguiar, Martínez Padín e Antolín Fa- 

raldo (por referirnos soio aos tres autores que iniciaron o 

estudo do celtismo en clave histórica), defenderon a anti- 

gúidade e a unicidade da nosa procedencia céltica para 
xustificar a nosa singularidade, para defender o dereito de 

Galicia a presentar coas necesarias credenciais históricas 

ante as outras nacións e, no caso de Faraldo, para recla- 

mar, en razón da propia história, o dereito a rexir os pro- 

pios destinos. Porque dende que na Europa do século XVII 

se impuxera o principio de Pezron (L'antiquité de la na- 

tion e la langue des celtes, 1703) de que a grandeza dun- 

ha nación se medía polo número de pobos sometidos, po- 

lo valor dos seus súbditos ou pola antigüidade da súa orixe 

os intelectuais galegos comprenderon que, dada a pou- 

quedade e a marxinación de Galicia da primeira metade 

do século XIX, que é cando escriben, soio cabía reclamar 

a dignidade da nosa orixe, valor inseparable do concepto 

de antigúidade” (296). 

Temos que engadir que en Pondal o recurso ao tema ossiánico 
manifestaba tamén a influencia do romantismo xermánico que em- 
pregara unha parte importante do seus recursos teórico-literarios na 
| defensa do primitivismo lírico, idealizando o mundo ossiánico ata fa- 
cer del unha demostración de como o rexurdimento que precisaba a 
cultura occidental tiña que provir dese fondo pre-histórico. Así José L. 


epa Berlanga, estudioso da filosofía romántica alemana mani- 
esta que: 


“A división do traballo, a división de capacidades E 
transmisión do saber vía conceptos, todo isto son síntomas 
do esgotamento de Europa. Frente a esta morte, Herder esi- 
xe unha alma xuvenil. Pero isto significa apertura da ima- 
xinación, xenio, reelaboración da sensibilidade. Nunha pa- 
labra, a alma xuvenil está na poesía primitiva: só nela se 
respeita o primado da acción. Cando Herder fala de Ossián 


(296) BARREIRO FERNÁNDEZ, Xosé Ramón, “A recreación do mito celta” en 
Eduardo Pondal, home libre, libre terra, A Nosa Terra, Extra ne 7, Vigo, 1986. 

di: Ecanto máis primitivo, isto é, canto máis activo é un po- 
bo, tanto máis primitivas, máis vivas, máis sensibles e liri- 
camente activas serán as súas canciónsO. A poesía primiti- 
va, conclúe, é só acción, acción temporal vehiculada arredor 
dun uso central dos verbos. Con esta concepción cadra o 
que todo fique animado, dotado de capacidade de actual e 
que a natureza se humanice e adquira protagonismo co- 
mo acompañante igualmente activa da acción humana. Pe- 
ro por esa primacía da acción vixente na poesía, pódese afir- 
mar que a linguaxe da poesía e a linguaxe primitiva no 
tempo, a formadora de toda outra linguaxe posterior” (297). 


Mais o verdadeiramente interesante é que esta poesía neo-primi- 
tivista espallada polos teóricos do romantismo conlevaba tamén unha 
procura epistemolóxica na que o mito como concepto tiña unha es- 
pecial relevancia como expresión xenuína da esencia humana nos seus 
aspectos máis orixinarios, pegada da integración coa natureza e efec- 
to dos compoñentes creativos da linguaxe humana e que só poden 
ser transmitidos na medida en que son revividos e recreados. Desde 
Herder, o mito convértese no testemuño fundamental do carácter sen- 
sible do home, sendo igualmente a traducción sinxela e natural das ver- 
dades máis complexas e refinadas da razón ilustrada pasando a com- 
prenderse o mito como lugar cultural a reconquistar para dotar de vida 
o que chegou a ser unha civilización morta. 


“O mito é o tipo de poesía que narra o diálogo da in- 
teracción do home como individuo corporal coa natureza. 
A conclusión é fácil: quen non está en condicións de re- 
petir desde si este diálogo xamais comprenderá a lingua- 
xe do mito. Quen non teña a experiencia do mar xamais 
comprenderá a Ulises. Comprender é vivir a natureza que 
viviu o individuo xenial que había no mito. Por iso só un- 
ha filosofía da natureza (Novalis, Diario, p. 38). E agora a 
clave de Novalis: a filosofía da natureza convértese tamén 
nunha lóxica da facultade poética ou nunha gramática da 
linguaxe orixinaria” (298). 


(297) Traduzo de VILLACASAS, J. L., La quiebra de la razón ilustrada: idea- 
lismo y romanticismo, Ed. Cincel, Madrid, 1988, p. 60-61. 
(298) Igualmente traduzo de Opus cit. p. 60-61. 

Deste xeito dáse a confluencia entre primitivismo, mito, filosofía 
da natureza, poesía e lingua galega, basicamente os adubíos esen- 
ciais da obra lírica pondaliana, as bases sobre-as que asentar un en- 
camiñamento progresivo cara un simbolismo, unha poesía que fose re- 
flexo e signo do mundo pero tamén vehículo de novas indagacións, 
maneira de expresar o inefable, de suxerir aquilo que á linguaxe nor- 
mal lle está vedado. E que dúbida cabe de que toda esta complexa cons- 
trucción intelectual, tirada sobre un fondo nítido de filosofía idealista, 
precisaba botar man dunha teoría da historia que a acompañase, un- 
ha historia feita, diríamos, segundo o seu propio molde prefixado. 

A poesía pondaliana aparece, pois, como resultado dun ambien- 
te da época que reunía todas as condicións culturais e históricas para 
que tal producto saíse e se manifestase. 

Con frecuencia, e desde lecturas superficiais, faise demasiado fin- 
capé na importancia da influencia das teorías de Manuel Murguía 
sobre a configuración do mundo pondaliano. Neste sentido manifes- 
támonos a prol dunha valoración moito menos decisiva do papel do 
historiador dentro da poesía do bardo dos Bergantiños. Pondal ac- 
cede a unha poesía de fondo primitivista, baseada no mito céltico, co- 
mo resultado desa atmosfera citada e non polo influxo particular dun- 
ha única persoa. Diríamos que tanto Pondal como Murguía son 
manifestacións, na poesía e na historiografía, dun ambiente da épo- 
ca provocado por elucubracións e ideas anteriores a eles. Así, a visión 
daqueles que extralimitan o influxo de Murguía resulta facilmente re- 
xeitable coa simple mención da historiografía galega anterior mesmo 
ao seu nacemento. Se Pondal nace en 1835 e Manuel Murguía en 
1833, Verea e Aguiar asenta os alicerces “científicos” do celtismo en 
1838, cando o primeiro non tiña máis de tres anos e o segundo es- 
casamente cinco. 

Tal e como ten comentado Amado Ricón: 


“Varios críticos pusieron a Pondal a remolque de Mur- 
guía, en lo que concierne a su celtismo, olvidándose que 
el poeta estuvo en contacto directo con el mundo celta, + 
desde cuando era niño e iba a estudir a Nemiña, para lo 
cual tenía que pasar por delante del dolmen de Dombate 
que impresionó a Pondal, haciendo que viniese a su re- 
cuerdo todo el mundo pasado (...) Además de haber visto 
otros monumentos arqueológicos celtas que estaban a lo 

largo de la vía que le llevaba de Ponteceso a Nemiña, Pon- 
dal conocía una gran porción de la literatura celtista por 
conductos directos que le proporcionaban el conocimien- 
to que tenía dél inglés, francés e italiano. Pero, a pesar de 
las posibles fuentes extranjeras en las que pudo obtener 
referencias, sin duda fue la visión directa de los monu- 
mentos celtas de Bergantiños y la lectura de la Historia de 
Galicia de Verea y Aguiar, donde deben procurarse los orí- 
genes del celtismo pondaliano. Don Ricardo Carballo Ca- 
lero, en los comentarios que hace a algunos de los poemas 
de Pondal que él publicó se refiere a un posible celtismo 
del poeta anterior al que suele indicarse, el cual se esta- 
blece después de la publicación de la Historia de Galicia, 
primer tomo, de Murguía, y de la lectura de los Cantos de 
Ossián, en traducción francesa de P. Christian. Carballo 
Calero, al comentar el poema número uno de su colección, 
titulado “Canto de las vírgenes celtas”, anota perspicaz- 
mente la falta de madurez artística demostrada en esta 
composición, por lo que deduce son versos compuestos du- 
rante los primeros años juveniles del poeta, compuesta, 
quizás, en Santiago. Y como dicho poema tiene como le- 
ma una cita de los Cantos de Ossián, concluye el crítico 
gallego: “Ou a composición é posterior, malia a súa su- 
perficialidade, ou hai que ademitir un coñecimento de Os- 
sián anterior á leitura dos Poemes gaelliques, versión fran- 
cesa de Christian de 1867”. Esta traducción francesa de 
Ossián llegó a manos de Pondal el 3 de enero de 1866, 
por lo que si confrontamos las fechas -sabemos que Pon- 
dal compuso poemas en fechas muy anteriores a aquélla, 
en los que se observa un incipiente celtismo-, llegamos a 
la conclusión de que estaba familiarizado con la literatu- 
ra celta, mucho antes de recibir la traducción de Ossián en 
francés. Prueba de esto y de que la Historia de Galicia de 
Murguía no fue fuente de inspiración celtista para Pondal, 
es lo que el poeta le escribió a Rosalía de Castro, en car- 
ta fechada en Ponteceso el 31 de Marzo de 1864. Entre 
otras cosas, le comunicaba el envío de unos apuntes para 
Murguía sobre don Francisco Mourelle, y además le de- 
cía comunicase a su esposo “que luego le enviaré el dise- 


213 


ño del Puente Ceso y del monumento céltico”. El subra- 
vado es mío, para indicar la obvia familiaridad de Pondal 
con lo celta, mucho antes de recibir la traducción france- 
sa de Ossián, y de que se publicase el primer tomo de la 
Historia de Galicia de Murguía. Por otra parte no se tie- 
ne en cuenta para nada, al hablar del celtismo de Pondal, 
la influencia que pudieron ejercer sobre el poeta las tra- 
ducciones castellanas del algunos de los Cantos de Ossián 
hechas a finales del XVIII y principios del XIX por José 
Alonso Ortiz, quien publicó Obras de Ossián, en 1788, Pe- 
dro Montengón, que tradujo los Cantos de “Fingal” y “Te- 
mora”, haciendo lo mismo el Abate Marchena en la “Re- 
vista de Variedades y Ciencia, Literatura y Artes”, dirigida 
y editada por Quintana. Tampoco se menciona el nombre 
del gallego José Rúa de Figueroa, traductor del Canto del 
ciclo ossiánico “Carthon”, y publicado en el año 1852 en 
el famoso “Semanario Pintoresco Español” que, sin duda, 
debió de conocer Pondal por dos razones. Una, dada la re- 
putación y propagación de dicha revista en toda la Pe- 
nínsula; la otra es que, por aquel entonces, Rúa Figueroa 
era una figura descollante debido a su participación acti- 
va en la Revolución de 1846, como portaestandarte de 
la democracia y progreso de Galicia. Conociendo el idea- 
rio de Pondal y el propósito de su obra, es imposible que 
ignorase lo escrito por el compostelano y concretamente 
este ejemplar ossiánico” (299). 


Neste sentido, e retomando o fío discursivo anterior á longa pe- 
ro necesaria aclaración feita por Amado Ricón, resulta curioso com- 
probar como esta teoría idealista sobre as orixes do pobo galego che- 
ga mesmo ata Vicente Risco que, como xa dixemos, non fai máis que 
repetir concepcións xa ideadas por Verea e Aguiar e logo repeti- 
das, mesmo con formulacións menos arriscadas, na poesía de Pon- 
dal e na teoría de Murguía. A tan fermosa como descabelada idea da 
Atlántida como continente mítico do que tería derivado a suposta ra- 
za primixenia moradora no país, despois dunha terrible catástrofe 


(299) RICÓN VIRULEGIO, Amado, El celtismo europeo y su influencia en 


Galicia: Especial referencia a Eduardo Pondal, Separata da Revista Atenea, Facultad 
de Artes y Ciencias, Universidade de Puerto Rico, Ano X, 1973. 

culminada co afundimento do continente, encontra en Verea o seu 
primeiro formulador. Igualmente a idea de que a rexeneración de Ga- 
licia, a Iberia e Europa, ha provir igualmente do resto dos habitantes 
do continente submerxido, que non son senón os galegos chegados 
ás costas do occidente hispánico despois de salvar a vida na terrible 
hecatombe. 

Segundo Xosé Ramón Barreiro Fernández: 


“Foi Verea e Aguiar quen no ano 1838 sentou as ba- 
ses dun pretendido celtismo científico. A primitiva nación 
céltica, cuia existencia no seu momento ninguén negaba 
pero á que lle atribuían diversos emprazamentos, esten- 
díase pola Galicia, Lusitania, Asturias e Norte de España, 
tendo o seu centro en Galicia, única rexión que recibira 
o nome dos seus primitivos poboadores. Co tempo a na- 
ción céltica absorvería a outros pobos (os íberos) e domi- 
naría practicamente toda a península. A nación celta ti- 
ña a súa propia organización relixiosa, social e política. 
Este pobo celta iniciaría, nun momento dado da súa his- 
toria, a súa expansión por Europa, dando orixe aos galos 
de Francia, nome que asegún Verea procedía dunha raíz 
celta como Galicia, e ás comunidades célticas das Illas Bri- 
tánicas. Para amosar a nosa incontaminación étnica, Ve- 
rea chega a formular unha hipótese máis radical: a do po- 
sible orixen celta da Atlántida, rexión asulagada, e da que 
algúns pobos conqueriron salvarse chegando a Galicia on- 
de xa permaneceron para sempre. O que para Verea i 
Aguiar (o mesmo que para Martínez Paadín) era unha apo- 
loxía aparentemente científica da antigúidade de Galicia, 
convírtese en Faraldo nun proxecto de maior calado. Fa- 
raldo fai unha interpretación histórico-política, na que a 
nación galego/celta, independente, estruturada social e po- 
liticamente, capaz de integrar, sen perder a súa substan- 
cia histórica, a fenicios, gregos, cartaxineses, sofrirá a in- 
vasión romana e despois dunha épica resistencia (Viriato 
e o Monte Medulio) tense que someter ao Imperio, pero 
sen perder a súa vocación independentista. Cando chegan 
os suevos (no século V) o celtismo independente agroma 
naquel pobo escravizado e ambos, celtas e suevos, vencen 


215 


aos romanos e crean a nación celto/sueva” (300). 


Así pois, o ossianismo vai supor para Pondal a solución máis fá- 
cil para o problema da expresión poética do celtismo. E velaí que, na 
súa concepción de lirismo arcaizante, de literatura arqueolóxica e, por 
tanto, propia de eruditos, o ossianismo vai ser, sen embargo, a ex- 
presión dun claro posicionamento ideolóxico. A creación dun mito so- 
bre a antiguidade e a unicidade da nosa procedencia céltica servía 
inicialmente para xustificar a nosa singularidade. O volkergeist do 
pobo galego medíase xustamente en base á súa diferencia co resto dos 
pobos ibéricos e agora encontraba o seu sustento ideolóxico nunha 
crenza (e falamos de ideoloxía como falsa conciencia e de crenza co- 
mo elemento de fe relixiosa) que permitía defender a vontade de Ga- 


licia a reclamar, en razón da propia historia, o dereito a rexir os pro- 


pios destinos. 

E, se a grandeza dunha nación se medía pola antiguidade da súa 
orixe, agora Galicia podía permitirse proclamar que estaba formada por 
unha das etnias máis antigas da península. 

Por outra banda, o ossianismo, como forma literaria do celtismo 
dentro da poesía pondaliana, vai fornecer ao autor dun elemento me- 
siánico procedente do idealismo alemán: se Europa comezaba a apa- 
recer como unha civilización acabada, tema que posteriormente vere- 
mos reaparecer en Vicente Risco, o aire fresco do mundo primitivo 
chegaba fortemente prendido á melodía das falsas cancións ossiánicas 
situando, por tanto, ese mundo primixenio dos celtas como un mode- 
lo alegórico da infancia de Europa, época da que a civilización caduca 
debía tirar forzas para reconstituírse. A todo isto debe engadirse a cren- 
za, moi común na época, da poesía como linguaxe primitiva da que lo- 
go sairía toda linguaxe posterior (301). Esa procura da linguaxe ori- 
xinaria, que xa comentamos ao falarmos da concepción pondaliana da 
lingua, está tamén na base do seu lirismo e ten moito que ver coa adop- 
ción literaria do galego. 

Pondal encontra que a diglosia existente no país pode ser enten- 
dida como a loita entre a linguaxe natural, falada polos paisanos e la- 
bregos que viven en contacto co mar e coa terra e que son os auténti- 


(300) BARREIRO FERNANDEZ, Xosé Ramón, “A recreación do mito celta” en 
Eduardo Pondal. home libre, libre terra, A Nosa Terra, Extra n* 7, Vigo, 1986. 

(301) DIAMOND, A. S., Historia y orígenes del lenguaje, Alianza Editorial, El li- 
bro de bolsillo, 508, Madrid, 1974. 

cos herdeiros dos habitantes míticos do pasado, e a linguaxe burocrá- 
tica do poder, importada de Castela e falada entón por unha minoría. 
Así, planteada a escolla deste xeito, resulta ben fácil adiviñar cal vai ser 
a solución. A defensa pondaliana da lingua resulta ben difícil de desli- 
gar de toda a súa concepción do mundo e da poesía, xa que cada un- 
ha das pezas puzzle pondaliano resulta imprescindible. 

Diríamos, por fanto, que o mesianismo pondaliano é o xusto re- 
sultado da combinación dos seguintes ingredientes: 

-lirismo arqueolóxico. 

-actitude cívica. 

-vaguidade simbolista. 

-distanciamento vaticinante. 

-desprazamento do sentimento cara á vontade. 

-moral da paisaxe. 

-teima das razóns ocultas. 

-soñar coa memoria. 


Así pois, a interpretación de Faraldo resulta sumamente suxerente 
en tanto que constitúe un modelo de como o historiador, ao interpretar 
a historia, pode situarse plenamente no ámbito do literato e dar lugar 
a unha visión contraposta por enteiro á realidade. E é xustamente este 
mesianismo céltico o que está por tras do Pondal que proclama: 


a luz virá para a caduca Iberia 
dos fillos de Breogán. 


A análise de Montiel sobre Pondal consegue extraer algunhas con- 
clusións definitivas sobre o influxo do ossianismo. Segundo comenta: 


“Examinando detenidamente los poemas pondalianos 
contenidos en Rumores o Queixumes d'os pinos se advier- 
te en ellos la falta casi total de historia o de argumento. La 
narración es mínima. Solamente se presentan en ellos mo- 
tivos esporádicos que le valen al poeta para expresar su sen- 
timiento o una invocación. En este caso, se ve claramente 
que muchos de estos motivos están tomados, si no del Os- 
sián de Macpherson, al menos del Ossián de Smith. El ase- 
dio que Gairbar y Gundariz estaban poniendo a Tura, ciu- 
dad de Ullín, es precisamente un motivo o escena tomada 

de la historia narrada en The fall of Tura, poema ossiáni- 
co traducido del gaélico al inglés por John Smith”. 


O que si imos encontrar en Murguía, tal e como ten salientado Ra- 
món Máiz (302), é a aceptación dos postulados fundamentais das te- 
orías racistas. Deste xeito podemos documentar na súa obra a pre- 
sencia de todos os mitemas centrais da ideoloxía racista, desde a lei 
da permanencia dos tipos á lei da pureza racial, pasando pola idea da 
superioridade dunhas razas sobre outras. Algúns parágrafos resulta 
especialmente significativos: 


“El ario en sus comienzos es superior al negro en to- 
do el esplendor de su civilización posible. No es por lo tan- 
to buen método científico ir a buscar en los pueblos sal- 
vajes, pero que dentro de si mismos llegaron al summun 
de sus conocimientos, lo que se halla mejor en el hombre 
solitario e ignorante de las razas europeas, el cual, aún vi- 
viendo vida intelectual rudimentaria, se presente sin em- 
bargo a nuestros ojos superiores en todo, al que suponen 
su equivalente” (303). 


É neste aspecto onde podemos considerar fidedigna a influencia 
de Murguía sobre Pondal, aínda que cabe lembrar que o racismo eu- 
rocentrista era común a toda a cultura europea decimonónica. Un bre- 
ve repaso á obra pondaliana dános conta de como o poeta acepta a te- 
oría racial ao tempo que sinala a superioridade da raza celta sobre as 
demais: 


- O valente Brandomil, 
saído da xentil e boa raza 
dos celtas, repousa alí (304). 


(302) MAIZ, Ramón, O Rexionalismo galego: organización e ideoloxía (1886- 
1907), Publicacións do Seminario de Estudos Galegos, Santiago de Compostela, 1984, 
pp. 267-268. 

(303) MURGUIA, Manuel, Galicia, opus. cit. p. 141. Tomo a cita de MAIZ, Ra- 
món. O Rexionalismo galego: organización e ideoloxía (1886-1907), Publicacións do 
Seminario de Estudos Galegos, Santiago de Compostela, 1984, pp. 268. 

(304) Hd. p. 53. 

o a o 


Boandanza, saúde, 

raza de Breogán, 

teus gloriosos destinos 
certo, é doce agoirar (305): 


Amor da terra verde, 

da verde terra nosa, 

acende a raza briosa 

de Ousinde e de Froxán (306); 


Segundo Manuel Murguía: 

“El celta se apoderó de Galicia como verdadero ven- 
cedor; esto es, por entero y para siempre... Para que nues- 
tro pasado se ilumine, para que los recuerdos empiecen 
y la historia escriba sus primeras páginas, se necesita que 
asome aquela gente que de tal modo llenó el suelo galle- 
go, que non parece sino que todo lo actual tiene su origen 


y raíz en ella sola... El celta es nuestro único, nuestro ver- 
dadero antepasado” (307). 


“La antigua raza céltica encierra en sus entrañas un 
principio vitalista tal que la caducidad le devuelve la ju- 
ventud” (308). 


Esa raza celta non se cinxe unicamente a Galicia senón que tamén 
estende o seu vello esplendor a Portugal, país que é irmán do galego 
non só na lingua senón tamén, e sobre todo, na súa orixe mítica no pa- 
sado glorioso da cultura castrexa: 


Mais axudando aqueles 
do futuro sedentos, 
que o ideal, a raza, 
levan nos fortes peitos, 


(305) Id. p. 71. 

(306) Id. p. 122. 

(307) MURGUIA, Manuel, Galicia, Libro da colección ÆEspaña ante sus monu- 
mentos y artes, su naturaleza e historiað, Barcelona, 1888, p. 76. Tomo a cita de MAIZ, 
Ramón, op. cit. p. 270. 

(308) Opus cit. p. 270. 

e con nosoutros parten 

os bos campos ibéricos, 

e nos son asomellantes 

no sonoroso acento, 

e no bogar lexano, 

e nos gloriosos feitos: 

¡quebrantemos da serva Lusitania 

tamén os duros e oprobiosos ferros! (309) 


Outras veces esa raza galaica pode ser portadora dos peores sinais, 
desmerecendo amplamente das esperanzas depositadas nela e sendo 
causa do desiquilibrio espiritual do poeta que encontra, así, o peor 
tratamento posible, decepcionado polo infructuoso das súas sublimes 
demandas. 


-Raza escura galaica 

de rústicos instintos 

que inxusta sacrificas 

os teus mellores fillos; 

madrasta desleirada 

de designios cativos, 
' proxenie ignava e inculta 

que aborreces teus ínclitos (310); 


Tal e como ten salientado Ramón Máiz (311): 


“Murguía recolle desde o comenzo do seu proxecto 
fundamentador da nacionalidade galega o mito ario nas 
súas tradicionais formulacións de vertente céltica. Tras os 
pasos de Verea y Aguiar, a orixe céltica de Galicia trans- 
fórmase na obra de Murguía nun auténtico mito fundador 
central da comunidade nacional que se prolonga coa pre- 
sencia contemporánea informando étnico-culturalmente a 
superior dignidade dun pobo oprimido, inducindo á nece- 


(309) Id. p. 100. 

(310) ld. p. 111. 

(311) MAIZ, Ramón, O Rexionalismo galego: organización e ideoloxía (1886- 
1907), Publicacións do Seminario de Estudos Galegos, Santiago de Compostela, 1984, 
pp. 267-268. . 

sidade de normalización da súa- cultura, fundamentando, 
en fin, a súa necesidade de autogoberno”. 


Vemos, por tanto, como Pondal aproveita o influxo ossiánico á súa 
maneira. Non para construír unha poesía narrativa que informe do 
esplendor do tempo pasado senón facendo lei do desprazamento do 
sentimento cara á vontade. 

Montiel inclínase por mencionar como fonte de lectura directa de 
Ossián algunha das traducións francesas de Le Tourneur (31 2) ou de 
Christian Pitois (313) ou a italiana de Michele Leoni (314). 

Outro dos elementos que Montiel sinala como procedentes de Os- 
sián é a presencia de heroínas celtas, feito que contrasta coa tendencia 
xeral pondaliana de situar á muller unicamente como un ser envileci- 
do e inferior, víctimá dos seus ataques. Así, sinala o parentesco entre 
a Maroñas pondaliana e Inibaca, Oithona, Utha, e Colmal de Macp- 
herson. 

. Igualmente o feito de apareceren mulleres exercendo a función de 
bardos procede de Ossián. Parentesco que podemos situar entre a Mai- 
mendos pondaliana e as Minla, Oina e Minona de Macpherson. Deste 
xeito, dous dos escasos papeis positivos que a muller xoga dentro da 
concepción pondaliana da feminidade resultan ser influxo directo do os- 
sianismo, pura mímese cultural do modelo de Macpherson, incremen- 
tando aínda máis a nosa contemplación da patoloxía sexual pondalia- 
na como un caso prototípico da sexualidade doentía propia dos 
simbolistas. 

Outro dos elementos que Montiel sinala como procedentes de Os- 
sián é a presencia de certo tipo de comparacións, epítetos e metáforas: 


(312) A primeira edición de Le Tourneur é de 1777, a segunda de 1799; pero a 
mellor é da de 1810 cun enunciado bibliográfico que di o seguinte: Ossian, fils de Fin- 
gal, barde du 3 siécle; Poésies Galliques, traduites sur Anglais de Macpherson, par Le 
Tourneur. Nouvelle edition, augmentée des Poámes d'Ossian et de quelques autres Bar- 
des; traduits sur l'Anglais de J. Smith, pour servir de suite a l'Ossian de Le Tourneur; et 
précédee d'une Notice sur l’état actuel de la question relative á l'authenticité des poemes 
d'Ossian, par M. Guinguené..., Paris, 1810, 2 vols., que incluén trinta e nove poemas. 

(313) Ossian, barde du troisiáme siácle. Poámes Gaeliques recueillis par Ja- 
mes Macpherson. Traduction revue sur la derniár edition Anglaise et précedée de Re- 
cherches critiques sur Ossian et les Calédoniens par P. Christian. (París, Lavigne, 1844). 
Existen edicións de 1858, 1867, 1872, 1888, 1905 e 1910. 

(314) Nuovi canti d'Ossian. 

“Como en los poemas ossiánicos y también en los ho- 
méricos, cada héroe, heroína o bardo de Pondal atiende 
por un sobrenombre o por un epíteto que indica su vir- 
tud predominante o su característica física más destacada. 
Tópicos coincidentes son también el color de las cabelle- 
ras o de los ojos “ (315). 


Igualmente salienta Montiel a semellanza existente entre o fondo 
sentimento da paisaxe presente en Pondal e o manifestado en Macp- 
herson. A brava xeografía do Xallas e dos Bergantiños, O grande sopro 
do vento soán, as mestas néboas espallándose por enriba de uces e 
de toxos. Tamén a apóstrofe aos elementos naturais, brañas, carballos, 


corvos, castaños. 
Entre a onomástica pondaliana de procedencia ossiánica sinala Mon- 
tiel as palabras Tura (316), Ullin (317), Erín (318), Finián (31 9), Bru- 


(315) Id. p. 167. 

(316) Segundo Isidoro Montiel, nome dunha antiga fortaleza situada na costa de 
Ulster. Nela residiu Cutulino antes de tomar ao seu cargo a administración dos nego- 
cios de Irlanda durante a menor idade de Cormac. Foi destruída por un incendio duran- 
te una expedición levada alí por Fingal. Así se narra nun poema atribuído a Ossián, ti- 
tulado The Fall of Tura, publicado, entre outros, en 1780, por John Smith, no que, 
ao remate, se presenta a Ossián e a Malvina evocando aos guerreiros e heroínas mortos 
e facendo reflexións filosóficas sobre a catástrofe. Tura é topónimo tamén citado con fre- 
cuencia nos poemas Fingal, The Death of Cuchullin, Dar-Thula e Temora, do Os- 
sián de James Macpherson. 

(317) Segundo Isidoro Montiel, nome antigo da provincia de Ulster, citado con fre- 
cuencia nos Poemas de Ossián. Ullin é tamén o nome do arquibardo de Fingal, chama- 
do “the sweet voice of resounding Cona”, mencionado moitas veces nos citados Poemas 
de Ossián. Co mesmo nome de Ullin aparecen nos poemas Fingal, Temora, e Frag- 
ments of Ancient Poetry, num. VI, catro guerreiros ou heroes diferentes. Na traducción 
inglesa dos antigos poemas gaélicos, publicada por John Smith, en 1780, preséntase a 
un Ullín como autor do poema titulado Dargo, que está incluído nas traduccións france- 
sas de Le Tourneur, Hill e Christian, na italiana de Michele Leoni e na española, ante- 
riormente citadas. 

(318) Segundo Isidoro Montiel, antigo nome de Irlanda. Palabra composta de ear 
ou jar “occidente” e de in “illa”. Citado igualmente, con frecuencia, en Fingal, The De- 
ath of Cuchullin, Dar-Thula, Temora, Sul-malla of Lumon, Colna-Dona. Carballo Cale- 
ro di: “Iste, cicais influído por unha pasaxe de Murguía, Historia de Galicia, 1, 433 apri- 
ca o nome de Erín a Galicia” en Historia da Literatura Galega Contemporánea, Op. 
cit., p. 255. 

(319) Segundo Isidoro Montiel, Pondal dá tamén a Galicia o nome de Finián, voz de- 
rivada de Fenius, antecesor dos irlandeses. Segundo outros, procede de Finn, nome de Fin- 
gal, pai de Ossián e rei de Morvén, así chamado nas supostas traduccións de Macpherson. 

mar (320), Cairbar (321), Grudar (322), Gundar (323), Cou-d'Indo 
(324), Maroñas (325), Rouriz (326), Lugar (327), Ousinde (328) e 
Ogas (329). 

Feito que contrasta amplamente coas afirmacións de Carballo Ca- 
lero que sinala que: 


“Os topónimos tirados do Ossián de Macpherson son 
unicamente dous: Tura e Ullín, que aparece unha soa vez, 
nun so poema. Pódese engadir Erín, que tamén figura nou- 
tras fontes accesibres a Pondal. Iste, cicáis influido por un- 
ha pasaxe de Murguía, aprica o nome de Erín a Galicia. 


(320) Segundo Isidoro Montiel, semellanza fonética coa voz ossiánica Brumo, lu- 
gar de culto en Craca, que se supón era unha das illas Shetland. Alí estaba o terrible 
círculo de Bruno, onde-es-espíritos dos mortos uivaban arredor da pedra do terror. 

(321) Segundo Montiel, con este nome aparecen diferentes heroes nos Poemas 
de Ossian. En Temora preséntase a un Cairbar, xefe do cantón de Atha, que pola mor- 
te de Cormac, fillo de Artho, chegou a ser en Connaught señor de Irlanda toda. Na na- 
rración do poema Fingal intervén tres: o primeiro é un guerreiro que foi matado do 
Cuchulín, rexente de Irlanda; o segundo é un fillo de Tormán que foi morto por Duco- 
mar; e o terceiro é un heroe de “tempos vellos”, envolto no episodio dos amantes Gru- 
dar e Brassolis, historia cantada polo bardo Carril. A este parece aludir Pondal no seu 
poema intitulado El recuerdo de la patria (Sobre motivos de Ossián). 

(322) Segundo Montiel, é o nome dun xoven heroe irlandés, amante de Brassolis, 
irmá de Cairbar. Pondal úsao como nome dun bardo. Como topónimo corresponde aos 
lugares galegos chamados Gunda, Gundarei, Gundián, Gundías. 

(323) Segundo Montiel, usado na poesía pondaliana como nome dun bardo e ta- 
mén como topónimo. Pola súa resonancia céltica parece proceder do Gundar ossiánico 
citado no poema Fingal. O nome non é unha invención de Pondal pois en Galicia apa- 
rece frecuentemente como topónimo. 

(324) Segundo José Luís Varela, citado por Montiel, o nome procede dun heroe 
ossiánico chamado Kuthullin que aparece en Fingal. Téñase en conta que na versión 
francesa precisaría do ditongo ou para a transcrición da primeira sílaba. 

(325) Segundo Montiel, nome de cinco heroes ossiánicos escritos Maronnan, ci- 
tados nos poemas Fingal e Temora. 

(326) Montiel menciona a posibilidade dunha semellanza fonética entre este nome 
e o ossiánico Ruro, fillo menor de Annir e irmán de Argon. 

(327) Segundo Montiel, correspóndese co nome dun heroe ossiánico que se apre- 
senta como caudillo irlandés ao exército de Cuchullín. Na poesía pondaliana ten a sig- 
nificación dun topónimo personificado. 

(328) Segundo Montiel, este vocábulo apresenta semellanza sonora co antigo e 
lendario Osin ou Oisin, convertido no Ossián de fala inglesa. Aparece como nome de lu- 
gar e de persoa en Pondal. 

(329) Semellanza fonética co nome ossiánico Ogar, escudeiro de Ossián e acom- 
pañante de Oscar en Inis-Thona, que morreu na batalla de Dala (Fingal, IV, 50-51) e 
The War of Inisthona, 109. 

Tamén traslada á súa terra o nome de Finián, derivado de 
Fenius, antecesor dos irlandeses, segundo o Leabhar Gab- 
hala. De outra banda, Finn é tamén o nome do chamado 
asimesmo Fingal, pai de Ossián e rei de Morven nos poe- 
mas de Macpherson. Do Leabhar Gabhala provén Bri- 
gandsia, fundación de Breogán” (330). 


“Cairbar é o único herói de Ossián trasplantado aos 


Queixumes” (331). 


Para mellor reflexar a semellanza dos topónimos e antropónimos 
ossiánicos e pondalianos procedemos a enumeralos por completo, 
subliñando aqueles que manifestan algún parentesco: 


Nomes pondalianos : 

Abyla; Africa; Agar; Alisios; Ampelusa; Anaxibios; Andes; Andres; 
Anllóns; Anxeriz; Arantón; Arca de Ogas; Arxomil; Atlántida; Baia- 
bosa; Baldad; Baltar; Baneira; Baña; Barcala ; Barra; Barrañán; Ba- 
rrentos ; Basilveiro; Basontas; Bergantiños; Bergantiños (Fada); Bér- 
toa; Boiana; Bojador; Borneiro; Brandomil; Brandoñas; Brantoa; 
Brantúas; Brañas de Armear; Brasidas ; Breogan; Bribes; Brigandsia; 
Brumar; Buxán; cabo Nariga; cabo Ougal; Cádiz ; Cairbar ; Calpe; Ca- 
melle ; Canosa ; carballeira de Verdes; Carballido; Carboeiro; Cartel; 
Casás ; Casás de Nemiña; Castro de Remense; castro de Remesende; 
castro Nemenzo; Castro Romai; Cefiro; Celt; Celtia; Cereo ; Cintia; 
Colombia; Concurbión ; Contumende; Corcoesto ; Coristanco; Cou- 
d'indo; Coucieiro; Cristo; Cristovo; Croa; Curban ; Curras; Dafne; Dom- 
bate; Dormeá; Eiriz; Eliphaz; Eos; Epaminondas; Erín; Esto; Ferreira; 
Finian; Folgar; Fonte Fría; Francisco De Castiñeira; Frexilde; Froxan; 
Froxán.; Galicia; Gomariz; Gondomil; Gundar; Gundar ; Gundariz; Her- 
mesinda; Hippotades; Hyades ; Iberia; Illas Sisargas; Lastres ; Laxe; 
Leis Busto; Leonidas; Lourenzo ; Lourido; Lugar; Lusitania; Luso; Luz- 
bel; Madrid; Maimendos; Manoel Leis ; Manoel Romero ; mar de Ni- 
ñóns; Marco Botzaris; Margaride; Mariña; Maroñas; Marzoa; Mauro 
Fernandez ; Menecho; Meonides; Mesenia; Miño; Monte Branco; Mon- 
te Meda; Mórdomo; Morpeguite; Morpeguite; Mouco; Moureda; Muí- 


(330) ld. p. 260-261. 
(331) Id. p. 268. 

as; Muxía; Nariga; Nebrija; Nemiña; Oca; Ocampo; Oconell; Odiel; 
Ogas; Orán; Osmo; Ouco; Ougal; Ourens; Ousinde; Palos; Parnell; Pa- 
sarela; Paz; Pedro Rodriguez; pinales de Morás; Piñeiro ; Piosa; Pitia; 
Pleiades; ponte Arantón; ponte Dona; Ponte-Ceso; Ponte-Ceso ; Por- 
car; Portomeiro; Progne; Rececinde; Recemel; Regueiro de Belouride; 
Rentar; Río Langúelle; Rioboo; Rou ; Rouriz; Ruiz ; San Pedro de Bran- 
domil; San Simón de Nande; Sansueña; Santa Baia; Santiago; Sión; 
Sirius; Spartaco; Suevia; Suxo; Támara; Teide; Tella; Temunde; Tereo; 
Thermoppilas; Tinto; Titon; Tomil; torre de Traba; Touriñán; Troito- 
sende; Tura; Uces; Ullin; Ures; Uruguai; Valencia; Vilaseco; Villafañe; 
Villarmide; Viqueira; Xallas; Xan; Xaviña; Zreo. 


Nomes ossiánicos (332): 

Agandecca, Albion, Alcletha, Aldo, Alnecma, Alona, Alpin, Al- 
tentha, Althos, Althan, Annir, Ardan, Ardven, Armin, Artho, Atha, Bal- 
clutha, Balva, Berrathon, Berthin, Bolga, Borbar, Borbar-duthul, Bos- 
mina, Bragela, Branno, Brassolis, Brumo, Cael ou Gael, Cairbar, 
Calédonien, Calmar, Calthon, Can-donna, Caracul, Carmona, Carmor, 
Carmora, Carmun, Carric-thura, Carthon, Car-ul, Carun, Cath-loda, 
Cathlin, Cathmin, Cathmol, Cathmor, Cathul, Clatho, Clessamor, Clon- 
ra, Cloncath, Clonmal, Cloura, Cluba, Clunar, Clungalo, Clutha, Col- 
amon, Colc-ulla, Colderna, Colgach, Colgar, Colalancrona, Colgorm, 
Colma, Colmal, Colmar, Colna-dona, Comala, Comhal, Conban-car- 
glá, Cona, Concathlin, Con-lama, Connal, Connachar, Conmor, Cor- 
cul-suran, Cormac, Cormar, Corman-trunar, Cormul, Craca, Crathin, 
Crathmo, Croma, Cromma-glass, Cromla, Crona, Cronnan, Crothar, 
Crugal, Crum-trormo, Cruthal, Cruth-loda, Cullalin, Culgorm, Culmin, 
Curach, Cuthal, Cuthona, Cuthullin, Calrutho, Dargo, Dar-dulena, Dar- 
thula, Degrena, Dersagrena, Dermid, Deugala, Diaran, Dora, Druma- 
nar, Drumardo, Duchomar, Dun-lora, Dun-lathmon, Dun-ratho, Dun- 
rommath, Dusronnal, Duth-caron, Duth-carmor, Duth-maruno, 
Duthormoth, Duth-ula, Duvranna, Erin, Erses, Erragon, Everallin, Evir- 
choma, Ferchios, Fergus, Fidallan, Fillan, Fingal, Fir-bolgs, Fithil, Flot- 
hal, Foina-Bragal, Faldath, Fonar, Fovar-gormo, Gaul, Gechossa, Glen- 
tivar, Golbun, Gormal, Hidalla, Herman, Inis-fail, Inis-huna, Inis-thona, 


(332) Copio do listado que aparece ao final da tradución francesa de Auguste La- 
caussade, Ossian, Oeuvres Complátes, Traduction Nouvelle précédée d'une notice sur 
Pauthenticité des poémes d'Ossian par Auguste Lacaussade, Paris, H.-L. Delloye, édi- 
teur, 1842. 

Inis-tore, Hthorno, Kin-fena, Lamdarg, Lamgal, Lamor, Lanul, Lano, 
Lara, Larmon, Larthon, Lathmon, Lego, Lochlin, Lona, Lora, Lormar, 
Lotha, Lubar, Lumon, Luno, Lutha, Lurthan, Malmor, Malthos, Malvi- 
na, Matha, Moána, Moma, Moran, Morannal, Mora, Morar, Morlath, 
Morna, Morni, Moruth, Morven, Narmor, Nathos, Nuath, Oichoma, 
Oina-Morul, Oithona, Oila, Oscar, Ossian, Ratchol, Rel-durath, Ros- 
crana, Rothmar, Salgar, Sarno, Samla, Selama, Selma, Semo, Shil- 
ric, Sifadda, Sithallin, Slimora, Slissama, Son-mor, Sorglan, Starno, 
Stromlo, Strina-dona, Strumon, Struthmor, Sul-allin, Sul-malla, Sul- 
math, Témora, Thano, Thubar, Tlamin, Togorna, Tonthena, Torcul- 
torno, Torlath, Torman, Tormoth, Toscar, Tremmor, Tromathon, Trom- 
lo, Truthil, Tura, Tur-lathon, Turloch, Tur-thor, Ul-erin, Ulfadda, Ullin, 
Ullochlin, Uloácho, Urlor, Uthal, U-thomno, Vinvela. 


Segundo Carballo Calero: 


“Pondal esperimenta o infruxo de Macpherson nun in- 
tre en que a influencia xeral de Macpherson tiña xa pasa- 
do. Pero o renacimento galego, que esaltaba as orixes cel- 
tas do noso pobo empurrábao cara os poemas ossiánicos. 
Que estando istes a disposición de todos, fora precisamente 
Pondal quen tirara partido deles, non pode menos de ser 
espricado como consecuencia de afinidades electivas. Ha- 
bía na personalidade de Pondal unha tendencia ao heroi- 
co que unida á súa fe celtista, decidiu o seu ossianismo. E 
isa predisposición natural esprica o seu éisito. Porque Pon- 
dal sintiu vidalmente a súa poesía bárdica. Hai unha pro- 
ba, unha seguridade, unha decisión nistes poemas de Pon- 
dal que proban a súa sinceridade. Non é pois Pondal un 
sinxelo discípulo de Macpherson. E un poeta que, acep- 
tando o esprito de Macpherson, creou unha fórmula pro- 
pia de poesía bárdica. Polo de pronto, como xa dixemos, 
renunciou ao epos, pra o que non achaba base. Houbera 
escrito un Breogán, como réplica ao Fingal, se esistira un- 
ha lenda heroica ao seu dispor. En troques disto, maxinou 
uns Eoas. Non fixo o epilion celta: só o himno heroico ou 
a pura canción lírica. E nistas formas máis cinxidas mani- 
féstase máis austero que o falso Ossián. E un espirito máis 
rexo, máis inxenuo, menos sentimental. O vigor de Tir- 

teo modera o sentimentalismo de Macpherson. Así resulta 
que Pondal, o máis serodio dos discípulos de Macpherson, 
é tamén o máis orixinal. I é que o noso poeta non viu no li- 
rismo ossiánico unha simple fórmula de evocación dun mun- 
do de ensoño e de beleza. Ise pasado celta que il cantaba 
era terreo en que afincar os pes pra avanzar cara o futu- 
ro. Representaba unha tradición que nos insinaría cómo 
conquerir un porvir de groria. (...) Así, a poesía ossiánica 
de Pondal non é pura arqueoloxía. Latexa nela unha in- 
tención patriótica, unha vontade de superación coleitiva. 
E poesía cívica. Complétase cos seus himnos proféticos, co- 
as súas eshortacións heroicas. Só que naquéles, nistas, Os- 
sián-ten que aturar a compaña, e aínda a preponderancia 
de Miqueas, de Tirteo.” (333) 


Finalmente, habería que sinalar a ausencia de Deus como unha 
oe aj nitidamente ossianica. Tal e como ten escrito José Luís 
arela: 


“Nos consta, en primer lugar, que Pondal era creyente. 
Luego, esa aparente ausencia de Dios no procede sino de 
Ossián. (Cesarotti, traductor e introductor de Ossián en 
Italia, aclaraba a su público la carencia de una noción pre- 
cisa de la divinidad, diciendo que las ideas religiosas de la 
época del bardo eran tan groseras que prefería silenciar- 
las.) Pondal haciéndose eco de este carácter, respondió a 
un discípulo suyo que le preguntaba por la razón de esa 
misma ausencia en sus versos: “¡Como citarlo, si en los 


tiempos en que hablan mis héroes, Dios no tenía nombre 
todavía!” (334) 


IV. 7. O helenismo. 


A presencia de elementos provenientes da literatura e cultura he- 


(333) CARBALLO CALERO, Ricardo, Historia da literat l - 
ránea, Ed. Galaxia, Vigo, 1981, p. 271-272. ERRETEN 

(334) VARELA, José Luís, Un capítulo del ossianismo español: Eduardo Pon- 
dal, separata de Estudios dedicados a Menéndez Pidal, Madrid, 1955. 

lénicas é ún dos aspectos innovadores que Pondal inclúe na súa obra lí- 
rica durante a construcción dos Queixumes. Ausente por completo de 
Rumores de los pinos, chegará á obra pondaliana acompañado da pre- 
sencia de temas, imaxes e motivos moi concretos tales como a morte 
digna, a ética espartana, os piñeiros como exército en formación de 
combate, a retórica da arenga militar. En tanto que un elemento máis 
que vén sumarse ao que temos denominado puzzle pondaliano, o he- 
lenismo destaca sobre todo porque é a través del como Pondal vai en- 
contrar unha saída esteticamente digna á súa vontade aristocrática, sen 
rexeitar a expresión do seu civismo. Mais tamén cabe ter en conta 
que esta influencia fundamental vai vir da man de certa vontade clasi- 
cista e, ao mesmo tempo, arqueolóxica. Se o clasicismo e o romantis- 
mo europeos, e sobre todo o alemán, fundamentaran grande parte 
do seu discurso na nostalxia de Grecia (lease o fermosísimo poema de 
Hölderlin titulado Grecia), Pondal fará que a súa nostalxia do mundo 
celta primixenio se constrúa con acordes que proveñen das harpas do 
Peloponeso. Así a mestura de helenismo e celtismo dará como resul- 
tado unha lírica arqueolóxica de vontade clasicista que encontrará na 
idea dunha grande Celtia esquecida, semellante á Grecia clásica, o 
seu principal sostén mítico. Deste xeito poderíamos relacionar as dú- 
as tendencias fundamentais da imaxinación pondaliana, complexo de 
Icaro e Anteo, coa presencia do helenismo e do ossianismo, respecti- 
vamente. Mentres o ossianismo nos remite ao pasado, ao grande tem- 
po mítico, o helenismo eríxese como modelo de comportamento, dis- 
ciplina adusta e férrea que Pondal considerará un dos alicerces da 
rexeneración de Galicia. 

Se o influxo do ossianismo deixa como resultado en Pondal un 
mundo céltico un tanto lánguido, cheo de idílicas paisaxes e de pante- 
ísmo místico, aínda que o autor se esforce por veces en apresentar- 
nos aos nobres celtas antigos loitando contra os romanos, o helenismo 
disporá fundamentalmente unha aura de virilidade e dureza sobre o tex- 
to pondaliano, de xeito que, como forza contraposta á evocación sau- 
dosa e simbolista dos queixumes célticos, a evocación de Tirteo e Al- 
ceo se correspondese coa vontade de incidir sobre o mundo para 
modificalo. 

O primeiro poema dos Queixumes aporta fundamentalmente a vi- 
sión dos celtas en formación, dispostos para libertar á patria, mentres 
o bo bergantiñán vai de camiño á súa casa e olla un piñeiral ao pé 
dun castro. Se o ossianismo, como forma literaria do celtismo, era so- 

bre todo un ollar desde o interior do bosque, unha manifestación do 
vínculo coa terra, o helenismo acusa unha ollada distanciada, afastada 
do bosque, de xeito que a protección maternal que este suxería tórna- 
se agora en visión épica e marcial. Pondal, que ama o idílico mundo da 
mística da terra, centrado na evocación dos lugares e na concentración 
dentro dos postulados da ética da paisaxe, encontra agora o pólo opos- 
to, que lle permita establecer unha dinámica estética de grandes ambi- 
cións, na ética espartana, como se a dozura e a calidez do mundo ma- 
ternal se complementase agora coa rixidez adusta e férrea do pai severo. 

Esta contraposición entre o mundo masculino e feminino, que Pon- 
dal estende á contraposición entre forte e débil, é resultado 'tamén do 
influxo da ética espartana sobre a súa poesía, aparecendo, de feito 
ao tempo que se manifestan as novas tendencias helenizantes nos Quei. 
xumes, sendo totalmente allea ao mundo literario de Rumores de los 
pinos. 

Podemos, por tanto, advertir sinais que, sen formaren parte da- 
quel conxunto de poemas en que o autor nos manifesta unha vontade 
claramente helenizante, fican diseminados ao longo do texto, unhas ve- 
ces unha imaxe, outras veces un recurso estilístico, outras veces un mo- 
tivo. E advertimos aquí que, dado que a descrición das unidades da aná- 
lise temática aínda non está moi desenvolvida, empregamos a palabra 
motivo (335) como “palabra presente no texto’ aínda que, ás veces 
pode corresponder a un sentido da palabra. Motivo e tema distinguirí- 
anse, así, polo seu grao de abstracción e pola capacidade de connota- 
ción. Así, por exemplo, Luzbel é un motivo na poesía de Pondal e a ca- 
ída un dos seus temas. Cando un motivo adquire un número de 
repeticións adecuadas chamarémoslle tópico. 

Tamén cabe advertir que o helenismo pondaliano non se remite 
exclusivamente á época clásica senón tamén á época contemporá- 
nea, cando o autor mencione heroes da loita de emancipación grega 
moderna, como son os casos de Marco Botzaris (336) e Canaris (337). 

Desde o punto de vista da unidade poemática, a influencia helé- 
nica en Pondal pode ser circunscrita aos poemas “Morrer en brando 


l (335) pA dEr re o exposto por Oswald Ducrot e Tzvetan Todorov en Dic- 
cionario enciclopédico de las ciencias del lenguaje, Ed. Si ñ i 
Sa a guaje, iglo XXI de España Editores 


(336) Heroe da independencia grega (1788-1823) morreu no curso dunha audaz 
incursión contra os turcos. ó 


(337) Estadista grego que derrotou aos turcos na batalla naval de Duis en 1822. 

leito”, “Sin caber nos pelexos”, “Fora abondo co oprobio pasado”, “Co- 
roado de flores”, “Cal caera o radiante” e “A voluntade homérica”, to- 
dos eles dos Queixumes; “Non veu dos duros éforos”, “Cinguido en du- 
ro ferro”, “Necias fillas da Héllade”, “A lira de Tirteo” e “Home libre, 
libre terra” de Poesías inéditas; “Mulleres quen vos oia”, “Aquelas que 
enxendrano” e “De Xúpiter olímpico” de Poemas iñorados ou esque- 
cidos; “Niobe” e “Philopeme” de Novos poemas e “Dame a lira de ho- 
mero” e “Oh ti, que antigamente” de Nova contribución ao corpus li- 
terario de Eduardo Pondal. Son en total, e ao marxe doutras influencias 
estilísticas ou a presencia de antropónimos e referencias históricas e 
culturais que logo sinalaremos, dezaoito poemas espallados ao longo 
de toda a súa obra, ou sexa o 4,32% dos douscentos cuarenta textos 
poéticos en galegoyque suman os presentes en Queixumes dos pinos 
(91), Poesías pedias (39), Versos iñorados ou esquecidos (49), En- 
gádega de Edicións Castrelos (3), Novos poemas (49) e Nova con- 
tribución ao corpus literario de Eduardo Pondal (9). Aínda que a por- 
centaxe non sexa moi ampla, habería que engadir que o influxo helénico 
excede con moito o computable dentro dos poemas con tema pre- 
ponderantemente grego, ademais da súa presencia latente en moitas 
das octavas reais de Os Eoas, a epopeia inconclusa pondaliana. 

Alén diso cabe mencionar a presencia importante de antropóni- 
mos gregos, ben de carácter mitolóxico, como Tereo, Progne, Pant- 
hoo, Themis; ben procedentes da historia antiga, como Brásidas, Le- 
ónidas, Epaminondas, Anaxibios, Lisandro, Cleraco, Machánidas, 
Gullipos, Stenelaidas, Callicátridas, Agesilao, Phainaretes, Epicuro, Tyr- 
teo; ben da historia moderna, como Canaris e Marco Botzaris (338). 


A MORTE DIGNA. 

O primeiro dos temas para o que Pondal procura a referencia he- 
lénica é o da morte digna. Trátase dun dos motivos recorrentes ao lon- 
go de toda a obra pondaliana e configura a noción do heroico. Así o 
modelo a seguir, asociado á idea de rebeldía, sería o do escravo ergui- 
do en armas, disposto a morrer antes de continuar coa indignidade 
do seu estado. Este modelo estaría, fóra do influxo helénico, aínda que 


(338) Tomo a relación de CARBALLO CALERO, Ricardo, “Sobre o helenismo de 
Pondal” en Eduardo Pondal. Home libre, libre terra, A Nosa Terra, Extra n° 7, Vigo, 
1986, quen a súa vez cita o inédito El helenismo de Pondal, trabajo de licenciatura di- 
rigido por el Profesor D. Ricardo Carballo Calero y presentado por el alumno José M. 
Blanco Filgueira, Santiago, Octubre de 1967. 

vinculado con el, relacionado coa presencia de Espartaco (339) 

O ideal de nobreza conduce a Pondal ao afastamento dos “vulga- 
res propósitos”. Sabe que o seu labor terá unha enorme transcenden- 
cia, aínda que non o suficientemente próxima como para poder vivila 
e desexa, pois, culminar a súa vida nun instante místico de extremado 
paroxismo, capaz de entregarlle nun só momento a impresión da súa 
propia grandeza. O is o conxunto de formas e a para- 
fernalia que o poeta desexa para ese momento. A súa fronte sempre 
erixida a escoitar as emanacións acústicas do cosmos, a súa figura erec- 


ta, que procura o seu desideratum na idea da elevación, debe evitar que 
o rostro se volte cara á terra. 


E caera, non prono, 

coa faz á terra volta, 
mais ás turmas conversa, 
audaz e miazosa (340); 


l Os dous modelos con que se inicie este discurso nos Queixumes- 
serán Brásidas e Leónidas, fundamentalmente, pero tamén Epami- 
nondas e Anaxibios. 

De Brásidas (341) e de Leónidas (342) toma a idea da heroici- 
dade militar espartana. O tema non procede do romantismo senón que 
habería que procurar as súas fontes no clasicismo, como demostra o 
cadro de David Leónidas nas Thermópilas, presente no Museo do Louv- 
re (343). E a través dunha alegoría consistente na identificación 


(339) Id. p. 120. 

(340) Id. p. 19. 

(341) Xeneral espartano da guerra do Peloponeso que defendeu M 
atenienses no 431 a. X.C. e sublevou contra eles as chindes da Sala menear 
con Cleón a quen venceu na batalla de Anfílopis no 422 a. X. C. Diccionario Larous- 
se de Historia Universal, Ed. Planeta-Agostini, Barcelona, 1988, Tomo I, p. 438 

(342) Refírese a Leónidas I, morto na batalla das Thermópilas no 480 a Xx c e 
non a Leónidas II, monarca de Esparta 165 anos despois do primeiro. A súa gloria de- 
riva do feito de ter defendido as Thermópilas da invasión de Xerxes con continxentes gre- 
gos e débiles tropas espartanas. Diccionario Larousse de Historia Universal, Ed. Pla- 
neta-Agostini, Barcelona, 1988, Tomo III, p. 2158. PAS 

(343) Sobre o tema da implicación ideolóxica da pintura de David, modelo onde 
os haxa de pintor neoclásico, pode consultarse o capítulo de ARGAN, Giulio Carlo, “Clá- 


sico y romántico” en El arte moderno, dous tomos, F. i 2 
a , Fernando Torres Editor, 4? ed., Va- 

exalta as virtudes heroicas dos pobos que se enfrentan á domina- 
ción colonial, por máis que as súas forzas sexan inferiores. Xa que, 
facendo glosa dos seus propios versos, a meta esclarecida do ánimo 
glorioso só está nas cousas fortes e nos férreos propósitos (344). 

Este ánimo glorioso que procura metas esclarecidas é algo per- 
ceptible no rostro e no ademán. Por iso o home esforzado, o bardo dos 
celtas, aquel que vive segundo a moral da paisaxe, debe procurar que, 
ante a presencia do seu cadáver, alguén diga: 


-"Certo, este home é dos grandes, 
que atopa o mundo exiguo; 

se é certo que transmigra 

no mundo o noso espírito, 

debe ser o mesmo Epaminondas, 
ou o forte Anaxibios” (345). 


É este un dos máis curiosos narcisismos pondalianos xa que con- 
siste en procurar a beleza para o seu corpo despois da morte. 

Cabe lembrar que Epaminondas foi un xeneral e estadista beocio 
nado en Tebas no 418 a. X. C. e morto en Mantinea no 362 a. X. C. 
que no 370 invadiu o Peloponeso e reconstruiu Mesene, no monte 
Itome e pobouna de mesenios libertados e de inimigos de Esparta (346). 


(344) Id. p. 14. 

(345) Id. p. 96. ó ; 

(346) De familia ilustre aínda que pobre foi educado por un Pitagórico, Lísis de Ta- 
rento, e chegou a ser un grande orado”. Desde a súa mocidade entrara en relación con Pe- 
lópidas, un dos xefes do partido popular de Tebas ao que tivo ocasión de salvarlle a vida. 
Cando a facción oligárquica entregou Cadmea aos lacedemonios, Pelópidas foi desterrado 
pero Epaminondas conseguiu ficar na súa patria por ser considerado pouco perigoso. Foi 
elixido beotarca en 371 e foi enviado a Lacedemonia para tratar a paz aínda que non ob- 
tivo ningún resultado. Reorganizou o exército tebano en torno á idea do batallón sagrado 
de Górxidas e de Pelópidas e impúxolle unha táctica semellante á da falanxe (constitución 
de liñas profundas, ataque en orde oblícua). Venceu aos espartanos, mandados por Cle- 
ómbotro, en Leuctra (Beocia) e impuxo a alianza con Tebas a toda a Grecia central. Diri- 
xiu outras expedicións ao Peloponeso par manter nesta rexión a preponderancia de Te- 
bas, e a Tesalia, para combater aos tiranos de Feres e libertar a Pelópidas. 

A 
, Anaxibios, Anáxilas ou Anaxilao, foi un tirano de Rexio, entre 494 
e 476 aX. C. que, despois de expulsar aos samios de Zanclé instalou 
nesta cidade unha poboación na súa maioría mesenia, que deu a Zan- 
clé o nome de Mesene (actualmente Mesina). 

A idea de Galicia como Mesenia (347) vén contraporse á típica 
denominación en clave nórdica, ben céltica (Celtia, Brigandsia), ben 
aria (Suevia), e revela o emprego de Esparta unhas veces como mo- 
delo a imitar, polo seu rigor militar e a súa capacidade bélica, e outras 
a combater, pola súa vontade de dominio sobre os outros pobos, tal e 
como acontece cada vez que o autor emprega a palabra “ilota' (348) 
para se referir aos galegos. Deste xeito, Pondal non segue un esque- 
ma histórico único, que tome como modelo este ou aquel proceso de 
emancipación ou este ou aqueloutro estado, senón que bota man de 
calquera loita nacional a favor da independencia, situándose a prol ou 
en contra do mesmo bando, segundo este loite pola supervivencia ou 
oprima a outro pobo. 

Mais, lonxe destas disquisicións históricas, Pondal plantea aberta- 
mente a necesidade de morrer pola patria. A dignidade do home fai 
que, se a súa patria se encontra invadida, este deba procurar libertala, 
mesmo entregando a súa vida na tentativa. O contrario é indigno, co- 
mo é igualmente indigna a servidume. 

Tal e como manifestará no poema “Home libre, libre terra” (349), 
despois de explicar na primeira das estrofas do poema o proceso que 
levou aos ilotas a loitar contra os espartanos, os galegos sofren a mes- 
ma situación polo que deben afrontar o combate sen medo: 


(347) Fundada polos aqueos e sometida a unha aristocracia territorial, Mesenia foi 
conquistada por Esparta (s. VII a. C.) que mantivo aos periecos na costa, ao L. do Pa- 
miso, e dividiu a rexión en cinco circunscricións. Coa axuda dos reis de Orcómenos e de 
Pisa Aristómenes sublevou aos mesenios, tratados como ilotas; pero a traición de Aris- 
tócrates puxo fin á segunda guerra de Mesenia. Algúns mesenios foron establecidos 
por Anáxilas de Rexio en Zancie, posteriormente Mesina. Cara a 464, un seísmo en Es- 
parta favoreceu unha sublevación (terceira guerra de Mesenia). Os mesenios foron ven- 
cidos por Esparta, axudada polos seus aliados e, temporalmente, por Atenas que insta- 
lou a seguir aos vencidos en Naupacta. Despois de Leuctra, Epaminondas libertou aos 
mesenios e fixo edificar Mesenia perto do monte Itome. O rescripto de Susa confirmou 
unha independencia que Esparta se negou a recoñecer. Os mesenios pediron auxilio a 
Atenas e despois a Filipo de Macedonia, que obrigou a Esparta a cederlles a costa si- 
tuada entre o Taixeto e o cabo Ténaro. 

(348) Na antiga Grecia dise do primitivo habitante da Laconia, reducido á escra- 
vitude polos espartanos e, por extensión, o que está-ou é considerado sen dereito nin- 
gún, reducido ao último grao da miseria. 7 

(349) Id. p. 142. 

non seades esquivos 

ante a dura contenda, 

no avergonzade aos fortes 
que xa vos precederan, 

e cinguindo a coraza 

e flotante cimeira 
jousados combatide! 

E os eidos patrios desta noble Celtia, 
berce sagrado sempre, 
defendé con braveza 
escramando comigo: 
¡Home libre!, ¡libre terra! 


Cabe dicir que Pondal, neste sentido, procede a glosar repetida- 
mente o coñecido fragmento de Tirteo: 


Pois é fermoso morrer se un cae na vangarda 

como un guerreiro valente que pelea pola patria. 

Que o máis amargo de todo é andar de esmolante, 

(...) 

entón con carraxe loitemos pola patria e os fillos 

e morramos sen escatimarlles agora as nosas vidas. 

¡Adiante, mozos, loitade con firmeza e cóbado con có- 
bado 

non fagades unha fuxida afrentosa nin cedades ao es- 
panto (350). 


- A LIRA DETIRTEO. A LIRA ESPARTANA CONTRA A HARPA 
CELTICA. 

Fiel a este proceso de alegorías presentes na súa obra, Pondal 
soña con emular a Tirteo para que, da mesma maneira que este des- 
pertaba cos seus cantos o ánimo dos combatentes espartanos, ser quen 
de despertar o ánimo bélico dos galegos. Se antes Esparta era o mo- 
delo de inimigo contra o que debían loitar os galegos, agora o poeta 


soña con ser o instigador á batalla, nun repentino, aínda que nada sos- * 


peitoso, cambio desbando: 


(350) Traduzo libremente de VV. AA. Antología de la poesía lírica griega. Siglos 
VIEIV a. C., Selección, prólogo e traducción de Carlos García Gual, El Libro de Bolsi- 
llo n? 782, Alianza Editorial, Madrid, 1980, p. 21. 

¡Quen tivera ditoso 

un tan sublime acento 
que do seu fondo sono 
despertara ós galegos! 
¡Oh, quen cumprir pudera 
tan xeneroso intento 


desenterrando a lira, 
a lira de Tyrteo! (351) 


Xogando cos nomes dos instrumentos poderíamos encontrar en 
Pondal dous sons diferenciados: o da harpa céltica e o da lira esparta- 
na. Mentres a primeira serve para ser receptora do canto saudoso e é 
imaxe da hermenéutica do mundo, presente como actitude preponde- 
rante nó autor, a segunda, moito menos frecuente, representa a von- 
tade cívica e a fixación do seu ideal de rebelión contra a sociedade na 
que vive. Deste xeito, lira e harpa xeran dúas posibilidades diversas de 
entender e afrontar o canto. Mentres a harpa procede do pasado es- 


tético pondaliano, acompañando ao bardo no seu decadentismo fini- ` 


secular e mortuorio, a lira.brota da vontade de actuar sobre o presen- 
te. Mentres a harpa é un elemento fundamentalmente simbólico e 
esteticista, a lira establécese como un simple instrumento. Mentres a 
harpa é o artificio. da suxestión simbolista, a lira é o aparello do com- 
promiso cívico. Celtismo e helenismo fican, por tanto, perfectamente 
diferenciados, como tendencias estéticas e ideolóxicas, en base aos dous 
instrumentos que lles serven de estandarte. Ambos os dous pervivirán 
como tendencias da poesía pondaliana, opostas tanto desde o punto 
de vista dos recursos literarios como da vontade de aproximarse di- 
rectamente ou non ao lector, chegando mesmo a mesturarse e con- 
fundirse dentro da tendencia xeral do autor de encamiñarse cara a es- 


tética finisecular preponderante en toda Europa. Pondal asume estas. 


tensións contradictorias presentes na súa poesía e entende que ambas 
as dúas poden convivir sen problemas dentro da súa obra, sen daren 
en ningún caso lugar a nada que o autor entenda como desharmoní- 
as. O vigor heroico dos helenos, tan afastado do ideal céltico-ario, pre- 
sente como elemento positivo e benéfico nas contraposicións valora- 
tivas dos adxectivos do autor, é sinal da covardía dos galegos, incapaces 
de combater pola patria. A comparación entre uns e outros será, a un 


(351) Id. p. 137. 

tempo, unha provocación e a presentación dun modelo. 
Ao tempo que funda o seu extravagante mundo de evocación pan- 


teísta, inclinado cara actitudes de culto místico á terra, Pondal desco- | 


bre que a mística escasamente vai libertar ao país, tirándoo fóra do seu 
infortunio. Así, a épica pondaliana é froito do helenismo. Trátase, di- 
ríamos, dunha épica espartana. Deste xeito, podemos fundamentar un- 
ha contraposición, xeral dentro da imaxinación literaria do autor, en- 
tre os dous grupós de conceptos presentes no cadro que segue: 


mística 

terra aire 
pasado futuro 
celtismo helenismo 


Por contraposición, tamén a referencia helénica servirá para dar 
expresión á vontade epicúrea e de gozo da vida, esquecendo os esfor- 
zados traballos e os combates: 


Dá-me a lira de Homero, 
de Homero a lira dá-me; 
mas quitá-lle primeiro 
a corda dos combates. 


Traguede-me esa copa, 

esa copa non grande, 

pra que beba non muito 

e alegremente dance; 

o son do voso plectro r 
meus pasos acompañe, 

e unha virxen desnuda 

nos meus brazos enlace. 


Dá-me a lira de Homero, 

'de Homero a lira dá-me; 
mas quitá-lle primeiro 

a corda dos combates (352). 


(352) FERREIRO, Manuel, “Nova contribución ao corpus literário de Eduardo Pon- 
dal”, Eduardo Pondal. Home libre, libre terra. A Nosa Terra, Extra n° 7, Vigo, 1986. 

IV. 8. A misoxinia pondaliana como forma da sexualidade doentia 
simbolista 


Un dos acontecementos máis salientables da poesía pondaliana, e 
que máis singulariza a xà peculiar cosmovisión do autor, é o tratamen- 
to que nela se fai da figura da muller. Pondal, que concibe o mundo, 
baixo a forma de conflicto, como un violento choque de forzas en com- 
bate, concentra a súa arenga en procura da salvación da patria nun pú- 
blico receptor eminentemente masculino. 

Falaríamos, pois, da presencia dun lector implícito masculino, lec- 
tor que, no seu horizonte de esperanza agardaba un discurso enérxico, 
propio daqueles poetas gregos como Tirteo ou Alceo que deixan ecos 
nas arengas pondalianas. O exército, como non podía ser doutra ma- 
neira no século XIX e aínda nos nosos días, está formado por homes e 
é a eles, como depositarios das esperanzas da victoria na batalla, a quen 
se dirixe primordialmente. A misoxinia e a hipovaloración da muller for- 
man parte, pois, da súa ética castrense. Mais acontece que estes va- 
lores non fican reducidos unicamente ao ámbito militar, aos discursos 
máis exaltados para a toma de conciencia dos guerreiros, senón, antes 
ben, contribúen a formar a visión xeral do mundo no autor de xeito que, 
nesa sociedade militarizada ideal, nese país co pobo en armas, dispos- 
to a libertarse do seu oprobio, non hai case lugar digno para o femini- 
no. A muller, ademais de non participar na batalla, é relegada a un lu- 
gar secundario, caracterizada con todos aqueles adxectivos que o autor 
emprega para referirse ao inimigo (ao tempo que o inimigo é caracte- 
rizado como feminino), empregada como simple obxecto de pracer po- 
lo home, sumida, por tanto, nun lugar moi afastado do ideal de libera- 
lidade que se presume en Pondal para quen o mundo dos seus vaticinios 
políticos non inclúe, ou non parece incluír, a igualdade de dereitos da 
muller. Con todo, cremos que o tipo de xeneralizacións feitas ata ago- 
ra admiten algúns matices salientables por canto esta lei xeral resulta 
nalgúns casos quebrantada. 

A crítica feminista ten analizado amplamente o tema. Producto desa 
análise son os artigos “Pondal e a muller” (353) de lrene Pérez Pintos e 
Carmen Taboada e “De florido poeta da raza a desflorador racista” (354) 
de María Xosé Queizán. Para as autoras do primeiro dos artigos: 


(353) PEREZ PINTOS, lrene e TABOADA PEREZ, Carme, “Pondal e a muller” 
en Festa da palabra silenciada, n°1, Vigo, 1983. 

(354) QUEIZAN, María Xosé, “De florido poeta da raza a desflorador racista” en 
Eduardo Pondal. Home libre, libre terra, Extra n°7, A Nosa Terra, Vigo, 1986. 

“Fálase sempre da presencia do masculino na obra de 
Pondal coma se o femenino estivese ausente, porén son 
moi numerosos os poemas que xiran arredor da figura 
femenina. Cicais ámbalas ideas non sexan contradictorias, 
pois anque existen abondosos poemas que falan da mu- 
ller, esta non ten un papel en sí mesma. Non existe máis 
que idealizada na mente do Bardo ou como un feito de na- 
tureza do que o home se apropia. A muller, pois, non se 
realiza na poesía pondaliana, o que encaixa ca ética viril e 
ca masculinidade radical da súa poética” (355) . 


Segundo as autoras, na obra de Pondal podemos encontrar dous 
enfoques diferentes, aínda que só aparentemente antagónicos: a mu- 
ller ideal recuperada polos románticos da que xa falaran os trobado- 
res medievais e a muller como un atranco para o home que fica en- 
gaiolado cos seus enfeites. O home, na visión do bardo bergantiño, é 
o usuario natural da muller que está posta na natureza para o seu dis- 
frute. Por outra banda, é perceptible a utilización de atributos cultural- 
mente masculinos ou femininos con claras connotacións positivas ou 
negativas respectivamente. 

Segundo María Xosé Queizán, que valora a importancia da apor- 
tación pondaliana ao noso Rexurdimento: 


“Entendemos a actitude racista, seguindo a Albert Men- 
mi, como a valoración xeneralizada e definitiva de unhas 
diferéncias, reais ou imaxinárias, en proveito do acusador 
e en detrimento da vítima, co fin de xustificar os seus pri- 
viléxios ou a súa agresión. Esta é a postura de Pondal en 
relación coas mulleres. O seu racismo, neste caso, pode re- 
ceber o nome de sexismo. O racista valora as diferéncias 
en proveito do agresor e en prexuício da vítima. Pondal es- 
tá empeñado en dignificar ao pobo galego, pero ao pobo 
galego masculino. A inferioridade das mulleres sérvelle pa- 
ra concederlle automaticamente superioridade aos homes. 
Para resaltar os rasgos positivos masculinos desprécia os 
“espíritos brandos, muliebres, consumidos por mórbida fe- 
bre” e, deste modo, elevar a “alma do bardo que é enérxi- 


(355) Id. p. 11. 

ca, ousada e pensa en propósitos que ergueran a pátria A 
En contra das actitudes “femíneas, molentes, infames e im- 
beles” opón “os viriles ritmos ousados que ceibaran as cor- 
das de ferro”. O negativo é o femíneo, molente, muliebre. 
Desprécia o “pracer afeminado e brando”. No seu afán de 
valorar a forza viril, pon en moitas ocasións o sentimento 
da saudade da terra en boca de mulleres, non foran os ague- 
rridos homes habituarse a esas debilidades” (356) . 


Tal e como temos formulado anteriormente (357) , en Pondal a 
visión da muller atinxe (e nisto non parece haber polo de agora motivo 
de debate) dous posicionamentos enfrontados de xeito nídio: 


a) Obxecto do desexo carnal ou amoroso: 

1. Nunha relación violenta e que Pardo Bazán (358) ligaba ao 
lirismo primitivista característico do noso poeta. 

2. Nunha relación convencional normal da que temos escasas mos- 
tras na poesía pondaliana. O poema “Rosa de Corcoesto” (359) , por 
exemplo. 


b) A muller (ou máis ben un carácter feminino) como portadora da 
revelación. Neste sentido, e como máis adiante explicitamos, a femi- 
nidade das fadas ou das sibilas oponse cualitativamente a esoutra fe- 
minidade que o poeta valora pexorativamente e que se opón, por con- 
traste, co carácter masculino, heroico, altivo, etc.. ' 

Como mellor solución para podermos xulgar con criterios de ab- 
soluta obxectividade, se ben consideramos que todo o ata aquí dito re- 
sulta moi acertado, cremos que procede facer unha enumeración das 
referencias existentes en Pondal sobre o tema. sea 

En xeral, poderíamos agrupar os poemas pondalianos con pre- 
sencia feminina do seguinte xeito: 

1.- Poemas amorosos. 

2.- Poemas de violacións. 


(356) ld. pp. 56-57. 

(357) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988. 

(358) PARDO BAZAN, Emilia, “Luz de luna (Eduardo Pondal)” en De mi tierra, 
Tipografía de la Casa de la Misericordia, A Coruña, 1888. 

(359) Id. p. 24. 

3.- Poemas con caracteres femininos mitolóxicos. 
4.- Poemas de vindicación dunha feminidade alternativa. 
5.- Poemas onde a muller é portadora da nostalxia. 


IV. 8. 1. Poemas amorosos. 


A primeira das presencias femininas é a da “sinxela rapaceta” que 
aparece como interlocutora do bardo no poema “¡Que barba non cui- 
dadá!” de Queixumes dos pinos. Como xa salientamos ao falarmos 
do bardo como personaxe dentro da obra pondaliana, trátase da per- 
sonificación da inocencia e ás clásicas connotacións de feminidade, 
presentes na obra de Pondal, engade a inxenuidade infantil. Neste ca- 
so, a sinxela rapaceta non é máis que un elemento formal que lle per- 
mite ao autor escenificar unha escena narcisista na que se procede a 
analizar o seu aspecto, metamorfizado agora na figura dun bardo va- 
gabundo. 

_ O primeiro poema amoroso dos Queixumes, “Non hai unha fon- 
te” 'restitúe o tópico da muller como remanso e acougo, nai e salva- 
dora, poboada de adxectivos tenros e sensuais. A muller, obxecto amo- 
roso nese breve poema, aparece definida como fonte fresca e pura, 
nube vaporosa, estrela tembrorosa, de espléndido rico color, veo lu- 
xoso e alegre, leda alfombra, palmeira de sombra, deserto abrasado, 
oasis delicioso, chan adusto tan infrutoso, grato horto seductor, bebe- 
dizo feiticeiro, pócima homicida. 

De entrada podemos confirmar a existencia de elementos des- 
critivos moi variados e mesmo contrapostos. O conxunto de adxecti- 
vos tende a formar unha idea da máxima sensualidade se ben algún 
deles subliña o carácter etéreo e de debilidade (nube vaporosa, es- 
trela tembrorosa). O poeta que escoita máis que ve procede agora á 
contemplación e, lonxe do emprego telúrico das súas facultades re- 
velativas, analiza a figura da súa amada dispondo arredor dela unha 
atmosfera de “glamour”, de sensualidade. A existencia de descricións 
visuais e cromáticas parece propia doutro poeta, de xeito que o po- 
ema sinala dentro do conxunto dos Queixumes, como logo vere- 
mos en xeral para toda a súa poesía amorosa, o aspecto máis anti- 
cuado e esteticamente reaccionario de todo o seu labor poético. Se 
podemos dicir que Pondal empurra o carro da nosa literatura deci- 
monónica cara á fin de século no conxunto da súa obra, ben pode- 

mos proclamar que unha mostra da poesía pondaliana baseada ex- 
clusivamente nos seus textos amorosos ofreceríanos unha visión dun 
poeta xa non digo plenamente romántico, e por tanto atrasado, se- 
nón mesmo dezaoitesco. 

Fique, pois, claro que non é o tema amoroso aquel que nos for- 
nece de temas interpretativos para facer de Pondal un poeta do seu 
tempo nin tampouco de modelos morais e estéticos que merezan ser 
dignos de loubanza. E esta expresión directa da súa sentimentalidade, 
á marxe doutras consideracións, a que fai que o corpus da súa poesía 
non se proxecte máis lonxe, aínda que é evidente que o formalismo 
pondaliano excede con moito a estreita faixa, o cinxido corsé dos seus 
amoríos caducos. 

No poema “Meniña, rapaza nova” encontramos a formulación dal- 
gunhas das actitudes máis contradictorias que a muller suscita no poe- 
ta. Así, a rosa de Corcoesto, semellante a unha flor que se brandea con 
gracia ao sopro do vento, aparece caracterizada como doce e dadivo- 
sa. Mais esta idea non procede da propia experiencia do poeta senón 
que lle vén suxerida por comentarios: a 
se tan doce e dadivosa, 
como din que es, é certo (360). 


O autor, que insinúa a falsidade dos seus sentimentos (se é certo 
que por ti vivo,/se é certo que por ti peno), ironiza sobre o amor e di- 
ríxese á rapariga solicitando os seus favores, ocultos por tras do eufe- 
mismo da curación (cúrame, doce menciña). Por primeira vez a suida- 
de aparece relacionada co tema da carencia sexual: 


cúrame, oh rapariga, 

estas suidades que teño: 

estas suidades da alma, 

de non sei qué, que padezo (3610). 


O fragmento parece, sen dúbida, escrito para unha xustificación 


da teoría freudiana da angustia. Aínda que a actitude é irónica, revela, 
sen embargo, a través dun mecanismo non percibido polo propio po- 


(360) Id. p. 24. 
(361) ld. p. 24. 

eta (consistente en tornar falso por medio da ironía o que na intimi- 
dade se recoñece como verdadeiro, xustamente para preservar dos de- 
mais esa verdade sentida como dolorosa), a presencia dun problema 
sexual, logo virado mesmo en patoloxía. 

Neste mesmo sentido, o poema “Que o teu peito é menos bran- 
ca” parece escrito para consolar o resentimento que lle produce unha 


descoñecida “filla de Santiago” que non quere visitar a súa comarca na- ' 
tal. Tendo en conta que a paisaxe de Xallas e dos Bergantiños vai ser ' 


en Pondal o ámbito erótico natural, a apóstrofe que o autor dirixe ás 
uces da terra de Xallas (as uces tocando os vestidos da rapariga son un- 
ha clara metáfora erótica) parece ocultar eufemisticamente a vontade 
de respeitala ou, mesmo, o sentimento de fracaso amoroso: 


Uces da ponte Arantón, 
non toqués os seus vestidos, 
que eles para vós non son (362). 


IV. 8. 2. Poemas de violacións. 


O poema “Como a devesa follosa” de Queixumes dos pinos sinala 
a primeira presencia, polo de agora só suxerida, do que será un dos te- 
mas menos felices de toda a poesía universal: a violación no bosque. 
Unha “doce rapariga” que, sen ser nena non é aínda muller, presinte a 
chegada da súa madurez sexual nun ámbito de natureza salvaxe. Pon- 
dal, nunha descrición que, analizada polo miúdo, nos dá conta da pre- 
sencia dunha sensualidade exacerbada, fai a presentación do tema dun 
xeito enigmático. A presencia da adiviñación e do presentimento do 
descoñecido, temas moi reiterados en toda a súa obra, son agora mes- 
turados coa inminencia da chegada do varón. A rapariga agarda “ca- 
lada, sin se mover, / dobrada a frente, sedenta”. Con todo, é a natu- 
reza quen exalta o seu corpo e o autor suxire o tema do amor como 
triunfo da natureza. 

Resulta evidente, tal e como ten suxerido unha muller, escritora e, 
acaso, feminista (Dona Emilia Pardo Bazán) (363), que o tema da re- 
lación erótica violenta coincide coa visión xeral do mundo que se dá 


y 


(362) ld. p. 29. 
(363) PARDO BAZAN, Emilia, “Luz de luna” en De mi tierra, Madrid, 1888. 

dentro do primitivismo pondaliano. A muller, neses tempos iniciais e 
idílicos, non é presentada polo autor a través dun tema mítico com- 
pensatorio como podía ser o dun suposto matriarcado céltico, senón a 
través dunha visión plenamente alienada e misóxina. Este feito vén 
subliñado pola presencia de poemas onde a violación se realiza mesmo 
en ámbitos arqueolóxicos e idealizados e sendo tamén as fadas víctimas 
do aeoso-sexual. O poeta esquécese conscientemente, ao construír a 
requintada estructura da ideoloxía que plasma nos seus poemas, da mu- 
ller. E esta non contará nos seus vaticinios, nos seus ideais presentidos, 
máis que como un obxecto erótico, como un ser pasivo, limitado ex- 
clusivamente á procreación e educación dos fillos: 


que aló nos seus garridos 
xustillos, mal constreitos, 

os doces e albos peitos 

das fillas de Breogán; 

que á nobre prole ensinen 
fortísimos acentos, 

non mólidos concentos 

que ás virxes só ben están (364) 


O poema “Ibas gozando no meu tormento” constitúe todo un tra- 
tado da erótica pondaliana. O mesmo carácter antitético do verso ini- 
cial (“gozando no meu tormento”), así como o presente no verso nú- 
mero 13 (“doce enemiga”), depárannos algunhas das posibles 
interpretacións non violentas ás que cabería chegar. Como un costume 
máis da vida das aldeas galegas, o encontro de mozos e mozas e os xo- 
gos eróticos nun ámbito natural, como o bosque ou os campos se- 
mentados, foi, mesmo ata os nosos días, algo frecuente e acostumado. 
Neste sentido, o feito de que o poema adquira a forma dunha cantiga 
popular, mesmo coa presencia dun refrán que se repite, non estaría 
moi lonxe dunha actitude crítica ata certo punto permisiva (moi pou- 
co procedente, como veremos) dos desmáns eróticos do poeta. Esta- 
ríamos, por tanto, perante a exposición realista dun costume aldeán 
que o poeta-leva a cabo con naturalidade. A presencia de temas se- 
mellantes na poesía de Rosalía redundaría en beneficio desta teoría: 


As cóxegas brandas, as loitas alegres, 


(364) Id. p. 122-123. 

os berros, os brincos, os contos sin fel, 
todiños peneques, alegres todiños... (365) 


Pondal estaría, por tanto, xogando a esas loitas alegres, concep- 
to non moi remóto do que el mesmo manifesta con doce enemiga. Así, 
nunha lectura que tivese en conta unicamente este poema, ignorando 
outros que axiña comentaremos, cabería formular a tese etnográfica, 
camuflando ao violador sub specie de costumista. Mais a intertextuali- 
dade que o texto mantén con outros poemas, onde a violencia adqui- 
re maior agudeza, fannos rexeitar esta posible teoría. 

Nunha posible gradación da actitude sexual violenta, estaríamos 
perante un nivel inicial onde a presencia de “gozando” e “doce”, así co- 
mo a descrición da fuxida da muller, permítenos s?por unha certa per- 
misividade por parte desta. Con todo, os dous sintagmas mencionados 
(gozando no meu tormento e doce enemiga) son toda unha exposi- 
ción dos principios teóricos do autor. 


~ Diríamos que, na visión pondaliana, o pracer erótico non pode _ 


ser compartido. O goce de un supón o tormento do outro, e vicever- 
sa. A muller é inimiga, contraria, maniféstalle ao poeta a súa xenrei- 
ra e procura combatelo. O tormento, o desexo non satisfeito del, se- 
rá o seu goce. Este, sen embargo, procurará dela a súa dozura, o seu 
carácter apetitoso. O enfrontamento será, por tanto, natural, pro- 
ducto das leis que rexen o mundo e, como tal, asumido polo poeta con 
enteira naturalidade. 

Acaso o que máis chama a atención sexa que Pondal non só escri- 
biu os poemas mencionados senón que os publicou nas edicións primeiras, 
aquelas constituídas polos textos que o autor dispuxo de xeito voluntario 
e natural. Non se trata de textos máis ou menos persoais, de reflexións 
particulares gardadas no segredo das gavetas fechadas, senón de poe- 
mas destinados conscientemente, e desde o primeiro momento, a ser 
lidos polo público. E este acontecemento, que implica obviamente tan- 
to ao autor como ao público ao que ían destinados eses textos, é clara- 
mente connotador dunha mentalidade da época. Ora ben ¿por que Pon- 
dal resulta único neste sentido? ¿Por que non existe na obra de ningún 


outro autor contemporáneo un tratamento semellante do tema amoro- ` 


so? A resposta a estas interrogantes só pode ter dúas direccións: 


(365) CASTRO, Rosalía de, Cantares Gallegos en Rosalía de Castro, Poesias, 
Edicións do Patronato, 1973, pax. 137. 

- a especial configuración da imaxinación e da estética pondalianas. 

- a patoloxía mental do autor. 

Estas dúas direccións coincidirán posteriormente nunha síntese que 
as engloba dentro do que denominaremos “sexualidade doentía”. 

O seguinte poema dos Queixumes no que se reitera o mesmo 
tema é o titulado “Ten o seu punto”. Agora a metáfora da rosa a pique 
de ser collida da roseira enfatiza unha vez máis o motivo da iniciativa 
sexual masculina. A muller (a rosa) aparece definida como “tímida”, “es- 
condida' e ‘vergonzosa’. Sen embargo, a propia forza que a fai brotar 
clama pola súa redención erótica. Pénsese que o motivo da rosa e da 
roseira está presente en moitas cántigas galegas con significados moi 
semellantes aos que aparecen neste poema. 


O amor que a min me leve 
ha de ter a man lixeira, 

ha de coller a rosiña 

sen abalar a roseira. 


A muller estaría, por tanto, prendida a unha concepción cultu- 
ral do mundo que a limitaría na expresión dos seus instintos, inca- 
paz de manifestar naturalmente a súa propensión a satisfacelos, e se- 
ría o home quen, saltando as sebes que afastan a esta criatura do divino 
goce, procedería á heroica acción de libertala. O home prolongaría 
deste xeito a súa ética castrense máis alá do puramente militar e es- 
tendería esta actitude ata a mesma relación erótica. A muller debe ser 
libertada ou conquistada, na visión pondaliana, dun xeito marcial, 
do mesmo xeito con que o exército valeroso dos celtas procedería a 
libertar Galicia. Este paralelismo permitiranos establecer a presencia 
dunha misoxinia violenta característica do autor. 


; ¡Oh, quen poidera 
pillarte soa 
no seo amigo 
de escura cova! 
E como hedra 
que cinguidora 
branca columna 
premente enrosca, 
cos brazos darche 


245 


mil tenras voltas; 

dicirche ó oído 

mil tenras cousas; 

j e o término atopar da esquiva ruta, 


en breve hora! (366) 


O emprego do verbo “pillar”, reiterado noutros poemas do mes- 
mo carisma, conleva a actitude cazadora que converte aos amantes en 
presa e apresador, respectivamente. Con todo, a repetición do adxec- 
tivo ‘tenras’ pode contradicir esta visión, aínda que non necesariamente. 
A “escura cova”, un símbolo maternal, nocturno e uterino, sinala a von- 
tade regresiva da imaxinación pondaliana ao significar textualmente “o 
término da esquiva ruta'. Tendo en conta que a esquiva rota non é 
outra cousa que a peregrinación do bardo, o poeta desexa regresar á 
escura cova, rematando, así, a súa viaxe pola vida e polo mundo. A es- 
curidade e o ámbito claustral son, deste xeito, a meta do periplo pon- 
daliano. O emprego dun eu lírico directo, sen interposición de perso- 


naxes, ao tempo que a presencia de dúas oracións exclamativas ao ` 


principio e ao remate. do poema, sinalan a expresión dun sentimento 


íntimo, que chega con contundencia ao lector desde o fondo da alma 


pondaliana. O desexo insatisfeito préndese á imaxe neoclásica da he- 
dra sobre-a columna nunha imaxe tipicamente finisecular. A distancia 
da amada, o seu desamor, a imposibilidade que o amante encontra pa- 
ra culminar o seu desexo, súmeno na desesperanza, expresada mediante 
unha variante do tópico da coita d'amor medieval. 

O poema “Engañosa Morpeguite” marca a aparición do tema 
da violación no ámbito dos Queixumes. A escena, dramatizada me- 
diante o diálogo entre Mouco, un mozo de aldea, e a fada Morpegui- 
te; mestúrase; tamén, co tema da revelación. A fada, que procurará 
ceibarse do apremio descubrindo “quen repousa na Arca de Ogas’, apa- 
rece, sen embargo, caracterizada como un ser fantasmal e vai vestida 
cunha “faldra de brétoma'. A presencia do adxectivo “engañosa” sus- 
cita a interpretación dunha promesa non cumprida, aínda que a in- 
minencia dun desenlace violento fica exposta con absoluta claridade 
nos versos finais: 


en ti curarei á forza 


(366) Id. p. 43. 

as suidades daquel mal, 

que deixas na alma, cando 
correndo soes pasar. 

Hei de fartarme de ti 

cho xuro por miña nai; 

coma un oso que atopa famento 
de mel un doce panal (367). 


Con todo, a situación resulta moi extravagante xa que a súa pro- 
pia inverosimilitude parece apuntar cara unha lectura alegórica na que, 
en definitiva, o que subxace é a imposibilidade dos sentidos para cap- 


tar o etéreo. O violador pondaliano sería, aquí, un violador de ilusións? 


A traslación do tema ao ambiente arqueolóxico suporía un esvaece- 
mento de ambos xa que, tanto a descrición da violencia erótica como 
o ambiente mítico e de restauración da patria que envolven a escena fi- 
carían desposuídos do seu carácter propio. Deste xeito, Pondal pro- 
cede a destruír o realismo, dispondo as escenas da súa coetaneidade 
nunha época mítica. A contraposición existente entre os nomes dos 
personaxes (Morpeguite e Mouco) parece sinalar mesmo a evolución 
da poesía pondaliana. Mentres Mouco é un nome aldeán, propio do 
descritivismo realista ou do costumismo rural, Morpeguite adquire na 
súa propia sonoridade un carácter exótico, antigo, connotador de mun- 
dos míticos. Esta mesma oposición parece existir no poema “A som- 
bra tecida”, onde os nomes dos dous personaxes (Ousinde e Xan) per- 
mítennos unha lectura semellante. 

Outra vez a suidade aparece asociada á insatisfación do desexo, 
aínda que agora (e non esquezamos que a muller deste poema é unha 
fada) mestúrase co tema do infinito, co tema do sutilmente perceptible. 

Aínda que nos afastemos temporalmente do tema sinalado cre- 
mos importante salientar como este proceso de mitoloxización do 
mundo real é un dos sinais característicos do facer pondaliano e cons- 
titúe un dos principais elementos motores da súa evolución poética. 
A descrición do real entra en fuga cara ao imaxinario. O mundo, que 
se arqueloxiza e adquire connotacións míticas, despréndese dos tex- 
tos, fica ausente deles, redúcese a un mero resquicio a penas per- 
ceptible. A presencia de personaxes e prototipos ideais, personifica- 
cións alegóricas dos elementos da ideoloxía pondaliana, torna os 


(367) ld. p. 51. 

diálogos ambiguos, intemporais. O constante distanciamento, por me- 
dio da interposición de recursos como o eu escénico, a sustitución de 
sustantivos por epítetos, a caracterización negativa, a comparación 
homérica, o ocultamento, son algúns dos elementos que permiten es- 
te proceso. Pondal vírase cara á poesía mesma, fai do medio un ob- 
xecto, procura describir a realidade do cristal e non o que o cristal 
ofrece en transparencia. A cámara modula o seu obxectivo e, en vez 
de enfocar ao lonxe, onde se encontra o mundo cos seus códigos de 
signos, diríxese directamente ao cristal intermedio. O enigma presente 
no mundo convértese no enigma da revelación, no misterio da lin- 
guaxe. De tal xeito que, se a natureza é unha linguaxe por descifrar, 
a poesía, como mímese desa natureza, é, tamén, en si mesma un enig- 
ma. O signo é un artificio pero é, sobre todo, a emanación directa do 
ser. A poesía será, en tanto que palabra, o émulo máis etéreo, máis 
espiritual da natureza mesma, o ser manifestándose na entrañable me- 
lopea da creación. 

O poema que aparece a continuación nos Queixumes, “Corren- 
do fui ó arume”, apreséntanos a descrición, feita por un narrador en 
terceira persoa, da experiencia dunha rapariga que vai coller candeas 
ao monte á hora do lusco fusco, ‘á hora en que cantan as rás”, e re- 
gresa 'descabelada, decaída e sin solás'. Este acontecemento impreg- 
na a súa vida psicolóxica posterior e fica “alba”, “algo estantía qui- 
zais’. O ton irónico do poema e a pregunta final, propondo ao lector 
un xogo de cínica adiviña, “¿Que pasara, pinales/ de Morás?”, supón 
unha mostra da doenza do autor e excede, con moito, o límite do per- 
misible no ámbito da poesía lírica decimonónica. Nun novo Quixote 
do noso tempo este texto ocuparía un lugar sobranceiro entre aqueles 
que esperan para ser queimados. Se ata aquí a presencia doutros si- 
nais aínda era o suficientemente sutil como para permitir unha lectu- 
ra compracente, a partir deste texto a lírica pondaliana suscita evi- 
dentes enconos por canto a manifestación da patoloxía do autor adquire 
visos xa intolerables. i 

O poeta, non contento coa práctica textual da violación, recréase 
esteticamente na contemplación do dano causado e, mesmo, permí- 


tese tecer un xogo de adiviñas arredor del. Diríamos que a ética cas- * 


trense trasladada fóra do campo militar convértese en ética criminal. 


A compracencia no propio delicto, sentido non como delicto senón co- .' 


mo un exercicio de actividade erótica natural, encontra na descrición, 
na análise do aspecto da rapariga, nos instantes seguintes á violación 

e nos sinais da posterior neurose provocada polo acto, un punto de bai- 
xeza moral inigualable en toda a literatura universal. Estamos xa con- 
vencidos de que a doenza de que falaba o autor nas súas cartas (“Yo si- 
go vegetando por esta mi nativa montaña, a la sazón restablecido 
completamente de mis pecaminosos achaques (368)”) non era in- 
ventada senón que mesmo se deixaba traslucir na súa obra, na súa vi- 
sión do mundo. E é que, probablemente, eses pecaminosos achaques 
de que fala Pondal non son outros que os seus arrebatos de loucura, as 
súas agresións sexuais. 

Diríamos, por tanto, que o bardo fracasa na súa fuxida do mundo 
e que ese fracaso se manifesta, no eido do persoal, coa loucura e, no 
eido do poético, coa evolución cara ao simbolismo e o decadentismo. 
Como unha perversa manifestación da proximidade dos dous mundos, 
mesturados no seu xusto centro, estaría o conxunto dos seus poemas 
“eróticos”. 

O poema “Esquiva rapaceta”, situado a seguir dentro da estructu- 
ra dos Queixumes coa soa intercalación dun único poema, reitera, un- 
ha vez máis, os sinais da enfermidade. A presencia do refrán despois 
de cada unha das estrofas recalca o tema pondaliano do sexo como ex- 
presión da vontade da natureza: 


o trigo é para a fouce aguzada, 
o érbedo verde ten súa sazón (369). 


O home e a muller, situados nun ámbito natural que non pode 
facerlles esquecer a súa pertenza ao reino animal, son como a vexeta- 
ción e os outros seres vivos. E, así como o figo chega a madurar para 
servir de alimento ao que ten fame ou a poldra agarda polo poldro aman- 
te cando escoita a súa penetrante voz, así os homes e as mulleres son 
portadores desa mesma condición, dese mesmo instinto conductor do 
apetito. A violencia subxace no conxunto de metáforas empregadas. A 
presencia da fouce como elemento agresor e masculino fronte ao tri- 
go, a suxerencia do corpo da muller como unha froita para ser degus- 
tada polo famento, a equiparación entre a actividade sexual animal è a 
humana, son sinais que non deben pasar desapercibidos. Pondal pa- | 


(368) FERREIRO, Manuel, Pondal Do dandysmo á loucura (Biografía e corres- 
pondéncia), Ed. Laiovento, Santiago de Compostela, 1991, p. 95. 
(369) Id. p. 54. 

rece víctima no seu complexo da hipervaloración da natureza, excé- 
dese na comprensión do humano baixo o punto de vista natural, es- 
quecendo as compoñentes culturais, faise víctima da contradición pro- 


ducida polo celibato e a satisfacción natural do instinto. Convértese, en ` 


defiñitiva, nun primitivo, levando adiante un proxecto de vida, dentro 
da súa vontade regresiva, que é, mesmo, un modelo de barbarie. Tal 
e como escribe Emilia Pardo Bazán: 


“Otra nota característica, que revela que en Pondal 
non ha penetrado todavía el espíritu de la sociedad cris- 
tiana, es su manera de comprender y expresar la pasión 
amorosa. En ese terreno he visto pocos poetas tan primi- 
tivos. No porque se le deslice la pluma á pintar licenciosas 
y á imágenes incitativas: al contrario. La queja amorosa 
en Pondal es corta, ronca y salvaje, á manera de grazni- 
do de píllara que cuelga el nido de su amor en los negros 
escollos de la costa brava: es el instinto del hombre no edu- 
cado aún por diecinueve siglos de Evangelio, que se des- 
pereza de amor como de hambre, y se apodera de la feli- 
cidad cual de una presa la alimaña montés. Así debían 
de requebrar los bardos guerreros: ó por mejor decir, así 
debían de entender la unión sexual: la mujer maniatada, 
forzada, llevada a sus cónicas chozas como botín de gue- 
rra. ¿Vale decir verdad? Admitido que un hombre que vi- 
ve y se pasea por las calles el año de gracia de 1888 lleve 
en si moléculas del alma de los celtas fenianos, yo en- 
cuentro más lógico su modo de entender el amor que to- 
das aquellas languideces y soponcios de la Malvina ro- 
mántica” (370). 


Resulta curioso ler o texto dunha muller destinado a desculpar ta- 
maños excesos do bardo de Bergantiños. Pondal, que para Pardo Ba: 
zán sería “el más instruído de los poetas gallegos”, ve xustificada-a 
súa conducta persoal e literaria no primitivismo e na reacción anti-ro- 
mántica. O fragmento é, asimesmo, moi significativo da cordialidade 
con que era recibido o texto pondaliano na súa época. Se a autora non 
só xustifica senón que mesmo se manifesta partidaria dos modos e 


(370) PARDO BAZAN, Emilia, “Luz de luna” en De mi tierra, Madrid, 1888. 

actitudes eróticos de Pondal, ¿que non ocorrería co resto dos seus co- 
étaneos? ' 

E é aquí onde se abre unha liña interpretativa que engade novos 
elementos para deitar por terra a ubicación do bardo da Ponteceso den- 
tro do ámbito da creación romántica xa que a contraposición que a Par- 
do Bazán encontra entre o modo pondaliano e o romántico é a ex- 
presada polo propio autor a través do xogo constante de contraposicións 
entre elementos morais positivos e negativos. Deste xeito, o que a au- 
tora denomina “languideces y soponcios de la Malvina romántica” non 
serían máis que aquelas ás que Pondal opón o seu carácter adusto, 
esquivo, rexo e forte. Encontraríamos, pois, nesta sobriedade típica do 
mundo pondaliano un elemento máis da súa reacción anti-romántica. 

O poema “A sombra tecida” relata unha experiencia de voyeur. 
Xan convence a Ousinde para que trepe a unha cerdeira a coller ce- 
reixas. Ousinde faino, despois de facerlle prometer que non vai mirar 
por baixo das súa saia cando estea no alto, pero Xan non cumpre co 
prometido e provoca o enfado da rapariga. Trátase, sen dúbida, dun 
dos poemas pondalianos. máis arcaicos no que se refire á súa concep- 
ción estética. Un costumismo intranscendente, de anécdota pícara 
pero insulsa, revélanos os aspectos menos interesántes da poesía do 
autor. O influxo popular, a inxenuidade e a picardía dos adolescentes, 
o ambiente de aldea, o realismo sen pretensións, son algúns dos seus 
adubíos. 

O poema “Un lindo zagalexo” retoma no ámbito dos Queixumes 
o tema da violación. O refrán repetido (“O teu zagalexo/ non cho que- 
ro, non”) dá conta do rexeitamento, por parte da voz feminina que fa- 
la no texto, dunha relación sexual forzada. Sen embargo, o asalto da 
dama vese correspondido pola aparición dun sentimento de amor, acom- 
pañado sempre da turbación e do temor: 


Funlle pedir á Virxe 
da Consolación 

que do peito me tire 
súa meiga voz: 
cando me atopo soa 
nun sitio tentador, 
teño medo, e no exprico 
por que turbada estou; 
fuxir quero e non podo 

dun extraño temor... 


Miña Virxe Santa, 

pois que tola estou, a 
tírame do peito 

esta turbación (371). 


O misterioso e minúsculo poema “Agora, meu corazón”, o se- 
guinte no discurso dos Queixumes que sinala a aparición do tema amo- 
roso, salienta outravolta o tema do bosque, escenario case sempre 
da revelación en Pondal, como locus amandi. A súa análise permiti- 
ranos tirar algunhas conclusións provisionais sobre o bosque noctur- 
no e solitario como lugar esencial dentro dunha poética do: espacio 
pondaliana. O celibato e a revelación encontran aquí o seu punto de 
conexión, a forma da súa mestura máis precisa. O rexeitamento cons- 
ciente da luz, a procura, por tanto, da escuridade como elemento es- 
cénico que axude na creación da paisaxe amorosa pondaliana, non de- 
be pasar desapercibido. O ámbito de gándara, unha terra baixa con 
vexetación salvaxe de pouca altura, unha paisaxe adusta, rexa e soli- 
taria, moi ao gusto do poeta, marca a presencia do sagrado panteísta. 
Os dous elementos claustrais e maternos, a terra e a noite, marcan a 
experiencia do amor como un episodio máis da vontade regresiva do 


poeta. A coincidencia entre o nome da gándara e o nome dun dos ca- 


tro bardos pondalianos (Gundar) connota a presencia entre os ele- 
mentos do atrezzo da marca arqueolóxica. O poeta procura a expe- 
riencia amorosa no escenario onde tiveron lugar os grandes feitos do 
pasado. Nesa mesma gándara o bardo Gundar realizou os seus can- 
tos, compuxo os seus inesquecibles poemas. O poeta sitúase, pois, no 
seu mesmo ámbito e a soidade notoria do espacio elixido ten tamén 
como obxecto servir as propias regras da relixiosidade. A conciencia 
de que só a soidade agreste é asilo digno para o bardo vese agora se- 
cundada na escolla do locus amandi. 

Con todo, o discurso do poema desvela a presencia dunha nega- 


ción. O poeta insiste en que sexa ese momento por el elixido, a noiti- , 


ña, o que dea lugar á súa relación. A mención da ausencia doutras per- 
soas marca, sen dúbida, a presencia do segundo dos reproches da 
rapariga. 


(371) ld. p. 62. 

Agora, meu corazón, 
agora pola noitiña, 
pola miñanciña, non. 


Ninguén nos pode estorbar... 
E ben $eparada e soa 
esta gandra de Gundar (372). 


“ Diríamos que o poeta accede sempre ao amor físico por medio da 
insistencia ou da ameaza velada. Ningún dos poemas ‘amorosos’ pon- 
dalianos revela un sentimento de benestar ante a muller. Nunca hai com- 
pracencia nin satisfación. O amor físico élle un ben negado ao que é 
incapaz de acceder dun xeito cortés e amable. Deste xeito a súa an- 
gustia, a súa ‘soidade’, mencionada, como temos visto, polo propio po- 
eta neste sentido, xorde como conciencia do rexeitamento. Así, o seu 
afastarse do mundo tería dous sentidos distintos, e mesmo contrapos- 
tos, dentro da súa singular visión do mundo: 

- un sentido positivo, heroico, motivado pola propia vontade de 
alleamento, de procura da soidade agreste e causado polo desexo cons- 
ciente de emboscamento do poeta. 

- un sentido negativo, humillante, producto da escasa atracción 
amorosa que exerce sobre as mulleres. 

Ambos os dous sentidos coinciden, unha vez o poeta sexa cons- 
ciente do seu fracaso como vaticinador do futuro do seu pobo, na so- 
lución violenta que se vai manifestar como única saída. Como xa temos 
dito anteriormente, esta dobre violencia está presente no exército dos 
celtas disposto sobre as abas das montañas a loitar, na muller atrapa- 
da no medio do bosque e sometida a vexacións físicas. 

Pondal accede, pois, ao seu emboscamento como resultado das 
pesquisas históricas e psicolóxicas do ambiente que el entende como 
propio dun poeta da súa estirpe, alguén que debe seguir o camiño dos 
bardos antigos e proceder a desvelar o enigma oculto na propia pai- 
saxe, a captar os signos da natureza natal. Mais é consciente de que 
non todo o resultado do seu alleamento é producto da propia vontade. 
Hai sinais que lle amostran que ese alleamento é, acaso, producido por 
forzas alleas. Con outras palabras, ese afastamento do mundo non é 
tan voluntario como el quixera senón máis ben forzoso. Así, por máis 


(372) id. p. 63. 

que el se empeñe en hornar a súa soidade con grandes temas épicos, 
con férreos propósitos, con terribles insomnios, a conciencia do seu fra- 
caso amoroso revélase como prioritariamente significativa. 

Diríamos, por tanto, que Pondal fracasa na súa vontade regresi- 
va, dentro da reconstrucción do mundo que leva a cabo, sen dúbida 
propia dun arqueólogo sentimental, polo propio contraste entre o pre- 
sente e o pasado. A figura da muller e a presencia do desexo sexual 
que suscita son as causas desa quebra. A realidade contraponse ao de- 
sexo do mesmo xeito que o real se contrapón ao imaxinario. A líbido, 
a presencia aguda da necesidade carnal, fai que os dous mundos non 
poidan existir aillados e supón o punto xusto de encontro, o momen- 
to en que a fantasma se esvaece e, por tras do seu rostro neboento e 


escuro, asoma a percepción crúa dun mundo sentido como insopor-- 


table. O celibato pondaliano fracasa pola carne. 

Así no seguinte poema dos Queixumes en que encontramos ou- 
travolta a misoxinia violenta exposta en versos de extrema suxeren- 
cia, “Os pinos fan doce son”, tal é o título do poema, remítenos ao 
locus amandi pondaliano, o bosque nocturno e solitario. 


Os pinos fan doce son; 
nesta doce soedade 
apértase o corazón. 


Non te poñas a tembrar, 
meniña, non teñas medo 
que ninguén te quer matar... (373) 


Dificilmente poderíamos 'encontrar unha conxunción dos princi- 
pais temas pondalianos nun fragmento máis breve. A natureza, a soi- 
dade, a revelación presente no son dos piñeiros, ese apertarse do co- 
razón que nos permite entrever a presencia da angustia ou 'suidade”, 
xunto coa inminencia dunha relación sexual violenta. Os puntos sus- 
pensivos finais deixan aberto o poema para o lector que debe prose- 
quir coa imaxinación o que o texto se nega a transmitir na súa inte- 


rrupción. A muller, descrita como meniña, chea de medo e arrepíos, * 


fica envolta na ambigúidade. O lector atento de Pondal, que xa coñe- 
ce a presencia do motivo noutros poemas, imaxina o peor. Mais a ver- 


(373) ld. p. 67. 

dade é que, tamén, cabe outra lectura, acaso máis fonda, que nos afas- 
ta un tanto da liña seguida ata agora e que tamén debe ser comentada. 

Resulta evidente que Pondal deixa abertas as dúas liñas de inter- 
pretación posible por máis que estas poidan facerse coincidir. De tal 
xeito que podemos entender que o medo da rapariga e a súa disposi- 
ción a tremer sexa o resultado da audición do son dos piñeiros. A fra- 
se “apértase o corazón’ sería, entón, o mesmo medo da rapariga dis- 
posto no ánimo do poeta. A causa dese temor non sería outra que a 
revelación e esta, como o propio fluír do desexo no interior da alma do 
poeta, sería doce, como o son dos piñeiros e a soidade. O desexo, igual 
que o son dos piñeiros, sería un signo máis da linguaxe da natureza. 
A súa aparición sería semellante á aparición do ruído nas pólas/dos 
piñeiros. O bosque sería entón o trasunto natural da propia conciéncia, 
o templo panteísta interior. O son da natureza, como o desexo, a ex- 
presión da súa vontade por seguir, a forma en que se manifesta a súa 
potencia, o poder maxestuoso capaz de xerar de novo toda a vida. E 
acaso sexa esta posible duplicidade de significados presente no poe- 
ma a que nos permita comprender con maior sutileza a complexidade 
do tema erótico en Pondal. 

O poema “Aquela miña leda compañeira” sinala a primeira apa- 
rición dun poema amoroso aparentemente sen alusións nin connota- 
cións de violencia ou ironía en Pondal, aínda que, como se verá, a aná- 
lise polo miúdo nos demostre todo o contrario. O autor pregunta ás 
Brañas de Armear se viron pasar á súa namorada. O texto lembra re- 
motamente algún fragmento do Cantico Espiritual de San Juan: 


¡Oh bosques y espesuras 

plantados por la mano del amado! 
¡Oh prado de verduras, 

de flores esmaltado!, 

decid si por vosotros ha pasado (374). 


¿Víchela por acaso, 

presurosa cruzar 

por antre as vosas uces, 

ouh, brañas de Armear...? (375) 


(374) LA CRUZ, San Juan de, Poesía completa y comentarios en prosa, Edición, in- 
troducción y notas de Raquel Asún, Planeta/Autores Hispánicos, Barcelona, 1986, p. 6. 
(375) ld. p. 70. 

En ambos os casos a natureza aparece como confidente dunha pro- 
cura amorosa. O poeta indaga perante os elementos naturais a sorte 
da persoa amada. Este feito, sendo un motivo moi recorrente en toda 
a poesía universal, ten, sen embargo, especiais significados na poesía 
do bardo dos Bergantiños. A descrición precedente, na que o poeta de- 
dica vintedous versos a definir á súa namorada, dános conta dunha mu- 
ller leda, presurosa e lanzal, meiga e graciosa sen par, que sempre se- 
guía ao poeta pola agreste soidade, dotada de ás como a fada Baltar 
e con sandalias nos pés, como Dafne, para facela máis leve. 

A referencia mitolóxica a Dafne (376), sitúanos perante un sutil 
xogo do autor que encontra na ninfa amada por Apolo o referente cul- 
tural que lle permite ocultar, e ensinar veladamente ao mesmo tem- 
po, a súa misoxinia violenta. Baixo o seu nome, que en grego signi- 
fica loureiro, encontramos a historia da perseguida por Apolo que foxe 
ata que, a pique de ser pillada polo deus, suplica ao seu pai que a trans- 
forme en loureiro. O poema resulta unha excelente mostra do distan- 
ciamento e da ocultación pondaliana. E evidente que o autor xoga a es- 
conder a súa mensaxe e, tratándose dun tema tan inoportuno e inmoral 
dentro da súa obra, acaso o tema que máis inimigos lectores lle teña 
deparado nunca a ningún escritor galego morto, resulta curioso com- 
probar agora o procedemento. Así, o texto que nunha primeira lectu- 
ra parecía agoirar unha interpretación amorosa de marcado acento pan- 
teísta, onde por primeira vez o autor esquecía a súa misoxinia violenta 
e nos premiaba cunha escena de saudade nun ámbito natural, remata 
por converterse nun terrible xogo de adiviñas, unha vez o lector culti- 
vado manexa o significado que se oculta baixo a presencia “presurosa' 
de Dafne. 

Así, toda a serie de indicacións da primeira estrofa, onde se tenta 
describir a levidade e lixeireza da dama, lonxe de seren unha exposi- 
ción máis do tópico da muller vaporosa e fráxil, reverten para a repe- 
tición da palabra 'presurosa' nos versos 2 e 26 do poema. Sabemos, 
pois, que o poeta, como Apolo (macabra referencia mitolóxica), anda 
á procura dunha muller para violala e que esta; como Dafne, conseguiu, 
polo de agora, libertarse do seu terrible destino, ou, por dicilo coas pro- 
pias palabras do autor, dos pecaminosos achaques deste. i 

Os temas do formalismo pondaliano, do antisentimentalismo, da 


(376) GRIMAL, Pierre, Diccionario de Mitología Griega y Romana, Ed. Paidos, 
Barcelona, 1984, p. 124-125. 

conciencia do finximento literario, da literatura como figuración (377), 
cobran agora inusitado interese. Resulta, evidente que o eu lírico pon- 
daliano, expresión directa da propia voz do autor, está a finxir un sen- 
timento que non ten e, mesmo, procura a creación dun equívoco, dun 
engano para o lector inxenuo. Os versos iniciais dannos conta dunha 
visión idealizada da muller, aínda que xa resulta evidente que se trata 
dunha muller que segue ao home, que se subordina á vontade deste: 


Aquela miña leda compañeira, 
presurosa e lanzal; 

aquela doce meiga, 

graciosa e sen par, 

que sempre me seguía 

pola agreste soedá (378); 


Así, Pondal sitúase, a través da súa peculiar visión do amor, nas 
antípodas do romantismo literario. Os procedementos que emprega 
forman parte xa da estética simbolista, acentúan o distanciamento do 
autor mediante o incremento do valor do puramente literario, a ocul- 
tación, a escrita alegórica, a presencia do símbolo, do personaxe por- 
tador dunha idea, marcan unha nítida fronteira entre a sinceridade o 
e finximento, procuran a creación dunha atmosfera significante que 
se contrapón ao propio valor directo das palabras. 

No poema “Cando te vexo me acordo” Pondal fará unha exposi- 
ción da súa concepción do locus amandi, lugar sempre secreto e per- 
dido Ba espesura vexetal, contraposto agora aos ambientes de relación 
social: 


Non, non é na súa casa 
nin á vista dos seus pais, 
onde se buscan as nenas 
para con elas falar; 
mais debaixo das túas follas, 
onde testigos non hai: 
(377) RISCO, Antón, A figuración literaria, Ed. Xerais de Galicia, Vigo, 1991. 
O autor dedica algunhas fermosas páxinas a describir como o proceso de escrita pon- 
daliano se ubica dentro do que el denomina figuración literaria, contra o tema román- 
tico da sinceridade do autor. 


(378) ld. p. 70. 

jouh, figueiredo de Mórdomo, 
de Mórdomo, ou, figueiral! (379) 


Diríamos que Pondal, levado pola súa teima das razóns ocultas 
trata de desentrañar o ficticio do engano cultural sobre o sexo. Do mes- 
mo xeito que a realidade esencial de Galicia vive oculta á vista dos seus 
habitantes, incapaces de comprender a súa auténtica dimensión histó- 
rica e a importancia do seu destino como rexeneradores da Iberia, así 
o desexo, o apetito erótico, vive oculto por tras das convencións so- 
ciais. Se o poeta ten como misión desvelar os enigmas, proceder ao 
ensino do que subxace á realidade, o bosque será non só o espacio 
visionario primordial senón tamén o locus amandi. 

Esta visión idílica e pastoril dos amantes encontrándose nun es- 
pacio natural será, finalmente, truncada pola presencia da violencia. 
Pondal desestima a creación dun mundo amoroso no que os amantes 
procedan coa normalidade das convencións da época e, dentro das va- 
rias posibilidades, rexeita a creación do que poderíamos denominar un- 
ha erótica céltica, baseada na imitación dos tópicos arcádicos da mi- 
toloxía grega ou dos grandes amores dos pobos do norte, póñase por 
caso Tristán e Isolda, e asume totalmente a expresión da súa misoxi- 
nia violenta. E o curioso é que esta non aparece, en xeral, amostrada 
en contextos arqueolóxicos dos que se poda tirar a conclusión de que 
o erotismo brutal era producto da barbarie en que vivían os primitivos 
poboadores da patria, senón que aparece actualizada, situada na coe- 
taneidade do poeta e sen ningún filtro que permita establecer o dis- 
tanciamento do autor, presente na propia emanación do discurso do 
eu lírico. 

E é aquí onde xorde a presencia da patoloxía mental. Se Pondal 
trata de establecer como modelo de comportamento o dos pobos pri- 
mitivos que, tanto polo seu valor e indomable carácter, como pola súa 
dozura á hora de interpretar melodías ou vivir harmonicamente no seu 
mundo edénico, son o parámetro que o autor pretende seguir, guiado 


polo seu panteísmo e a súa vontade de vivir segundo a moral da pai- _ 


saxe, no plano erótico é evidente a presencia dunha quebra. Pondal é 
quen de apresentar valerosas guerreiras celtas dotadas das mellores vir- 
tudes, mulleres cheas das cualidades máis altas e definidas mesmo co- 
mo virxes, pero non será nunca capaz de depositar nelas o seu dese- 


(379) Id. p. 76. 

xo erótico. E este aparecerá unicamente ligado á vontade de rapina, 
como un dos elementos da relación sado-masoquista que entraña sem- 
pre a comprensión do sexo por parte do autor. Neste sentido resulta 
tamén moi revelador o feito de que en toda a poesía pondáliana non 
haxa nin unha soa referencia do poeta ao seu propio corpo como ob- 
xecto desexado. O seu afán masculinizante tende a facer do varón un 
ser exclusivamente activo, desexante, incapaz da pasividade de ser re- 
ceptor do desexo. O Pondal guerreiro e viaxeiro, metamorfoseado nos 
seus celtas antigos e nos seus bardos errantes, non será nunca unha 
praza a conquistar, un terreo no que asentarse. Así, o sexo é sentido 
unicamente como unha relación unívoca, do amante cara á amada, e 
non biunívoca, na que ambos os membros sexan amantes e seres ama- 
dos'a un tempo. O mundo pondaliano concíbese desde o movemento 
e a única parada, o único instante no que o ser do poeta permite a re- 
cepción, a conversión da súa persoa nunha entidade feminina e re- 
ceptiva, é no momento visionario, no éxtase revelativo. 

O poema “Pilleina entre os pinos soa” significa a culminación, 
no ámbito dos Queixumes, da misoxinia violenta. Non hai desculpa 
posible para a expresión dos conceptos e da cosmovisión presentes no 
poema. Como antes dixemos a moral da paisaxe trastórmase na éti- 
ca criminal. 


Pilleina entre os pinos soa, 
alba de medo tornou; 

quixo fuxir, mais non pudo, 
(que sabe que peixe eu son). 
Rogárame de rodillas; 

de rodillas me rogou; 
tembrou como a vara verde 
que estremece a virazón. 


Cal quen teme ser oída, 
dixo : -...Pídocho por Dios...! 


-¡Estás fresca!, - lle contesto- 
vente a min con oracións: 


Non solta nunca o raposo 

a galiña que pillou; 

astra zugarlle o mel todo 
non solta a flor o abellón, 
nin a branca e doce pomba 
larga o montesío azor (380). 


Podemos establecer ao longo do poema a presencia de elementos 
connotadores do masculino e do feminino (na súa expresión puramente 
erótica, pois o feminino e o masculino para Pondal tamén aparecen 
connotados con outras características, como temos visto) e que pre- 
sentamos dun xeito gráfico mediante o seguinte cadro: 


MASCULINO FEMININO 
Abellón 


Non largar Oración 
Peixe | 


Outra vez advertimos a presencia do mesmo entorno escénico, O 
que temos denominado ao longo das páxinas precedentes como lo- 


(380) Id. p. 77. 

cus amandi, entre as árbores, neste caso entre os piñeiros. A rapariga 
é pillada alí polo poeta que a encontra soa. Como xa nos advertira - 
en ocasión anterior, este é o modo perfecto para proceder á súa pi- 
llaxe pois | 


... NON É na súa casa 

nin á vista dos seus pais, 
onde se buscan as nenas 
para con elas falar (381). 


A descrición do pavor producido na rapariga excede os límites 
do permisible. Esta, nos sucesivos pasos que preceden á consumación 
da violación, fica lívida (alba), quere logo fuxir, ponse de xoenllos e 
rógalle, invoca ao mesmo Deus (382). A xustificación do bestial ac- 
to emprega como elementos da metáfora figuras de animais ou do 
mundo vexetal. Así, o raposo e a galiña, o abellón e a flor, o azor 
montesío e a pomba branca e doce. Dentro da súa moral da paisaxe 
Pondal parece encontrar aquí elementos que xustifiquen os seus ac- 
tos. A violencia existe, parece dicirnos, e é o elemento rector do mun- 
do. Basta con botar unha ollada ao mundo natural. Todo o que so- 
brevive ou goza é porque bota man da súa capacidade de dominio ou 
de destrucción. Os actos dos animais conlevan sempre a expresión do 
seu instinto de supervivencia. Se Pondal trata de imitar ao home pri- 
mitivo, reconstruíndo o seu mundo, non é lóxico, sen embargo, que 
á hora de concibir o modelo de relacións eróticas entenda o sexo fó- 
ra de toda construcción cultural e propoña unicamente a imitación 
dos animais, dalgúns animais. Diríamos que sustitúe o modelo do pri- 
mitivo polo do bestial. Mais onde erra Pondal é na constitución do fe- 
minino como puramente pasivo e receptivo, inmóbil, carente de agre- 
sividade, inerme. Mesmo noutros poemas pondalianos resulta evidente 
que as imaxes eróticas contruídas polo poeta, tomadas do modelo ani- 
mal, teñen sempre en conta o carácter de unión de dous, producida 
pola vontade dos dous. Así a vaga poldra da Ponte Arantón non fo- 
xe cando sente a chamada erótica do poldro e espera a que este a ve- 
ña visitar: 


(381) Id. p. 76. 

(382) A presencia da oración como último recurso da muller violada antes de que 
o poeta consume o seu acto encontrámola tamén no poema “Abonda xa de oración”, 
Id. p. 83. 

Non foxe a vaga poldra 
que da ponte Arantón 

pace na esquiva gandra 

o novo toxo mol, 

cando de lonxe sente 

a penetrante voz 

(que lle chega astra os osos) 
do seu doce amador; 

e espera a quen a busca, 
peno non foxe, non; 

nin nega o que natura, 

pra non negarse, dou (383), 


Estamos, sen dúbida, perante un dos momentos máis complexos 
da obra pondaliana. O autor maniféstase en termos que, mesmo, con- 
tradín as súas proclamas democráticas e de salvación para Galicia. Es- 
te violento contraste, esta expresión dos seus pecaminosos achaques, 
non é outra que a manifestación máis nídia da súa loucura. Don Qui- 
xote estaba louco. O bardo pondaliano tamén. Se o primeiro proce- 
día a construír unha realidade ficticia que lle permitise vivir en harmo- 
nía cos ideais cabaleirescos, o segundo é incapaz de equilibrar o ideal 
relixioso do panteísmo céltico é a actitude liberal de quen procede a 
construír unha obra onde non hai case ningún vestixio da cristianiza- 
ción. O seu celibato liberal non coñece ningún tipo de código que in- 
clúa mandatos específicos sobre o sexo, ao tempo que as mulleres da 
época, vivindo noutra realidade ben distinta á que brotaba da fértil e en- 
fermiza imaxinación do autor, eran reacias a deixarse seducir por un 
bardo extravagante e “desaliñado” (384). A navegación polo eu pon- 
daliano conduce ao poeta a unha sorte de solipsismo no que certas 
realidades son contempladas como exteriores, situadas fóra do mun- 
do ensoñado e, por tanto, carentes de vontade propia. 

E é que a idealización da propia vontade conduce ao bardo á con- 
fusión das tensións da súa propia conciencia, preocupado por facer que 
esa pura emanación da súa imaxinación e do seu ideario político, mes- 
turada con certa conciencia histórica chea de fabulacións e de ideas ro- 
mánticas sobre unha Galicia primitiva, se convirta na primeira realida- 


(383) Id. p. 55. , 
(384) FERREIRO, Manuel, Pondal Do dandysmo á loucura (Biografía e corres- 
pondéncia) Ed Laiovento Santiago de Compostela 1991 p 86-87. 

de dos seus poemas e, máis tarde, nunha realidade que xurda do país 
transformado, regresado ao camiño marcado pola evolución da natu- 
reza. Diríamos que o poeta confonde desexo e vontade e desta con- 
fusión de desexo e vontade xorde o tratamento militar da relación 
amorosa. E é que acaso o máis xusto que se poda dicir sobre a relación 
de Pondal e a muller no marco da súa poesía é que existe unha actitu- 
de castrense que, lonxe de estar limitada ao puro marco da imaxina- 
ción, coa metáfora dos piñeiros como exército en formación esperan- 
do para o combate, tal e como aparece representada en Maroñas, a 
valente sen rival, descrición idealizada da muller presente no mesmo 
bando, da muller amiga, a muller non militarizada forma parte do ini- 
migo, convértese, pois, nesa doce inimiga que o poeta tratará coa 
severidade que se reserva aos prisioneiros nun tempo primitivo. Serí- 
an, pois, estes dous conceptos (a valente sen rival e a doce inimiga), 
tomados das propias palabras do poeta, os que salientarían os dous pó- 
los entre os que se move a estraña comprensión que Pondal ten do 
mundo feminino. 

A imaxe da vara verde que estremece a virazón (o vento que so- 
pra do mar) resulta especialmente significativa, habida conta do poder 
simbólico que teñen tanto as árbores como o vento dentro da poesía 
pondaliana. Se os piñeiros e os carballos son o puro instrumento (a har- 
pa dos harpados arumes) da voz da natureza producida polo vento 
impetuoso, a presencia da vara verde e da virazón ten un carácter mar- 
cadamente despectivo. Diríamos que a vara verde frente ás árbores 
pondalianas e a virazón frente ao vento establecen os extremos, me- 
nor e maior, respectivamente, dunha gradación valorativa. Esa debili- 
dade da muller é para Pondal suficiente causa como para ser obxecto 
de todo oprobio pois, como di noutro poema: 


Fillo cativo da gandra, 

carballo pequeno e torto; 

quen vive tan solo e triste, 
máis lle valera vir morto (385). 


Nesa comprensión do mundo, marcada pola presencia do militar 
e do titánico, non hai lugar para o débil. Así que o deforme, o tolleito, 


(385) PONDAL, Eduardo, Novos poemas, Limiar, trascrición e notas de Amado 
Ricón, Ed. Galaxia, Vigo, 1971, p. 81-82. 

debe morrer. O poeta, feito agora un raposo-abellón-azor, contempla 
o mundo desde o dominio, desde o poderío, e esta facultade é, dentro 
do seu ideario, a que rexe o mundo. 

Sen embargo, esta visión choca co pranto que no poema “O es- 
curo Brandoñas” realizan o escuro Brandoñas e o roxo Porcar reme- 
morando a beleza da doce Baltar, a quen definen como: 


. vara garrida 
aínda noval 
dereita e follosa 
que soe tembrar 
cun ventete maino 
no tempo do vran (386) 


Neste caso o termo 'vara' adquire o sentido de retoño dunha ár- 
bore e connota xuventude, mocidade. 

No poema “Topánome medio morto” encontramos a inversión do 
tema da misoxinia violenta. E o poeta quen é agora obxecto de des- 
crición e o seu corpo, como xa argumentamos ao falarmos do narci- 
sismo pondaliano, ferido e moribundo, ocupa os versos finais da pri- 
meira estrofa. O poeta resulta vencido no seu combate amoroso e é 
encontrado por uns viandantes que lle preguntan quen foi a persoa cau- 
sante do seu estado. A súa resposta é: 


-Señores, quen me matou: 
foi unha fror de Muías (387). 


A paradoxa final permítelle fechar o discurso do poema, argu- 
mentado perante os gardas que veñen facerse cargo do seu corpo 
que: 


į ... a doce e garrida que a morte me dera 
é causa da miña vida! (388) 


(386) Id. p. 79. 
(387) Id. p. 114. 
(388) Id. p. 114. 

IV. 8. 3. Poemas con caracteres fantásticos femininos. 


Outro dos elementos primordiais na comprensión do feminino en 
Pondal sería, sen dúbida, a presencia das fadas. Trátase de elemen- 
tos fantásticos que subliñan a importancia do visionario na poesía do 
noso autor e que representan case sempre aspectos da natureza mis- 
teriosos e incomprensibles, aínda que, por veces, tamén poden per- 
sonificarse e, como xa vimos a propósito da fada Morpeguite, chegar 
a ter relacións eróticas co autor. Rouriz, Baltar, Bergantiños, Temun- 
de e Contemunte son as cinco fadas que aparecen na poesía ponda- 
liana, xunto coa xa mencionada Morpeguite, ademais doutra fada 
sen nome, descrita no poema “Fada garrida que leda voas” (389). Po- 
lo seu carácter etéreo aparecen descritas case sempre como vaporo- 
sas, fuxidías, incontrolables, invisibles, se ben, como no caso de Bal- 
tar, xa analizado, poden proceder a cantar cousas do tempo pasado. 
Diríamos que, en xeral, representan o aspecto feminino do imaxina- 
rio e trasladan a ese terreo as características xerais que Pondal lle re- 
serva á muller dentro da súa obra, mesmamente o seren obxecto da 
súa violencia erótica, como xa vimos a propósito da relación entre 
Mouco e Morpeguite. 

Nese percurso heroico do bardo pondaliano as fadas non serán os 
únicos elementos femininos do imaxinario que asomen na súa poesia. 
Tamén estarán presentes as sereas. As dúas versións do poema “Eu sei 
onde moran” presentes nos Queixumes dannos conta delas por máis 
que o procedemento de ocultación pondaliano non nolas mencione ex- 
presamente, aínda que é evidente que se trata de seres mitolóxicos ma- 
riños . 


Eu sei onde moran, 
eu sei onde están; 
as vira de lonxe, 
seu golfo ó cruzar. 


O corpo ostentaban 
de roxo coral, 

as testas de anacre 
lostregando están; 


(389) Id. p. 80. 

os labios ardentes de espléndido lázuli, 
que encanta ó mirar. 


Estaban sentadas 
con gran maxestá, 
en tronos de perlas, 
cal reinas do mar. 


Mireinas, miráronme 

con máxico afán, 

cunha forte, punxente mirada 
color verdemar: 

joh, Dios, que decirme 

seus ollos querrán! (390) 


(390) Id. p. 83. A outra versión do poema, presente a continuación, coa soa in- 
tercalación do poema “Abonda xa de oración” de tan só tres versos, di: 

Eu sei onde moran, 

eu sei onde están; 

ó sesgo das augas 

as vin fulgurar. 


Coñezo o seu golfo, 
súa sirte natal, 

aló nos profundos 
abismos do mar. 


Mui belas, mui grandes, 
de tamaño igual; 

das testas ceibando mil iris soberbios, 
color verdemar. 

Eu sei onde moran, 

eu sei onde están. 

Irei en leve góndola, 

con amoroso afán; 
rastrearei con redes 

súa praia maternal: 

e se inda así non podo 
meu deseo alcanzar, 
improvisado buzo, 

novo tritón audaz, 

penso ó fondo do Océano 
seu tesouro arrancar. 


Se na loita sucumbro, 
a miña insania intrépida escusá. 

O poema, que quebra un tanto a homoxeneidade presente no res- 
to dos Queixumes e no conxunto da obra lírica do autor, por canto 
agora o escenario desprázase ao mar e a visión da terra faise imper- 
ceptible (cando a terra é, sen dúbida, un dos elementos vertebradores 
da imaxinación pondaliana), dános conta do desexo de encontrar seres 
míticos que satisfazan os seus instintos. Así, se as fadas supuñan a pro- 
cura no elemento aéreo, as sereas suporán a procura no mar. En am- 
bos os dous casos, trátase dunha fuxida da terra. Mais tamén podemos 
vincular o episodio ao que temos denominado teima das razóns ocul- 
tas, xa que inmersión no mar para conseguir o prezado tesouro, que 
permanece oculto aos ollos do home normal e-só é descuberto polos 
ollos da imaxinación do poeta, representa outra forma de expresar a 
perplexidade ante o enigma. 

A violencia non fica ausente deste novo capítulo de conquistas amo- 
rosas. Na segunda das versións encontramos o mesmo estímulo de pi- 
llaxe presente nos poemas do autor xa comentados. Neste caso, o bar- 
do, metamorfoseado en mariñeiro e en buzo, procede a indagar nos 
fondos marítimos para acadar a súa conquista. Proxecta rastrear con 
redes o fondo do mar ou deitarse na escuridade do magma mariño, au- 
daz como un novo tritón, para conseguir o seu desexo. No remate do 
poema o autor volta a relacionar o seu desaforado e violento desexo 
coa enfermidade mental. Os pecaminosos achaques das epístolas do 
poeta son agora insania intrépida, tendo a última das palabras o sen- 
tido moi claro de atrevido, ousado, destemido, que nón teme ao peri- 
go, e, ao mesmo tempo, de iniciador da actividade bélica ou violenta. 


Se na loita sucumbo, 
a miña insania intrépida escusá (391). 


No poema “Mui brancas, mui brancas” (392) onde aparecen des- 
critos seres que moi ben poderían ser novamente fadas ou simplemente 
mulleres mortais, encontramos a fascinación do poeta perante a súa 
brancura e a súa beleza. Trátase dunha peza breve e escasamente sig- 
nificativa dentro da poesía pondaliana. Misteriosa, chea de ocultacións, 
hermética como poucos outros poemas, entréganos un xogo de antí- 
tese entre a brancura dos corpos, producida polo retiro e o insomnio, 


(391) ld. p. 84. 
(392) Id. p. 108. 

e a negrura dos vestidos e dos veos, acaso unha alusión ao loito. A 
exclamación final (¡Non teñen rival!) podería aludir a aquela valente sen 
rival que encontrábamos personificada na celta Maroñas. Se isto for así, 
e non temos ningunha outra proba que xustifique esta lectura, estaría- 
mos perante o primeiro dos textos pondalianos onde a admiración po- 
las guerreiras combatentes dos celtas se mestura coa paixón amorosa 
e a admiración verbal. En calquera caso, trátase dunha posibidade que, 
pola súa escasa presencia no resto da obra do autor, habería máis ben 
que rexeitar. 


IV. 8. 4. Poemas de vindicación dunha feminidade alternativa. 


O poema “Despois do duro combate” amóstranos un aspecto iné- 
dito da visión feminina presente no poeta. Como nalgúns outros poe- 
mas pondalianos, despois de que un narrador faga a introducción do 
tema, o bardo Margaride dialoga con Maroñas e canta a súa historia, a 
dunha virxe intrépida, valerosa e destemida, que segue os pasos do seu 
amado e emprende con el a loita contra o invasor, caendo víctima das 
frechas inimigas. A descrición do bardo apunta para a separación, den- 
tro do mundo dos celtas, das funcións revelativa e militar. Así o bardo 
aínda non ten as mans encallecidas polo emprego da lanza: 


- Doce e tenro Margaride, 

do gracioso mirar; 

a quen inda a dura lanza 

non encallecía as mans; 

tan garrido e brando como 

o doce toxo molar, 

que crece na escura gandra 

no seu tempo xogoral; 

jouh!, Margaride, a túa harpa 
éme mui doce escuitar...” (393) 


Asistimos á presentación dunha muller ben contraria ao prototipo 
victimista encontrado ata agora. Xa non se trata dunha muller obxec- 
to, contemplada polo poeta como un exclusivo ben erótico, senón co- 


(393) ld. p. 65. 

mo unha valente guerreira, capaz de dar morte aos seus rivais, desde- 
ñosa dos brandos adornos da súa tenra idade e cinxidora do elmo e 
do escudo. A valente Maroñas, ademais, terá a voz parecida á do ven- 
to soán cando sopra por entre as uces. 

O bardo Margaride, que acompaña co seu canto o óbito da gue- 
rreira, disporá nos propios labios un dos discursos fundamentais de Pon- 
dal sobre a muller, ata agora silenciado: 


-” A flor garrida da gandra, 
que no doce mato está 

no seu talo randeándose 

ao sopro do vento soán, 

ao abrigo das irtas uces, 

nais á súa tenra edá, 

que da tollente xiada 

acougo doce lle dan; 

iditosa ela, se inda nova, 
cando inda apuntando está 
do abrocho, unha doce causa 
a corta, amiga, en agraz, 
antes que a vellez escura 

ou lodo a veña manchar!... (394) 


O poema, que ten como misión global describir o nacemento dos 
topónimos como resultado de heroicas fazañas dos nosos antepasados, 
preséntanos a unha Maroñas, morta en combate pola liberdade da 
patria, personaxe existente nese antigo tempo mítico pondaliano, co- 
mo a fonte da que mana o nome de Maroñas, aldea do concello coru- 
ñés de Mazaricos. 

A visión idealizada da muller guerreira contraponse dun xeito ni- 
dio e transparente ás outras mulleres pondalianas. Aínda que o símil 
floral dos primeiros versos citados poida emparentarse con outros se- 
mellantes, presentes no resto da obra pondaliana, o discurso culmina 
cunha loubanza da morte digna, acaso un dos temas onde con máis 
agudeza se amostra a ética castrense, mais agora en versión femini- 
na. Contrapóndose ao tema do carpe diem Pondal expón o tema do 
morrer mozo. A honra desa extrema valentía vén dada pola fixación 


(394) Id. p. 66. 

do nome da morta nun topónimo. Diríamos que a terra se lembra de- 
la, a natureza réndelle os honores dos que morren en harmonía coa súa 
moral natural. A pasividade da muller víctima é contraposta á activi- 
dade da muller guerreira. Mais Pondal, á marxe da cantar os seus atri- 
butos, non encontrará nunca o seu obxecto amoroso neste tipo de mu- 
ller e o amor continuará a ser para el unha actividade depredatoria, moi 
lonxe de fixarse neste novo prototipo da valente sen rival. 

No poema “Rei dos Castros, castro forte” encontramos a Mai- 
mendos, unha doce meniña que, mentres contempla o castro Nemen- 
zo (situado na parroquia de Leiloio no concello de Malpica no que aín- 
da na actualidade existe un cromlech chamado Eira das Meigas e que, 
segundo Murguía, toma o seu nome de Nemus, bosque sagrado), se 
comprace cantando cousas do pasado, ao tempo que agoira e desexa 
un porvir de orgullo para o país: 


Así a túa formosura 

respete o futuro tempo, 

e na túa nobre fronte 
conserves O nobre selo, 

que é propio tan só dos fortes 
que ao tempo non se renderon: 
e sexas doce lembranza 

dos días que feneceron, 
daqueles que inda virán 

a poboar noso eido, 

e pasado tempo antigo 
chamarán ao noso tempo” (395). 


Maimendos, que toma o seu nome dun topónimo da bisbarra dos 
Bergantiños, filla do bo Contemunde, nome dunha aldea do municipio 
de Rois, A Coruña, é agora a portadora da voz da revelación, outro 
dos prototipos positivos que se encontran dentro da peculiar visión pon- 
daliana do feminino. A escena, situada nun día escuro de inverno, pre- 
séntanos á rapariga perdendo a súa voz entre o rumor do vento. E es- 
ta unha imaxe que convén salientar xa que nos dá idea do vento como 
portador de todas as respostas ao enigma do mundo. 

O peculiar locus amandi pondaliano é, sen dúbida, outro dos ele- 


(395) Id. p. 68-69. 

mentos que rexen a singular comprensión do mundo e permite esta- 
blecer unha clara vinculación entre o orgasmo e a revelación, o goce 
físico e o éxtase. Se, como xa temos mencionado, existe unha coinci- 
dencia entre o locus amandi e o espacio visionario primordial, cabe 
encontrar unha correspondencia entre as actividades realizadas nun e 
noutro. Neste sentido, resulta moi curiosa a insistencia de Pondal na 
ubicación das súas citas amorosas nos mesmos contextos en que se ubi- 
can os seus éxtases revelativos. Trátase de lugares abertos ao espacio 
e nos que sempre aparece, ben a presencia maxestuosa das árbores, 
deixando soar as harpas das súas pólas, ben a presencia de arbustos 
que sinalan, na súa baixa estatura, o mesmo entorno aínda que, en cer- 
ta medida, gulliverizado: 


Gandra esquiva de Moureda, 
¡quen poidera, entre as túas irtas uces, 
falar a soas con ela! (396) 


Resulta tamén moi curioso a presencia dese elemento discursivo 
que aparece frecuentemente nos rendez-vous amorosos do bardo. Re- 
ferímonos ao feito de que o poeta, eufemisticamente ou non, aluda á 
conversa como elemento primordial dos seus encontros. O poeta soña 
con encontrar á muller que desexa entre as irtas uces da gándara de 
Moureda pero para falar con ela. A reiteración deste motivo non de- 
be pasar desapercibida, por máis que unha lectura non eufemística apun- 
te a aspectos ben misteriosos. 


... NON É na súa casa 

nin á vista dos seus pais, 
onde se buscan as nenas 
para con elas falar.(397) 


Dentro deste conxunto de poemas onde. se reivindica unha femi- 
nidade alternativa podemos ubicar o titulado “Necias fillas da Hélade” 
onde, baixo a forma dunha glosa dun poema de Safo de Mitilene, o au- 
tor procede a facer unha defensa da muller intelectual. Carballo Cale- 
ro, que estudia o caso, apresenta o poema de “Necias fillas da Hélade” 
como un texto que admitiría unha lectura feminista. 


(396) Id. p. 78. 
(397) Id. p. 76. 

“A mulher espiritual, culta, devota das musas e que 
pulsa a lira, é desprezada polas donas-objecto, que só es- 
timan as dotes corporais e os enfeites e as joias, que só 
se fixam na cor morena da intelectual. (...) Como se Pon- 
dal quixesse defender á sua amiga Rosalia perante as ig- 
norantes fidalgas ou burguesas de Padrom ou de Madrid 
satirizadas pola nossa Cantora em Ruinas e El caballero 
de las botas azules. Nom creio que o Bardo, aquí máis ben 
cultivador da lírica monódica, pretendesse outra cousa que 
evocar, em elegantes e solenes heptassílabos e hendecas- 
sílabos, a figura enigmática de Safo, mulher superior, ro- 
deada da imcomprensom das mulheres subdesenvolvidas 
do seu entorno. Mas parabolicamente, a oda supom a apo- 
logia da mulher superior, libertada das cadeias da rotina 
que a aprisoam entre os muros da erótica e a doméstica, 
e neste sentido é umha lanáa que Pondal rompe en favor 
da emancipaáom intelectual da mulher, como a própria 
Rosalia tinha feito na sua Carta a Eduarda” (398). 


IV. 8. 5. Poemas onde a muller é portadora da nostalxia. 


No poema “Ouh, terra de Bergantiños” encontramos unha muller, 
casada en terra allea, que expresa ao longo do texto a súa saudade po- 
lo lugar natal. Do mesmo xeito que logo, no poema “Vamos, mi bue- 
na Rentar”, titulado inicialmente en Rumores de los pinos “La nos- 
talgia de la nodriza”, e no poema “Río Langúelle, río Langúelle”, a 
muller aparece aquí unicamente como portadora da saudade, o mesmo 
papel que Pondal lle reservará a outros personaxes masculinos, e nada 
hai que nos indique a presencia dun trato diferente. 

Como remate, cabe salientar, como xa advertimos ao facermos un 
repaso ás influencias do ossianismo sobre Pondal, que un dos elemen- 
tos fundamentais que Montiel sinala como procedentes de Ossián é a 
presencia de heroínas celtas, feito que contrasta coa tendencia xeral 
pondaliana de situar á muller unicamente como un ser envilecido e in- 
ferior, víctima dos seus ataques. Así, sinalamos, con Montiel, o paren- 


(398) CARBALLO CALERO, Ricardo, “Sobre o helenismo de Pondal” en Eduar- 
do Pondal. Home libre, libre terra, A Nosa Terra, Extra n? 7, Vigo, 1986, p. 53. 

tesco entre a Maroñas pondaliana e Inibaca, Oithona, Utha, e Colmal 
de Macpherson. Igualmente o feito de apareceren mulleres exercendo 
a función de bardos procede de Ossián. Parentesco que podemos si- 
tuar entre a Maimendos pondaliana e as Minla, Oina e Minona de Macp- 
herson. Deste xeito, os únicos papeis positivos que a muller xoga den- 
tro da concepción pondaliana da feminidade resultan ser influxo directo 
ben do ossianismo, pura mímese cultural do modelo de Macpherson, 
ben do helenismo, incrementando aínda máis a nosa contemplación da 
patoloxía sexual pondaliana como un caso prototípico da sexualida- 
de doentía propia dos simbolistas. 

Fóra das consideracións morais que o posible vínculo entre bio- 
grafía e literatura nos suxire neste caso, non nos cabe senón conside- 
rar a actitude de misoxinia violenta do autor como un episodio máis 
dentro da longa serie de alteracións da líbido que vai presenciar e ar- 
quivar a literatura europea no último cuarto de século. Para nós non se 
trata do comportamento sexual do autor, indocumentado ata hoxe (a 
pesar dos violentos achaques) senón do seu comportamento textual. 
Interésanos a sexualidade do autor na medida en que esta está pre- 
sente nos seus textos e contribúe de xeito importante a salientalos e tor- 
nalos singulares con respecto ao resto dos seus contemporáneos. Ne- 
se momento o feito adquire carácter estético e pasa a ser obxecto de 
valoración e análise. Para nós, trátase do que temos denominado con 
anterioridade sexualidade doentía e que vén sendo un fenómeno de 
magnitude crecente observable na literatura de todo o continente des- 
de finais do século XVIII. Esta vontade de petrarquizar o terrible (399) 
asoma no Baudelaire amante da fermosa negra Jeanne Duval, da pe- 
quena xudía birolla de Les fleurs du mal, no amor de Réginald pola tí- 
sica Léa en Barbey d'Aurevilly, na fermosa epiléptica que idolatra Elie 
Mariaker de Boulay-Paty ou en toda a indagación pornográfico-filosó- 
fica do grande Marqués de Sade. Existe, por tanto, unha vontade lite- 
raria apalpable na época do autor de poetizar unha sexualidade anó- 
mala ou, cando menos, sentida como allea ás regras morais da burguesía 
benpensante. Sendo en grande medida reflexo da nova mentalidade de- 
sa burguesía, a sexualidade doentía vai procurar o encontro e a conci- 
liación do amor e da morte, do pracer e da tortura. Tal el como escri- 
be o propio Baudelaire: 


(399) PRAZ, Mario, La carne, la muerte y el diablo en la literatura romántica, 
Monte Avila Editores, Caracas, 1969. 

“Pour certains esprits curieux et plus blasés, la jouis- 
sance de la laideur provient d'un sentiment encore plus 
„mysterieux, qui est la soif d'inconnu, et le goñt de l'ho- 
rrible. C'est ce sentiment, dont chacun porte en soi le ger- 
me plus ou moins développé, qui'précipite certains poátes 
dans les amphitheÉtres et les cliniques, et les femmes aux 
exécutions publiques. Je plaindrais vivement qui ne com- 
' prendait pas; -unha harpe à qui manquerait une corde gra- 
vel... Il y a des gens qui rougissent d’avoir aimé une fem- 
me, le jour qu’ils staperáoivent qu’elle est báte... La bàtise 
est souvent l'ornement de la beauté; c'est elle qui donne 
aux yeux cette limpidité morne des étangs moirEtres, et 
ce calme huilex des mers tropicales” (400). 


Vai ser xustamente este sentimento de gusto polo horrible que fai 
que a bestialidade sexa a miúdo o ornamento da beleza o que nos per- 
mita entender a vontade pondaliana de incluír os poemas de. violacións 
dentro dos Queixumes. O sadismo manifesto que o autor transmite na 
descrición detallada do pánico da súa víctima presente nalgúns poemas 
haino que contemplar, tamén, e en tanto que simple fenómeno textual, 
como manifestación dunha vontade estética. Isto resulta aínda máis evi- 
dente cando comprobamos a supresión de poemas en que se procede 
a unha manifestación de amor convencional na liña da estética ro- 
mántica, mentres pola contra o autor non ten ningún reparo en situar 
o motivo da misoxinia violenta como un dos acordes que, de cando 
en vez, nos desperta ao longo da sinfonía pondaliana. 

A interpretación adecuada deste feito será fundamental para guiar- 
nos polos camiño dunha perfecta ubicación do autor dentro do marco 
xeral da literatura da súa época. 


IV. 9. O malditismo, decadentismo e ocultismo pondalianos. 
Un dos aspectos máis inquietantes da poesía de Eduardo Pondal 


é, sen dúbida, a analoxía reiterada que o poeta establece entre a súa 
propia figura e Luzbel, o demo, o anxo caído. Este motivo está o sufi- 


(400) Tomo a cita de PRAZ, Mario, La carne, la muerte y el diablo en la litera- 
tura romántica, Monte Avila Editores, Caracas, 1969, p. 65. 

cientemente repetido, como veremos, como para constituír un con- 
xunto de textos á parte ou, cando menos, de referencias moi signifi- 
cativas que constitúen unha das súas fixacións verbais. Forma parte 
da iconografía romántica do autor pero incorpora, ao mesmo tempo, 
elementos que o sitúan na mellor estirpe do simbolismo francés, na li- 
ñaxe do que Paul Verlaine denominou, con acerto, poetas malditos, a 
partir do poema de Baudelaire “Benediction”, na súa antoloxía Les po- 
etes maudits. 


Lorsque, par un décret des puissances suprámes 
le Poáte apparaút en ce monde ennuyé, 

sa máre épouvantée et pleine des blasphámes 
Crispe ses poigns ver Dieu, qui la prend en pitié: 
-”Ah! que n'ai-je mis bas tout un noeud de vipáres 
Plutit que de nourrir cette dérision! 

Maudite soit la nuit aux plaisirs éphémáres 

Oó mon ventre a conáu mon expiation (401). 


(Repárase, antes de máis, na coincidencia nos tópicos sobre o fun- 
damento do poeta a través do curioso parentesco entre: 


Lorsque, par un décret des puissances suprámes 
le Poáte apparaút en ce monde ennuyé, 


Eu non sei por que terra esquiva e dura, 
cal un decreto férreo lanzado, 

con un escuro lóstrego na fronte, 

ía o sublime e vago. ) (402) 


Trátase da esaxeración daqueles aspectos, tanto ideolóxicos como 
físicos, tendentes a facer da figura do poeta un ser marxinal, situado 
por enteiro fóra do corpus social ao que pertence, ubicado nun terri- 
torio extranxeiro ao que accede por propia vontade de afastamento, e, 
aínda alén diso, do emprego do símil repetido coas figuras malditas 


(401) BAUDELAIRE, Charles, Obra poética completa, Ediciones 29, Barcelo- 
na, 1977. 
(402) Opus cit. p. 28. 

do mundo social, cultural e relixioso. Páxinas atrás temos falado do que 
David T. Gies (403) denomina tema do alleamento e que considera un 
dos tópicos que dominan o sistema de imaxes do romantismo europeo, 
en xeral, e español, en particular. Ademais, a nosa análise sobre os per- 
sonaxes pondalianos ten deitado, cremos, algunha luz sobre todos es- 
tes aspectos. Interésanos agora falar dun dos elementos que, sen dú- 
bida, sinala unha nítida fronteira entre a concepción do realismo e a do 
simbolismo, por canto supón un atentado contra a actitude social do 
escritor, a antítese do outro Pondal vinculado á vindicación lendaria da 
patria. 

Foi o pintor Lorenzo Lotto (1480-1556), na Caída de Lucifer 
(1554-56), quen o representou por primeira vez como unha criatura 
fermosa no Palacio Apostólico de Lotto (404). Cando John Milton es- 
cribe o primeiro libro do Lost Paradise ten moi presente este aspecto 
de xeito que Luzbel vai conservar algo daquel esplendor primeiro. Tal 
e como deixou escrito Shelley na súa Defensa da poesía: 


“E o poema de Milton contém em si própio uma re- 
futacáo filosófica desse sistema do qual, por uma estranha 
e natural antítese, tem sido um importante e popular sus- 
tentáculo. Nada pode exceder a energia e magnificáncia do 
carácter de Satanás, expressas no Paraíso Perdido. É erro 
supor ter-se pretendido alguma vez fazer dele uma perso- 
nificacáo popular do mal. Odio implacável, manha paciente, 
infatigável requinte de expedientes para infligir maiores so- 
frimentos a um inimigo - sao coisas maldosas; e embora ve- 
niais num escravo, nao o sao num tirano; embora redimi- 
das pelo muito que enobrece a derrota de quem foi vencido, 
estao assinaladas por tudo que desonra o triunfo do ven- 
cedor. O Diabo miltoniano, como ser moral, é superior 
ao seu Deus, na mesma medida em que aquele que pesis- 
te num propósito que considera excelente, apesar da ad- 
versidade e da tortura, está para o que, na fria seguranáa 
de um indubitável triunfo, exerce a mais horrível vinganáa 


(403) T. GIES, David, “Imágenes y la imaginación románticas” in El romanticis- 
mo, El Escritor y la crítica, Taurus, Madrid, 1989, p. 141. 

(404) Tomo a referencia e algunhas das ideas que seguen de PRAZ, Mario, La car- 
ne, la muerte y el diablo en la literatura romántica, Monte Avila Editores, Caracas, 
1969, p. 78. 

sobre o seu inimigo, nao por causa de qualquer errónea 
noção de o induzir a arrepender-se de perseverar na hos- 
tilidade, mas com o desígnio expresso de o exasperar, a fim 
de ele merecer novos suplícios” (405). 


Hai que sinalar que o Luzbel pondaliano está tomado directamen- 
te do Luzbel miltoniano e entre os libros da biblioteca do bardo estaba 
unha edición do Paradise Lost, with copious notes explanatory, isto 
é, prologada e anotada. 

Se, como temos ido observando ao longo destas páxinas, en Pon- 
dal existe unha clara confrontación entre sociabilidade e afastamento, 
O parentesco establecido entre o poeta e Luzbel é un claro sinal do que 
poderíamos denominar narcisismo pondaliano. Pondal olla ao pobo 
mais non o olla desde a actitude solidaria de quen se sente un mem- 
bro máis da colectividade senón desde unha altura aristocrática que lle 
permite establecer unha clara diferencia de nivel entre si mesmo, a súa 
mensaxe e os seus códigos e os parias e ilotas incapaces de descifrar as 
súas requintadas revelacións moitas veces cheas de ambigilidades e ocul- 
tacións, propias dun *xeroglífico ousado do limo soñador”. O autor pro- 
cura a súa diferencia, trata de enaltecer a súa figura, a través do en- 
contro de analoxías negativas, que potencien o carácter titánico da súa 
resistencia fronte á dor e a morte e rematen por outorgarlle así un sen- 
tido claramente heroico, de vencedor das tebras e o caos. E a figura de 
Luzbel non pretende senón establecer un sinal de compensación fren- 
te á brutalidade do mundo que o poeta rexeita, procurando encon- 
trarlle, tanto unha saída persoal por medio do afastamento, como un- 
ha saída social por medio da rebelión. Así a figura do anxo caído 
mestúrase co tema da fatalidade ao tempo que enaltece ao poeta pola 
súa procedencia divina. Se o poeta era aquel a quen punzaba a lei fa- 
tal do canto, Luzbel é aquel a quen a lei fatal lanzou fóra da súa condi- 
ción. Ambos os dous son resquicios dun Paraíso perdido e este tema, 
ómnipresente na sentimentalidade pondaliana (406), recréase deste 
xeito coa tensión elevacional tan presente no poeta, como xa temos 


(405) SHELLEY, Percy Bysshe, Defesa da poesia, Guimaraes Editores, Lisboa, 
1986, 3I ed., p. 64-65. 

(406) En A harpa e a terra. Unha visión da poesía lírica de Eduardo Pondal, Edi- 
cións Xerais de Galicia, Vigo, 1988, p. 108, demóstrase como é posible establecer na 
imaxinación pondaliana unha múltiple igualdade entre os conceptos de infancia, etapa 
arcádica, grande tempo mítico, era céltica e amor. 

demostrado (407), a través da figura do “caído”. Pois o “anxo caído” 


non é outro que aquel que perdeu o estado de altura ao que o poeta as- ` 


pira. Luzbel sería, pois, a expresión do home na súa condición mun- 
dana, terrestre, unha das formas que adopta o complexo de Anteo mais, 
tamén, o mito que exemplificaría a nostalxia dun lugar divino entre- 
visto no fondo da memoria. 

Tal e como observa Gilbert Durand: 


“Estando ademais vinculada a caída -como observa Ba- 
chelard- á rapidez do movemento, á aceleración igual que 
ás tebras, podería resultar que fose a conciencia dolorosa 
fundamental e constitúe para a conciencia a compoñente 
dinámica de toda representación do movemento e da tem- 
poralidade. A caída resume e condensa os aspectos temi- 
bles do tempo, dános a coñecer o tempo fulminante. Ao 
analizar tanto en Balzac como en Alexandre Dumas o que 
el denomina complexo de Anteo, complexo definido polo 
malestar vertixinoso que crea o afastamento dun punto de 
apoio estable e terrestre, Bachelard confirma as observa- 
cións de Desoille sobre o fenómeno da vertixe. Tanto pa- 
ra un como para o outro o inconsciente parece sensibili- 
zado, de antemán e funcionalmente, para recibir o choque 
producido pola imaxe dunha tribial ascensión nun alto edi- 
ficio. Tanto para un como para o outro, a vertixe é ima- 
xe inhibidora de toda ascensión, un bloqueo psíquico e mo- 
ral que se traduce por fenómenos psicofisiolóxicos 
violentos. A vertixe é unha chamada brutal da nosa hu- 
manidade e presenta condición terrestre. umerosos mi- 
tos e lendas fan fincapé no aspecto catastrófico da caída, 
da vertixe, da gravidade ou do aplastamento” (408). 


Despois de analizar a presencia de múltiples mitos na cultura oc- 


(407) Igualmente en A harpa e a terra. Unha visión da poesía lírica de Eduardo 
Pondal, Edicións Xerais de Galicia, Vigo, 1988, postulamos a existencia de dous gran- 
des eixos na imaxinación pondaliana, o eixo do ar e o eixo da terra, expresados a través 
das súas formas míticas gregas nas figuras de Icaro e Anteo, que serían a base desa ten- 
sión elevacional da que falamos. 

(408) Traduzo de DURAND, Gilbert, Las estructuras antropológicas de lo ima- 
ginario, Taurus Ediciones, Madrid, 1981, p. 106. 

cidental que fan referencia ao tema da caída (Icaro, Tántalo, Faetón) ou 
doutras culturas (Mictlantecutli) Durand conclúe que: 


“Este tema da caída aparece como o signo do casti- 
go e vese multiplicado nunha mesma cultura, é o que aca- 
bamos de ver na tradición grega, é o que asimesmo pode 
percibirse na tradición xudía: a caída de Adán repítese na 
caída dos anxos malvados. O libro de Henoch cóntanos 
como os anxos, seducidos polas fillas dos homes, descen 
á terra, únense coas súas seductoras e enxendran enormes 
xigantes. Estes anxos rebeldes son mandados por Azazel 
e Semiazas. Rafael, por orde de Deus, castiga aos tráns- 
fugas, aplástaos baixo pesadas rochas antes de precipita- 
los ao fin dos tempos nun abismo de lume” (409). 


Deste xeito, o tema da caída adquire unha singular importancia na 
cosmovisión pondaliana. A infancia, a etapa arcárdica, a era céltica e 
O amor son os lugares dos que se cae, en definitiva: o paraíso. Pero, 
como veremos, tamén se cae da esperanza centrada no triunfo dunha 
ideoloxía. O mito de Luzbel non será máis que o mito da perda, da 
carencia e, como di Durand, do castigo. 


Como aquel que xa fora 
espanto do Oriente, 

de quen Sión ruinosa 
parece que inda teme; 
présago do terrible 
escuro soño leve; 

que andivera espantando 
mesmo as aves agrestes, 
en bruto convertido, 
pacendo o campo verde; 
e dixeran os montes: 

¿é este aquel luceiro refulxente? 


Tal do meu triste estado 
de noncuranza célebre, 


(409) Igualmente traduzo de Opus cit. pp. 106-107. 

Ó verme roto, escuro, 

por gloriosa febre, 

estantío, insensible, 

como penedo inxente, 

cal solitario facho, 

cal baixo de Camelle; 

do meu caso espantadas 

exclamaran as xentes: 

-¡Uns ousados e nobres pensamentos, 
canto poideran neste! (410) 


O poema é resultado da exposición de temas de ruína típicos do 
decadentismo, por máis que Pondal recolla á figura de Luzbel do poe- 
ma de Milton The Lost Paradise. 

Cando máis adiante falemos d'Os Eoas retomaremos a idea, ago- 
ra exposta brevemente, de que sobre Pondal parece, mesmo na poe- 
sía lírica, estaren pairando sempre os temas das epopeias modernas. A 
proximidade de Pondal co mundo cultural do neo-clasicismo, por unha 
banda, e, por outra, co mundo do decadentismo, fica explicitada nes- 
tes versos por canto o paseante arqueolóxico que se comprace cami- 
ñando entre as ruínas da patria e trata de rememorar as glorias dos tem- 
pos idos, ao fixar a concentración da súa mirada sobre a propia 
conciencia, enxerga unicamente a propia ruína, decátase de como a 
morte está presente no paso do tempo e sinala a fin dos nobres e ou- 
sados pensamentos. Todo o poema está enchido de palabras que pro- 
curan acrecentar a presencia do terrible, e ese carácter apavorante, es- 
pantoso e funesto fica ligado á presencia de sustantivos ou adxectivos 
(nalgún caso unha forma verbal) connotadores desa devacle cara ao ho- 
rrendo. “Espanto”, “Sión ruinosa”, “terrible”, “escuro”, “espantando”, 
“bruto”, “triste estado de noncuranza”, “roto”, “gloriosa febre” subli- 
ñan en Pondal a súa asunción da derrota, da caída. Por máis que pa- 
rafernalias e iconografías semellantes poidan ser encontradas no ro- 
mantismo, situámonos xa perante un idealismo pleno e diríamos, 
mesmo, que os dous versos finais conlevan toda unha explicación da 
evolución do realismo ao simbolismo: 


-¡Uns ousados e nobres pensamentos, 
canto poideran neste! 


(410) Opus cit. p. 113. 

Isto é, o poeta está xa a reaccionar, mediante a exposición da súa 
propia ruína, contra a derrota da súa ideoloxía. Se, como antes vimos, 
a forma máis requintada da poesía pondaliana era a expresión do ibe- 
rismo, como solución ao problema da decadencia do imperio e as emer- 
xentes voces de alarma ante o caso galego, non pode caber agora dú- 
bida de que os “ousados e nobre pensamentos” de Pondal, 
metamorfoseado na figura dun bardo morto, de quen uns viandantes 
contemplan o cadáver, despoxados de toda a súa parafernalia de ide- 
alismo e de panteísmo, non son máis que a súa propia ideoloxía, su- 
mida agora, despois do quinquenio (exactamente o período 1868- 
1874, no que o provincialismo fica relegado polo súpeto pulo do 
federalismo) en que tiveron grande auxe e mesmo hexemonía, no 
fracaso e na desesperanza. 

Así, a devacle dos soños e ideais iberistas empurran ao bardo á 
súa autodestrucción, ao seu suicidio simbólico. Neste sentido habería 
que sinalar aquí a similitude que se pode establecer entre o fracaso 
do iberismo pondaliano e o ensimesmamento do poeta e a aparición 
do decadentismo francés a partir da derrota militar ante Alemania en 
1870, celebrada polo xovencísimo Rimbaud que a enxerga con ma- 
léfica compracencia (411). En ambos os casos a “reacción idealista” 
(412) aparece como actitude particular perante o fracaso dunha ide- 
oloxía e dun proxecto renovador de Estado. 

Tamén, se temos en conta o carácter federalista de Pondal, a súa 
actitude contraria a abandonar Cuba en 1898 (413), a súa crenza 
de que “a luz virá para a caduca Iberia/ dos fillos de Breogán”, non 
deixa de resultar pertinente a mención do famoso verso de Verlaine 
“Je suis l'empire à la fin de la decadence”, acaso o mellor emblema de 
cantos nos poidan lembrar a concentración da ollada no mundo da ruí- 
na e do declive a propósito dunha devacle imperial e política. O de- 
cadentismo pondaliano sería, pois, a expresión do fracaso do iberis- 


(411) Tomo a referencia de RIQUER, Martín de e VALVERDE, José María, His- 
toria de la Literatura universal. Volumen 8, Ed. Planeta, Barcelona, 1986. p. 24. 

(412) MENDEZ FERRIN, Xosé Luís, Opus cit. páxs. 21-28. 

(413) RICON VIRULEGIO, Amado, Eduardo Pondal, Galaxia, Vigo, 1981. Ade- 
mais, nunha carta á súa irmá Josefa, datada o 24 de Maio de 1898, podemos ler: “Por 
lo demás, por la prensa local te supongo enterada de las peripecias de la terrible contienda 
que nuestra España sostiene con los Estados Unidos de América. Esta nación tiene más 
gente y más dinero que España, es cierto; pero España tiene buenas armas, y mucho es- 
fuerzo y denuedo, y el derecho de su parte y las simpatías de todas las naciones. ¡Que 
no nos falte la providencia!” (FERREIRO, Manuel, Pondal. Do dandysmo á loucura. (Bio- 
grafía e correspondéncia). Ed. Laiovento, Santiago de Compostela, 1991, p. 191). 

mo e, como tal, a expresión da perda do imperio español, máis que 
evidente nesta turbulenta fin de século, e, por outra, a imposibilidade 
de conciliar as aspiracións nacionais de Galicia no ámbito dun Estado 
en declive e incipientemente temeroso da súa propia ruptura interna 
dentro da península. O soño pondaliano dunha Iberia imperial e har- 
mónica, na que os fillos de Breogán ligados fortemente nun “atamen- 
to garrido’ cos fillos do Luso serían a intelixencia rectora, está defini- 
tivamente rematado. O bardo, aquel difusor poético dese ensoño 
ideolóxico, está morto. ; 

Neste sentido, non deixa de resultar curiosa a intertextualidade que 
se establece entre a obra do autor e o seu epistolario. Así, en carta di- 
rixida á súa irmá Xosefa o 17 de Setembro de 1898, e recollida por Ri- 
cardo Carballo Calero (414), o poeta manifesta: 


“Por aquí nada nuevo. Sólo ese terrible espectáculo 
de la repatriación de parte de nuestro ejército, capitula- 
da (sic) en Santiago de Cuba. De aquella florida juventud 
de que te hablé en una carta, cuando partió para la cam- 
paña, no restan ya más que cadáveres ambulantes; de 
tal modo que ni sus pobres madres, ni sus deudos ni sus 
hogares, les reconocerían. ¡Tan mudados vienen de aque- 
llo que fueron!” (O subliñado é noso). 


Por iso esa presencia notoria na obra de Pondal de poemas onde 
se procede á contemplación do propio cadáver (algunhas veces me- 
diante o personaxe distanciador do bardo, trasunto do propio autor pe- 
ro que amortigua o carácter de acendida autoestima das súas procla- 
mas) outra das mostras do narcisismo pondaliano que combina o tema 
da fatalidade e do decadente. 


-”jVirxen, valme! Un cadáver 
neste escuro camiño; 

ó pe desta devesa 

de vellos e altos pinos (415) 


(414) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961, p. 27. 
(415) Opus cit. p. 108. 

Así os cadáveres son sometidos a unha observación da que os ana- 
listas, case sempre camiñantes ou a propia voz pondaliana tomando 
como obxecto os cadáveres dalgúns dos seus modelos heroicos (Leó- 
nidas), salientan a profundidade dos seus trazos físicos, a forma en que 
o seu “estro soberano” ficou marcado no rostro. A posición que o ca- 
dáver ocupe sobre o terreo (“e caera non prono”) (416), o mesmo ace- 
no do seu rostro no momento do óbito, son analizados como sinais tran- 
cendentes, nunha liña de pensamento que tería a morte como instante 
culminante e definitivo, principal obxecto da indagación intelectual e da 
formación global do home. 


Cinguido en duro ferro 

sobre as nobre curotas, 

na gorxa esquiva e dura 

das abruptas Thermópilas, 

caera con estrépito 

o forte e boo Leónidas; 

seu cadavre ocupando espacio grande 
sobre as desertas rocas. (417) 


Por outra banda, hai que salientar que Pondal, seguindo a ideali- 
zación da patoloxía mental nada no romantismo, relaciona a figura de 
Luzbel coa súa propia enfermidade. 

Diríamos por tanto que o tema da caída admite de entrada dúas 
lecturas histórico-biográficas: 

-a derrota do iberismo. 

-a manifestación da enfermidade mental do autor. 

A loucura que, pouco a pouco, foi apropiándose da súa mente (“o 
meu triste estado de non curanza célebre”) sinala no eido da vida per- 
soal outro dos significados da “caída”. O poeta estaría, así, como Luz- 
bel, sumido na escuridade das súas forzas interiores, incapacitado para 
gozar das luces e do esplendor do paraíso. Deste xeito a atmosfera noc- 
turna e a reiteración dos significados escuros redunda na expresión da 
fatalidade, no carácter xeroglífico da súa personalidade, no ambigio da 
“súa mensaxe, no esforzo telúrico por captar o invisible presente na súa 
revelación, no predominio do acústico fronte ao visual. Pondal sería, 


(416) Opus cit. p. 19. 
(417) Opus cit. p. 127. 

así, O poeta do enigma e da sombra, o cantor do invisible, e a súa ten- 
dencia ao emprego constante de símbolos un resultado da súa incapa- 
cidade para facer unha arte descritiva, de realismo pictórico. O am- 
biente neboento, a nocturnidade, aquel carácter lunático de que falaba 
Emilia Pardo Bazán (418), non son máis que distintas manifestacións 
dunha mesma actitude. O celibato pondaliano, o emboscamento, non 
é unicamente un afastarse do mundo social, senón, tamén, a manifes- 
tación da presencia dunha realidade paralela, dun mundo semellante 
ao real que se manifesta por contraste cos defectos deste, dándolle for- 
ma, por tanto, a un ideal. 

Por iso Pondal encontrará na enerxía dese anxo indómito pero 
vencido a mellor explicación para o seu propio impulso creador. A ri- 
ma que o poeta emprega, con palabras como 'mudabre” e 'indomabre”, 
connota perfectamente este carácter desharmónico e patolóxico. O xe- 
nio do poeta é mudable, caprichoso, e o seu ánimo é indomable, im- 
posible de domesticar. 


Mais do xenio mudabre, 

o ánimo indomabre 

no acha descanso, non; 

¡quezais se axita nel o esprito insomne 
do anxo da primeira rebelión! (419) 


A descrición parece dirixida á expresión dun estado persoal de 
grande angustia onde palabras como “mudabre”, 'indomabre”, “non des- 
canso”, “axita”, “insomne”, ‘rebelión’, insisten, verso tras verso, na pre- 
sencia dun mundo interior obsesionante e terrible. Son, neste sentido, 
moi frecuentes ás referencias á falta de descanso. Así o poeta presume 
da presencia de “pensamentos insomnes” (420) e “turbulenta ambi- 
ción” (421), do “turbulento insomnio” (422) e do “rudo pensar” (423) 
e recoñece a existencia no seu interior dunhas cordas que sempre es- 
tán soando, axitándose insomnes mentres os membros repousan: 


(418) PARDO BAZAN, Emilia, “Luz de luna” en De mi tierra, Madrid, 1888. 
(419) Opus cit. p. 87. 
(420) Opus cit. p. 18. 
(421) Opus cit. p. 18. 
(422) Opus cit. p. 74. 
(423) Opus cit. p. 74. 

Da alma no fondo 

eu levo unhas cordas, 

que a cada momento 
soando están soas: 

se estou vixiando 
ocúpanme as horas; 

se en plácido sono 

os membros repousan, 
axítanse insomnes, 

xa doces, xa roucas (424). 


Son estas cordas interiores en continua axitación a mellor expre- 
sión da súa propia doenza. O que acontece é que Pondal, como repe- 
tiremos máis adiante, poetiza a súa patoloxía ao tempo que patoloxi- 
za a súa poesía. O vento, un dos principais símbolos da poesía 
pondaliana, xa non será, pois, ese elemento externo que axite unica- 
mente as pólas dos piñeiros e os faga botar fóra a súa mensaxe, senón 
tamén un elemento íntimo, outra das formas de expresar esa axitación 
interna, provista case sempre de insomnio. E esta unha proba máis 
de como o panteísmo e a exploración da natureza non son, en reali- 
dade, máis que formas de expresión da procura que o poeta leva a 
cabo internamente, como se o ámbito espacial polo que circula o bar- 
do non fose máis que un elemento escénico sobre o que ir asentando 
o seu propio percorrido interior. Neste sentido habería que dicir que as 
paisaxes dos Bergantiños e de Xallas, que o poeta sitúa como a esce- 
nografía da súa infancia, son, alén diso, as paisaxes da súa alma. Aden- 
trarse en si mesmo, ir ao máis recóndito de si, significa encontrar esa 
soidade agreste da que o poeta fala e que é, acaso, a mellor expre- 
sión do seu dominio místico. 

A grandeza e a altura do seu emprendemento son as causas bási- 
cas da súa neglixencia e abandono. A paulatina mudanza do seu as- 
pecto non está motivada senón pola longa batalla emprendida. As “es- 
peranzas non certas’ e as “decepcións” forman parte desa derrota e está 
claro que a palabra esperanza admite perfectamente o sentido político- 
ideolóxico. Se antes o bandido ou o vagabundo adquirían característi- 
cas positivas pola súa rebeldía e o seu afastamento das convencións so- 
ciais, agora o poeta trata de explicar o seu aspecto desentendéndose 


(424) Opus cit. p. 86. 

deses iconos anteriormente vindicados. A culpa de todo, dirá finalmente, 
tena o azar, o fado, a fatalidade, a ventura. 


Se xa non me coñecedes, 

certo, non vos teño culpa; 

os camiños foron longos, 

a tormenta fora crúa, 

as esperanzas non certas 

e as decepcións seguras; 

os insomnios foron grandes, 

homérica e fera a luita; 

non son vagamundo, non son un bandido, 
foran cousas da ventura (425). 


O tema procedente do romantismo tráenos á memoria as exce- 
lentes páxinas que o neto de Lord Byron escribiu sobre o seu avó po- 
eta e que mesmo parecen ser escritas pensando na figura do Luzbel 
pondaliano e, aínda, mesmo en Pondal: 


“Sentía unha grande inclinación cara ás lendas orien- 
tais sobre a preexistencia, 'e tanto na súa conversación co- 
mo na súa poesía asumía o papel de un ser decaído e exi- 
lado, botado do ceo ou condenado a unha nova 
encarnación sobre a terra por culpa dalgún delito. A súa 
vida, abrumada baixo o peso dunha maldición estaba pre- 
destinada a desembocar nunha acción que en realidade xa 
prefixara na súa imaxinación e que estaba disposto a co- 
meter. Por veces esa dramática fantasía tiña algo de im- 
postura; asumía o aspecto dun louco e, de xeito gradual, 
ía adquirindo máis seriedade, como se estivese convenci- 
do de que debía arruinar a súa propia vida e a de todos os 
que o rodeaban” (426). 


Encontramos aquí algo que aparece con certa frecuencia na obra 


(425) Opus cit. p. 116. 

(426) Tomo a cita, traducíndoa, de PRAZ, Mario, La carne, la muerte y el dia- 
blo en la literatura romántica, Monte Avila Editores, Caracas, 1969, p. 85-86, que á 
súa vez cita MILBANKE, Ralph, Astarte, Earl of Lovelance, revised and expanded edi- 
tion by the Countess of Lovelace, Londres, Christophers, 1921. 

pondaliana e que é a narración da piedade que suscita a figura do bar- 
do. Diríamos que existe unha dobre tendencia: 

- unha actitude exaltativa, que pretende facer da figura do poe- 
ta unha figura titánica, por riba dos simples mortais, superior, pola 
súa nobreza e a lei fatal que o encarna, ao resto dos homes do seu 
tempo. 

- unha actitude piadosa, que pretende recabar a compaixón do lec- 
tor ou dos espectadores presentes no interior do propio poema, pre- 
dispostos sempre a encontrar na quixotesca figura do bardo elementos 
de medo ou tamén de hilaridade. 

Ambas as actitudes son, tamén, formas en que se manifesta, por 
unha banda, a esperanza de victoria e por outra, a conciencia do fra- 
caso. Estamos perante o que, páxinas atrás, denominábamos paso da 
admiración á piedade. 

Este dobre bardo sinalaría, por tanto, a presencia de dúas actitu- 
des ben distintas no propio Pondal e sería un elemento moi importan- 
te a ter en conta á hora de explicar o influxo que a historia do seu tem- 
po exerceu sobre a súa creación e mesmo sobre a evolución da nosa 
literatura desde o realismo ao simbolismo. Diríamos que Pondal se 
decanta paulatinamente cara a unha actitude en que o ambigiio, o es- 
curo, a derrota, o cadáver e a presencia do símbolo adquiren maior 
acentuación. 

Outras veces o poeta, metamorfoseado en cisne, un dos iconos 
máis repetidos da poesía simbolista, observa o instante con piedade, 
con estremecemento relixioso, e solicita o trato digno dos seus despo- 
xos. Hai un matiz interpretativo moi sutil, que vincularía a súa lírica 
ao decadentismo, na analoxía establecida entre a súa obra poética e o 
canto do cisne. O poema, todo poema, sería, pois, un anuncio de mor- 
te, un sinal, ao tempo que un esconxuro, da inminencia dese instante 
fatídico. 


Cando xazan do cisne 
os febrentos despoxos 
sobre do verde da ribeira escura, 


e xa non se ouza o canto harmonioso; 
dádelle sepultura (427) 


(427) Opus cit. p. 86. 

Diríamos, entón, que o canto ten como obxecto afuxentar a mor- 
te xa que o cisne é, no remate do mesmo poema, o “cantor do eido 
noso”. 

Existe, como en todo decadentismo, unha vontade estética na des- 
crición do mortuorio. Os cadáveres, os despoxos, son contemplados 
como portadores de beleza e esta conciencia, lonxe de causar arrepíos 
no lector, forma parte da atmosfera transcendental que se lle quere dar 
aos textos. A escuridade, o canto, a presencia dos cisnes e da ribeira 
actúan como elementos fúnebres moi reiterados na tradición occiden- 
tal (tema de Caronte). O adxectivo febrentos' denota que non hai nin- 
gún reparo en describir o terrible. 

Cabe mentar, tamén, o feito de que Pondal, dentro do seu pro- 
positado silenciamento do cristianismo (sen dúbida, un dos trazos fun- 
damentais do seu carácter liberal), tanto no seu aspecto de rito como 
de concepción ideolóxica da vida, aluda unha e outra vez á figura de 
Luzbel. 

En calquera caso, Luzbel, ao tempo que é un trasunto do propio 
poeta, é, tamén, unha vinganza e unha provocación. Vinganza porque 
a figura do derrotado non é asimilada á carencia de nobreza senón á 
personificación mesma do mal, á divindade maléfica e temida que su- 
pón o poder tenebroso das sombras. Diríamos, con Durand, que non 
se trata tanto dunha derrota como dun castigo, un castigo infrinxido po- 
lo poder dominante. Provocación porque, nunha sociedade como a ga- 
lega do dezanove, a simple mención do demo constituía un posiciona- 
mento radical, un episodio ínfimo pero non menos alegórico na longa 
batalla entre liberais e conservadores, decantada sempre no noso país 
cara ao bando destes últimos. Con todo, non se trata dunha vinculación 
demoníaca explícita, propia dun poeta que tivese abandonado o seu 
panteísmo céltico predominante para caer agora nunha afervorada vin- 
dicación do satanismo, senón, antes ben, dunha metaforización segundo 
a cal Luzbel é contemplado coa mesma piedade que suscitan os pro- 
tagonistas da derrota, a mesma piedade que Pondal, no fondo, está a 
solicitar para si. Deste xeito Luzbel non aparece nunca coas connota- 
cións de poder activo e maléfico senón como un eivado, un desampa- 
rado que suscita compaixón ao tempo que admiración pola súa orixe 
celeste e anxélica. 

Non deixa de resultar curiosa a semellanza entre os seguintes frag- 
mentos, pertencentes a Baudelaire e Pondal, respectivamente: 

Le poéte est semblable au prince des nuées 

Qui hante la tempête et se rit de l'archer,; 

Exilé sur le sol au milieu des huées, 

Ses ailes de géant l'empéchent de marcher (428). 


O xenio é ser extraño e vagabundo 

e do alto obtén as súas soberbias galas; 
trae saudades dun ignoto mundo 
agarimadas nas xigantes alas (429). 


Nunca máis que agora estamos en condicións de entender aqueles 
famosos versos de Rilke nas súas Elexías, citados páxinas atrás, e sem- 
pre moi significativos á hora de explicitar a visión que Pondal sostiña 
sobre os aspectos máis fondos da inspiración e da beleza: 


“Denn das Schóne ist nichts 

als des Scherechlichen Anfang, der wir noch grade er- 
tragen, 

und wir bewundern es so, weil es gelassen werchmácht, 

uns zu zerstóren” (430) 


“Pois o belo non é máis 

que o comezo do terrible que aínda podemos soportar 
e se o admiramos tanto é porque, sereo, rexeita 
esnaquizarnos” 


O xenio, como Luzbel, sería un anxo caído, un ser proveniente 
doutro mundo, que non encontra o seu acougo neste. E ese exilio non 
consciente suscita nel o sentimento da saudade. A presencia das alas, 
e do adxectivo “xigante”, fainos lembrar a figura do anxo. Deste xeito, 
a inspiración, o impulso que leva á creación, parte dunha forza fatídi- 
ca, terrible. Ese sentimento ao tempo que conleva a revelación trae co- 
mo consecuencia a infelicidade pois non será outra que “un túrbido es- 
cadrón de mil suidades fondas”, un exército, por continuar coa metáfora 
militar empregada por Pondal, que procede a ocupar a alma do poeta 
e, ao tempo que lle outorga a sapiencia, lle confere a súa lei fatal. Es- 


(428) Opus cit. p. 39. 
(429) Opus cit. p. 132. 
(430) RILKE, Rainer María, Elegías de Duíno, Ed. Lumen, Barcelona, 1984, p. 26. 

te alleamento da intimidade, invadida agora por forzas que o poeta sen- 
te como estrañas, produce no poeta a carencia de indentificación, o ro- 
tura do espello, de xeito que a poesía se patoloxiza e, tamén, a doen- 
za mental se poetiza: 


Pensamentos insomnes, 
turbulenta ambición, 

propósitos de ferro 

o ánimo nobre ousou; 

de mil suidades fondas 

o túrbido escadrón, 

como a Luzbel, privara 

do primeirio esplendor. 

Son os bardos sapientes 

que lei fatal lanzou, 

soñadores e vagos, 

da súa condición: 

por eso eu a min mesmo 

non me conozo, non, 

e excraman os camiños 

mesmos por onde vou: 

parece un pino leixado do vento, 
parece botado do mar de Niñóns (431). 


Botando agora man dunha das moitas testemuñas biográficas de 
que dispomos sobre os últimos anos do poeta podemos constatar a pre- 
sencia cada vez máis patente deste ánimo quebrantado: 


“Fue Pondal -cuando menos en sus últimos años- un 
gran misántropo. Vivía confinado en su hotel y no salía a 
la calle sino cuando cambiaba de casa. ecordamos que en 
cierta ocasión, hallándose en la Coruña nuestro malogra- 
do compañero Pepe Romero Yáñez y nuestro director, se 
organizó en honor de Vida Gallega un concierto íntimo en 
casa de la genial y gran artista Pilar Castillo. urguía, Mar- 
tínez Salazar y otras personalidades anunciaron que con- 
currirían. Y alguien dijo: - ¿A ver si consiguen ustedes que 
vaya Pondal? 


(431) Opus cit. p. 18. 

Nuestros compañeros, que acababan de obtener de él 
un reportage, le visitaron. Y Pondal -con enorme sorpre- 
sa de todos- aceptó el convite. ¡Hacía varios años que el 
poeta no salía de casa! 

- Esta tarde le vendremos a buscar en carruaje. 

- Si, señor, iré. 

Pero por la tarde, porque soplase un poco de viento 
o porque hiciese un poco de frío, ya se había desanimado 
Pondal. Y no hubo modo de hacerle bajar al coche. Así ha- 
cía siempre” (432). 


Esa rotura do espello, que está no mesmo fondo da visión que o 
poeta manifesta ter sobre si, prodúcese como resultado dunha loita ti- 
tánica na que Pondal, convertido agora en atleta fatigado, non dubida 
en enfrentarse á propia natureza. O vento, ese símbolo tan complexo 
da poesía pondaliana, faise agora furacán de lume e, co seu sopro ar- 
dente, destrúe o interior do poeta, transformado agora, por mor da ma- 
xia alquímica da súa propia palabra, na paisaxe dos Bergantiños ou 
de Xallas (aínda que a lectura máis directa entendería que se trata da 
perda do cabelo). Na altiva fronte, como sinal desta épica batalla, amós- 
trase unha fenda negra. Luzbel, compañeiro na derrota, asiste á súa te- 
rrible condena, ao seu desesperante desterro (outro dos temas favori- 
tos do Pondal xoven e analizado longamente, a través da expresión 
da saudade, nas dúas versións do poema Campanas de Anllóns): 


Triste está ó cabo; mui axado e escuro 

o rostro ten o denodado atleta; 

o furacán co seu ardente sopro 
arrebatoulle as indixentes breñas; 

¡ e non oculta do raio vingativo, 

na altiva fronte, eterna e negra fenda! 

De Luzbel compañeiro na derrota, 

compre quezais unha fatal condena (433). 


Deste xeito a rotura do espello é unha fenda na fronte, acaso o 
máis enigmático de cantos motivos emprega o poeta ao longo da súa 


(432) De autor anónimo, “La muerte del bardo. Eduardo Pondal y su obra” en Vi- 
da gallega n* 84, 1917. 
(433) Opus cit. p. 33. 

obra. Un raio vingativo foi o causante desa quebra, un raio lumínico, 
procedente das alturas, ou, por dicilo con outras palabras, un exceso 
de luz que deixou ao poeta na negritude da súa fenda, na escuridade, 
na tebra. E esta contraposición, a que se pode establecer entre o raio 
vingativo e a eterna e negra fenda, é outra das contraposicións que nos 
remontan a eses dous grandes eixos da imaxinación pondaliana: a 
terra e o aire, a escuridade e a luz, o real e o imaxinario. 

É importante subliñar a presencia da dúbida no último verso, ese 
“quezais” que instala a necesaria ambigilidade despois da transcenden- 
cia das revelacións precedentes. Esa dúbida, tan fóra, aparentemente, 
do horizonte de expectativas do lector, unha vez este posúe a con- 
ciencia de encontrarse ante un poeta no que a decisión, o valor, o 
carácter destemido que solicita para os galegos, é un dos máis im- 
portantes e repetidos motivos, resulta, sen embargo, fundamental. A 
percepción dese poeta que escoita máis que ve ten sempre o carác- 
ter dubitativo de quen interpreta sons remotos, escuros acentos, sen- 
do así o resultado da intuición. O poeta, entregado a esas facultades 
escuras, dominios do subxectivo onde non existe máis equilibrio que a 
propia loucura, realiza a súa titánica indagación, percorre un tras ou- 
tro aqueles recantos do íntimo onde podería ter encontrado sinais 
desa totalidade presentida e, así como os seus pastores, as súas fadas 
e os seus bardos percorren a xeografía galaica dos Bergantiños ou de 
Xallas, para non encontraren máis que a presencia oximórica da “so- 
edade agreste”, así Pondal percorre a súa propia sentimentalidade, que 
é tamén a sentimentalidade do dezanove, para non encontrar máis que 
a propia carencia, a figura dese anxo abatido, desvelado por un raio 
vingativo, por un exceso de luz. 

Mais ese ‘quizais’ ten tamén o sentido do optimismo, da contra- 
dición no seo do seu discurso de derrota. A dúbida consiste en saber se 
o poeta sofre, en realidade, unha fatal condena, a condena do seu os- 
tracismo, da falta de resposta ás súas mensaxes de redención para Ga- 
licia por parte dos galegos, ou se, pola contra (e aquí ábrese unha pe- 
quena nesga de luz que deixa entrar a claridade dentro dese ámbito 
nocturno, tenebroso), aínda cabe a esperanza de que a súa derrota, a 
derrota do iberismo, non sexa unha derrota de verdade senón unha pe- 
quena batalla ocasional perdida. 

A compañía de Luzbel é, tamén, sinal da súa condena pero, fren- 
te a outro tipo de compañeiros de derrota, Pondal escolle o máis pe- 
rigoso, aquel que, aínda na súa devacle, supón un elemento vigoroso 

de poder, unha enérxica e vingativa sombra capaz de atravesar o caos 
e o deserto. Por tanto, a figura de Luzbel adquire tamén unha presen- 
cia de futuro e trata de ser un sinal (moi apagado e mortecino, iso si) 
da súa propia profecía, como se o poeta viñese subliñar que a súa de- 
rrota non é unha derrota definitiva senón a disposición na escuridade 
de elementos que continúan exercendo o seu poder e que algún día po- 
derán gañar o mundo. 

Mais tamén, e curiosamente, o anxo rebelde será o segundo ele- 
mento dun símil que o ligará aos pobos ibéricos, aqueles esforzados 
que atravesaron o atlántico á procura das américas. Trátase dun dos 
poucos sinais que nos permiten conectar a obra lírica e épica de Pon- 
dal, que nos sinalan as súas proximidades e nos apresentan ao poeta 
como un autor global, non como un autor escindido en dúas perso- 
nalidades antagónicas sen a penas conexións entre si. O Atlántico 
será O caos, e nesa travesía encontrará o poeta o elo que lle permita 


igualar dun xeito tan sorprendente os dous elementos da súa compa- 
ración: i 


Cal o anxo rebelde 

que audaz atravesando, 

con poderosas alas, 

o cego, antigo caos; 
asomellante a un leño 

de grande porte, ousado, 
que en busca doutros climas 
a mar anda cortando (434): 


A interpretación da poesía pondaliana ten esquecido con frecuen- 
cia este feito que, aínda sendo escaso, resulta, ao noso ver, importan- 
te e significativo. Unha análise detallada revélanos que a aparente con- 
tradicción que existe entre a obra lírica e a épica do autor non é, en 
realidade, tan fonda. Ben é certo que Pondal, cantor do iberismo en Os 
Eoas, a súa grande epopeia inacabada, disfraza esta ideoloxía no res- 
to da súa obra e, aínda manténdoa presente dun xeito moi central, 
como xa temos sinalado, propende a facer un canto case exclusiva- 
mente patriótico, mesmo con referencias e exaltacións marciais contra 
os invasores metaforizados agora como romanos, persas ou atenien- 


(434) Opus cit. p. 93. 

ses. Non debemos, sen embargo, pasar por alto esta relación estable- 
cida entre o anxo caído e os ibéricos, a travesía do caos e a do oceano, 
ou, como antes vimos, a bondade dos “bos pobos ibéricos”. 

Estas aparentes contradicións non son senón resultado da presencia 
en Pondal dunha ideoloxía dinámica que procede a interpretar a reali- 
dade e a historia non a través dun corte sincrónico no que o poeta de- 
cide a ubicación de cada quen con respecto ao seu código moral senón 
a través dun corte diacrónico no que a bondade ou maldade dos dis- 
tintos elementos étnicos, históricos ou políticos, a admiración ou o odio 
que nel suscitan, veñen dados polo seu posicionamento a respecto do 
futuro. Así os pobos ibéricos serán bos, ou semellantes ao seu adorado 
anxo caído, cando o seu discurso teza as esperanzas políticas deposi- 
tadas no iberismo. Imbéciles e escuros cando o seu destino sexa conti- 
nuar coa opresión histórica de Galicia. E neste sentido que apostamos 
por unha interpretación dinámica da obra de Pondal e, aínda que un- 
ha certa estructura imaxinativa sexa constante, como temos ido de- 
mostrando, por unha lectura da súa obra que teña en conta a esforza- 
da e complexa urdime ideolóxica, por veces chea de contradicións, en 
que se foi construíndo. 

A estética pondaliana sería, por tanto, unha estética finisecular, de- 
finida non só polas súas características internas senón pola influencia 
que os acontecementos extratextuais e históricos foron deitando so- 
bre ela. Quen conciba a súa obra como resultado dun “marcado retra- 
so” (435) con respecto aos cánones estéticos dominantes no mundo 
literario da súa época comete un erro impropio da súa categoría inte- 
lectual e crítica. 

Convén sinalar a este respecto a importancia que Mario Praz lle 
concede ao fracaso da Commonwealth na aparición do tema do anxo 
caído no Paradise Lost de John Milton, un dos libros presentes na bi- 
blioteca pondaliana e, con certeza, a fonte da que o poeta extrae o 
tema de Luzbel: 


“¿Se produce en el Paraíso Perdido el vuelco de va- 
lores que algunos han creído ver en su obra? ¿La justifi- 
cación de los caminos del Señor con los hombres es sólo 
el fin aparente del poema y el poeta forma, en realidad, 
parte del partido del Demonio sin saberlo, como afirma 


(435) LOPEZ-CASANOVA Arcadio Luis Pimentel e Sombra do aire na herba 
Ed Galaxia Vigo 1990 p. 17-18. 

Blake? ¿Es el Paraiso Perdido, tal como lo afirma un psi- 
cólogo moderno, producto de una “energía transformada”, 
la proyección en una obra de imaginación -es decir, en 
un sueño-, de los frustrados designios de Milton, cuando 
se derrubaron todas las esperanzas que él había deposi- 
tado en el Commonwealth? ¿Coinciden el grito de rebel- 
día de Satanás y el grito del poeta, cuyo genio transformó 
en valor positivo lo que objetivamente representa el và- 
lor negativo, el mal, en su poema?” (436). 


Non deixa de resultar curioso que, seguindo as tres fases da evo- 
lución da poesía que deseña Víctor Hugo no seu célebre Prólogo a 
Cromuell, Pondal se encontre aínda no proceso que vai da primeira á 
segunda: 


“Nos tempos primitivos, cando o home acorda nun mun- 
do que remata de nacer, a poesía desperta con el. En pre- 
sencia das marabillas que o deslumbran e que o embriagan, 
a súa primeira palabra non é senón un himno. Encóntrase 
aínda tan perto de Deus que todas as súas meditacións son 
éxtases; todos os seus soños, visións. Desafógase, canta co- 
mo respira. A súa lira só ten tres cordas, Deus, a alma, a cre- 
ación; pero este triple misterio englóbao todo. A terra está 
aínda case deserta. Hai familias, non pobos; pais, non reis. 
(...) Leva esta vida pastoral e nómada que é o comezo de 
todas as civilizacións e que tan propicia é ás contemplacións 
solitarias, aos soños caprichosos. (...) Sen embargo, pouco a 
pouco, esta adolescencia vaise. Todas as esferas se ensan- 
chan; a familia convértese en tribu, a tribu convértese en na- 
ción. (...) A poesía reflecte estes grandes acontecementos; 
das ideas pasa ás cousas. Canta os séculos, os pobos, os im- 
perios. Faise épica, enxendra a Homero” (437). 


, E este feito, significativo por canto se produce nun poeta que mo- 
rre iniciada a primeira parte do século XX, resulta un dos estandartes da 


(436) PRAZ, Mario, La carne, la muerte y el diablo en la literatura romántica, 
Monte Avila Editores, Caracas, 1969, p. 81. 

(437) Traduzo de HUGO, Víctor, Manifiesto Romántico, Ed. Península, Colec- 
ción Nexos, Barcelona, 1989, pp. 24-26. 

súa tentativa estética. Trátase de entender a poesía como unha activi- 
dade que permite a conexión co primitivo. O poeta, a través da súa es- 
crita, estaría rememorando o home primitivo, xa que O nexo que aín- 
da nós une aos nosos antepasados, sería xustamente o da imaxinación. 
Os temas, Os personaxes antigos, o ambiente de revelación, a atmos- 
fera telúrica, non serán senón elementos dunha parafernalia estética na 
que, nó fondo, o que subxace é a actitude de concentración naquilo que 
en si mesmo encontra de máis primitivo. Pondal trata, pois, de revelar 
a esencia da súa humanidade, comprendendo que esta esencia ten un 
carácter cultural, producto dunha herdade longa, dunha remota tradi- 
ción na que el non é senón o último elo, o final dunha cadea que con- 
duce irremediablemente ao futuro. A súa postura sería moi semellante 
á da psicanálise aínda que o seu auténtico obxecto estaría naquilo que 
poderíamos denominar etnoanálise, non se trata tanto da indagación do 
propio inconsciente como do que este ten de común co resto dos mem- 
bros dunha comunidade no ámbito dun suposto inconsciente colecti- 
vo. E esta revelación, estructurada, racionalizada paradoxicamente, a 
través do irracionalismo de moitas das súas imaxes, non é máis que a 
manifestación consciente e profunda do ser galego. Diríamos, pois, que 
Pondal leva a cabo unha dobre tentativa intelectual: 

- sumirse na sen-razón e na loucura para acadar os territorios máis 
profundos da imaxinación alí onde “a louca da casa” artella os seus es- 
traños enxeños. Tal e como pensaban os románticos ingleses, a imaxi- 
nación garda unha relación esencial coa verdade e coa realidade e o po- 
eta debe esforzarse por expresar esa realidade. Así Blake deixou escrito: 


“Este mundo da imaxinación é o mundo da eternida- 
de; é o seo divinal no que todos entraremos despois da mor- 
te do corpo vexetal. Este mundo da imaxinación é infini- 
to e eterno, mentres que o mundo da xeración, ou 
vexetación, é finito e temporal. No mundo eterno existen 
dúas realidades permanentes de cada cousa, que se reflec- 
ten no espello vexetal da natureza. Todas as cousas están 
comprendidas nas súas Formas Eternas no corpo divino do 
Salvador, a verdadeira vide da Eternidade, a Imaxinación 
Humana” (438). 


(438) Traduzo de BLAKE, William, A vision of the Last Judgment en Poetry and 
Prose of William Blake, editado por Geofrrey Keynes, 1 volume, 4? edición, Londres, 
The Nonesuch Press, 1939, p. 639. 


296 


- estructurar mediante a poesía eses mundos caóticos que el con- 
templa como enigmas, incapaz de adquirir a distancia precisa para con- 
templalos. 

Trátase, pois, do que na linguaxe clásica denominaríamos ciclo he- 
roico, O percurso que un viaxeiro leva a cabo para acceder ao reino do 
Hades e regresar, portador dos escuros coñecementos, das escuras no- 
ticias do outro lado do espello. i 

Tal e como dicíamos ao explicarmos o personaxe do bardo pon- 
daliano, citando un texto do profesor García Gual (439), a viaxe ao 
Alén é a empresa definitiva do heroe mítico, aquela que lle outorga o 
seu carácter enigmático e terrible ao mesmo tempo, a aventura por an- 
tonomasia, o máis ousado dos percursos entre os que agardan ao Eli- 
xido, a viaxe que só el pode realizar, o camiño que só el pode perco- 
rrer. E ese Alén, negado aos simples mortais, ao resto dos homes de 
condición efémera, é o ámbito vedado que fica na outra ribeira, o lugar 
onde atraca a nave de Caronte, o mundo dos deuses dos celtas e dos 
míticos guerreiros mortos, o dos espíritos, as fantasmas e as fadas, o 
lugar de onde brota ese vento enigmático que non deixa de abanar as 
copas das árbores. ; á 

En Pondal esta viaxe maniféstase mediante o percurso do bardo 
polas terras do Xallas e dos Bergantiños. Trátase dunha viaxe sen ob- 
xecto, que só procura encontrar as suxerencias que tornen clarividen- 
te o espírito. E, en definitiva, un medio para adquirir o telúrico. 

O poeta parece consciente de que ese acceso ao Hades é un ac- 
ceso que pode ter lugar en calquera sitio. Non se trata dunha entrada 
real, dun pórtico vixiado e oculto polo que se teña acceso a un espacio 
existente, senón que é só un lugar do simbólico que se ubica por en- 
teiro no interior da cultura herdada, naquilo que comparte co resto dos 
galegos e que lle permiten entender o mundo doutro xeito, desde ou- 
tra historia, outra lingua, outra sentimentalidade. Trátase, pois, do mun- 
do dos mortos fundadores da patria, unha forma peculiar e pondaliana 
de entender o obxecto da viaxe heroica. 

A reiteración da presencia dos elementos funerarios e arqueoló- 
xicos conleva esta procura incesante. Así o cadavérico é visto na súa 
sublime beleza porque representa o aspecto oculto do real, a inmi- 
nencia de algo que subxace á realidade e que, na súa inercia, aparece 


(439) Traduzo de GARCIA GUAL, Carlos, Mitos viajes héroes, Taurus, Madrid, 


1985 p. 26. 

como inexistente, como imperceptible. Así o poeta precisa deste as- 
pecto maldito e tanático xa que unha grande parte das súas indagacións, 
das súas actividades revelativas, virá dada polo frecuentamento destes 
resquicios do mundo dos mortos. 

O bardo adquiriría, así, na súa sublime condición de vidente, o 
carácter de amigo do mortuorio. A súa compracencia na descrición do 
propio cadáver, o seu orgullo ao sinalar que este ficara “non prono”, o 
carácter de beleza outorgado aos despoxos, ubícano na atmosfera do 
decadentismo e supón outro dos sinais moi precisos que nos permite 
emparentalo coas aportacións das estéticas finiseculares europeas. 

Mais non son estes os únicos sinais que nos advirten do carácter 
contradictorio dos seus elementos estructurais. Tamén existe un ele- 
mento de deserción do mundo bárdico e panteísta. 

Na única oración presente no conxunto dos poemas líricos do 
autor, encontramos unha súplica desconsolada perante o que se sente 
como manifestación dunha desharmonía psíquica. O ser oculto e in- 
mortal, dador do son aos piñeiros e das cores á mañá, é agora apos- 
trofado para conseguir a quebra dos problemas psíquicos do autor. 


Nunha cousa convérteme 
insensible e cerval; 
convérteme nun rudo 
facho, por piedá... 

Várreme da memoria 

este soñador audaz, 
arráncame da alma 

o imaxinar lanzal; 

fúndeme cal penedo 

no profundo do mar; 
lévame nas ardentes 

alas dun furacán..., 

cal ares que leva 

o rudo vendaval..., 

cal luceiro apagado, 

que cruza a inmensidá... 
¡Lonxe, mui lonxe desta praia, onde 
non poida recordar!... (44.0) 


(440) Opus cit. p. 91. 

Nas sucesivas peticións que o poeta realiza (Várreme, arránca- 
me, fúndeme, lévame) encontramos o lugar onde a dor se manifesta. 
Así, a memoria e a alma aparecen como as zonas afectadas por un mal 
que o poeta denomina “soñador audaz’, “imaxinar lanzal’. No remate 
faise unha exclamación contra a memoria, contra a capacidade de 
‘recordar’. 

A ambigüidade dos conceptos é tal que nos permite considerar a 
existencia de tópicos. Así, no paralelismo establecido nos versos ini- 
ciados con peticións poderíamos establecer as seguintes relacións: 


Várreme Arráncame 
Memoria 


Soñador Imaxinar 


A primeira das ideas a ter en conta é a de que Pondal considera 
que a parte da súa conciencia onde se concretizan e toman forma os 
seus soños é a memoria. Diríamos, por tanto, e isto sería especial- 
mente significativo para a comprensión de toda a obra pondaliana, que 
Pondal soña coa memoria e este soñar coa memoria convértese na 
mellor definición da súa actividade revelativa. Do mesmo xeito pode- 
ríamos dicir que se manifesta na súa obra a outra actividade: o imaxi- 
nar coa alma. 

Estas dúas actividades interiores, definidas como aquelas funcións 
que lle dan sustancia poética ao seu carácter, representan, curiosa- 
mente, os dous pólos preponderantes que os críticos teñen encontra- 
do na imaxinación pondaliana (441). Diríamos que este soñar coa me- 
moria é a actividade que lle permite ao bardo conectar pasado con 
futuro, en definitiva, vaticinar, profetizar. O verbo soñar haino que en- 
tender non tanto no seu sentido onírico como no sentido de “idear en- 
soñacións'. Así, o desideratum pondaliano, o conxunto das ilusións e 
das esperanzas que o poeta concibe, faise memorando, lembrando. 
Por outra banda, o imaxinar coa alma lévanos a outro dos aspectos 
fundamentais da actividade do bardo: as voces que se escoitan na súa 


(441) Neste sentido véxase o capítulo “Unha breve viaxe pola crítica pondaliana” 
en A harpa e a terra. Unha visión da poesía lírica de Eduardo Pondal, Ed. Xerais de 
Galicia, Vigo, 1988. 

obra, os personaxes, os espacios, todo aquilo que o poeta produce co- 
mo resultado da súa capacidade imaxinativa está feito coa forma, co 
molde da alma. Sen entrarmos a debater o significado exacto deste úl- 
timo sustantivo (xa que en realidade non dispomos de elementos pa- 
ra podermos construír unha auténtica epistemoloxía pondaliana) si re- 
sulta importante salientar a idea que fica presa nesa breve expresión: 
o imaxinar é actividade da alma e aquilo que se imaxina corresponde 
coa expresión máis directa desta. Estaríamos, por tanto, perante un 
poeta que asume a función cognoscitiva da poesía e resalta nela a súa 
capacidade para establecer mapas do coñecemento epistemolóxico 
inaccesibles por outras vías. 

Unha vez máis, Pondal alude á importancia que para el ten o co- 
ñecemento e a descrición da súa propia interioridade. O carácter in- 
sólito da súa petición sinala a presencia dunha dor e no seu carácter 
suicida, ou cando menos de autodestrucción, presenta claramente os 
elementos da súa patoloxía: os dous adxectivos lanzal e audaz. Pondal 
non pede que lle tiren da memoria ao simple soñador senón ao 'soña- 
dor audaz” e da alma o “imaxinar lanzal’ non o simple imaxinar. Así, 
son as calificacións as que determinan o carácter patolóxico da activi- 
dade. E outra vez comprendemos, mediante o oportuno xogo de in- 
tertextualidades, o que significa o audaz e o lanzal para o autor. Esta- 
ríamos, por tanto, perante unha nova mostra de como a derrota do 
iberismo conduce á aparición e maduración do idealismo pondaliano a 
partir dos ecos dunha atmosfera romántica e realista. A arrogancia pro- 
pia dos seus ideais xuvenís, a audacia dos tempos en que se vía posible 
cambiar o mundo, converten ao poeta, mediante a súa perduración en 
tempos non propicios, nun ser aqueixado pola propia rebeldía e o pro- 
pio fracaso, xa que a claridade con que enxerga a idiosincrasia espiri- 
tual e social do seu pobo convérteo nunha víctima do' exceso de luz de 
que falábamos páxinas atrás. 

O inicio do poema coincide en sinalar esta vontade de derrota, pro- 
pia do decadentismo, ao presentar a quebra do panteísmo pondalia- 
no mediante a presencia de personaxes bíblicos que tornan a ese ser 
“oculto e inmortal' na oculta mención do Deus xudeu-cristián. 


Oh, ti, radioso e forte 
ser oculto e inmortal, 
que deches son ós pinos 
e cores á mañán, 

e Ós lixeiros ventos 

o seu vario roldar; 

que consolache o mísero 

no inmundo muladar, 

a quen xa duramente aconsellaran 
Eliphaz e Baldad (442). 


Os dous antropónimos bíblicos con que remata este breve frag- 
mento remítennos ao libro de Xob. A presencia da palabra 'muladar”, 
castelanismo que significa esterqueira, lugar onde se deposita o lixo, de- 
be ser salientada á hora de describir a vocación decadentista que aso- 
ma no poeta. Este, na súa desolación, na súa derrota, equipárase ao 
mísero personaxe de Xob consolado polo deus xudeu-cristián nun de- 
pósito de despoxos e desperdicios, despois de ter sido aconsellado non 
só por Eliphaz e Baldad (Elifaz e Bildad na versión galega da Biblia) 
senón tamén por Sofar. 

Esta referencia ao libro de Xob sinala, sen dúbida, un dos aspec- 
tos máis adiantados da poética pondaliana e marca un dos moitos ca- 
miños abertos que o autor deixou sen percorrer, posuído agora por un 
nobre afán de apertura temática que o afastase do seu manido trata- 
mento mitolóxico do mundo dos celtas. Esta atmosfera bíblica conec- 
ta ao mesmo tempo co ideario estético pondaliano e revela a súa pro- 
pensión a formar ámbitos onde a presencia da revelación adquira o seu 
máximo sentido. Se Pondal xoga ao longo de toda a súa obra a re- 
producir o esquema evolutivo do pobo hebreo no pobo celta conver- 
téndose a si mesmo no profeta e no anunciador dun novo mesías sub 
specie de autogoberno para Galicia, non podía faltar na súa obra o ele- 
mento que conectase estas dúas realidades, establecendo así unha pon- 
te básica que, a pesar da súa escasa concreción textual no conxunto da 
obra, ten, sen embargo, un grande peso cultural na concepción de moi- 
tos dos seus motivos primordiais. Pondal xoga, pois, a facer dos seus 
bardos uns parentes nórdicos dos profetas do Antigo Testamento. 

Tal e como ten escrito José Luís Varela: 


“Nos consta, en primer lugar, que Pondal era creyente. 


Luego, esa aparente ausencia de Dios no procede sino de 
Ossián. (Cesarotti, traductor e introductor de Ossián en 


(442) . Opus cit. p. 90. 

Italia, aclaraba a su público la carencia de una noción pre- 
cisa de la divinidad, diciendo que las ideas religiosas de la 
época del bardo eran tan groseras que prefería silenciar- 
las.) Pondal, haciéndose eco de ese carácter, respondió a 
un discípulo suyo que le preguntaba por la razón de esa 
misma ausencia en sus versos: “¡Como citarlo, si en los 
tiempos en que hablan mis héroes, Dios no tenía nombre 
todavía!” Pero en nuestro poeta hay algo más que “rastro 
de cristianismo”; hay afirmación categórica en las páginas 
103 (Virxe da Consolación), 141 (Oh, ti, radioso e forte) y 
167 (Virxen valme!). Otros testimonios -quizá desconoci- 
dos por doña Emilia por formar parte de las “Poesías iné- 
ditas”- son particularmente significativos: se pide, como 
última voluntad, la mortaja del hábito franciscano o se con- 
trapone la luz de la pequeña Ephrata a la de los “duros éfo- 
ros” dorios y a la de la sabia Atenas. Por fin, no es legíti- 
mo hablar de “culto panteísta”, sino de una cierta 
personificación de la Naturaleza” (44.3). 


É importante sinalar, pois, este carácter dinámico e contradictorio 
que se establece no ámbito dos Queixumes. Panteísmo, cristianismo, 
iberismo, decadentismo son algúns dos pólos que se opoñen estable- 
cendo a dinámica interior da súa obra. - 

Recoñecendo, pois, a presencia desta notoria pluralidade na obra 
pondaliana, cabe sinalar, sen embargo, que o principal peso desde o 


punto de vista da construcción xeral e da arquitectura imaxinativa vén ` 


producida principalmente polo artificio simbolista, procedente sem- 
pre do mundo natural. O recurso á analoxía, a procura dunha lóxica do 
mundo presente no xogo de metáforas e de conexións posibles entre 
todos os signos existentes, fan que a obra pondaliana se nos apareza 
como fundamentalmente debedora desa actitude esotérica, máxica ou, 
se se prefire, precientífica, actuando, por tanto, como un mago visio- 
nario que procede a pronunciar a súa interpretación do mundo en ba- 
se ao seu coñecemento oculto. 
Tal e como ten sinalado Octavio Paz: 


(443) VARELA, José Luís, Un capítulo del ossianismo español: Eduardo Pon- 
dal, separata de Estudios dedicados a Menéndez Pidal, Madrid, 1955. 

“A analoxía sobreviviu ao paganismo e probablemen- 
te sobrevivirá ao cristianismo e ao seu inimigo o cientis- 
mo. Na historia da poesia moderna a súa función foi do- 
bre: por unha parte, foi o principio anterior a todos os 
principios e distinto á razón das filosofías e á revelación 
das relixións; por outra parte, fixo coincidir ese principio 
coa poesía mesma. A poesía é unha das manifestacións da 
analoxía; as rimas e as aliteracións, as metáforas e as me- 
tonimias, non son senón modos de operación do pensa- 
mento ontolóxico. O poema é unha secuencia en espiral e 
que regresa sen cesar, sen regresar xamais de todo, ao seu 
comezo. Se a analoxía fai do universo un poema, un tex- 
to feito de oposicións que se resolven en consonancias, ta- 
mén fai do poema dun dobre do universo. Dobre conse- 
cuencia: podemos ler o universo, podemos vivir o poema. 
Polo primeiro, a poesía é coñecemento; polo segundo, ac- 
to. Dun xeito ou doutro colinda -pero non para contradi- 
cilas- coa filosofía e coa relixión. A imaxe poética confi- 
gura unha realidade rival da visión do revolucionario e da 
do relixioso. A poesía é a outra coherencia, non feita de 
razóns, senón de ritmos. Non obstante, hai un momento 
en que a correspondencia se rompe; hai unha disonancia 
que se chama, no poema, ironía, e na vida: mortalidade. 
A poesía moderna é a conciencia desa disonancia dentro 
da analoxía.” (444) 


IV. 10. Os Eoas. 


A primeira advertencia que cabe facer antes de iniciar a análise e 
interpretación de Os Eoas é que nos encontramos perante un deses ca- 
sos insólitos en que o crítico debe desenvolver o seu labor manexando 
máis a intuición que a certeza, máxime cando, a pesar de coñecer- 
mos en teoría tanto o desenvolvemento e o sentido como a intención 
do autor ao levar a cabo a composición deste poema, carecemos, sen 
embargo, do texto, entendendo aquí texto como o conxunto final, re- 


(444) Traduzo de PAZ, Octavio, La casa de la presencia. Poesía e historia. Obras 
completas, edición del autor, Círculo de Lectores, Barcelona, 1990. p. 380. 

matado e completo, fixado definitivamente polo autor nunha porcen- 
taxe o suficientemente ampla das súas palabras, da obra contida bai- 
xo o epígrafe de Os Eoas. Diríamos, por tanto, que somos navegantes 
por un mar sen moita agua, constructores dun castelo un tanto no ai- 
re, e que abeiramos este capítulo do noso traballo coa conciencia in- 
tranquila pola suposta fraxilidade de canto aquí digamos sobre o con- 
creto, non así en canto ao xeral, ao carecemos propiamente do libro 
sobre o que erixir a arquitectura da nosa crítica. 

Pondal foi un poeta extremadamente perfeccionista e así como, 
ao longo da producción de toda a súa poesía lírica, foi mellorando su- 
cesivamente os seus poemas, deixándonos mesmo versións dun mes- 
mo texto que, polas súas características, conlevan unha variación im- 
portante na súa interpretación, no conxunto de oitavas reais que 
compoñen o poema epopeico Os Eoas procedeu a facer o mesmo, 
situando aos críticos que viñeron tras el na incómoda situación de te- 
ren que compor eles mesmos o texto, manexando agora estoutro puzz- 
le ao seu antollo. Deste xeito, esa vontade perfeccionista, que en si é 
unha virtude poética, ameazou a súa obra e, mesmo, estivo a pique 
de estragala, como se o propio autor caíse na trampa da posible infi- 
nitude compositiva dun texto, ese texto inacabado que, xeración tras 
xeración, vai compondo a humanidade e que chamamos tradición li- 
teraria. Digamos, con outras palabras, que a composición d'Os Eoas 
converteuse en Pondal nun exercicio interminable, un texto que cons- 
tantemente refacía e reformulaba e sobre o que parecía concentrar as 
moitas dúbidas que a súa evolución poética foi creándolle con rela- 
ción á poesía. Así, a evolución perceptible en Pondal ao longo da súa 
obra lírica, e que temos comentado a propósito do paso de Rumores 
aos Queixumes, carece parcialmente de sentido n'Os Eoas, xa que a 
estética e os principios compositivos que regulan a composición da epo- 
peia son totalmente distintos, ao tratarse dun xénero diferente, aínda 
que non nos cabe a menor dúbida de que estamos perante o mesmo 
poeta e que, así como a composición d'Os Eoas deixou a súa pegada 
sobre o resto da obra, así a poesía lírica manifesta o seu influxo sobre 
a devandita epopeia. 

Deste xeito vemos que na obra lírica de Pondal e, en concreto, no 
libro de Queixumes dos Pinos existe algún poema que reconstrúe a at- 
mosfera d'Os Eoas. Repare o lector no poema que comeza “Cal o 
anxo rebelde”, onde se di: 

Cal o anxo rebelde 

que audaz atravesando, 
con poderosas alas, 

O cego, antigo caos; 
asomellante a un leño 

de grande porte, ousado, 
que en busca doutros climas 
o mar anda cortando: 

tal o erguer o feito 
daqueles celebrados, 

que o ignoto redimiran 
coas ardidas naos, 

jas sublimadas rutas 
anduvera tentando, 
cunha nobre ousadía, 

o ánimo esforzado! (445) 


Sería este, pois, o trazo semántico que nos faría distinguir entre 
o Pondal lírico e o épico: o primeiro, concentrado na lembranza míti- 
ca e na profecía heroica para a patria; o segundo, cantor das epopeias 
da navegación e da conquista do novo mundo. 

O dominio do autor sobre a forma estrófica da oitava real fica ta- 
mén extendido á súa obra lírica, tal e como podemos comprobar nos 
seguintes exemplos, mostra todos eles da penetración dos traballos so- 
bre Os Eoas no seu mundo non épico: 


Os camiños, os matos montesíos, 

os garridos ensoños, os lindeiros, 

os cantos saudosos, os resíos, 

os cómaros, os pinos, os regueiros: 

as promesas, os trunfos, os desvíos, 

as doces esperanzas, os sendeiros; 

todo me dá suidades e triganzas, 

todo me trae punxentes memoranzas (446). 


(445) Id. p. 93. N 
(446) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 131. 

Da xa pasada mocedá, queridos 

amigos, e tamén da miña infancia; 

para de min vós serdes esquecidos, 

nada pode o pesar, nada a distancia: 

non pode o ferro, non os tempos'idos 

meus recordos borrar, miña constancia; 

pois neste mundo todo amor fallece, 

non esquezades quen vos non esquece (447). 


Cada esprito é un paxaro prisioeiro 
que canta a súa prisión, e saudoso 
recorda o seu fogar, o seu rueiro 

e o seu bosque nativo e silencioso; 
cada home é un triste viaxeiro 

da dura e longa ruta pesaroso; 

un átomo que inquieto forcexea 
por quebrantar a bárbara cadea. 


Muito súa e soporta, e cal paciente 

e xíbaro camello que marchando 

vai do Sahara o areal ardente, 

a súa grave carga soportando, 

el vai, e vai suando impaciente 

non sei que vagas cousas recordando: 

e vai soñando cunha fonte pura 

que calme a súa sede áspera e dura (448). 


Ti, de Vilar de Montes, soadora 

e rumorosa fonte que brilando 

da túa canle cerval, murmuradora 

para a salvaxe costa vas baixando, 

e da fada dos celtas que en ti mora 

van os antigos cantos celebrando: 

ti me inspiras de cote un son barudo 

do ilustre Breogán no verbo rudo (449). 


(447) PONDAL ABENTE, Eduardo, Queixumes dos pi ibli ási 
i e pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabi í 
dad p 2i. , Edición de Xabier Senín, p. 131. 
(449) Id., p. 160. 

As continuas modificacións que facía sobre os seus poemas, dos 
que en moitos casos, como xa sinalamos, temos varias versións, mul- 
tiplicáronse aínda máis no caso d'Os Eoas, ata o extremo de o autor 
morrer sen deixarnos unha versión definitiva. Unha proba da incesan- 
te autocrítica que o poeta exercía sobre a súa obra é o feito de esta 
ter mudado de título varias veces. Inicialmente íase titular A América 
descoberta e máis adiante Colón para finalmente ser Os Eoas, que- 
dando polo camiño outros títulos como Colombo ou As Hespéridas. 

O interese que suscita Os Eoas é, entre outros, o de mostrar que 
a tendencia épica manifesta que Pondal asume como propia dentro da 
súá poesía lírica, e con sinais tan marcados como a ética castrense, pro- 
lóngase fora desta nun proxecto concreto. 

Así, tal e como observa Bouza Brey (450): 

+ 

“Hai, dende logo, en Pondal, unha profunda tenden- 
za espritoal de índole épica. O seu libro Queixumes (aín- 
da que soltos con vida propia os poemas que o forman) es- 
tá composto soldándoo o Poeta nun todo por medio dos 
poemas inicial e final; e os versos rudos e fortes que escoita 
na noite alurada fungar cando vai “polo baixo cantando/ o 
bo bergantiñán” son a epopeya da nazón galega, sometida, 
a reverdecer os loureiros dos antigos herois, a soerguer a 
língua nativa, a aproximar o seu corazón á nobre LusitE- 
nia, a xuntar nunha común e groriosa empresa os fatos de 
emigrados galegos das Américas...; todo está alí, en fin, e 
o Bardo sinte a unidade temática do canto dos ‘rumorosos’ 
dentro da variedade do acento de cada composizón: “os vo- 
sos agudos / arpados arumes / de un poema as ardentes es- 
trofas / parece que zumben” di ao derradeiro. Ista tenden- 
za É epopeia e ista unidade esprica en certo modo non 
somentes a carencia de índices no libro sinón tamén de 
tíduos nos poemas. 

Onde tivo mellor espresión a inclinación do ánimo pon- 
daliano foi na franca concepción do poema Os Eoas no iné- 
dito ata o presente. A idea de escribilo é antiga, dos pri- 
meiros tempos do Pontal poeta, asegún conta Murguía e 
asegún tamén se trasluz dos papés deixados polo poeta”. 


(450) BOUZA BREY, Fermín, “Camoens e Pondal” en Nós, n° 134, 1935. 

Ú 


Hoxe sabemos que os primeiros textos galegos do autor perten- 
cen xa a este proxecto e son moi anteriores aos que logo formarían 
Queixumes dos pinos (451). 

O 12 de Outubro de 1921 o xornal El Ideal Gallego da Coruña 
publicaba o índice do que ían ser os capítulos ou partes da obra. Este é 
como segue: 


I. O poeta. 
II. A musa. 
III. Os heroes. 
IV. O éxodo. 
V. Ignotus. 


VI. Os nomes. 

VII. Os alisios. 

IX. O solcandente. 
X. Avisión. 

XI. Os fados. 

XII. Turbazón e inquietude. 
XII. A harpa do bardo. 
XIV. O infinito. 

XV. Inmensidade e monotonía. 
XVI. Falsas lontananzas. 

XVII. Dúbidas e zozobras. 
XVII.  Intimas torturas. 
XIX. Visión da patria. 
XX. Coloquio das longas. 
XXI. O vixía de gavia. 
XXII. Visión da fé. 
XXIII. Sinais de terra. 
XXIV. Os deuses temen. 
XXV. O vixía de tope. 
XXVI. Os deuses caen. 
XXVII. Un novo mundo. 
XXVII. Epílogo. 


Mais esta relación non concorda exactamente con outra publica- 
da na revista Vida Gallega de Vigo o ano 1912 (número 39) e que éa 


seguinte: 


(451) LOPEZ, María Teresa e FERREIRO, Manuel, “Pondal publicou un adianto 
do que foron “Os Eoas” no 1858” en A Nosa Terra, n* 337, Vigo, 14 de Abril de 1988. 

XII. 


XIII. 
XIV. 
XV. 
XVI. 
XVII. 
XVII. 
XIX. 
XX. 


O poeta. 

A musa. 

Os fortes-pregaria. 
O éxodo. 

Ignotus. 

O sol candente. 

A visión. 
Turbazón. 

Os acentos. 
Dudas e zozobras. 
Falsas lontananzas. 


Intimas torturas. Salve Regina. 


Visión da patria. 
Coloquio das lonas. 
O vigia da gavia. 
Visión da fe. 
Señales de terra. 
Os dioses temen. 
O vigia de tope. 

O continente. 


O plano manuscrito do poema, conservado na casa natal do autor 
en Ponteceso, e publicado por Carballo Calero (452) di o seguinte: 


“Canto 1. 


Invocación. Píntanse los buques en el mar, fuera de las 
Canarias, en demanda del ignoto continente. Envía Dios a 
Gabriel a la isla de Lampedusa. Cueva del viento Levante. Go- 
londrina cansada que se posa en la capitana. Cógenla los hé- 
roes y la sueltan luego con una inscripción en que saludan a 


la patria. 


Canto 2. 


Consejo infernal. Satanás persuade a los suyos prohibir 


la empresa, que llevará el Evangelio y la civilización al nuevo 
continente por la raza española. Infunde el espíritu de la re- 
belión en el ánimo del héroe Esquivel. Rebelión que calma la 


(452) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961. 

sola grande presencia de Colón. Siguen las naves su derrota. 
Pequeño episodio del combate de doce caballeros cristianos 
contra doce musulmanes, contado por el trovador..., del tiem- 
po de la toma de Sevilla, en defensa de una princesa árabe. 


Canto 3. 

Tempestad. Espantoso nublado que dirigiéndose a los 
héroes les dice que retrocedan, y les anuncia ser el que los fu- 
turos llamarán Equinoccio, que en la India, Cyclón, en Eu- 
ropa Mistral y Siroco, y entre los árabes Simún. Breves y gran- 
des palabras que le dirige Colón. Sopla luego un apacible 
Levante. Sigue la derrota. Noche apacible. Breve episodio 
campestre, contado por un héroe, sobre un viejo pastor ga- 
llego que sin haber salido jamás de su valle nativo, tampoco 
había querido salir, y se complacía al mismo tiempo que en 
tejer un canastillo de mimbres, en escuchar el canto de tres 
niños, nietos suyos, que cuidaban el ganado. 


Canto 4. 

Consejo de los ríos de América. Arribo de Colón. Breve 
descripción. Cuenta a un cacique cosas de España y la toma 
de Granada. 


Canto 5. 

Arribo a una isla misteriosa. Templo de la Inmortalidad, 
la cual canta e inscribe los héroes, y los ensalza y pronostica 
a España gloriosos destinos futuros”. 


Entre o conxunto de materiais que forman parte daqueles prepa- 
ratorios para a publicación d'Os Eoas, cabe distinguir dous grandes 
monllos: 

1. A colección de oitavas que Pondal deixou á Real Academia Ga- 
lega e que constitúen, acaso, a redacción máis avanzada do poema. 

2. Materiais cedidos por don Isidoro Párga Pondal a Ricardo Car- 
ballo Calero e que, segundo o ilustre crítico, constan de: 


a: parte manuscrita con: 


1. serie de pregos de papel de barba, que fan corenta páxinas, non 
todas escritas. 

2. centenar de cuartelas, contendo cada unha unha oitava ou par- 
te dela. 

3. un número indeterminado (varios miles) de octavillas que con- 
teñen oitavas, completas ou fragmentarias. 


b: parte impresa con: 

1. trinta e tres oitavas non numeradas anque correlativas que cons- 
titúen o comezo do poema. 

2. cento cincuenta estrofas máis, en desorde completa. Hai mes- 
mo galeradas con varias estrofas. Algunhas oitavas aparecen repetidas. 
Trátase de probas de imprensa. 

Con respecto ao primeiro dos conxuntos textuais, o legado por Pon- 
dal á Real Academia Galega, cabe sinalar que, tal e como dá conta o 
Informe que presenta a la Junta General de la Real Academia Gallega 
la Comisión Creada para estudiar la posibilidad de publicar el poema 
¡Error!No se encuentra la fuente de la referencia, de don Eduardo Pon- 
dal (453) (comisión composta por Leandro Carré, Ramón de Artaza, 
Francisco Vales Villamarín, Gonzalo López Abente, Angel del Castillo), 


“el poema está escrito en pequeñas hojas de papel de 
unos 13 por 10 centímetros, y estas papeletas sin nume- 
ración ni indicación alguna que señale el orden de su co- 
rrelación. Solamente cierta cantidad de papeletas están 
juntas en pequeñas carpetas de papel atadas con cintas; 
pero una gran suma de ellas se hallan sueltas en montón 
ocupando la mitad de la maleta en que se conserva el ori- 
ginal todo. 

En cada una de las papeletas va escrita una estrofa; 
pero en una forma tan confusa por la repetición de versos 
con pequeñas variantes; por las repeticiones superpuestas 
que, según puede apreciarse por las fotografías que se 
acompañan, la lectura es dificilísima y casi imposible en 
algunos casos. (...) 

Sin embargo, la lectura y transcripción de cada estrofa 
se hace difícil, dificilísma a veces, pero en general no es 


(453) VV. AA. Informe que presenta a la Junta General de la Real Academia Ga- 
llega la Comisión Creada para estudiar la posibilidad de publicar el poema “Os Eo- 
as” de don Eduardo Pondal, Boletín da Real Academia Galega, Tomo XXVI, p. 85-89. 

imposible. Para conseguir la transcripción y ordenación 
completa del poema que está, como se ve, en simple bo- 
rrador sería preciso: 

Primero. La transcripción de todas las estrofas que 
comprenden las papeletas. 

Segundo. La reconstrucción de las estrofas, una por 
una, seleccionando los versos entre los numerosos escri- 
tos para cada estrofa, labor que probablemente se propo- 
nía efectuar su autor sin que pudiera llegar a realizarla. 


Tercero. La ordenación de las estrofas para constituír 
cada canto”. 


A devandita comisión, ao analizar as dificultades que encontra pa- 
ra acometer a publicación d'Os Eoas, considera que: 


“En efecto, dada la forma en que se encuentra el ma- 
terial y lo difícil de la transcripción de los miles de pape- 
letas que contienen las estrofas del poema, se necesitaría 
que varias personas de capacidad adecuada para este tra- 
bajo se dedicasen exclusiva y constantemente a esa la- 
bor, y aún así creemos que su trabajo habría de durar al- 
gunos años. (...) 

Por todo lo cual consideramos dificilísima la publica- 
ción del poema de Pondal Os Eoas, lo que es de lamentar 
pues todos quisiéramos que esta obra pudiera darse a luz”. 


Así, pois, as fontes (necesariamente fragmentarias e incompletas) 
das que partimos para a elaboración desta parte do noso traballo son 
as seguintes. 

- Versos iñorados ou esquecidos de Eduardo Pondal. Editad 

i os por 
Ricardo Carballo Calero, Cuadernos de Estudios Galegos, T. XXIII, 1967. 

- Versos iñorados ou esquecidos de Eduardo Pondal, editados 
por Ricardo Carballo Calero, pp. 211 a 251. 

i Os Eoas”, capítulo do libro Eduardo Pondal. Novos poemas, 
con limiar, transcripción e notas de Amado Ricón. 

- “Ensayo, Fracmento de un poema”, publicado por Pondal en 
1857 nunha obra por entregas titulada Galicia Médica da autoría do 


Dr. Ramón Otero Acuña, e descuberta por M? Teresa López e Manuel 
Ferreiro. 

Algunhas destas fontes teñen sido reproducidas con posteriorida- 
de, de xeito que as mencionadas son simplemente aquelas que aportan 
novos textos, conformando todas elas un conxunto de algo máis de cen 
oitavas reais diferentes. 


Como ten sinalado o profesor Ricardo Carballo Calero, o título do 
poema pode ser influencia de Torquato Tasso, o poeta italiano autor 
da Gerusalemme Liberata a quen Pondal admiraba moito. Mais a in- 
fluencia máis destacada no poema é, sen dúbida, a de Camoens e os 
seus Lusíadas. O propio Pondal explicou que o título se refería ao 
nome con que os indíxenas das Antillas designaban aos españois can- 
do os viron aparecer por vez primeira desde o lado en que nace a Au- 
rora. Trátase, pois, dos fillos da Aurora (Eos) e é unha epopeia da na- 
vegación ibérica aínda que Pondal tamén quixo ver no título aos 
portadores da luz, isto é, os homes que levaron a luz da ciencias, da 
fé e da cultura occidental ás terras americanas. Se nos Lusíadas se nos 
narra a aventura da navegación portuguesa cara ao oriente, nos Eoas 
a aventura marítima descrita é a navegación cara ao occidente. 

Estamos perante o poema que mellor define a ideoloxía iberista 
pondaliana. Se a epopeia pode ser definida como un poema épico 
de grandes dimensións, carácter narrativo e estilo elevado, sobre un 
asunto heroico ou glorioso, destinado a celebrar os feitos máis repre- 
sentativos dun pobo, dunha nación ou dun personaxe ilustre, perten- 
cente a un acervo histórico ou á tradición místico-lendaria nacional, 
con acción sempre grandiosa na que interveñen con frecuencia o so- 
brenatural, o fantástico, o marabilloso, non cabe dúbida de que esta- 
mos perante un claro exemplo de obra de xénero, con vontade mar- 
cadamente clasicista e que soma a narración das vicisitudes dun 
personaxe ilustre (Colón) á descrición dos valores dunha colectivida- 
de histórica (Iberia). 

Tal e como o autor manifesta nunha carta (454): 


“Por lo que toca a los Eoas, siempre corrijo y trabajo 
algo; y espero que Dios me conceda vida para terminarlos. 
Su publicación, ahora que hemos perdido nuestras colo- 
nias es más oportuna que nunca; pues (si valen algo) ven- 


(454) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961, p. 28. 

drán a probar que si la barbarie de los americanos nos 
las arrebató por la fuerza, y pudo ser tamaño atentado, ni 
el hierro ni el fuego de todas las naciones podrán borrar 
de las páginas de la historia del mundo la gloria de haber 
descubierto los españoles un nuevo mundo. Esto no po- 
drán jamás. Y esto es lo que no puede destruírse; esto es 
lo sublime; esto es lo grande”. 


O marabilloso ou o fantástico da epopeia, aquilo que lle dá a súa 
verdadeira dimensión de xénero sublime, ocorre cando os feitos e epi- 
sodios que narra (vémolo na Odisea ou na Ilíada), transformados e ide- 
alizados pola imaxinación, conseguen elevarse ao pathos sobrenatural. 
Dese xeito a epopeia adquire a súa verdadeira profundidade dentro 
da cultura occidental, ao converterse nun esquema de feitos represen- 
tativos de moitos outros episodios, unha especie de matriz de aconte- 
cementos posibles. Iso significa que os heroes épicos, se dun lado in- 
tegran a aparencia da realidade humana, por outro, por representaren 
un sistema de feitos xerais, transcenden esa mesma humanidade, cons- 
tituíndo a súa personificación alegórica. Mentres a traxedia reflecte a 
loita das paixóns humanas, a epopeia ultrapasa os límites continxentes 
dos sentimentos comúns ao home real e concreto, centrando o seu 
interese sobre as paixóns que animan só aos seres extraordinarios, aque- 
les que deciden coa súa participación o curso da historia, ou os perso- 
naxes capaces de simbolizar o espírito dunha época ou dun pobo. 

Como podemos ver polo índice trátase dun poema onde se nos 
narran as vicisitudes, os traballos, as incertezas, as noites e os días, os 
camiños ignorados e as vixías daqueles que deciden dirixirse cara ao po- 
ente, á procura de novas terras. 


Os barudos propostos, as triganzas, 

as nunca ousadas e ignoradas vías; 

as arduas e inseguras seguranzas, 

as lentas noites, os inquietos días: 

os esforzos heroicos, as dudanzas 
punxentes, os traballos e vixías 

direri daqueles peitos esforzados 

máis que en ferro cinguidos e gardados. 


A construcción do magno poema foi iniciada por Eduardo Pon- 


314 


dal cando inda era ben mozo e nela decorreu toda a súa vida. Aínda 
que segundo Bouza Brey: 


“Iste poema contra do que se pensa, foi dado E im- 
prensa pol-o mesmo autor e se conservan impresas máis 
de cincuentan estrofas, con unha pequena introducción es- 
pricando aos lectores o tíduo. Eoas, da voz grega Eos, val 
tanto como fillos do Sol ou da Aurora como chamaban os 
indíxenas americanos aos descobridores; mais o poeta em- 
prega a verba tamén como escraceredores, levadores de 
lus. Tamén se conserva impresa a portada de adentro co 
nome do poema, que, ao igoal que as indicadas estrofas, 
temos a vista cando elaboramos istas notas. Supomos que 
a imprensa onde se imprentaron é a mesma onde se edi- 
tou a Biblioteca galega dirixida pol-o ilustre Martínez Sa- 
lazar, amigo de Pondal, e seu editor de Queixumes por co- 
anto que a letra empregadanas estrofas é do mesmo tipo 
que a da Bibrioteca galega que aquel distinto investigador 
dirixiu, por máis pequena, isto é, a da fé de erratas xus- 
tamente. O prólogo está en letriña máis miúda atal co- 
mo a empregada en outras pubricacións do mesmo esta- 
blecimento tipográfico. 

Pondal no seu afán de refacer as emprentadas estro- 
fas non deu toda a obra É imprenta e por iso ficou desco- 
necida” (455). 


A semellanza entre algúns fragmentos da invocación ás ATA 
Camoens e á deusa xentil de Pondal é, por veces, moi intensa. Di Ca- 
moens: 


Dai-me hua fúria grande e sonorosa, 

E nao de agreste avena ou frauta ruda, 
Mas de tuba canora e belicosa, 

Que o peito acende e a cor ao gesto muda; 
Daime igual canto aos feitos da famosa 
Gente vossa, que a Marte tanto ajuda; 
Que se espalhe e cante no Universo, 


(455) BOUZA BREY, Fermín, “Camoens e Pondal” en Nós, n* 134, 1935. 

Se tao sublime preáo cabe en verso. 


E di Pondal: 


Non me des unha voz mol e saudosa, 

que os peitos enfraquece, e a gloria anuba; 
non unha voz imbele e deleitosa 

que o esforzo varonil do oprobio cruba: 
mais unha voz robusta e sonorosa, 

que a feitos valerosos coadxuba, 

de modo que n'a venza envexa inxusta, 
nin duro ferro, nin edá vetusta. 


Non debe enganarnos o feito de que o poema sexa de contido mar- 
cadamente iberista e mesmo consten nel aseveracións e signos que 
resultan contradictorios cos empregados na súa obra lírica. A realidade 
é que Pondal procede a realizar a grande aventura epopeica empre- 
gando para o seu empeño a lingua galega como ferramenta. Deste xei- 
to fica claro cal é a súa posición: por unha banda admira a disposi- 
ción e os grandes feitos históricos a que teñen dado lugar os pobos 
ibéricos, personificados agora na figura de Colón (aínda que non sa- 
bemos que opinaba Pondal sobre as orixes do descubridor nin se o ubi- 
caba como nado na península ou fóra dela), por outra banda, o idioma 
do seu canto demostra claramente o seu compromiso coa causa da 
rexeneración nacional de Galicia. Visto así, o contraste coa súa obra lí- 
rica pode resultar ser simplemente aparente, aínda que é obvio que to- 
do o sistema de referencias simbólicas a que nos tiña acostumado o 
Pondal dos Queixumes desaparece sen deixar case ningún resquicio 

Con todo son moitos os sinais estilísticos que nos obrigan a en- 
contrar semellanzas propias da identidade unívoca do autor entre un 
e outro territorio da obra pondaliana. De xeito que este acontecemen- 
to mesmo nos faga salientar aínda máis a clara vontade de non im- 
pregnación sentimental na súa literatura por parte do autor. Así, vere- 
mos como só a distancia que o autor mantiña con respecto á súa obra 
lle permitía empregar palabras mesmo idénticas para designar elementos 
que nun caso aparecían connotados, como é o caso dos españois, ne- 
gativamente. Se a isto lle engadimos que os procesos estéticos máis 
anovadores advertidos na súa obra lírica non desaparecen por completo 
n Os Eoas, dando lugar a unha poesía distinta, afastada da suxestión 

simbolista que advertíamos no poeta dos Queixumes, mesmo podemos 
chegar a postular que o formalismo non o leva a cumprir dúas facetas 
moi diferenciadas, tanto que, mesmo, parecese desdobrarse en dúas 
personalidades distintas, como se se convertese, sen sabelo, nun pre- 
ludio do xogo de máscaras de Fernando Pessoa, senón que mantén un- 
ha unidade estética e ideolóxica que nos obriga a implicar toda a súa 
obra dentro dun mesmo sistema evolutivo, dentro dun mesmo aparello 
de equilibrios entre tendencias moitas veces contrapostas. 

Hai, con todo, unha característica predominante n'Os Eoas que 
distingue claramente este poema de todo o resto da obra pondaliana: 
o carácter narrativo. Tal e como temos advertido, só nalgúns poemas 
líricos Pondal segue o modelo ossiánico de poema narrativo. Os Eoas 
xamais podería prescindir dos procesos narrativos e descritivos aínda 
que conveña deixar claro que a narración épica non ten ningunha in- 
tención de narrar e explicar todo o que diga a respecto dos aconte- 
mentos históricos, semi-históricos e lendarios de que se ocupa. Así, máis 
que falar de contraste entre o Pondal lírico e o épico, deberíamos fa- 
lar de contraste entre o Pondal lírico e o narrativo, xa que Os Eoas é, 
propiamente, un longo poema narrativo. 

A contraposición entre a epopeia antiga, posuída polo seu carác- 
ter espontáneo e, por tanto, colectivo e popular e a epopeia moderna, 
sempre obra individual e denominada mesmo epopeia de arte permí- 
tenos mesmo entender nalgún sentido a vontade de Pondal ao em- 
prender tamaña aventura compositiva. Enténdese que o lirismo das pri- 
mitivas epopeias gregas era froito do lirismo colectivo, de xeito que estas 
supuñan o mellor documento das características do espírito da raza 
ou do pobo. Así, este soño da epopeia que rexorde en cada un dos 
sucesivos clasicismos (Roma, despois de Grecia, o renacemento italia- 
no e o neoclasicismo pre-decimonónico) tería como obxecto o de ser- 
vir de proba definitiva do valor dunha nación. Por iso, a proba defini- 
tiva do carácter titánico que o bardo se atribuía na obra lírica pondaliana 
haina que encontrar aquí, no momento en que o autor se adxudica nin 
máis nin menos que o papel de suplantar a todo un pobo a través da 
súa capacidade de ensoñación literaria. 

Neste sentido, cabe dicir que todas as epopeias modernas, Os Eo- 
as entre elas, son, a pesar de homéricas, estrictamente virxilianas, is- 
to é, responden á vontade compositiva e creativa única dun autor fren- 
te ás epopeias anteriores que eran sempre acumulacións de materiais 
diversos procedentes de fontes moi diversas. 

En xeral, téñense encontrado as características mínimas da epo- 
peia na presencia dos seguintes elementos: 


1. O asunto e a acción. 
2. Os personaxes e os caracteres. 
3. A narración do poeta. 


Da primeira dedúcese que a epopeia ha de ser íntegra, cunha cla- 
ra unidade de composición para que se manteña constante o interese 
producido sobre o lector. Esa unidade non exclúe as circunstancias 
especiais representadas polos episodios, e a ela se suman as esixencias 
de integridade temática, para que a acción non englobe máis aconte- 
mentos que aqueles que debería abranxer. Así, a acción dunha epopeia 


estruturarase en tres partes principais: acción, nó dramático e desen- 


lace, e o asunto ha de ocuparse da realización dalgún emprendemento 
heroico ou glorioso, non tanto por un ser individual como por un po- 
bo ou raza. 

A unidade de acción d'Os Eoas vén dada obviamente pola glorifi- 
cación dun heroe (Colón) e pola narración dun acontemento unitario 
(a descuberta de América). 

Particularmente importante para que a epopeia acade os seus de- 
signios de grandeza e integridade é a presencia dun vasto e vario elen- 
co de personaxes. O seu número e a súa calidade heroica e humana re- 
dundará sobre o tema tratado, de xeito que este adquirirá maior plenitude 
segundo o ambiente que formen eses personaxes. Esa pléiade de figu- 
ras insignes deberá orbitar, sen embargo, arredor dun único indivi- 
duo, para que, paralelamente á unidade de acción, se produza a uni- 
dade de personaxe. A altitude e grandeza dos personaxes secundarias 
virá sempre a sinalar a superioridade do heroe. O Ulises da Odisea ho- 
mérica sería un exemplo. A súa evidente categoría humana está subli- 
ñada a cada momento pola non inferior mostra de virtudes de que fan 
gala outros moitos personaxes, de xeito que a virtude de Penélope ra- 
dica en grande medida en saber distinguir ao grande heroe que acaba 
por ser o seu amado da multitude de pretendentes que, en teoría, non 
teñen nada que envexarlle a un home que se supón morto por naufra- 
xio. Outra esixencia é que os demais integrantes se sitúen todos en pla- 
nos distintos e obedezan a un certo proceso de gradacións, a través do 
que se opere, progresivamente, un esmaecimento das mesmas, a me- 
dida que se afasten do personaxe central. 

Velaí unha das grandes diferencias compositivas d'Os Eoas: non 
hai debuxo psicolóxico dos personaxes polo que coñecemos ata hoxe 
do poema. 

A obxectividade do poeta épico haberá de inducilo.a trazar, de mo- 
do rápido e cortante, o perfil das personaxes principais, mais non por 
iso relegará a un plano subalterno o complexo do seu carácter, dos seus 
costumes e hábitos, facendo que estes sobresaian espontaneamente no 
decurso da acción. Segundo os tratadistas clásicos, tales esixencias 
deberán reunir cualidades de unidade e igualdade, conveniencia, ana- 
loxía e semellanza, bondade e diversidade. Ao lado das personaxes hu- 
manas transitan outras, de análoga relevancia, sexán os deuses e, en 
xeral, os seres sobrenaturais, os que constitúen a infraestructura da cha- 
mada ‘máquina’ da epopeia. A maioría dos tratadistas xulga esa 'má- 
quina’ de capital importancia, unha vez que nos poemas homéricos 
xa están patentadas as súas funcións de soporte da acción dramática. 

Ao longo d'Os Eoas encontramos unha nutrida representación de 
deuses, tanto do panteón greco-latino como do cristián. 

Finalmente, no que se refire á narración do poeta, esta deberá 
ter en conta tres elementos: o plano de composición, o estilo e os pro- 
cesos de versificación. No tocante ao primeiro, esíxese que reúna un- 
ha grande masa de episodios e incidentes, non necesariamente todos 
heroicos ou gloriosos, para evitar a monotonía, defecto ese que com- 
promete, por outra banda, case todas as obras do xénero. E de grande 
importancia que os procesos narrativos xamais se desliguen da descri- 
ción. O estilo da epopeia ha de ser elevado e nobre e, en canto que é 
obxectivo, simple, directo e breve, condicións que caracterizan o 'rea- 
lismo obxectivo” dos poemas homéricos. A versificación das epopeias 
gregas e latinas tomaba como base o hexámetro dactílico, máis, en tem- 
pos posteriores, tal imposición desapareceu. Os épicos españois e por- 
tugueses e Torquato Tasso usaron a oitava real. 

Neste sentido Os Eoas axústase perfectamente ao estipulado se- 
gundo a convención clásica. 

A longuísima tradición da epopeia, un dos xéneros máis antigos 
da tradición literaria, remóntase ao Enuma elish, poema da creación, 
e o Gilgamesh, ambos de orixe mesopotámica e que datan, probable- 
mente do IV ou III milenios a. C. O segundo, coñecido gracias ao des- 
ciframento da escrita cuneiforme, pasa por ser a matriz do xénero, aín- 
da que non se lle poida atribuír exactamente a importancia de modelo 
ou paradigma. O heroe Gilgamesh viaxa ao encontro don Utnapishtin, 

un claro antecesor do Noé bíblico e coñecedor nesa vella tradición 
dos segredos da pervivencia eterna, mercé ao trato cunha planta que 
producía o rexuvenecemento. Gilgamesh aprende del o nome da plan- 
ta e a forma de usala pero, cando xa a ten nas súas mans, unha serpe 
arrebátalla, perdendo definitivamente o seu control sobre a perduración 
eterna da vida. 

Esta loita pola superación da morte que logo veremos reproduci- 
da na Odisea e nos Argonautas de Apolonia de Rodas, a través das 
fermosísimas historias de Ulises e Xasón, respectivamente, formarán 
parte da configuración do heroe épico, de xeito que han pasar á Divi- 
na Comedia mediante a viaxe de Dante polo inferno, acompañado nin 
máis nin menos que de Virxilio, e xa rematando unha tradición, evi- 
tando citar máis exemplos, a Os Eoas onde a viaxe ao Novo Mundo, 
en tanto lugar benéfico e paradisíaco, cumpre, en certa medida un 
papel simbólico semellante ao que posuía nas vellas epopeias a pasaxe 
do linde da vida. 

A tradición hindú (Ramayana e Mahabharata) e persa (Libro dos 
reis) é moi significativa da importancia do xénero na antiguidade, re- 
matando por confluír na épica grega primitiva, construída por longos 
relatos orais, amoreados a través dunha riquísima tradición de recita- 
dores (rapsodas e aedos) que, finalmente, remata aglutinándose pola 
acción demiúrxica dun poeta (Homero). A Ilíada e a Odisea son, co- 
as súas diferencias, as grandes mostras do xénero e han exercer un des- 
tacadísimo papel sobre toda a posteridade. Igualmente poderíamos ci- 
tar a Teogonía de Hesíodo, a Heracleia de Pisandro de Rodas, a 
Tebaida de Antímaco, Hécate de Calímaco, Os Argonautas de Apo- 
lonio de Rodas (e velaquí un dos modelos remotos do que han saír tan- 
to Os Lusíadas como Os Eoas) ou, para rematar a tradición grega e 
helenísitica, Os Dionisíacos de Nonos de Panópolis. 

A literatura latina continuara a xa longa tradición do xénero nes- 
ta altura da historia aportando algunhas das obras maestras desta liña- 
xe literaria. Desde o Poenicum Bellum de Nevio ata De raptu Pro- 
serpinae de Claudiano, pasando polos Annales de Enio, a Pharsalia 
de Lucano, a Tebaida de Estacio, Os Argonautas de Valerio Flaco ou 
a Bellum Punicum de Silio Itálico, a cultura romana xerará o ambien- 
te preciso para a aparición da grande obra que iría ser a matriz de to- 
das as epopeias occidentais posteriores, reférimonos, claro está, á Enei- 
da de Virxilio. 

Despois deste fermoso lóstrego de esplendor, o período que leva 

ata o renacemento coñecerá, ao longo de toda a Idade Media, unha es- 
pecie de voltar a empezar, tornando novamente a epopeia anónima de 
carácter nacional, construída como resultado da acumulación da obra 
de creadores distintos. A aparición desta epopeia nacional en Alema- 
ña, Francia e Castela, non así en Inglaterra e Italia, significará o inicio 
dunha tradición en lingua vulgar, superado xa o trauma da decadencia 
da cultura latina, presente aínda moitos anos despois en autores co- 
mo Petrarca que escribe o seu Africa (1342) en fermosos versos lati- 
nos cheos de melancolía pola decadencia de Roma. Así o Cantar de 
mío Cid en Castela, Der Nibelungen Not en Alemaña e Chanson de 
Roland e a Geste de Charlemagne en Francia serán as mostras des- 
te novo vigor do xénero. A influencia destes novos poemas épicos se- 
rá moi importante dando lugar a aparición de novos títulos como, por 
citar só dous casos da tradición castelá, Siete infantes de Lara e o Po- 
ema de Fernán González. 

Xa no Renacemento italiano, será Petrarca o encargado de lem- 
brar a gloria de Virxilio e influencia goa súa actitude a moitos poetas 
italianos como Basinio Basini, autor de Hesperis, Francesco Filelfo, au- 
tor de Sphortias, entre moitos outros. Esta influencia de Petrarca dei- 
xaráse sentir tamén na Península Ibérica (Camoens con Os Lusíadas e 
Alonso Ercilla con La Araucana) e Francia (Pierre Ronsard con La 
Franciade). 

No momento en que Pondal procede a escribir Os Eoas había xa 
máis dun século que a epopeia estaba morta como xénero de impor- 
tancia dentro da literatura europea. O novo auxe que parece ter den- 
tro das líricas nacionais non recoñecidas dentro da Hispania é clara- 
mente un síntoma da vinculación que o xénero tiña, dentro do 
pensamento dos intelectuais da época, como elemento fundamental e 
caracterizador da literatura dun país emerxente. O feito de que Os 
Eoas coincidan no tempo con Os Calaicos de Francisco Vaamonde Lo- 
res, con Lenda de groria de A. García Ferreiro, con Boicentril de Tet- 
tamancy, Les Bretons de Brizeux, Mireio de Mistral ou con L'Atlán- 
tida de Verdaguer é claramente un sinal deste rexurdimento do xénero 
acompañando ao rexurdimento das nacións tanto no seo do Estado Es- 
pañol na Península Ibérica como fóra del. Unha vez máis a epopeia pa- 
recía cumprir un papel de fundación. 

Sen embargo, é o pensamento iberista de Pondal o que o leva a 
plantear un poema onde, rodeando a figura central de Colón, se pro- 
cede a facer unha louvanza do pobo dos descubridores. Esta aparente 

contradicción dun poeta que procedera a proclamar a “redenzón da boa 
/ nazón de Breogán’ aparece desculpada nalgunhas das oitavas reais 
que compoñen o poema: f 


E ti grande español, oi un gallego 

que do polvo e da nada se levanta; 
perdona se son rudo e así me entrego 

a celebrar túa gloria santa; 

se humilde e sin valor hasta ti chego, 

a tua natural largueza é tanta 

que esquecéndolle acaso aos teus amigos 
a cantan os teus mismos anamigos. 


O galego, descrito agora como saído “do polvo e da nada’, ‘ru- 
do’, “humilde e sin valor’, réndese, sen embargo, perante a grandiosi- 
dade da figura histórica de Colón, con quen simpatiza porque os pro- 
pios amigos (os españois) se esquecen de cantar os seus feitos heroicos. 

Na carta, xa citada, do día 24 de Maio de 1898, dirixida á súa ir- 
má Xosefa, manifesta claramente a súa visión contraria ao desmante- 
lamento do imperio español e laméntase pola perda de Cuba ao tem- 
po que sinala á súa pertenza a ‘nuestra España’. 


“Por lo demás, por la prensa local te supongo ente- 
rada de las peripecias de la terrible contienda que nuestra 
España sostiene con los Estados Unidos de América. Esta 
nación tiene más gente y más dinero que España, es cier- 
to; pero España tiene buenas armas, y mucho esfuerzo y 
denuedo, y el derecho de su parte y las simpatías de todas 
las naciones. jQue no nos falte la providencia!” (456) 


Curiosamente, os galegos non desempeñan ningún papel n'Os Eo- 
as. O patriotismo fica restrinxido á lingua e á vontade de que a cons- 
trucción dun poema heroico en galego supoña un exercicio de dignifi- 
cación do idioma a través do traballo de dominio rítmico e formal do 
verso e da indagación sobre o léxico. Se na obra lírica do autor estará 
patente a vontade de influencia sobre o lector, a pesar dos seus pro- 


(456) FERREIRO, Manuel, Pondal. Do dandysmo á loucura. (Biografía e co- 
rrespondéncia). Ed. Laiovento, Santiago de Compostela, 1991, p. 191. 

cedementos de ocultación e de suxestión simbolista, n'Os Eoas esta- 
mos perante o puro poeta que se inclina ante o seu pobo só polo em- 
prego da lingua que manexa mais non por nada que teña que ver coa 
temática dos seus versos. Entregado ao exercicio de construcción dun- 
ha epopeia clasicista onde o rigor formal do verso (hendecasílabo) e a 
estrofa (oitava real) lle esixe unha mostra da súa competencia como ver- 
sificador, Pondal constrúe un longo poema narrativo. O feito de que es- 
te teña por temática a descuberta de América desfai as apresuradas con- 
clusións que poidéramos tirar sobre os seus escasos poemas ossiánicos, 
onde Pondal parece incapaz de levar a cabo a construcción dun poe- 
ma narrativo longo de tema céltico. Como temos observado anterior- 
mente, é opinión común a idea de que Pondal non conseguiu ou non 
quixo construír un poema narrativo de corte ossiánico, deixando o in- * 
fluxo de Ossián-Macpherson na aparición da nostalxia céltica, enten- 
dida como un sentimento predominante dentro da raza. 

Nos fragmentos d'Os Eoas de que dispomos obsérvase, sen em- 
bargo, unha certa dificultade para a construcción da narración de for- 
ma que a variación, un dos principios básicos da epopeia clásica (que 
debía mudar de situación cada certo número de versos), tórnase aquí 
un exercicio estilístico e descritivo que só se modifica pola variación da- 
queles obxectos que a cámara enfoca. A navegación e a súa monoto- 
nía carecen de episodios que acentúen o interese e a curiosidade do lec- 
tor dispondo no seu ánimo unha suspensión que incremente a vontade 
de rematar o poema. Deste xeito, a sucesión dos lugares polos que van 
pasando, así como a descripción dos distintos acontementos climato- 
lóxicos, establecen a conexión co poeta panteísta da súa obra lírica. Sen 
querelo, Pondal segue escoitando o fungar dos piñeiros e estremecén- 
dose co soprar do vento, aínda que agora o faga en clave hiperculta: 


Mais ti, soberbio Hippótades, que moras 
nos teus pazos eólides antigos, 

cando as lonas do ignoto redentoras 
soltas vistes aos ventos inimigos, 
refreando coas cadeas soadoras 

os rudos que lle eran non amigos, 

os Alisios, que amigos lle inclinastes, 
das altas covas cóncavas soltastes. 


Neste sentido, cabe entender que o plano inicial da obra resulta un 

proxecto ineficaz, carente do interese narrativo que debe ter unha epo- 
peia. Non existe obxectividade, nin debuxo dos trazos psicolóxicos dos 
personaxes principais. Tampouco Colón adquire dimensión humana, 
á marxe das louvanzas e divinizacións que o poeta lle dirixe. 

Hai que sinalar, sen embargo, a fidelidade que Pondal mantén con 
respecto aos acontecementos narrados no diario de Cristóbal Colón, 
tal e como demostran as anotacións de Carballo Calero na súa edi- 
ción do legado de Parga Pondal (457). 

Todo fica diluído dentro dunha complexa e requintada retórica que 
constitúe, sen dúbida, o principal valor do poema, de xeito que poida- 
mos ver nel unha especie de epopeia simbolista ou, dito doutra ma- 
neira, unha epopeia na que a linguaxe e os seus recursos adquiren in- 
directamente o papel predominante. A atención do lector debe centrarse, 
ante a dificultade intrínseca do texto, sobre o texto mesmo, de xeito 
que os personaxes e os acontementos que o texto refire fican nun se- 
gundo plano. Así a epopeia de Colón é, en realidade, a epopeia de Pon- 
dal descubrindo as posibilidades literarias da súa lingua; a Améyica des- 
cuberta non é outra que a propia literatura emerxente amóstrando a 
súa capacidade de ser moderna; os Eoas, os seus versos escuros por- 
tadores de luz recóndita. 

Os múltiples recursos retóricos que o poeta pon en funcionamen- 
to, establecendo unha clara pauta de distanciamento con respecto á súa 
obra lírica, cun abuso notable do hipérbaton e da referencia culta, con- 
verten algúns fragmentos en exercicios case gongorinos. Se antes a olla- 
da se viraba cara os elementos naturais, invocando o poeta elementos 
da paisaxe, agora a apóstrofe convoca aos deuses do panteón grego, 
ás musas, ao propio Colón. Se antes a relixión subxacente na ollada do 
poeta e das súas voces líricas era un panteísmo primitivista, agora en- 
contramos a mesma síntese de paganismo e cristianismo que aparece 
en Camoens. Así, mentres se recalca a importancia decisiva da fe, co- 
mo elemento que empurra aos navegantes na súa empresa, mentres se 
defende a Cristo e hai burla e maledicencia dos árabes, caracterizados 
mesmo como inimigos covardes que só serviron para que os españois 
se adestrasen antes de acometer a grande empresa que a historia lles 
tiña reservado, os deuses do panteón helenístico son convocados ou 
aparecen en escena axudando aos navegantes. 


(457) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961, p. 211-233. 

Todo é disposto para servir de pano de fondo a unha escena cen- 
tral: a fundación como lingua literaria moderna do idioma de Galicia. 

Deste xeito Os Eoas constitúen unha parte fundamental da apor- 
tación pondaliana e que debe ser considerada como tal á hora de for- 
mármonos unha opinión sobre o autor. Empregando a distinción entre 
autor real e autor implícito resulta claro que a idea que se formula o lec- 
tor do autor mediante a lectura (autor implícito) da poesía lírica pon- 
daliana resulta, pola súa exaltación patriótica, o seu celtismo, o seu pan- 
teísmo, etc., ben distante da opinión que se forma o estudioso ao repasar 
os documentos persoais do autor, as opinións formuladas en cartas pro- 
pias e alleas, nos artigos mortuorios que se escriben en 1917 dando 
conta da súa biografía e das características da súa personalidade. Esta 
distancia entre o autor real e o autor implícito da poesía lírica ponda- 
liana fica moi amainada tras unha lectura atenta das escasas oitavas re- 
ais d'Os Eoas de que dispomos. Efectivamente, aínda que xa nos Quei- 
xumes existen unha serie de elementos marxinais que nos advirten, 
como temos visto, da presencia de signos contrarios a aqueles predo- 
minantes no poemario (iberismo fronte a celtismo, cristianismo frente 
a panteísmo) estes fican o suficientemente ocultos como para que poi- 
dan ser esquecidos nunha lectura sen matizacións críticas. Os Eoas, sen 
embargo, sitúannos no campo contrario. A contundencia con que Pon- 
dal procede a proclamar a súa fe en Cristo, a proclamación do seu ide- 
al iberista, a súa presentación humilde, en tanto que galego, perante 
o valor do grande español Colón, son síntomas que nos aproximan a 
unha visión máis certeira do autor, presente con total transparencia no 
compendio das súas cartas. i 

Mais hai un feito que non debe pasar desapercibido. Se Pondal 
toma como modelo para o seu poema Os Lusíadas de Camoens fai- 
no, fundamentalmente, porque aspira a establecer a mesma analoxía 
entre Portugal e Galicia, Camoens e a súa propia persoa así como en- 
tre os dous poemas. Se ‘a luz virá para a caduca Iberia / dos fillos de 
Breogán’, non cabe dúbida de que tanto os fillos de Breogán como a 
propia Iberia precisan dunha epopeia, unha epopeia de lingua galega 
e protagonismo español, inspirada nun modelo portugués: a cifra per- 
fecta da súa ideoloxía. Estes tres elementos deben ser salientados e 
analizados na súa información subliminal. Que os galegos aportemos 
a lingua era, en primeiro termo, unha obriga para un poeta que se fo- 
ra decantando paulatinamente polo emprego do galego como lingua 
literaria única, aínda que podemos encontrarlle textos escritos en cas- 

telán ata o final dos seus días, máis, en segundo termo, e tendo en con- 
ta a especial importancia que Pondal lle confería ao concepto de lin- 
gua dentro e fóra dos Queixumes, unha alegoría sobre o papel dos ga- 
legos dentro do novo entramado hispánico, un trazado que ficará 
finalmente truncado pola chegada de Afonso XII ao poder. Que Os 
Eoas fiquen sen concluír é, en parte, debido ás mesmas razóns que o 
levan a presentar o cadáver do bardo, desatendido dos seus contem- 
poráneos, resentido co seu propio país, xa que 


“Aquí no son inclinadas a la rebelión las gentes, ni en- 
cuentran prosélitos por brillantes que sean las utopías[...) 
No tan mal parados se hallarían si fueran más levantiscos 
los gallegos, a los cuales nadie teme y de los cuales por 
tanto nadie se preocupa” (458). 


As semellanzas entre Os Lusíadas e Os Eoas son fundamental- 
mente as seguintes: 

- O título do poema, isto é, o feito de Pondal escoller un nome co- 
lectivo para expresar o sentido de epopeia do pobo, tal e como Ca- 
moens fixera no seu grande canto, referido ao pobo portugués, e que 
é igualmente un calco de Os Argonautas de Apolonio de Rodas e Os 
Dionisíacos de Nonos de Panópolis. 

- Se n'Os Lusíadas a loita entre os deuses desfavorables e favo- 
rables ten os nomes de Baco e Vénus, respectivamente, n'Os Eoas pro- 
dúcese a loita entre Lucifer, contrario á descuberta de América, e Deus 
que inspira coa súa fé aos navegantes. 

- Con frecuencia Pondal emprega formas de pluscuamperfecto de 
indicativo en -ra, dando lugar a unha curiosísima impresión de vagui- 
dade, impropia da rotundidade épica do poema. O feito de que en por- 
tugués as formas do perfeito e do mais-que-perfeito coincidan grafica- 
mente en fra fainos pensar que o uso estilístico do poeta galego é 
resultado dun escaso coñecemento do idioma portugués. Así cando 
Pondal escribe 'navegaran' está a traducir o portugués ‘navegaram’, 
cando en realidade, tal e como aparece n'Os Lusíadas a forma correcta 
sería 'navegaron”. 


(458) Tomo a cita de RODRIGUEZ SANCHEZ, Francisco, Análise sociolóxica 
da obra de Rosalía de Castro, AS-PG, Vigo, 1988, p. 79, que, á súa vez, a toma do 
Diario de Santiago, exemplar do día 3 de Outubro de 1878. 

- Con frecuencia o tipo de rimas coincide, dándose mesmo o caso 
de oitavas reais onde o esquema de rimas é igual. 

- O contido de moitas oitavas chega a ser mesmo paralelo de xei- 
to que, aínda que nunca podemos pensar nun plaxio, resulta evidente 
que o autor segue con absoluta fidelidade o modelo camoniano. Así, 
a oitava que Camoens dedica a exaltar os valores literarios do seu po- 
ema, advertindo a Homero e a Virxilio sobre o escaso interese das 
navegacións dos E heroes Ulises e Eneas comparadas coas gran- 
des navegacións dos portugueses, transfórmase en dúas oitavas pon- 
dalianas onde o bardo procede a advertir da escasa importancia de to- 
dos os feitos históricos pasados de xeito que os gregos, os lusitanos e 
os fenicios, así como Nínive, Menfis, Babilonia e os campos de Pano- 
nia deben inclinarse perante a fazaña dos descubridores. 


Cessem do sábio Grego e do Troiano 

As navegações grandes que fizeram; 
Cale-se de Alexandro e de Trajano 

A fama das vitórias que tiveram; 

Que eu canto o peito ilustre Lusitano, 

A quem Neptuno e Marte obedeceram. 
Cesse tudo o que Musa antiga canta, 

Que outro valor mais alto se alevanta. 
(Os Lusíadas, Canto primeiro, estrofa 3”). 


Cale á trompa da fama dos valentes 
Antigos Argonautas celebrados; 

e vos tamén, oh Lusitanas xentes, 
Rendede os vosos feitos sublimados; 
baixade todos as altivas frentes, 
Fenicios, e vos fillos requeimados 

da que fui centro do romano estrago, 
Grande africana, sin igual Cartago. 


Nínive sepultada nas areas, 

rastro d'antiga e d'inmortal colonia; 
ruínas tristes de memorias cheas, 

de Menfis colosal e Babilonia, 
regadas polas lágrimas hebreas; 
ensangrentados campos de Panonia; 

moimentos cargados de grandeza 
incliná por un pouco a gran cabeza (459). 


Tal e como ten observado Bouza Brey: 


“Poseemos na nosa bibrioteca un preciadísimo volu- 
me que nos permite seguir pasada a pasada o estudo que 
Pondal fixo do poema portugués, por oferta cordial do no- 
so amigo o Prof. Martínez López. Trátase da edición de Os 
Lusíadas de Lisboa de 1891, precedida da biografía do 
grande poeta por Inocencio Francisco da Silva anotada 
marginalmente pol-o noso bardo, demostrando un pro- 
fundo conocimento, verso a verso do célebre poema. As 
anotacións consisten pol-o gáral en observacións fonéti- 
cas, retóricas, gramaticaes ou estéticas, subliñando as ver- 
bas ou frases que lle parecen de intrés poético. Eisí a es- 
trofa primeira do Canto I tén anotado: “palabras largas y 
numerosas, estilo peónico, cláusulas largas” i-entre pa- 
rénteses “Dionisio de Halycarnaso”. A estrofa XIX do mes- 
mo Canto tén por nota, xuntamente ca XX: “estilo-peóni- 
co con desinencias sexquipedales (numerosas)”. A estrofa 
CIII, ten É veira: “topotésico”; a IX do Canto II: “Bella, in- 
geniosa, artificio elegante, sentencioso, similicadente”; e 
así centrosde anotacións ao largo dos cantos, pois ape- 
nas hai estrofa sen anotar. Mais interesantes e dignas de 
consignación son aquelas outras observacións feitas por 
Pondal que revelan os seus gostos estéticos en materia li- 
teraria e ainda a sua cultura e conocimentos cientificos, li- 
terarios, históricos ou mitológicos. Consisten en simples 
exclamacións, de abondo para darnos ideia das preferen- 
cias do Bardo, difíciles de entender por veces debido E 
letra do anotador confusa -convén lembrarnos de que Pon- 
dal escrebía de pé sempre, sen apoyo pra o campo da es- 
critura- tanto como E materia escriptoria, pois están con 
lápis de plumbagina todas as observacións que o libro con- 
tén da man de Pondal” (460). 


(459) LOPEZ, María Teresa e FERREIRO, Manuel, “Pondal publicou un adianto 
do que foron “Os Eoas” no 1858” en A Nosa Terra, n? 337, Vigo, 14 de Abril de 1988. 
(460) BOUZA BREY, Fermín, “Camoens e Pondal” en Nós, n° 134, 1935. 

Debemos, pois, considerar Os Eoas como unha epopeia finise- 
cular de carácter marcadamente esteticista e ideolóxico e que nos sitúa 
propiamente no plano da aventura da linguaxe. Non se trata dun pro- 
xecto arcaico e pasado de moda; senón da tentativa moderna, e por 
tanto notoriamente afastada do cánon clasicista de epopeia renacen- 
tista (aínda que o modelo obsesivo sexa Camoens), de construír un tex- 
to clásico e fundacional, asentando unha lingua literaria propia. O ba- 
rroquismo, por veces extremo, do estilo; a presencia de procedementos 
de ocultación moi marcados, sobre todo a referencia mitolóxica, aná- 
logos dos empregados na súa poesía lírica; a carencia de acción; o pro- 
pio compracemento na descrición e no paisaxismo; a non creación 
de personaxes, entre outros, serían algúns dos aspectos a valorar á ho- 
ra de diagnosticar este monumental proxecto inacabado. 

V. O SIMBOLISMO PONDALIANO 


En xeral, o aparato simbólico pondaliano obedece fundamental- 
mente a unha triplicidade de niveis que poderíamos caracterizar da 


seguinte maneira: 


O o 
A campanario | 


Téñase en conta que os elementos mencionados constitúen, na 
nosa opinión, as entidades significativas máis constantes na súa obra, 
aínda que é posible encontrar moitos outros elementos que teñan as 
mesmas connotacións de nivel que os indicados no cadro. Trátase, por 
tanto, dos conceptos que permiten resumir, en xeral, as característi- 
cas globais de cada un dos niveis, fixando os seus significados funda- 


mentais. 


O primeiro nivel, e o máis baixo, é o da terra. Lémbrense os dous 


primeiros versos dos Queixumes: 


Polo baixo cantando 
o bo bergantiñán (461). 


(461) Opus cit. p. 13. 

O terceiro dos niveis, e o máis alto, é o do aire. Lémbrese o pe- 
núltimo poema dos Queixumes que empeza dicindo: 


Polo alto cantando 
O sonoroso vai (462). 


A modificación levada a cabo por Pondal, desde a primeira á úl- 
tima das citas, non só representa unha modificación de altura, senón 
que representa tamén unha innovación estética conducente a avivar 
os sinais do simbolismo xa que o bergantiñán aparécenos convertido 
no sonoroso, mediante o recurso xa comentado do desprazamento ad- 
xectivo. 

O segundo dos niveis, e o intermedio, é o composto por aqueles 
elementos que permiten a conexión entre os outros dous. Trátase, por 
tanto, de imaxes que conteñen dentro de si a propia triplicidade de 
niveis da imaxinación pondaliana. A árbore, coas súas raíces, O seu tron- 
co e as súas polas, ligadas cada unha delas ao primeiro, segundo e 
terceiro nivel respectivamente. O poeta, cos pés na terra e a cabeza nas 
alturas (lembrese como, ao falarmos do corpo do bardo, mencionába- 
mos o feito de que Pondal só describía a súa cabeza e nunca o resto do 
corpo). O campanario, que só aparece no poema “Campana de An- 
llóns”, cos cimentos no solo e a campá (un dos símbolos aéreos máis 
fondos da poesía pondaliana) soando no alto. 

Tal e como temos manifestado anteriormente (463): 


“A poesía de Eduardo Pondal ten numerosísimas re- 
ferencias a árbores, arbustos e arboredos. Ata tal punto 
que é mesmo difícil encontrar un poema no que non haxa 
unha alusión por leve que sexa. A árbore é un dos símbo- 
los esenciais de toda a tradición. Moitos pobos elixen un- 
ha árbore determinada como se concentrase as súas cua- 
lidades xenéricas de xeito insuperable. Entre os celtas a 
aciñeira e o carballo eran as árbores sagradas; o freixo pa- 
ra os escandinavos; o tilio en Xermania; a figueira na In- 
dia. Asociacións entre deuses e árbores son moi frecuen- 
tes na mitoloxía. Atis e o abeto; Osiris e o cedro; Xúpiter 


(462) Opus cit. p. 119. 
(463) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, pp. 69-70. 

e o carballo; Apolo e o loureiro. A árbore representa, no 
sentido máis amplo, a vida do cosmos, a súa densidade, 
crecemento, proliferación, xeración e rexeneración. Como 
vida inesgotable equivale á inmortalidade. Segundo Elia- 
de (Imaxes e símbolos), como ese concepto de “vida sen 
morte” se traduce ontoloxicamente por “realidade abso- 
luta”, a árbore devén esa realidade (centro do mundo). O 
simbolismo derivado da súa forma vertical transforma ac- 
to seguido ese centro en eixo. Tratándose dunha imaxe 
verticalizante, pois a árbore recta conduce unha vida sub- 
terránea cara ó ceo, compréndese a súa asimilación á es- 
cadaría ou montaña como símbolo da relación xeralizada 
entre os tres mundos (inferior, etónico ou infernal; cen- 
tral, terrestre ou de manifestación; superior, celeste).” 


Esta tendencia xeral á elevación está tamén presente nos frag- 
mentos dos Eoas onde encontramos revelacións tan importantes como 
estas: 


E d'Icaro emulade o intento insano 
Cas lonas cometendo o ether vano (464) 


O recurso a empregarmos o mito de Icaro para denominar unha 
das tendencias máis significativas da imaxinación do autor fica, por tan- 
to, plenamente xustificado, xa que o propio Pondal, coñecedor da mi- 
toloxía clásica, debeu meditar longamente sobre esta tendencia ascen- 
sional antes de facela participar, co propio nome do heroe que dá título 
ao mito, na súa concepción sobre o carácter grandioso dos hispanos 
que acometen a descuberta de América. 

Lémbrese, como idea que pode dar moi boa conta da intensida- 
de da cita, a importancia que para Pondal vai ter a concepción ideali- 
zada da enfermidade mental, presente agora nese adxectivo ‘insano’ co 
que se remarca a gloria e a fazaña da tentativa colonizadora española. 

Tamén cabe sinalar que, se na obra lírica Pondal procede á cons- 
trucción dunha mitoloxía propia, tirada do mundo céltico, do ossianis- 
mo, do helenismo e da toponimia, nos Eoas o modelo é netamente cla- 


(464) PONDAL, Eduardo, Novos poemas, Limiar, transcripción e notas de Ama- 
do Ricón, Galaxia, Vigo, 1971, p. 165. 

sicista, tanto na retórica como na lingua e nas referencias. Diríamos 
que o Pondal dos Eoas é, aínda que só aparentemente, moito menos 
moderno que o Pondal dos Queixumes e o resto da obra lírica, idea 
que non é allea mesmo ao ideal de totalidade que tiña para el a epo- 
peia frente ao fragmentarismo e o eterno inacabamento (debido ao 
alto grao de esixencia que tiña o autor cos seus escritos) dos seus reta- 
llos líricos. 

Esta triplicidade simbólica permítenos ligar a concepción ponda- 
liana do mundo coa triplicidade temporal presente no seu esquema pro- 
fético e de vaticinio. De tal xeito que, como resultado da suma das dú- 
as concepcións, poderíamos postular o seguinte esquema: 


árbores 
poeta-barco 


campanario 


terra 


Tal e como ten sinalado Octavio Paz: 


3” nivel ou superior 
futuro 

2° nivel ou central 
presente 


1° nivel ou inferior 
pasado 


“A relación entre os tres tempos -pasado, presente e 
futuro- é distinta en cada civilización. Para as sociedades 
primitivas o arquetipo temporal, o modelo do presente e 
do futuro, é o pasado. Non o pasado recente, senón un pa- 
sado inmemorial que está máis alá de todos os pasados, 
na orixe da orixe. Como se fose un manantial, este pasa- 
do de pasados flúe continuamente, desemboca no presente 
e, confundido con el, é a única actualidade que de verda- 
de conta. A vida social non é histórica, senón ritual; non 
está feita de mudanzas sucesivas, senón que consiste na 
repetición rítmica do pasado intemporal. O pasado é un 
arquetipo e o presente debe axustarse a ese modelo in- 
mutable; ademais ese pasado está presente sempre, xa que 
regresa no rito e na festa. Así, tando por ser un modelo 
continuamente imitado canto porque o rito periodicamente 

o actualiza, o pasado defende á sociedade da mudanza. 
Dobre carácter dese pasado: é un tempo inmutable, im- 
permeable ás mudanzas; non é o que pasou unha vez, se- 
nón o que está a pasar sempre: é un presente. Dunha e ou- 
tra maneira, o pasado arquetípico escapa ao accidente e á 
continxencia; aínda que é tempo, e asimesmo a negación 
do tempo: disolve as contradicións entre o que pasou on- 
te e o que pasa agora, suprime as diferencias e fai triunfar 
a regularidade e a identidade. Insensible á mudanza, é por 
excelencia a norma: as cousas deben pasar como pasa- 
ron nese pasado inmemorial” (465). 


Diríamos, por tanto, que Pondal extrae a súa certeza sobre o pa- 
sado daquilo que encontra na terra. Deste xeito, os restos arqueoló- 
xicos, os sepulcros, os monumentos funerarios megalíticos, son a voz 


do tempo ido. A este feito habería que engadir a lembranza dos seus 


paseos infantís polas solitarias paisaxes dos Bergantiños, coincidencia 
que lle permite relacionar algunhas veces a idea da infancia e o mito 
do pasado, ao tempo que salienta o significado claustral e nocturno 
deste nivel que, para Durand, está emparentado co Microcosmos, o 
Neno, o Polegariño, o Animal Neno, a Cor, a Noite, a Nai, o Reci- 
piente, a Morada, o Centro, a Flor, a Muller, o Alimento, a Sustan- 
cia (466). A terra vai ter, por tanto, ese carácter materno e a relación 
que o poeta emprenda con ela ficará atinxida baixo o que temos de- 
nominado complexo Ye Anteo. 

As aves, a música, o vento, as pólas das árbores son a revela- 
ción dun futuro de altura. Se temos en conta que, tanto pola entida- 
de do seu locus amandi como pola entidade de espacio visionario pri- 
mordial, coincidentes na súa morfoloxía dentro da poesía pondaliana, 
o exercicio do vaticinio (¿que din os rumorosos?) acontece sempre co- 
mo resultado da audición do vento, podemos comprobar que o coñe- 
cemento do futuro provén do alto. Cabe lembrar que Durand relacio- 
na este nivel coa Luz, o Aire, a Arma Heroica, o Bautismo, o Cumio, 
o Ceo, o Xefe, o Heroe, o Anxo, a Ala (467). 


(465) Traduzo de PAZ, Octavio, La casa de la presencia. Poesía e historia. Obras 
completas, edición del autor, Círculo de Lectores, Barcelona, 1990. p. 339-340. 

(466) DURAND, Gilbert, Las estructuras antropológicas de lo imaginario, Tau- 
rus Ediciones, Madrid, 1981, pp. 414-415. 

(467) Opus cit. p. 414-415. 

Este esquema ascensional (o pasado está enterrado e o futuro 
no aire) constitúe a vertebración perfecta para a transmisión poética 
da esperanza e resulta en si mesmo a forma básica de toda relixión pa- 
radisiaca. ; 

Neste sentido debemos entender a intuición de Otero Pedrayo can- 
do afirmaba: 


“Pero hoxe debemos aceptar en primeiro térmo, co- 
mo exemplo e camiño luminoso para chegar ao dinamis- 
mo histórico da alma de Galicia, a estrofa bárdica de Pon- 
dal. Rosalía, desesperanza. Pondal, esperanza. O desespero 
poder ser unha forza superior, dominadora do feito for- 
tuíto, exaltadora nunha dirección redentora. A esperanza, 
mellor dito, a fe profunda de Pondal, aboia sobre os tem- 
pos, como o verbo mesmo da raza, indiferente ao aconte- 

>» cer histórico vive no fío do devir” (468) 


O presente (e advertimos este feito mesmo como demostración 
contra os que pretenden facer de Pondal un poeta ligado ao realismo) 
case non ten presencia simbólica dentro de todo o artificio pondaliano. 
O seu sinal máis patente é a negatividade. A servidume, a escravitu- 
de, a estulticia, son algunhas das ideas que aparecen asociadas á no- 
ción de presente. Deste xeito o presente é a alienación, o afastamento 
da conciencia con respecto ao mundo. Así, a postura erecta do bardo 
(xunto coas árbores e o campanario) sinalará a actitude hermenéutica, 
a linguaxe e a poesía como armas que permiten devolver ao home-a 
verdadeira noción da realidade ou, en suma, ascender cara á fenda da 
fronte, desde a escuridade dos sepulcros ao exceso de luz. A contra- 
posición entre pasado e presente será a mesma que se manifeste me- 
diante as oposicións calificativas, positiva e negativa, respectivamen- 
te, e Os xogos de antíteses que temos analizado. ; 

Por outra banda, hai que sinalar que esta tendencia ascensional en- 
contra o seu reverso no tema da caída, tema que xa comentamos a pro- 
pósito da aparición de Luzbel na poesía do autor. Loxicamente, se a 
épica e o futuro radican no triunfo da ideoloxía (o iberismo), o fracaso 
desta arrastrará ao Icaro voador moi lonxe das alturas. 


(468) OTERO PEDRAYO, Ramón, Ensaio histórico sobre a cultura galega, 
Biblioteca Básica da Cultura Galega, Ed. Galaxia, Vigo, 1982, p. 239. 

Se relacionamos esta triplicidade de niveis da imaxinación pon- 
daliana co esquema básico das imaxes ideado por Durand así como 
co pensado por Cassirer, encontrarémonos cun enriquecemento nota- 
ble das posibilidades interpretativas do mundo pondaliano xa que po- 
demos asignar, en primeiro termo, a identificación de épica e ideolo- 
xía dentro do nivel superior, en segundo termo, a de poesía e 
hermenéutica no nivel central, e, en terceiro termo, a de mito e místi- 
ca no nivel inferior, tal e como podemos observar no seguinte cadro: 


a épica 
(o iberismo) 
a hermenéutica 


3* nivel ou superior 
futuro 


árbores 
poeta-barco 


y 
terra 
Deste xeito, o futuro convértese no ámbito para a manifestación e 
o triunfo da ideoloxía iberista do autor, tempo da resurrección épica ve- 
nerada e idealizada no pasado. Como a profecía e a revelación non son 
senón a expresión poetizada desa ideoloxía, e como esa revelación ven 
dictada polo vento, o aire en movemento, o esquema fica plenamente 
asimilado á imaxinación pondaliana. 

O pasado é o tempo da terra e do mito, resucitado por Pondal a 
través da antromorfización dos nomes de lugar. O carácter errante do 
bardo entronca coa idea da súa fusión coa terra, coa vindicación da soi- 
dade agreste como lugar predilecto e unicamente digno, e sinala a pre- 
sencia dunha mística da terra. 

O presente é o tempo da escuridade e, por tanto, da procura 
de luz, da interpretación. Por iso todos os elementos conducentes á 
conexión entre os outros dous niveis adquiren enorme importancia. 
As árbores e o campanario porque son o lugar de encontro entre o 
celeste e o terrenal; o bardo porque é o intérprete, o hermeneuta, 
aquel que empregando os instrumentos sublimes da harpa ou a poe- 


sía é capaz de interpretar o sentido do aire en movemento, ben a tra- 
vés das cordas do “garrido instrumento”, ben a través das súas propias 


22 nivel ou central 
presente 


1° nivel ou inferior 
pasado 

cordas vocais. 

Deste xeito, a negación crítica do presente faise en base á identi- 
ficación entre pasado e futuro. Aquilo que vai pertencer ao futuro bus- 
ca fundamentarse nun principio anterior ao presente e antagónico con 
este. E ese principio non é outro que o primixenio. Deste xeito Pondal 
oscila entre a tentación revolucionaria e a tentación relixiosa, cando 
non procura unha síntese entre as dúas tendencias. 

E todo isto non é senón un sinal de absoluta modernidade. Tal e 
como ten sinalado Octavio Paz: 

“Crítica da crítica e as súas construccións, a poesía 
moderna, desde os prerrománticos, procura fundarse nun 
principio anterior á modernidade e antagónico a ela. Ese 
principio, impermeable ao cambio e á sucesión, é o co- 
mezo do comezo de Rousseau, pero tamén e o Adán de 
William Blake, o soño de Jean Paul, a analoxía de Nova- 
lis, a infancia de Wordsworth, a imaxinación de Colerid- 
ge. Calquera que sexa o seu nome, ese principio é a ne- 
gación da modernidade. A poesía moderna afirma que á 
a voz dun principio anterior á historia, a revelación dun- 
ha palabra orixinal de fundación. A poesía é a linguaxe 
orixinal da sociedade -paixón e sensibilidade- e por iso 
mesmo é a verdadeira linguaxe de todas as revelacións e 
revolocións. Ese principio é social, revolucionario: regre- 
so ao pacto de comezo, antes da desigualdade; ese prin- 
cipio é individual e atinxe a cada home e a cada muller: 
reconquista da inocencia orixinal; Dobre oposición, á mo- 
dernidade e ao cristianismo, que é unha dobre confirma- 
ción tanto do tempo histórico da modernidade (revolu- 
ción) como do tempo mítico do cristianismo (inocencia 
orixinal). É un extremo, o tema da instauración doutra so- 
ciedade é un tema revolucionario que inserta o tempo do 
principio no futuro; no outro extremo, o tema da restau- 
ración da inocencia orixinal é un tema relixioso que in- 
serta ao futuro cristián nun pasado anterior á caída. A his- 
toria da poesía moderna é a historia das oscilacións entre 
estes dous extremos: a tentación revolucionaria e a ten- 
tación relixiosa”(469). 


(469) Traduzo de Id. p. 362. 

V. 1. Simboloxía do terceiro nivel. 


En xeral, e dentro do nivel superior da imaxinación pondaliana, 
podemos encontrar varios dos símbolos máis importantes de todo o 
proceso de cifra do existente levado a cabo polo poeta. Estes son os se- 
guintes: 

- o vento. 

- as aves e páxaros. 

- a música. 

- a campá. 

- a luz. 

O tema do aire vai estar vencellado, ao longo de toda a obra pon- 
daliana, sen prexuízo de que a nosa enumeración non sexa exhaustiva, 
aos seguintes conceptos: 

Acento, Alas, Altura, Arboladura, Arbre, Arco, Astro, Aves, Azul, 
Bandada, Berrar, Bóveda, Brétoma, Brillar, Brisa, Bruar, Cabeza, Cam- 
pana, Canción, Cantar, Canto, Céfiros, Ceo, Cerzo, Chorar, Cima, 
Circio, Cometa, Copas, Corda, Corisco, Eco, Escuitar, Espacio, Es- 
pacioso, Espallar, Espantar, Espíritó, Esplendor, Estalido, Estatura, Es- 
trela, Estro, Evaporar, Exclamar, Facho, Fada, Fantasía, Fantasma, Fo- 
lla, Fragancia, Frecha, Frente, Fungar, Gallos, Gloria, Grandioso, Grito, 
Harmonía, Harpa, Ideal, Luceiro, Luz, Maxestade, Nobreza, Nubrar, 
Oído, Oír, Ostentar, Palabra, Páxaro, Poder, Pranto, Promontorio, 
Pregoar, Preguntar, Queixarse, Refulxente, Rei, Reina, Ruído, Rumor, 
Sentir, Son, Soprar, Sublime, Suspirar, Tempestade, Tormentan, To- 
rre, Tronos, Vago, Vaporoso, Vendaval, Vento, Voz, Xemido, Xemir, 
Xigante. 

Os conceptos enunciados constitúen o conxunto de formas ligadas 
á enunciación do aire ou da altura dentro dos Queixumes, como ob- 
xectos cara os que se dirixe unha boa parte da imaxinación pondalia- 
na. En xeral, propugnan a predominancia dos dous sentidos aéreos por 
excelencia: o oído, en primeiro lugar e con moita máis acusada pre- 
sencia, e, en segundo lugar, case insignificante, o olfato. A vista fica re- 
legada aos significados de resplandor, de destelo. 


V. 1. 1. O vento. 


O símbolo central do nivel superior vai ser o vento. Son moitas e 

moi variadas as presencias do vento en Pondal aínda que, en xeral, po- 
demos dicir que se trata da vontade, do signo que amostra a presen- 
cia dun designio central na realidade e que existe tanto fóra como den- 
tro do individuo, conectanto interior e exterior, o micro e o 
Macro-cosmos. 

Só no ámbito dos Queixumes a palabra vento repítese en coren- 
ta ocasións, sinalando un abano significativo moi amplo e plural. 


V. 1. 1. A: O vento como causante de danos físicos: 


Unha das ideas predominantes, transmitidas polo símbolo do ven- 
to, vai ser a do seu poder, unha enerxía moi superior aos elementos da 
realidade e capaz de transformala. Así o vento aparecerá como ele- 
mento capaz de modificar a tonalidade da pel, requeimar os rostros, 
abater piñeiros, encurvar árbores, cortar rosas, varrer ou mover as are- 
as dun territorio, azoutar a costa. O vento (470), por tanto, requei- 


(470) ao nobre peregrino 

de longa barba, extraño, 

que vén de lonxes terras 

do vento requeimado, (Id. p. 15.) 


parece un pino leixado do vento, 
parece botado do mar de Niñóns. (Id. p. 17.) 


E cai no ermo; e a nobre, ardia fronte, 
que o vento do deserto requeimou, 
apoia ó malencólico instrumento, 
amigo e soador. (Id. p. 28.) 


Así nosa alma; cando as alegrías 

a soen abandonar da edá primeira, 

axada polo vento impetuoso 

dos pesadumes e infortunios queda; (Id. p. 33.) 


Dous rapaces, non sei onde, 
ben non me podo acordar, 
. do vento mouros, garridos, 
do tenro corpo lanzal, (Id. p. 38.) 


morría a linda Maroñas 


dunha ferida mortal 
no branco peito, cal rosa 

ma, axa, corta, encurva, despoxa, azouta, aleixoa e enmourece. Trá- 
tase dun símbolo posuído polas características do masculino. A súa 
característica é o poder, a ameaza, a capacidade de destrucción e de 
vinganza. 


V. 1. 1. B: O vento como artífice do son (471). 


O vento, despois de demostrar o seu terrible poder, vai consti- 
tuírse fundamentalmente como o elemento creador presente na orixe 


cortada do vento soán. (Id. p. 64.) 


Amado dos nobres celtas, 

vello pinal de Froxán, 

os teus arbres, xa encurvados, 

o vento fai rebramar, 

e os musgo que os cubría, 

roto, ó lonxe caer vai. (Id. p. 48.) 


Pois a nosas alegrías 

ós dous nos foron fallando: 

a ti, das túas areas 

os ventos te despoxaron; 

a min, tamén me falecen 

aqueles gustos pasados; 

¡ti negreas e eu teño a cabeza 

chea de cabelos brancos! (Id. p. 88.) 


nun regueiro que alí fai 

a area que move o vento 

e a duira que soe baixar, 

naquel tempo en que no lume 

é doce quentar as mans. (Id. p. 39.) 


Algo do duro vento 
que azouta o cabo Ougal; (Id. p. 89.) 


(471) en donde os pinos 
queixarse soen 
co vento soán, (Id. p. 20) 


dun acento nunca oído, 


ó rumor asomellante 
do vento nos altos pinos. (Id. p. 26) 

da música e, por tanto, da revelación. Así, se o vento como causante 
de danos ou modificacións físicas aparecía case sempre como suxeito 
de verbos transitivos, agora o fundamental da significación do vento vai 
vir dado pola preposición entre. Diríamos, entón, que o discurso pon- 
daliano realiza a mundanza da actividade pola ubicación. E esta ubica- 
ción é unha ubicación de interior. Trátase do encontro entre o etéreo 
e o real, a penetración do terceiro nivel no primeiro, o encontro en- 
tre Icaro e Anteo. O vento adéntrase así na interioridade da natureza 
para procurar a música. E deste xeito os piñeiros quéixanse, fan ru- 
mores, asubían, fungan, perturban o silencio. E esta cifra musical terá 
un sentido cosmolóxico e transcendente. 

Non debe, pois, resultar estraño que das 29 veces que a preposi- 
ción entre ou antre aparece nos Queixumes (472) en 11 ocasións 
estea referida á presencia do son. Así, non deixan de resultar curiosos 


De bolina, tesa a escota, 

que os ventos subiar fan, 

o courel debaixo da auga... 

¡ que gusto vela avanzar ! (Id. p. 38) 


con uns cantos aveláns 
que soen fungar co vento 
con un garrido compás. (Id. p. 40). 


e un silencio que tan só 

soe ás veces perturbar 

algunha póla que estala 

se o vento sopra quezais. (Id. p. 49). 


- Arca antiga da Piosa, 

o vento que é triste oir 

funga nas esquivas uces 

que están ao redor de ti; (Id. p. 53). 


entonces do bardo o espírito, 

que soña entre as uces irtas, 

no fermoso instrumento apoiado 

en donde o vento suspira; (Id. p. 56). 


(472) Estas son as 29 veces en que a preposición “entre” ou ‘antre’ aparece nos 
Queixumes: ` 

1. dixérase o bardo 

que soña entre as uces 

co tempo pasado (Id. p. 17) 

os parentescos que establece o sintagma consistente en (Entre)+(arti- 
go)+(nome de árbore ou arbusto) e a aparición da fala, da música ou 
do canto. 

Podemos establecer un interesante parentesco entre algunhas das 
actividades presentes nos verbos pondalianos. Se analizamos todas as 
presencias dese sintagma comprobamos que as actividades (agás tres 
casos en que entre exerce simplemente o papel de separador da mul- 
titude para enmarcar a presencia do heroe ou do heroico) son as se- 
guintes: l 


2. Morrer en brando leito , 

entre molentes brondas, 

rodeado de amigos 

que o pracer nos recordan; (Id. p. 19) 


3. jouh, Castro, ben se coñece 
que naciches desleirado, 
entre soldados e muros, 
e calabozos e escravos!” 


4. - Gundariz (dixo Cairbar) 
entre mil el distinguido, 
oh, nieto de Gondomil 

y del noble Curbán hijo: 


5. se o vento entre as follas 
asopra quezais; 


6. - Así dicía Lugar, 

entre mil o distinguido, 

que despois de longa ausencia 
ao eido volvía nativo: 


7. o vento que é triste oir 
funga nas esquivas uces 
que están ao redor de ti; 
e pasa entre elas bruando 
con un dorido xemir: 


8. entonces do bardo o espírito, 
que soña entre as uces irtas, 

no fermoso instrumento apoiado 
en donde o vento suspira; 

1. Soñar entre as uces. 

2. Morrer entre molentes brondas. 
3. Nacer entre soldados e muros. 
4. Asoprar o vento entre as follas. 
5. Pasar entre elas bruando. 


1O. os arrebatados ventos 

do mes bretumoso e frío 

de Xaneiro, entre vós fungan 
dando doentes suspiros: 


11. con voz á do vento soán 
parecida, cando sopra 
por entre as uces quezais. 


12. a valente entre as valentes, 
a quen ben as armas stán: 


13. E Margaride, entre as uces 
erguida tumba lle dá, 

a modo dos nobres celtas, 
cunhas antes por sinal, 

para que fosen memoria 

doce da futura edá. 


14. ¡jouh, castro, amigo dos celtas, 
entre os castros o primeiro! 


15. cantaba a doce Maimendos, 
filla do bo Contemunde, 
entre os fortes o primeiro 


16. ¿Vistela por acaso, 
presurosa cruzar 

por entre as vosas uces, 
ouh, Brañas de Armear...? 


17. Entre as espesas brétemas 
do tempo que foi xa, 

e nos días ditosos 

que inda ó mundo virán, 
jouh!, cantas cousas nobres 
vexo, que comprirá 

a estirpe xenerosa 

que no céltico chan 

fende o molente seo 

da boa terra natal; 

6. Soñar entre as uces irtas. 


7. Fungar entre vós. 

8. Soprar por entre as uces. 

9. Dar tumba erguida entre as uces. 
10. Cruzar por entre as vosas uces. 


18. Como soe entre as brétemas 
a luz do cabo Ougal, 

que cos seus longos cornos 
centelleando está, 

je ós ousados e vagos navegantes 
é seguro sinal! 


19. Pilleina entre os pinos soa, 
alba de medo tornou; 

quixo fuxir, mais non pudo, 
(que sabe que peixe eu son). 


20. Gandra esquiva de Moureda, 
¡quen poidera, entre as túas irtas uces, 
falar a soas con ela! 


21. que o véspero aparecío, 
e dudoso centellea 

por entre os dereitos pinos 
e ó acostumado facho 
retíranse os mazaricos; 


22. canta, canta, ó son do carro 
pro entre os calados e altivos: 

¡eu non sei que suidades extrañas 
padezo cando te sinto! 


23. E con un triste acento, 
suave e parecido 
ó que ergue entre as uces, 
rústico pelegrino, 


24. e ti, castro antigo de Oca, 
ben te conozo, antre a brétoma. 


25. Antre as uces de Brigandsia, 
cabo do dolmen amigo, 

da fuxitiva Rentar 

e do esforzado Cou-dIndo, 

filla no moreno Ouréns 

e do nobre Lugar fillo”. 

11. Pillar entre os pinos soa. 

12. Falar a soas con ela entre as túas irtas uces. 

13. Escintilar o véspero por entre os dereitos pinos: 

14. Cantar por entre 'os calados e altivos. 

15. Erguer o canto un rústico pelegrino entre as uces. 
16. Repousar para sempre antre as uces de Brigandsia. 
17. Repousar en calma antre das follas anchas. . 

18. Fuxir os anos como o vento antre o espeso matorral. 
19. Cair un regueiro impetuoso antre espesos matos. 
20. Rebramar un río antre miúdos seixos. 


Podemos establecer, así, unha identificación entre algúns con- 
ceptos pondalianos: 

Soñar=Morrer=Nacer=Soprar=Fungar=Enterrar=Pillar=Can- 
tar=Repousar=Fuxir o tempo. 


26. non desperte-los ecos 

que repousan en calma 

- pola espléndida e rica teitume, 
añtre das follas anchas. 


27. Os verdes anos primeiros 
foxen como o vento soán, 

do esquivo cabo Nariga 
antre o espeso matorral. 


28. Un regueiro impetuoso, 
que antre espesos matos cai, 
a cabo de ti rebrama 

cunha triste voz lanzal. 
¡Regueiro de Belouride, 

os días da verde edá 

coas túas augas pasaron 

e outra vez non volverán! 


29. (río de Bergantiños, 
xentil e soador, 

cando da Baiabosa 

sae con rouco son, 
antre miúdos seixos 

de branca e leda cor, 
buscando o branco seo 
do seu maior o Anllóns) 

Deste xeito o nacemento, a morte e o decorrer do tempo son asi- 
milados ao canto, ao son do vento e á sexualidade doentía que exhibe 
o poeta. Todos estes conceptos teñen un carácter claustral e feminino- 
materno ao producírense todos eles na interioridade que salienta a pre- 


“posición entre, no lugar que temos denominado locus amandi ou ta- 


mén, espacio visionario primordial. 
V. 1. 1. C: O vento como interlocutor e como voz lírica (473). 


A relación que as voces pondalianas establecen co vento, tanto 
se se trata da propia voz do autor como se esta se encontra filtrada a 
través da voz dalgún dos seus personaxes, é sempre de grande intimi- 
dade. Así o vento aparece apostrofado como testemuña dalgún feito 
ou acontecemento significativo para o autor e a súa personificación re- 
sulta imprescindible. Trátase dun vento amigo, contrario na súa signi- 
ficación a aquel primeiro vento cargado de violencia xa mencionado. 
O momento culminante aparece cando o poeta pide ao vento que to- 
me a palabra para que realice o seu propio relato, cousa que aconte- 
ce nos poemas “Dous rapaces non sei onde” e “Os pinos”. Deste xei- 
to o vento interlocutor convértese nunha das voces, e non a menos 
importante, da polifonía pondaliana. 


(473) 
¿En que iba pensando estonces, 
decide, ventos de Xallas? 


- Sempre iba pensando nela, 
naquela doce rapaza, 

que era filla de Santiago, 

branca, garrida e fidalga. (Id. p. 29) 


Decide ventos da Croa, 
o que oistes sen tardar: (Id. p. 38) 


Estabas contando ós ventos 
cousas do meu mal presente, 

os meus futuros tormentos, 

que dabas cos sentimentos 

según tocabas doente. (Id. p. 106) 

V. 1. 1. D: O vento como expresión do tempo (474). 


O vento aparecerá tamén como un dos elementos que permiten a 
medida do paso do tempo, converténdose mesmamente nunha imaxe 
do percurso das horas, como se o poeta interpretase os días, os meses, 
as estacións e OS anos como un irse sucedendo ininterrompido de ven- 
tos distintos pero constantes. A referencia fundamental, presente no 
poema “Campanas de Anllóns” (Aló nos pasados ventos / primeiros 
da miña vida), establece a ecuación vento = fragmento de tempo. As li- 
ñas interpretativas que abre esta analoxía son moi importantes xa que 
permiten interpretar a existencia como un emanar desa vontade que, 
ao inicio, definíamos como básica no significado do símbolo. O sin- 
tagma ʻa vida é un vento’ querería dicir, tamén, que a existencia é algo 
que debe ser interpretado, descifrado, tal e como Pondal procede a 
facer a través dos instrumentos da harpa, as uces, os carballos e os pi- 
ñeiros. 


V. 1. 1. E: O vento como metáfora da voz humana (475). 


Por outra banda, o vento está presente no mesmo cerne da vida 
humana e o seu son ten, por veces, o mesmo sentido que as voces das 


(474) 

Os verdes anos primeiros 

foxen como o vento soán, 

do esquivo cabo Nariga 

antre o espeso matorral. (Id. p. 49) 


os arrebatados ventos 

do mes bretumoso e frío 

de Xaneiro, entre vós fungan 
dando doentes suspiros: (Id. p. 60) 


Alá nos pasados ventos 

primeiros da miña vida, 

oio os teus vagos concentos, 

reló dos tristes momentos 

da miña patria querida. (Id. p. 105) 


(475) Dixo a valente Maroñas, 

con voz á do vento soán 

parecida, cando sopra 

por entre as uces quezais. (Id. p. 65) 

persoas. Así, a voz fúnebre dunha Maroñas ferida de morte (no poema 
“Despois do duro combate”) adquire esa semellanza como resultado da 
transcendencia do momento. O óbito fai que a súa voz teña o mesmo 
son da natureza. A morte aparece simbolizada como o momento en 
que a voz persoal pasa a ser a voz universal, en que o vento interior 
se transforma no vento exterior. O aire é, por tanto, eterno e é da 
súa auscultación de onde o poeta extrae a súa capacidade para coñe- 
cer o futuro. A poesía e o canto, así como a lingua, teñen entón unha 
transcendencia mística xa que son manifestacións desa potencia. 

Por iso, nun dos escasos poemas monoteístas do autor en que apa- 
rece a figura dun deus omnipotente creador do ceo e da terra, a men- 
ción do vento se repite mediante o eufemismo do son dos pinos: 


Oh, ti, radioso e forte 
ser oculto e inmortal, 
que deches son ós pinos 
e cores á mañán, 

e Ós lixeiros ventos 

o seu vario roldar (476); 


V. 1. 2. As aves e os paxaros. 
Tal e como temos sinalado anteriormente: 


“Un dos aspectos máis salientables dentro da obra de 
Eduardo Pondal, seguindo o camiño por nós fixado de tornar 
sobranceiro canto de aéreo e ascensional ten a súa poética 
en consonancia con ese eixo do ar xa enunciado, é o em- 
prego que nela existe do símbolo da ave. Advirtamos antes 
de máis que paxaro e ave teñen un mesmo simbolismo, non 
sendo preciso por tanto diferencialos. (...) 

En Pondal, a ave ten un enorme e variado desenvolve- 
mento simbólico. A saber: 

1. Desexo de liberdade e vagabundaxe: corvo, píllaras, 
miñato, andoriña, falcón, aves indefinidas. 

2. Paso do tempo: píllaras, mazaricos, morcego, mou- 
cho, cotovía, arcea. 

3. Nobreza do bardo: corvo, cisne, falcón e anduriñas. 


(476) Id. p. 90. 

4. Dor ou sufrimento. 

5. Inspiración. Dentro da dialéctica que se establece en- 
tre a Divindade, encarnada polo vento, e a Inspiración, en- 
carnada polos paxaros e aves. 

6. En relación co anterior, dialéctica Grito / Silencio. 

7. Puramente ornamental. 

8. Vanalidade do destino español frente ó heroismo ga- 
lego. 

9. Morte. 

10. Agresión sexual. 

11. Designación da persoa amada” (477). 


En xeral, as aves representadas no ámbito dos Queixumes son as 
seguintes: 

aguia, anduriña, aves (en xeral, sen concretar), azor, cisne, cor- 
vo, gaivota, galiña, golondrina, gralla, mazarico, paspallás, píllara, Prog- 
ne (personaxe mitolóxico representante da anduriña) e rula. 


V. 1. 2. A. O corvo. 


Os corvos van dispor dentro da poesía pondaliana de catro ca- 
racteres fundamentais: 
1. Libertario (478). 


(477) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, pp. 53-54. 

(478) Como mostra sirvan os seguintes casos: 

1.jOun, rapacetes rebertes, 

de tenro corpo lanzal, 

e tan libres coma os corvos 

do facho de Touriñán! (Id. p. 42) 

2.Ouh, da terra de Xallas, feros corvos 

que vagantes andás, 

sen pensar no destino, 

sen hoxe nin mañá, 

¡quen poidera ser voso compañeiro 

pola agreste soedá! (Id. p. 88) 

3.Feros corvos de Xallas 

que vagantes andás, 

en salvaxe compaña, 

sen hoxe nin mañán; 

¡quen poidera ser voso compañeiro 

pola gandra longal! (Id. p. 89) 

2. Bárdico (479). 
3. Mortuorio (480). 
4. Xerador do son (481). 


V. 1. 2. B. A andoriña. 


Trátase dun dos elementos que sofren o que temos denominado 
desprazamento adxectivo de xeito que nalgunhas ocasións non figuran 
denominadas polo seu nome senón encubertas baixo a denominación 
de ‘viaxeiras’ ou 'vagamundas”. Representan unha das aves preferidas 
do poeta ao que, en ocasións, procuran para facerlle entrega da reve- 
lación ao tempo que son un dos sinais da súa procura de suxestión sim- 
bolista a través da plasmación do concepto de distancia. 

En xeral, podemos encontrar catro tipos de situacións referidas ás 
andoriñas dentro da poesía pondaliana: 


(479) Sirvan como exemplo os seguintes casos: 
1.ouh, bardo do nobre andar, 

dos ollos negros como a ala 

do corvo do cabo Ougal; (Id. p. 48) 

2.Coma os corvos de Xallas vagarosos, 

así son os poetas vagabundos; 

eles son deste mundo receosos 

e buscan outras praias, outros mundos. (Id. p. 132) 


(480) Sirva como exemplo o seguinte caso: 
“Este que aquí contemplas, 

ós corvos oferecido, 

non foi, non, vagamundo 

nin vulgar asasino, (Id. p. 110) 


(481) Sirvan como exemplo as seguintes citas: 
1. - Os Casás están ben sós, 

sempre calados están, 

e tan sós que o seu silencio 

solo o soen perturbar 

algún corvo, ou vaga gralla, 

que alí se pousen quezais. (Id. p. 39) 
2.Nesta gandra agoreira 

sento o corazón frío 

e eses corvos que berran 

mesmo tollen o espírito... (Id. p. 109) 

1.- activa ou en busca do bardo (482). 
2.- pasiva. 

a: paroleiras (483). 

b: pensativas na patria (484). 


V. 1. 2. C. A píllara. 


Exerce fundamentalmente a función de anunciadora da melan- 


(482) Sirvan como exemplo os seguintes casos: 
1. Das africanas praias viciñas, 
como acostuman, 

retornarán 

as amables e doces anduriñas, 

e polo bardo 

preguntarán. (Id. p. 20) 

2.Das quentes praias 

e non xocundas, 

cal sempre soen 

retornarán 

as leves e graciosas vagamundas 
e polo bardo 

preguntarán. (Id. p. 90) 


(483) Sirva como exemplo a seguinte cita: 
Paroleira anduriña, 

sobre o balcón pousada, 

sinxela viaxeira, 

chea de doce gracia, 

do rei Tereo esposa, 

triste da antiga mágoa: 


suspende, joh!, vaga Progne, 
túa queixosa charla; (Id. p. 32) 


(484) Sirva como exemplo o seguinte caso: 
Cando as doces anduriñas, 

baixo un aleiro pousadas, 

descansan do seu camiño 

en busca da ardente Africa; 

as amantes viaxeiras 

co bico baixo da ala, 

naquel garrido silencio, 

¿en que pensan? - Na súa patria. (Id. p. 36) 


colía (485) aínda que, por veces, tamén pode cumprir un papel xeral 
de ave emigrante (486) coa que o poeta metaforiza o tema da emi- 


gración. 


V. 1. 2. D. O mazarico: o portador do canto entristecente. 


Unha das probas do carácter progresivamente ocultista e distan- 
ciado que vai adquirindo a poesía de Eduardo Pondal é xustamente a 
presencia de adiviñas dentro da súa poesía. Un dos exemplos máis cla- 
ros encontrámolo no caso do mazarico. Así no poeta “Montesías sal- 


tasebes” encontramos o seguinte fragmento: 


Solitarias saltasebes, 
se alguén por min vos pregunta, 
cando canta aquel paxaro 


(485) Sirvan como exemplos os seguintes fragmentos: 
Cando no escarpado cabo 

sae a flor da camariña, 

ao cazador anunciando 

a leda estación garrida; 

cando da doce Suevia 

ás doces praias amigas, 

en novelo xentil axuntadas 

chegan as alegres píllaras; (Id. p. 56) 


A hora en que a luz do luceiro 

sobre o cabo loce tímida, 

e á negra furna piando 

recóllense as breves píllaras; (Id. p. 63) 


(486) 

a estirpe xenerosa 

que no céltico chan 
fende o molente seo 

da boa terra natal; 

e aquela que, emigrante, 
deixa o nativo clan, 
como soen as píllaras 
do noso litoral, 

garridas vagamundas, 
cando en bandadas van 
rasando as ledas praias 
con presuroso afán, (Id. p. 75) 

que o seu niño non procura 
e soe darlle tristeza 
a aquel que cantar o escuita (487). 


A primeira das preguntas que asalta o ánimo do lector é a de ¿quen 
é ese paxaro que non procura o seu niño e soe darlle tristeza a quen 
o escoita cantar? 

A resposta a este divertido xogo de adiviñas para os lectores pero, 
sobre todo, para críticos e analistas literarios ven dada pola presencia 
desa mesma ave noutros poemas do autor, sempre connotada como 
a ave que induce ao pranto e á tristeza. 

Noutro fragmento encontramos a seguinte descrición: 


A ave do bico tamaño 
erguéndose do xuncal 
saúda con grito estraño 
que no corazón fai daño 
tan vespertino sinal (488). 


Pois ben, o protagonista de toda esta brincadeira pondaliana vai 
ser o mazarico: 


Ouh, mazarico que cantas 

tras do pinal do Marico, 

non sei que me dá se te ouzo, 

non cantes máis mazarico: 

¡cal fero cuitelo pasante e punxente, 
mesmo na alma te sinto! (489) 


A característica fundamental do mazarico, dentro da obra ponda- 
liana, vai ser a de portador do canto entristecente. Aínda que a ave apa- 
rece definida, tamén, polo seu longo bico, será a súa inclusión na lon- 
ga tradición de páxaros e aves suxeridores do pranto a que sinale a súa 
principal característica. Tal e como temos sinalado: 


un misterioso fío literario úneo a aquel “estorniño do 


(487) ld. p. 186. 
(488) ld. p. 151. 
(489) ld. p. 21. 

avelanedo” ó que invoca a voz feminina da pastorela de Ai- 
ras Nunes” (490). 


En ambos os dous casos pode resultar evidente que o nexo de unión 
non é outro que o da tradición popular, xa que Pondal está a traballar 
sobre un material procedente da cultural oral: 


Mazarico, mazarico, 
¿quen che dou tan longo bico? (491) 


V. 1. 2. E. O cisne. 


O profesor Miguel A. Mato Fondo, que ten estudiado o símbolo do 
cisne na poesía pondaliana (492), sinala a presencia do apolíneo ani- 
mal en dúas versións dun mesmo poema, en concreto o titulado “Can- 
do xazan do cisne”, incluídas, respectivamente en Queixumes dos pi- 
nos e Versos iñorados ou esquecidos. En ambos os dous casos o cisne 
vai representar o transunto do bardo e constitúese nun claro exemplo 
de imaxe finisecular mortuoria en tanto que aparece fundamentalmen- 
te nesta imaxe fúnebre típica. 

A través da simple analoxía entre 


Poesía 


ábrense unha serie de vías interpretativas nas que subxace sempre 
unha visión optimista e aristocrática da morte. 
Tal e como temos comentado anteriormente: 


“Cun simbolismo marcadamente diferente ó do corvo ` 
aparece a figura do cisne, aquela “cítara de plumas” que di- 


(490) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988. 

(491) Esta cantiga popular aparece citada no libro de PENAS PATIO, Xosé M., 
PEDREIRA LOPEZ, Carlos, RODRIGUEZ SILVAR, Carlos, Guía das aves de Galicia, 
Ed. Galaxia, Vigo, 1980, p. 145. 

(492) MATO FONDO, Miguel A., “O símbolo do cisne na poesía de Eduardo Pon- 
dal” in Agal n? 5, A Coruña, Primavera de 1986. 

cía Góngora, e que en Pondal acolle unha función reite- 
radamente fúnebre. (...) Murguía fálanos dunhas primiti- 
vas deusas galegas da guerra, Neith e Bandía, das que a 
fábula conta que obraban sempre transformadas en cisnes. 
Relaciónaas co baixo-relevo de Caldas de Reis, que repre- 
senta a conducción do cadáver do apóstolo nunha barca 
milagrosa á que precede e guía un cisne con medio corpo 
de muller nova” (493). 


A vinculación mítica greco-latina do cisne con Apolo vai encontrar 
como nexo a figura da harpa, xa que o cisne aparecerá, alternativa- 
mente con este carácter funerario que mencionamos, como portador 
da harpa (o garrido instrumento que é nobre gobernar) como adorno: 


Estes a terra verde 

do olvido tirarán, 

e os cativos ultraxes 

do extraño desleal; 

co garrido instrumento 

que é nobre gobernar, 

(quezais antigo adorno 

dalgún cisne lanzal) 

a prevención ignava, 

a estulticia cerval, 

e as palabras de ferro, inxuriosas 
da patria, vingarán. (Opus cit. páx. 74) 


O fundamental resulta, sen embargo, reparar en como o cisne só 
adquire a súa imaxe se aparece como despoxo, isto é, non contem- 
plamos propiamente o corpo do cisne senón o seu cadáver ou, como 
moito, o seu corpo enfermo. Vexámolo nun fermoso exemplo de oi- 
tava real, mostra da conexión existente entre a poesía lírica do autor 
e Os Eoas. 


Ao pobo dos celtas xeneroso, 
de excelso nome e verbo peregrino, 


(493) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, pp. 62-63. 

saluda o bardo do Anllóns undoso, 
que a frente cinxe de salvaxe pino; 
enfermo o cisne, triste e saudoso, 
soportando o rigor do seu destino; 
antre os nativos xuncos espirando, 

de Breogán a patria recordando (494). 


E se o cisne se identifica co trasunto do poeta é porque o signifi- 
cado que serve como nexo de unión é que ambos poden ser definidos 
como os que cantan antes de morrer. 

Como ten manifestado o profesor Mato Fondo (4-95): 


“Porém o cisne de Pondal nom é só um empréstimo 
literário. O professor Carvalho Calero tem dito que os ol- 
hos de Pondal nom viram nunca em vida esta ave (CAR- 
BALLO CALERO, R., Historia da literatura galega con- 
temporánea, Galaxia, Vigo, 1975, 2* edición, p. 285), e 
que, portanto, como puro empréstimo literário, entraria 
em segundo plano -plano retórico-, face a um primeiro, o 
das aves (pílharas, maáaricos, andorinhas...) que eram fa- 
miliares ao poeta. O certo é que está documentada cien- 
tificamente a chegada dos cisnesdo Norte aos juncais e es- 
teiros galegos nos invernos especialmente fríos e crus. A 
última vez que nos visitárom em bom número foi o ano 
1963, e firom selvagemente massacrados polos caúadores. 
Dous exemplares naturalizados hai-nos no museu da Uni- 
versidade de Compostela, capturados em 1933. Em 1953 
foram vistos em Louro. Naturalistas como Castroviejo 
(CASTROVIEJO, J. M%e CUNQUEIRO, A. , Viaje por los 
montes y chimeneas de Galicia, Espasa-Calpe, S. A., Col. 
Austral, n 1318, Madrid, 1969, p. 44.) e José Curt Mar- 
tínez (CURT MARTINEZ, José, Galicia viva. La fauna ga- 
llega y algo más, Ed. José Curt Martínez, Artes Gráficas 
Galicia, S. A., Vigo, 1978, p. 237.) testemunham nas suas | 
obras a presenáa desta ave nas águas da lendária lagoa de 


(494) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 279. 

(495) MATO FONDO, Miguel A., “O símbolo do cisne na poesía de Eduardo Pon- 
dal” in Agal n° 5, A Coruña, Primavera de 1986. A 

Antela. Foi-se a vida dela e firom-se tamém os cisnes. 

Nom era, pois, o cisne, ave exótica na Galiza. Estou 
seguro de que Pondal, bom conhecedor e sentidor da Na- 
tureza, tem comtemplado com infinita emoáom a ave de 
branca plumagem majestosamente pousada nas frias e gri- 
ses águas do esteiro de Anlhons.” 


De calquera xeito, houbese ou non cisnes no ámbito de existencia 
pondaliano, o certo é que o cisne é un emblema clásico da poesía de 
tradición occidental, con raíces que podemos documentar mesmo na 
antiguidade greco-latina, e, moi posteriormente, vaise constituír noutro 
dos emblemas básicos do romantismo e da poesía finisecular. A súa 
presencia na obra dos poetas de toda nación durante este período é al- 
go que convén sinalar. 


V.1.3.A música (e a poesía) 


Aínda que a palabra música non teña un desenvolvemento exten- 
so na obra pondaliana (por exemplo, nos Queixumes non aparece nin 
unha soa vez), como concepto ao que aparecen ligados moitos outros 
significados e significantes resulta un dos elementos centrais de toda a 
súa concepción do mundo e da poesía. En xeral, Pondal emprega o ter- 
mo ‘son’ para se referir ás manifestacións acústicas, sobre todo cando 
estas conlevan a presencia da revelación. 

E este son pondaliano será fundamentalmente o encontro da von- 
tade universal co mundo. A música terá, entón, este alto cometido, 
en tanto que forma cifrada desa conexión. 

Tal e como temos manifestado ao falarmos do bardo melómano, 
o papel fundamental do poeta como descifrador dese encontro da von- 
tade universal co mundo consiste en exercer de mediador, de herme- 
neuta. Voltando ao esquema exposto páxinas atrás 


Divindade (Motor do Vento, Motor da Inspiración). 


(Vento Aire (Respiración) 
Natureza Humanidade 
Harpa Cordas Vocais 
Harpados Arumes 
Uces 

Sonido Lingua 
Música Poesía 

Ruído 

O poeta como traductor entre os dous mundos 


podemos ver como a divindade (motor do vento, motor da inspi- 
ración) espalla o seu poder sobre dous tipos de realidades definidas: por 
unha banda, a natureza, por outra banda, o home. Así esa divindade 
será vento no ámbito natural e respiración no humano. Esa forza uni- 
versal transformarase en lingua e poesía, no ámbito humano, e en mú- 
sicarson, ruído, no ámbito natural, mercé ao emprego dos instrumen- 
tos que permiten convertela en pauta cifrada: a harpa, os harpados 
arumes, as uces, no ámbito natural, e as cordas vocais no ámbito hu- 
mano. 
Deste xeito, podemos simplificar o esquema aludindo simplemen- 
te aos feitos elementais: 


Divindade 
Revelación 
Natureza 


o que nos levaría a mencionar o principal postulado do coñece- 
mento poético pondaliano: o encontro da divindade co mundo dá lu- 
gar á revelación ou, o que é o mesmo, a revelación é o resultado da 
proxección de deus sobre a natureza ou, o que vén sendo moi seme- 
llante, a natureza é o lugar de encontro da revelación divina. 

Deste xeito podemos afirmar que a mellor definición, tanto da mú- 
sica como da poesía dentro do mundo imaxinativo pondaliano, é a de 
que son a cifra da revelación e, mentres a música fica relegado ao ám- 
bito do natural, en tanto que son instrumentos alleos ao corpo do ho- 
me os que a producen, a poesía, ás veces tamén chamada canto, é a 
revelación humanizada. Deste xeito, e acaso como culminación de to- 
do o proxecto lírico pondaliano, poesía e relixión fúndense nunha úni- 
ca entidade, na que tamén conseguen encontrar acougo, mesmo como 
variantes do anterior, a ideoloxía, a profecía, o ocultismo. 

Tal e como ten sinalado Octavio Paz: 


“Máis preto de Schelling que de Kant nisto, Colerid- 
ge afirma que a imaxinación non só é a condición do co- 

ñecer senón que é a facultade que converte as ideas en sím- un fenómeno precioso que lles permitiu coñecer a beleza da súa terra. | 
bolos e os símbolos en presencias. A imaxinación is a form 


of Being. Para Coleridge non hai realmente diferencia en- V. 1. 4. B. A luz da vida (498). 

tre imaxinación poética e revelación relixiosa, agás que a OA 

segunda é historia e cambiante, mentres que os poetas (en Pero a luz vai ser tamén a luz da vida e a súa perda indicará con 

tanto que poetas calquera que fosen as súas crenzas) non exactitude o momento do óbito. A luz da patria vai ser unha luz tran- 

son the slaves of any sectarian opinion. Coleridge tamén quila, alegre pero serena, xogoral, doce e garrida en palabras do pro- 

dixo que a relixión is the poetry of Mankind; anos antes, 

adolescente case, Novalis escribira: “A relixión é poesía “Quh, terra de Bergantiños, 

práctica”. E noutro fragmento: “A poesía é a relixión ori- roxa ó arar, nobre e testa, 

xinal da humanidade”. As citas poderían multiplicarse e doce á vista desde lonxe, | 


A ea i l rimeira. (Id. p. 22) 
todas no mesmo sentido: os poetas románticos foron os onde vin a luz p (Id. p 


primeiros en afirmar, o mesmo ante a relixión oficial que 


Fun rapaza, agora veño, 


ante a filosofía, a anterioridade histórica e espiritual da non moza, anque non son vella, 
poesía. Para eles a palabra poética é a palabra da funda- e dendes de aquí contempro 
ción. Nesta afirmación temeraria está a raíz da heterodo- os campos que a luz me deran. (Id. p. 23) 
xia da poesía moderna tanto frente ás relixións como an- (498) Como exemplos podemos sinalar os seguintes, provenientes todos eles de 
te as ideoloxías” (496). Queixumes dos pinos: 
Despois do duro combate 
V. 1. 4. A luz. i que o nobre celta Folgar, 


contra do esquivo romano 
j librou de Xallas no chan; 


En toda a obra pondaliana imos encontrar con reiterada frecuencia en que tantos esforzados 


a oposición luz / escuridade. Trátase dunha tensión que manifesta máis perderon a luz xogoral, (Id. p. 64) 
dun significado explícito polo que non podemos caer na tentación de . | 
dar un sentido xeral, confluente logo en cada un dos casos concretos. Mil veces AMA arca 


brandera, con forza tal 
que muitos a luz garrida 


V. 1. 4. A. A luz escénica. do día non viran máis; (Id. p. 65) 
En primeiro lugar habería que sinalar a presencia dunha luz non Dixo, e ao son das doces cordas, 
RAS i ES Maroñas perdendo vai 
metafórica (497), cumpridora dun mero papel de indicador temporal, a dera vor, equedos 
ben sexa a luz dunha parte do día, ben sexa a luz dunha época da exis- como apagado estrelar, 
tencia. A luz tímida do luceiro avisa da chegada da noite ao tempo que sen luz, descolorida, 
os camiñantes de regreso ao seu lugar de orixe mencionan a luz como de Xallas no esquivo chan. (Id. p. 66-67) 
(496) Traduzo de ld. p. 377-378. Recemos pala alma 


(497) Como exemplo podemos sinalar os seguintes casos dos Queixumes: deste, Té sa 

A hora en que a luz do luceiro foi un z a pat i > 
sobre o cabo loce tímida, - ea doce oe pir z N 

e á negra furna piando quezais foi home bo 


Ó í no mundano camiño; 
EE TS quezais foi un ladrón ousado e vagoquezais un asasino... (Id. p. 109) 

pio an Deste xeito a disposición da xeografía para recibir a men- 
E as alturas dá lugar a unha idiosincrasia, a unha forma de ser. A 
uz non será senón unha forma física que sinale nas súas particularida- 
des as características da patria. 


V. 1. 4. C. A luz orixinal, anterior á caída de Luzbel (499). 


i Cando bardo asuma a súa condición maldita e manifeste o seu pe- 
culiar vínculo con Luzbel, nome no que cabe encontrar tamén a -i 
sericia do vocábulo luz, feito que non debeu pasar en absoluto A: 
percibido para Pondal, a luz será un elemento contradictorio dentro do 
po esquema temporal xa que evidenciará a presencia do pasado 

o momento máis orixinario e primixenio, aínda que dentro do xogo 


V. 1. 4. D. A luz interior (500). 


À qo a luz vai ser, sobre todo, un fenómeno interior, unha mos- 
ra da presencia dun sol interno que, como o sol que rexe a totalidade 


(499) Como exemplo podemos sinalar o seguinte: 
sen vacilar voando, 

por arribar á bela luz perdida 

o abismo espanta co audaz traballo: (Id. p. 93) 


(500) Como exemplo podemos sinalar os seguintes: 
escuros ignorantes 
da luz deste divino. (Id. p. 111) 


nacera vagamundo, 

perdeu a luz da mente: 

certo, a nai magoada 
compadecerse debe, 

que nas súas illargas 

trougo un fillo como este: 

¡mellor fora que morto nacera, 
que non fora imbécil!” (Id. p. 116) 


tal do meu ser no fondo 

levo unha luz lanzal, 

que dunha orixen grande 

me dice que fun xa; (Id. p. 92) 

do sistema planetario (luz intelixente, principio que conleva o move 

mento do mundo), goberna e ilumina a nosa propia mente, permitín- 
donos distinguir aquilo que a escuridade tende a esconder. Así, a luz da 
mente vai aparecer no fondo do ser advertindo dunha orixe grande. 
Trátase dun sinal que, no xogo de macro e micro cosmos a que nos ten 
acostumados Pondal, representa a pertenza a unha totalidade externa, 
a pegada da divindade en nós. Deste xeito, algúns personaxes ponda- 
lianos, o bardo fundamentalmente, aparecen como iluminados. Aquí 
Pondal é moi debedor, sen dúbida, da teoloxía cristiá e da amplitude 
significacional que o concepto de luz acadou nesa tradición relixiosa. 

Tal e como escribiu José Ferrater Mora: 


“Tanto en el neoplatonismo como en buena parte de 
la Patrística (sobre todo la de inspiración helénica), la luz 
inteligible es identificada con el ser, o mejor, con su fuen- 
te. La luz no es entonces meramente un ámbito o condi- 
ción de visión, sino el acto mismo al que nos hemos refe- 
rido al hablar del concepto de procesión. Muchos Padres 
y Doctores de la Iglesia concibieron el Espíritu como un 
foco de luz que crea un ámbito luminoso, el cual alcanza 
a todos los seres, un foco inagotable que -al modo de la 
Unidad platónica- es concebido por analogía con los rayos 
solares” (501). 


V. 1. 4. E. A luz política (502). 
E a luz vai ser tamén aquela que ilumine ao pobo galego para le- 


var adiante o proceso de unidade cos outros pobos ibéricos, nomea- 
damente Portugal, para conseguir a rexeneración da “caduca Iberia”. 


(501) FERRATER MORA, José, Diccionario de Filosofía, Tomo III, Círculo de 
Lectores, Barcelona, 1991, p. 2055. 

(502) Como exemplos podemos citar os seguintes: 

¡Ouh, canto luz eu vexo, 

que na futura edá 

da túa frente sae, 

xente de Breogán! (Id. p. 75) 


j a luz virá para a caduca Iberia 
dos fillos de Breogán!... (Id. p- 93) pa 

Neste momento extremo do agoiro visionario pondaliano, a vista pa- 
sa a ocupar o papel predominante, en sustitución do oído de xeito que 
sea profecía era formalmente un vento que funga o seu contido vai ser 
unha visión. Aínda así, a luz mantén unha ubicación corporal dentro da 
fronte, de xeito que o cumprimento da profecía política non vai ser se- 
nón unha mostra da intelixencia dos galegos. 


Igualmente encontramos vinculad ini 
w as co dominio da luz palabras 
Astro, Brillar, Esplendor, Estrela, Estro, Facho, Lu- 
ceiro, Refulxente, Resplandor. i 


Os astros van ser os elementos combinatorios que 
destino. Así, a seguridade do futuro glorioso para Galicia n y ela 
eses astros se manifestan como benignos e amigos (503). En caso con- 
trario o astro será definido como mesquiño (504). Tamén o astro apa- 
gado (ou o luceiro extinguido) (505) servirá para exemplificar a deca- 
dencia do bardo e, mesmo, a súa morte. 

O concepto de brillo terá fundamentalmente un desenvolvemen- 
to épico, ligado sempre á descrición das armas dos heroes. Así, a bri- 
lante armadura (506), as brillantes armas (507), o ferro brillador (508) 
a brillante panoplia (509). Este mesmo significado será adquirido ta- 
mén por esplendor e resplandor. 

A estrela servirá para metaforizar o esplendor dos tempos pasados 


(510), ao tempo que serve para exemplificar a luz da vida da que xa : 


falamos (51 1) de xeito que a morte dos heroes, e tamén da heroína 
Maroñas, convértese na morte dunha estrela. Tamén a estrela distante 


e chea de escintilos será semellante á muller amada no poema oitavo 
dos Queixumes. 


(503) Como mostra valen os seguintes casos: 
Virxen dos celtas de amigos astros (Id. p. 82) 
-Do teu verdor cinguido 

e de benignos astros (Id. p. 121) 

(504) Idem p. 111. 

(505) Idem p. 110. 

(506) ld. p. 71. 

(507) Id. p. 98. 

(508) Id. p. 99. 

(509) Id. p. 127. 

(510) Id. p. 48. 

(511) Id. p. 64 e 67. 

O facho vai ser a luz da individualidade, aquela que se emite mes- 
mo nas circunstancias máis duras. A súa ubicación en costas escar- 
padas, en épocas tormentosas, rodeado de inclemencias e contrarie- 
dades, supón unha mostra do carácter esforzado do bardo que, con 
certa frecuencia, se equipara con el ou elixe a súa compañía para vi- 
vir (512). A polisemia da palabra, no sentido de rocha próxima á cos- 
ta que serve de guía para a navegación, e no de fogueira acesas no al- 
to dun monte que serve como aviso, encontra acollida plena en Pondal 
quen, por veces, aproveita un só dos significados, mantendo o outro 
como referencia. Deste xeito, á expresión da vontade de celibato e li- 
berdade propia do autor unirase á de intelixencia e todos os outros sig- 
nificados que explicitamos para o concepto de luz. 


V. 2. Simboloxía do primeiro nivel. 


Encontrámonos perante un conxunto de imaxes e de símbolos que 
van constituír o pólo oposto da xa mencionada vontade ascensional 
pondaliana. Como contrapunto desta tensión, manifesta en case todos 
os poemas do autor, é agora o complexo de Anteo, a explicitación da 
seguridade remitida pola proximidade da terra, o que se vai manifes- 
tar amplamente. Así a terra aparece vinculada á idea de abrigo, de am- 
paro, de acougo. A súa figura adquire o significado da protección ma- 
ternal mais tamén o da procedencia. A terra é o anterior, o pasado, o 
enterrado, o morto. Diríamos que o proceso ascensional pondaliano 
é o proceso que leva ao neno da nai ao pai, do pasado ao futuro, da 
orixe á madurez plena, proceso que vehicula a mudanza da dirección 
do desexo da figura materna á paterna. Así prodúcese o asentamento 
na ideoloxía, nunha figura que ten que ver co crecemento e coa idea 
da evolución, así como coa crenza na perduración do aéreo concreti- 
zado na alma, feita en base a nocións de masculinidade tradicional. O 
dominio e o poder son para Pondal definitivamente masculinos. 

Poderíase formular a teoría de que as oposicións calificativas e OS 
xogos de antíteses de índole moral presentes na obra pondaliana suxi- 
ren a idea do masculino, e por tanto do elevado, do dominante, do 
superior, como portadores do ben, frente á idea do feminino, e por tan- 
to do baixo, do dominado, como idea do mal. Esta teoría, na nosa opi- 


(512) Id. p. 17, 42, 91, 103, entre outras. # 

nión, é certa só en parte xa que, aínda que Pondal odia o feminino, 
cando isto significa desprotección, debilidade, sumisión, idealiza, sen 
embargo, a nai e a terra. Deste xeito, e aínda que o proceso ascensio- 
nal pode ser observado como unha tendencia xeneralizada, a imaxi- 
nación pondaliana manifesta contradicións sen resolver como esta, pro- 
ba da dinámica creativa do autor. Así, a mestura dunha chea de 
interpretacións e de suxerencias fai que a estructura imaxinativa pre- 
cise da pormenorización temporal para ser explicada. Neste sentido 
consideramos que a idealización da terra, e por tanto da nai, é anterior 
á conformación da ideoloxía que, só en parte, negará algúns aspectos 
presentes no significado global da terra. 

Trátase, en definitiva, neste primeiro nivel da imaxinación pon- 
daliana de que estamos a falar, da escuridade, do pasado, da terra, da 
mística, do mito, da nai e do complexo de Anteo. 

En xeral, e tomando os Queixumes como campo fundamental 
de investigación, deixando fóra todo o conxunto de topónimos em- 
pregados polo autor que a seguir detallamos, podemos sustentalo nos 
seguintes significados: 


Abrazo, Abrigo, Acampar, Acougo, Agreste, Agro, Al- 
bergue, Aldea, Aleiro, Amparo, Aniñar, Antas, Apartado, 
Apoiar, Arca, Arco, Areal, Asilo, Baixo, Barro, Beira, Bos- 
que, Cadáver, Calabozo, Carballal, Carballeira, Carballi- 
do, Cárcere, Casa, Castro, Cautivo, Debaixo, Dentro, Des- 
canso, Despoxo, Deter, Devesa, Dolmen, Dormir, Eido, 
Encuberto, Escondido, Escuro, Faldra, Figueiral, Figuei- 
redo, Gandra, Gleba, Lugar, Materna, Mato, Matorral, 
Mundano, Mundo, Musgo, Natal, Nativo, Natura, Oasis, 
Ocio, Pastor, Patria, Pinal, Presidio, Preso, Profundo, Re- 
pouso, Retardo, Retiro, Ribeira, Selva, Seo, Sepulcro, Se- 
pultura, Sombra, Terra, Verde, Verdexante, Verme. 


Trátase, xa que logo, da presencia reiterada de varios campos se- 
mánticos que contribúen a formar unha expresión complexa do tema 
da terra: En xeral poderíamos constituír os seguintes motivos: 

- Tema do amparo. 

- bosque. 
- cárcere. 
- casa. 

- niño. 
- Tema dos pés sobre a terra. 
- Temas funerarios. 

- arqueolóxicos. 

- da morte do bardo. 


Alén diso temos que sinalar a presencia en Pondal dun longo lis- 
tado de topónimos pertencentes fundamentalmente ás comarcas de 
Bergantiños e Xallas, aínda que tamén a outras rexións, nacións ou con- 
tinentes do planeta, que fundamentan igualmente esta tendencia de 
amor á terra: 


A Mariña, África, Ampelusa, Andes, Anllóns, Anxe- 
riz, Aranton, Arca de Ogas, Atlántida, Baiabosa, Baneira, 
Barcala, Barra, Barrañán, Basilveiro, Basontas, Berganti- 
ños, Bojador, Borneiro, Brantoa, Brantuas, Brañas de Ar- 
mear, Bribes, Brigandsia, Brumar, Buxán, Bértoa, Cabo 
Nariga, Cabo Ougal, Camelle, Carballeira de Verdes, Car- 
ballido, Corcoesto, Carboeiro, Cartel, Casás, Casás de Ne- 
miña, Celtia, Cereo, Colombia, Concurbión, Coristanco, 
Coucieiro, Croa, Cádiz, Dombate, Dormea, Erín, Esto, Fe- 
rreira, Fonte Fria, Frexilde, Froxán, Galicia, Gomariz, Gun- 
dar, Iberia, Illas Sisargas, Laxe, Lourido, Lusitania, Ma- 
drid, Marzoa, Mesenia, Miño, Monte Branco, Monte Meda, 
Morpeguite, Moureda, Muxía, Muías, Mórdomo, Nariga, 
Nemiña, Oca, Orán, Osmo, Ougal, Palos, Pasarela, Pina- 
les de Morás, Piosa, Ponte-ceso, Portomeiro, Rececinde, 
Recemel, Rioboo, San Pedro de Brandomil, San Simón de 
Nande, Sansueña, Santa Baia, Santiago, Sion, Suevia, Su- 
xo, Tella, Thermoppilas, Touriñán, Troitosende, Tura, Ta- 
mara, Uces, Ures, Uruguai, Valecia, Vilaseco, Villarmide, 
Viqueira, Xallas, Xaviña, Zreo. 


Na nosa opinión, o complexo conxunto de tendencias que englo- 
bamos baixo a denominación de Complexo de Anteo pode ser esmiu- 
zado a partir da presencia de catro significados globais da atracción 
exercida pola terra. Estes serían: 


1. A terra fúnebre. 

1. 1. En relación coa infancia. 
1. 2. O éxtase vaticinante. 
2. A terra protectora. 
3. A terra mencionada. 
3. 1. A antromorfización dos lugares. 


3. 2. A resurrección da lingua orixinal. 
4. A terra allea. 


V. 2. 1. A terra fúnebre. 


O primeiro grupo de significados que convén sinalar é o daqueles 
que formarían un campo semántico referente aos lugares, usos, ritos 
e costumes funerais. Así, a terra suxerirá a presencia deste motivo e co- 
mo froito del aparecerá a mención dos sepulcros e sepulturas, dos dól- 
menes, das antes, dos cadáveres, dos despoxos. Aínda que, como xa 
advertimos, a agudización desta tendencia sinalará o ingreso de Pondal 
dentro do que poderíamos denominar decadentismo, o motivo advirte 
máis ben da procura do escondido, do oculto. A cura da alienación, a 
nova comunión de conciencia e natureza, pasa pola análise do que a 
terra ensina como resquicios dun pasado exemplar. A ollada debe di- 
rixirse, por tanto, ao que brota da terra como sinal dun tempo preté- 
rito que fica soterrado, lonxe da vista do común dos mortais. E estes 
monumentos fúnebres primitivos aparecerán na poesía pondaliana can- 
do o poeta proceda a evocar dous tempos moi concretos: 


V. 2. 1. 1. En relación coa infancia. 


No poema “O Dólmen de Dombate” Pondal procede a relatar a 
impresión que neno lle causara a contemplación dos monumentos prehis- 
tóricos. A figura maxestuosa do Dólmen de Dombate, como calada es- 
finxe ou como madeira procedente dun naufraxio, vai dar conta á súa 
imaxinación das remotas glorias que a longa idade case conseguiu si- 
lenciar. Os fermosos alexandrinos do poema detéñense a describir o 
estado do monumento, rodeado de vexetación baixa e de arbustos, sím- 
bolo do abandono en que está sumida Galicia. 


Quedaba o misterioso, fillo doutras idades, 


coa súa antiga mesa, coas súas antigas antes, 
no sevamonte de terra, no alto e ben roldante, 

poboado en redondo de montesío estrame, 

de pequenas queiroas e de toxos non grandes, 

como calada esfinxe, que sublime non fale; 

como náufrago leño, de soberbio cruzamen, 
lanzando sobre a praia por potente oleaxe, 

que de pasada rota mostre rudas señales, 

e mostre aberto o flanco por glorioso combate, 

e con lingaxe muda das súas glorias fale. 

¡Canto, ai, mudar pode longa e vetusta idade! (513) 


V. 2. 1. 2. O éxtase vaticinante. 


A escenografía típica do éxtase vaticinante do bardo é o que temos 
denominado espacio visionario primordial, un lugar entre árbores ou 
arbustos que fungan co vento e que, ao mesmo tempo, non están lon- 
xe dos monumentos funerarios primitivos: 


“Amado dos nobres celtas, 
vello pinar de Froxán, 

os nosos antepasados, 
compañeiros da túa edá, 
non lonxe de ti repousan, 
mais nunca despertarán; 

e os seus sepulcros antigos 
aluma o branco luar” (514). 


- Arca antiga da Piosa, 

o vento que é triste oir 

funga nas esquivas uces 

que están ao redor de ti; 

e pasa entre elas bruando 

con un dorido xemir: 

debaixo das túas antes 

está valente Brandomil (515). 


(513) ld. p. 130. - 
(514) ld. p. 50. 
(515) ld. p. 53. 

V. 2. 2. A terra protectora. 


Aínda que non aparece como un obxectivo do poeta, a ollada pon- 
daliana vírase constantemente cara á terra procurando nela a protec- 
ción ou revelando este mesmo sentimento como un dos seus signifi- 
cados máis fecundos. Cando se dea unha contraposición entre a 
interioridade e a exterioridade, o poeta procurará sempre o espacio 
libre, a liberdade, tal e como nolo demostra o poema “Campanas de 
Anllóns”, onde o cárcere, como elemento claustral, se opón ao son 
da campá que atravesa o aire todo levándolle saudades da patria. Mais 
non sempre o elemento claustral significará a perda da liberdade. Nou- 
tras ocasións ambos os dous temas logran convivir porque o elemento 
de acougo está disposto ou nun alto ou aberto ao aire. Deste xeito es- 
ta tendencia acusada dentro da obra pondaliana aparece vinculada a 
significantes de interioridade: 


Abrigo, Acougo, Albergue, Aleiro, Amparo, Aniñar, 
Asilo, Cárcere, Casa, Castro, Cautivo, Dentro, Descanso, 
Devesa, Dolmen, Encuberto, Escondido, Materna, Mato, 
Matorral, Oasis, Presidio, Repouso, Retiro, Seo, Sepulcro. 


En xeral a simboloxía da terra protectora vai entrar en contrapo- 
sición co tema da vagabundaxe do bardo. De xeito que encontramos 
pouca claridade no autor á hora de especificar se o que desexa é ver- 
dadeiramente o amparo ou o desamparo, sexa este da índole que se- 
xa. Así, como proba desta dobre tendencia podemos sinalar fragmen- 
tos como os que seguen: 


Nesta gandra agoreira 

sento o corazón frío 

e eses corvos que berran 

mesmo tollen o espírito... 

¡Que rigoroso e escuro desamparo 
dun ser humano extinto...! (516) 


¡Tan só ti, soedade agreste, 
asilo es do bardo digno (517). 


(516) Id. p. 109. 
(517) Id. p. 27. 

“Deste xeito a tendencia ao celibato do bardo pondaliano encontra 
o amparo no desamparo, de xeito que a soedade agreste convértese no 
asilo. Cabe salientar que na primeira das citas a mención do desam- 
paro vén marcada polo feito de estarse a describir as circunstancias que 
rodean o achado do cadáver do bardo, de xeito que o narrador, ao 
comentar o desamparo do lugar, está a sinalar a vinculación do bardo 
coa natureza. Diríamos que o bardo só encontra o acougo en contac- 
to coa terra. Deste xeito o seu percurso e a súa misión e aínda máis he- 
roica que a do soldado pois 


Podés deter un pouco 

ao valente soldado, 

que torna presuroso 

por ver os eidos patrios, 

en demanda do ledo, 
rústico albergue caro, 

e preguntarlle os trances 

do combate pasado: 

mais os maravillosos 

e vagabundos bardos, 

coma todo que trague 

o seu tempo contado, 

non intentés deter aos sonorosos, 
que son aves de paso (518). 


Mais, como cabía esperar, o tema do albergue encontrará todo o 
seu sentido cando se trate de evocar a infancia ou o personaxe do po- 
-ema sexa feminino, tal e como acontecerá cando a fada Rouriz cante 
cousas do tempo pasado “Ao abrigo do vento circio” (519) ou o po- 
eta evoque cando era estudiante e “ó doce albergue tornaba” (520). 
Por outra banda cabe salientar que o poeta entenderá como unha in- 
xustiza que os galegos emigrantes carezan desa protección da casa e 
da terra que el mesmo rexeita para si: 


Ti, sinal misterioso ná 
dos teus fillos serás 


(518) ld. p. 15. 
(519) ld. p. 41. 
(520) ld. p. 36. 

que plo mundo dispersos 
e sen abrigo van (521); 


Podemos resumir, por tanto, que Pondal encontra no tema do am- 
paro un recurso para salientar o carácter heroico do bardo e a empre- 
sa de sacrificio que asume para salvación dos seus semellantes. Este 
Cristo do celtismo que é o bardo entregarase a intemperie para poder 
- así máis dono da vontade da terra, para mellor dialogar co espírito 

O país. 


V. 2. 3. A terra mencionada. 


En xeral, a nominación da terra conduce ao poeta a dúas actitu- 
des diferentes: 


1.- A antromorfización dos lugares. 
2.- A resurrección da lingua orixinal. 


V. 2. 3. 1. A antropomorfización dos lugares. 


Pondal empregará, como xa se ten dito, os nomes de lugar como 
antropónimos para os seus personaxes. Esta tendencia ten o sentido 


de proceder á dignificación da terra. Trátase dun proceso consistente ' 


en recoller o nome actual dun lugar de Xallas ou Bergantiños e, ao tem- 
po que se emprega para denominar a un personaxe, procédese a ubi- 
calo no tempo antigo. 

Unha vez un lugar do presente se converte nunha persoa do pa- 
sado procédese a crear a súa lenda, case sempre consistente en ser 
un guerreiro ou guerreira celta, un bardo, unha fada, caracterizados po- 
la súa defensa da patria, para logo retornar desde esa persoa do pasa- 
do ao lugar do presente. Disposto nun sinxelo esquema o proceso se- 
ría O seguinte: 


Presente Lugar> Persoa Pasado >LENDA> Persoa Pasado >Pre- 
sente Lugar 


Deste xeito, o país, a través de todos os seus nomes de lugar, es- 


(521) Id. p. 124. 

tá manifestando a súa vontade de ser libre, de rexer os seus destinos, 
de configurarse como nación propia. A liberdade de Galicia estaría 
reclamada, por tanto, pola propia terra. 

O poema que mellor exemplifica este proceso en toda a obra pon- 
daliana é, sen dúbida, o titulado “Despois do duro combate”, poema 
número 41 dos Queixumes dos pinos, en que se nos relata a morte 
da intrépida Maroñas, virxe de maxestuoso andar que loitaba arco en 
man contra os romanos, asistida no momento do seu óbito polo bardo 
Margaride que a consola cantándolle unha canción sobre a fermosura 
de morrer na xuventude. No remate do poema, despois de que o bar- 
do Margaride proceda a enterrar a Maroñas, deixándolle unhas antas 
por sinal, o narrador exclama: 


Desde entonces, jouh, Maroñas!, 
de Xallas pobre lugar, 

tomache o nome garrido 

da valente sen rival; 

pois no teu escuro eido 
Maroñas descansa en paz (522). 


Ou sexa, o nome dun pobre lugar da terra de Xallas provén de Ma- 
roñas, unha valente sen rival que foi famosa no tempo dos celtas pola 
súa oposición á conquista do país polos romanos. Certamente a al- 
quimia poética sempre foi capaz de tornar en ouro o chumbo. 

Tal e como ten manifestado Carballo Calero: 


“O poeta non dispón dun repertorio de herois histó- 
ricos bergantiñáns cos que poboar a súa xeografía. E co- 
mo non o ten, invéntao. O luxo da súa xeografía dá pra 
todo. Os mesmos lugares son convertidos en herois. Dos 
topónimos agroman bardos, guerreiros, fadas, pastores, 
carpazonas i espritos. E posto niste prano, Pondal non 
só convirte os locativos en nomes de persoa, senón que fin- 
xe pseudotopónimos pra transformalos en antropónimos. 
Modificando con sufixos, por exempro, os nomes de lugar, 
e cruzándoos con resoancias ossiánicas, crea novos nomes. 
Pero cicáis moitos que foron xulgados como invención do 


(522) Id. p. 67. 

poeta responden a lugares pequenos, a denominacións es- 
curas e iñoradas da terra de Pondal. Anotamos Gundar, 
Coudindo, Rentar, Ouco, Ron, Ouréns, Lugar, Rouriz, Gun- 
dariz, Gondomil, Curbán, Toimil, Morpeguite, Mouco, Te- 
munde, Brandomil, Ogas, Eiriz, Ousinde, Folgar, Maro- 
ñas, Margaride, Meimendos, Contemunde, Baltar, 
Brandoñas, Porcar, Bergantiños, Corcoesto” (523).. 


V.2.3.2.A resurrección da lingua orixinal. 


Pondal sabía moi ben que o galego era unha lingua que proviña 
fundamentalmente do latín e que, como tal, conservaba contados sinais 
das linguas faladas con anterioridade á chegada dos romanos. A topo- 
nimia, o conxunto de nomes de lugar das comarcas de Xallas e Ber- 
gantiños, vaille ofrecer a posibilidade de rememorar esa fala ancestral 
xa que, supostamente, moitos deses nomes proveñen das falas deses 
poboadores primixenios. Deste xeito, a presencia de abundantes no- 
mes de lugar na súa obra vai cumprir un dobre papel: por unha banda, 
dar conta da importancia esencial que o poeta lle concede á terra, en 
tanto que elemento telúrico sobre o ir conformando a noción de patria; 
por outra banda, permitirlle cumprir aínda que sexa momentaneamente 
a súa vontade regresiva, dentro desa posible procura da linguaxe ori- 
xinal que mencionábamos páxinas atrás. 

Neste sentido resulta especialmente necesario relembrar as pala- 
bras de Manuel Murguía cando, referíndose aos topónimos de Galicia, 
proclama que: 


“Los nombres de lugares, los de los ríos, montes, co- 
linas, cuanto entre nosotros tiene una significación y algo 
vale para los hombres y para la historia, a ellos pertene- 
ce por derecho de la progenitura; en su lengua se les ape- 
llida y distingue; por los restos de las demás lenguas hu- 
manas se les explica. Puede decirse que antes de ellos, si 
hubo hombres, non tenían lenguaje y si lo tenían, en nin- 
gún sitio dejaron rastros de él, y si los dejaron fueron bo- 
rrados para siempre por el celta invasor y triunfante” (524). 


(523) CARBALLO CALERO, Ricardo, Historia da literatura galega con- 
temporánea, Ed. Galaxia, Vigo, 1981, pp. 267-268. 

(524) MURGUIA, Manuel, Galicia, Tomo I, Ed. Xerais de Galicia, Vigo, 1982, 
p. 112. 

Tal e como temos dito anteriormente: 


“En Pondal a toponimia non só serve para evoca-la 
paisaxe senón que, máis ben, e dentro do anceio ponda- 
liano de regreso ás raíces, conforma un desexo de regreso 
lingúístico. A toponimia cumpre entón unha función de 
“linguaxe orixinaria”, a mención dos nomes de lugares é o 
camiño que Pondal segue para falarnos na lingua do “gran- 
de tempo mítico”. Así, pois, a toponimia acada en Pon- 
dal un curioso fonosimbolismo. Exemplifica a “Vella Mú- 
sica Perdida”, a “Fala dos Pais do País”. Daquela, o emprego 
dos nomes de lugares en Pondal non é só unha referencia 
ó seu “complexo de Anteo’ senón que, como a árbores, co- 
mo o campanario, é tamén eixo que conecta a terra co ceo. 
A súa mención é, pois, un signo máis de elevación. Os to- 
pónimos non transcenden só como palabras que designan 
os lugares onde transcorreu a infancia ou onde viviron 
os que fundaron a patria, senón que é o ar que respiraban 
eses homes, a maneira en que eses homes deitaron no VEN- 
TO a súa visión da TERRA” (525). 


Os nomes da terra son, pois, unha mostra da posible conciliación 
entre a natureza e a conciencia, entre a terra e o ar, un modelo cla- 
ro de como conseguir que as doas do vento (esa forza divina que mo- 
ve o aire cun sentido de significar revelación) se torne efectiva men- 
saxe revelativa ao contacto coa natureza. Os nomes da terra son ditos 
con esa profunda actitude reverencial que sinala a presencia de algo 
moi antigo e de natureza case divina. No documento Toponimias 
del pequeño valle de Puenteceso (526) encontramos unha fermosa 
proba documental de como o interese de Pondal pola toponimia e a 
xeografía da súa comarca natal adquiría importantes niveis de aten- 
ción e curiosidade. 


(525) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, p. 122. Igualmente pódese 
mirar GOMEZ CLEMENTE X. M? e ARIAS FREIXEDO X. B. “O vocabulario gallego- 
castellano de Eduardo Pondal” en Cadernos de lingua n*'2, Real Academia Galega, A 
Coruña, 1990, que parecen descoñecer a publicación feita por nós do documento men- 


cionada. 
(526) Idem. p. 111 e ss. 


375 


V. 2. 4. Os castros. 


Os castros serán outro dos motivos da obra pondaliana que sina- 
len a presencia emerxente do pasado. O seu carácter claustral e inte- 
rior, así como o seu aspecto marcadamente arqueolóxico, sitúano den- 
tro do primeiro nivel da imaxinación do autor. 

A mellor descrición dun castro, dentro da obra pondaliana, é a que 
aparece no poema “Rei dos castros, castro forte”. A doce Maimen- 
dos contempla o castro de Nemenzo desde unha altura próxima e can- 
ta unha canción na que analiza a súa figura, os seus altos parapetos. 

O poema resulta sumamente interesante en canto que é un da- 
queles en que se produce o encontro, a analoxía manifesta, entre a voz 
humana e o vento. Estamos nun día de escuro inverno e o vento que 
sopra entre as uces montesías arrastra consigo a voz da doce rapariga, 
de xeito que o seu canto pasa a formar parte do propio son do vento, 
mais tamén de xeito que o significado das súas palabras pasa a for- 
mar parte do significado do fungar do vento: 


Tal ao son da harpa xemente 
cantaba a doce Maimendos, 
(...) 

nun día escuro de inverno, 

en que as uces montesías 

se domeaban co vento; 

e a voz da doce meniña 

íase ao lonxe perdendo (527). 


Se temos en conta que a voz do poema fálanos desde o antigo tem- 
po mítico, agás a estrofa final en que aparece a voz do autor, podemos 
entender que o proceso de desciframento que Pondal nos ofrece na súa 
poesía sexa O proceso inverso do que se nos relata neste poema. 

Voz do pasados Ventos Voz do presente 

Diríamos que o proceso de apropiación que o vento realiza cos 


cantos do pasado invértese no proceso de doazón de cantos que o ven- 
to realiza no presente. Deste xeito, o bardo melómano procede a es- 


(527) ld. p. 69. 

coitar o vento seguro de que nel están aínda esas voces antigas, nave 
gando eternamente co seu canto primixenio. Así, é lóxico que o poe 
ta cante igual que os cantores do pasado ou, o que vén sendo o mes- 
mo, que os cantores do pasado canten igual ca el pois entre ambos o 
vento actúa como mensaxeiro, como heraldo dos cantos por enriba dos 
anos e as idades. 

A idea da rebeldía anti-romana, así como desexo de perduración 
da súa nobreza, centran o apartado do desideratum de Maimendos, ao 
tempo que se virtualiza a idea da antiguidade como unha das caracte- 
rísticas da nobreza e importancia dos pobos. Se a raza durou (e durou 
porque Pondal canta desde dous mil anos máis tarde) é porque a raza 
é unha raza nobre e forte. 


Así a túa formosura 

respete o futuro tempo, 

e na túa nobre fronte 
conserves o nobre selo, 

que é propio tan só dos fortes 
que ao tempo non se renderon: 
e sexas doce lembranza 

dos días que feneceron, 
daqueles que inda virán 

a poboar noso eido, 

e pasado tempo antigo 
chamarán ao noso tempo” (528). 


V. 3. Simboloxía do segundo nivel. 


Tal e como temos comentado, o segundo dos niveis é o nivel do 
encontro entre o aire e a terra, o lugar en que os dous elementos pre- 
dominantes da imaxinación pondaliana se xuntan e conviven, dando lu- 
gar a símbolos e imaxes de carácter sintético, que manifestan a xun- 
tanza da conciencia e a natureza. Será este idilio o que orixine o 
coñecemento fondo do significado de lingua e poesía, en tanto que for- 
mas plenas dese vínculo entre o corpo e a alma, entre a terra e o ai- 
re. Ambas as dúas, como resultado da articulación aérea no interior do 


(528) Id. p. 69. 

corpo, supoñen a presencia simbólica da vida elevada, orientada ao ni- 
vel superior. Fronte a esta, resultado tamén dun presente orientado ca- 
ra ao futuro, encontramos a conciencia do puro presente como reali- 
dade negativa. E velaí que o civismo pondaliano manifesta o seu 
rexeitamento desta actitude, de xeito que o seu idealismo ten tamén un 
fondo significado político e social. O tema da alienación, concibido en 
clave hegeliaría como a separación da conciencia do mundo, encontra, 
mediante o emprego de todos estes recursos alegóricos, unha perfecta 
plasmación. Estamos perante unha proposta de índole naturista e cos- 
molóxica que pretende a ubicación do home dentro do mesmo uni- 
verso. A falta de conciencia da realidade ultra-terrena do home (en em- 
pregamos o termo ultra-terrena na súa polisemia máis enriquecedora, 
como algo que está fóra do planeta) sinala a súa conversión en “imbé- 
cil e escuro’. Estamos, por tanto, perante un home aberto á altura, ao 
significado dos astros, a unha lectura humana da cifra do universo, cla- 
ve do vínculo entre ceo e terra. As árbores, como elemento predomi- 
nante deste encontro, así como a propia figura do bardo e o campa- 
nario, dentro do poema “Campanas de Anllóns”, sinalan as tres formas 
posibles do eixo de conexión entre o alto e o baixo. 


V. 3. 1. As árbores 


Sendo como son un dos elementos fundamentais da poesía pon- 
daliana, resulta moi significativa a súa triplicidade de niveis, de xeito que 
constitúen o modelo da moral da paisaxe que propón o autor. As sú- 
as raíces milenarias, encovadas na terra, o tronco forte, capaz de aguan- 
tar as inclemencias do presente, e as copas abertas á plenitude das al- 
turas, fan da árbore o modelo do hermeneuta, o vehículo do encontro 
entre os niveis inferior e superior e un instrumento básico para o na- 
cemento da música. E a súa a actitude que o bardo desexa para si, iden- 
tificándose ata tal punto con elas que mesmo pode transformalas en 
trasuntos do propio bardo ou en exércitos de celtas dispostos sobre as 
abas das montañas, nunha figura moi repetida sempre a contemplación 
se produza desde a distancia. A súa omnipresencia ao longo da poe- 
sía pondaliana dá conta da súa entidade como referente imprescindible 
á hora de explicarmos o universo imaxinario do autor. 


O bardo solitario e vagaroso, 


378 


no noso siglo rudo, é parecido 

ao carballo dos celtas queixumbroso, 

polos ventos da gandra combatido; 

tal é dun pobo rudo e desdeñoso, 

o bardo solitario desvalido; 

vive entre trexas irtas e avarentas, 

a soas cos seus nobres pensamentos (529). 


Tal e como temos sinalado: 


“Non casualmente parece escoller Pondal para os seus poemas 
xusto aquelas árbores que en galego son masculinas: pino, carballo, cas- 
taño (refírese, claro está, ao castiñeiro). A necesidade que tiña Pondal 
de masculinidade para as súas árbores, sempre acompañadas de ad- 


- xectivos como “altivos, xentís, garridos”, precísase tamén no carácter 


de confidentes que teñen as árbores (neste caso arbustos) cando apa- 
recen como femininos: 


Silvasmouras, silvasmouras 
que nas fondas correduiras 
star soés de Bergantiños... (QDP, p. 115) 


subliñando mesmo o seu aspecto descomposto, xusto no outro extre- 
mo dos “altivos, xentís, garridos”, que emprega para os pinos: 


Montesías saltasebes 
non cuidadas fermosuras... (QDP, p. 190) 


No referente ao simbolismo de nivel podemos establecer algunhas 
analoxías en canto á verticalidade. Algunhas delas cúmprense en Pondal. 
“As raíces da árbore corresponden os dragóns e as serpes (forzas orixi- 
narias, primordiais); ó tronco, animais como o león, o unicornio e o cer- 
vo que expresan a idea de elevación, agresión e penetración; á copa, aves 
e paxaros e corpos celestes. (...) A fortaleza dos troncos das árbores é evo- 
cada repetidamente para salientar o carácter heroico que se lles atribúe: 


(529) PONDAL ABENTE, Eduardo, Queixumes dos pinos, Biblioteca Básica 
da Cultura Galega, Ed. Galaxia, Vigo, 1985, Edición de Xabier Senín, p. 257. 

Aquel é o pinar de Tella 
que o vendaval aguantou... (QDP, p. 245) 


ou máis significadamente: 


baixo os dereitos troncos rumorosos 
de esbelto grupo de soantes pinos (QDP, p. 209) 


ou tamén: 


cal pino da costa de Ures 
de esbelto e dereito van (QDP, p. 65) 


Tamén o tronco dunha árbore, feminina neste caso, pode servir 
para tornar sobranceiro o seu carácter crebadizo: 


Como a vara nova 

de oliva lanzal 

dereita e follosa 

que se ve tembrar 

cun ventente maino 

que sopra no vran... (QDP, p. 192) 


Repárese unha vez máis na coincidencia entre o xénero das ár- 
bores e os atributos a elas sinalados. Moito máis significativo é o pa- 
pel que se lle asigna á copa das árbores. E aquí xa é preciso presentar 
o grande protagonista da poesía de Pondal: o vento” (530). 


As árbores (ou partes de árbores) e arbustos presentes na poesía 
pondaliana son os seguintes: arbre, arumes, carballo, castaños, co- 
pas, follas, gallos, pino, piñeiro, roble, silvasmouras, toxo, uces, zrei- 
xal. En xeral, representan moi distintos papeis en función da súa esta- 
tura. Aínda que o papel preponderante desempeñado é o da emisión 
de sonido ao sopro do vento. Trátase, case sempre, de árbores subli- 
madas, transformadas en instrumentos. A súa presencia maxestuosa 
e xigantesca encontra aínda outro sinal máis de grandeza na posibili- 


(530) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, pp. 70, 71. 

dade de seren tanxidas polo vento. Pondal verá nelas, aínda que isto 
non poda ser sustentado como unha regra xeral, elementos máxicos 
e non coñecidos por completo sobre os establecer o modelo básico 
de comportamento do bardo. Isto é, o bardo aspirará a comportarse 
como unha árbore. Soidade, nobreza, fortaleza, atención ao cosmos, 
serán algúns dos seus signos preponderantes, aqueles que lle permi- 
tan magnificar a súa presencia simbólica. 


V. 3. 2. O piñeiro e a harpa. 


A primeira das funcións simbólicas máis singulares que vai de- 
sempeñar a árbore pondaliana vai ser a equiparación que se establece 
entre a harpa, como instrumento visionario, portador da revelación, ca- 
paz de virar a enerxía universal (vento) en notas audibles, e o piñeiro. 


Vosoutros sodes, orgullosos pinos, 
da patria aínda serva as doces harpas (531). 


Esta identificación, básica para a comprensión de toda a poesía 
pondaliana tórnase aínda mais transcendental se temos en conta que 
nos Rumores de los pinos o poema de onde tomamos a cita, referi- 
do por nós a través da versión galega que figura en Versos iñorados 
ou esquecidos (532), figura, na versión castelá orixinal, como o pór- 
tico do libro. 


Pasajeros rumores de los pinos, 

Que arrullásteis los días de mi infancia, 
Y encantásteis un tiempo mis oídos 
Sobre la oscura tierra de Brigandsia; 


Pasásteis, mas el bardo transeunte, 
Aun recuerda el rumor de vuestras alas, 
Y le entretiene aún vuestra memoria, 
En los momentos de penosa marcha. 


(531) Id. p. 168. 
(532) CARBALLO CALERO, Ricardo, Versos iñorados ou esquecidos de Eduar- 
do Pondal, Pontevedra, 1961. 

Y vosotros, oh rústicos amigos, 
Amados de los vientos, de mi infancia 
Compañeros: vosotros sois, oh pinos, 
De la montaña las salvajes arpas (533). 


O poema resulta toda unha definición da poesía pondaliana e os 
elementos que o compoñen constitúen en moitos casos algúns dos 
alicerces de toda a súa concepción do mundo. A contraposición entre 
a “oscura tierra de Brigandsia' e os “pasajeros rumores de los pinos’ re- 
sulta amplamente significativa. O marabilloso sintagma “bardo tran- 
seunte” é outro dos grandes achados do poema e remite ao que xa te- 
mos comentado ao falarmos do vagabundo. A insistencia na poética do 
oído (rumores, arrullásteis, oídos, arpas) e da memoria (infancia, re- 
cuerda, memoria) contrapón tamén os significados que temos referido 
como pertencentes ao primeiro e terceiro nivel da imaxinación do au- 
tor. Finalmente as palabras ‘salvajes’ e ‘rústicos’ sinalan a presencia do 
motivo eremita, tan cara para o poeta. 

A harpa vai ser, como xa temos indicado, un elemento icónico in- 
dispensable para o canto arqueolóxico. De feito, case todas as súas apa- 
ricións van ligadas ao canto dalgún bardo ou personaxe heroico do pa- 
sado. Así, Toimil tomará a súa harpa para cantar os suidosos recordos 
da doce Finián; o bardo aparecerá apoiado na xentil harpa, onde o ven- 
to suspira, mentres é visitado pola melancolía; Maroñas pediralle ao 
bardo Margaride que toque a súa harpa na súa triste agonía e, igual- 
mente, a doce Maimendos cantará ao son da harpa xemente as cousas 
do tempo pasado. A harpa aparece así como o instrumento musical do 
grande tempo mítico. A súa característica fundamental vai ser a anti- 
gúiidade, a pertenza a un tempo de fundación do mundo, compañeira 
das revelacións primixenias saídas das bocas do vellos bardos. 

Mais lonxe de ser exclusivamente isto, a harpa vai adquirir unha 
maior dimensión significativa dentro da poesía do autor en tanto que 
símbolo ao que se van ver asociados os piñeiros. E estes vanse trans- 
formar nas harpas da natureza, nas ‘salvajes arpas’. Xa que o autor, ao 
contrapor as ideas de harpas e harpas salvaxes (os piñeiros), está a dar- 
lle azos á súa concepción primitivista do mundo e ao seu panteísmo na- 
tural. Non se trata de metaforizar, por tanto, a harpa nas follas do pi- 
ñeiros senón de darlle á harpa un contido natural, de facer, en definitiva, 


(533) PONDAL, Eduardo, Rumores de los pinos. Poesías, Santiago, Estableci- 
miento tipográfico de Manuel Mirás y Alvarez, 1877, p. 5. 

unha harpa vinculada polas súas raíces á terra, de conciliar os dous com- 
plexos de Icaro e Anteo. 

Por outra banda resulta curioso observar como en moitos dos po- 
emas pondalianos, en que o bardo non é senón o mesmo trasunto do 
poeta, a harpa non é tanxida, como sería propio dun aparello musical, 
senón que é portada polo bardo para que soe libremente ao son do ven- 


` to. Este sinal diferencia con claridade aos bardos do pasado do bardo 


do presente. Mentres os primeiros eran propiamente músicos, e acom- 
pañaban coa harpa as súas disertacións e os seus cantos, tal e como 
Pondal procede a retratalos, o bardo do presente, por máis que mani- 
feste unha evidente melomanía, nunca aparece como un intérprete se- 
nón como un portador do instrumento. 

O bardo do presente aparece apoiado sobre a harpa, calificada 
sempre como xentil, melancólica, amiga e soadora, fermosa, garrida, 
de doces cornos, e denominada en moitas ocasións, por medio dun des- 
prazamento sinonímico, simplemente o instrumento. Diríamos, por tan- 
to, que a harpa constitúe un dos elementos escénicos máis importan- 
tes do que temos denominado espacio visionario primordial, ou polo 
menos dalgunha das formas importantes en que este se manifesta. 

Se repasamos agora o que temos escrito sobre a importancia da 
fronte en Pondal e sobre a fenda causada nela por un exceso de luz, 
símbolo manifesto do seu visionarismo e da súa loucura, resulta im- 
portante salientar o feito de que o bardo do presente apareza apoian- 
do a fronte sobre o instrumento: 


E cai no ermo; e a nobre, ardia fronte, 
que o vento do deserto requeimou, 

apoia ó malencólico instrumento, 
amigo e soador (534). 


El as gandras amaba e as irtas uces; 
e soía escuitar, 

apoiado na arpa compañeira, 

o ruidoso compás 

dos fillos da montaña que se queixan 
con pracible fungar (535). 


(534) ld. p. 28. 


(535) Id. p. 200. 

Seguindo unha doutrina que podería encontrar as súas raíces na 
filosofía pitagórica, Pondal sitúa o símbolo da harpa como o instrumento 
que consegue expresar nas distintas lonxitudes das cordas a relación 
matemática que rexe o universo. A harpa será así a expresión da es- 
tructura do existente, o instrumento resultante da cifra da totalidade. 
Na maxia producida pola distinta lonxitude das súas cordas establéce- 
se a harmonía, a perfecta vertebración de cada un dos compoñentes 
atendendo á importancia superior da totalidade. A harpa é, por tanto, 
o instrumento que reflexa a lei xeral do cosmos, a forma en que este se 
configura en estructura non caótica. Deste xeito establécese a rela- 
ción entre a harpa e o piñeiro, en tanto que as copas deste, no seu diá- 
logo co cosmos, simulan na súa estructura semi-esférica superior un- 
ha reproducción en miniatura do universo. Así o piñeiro constitúese, 
a través dos seus harpados arumes, nunha multiplicidade de harpas. In- 
teresa especialmente a forma da fixación simbólica pondaliana, en tan- 
to que o sonido producido polos piñeiros nunca é resultante das súas 
follas ou “arumes”, de xeito que poderíamos dicir que a vontade de 
outorgarlle o sentido de harpas é anterior á aparición do son. Dito con 
outras palabras, Pondal adquire primeiro o coñecemento do significa- 
do da harpa e, posteriormente, pasa a empregalo referido aos piñei- 
ros. Primeira aparece a “harpa” e logo a “harpa salvaxe”. Ou sexa, 
Pondal é un poeta culto que asume o primitivismo e panteísmo como 
dous dos ingredientes da súa estética. 

O símbolo, que procede con seguridade de Ossián e figura nas ico- 
nografías bárdicas do S. XVIII e XIX (véxanse os cadros de Ingres O so- 
ño de Ossián e O bardo de Karl Gaspar Friedrich), ten tamén unha 
fonda raigame helénica, de maneira que podemos afirmar que consti- 
túe o encontro entra as dúas tendencias máis acusadas da poesía pon- 
daliana: ossianismo e helenismo. Neste sentido resulta moi curiosa a 
identificación que o propio autor realiza entre a harpa e o cisne, dous 
dos iconos fundamentais de Apolo na tradición grega: 


co garrido instrumento 
que é nobre gobernar, 


(quezais antigo adorno 
dalgún cisne lanzal) (536) 


(536) Id. p. 74. 

Tal e como temos escrito anteriormente: 


“A harpa é o instrumento que tende unha ponte en- 
tre o mundo terrestre e o celestial (Cirlot, Juan Eduardo, 
Diccionario de Símbolos, Ed. Labor, Barcelona, 1984), po- 
lo que os heroes do Edda querían que se depositase unha 
harpa no seu xacigo para facilitarlle-lo acceso ó outro mun- 
do. Hai tamén, como xa sinalamos, unha estreita relación 
entre a harpa e o cisne. O cisne estaba consagrado a Apo- 
lo pola mística crenza de que, pouco antes de morrer, can- 
taba docemente. A case totalidade de sentidos simbóli- 
cos concernen ó cisne branco, ave de Venus, polo que en 
poesía e literatura é unha imaxe da muller espida: a nu- 
dez permitida, a brancura inmaculada e permitida” (537). 


Por outra banda, e dentro dos procedementos de suxestión sim- 
bolista creados por Pondal, resulta de singular importancia o feito de 
que sexa a harpa o lugar aonde vai parar a viaxe das anduriñas, con- 
vocadas agora como verdadeiras mensaxeiras do celeste: 


e cal quen doces 

suidades sente, 

do instrumento nos doces cornos 
se pousarán (538). 


Estamos, sen dúbida, perante un dos motivos máis orixinais da po- 
esía pondaliana e que constitúe o pólo adverso da vontade narrativa e 
ossiánica presente noutros dos seus poemas. Agora todo é suxestión. 
As andoriñas viaxeiras regresan e, portadoras da saudade, van situarse 
sobre a harpa do bardo, moi próximas ao lugar onde este ten apoiada 
a súa fronte ferida. Así, estes poemas saudosistas pondalianos, vincu- 
lados sempre ao regreso das andoriñas, son todo un estandarte da 
poesía finisecular galega, en tanto que marcan a aparición dunha sen- 
sibilidade baseada no poder expresivo do símbolo. O lector, seducido 
pola suxestión dos elementos escénicos empregados (o bardo soñando 
entre as esquivas uces, o crepúsculo, as anduriñas que regresan, a har- 


(537) FORCADELA, Manuel, A harpa e a terra. Unha visión da poesía lírica de 
Eduardo Pondal, Edicións Xerais de Galicia, Vigo, 1988, p. 73. 
(538) Id. p. 90. 

pa como almofada onde apoiar a cabeza para proceder a visión inte- 
rior, a aparición da saudade), debe comezar a descifrar todos eses com- 
plexos símbolos, agora que as palabras individualizadas manifestan ter 
unha profundidade significativa moi superior á habitual nos poetas non 
simbolistas. E este proceso de lectura aínda encontrará o inconvenien- 
te engadido da ocultación xa que a descrición da harpa (instrumento de 
doces cornos) sitúase nos lindes da comprensión inmediata. Todo ten- 
de, pois, a ser signo do signo, na liña da complexa rede de corres- 
pondencias de que falaba Baudelaire. 

Neste sentido non podemos deixar de sinalar a extrema seme- 
llanza existente entre os motivos da poesía pondaliana e os motivos 
presentes nos poetas simbolistas portugueses (539) como Alberto Oso- 
rio de Castro, Alberto de Oliveira, José de Lacerda, Júlio Dantas, en- 
tre outros. O mesmo panteísmo, a natureza como cifra da alma, a pre- 
dilección polos horizontes abertos e remotos, a melancolía como 
sentimento metafísico predominante, a hora do crepúsculo, son algúns 
dos motivos que poderíamos encontrar como referencia, sen parár- 
monos a analizar con detalle a conexión evidente entre os dous mo- 
vementos estéticos. E por máis que se postule a evidente singularida- 
de da poesía pondaliana, dificilmente vinculable a outras poesías do 
seu tempo, polo meu peculiar do seu acento e polas manifestas idio- 
sincrasias do país e da literatura en que lle tocou moverse e crear, non 
cabe a menor dúbida de que a súa actitude é o resultado da versión ga- 


(539) Comparemos, por exemplo, os poemas número 35 e 39 dos Queixumes 
dos pinos e o poema de Alberto Osorio de Castro que citamos a continuación: 
ANGELUS D'OUTONO. 


“O nevroses do poente! ó sangue rubro e oiro 
do Sol morrendo eternamente loiro, 
Melacolia azul que os coraáoes adoáa! 

Hora sofrente em que a minha alma pálida 
Sente asas a nascer n'um corpo de crisálida, 
E a uma outra llusao esplándida remoáa! 


“O radioso crepúsculo doentio, 

Instantes vesperais d'uma volúpia calma! 

Antes que desáa a noite, antes que venha o Frio, 
enquanto a luz descansa ainda na montanha... 


Serenai para sempre a febre da minha Alma! 


Ah! d'esplendor ungi a minha Morta estranha! 
(Exiladas, Coimbra, 1895). 

lega dos movementos finiseculares que nese momento asulagaban as 
letras europeas. 

Así, cabe lembrar aquí a carta que Teófilo Braga, un dos grandes 
historiadores do romantismo en Portugal e teórico do saudosismo, vai 
dirixir ao noso autor, datada en Lisboa o 17 de Decembro de 1886. Di 
ast: 


“Recebi o delicadíssimo brinde literario das poesias 
escriptas em lingua gallega e publicadas por V*. E”. com 
o título melancholico e saudoso de Queixumes dos pinos. 
Guardo este livro como um documento affectuoso da sym- 
pathia que o meu nome tem encontrado entre os escrip- 
tores da Galliza pelo muito amor que dedico à tradição 
d'este povo, de que Portugal é um fragmento. Ha já al- 
gumas semanas, o benemérito editor Martínez tinha-me 
obsequiado com um exemplar dos “Queixumes dos pinos”; 
li este livro mimoso á cabeceira de meu filho, que estava 
doente de uma pleuresia. A magoa que me estava tortu- 
rando harmonizava com essa melodia plangente em que 
se ressumbra a alma da antiga e poetica Galliza. Li o livro 
con vagar e interesse, e de pagina em pagina destacava-se 
uma composicáo admiravelmente bella pela ingenuidade 
simples e pela energia de um sentimento nao tanto indi- 
vidual como por vir impregnado da emocáo característi- 
ca d'esse povo.” (54.0) 


O propio Teófilo Braga fora o encargado de organizar en 1877 
unha antoloxía do simbolismo portugués, publicado baixo o título de 
Parnaso Portugués Moderno. 

Con reiterada frecuencia Pondal vaise referir ao piñeiro como ins- 
trumento e ás súas follas como cordas de harpa (harpados arumes). 


Os vosos agudos, 

harpados arumes, 

dun poema as ardentes estrofas 
parece que zumben (541). 


(540) FERREIRO, Manuel, Pondal. Do dandysmo á loucura. (Biografía e co- 
rrespondéncia). Ed. Laiovento, Santiago de Compostela, 1991, p. 130. 
(541) ld. p. 120. 

¿Que din as altas copas 
de escuro arume harpado 
co seu ben acompasado 
monótono fungar? (542) 


É a nosa intención salientar como nesta visión do mundo pon- 
daliana hai toda unha teoría poética. Sabemos xa o significado das 
harpas e dos piñeiros, en tanto que trasuntos naturais destas. Ago- 
ra descubrimos que ese son producido polas follas do piñeiro non é 
outra cousa que “as ardentes estrofas dun poema’. A poesía sería, 
por tanto, o resultado do desciframento do universo, a forma en que 
a totalidade procede para revelarse. O poeta sería, como a árbore, 
seguindo o principio de imitación antes formulado, un mero instru- 
mento desa revelación, unha revelación que, como o son dos piñei- 
ros, carece inicialmente de sentido e é preciso interpretar. Deste xei- 
to o poeta é un hermeneuta, un intérprete (que non sabe tocar a harpa 
pero-si as"cordas interiores) que modula na súa voz a cifra mesma do 
mundo. 

Se o signo é agora o signo doutro signo, o poeta é un traductor, 
capaz de interrelacionar todas esas linguaxes. Se no poema de Bau- 
delaire o mundo era un bosque símbolos que miraban para o poeta con 
ollada familiar agora en Pondal: 


Comme de longs échos qui de loin se confondent 
Dans una tenébreuse et profonde unité, 

Vaste comme la nuit et comme la clarté, 

Les parfums, les couleurs et les sons se répondent (543). 


V. 3. 3. As uces. 


Trátase dun dos elementos escénicos predominantes. A súa apa- 
rición é moi frecuente de xeito que só no ámbito dos Queixumes apa- 
recen 26 veces. A Erica Lusitánica, nome científico da uce galega así 
como da presente en toda a costa hispánica occidental, da que exis- 
ten algunhas variedades, é un pequeno arbusto de flores con campá- 


(542) ld. p. 121. 
(543) BAUDELAIRE, Charles, Obra completa en poesía, Edición bilingue, Libros 
Río Nuevo, Barcelona, 1977, p. 41. 

nula. Segundo relata Pío Font Quer, na súa edición renovada do Dios- 
córides (544), un texto clásico da botánica clásica sucesivamente am- 
pliado ao longo de toda historia de Occidente, entre as súas virtudes as 
que teñen máis visos de posuír auténtica eficacia son a diurética e a an- 
tipútrida, especialmente indicada contra as inflamacións da vexiga uri- 
naria, ao aclarar axiña os ouriños túrbidos, aumentado a súa cantidade 
e devolvéndolle o odor normal. Refire tamén que no capítulo 97 do Li- 
bro Primeiro do Dioscórides dise que se reproba o mel das abellas que 
paceron nas súas flores, ao tempo que recomenda o seu uso en for- 
ma de emplastro contra as mordeduras de serpes. 

Pondal, que coñecía o emprego de follas e flores de árbores e 
arbustos deste tipo na medicina natural, fica moi perto de empre- 
gar a uce como un dos ingredientes dunha posible apócema visio- 
naria. Os framentos de Murguía que falan sobre a relixiosidade dos 
celtas, coñecidos sen dúbida por Pondal, fannos pensar que esta rei- 
teración da presencia das uces obedece con certeza a idea de que fo- 
se un dos arbustos empregados no culto druídico. Sen embargo, na- 
da disto nos é revelado na súa poesía, pasando a uce a ser 
simplemente un referente e, ás veces, unha protagonista dos avata- 
res poéticos pondalianos. 

Resulta unha das principais testemuñas de todo o acontecer épi- 
co-fantástico que nos relata Pondal, chegando mesmo a ser a confi- 
dente dos seus versos, actuando a xeito de receptor interior, no xogo 
de apóstrofes tan típico da súa poesía. 


Uces da terra de Xallas, 

uces, deixádea pasar; 

ela é filla de Santiago, 

non está afeita a vos tratar (54.5). 


Mais as uces, ademais de seren as confidentes do poeta, tamén van 
ser mesmamente personaxes a través dos cales filtrar indirectamente 
os seus sentimentos, converténdose así nunha das escasas voces ve- 
xetais en que se transforma a voz do poeta: 


seguindo dos corzos 


(544) FONT QUER, Pío, Plantas medicinales. El Dioscórides renovado, Ed. La- 
bor, Barcelona, 1990, 12? edición, p. 530 e 531. 
(545) Id. p. 29. 

o paso fugaz 
decían as uces: -¡Os pasos graciosos 
da doce Baltar!... (546) 


Nas uces Pondal. vai encontrar unha parte importante da súa de- 
finición como persoa, de xeito que pasen a constituír un emblema do 
seu ideal de beleza agreste e solitaria, calificándoas case sempre de ir- 
tas, desleiradas, esquivas e montesías, a efixie que resume a súa von- 
tade case franciscana de encontrar, na aristocracia do seu afastamen- 
to, elementos que o liguen a unha concepción sublime do mundo: 


Algo de vago e fero 

do meu ser no profundo 

eu levo, como as brétemas 

dos curutos escuros, 

e unha ruda e salvaxe 

inclinación dos seres vagamundos. 
(...) 

Algo das vagas brétemas 

algo das uces altas, 

algo dos libres corzos, 

e das feras bandadas 

dos corvos vagamundos, 

que se espallan de Xallas polas gandras (547). 


Deste xeito, as uces, na calificación que lle é común dentro da po- 
esía do autor, exercen o papel de froito cheo de beleza propio do es- 
pacio agreste. É como se autor, a través da súa denominación cons- 
tante, viñese dicirnos que a vida solitaria de eremita tamén pode depararlle 
praceres visuais como os que el encontra nas uces. Por outra banda, nas 
uces existe un sentido de sobriedade feminina. Frente ás flores de culti- 
vo de xardín, as súas campánulas exercen o atractivo da beleza rústica 
e da soedade. O sentimento que inspiran ao poeta está posuído, pois, 
por estes dous significados: o da feminidade e o da rusticidade. As uces 
xogarán entón un papel claustral de carácter subliminal dentro da soe- 
dade heroica do bardo, afastado do mundo para poder percibir mellor 


(546)1d. p. 79. 
(547) ld. p. 89. 

a revelación do cosmos. Son, por dicilo con outras palabras, o froito do 
seu celibato bárdico, o achado vexetal de maior fermosura que o poeta 
encontra no seu percorrido interior polas terras solitarias de Xallas. 

Así non haberá problema en manifestar que as uces son mesma- 
mente o obxecto do seu amor: 


El as gandras amaba e as irtas uces (54.8). 


As uces van aparecer moitas veces relacionadas cun lugar con- 
creto, manifestado así o seu vínculo íntimo coa terra. Deste xeito en- 
contramos uces do río Marzoa, uces de Xallas, de Brigandsia, do Cas- 
tro Nemenzo, das Brañas de Armear, da gandra de Moureda. Por outra 
banda, o sintagma “entre as uces” aparece moi reiteradamente, ma- 
nifestando outra volta certo carácter interior e claustral, ensinando a 
presencia dun sentimento de protección no autor. Nestas ocasións, a 
interioridade axuda a construír o espacio visionario primordial, xa que 
é así como o bardo procede a soñar, tal e como podemos comprobar 
reiteradamente: 


dixérase o bardo 
que soña entre as uces 
co tempo pasado (549). 


Cabe sinalar aquí como o bardo procede a recepción das súas vi- 
sións nun ambiente que procura conciliar os dous complexos básicos 
da súa imaxinación (o de Icaro e Anteo), percibindo a voz do aire des- 
de o seo da terra, como un neno que escoitase a voz do pai desde o co- 
lo da súa nai. 

Nalgunhas ocasións, este carácter de interioridade, producido po- 
la presencia das uces, ten sentido funerario, aparecendo conxuntamente 
co motivo do enterramento: 


E Margaride, entre as uces 
erguida tumba lle dá (550), 


Deste xeito, as uces adquiren certo senso de vixiantes da eterni- 


(548) Id. p. 200. 


(549) Id. p. 17. 
(550) Id. p. 67. 

dade e a súa presencia un carácter de testemuñas máxicas que conec- 
tan a noite dos tempos co presente. 

Con certa reiteración aparecen tamén como un dos elementos es- 
cénicos do locus amandi pondaliano: 


¿Vistela por acaso, 

presurosa cruzar 

por entre as vosas uces, 

ouh, Brañas de Armear...? (551) 


Gandra esquiva de Moureda, 
¡quen poidera, entre as túas irtas uces, 
falar a soas con ela! (552) 


Maniféstase aquí outra vez a relación entre a feminidade amoro- 
sa (nai ou amante) e as uces de tal maneira que, en ausencia desa fe- 
minidade ansiada, as uces tórnanse o sustituto simbólico, empregan- 
do unha analoxía, tradicional dentro da nosa cultura, entre flor e muller. 

Finalmente as uces aparecerán como un dos elementos xeradores 


de son, intérpretes do sublime ruído no que o autor se recrea unha e- 


outra vez, sumido na súa melomanía naturalista. Así, o vento fungará 
entre as esquivas uces, facendo que o seu son sexa semellante, noutro 
poema, á voz da moribunda Maroñas ou á dos vagabundos que per- 
corren a terra de Xallas. 

Podemos concluír, por tanto, que as uces desempeñan dentro da 
poesía pondaliana os seguintes papeis posibles: 


1.- Apóstrofe. 

2.- Voz falante. 

3.- Alter-ego do poeta. 

4..- Elemento escénico. 
4..1.- Do espacio visionario primordial. 
4.2.- Do locus amandi. 
4.3.- Do motivo do enterramento. 

5.- Xeradoras de son. 


(551) ld. p. 70. 
(552) ld. p. 78. 

V. 3. 4. Os bosques. 


Outro dos símbolos fundamentais de interconexión entre a terra e 
o aire, dentro da poesía pondaliana, é sen dúbida o do bosque. Tráta- 
se dunha imaxe claustral, que envolve ao poeta nun interior húmido e 
sembrizo desde o que é posible escoitar o fungar do vento. 

Moito do dito sobre as árbores é aplicable aos bosques, xa que Pon- 
dal case sempre se refire a elas como elemento plural, como colectivo. 
Aínda que agora, mentres a visión das árbores pode ter distintos mati- 
ces no seu significado, segundo se realice a contemplación desde a pro- 
ximidade ou desde lonxe, os distintos bosques pondalianos, que axiña 
referiremos, van ter sempre o carácter envolvente de intimidade ou, 
máis propiamente, o que o propio Pondal vai definir como “esquivi- 
dade segura”, unha interioridade boscosa que consegue o encontro en- 
tre os dous niveis fundamentais, a terra e o aire: 


nin son ladrón, que a espesura 
anda buscando dos bosques 
e esquividade segura (553) 


As carballeiras (Pondal emprega tamén as palabras carballal e car- 
ballido) van ser un dos principais motivos de bosque na súa poesía. Po- 
suirán case sempre o dobre significado da infancia e do tempo célti- 
co, de xeito que o poeta, ao referirse a elas, poderá expresar a súa dobre 
nostalxia histórica e persoal. 


Carballos de Carballido, 
cando era rapaz deixeivos; 
vin despois de muitos anos; 
xa vamos vellos (554). 


O motivo materno e mortuorio da carballeira poderá aparecer ta- 
mén conxuntamente nalgunhas ocasións como cando Pondal constrúe 
o moi atinado sintagma, sen dúbida apropiado para a nosa teoría so- 
bre os seus textos, “a cova do sono no céltico carballal”: 


(553) Id. p. 117. 
(554) Id. p. 85. 

Non cantes tan tristemente, 
probe e desolada nai); 

non lle cantes cantos brandos 
pra adormecer o rapaz, 

onde está a cova do sono 

no céltico carballal (555). 


A presencia da nai e do canto encontra así a súa conexión coa 
infancia, o tempo céltico, o sono e a carballeira. En definitiva, unha par- 
te moi significativa do conxunto de iconos que propomos como per- 
tencentes ao primeiro nivel da súa estructura imaxinativa. 

No poema 37 dos Queixumes, “Castaños de Dormeá”, encon- 
tramos unha evocación detallada da infancia posta en boca de Lugar, 
entre mil o distinguido, cando, despois de longa ausencia, regresa á súa 
terra nativa. Lugar, que se nos aparece no poema como un bardo, lem- 
bra no seu regreso á terra a igualdade de estatura que existía entre el 
e os castiñeiros cando aínda eran recentes sobre a terra e lamenta a es- 
casa duración da vida dos humanos en camparación coa lonxevidade 
dos castiñeiros. A analoxía que o poeta establece aquí entre o corpo 
humano e o das árbores, ao comparar a diferencia entre a súa fronte 
de pesar escurecido 'e a erguida fronte das árbores á que aínda ha de 
voltar co novo estío o nobre esplendor perdido, revélanos outravolta 
a vontade de equiparación do bardo pondaliano coas árbores, o sím- 
bolo do seu ideal visionario dentro do mundo vexetal: 

Por fin, na nosa vellez, 

despois do bo tempo ido, 

xuntos volvemos a vernos 

mais con diferente destino. 

Pois o embalsamado sopro 

do temprado e novo estío 

ás vosas erguidas frentes 

volverá, doce e garrido, 

coa verde e leda pompa, 

o nobre esplendor perdido (556). 


(555) ld. p. 92. 
(556) Id. p. 60. 

Deste xeito, se o colectivo de árbores evoca a infancia e os felices 
tempos pasados, faino a partir da igualdade que o poeta establece en- 
tre a súa persoa e cada unha das árbores concretas. A diferencia en- 
tre o bardo e as árbores está en que á cabeza do bardo xamais volta- 
rá aquel verdor antigo nin o doce amor que foi ido. A igualdade en que 
ambos os dous, poeta e árbores, foron novos ao mesmo tempo. Evó- 
case así a aparente eternidade das árbores, feito que lles confire o 
seu especial carácter de eixos conectores do pasado co presente e co 
futuro. Diríamos, entón, que o tempo se introduce no significado da 
árbore. 


O bardo solitario e vagaroso 

no noso siglo rudo, é parecido 

ao carballo dos celtas quexumbroso, 

polos ventos da gandra combatido; 

tal é dun pobo rudo e desdeñoso, 

o bardo solitario desvalido; 

vive entre trexas irtas e avarentas, 

a soas cos seus mbbres pensamentos (557). 


V. 4. O espacio xeral. 


Tomemos agora o esquema de simbólica do espacio, exposto po- 
lo profesor Francisco Bethencourt (558), consistente en sinalar catro 
grandes espacios heroicos, a saber: 

1. Os lugares isolados: a floresta e o mar. 

2. Os lugares amenos: o val e o xardín. 

3. Os lugares habitados: o castelo e a illa. 

4. Os lugares efervescentes: a cidade e a corte. 

Interésanos analizar como a imaxinación pondaliana se encami- 
ña cara os lugares isolados ou amenos, de xeito que a floresta (unhas 
veces entendida como xardín), o mar e o val, se sitúan nunha posi- 
ción prioritaria, dispondo unha clara confrontación cos lugares habi- 
tados e os lugares efervescentes. 


(557) PONDAL ABENTE, Eduardo, Queixumes dos pinos, Biblioteca Básica da 
Cultura Galega, Ed. Galaxia, Vigo, 1985, Edición de Xabier Senín, p. 257. 

(558) BETHENCOURT, Francisco, “A simbólica do espaáo nos romances de ca- 
valeria” in A simbólica do espaço. Cidades, Ilhas, Jardins, Editorial Estampa, Lisboa, 1991. 

Como manifesta Bethecourt: 


La “Nos romances de cavalaria a floresta simboliza, em 
primeiro lugar, a natureza nao dominada, densa e pujan- 
te, potencial devoradora dos homens que se atrevem a pe- 
netrá-la. A dificultade de orientacáo no seu seio e o risco 
permanente de topar com foráas desconhecidas (naturais, 
mágicas e humanas) conferem-Ihe as características indis- 
pensáveis de desafio á coragem, argúcia e sentido de so- 
brevivancia do cavaleiro andante. Lugar isolado por ex- 
celáncia, a floresta (equipara por Francisco de Moraes ao 
deserto) expoe o cavaleiro a todos os perigos, ou seja, a to- 
das as aventuras, transformando-se num espaúo privile- 
giado da narrativa- espaúo onde tudo comeáa, onde o ca- 
valeiro é submetido ás verdadeiras provas iniciáticas pois 
está entregue a si próprio” (559) 


Vemos, pois, que unha das características do espacio pondaliano 
reside na transformación do espacio isolado en espacio ameno ou, can- 
domenos, na supresión das oposicións existentes entre estes. Deste 
xeito, aínda que o bardo camiñe por unha natureza indómita e moitas 
veces Pondal refira este feito como un dos trazos do seu carácter he- 
roico, a verdade é que esta se encontra desposuída de parte das súas 
características intimidatorias, non existindo, por tanto, verdadeiras pro- 
bas iniciáticas ás que deba ser sometido, no camiño da súa integra- 
ción na paisaxe. 

Seguindo a Bethencourt: 


“A angústia perante a inmensidade do mar ou a den- 
sidade da floresta pode dar lugar á serenidade induzida 
pela paisagem doce dos vales, prados e clareiras. Os lu- 
gares baixos proporcionam uma espiritualidade tranqui- 
lo que complementa a espiritualidade ascética da mon- 
tanha, constituindo espaúos fecundos porque recolhem as 
águas das alturas. No fundo, estes espaúos abertos, con- 
vidativos á penetracáo humana, assumem uma funcáo de 
espaáos intermedios entre a natureza selvagem e a natu- 


(559) ld. p. 109. 

reza dominada, tornando possível o encontro, a recreação 
e a conversa aprazível” (560). 


Diríamos, por tanto, que o poeta encontra a amenidade na súa in- 
tegración na terra e que os elementos animais ou climatolóxicos que 
haberían de exaltar o seu temor perante a “soedade agreste’ son trans- 
formados en espectáculo, encontrando tanto o Bardo como o bardo 
o seu asilo nela. ; Ñ 


Tan só ti soedade agreste 
asilo es do bardo digno (561). 


Desde xeito, os catro elementos posibles da paisaxe medieval pre- 
sente na novela de cavalarías, analizada por Bethencourt, fica reducida 
a dous dentro da poesía pondaliana, encontrándonos con: 

- A paisaxe como expresión do cosmos. 

- A cidade como expresión do home. 

Téñase en conta que no primeiro dos grupos citados debemos dis- 
pór tamén a presencia frecuente de ruínas arqueolóxicas, dólmens, cas- 
tros, etc., de xeito que esa actuación do cosmos sobre a paisaxe se exe- 
cuta igualmente sobre os restos de civilizacións perdidas. Así a poesía 
pondaliana convértese, desde o punto de vista do espacio, nunha po- 
esía agreste e anti-citadina. Mentres a natureza é o lugar de expresión 
da moral natural, da moral da paisaxe, a cidade é síntoma da debilida- 
de, da carencia de pudor perante o oprobio que sofre a patria. Así, soi- 
dade agreste e cidade pasarían a formar parte das numerosas contra- 
posicións de carácter moral presentes na obra de Pondal e expostas 
aquí con anterioridade. Mentres a soedade agreste é forte e varonil, a 
cidade é débil e femínea. 


(560) Id. p. 110-111. 


(561) Id. p. 27 

VI. CONCLUSIÓNS. 


De todo o anterior podemos concluír como principios definitivos, 
no que atinxe á valoración da obra do noso poeta, os seguintes: 

1. Eduardo Pondal é o modelo de poeta simbolista galego, inser- 
to plenamente dentro desta corrente na que tamén podemos incluír, 
dun xeito parcial cando menos, a outros autores do Rexurdimento (no- 
meadamente Rosalía). A súa obra sería, por tanto, unha mostra moi sa- 
lientable da presencia destes ecos finiseculares na nosa primeira lite- 
ratura contemporánea. As tensións que se manifestan son síntoma do 
proceso evolutivo á que estaba ligada (tal e como podemos ver com- 
porando Rumores e Queixumes). 

2. O conxunto da obra prodúcese como resultado da implicación 
de numerosas influencias de carácter culto: ossianismo, celtismo, mes- 
sianismo, helenismo, miltonismo, entre outras. É a este fenómeno ao 
que denominamos puzzle pondaliano non debendo, por tanto, con- 
fundirse os elementos particulares da composición co resultado final, 
producto da suma de todos eles. Neste sentido, aínda que as pezas que 
se unen proveñen todas elas de momentos anteriores da tradición lite- 
raria europea, o conxunto é particularmente moderno. 

3. Un aspecto, preponderante e a ter moi en conta, deste pro- 
ceso é o desprazamento do eu lírico cara a outras posibilidades de 
expresión poética: O eu escénico, O eu plural, a apóstrofe, a imaxe 
no espello, a enunciación e o esmascaramento do eu. O eu román- 

tico tórnase difuso e comeza a adquirir a vaguidade da suxestión sim- 
bolista. 

4. Igualmente a presencia de voces humanas, procedentes da na- 
tureza ou imaxinarias, converte a voz pondaliana nunha polifonía na- 
turalista na que é perceptible a intención de ceder a voz á natureza. 
Este feito resulta ser significativo do que denominamos desprazamen- 
to do sentimento cara á vontade (entendendo a vontade como a for- 
za rectora do mundo, o centro de onde brotaría, por outra banda, a 
“fatal lei do canto”). 

5. A mediación establecida entre Pondal e o Bardo, en tanto que 
mediador do seu desexo, seguindo a terminoloxía de René Girard, é un- 
ha mediación externa, que proclama en voz moi alta a auténtica natu- 
reza do seu desexo e permítelle declararse o seu discípulo. O mesmo 
acontece con Breogán, o mediador do desexo pondaliano dentro do 
prototipo do guerreiro. 

6. A introducción do que temos denominado tema da fenda su- 
pón a dexeneración do ideal do Bardo e o inicio do decadentismo, pre- 
sente no tema da morte do bardo e no motivo reiterado da descri- 
ción dos seus despoxos. Trátase do que denominamos paso da 
admiración á piedade. 

7. A analoxía establecida entre o interior do bardo e o exterior 
da natureza resulta fundamental dentro do proceso de construcción ima- 
xinaria do autor, de xeito que a indagación intimista convértese en pan- 
teísmo místico e viceversa. 

8. O poeta sería entón o traductor entre os dous mundos, o do in- 
terior e o do exterior. A inmersión no seo da natureza por medio do 
distanciamento vaticinante é unha procura interior, procura que o po- 
eta denominará “traballo escurecido”. 

9. O que temos denominado “espacio visionario primordial” xoga 
o papel da imaxinación dentro dunha posible epistemoloxía pondalia- 
na e viría sendo o lugar de confluencia da representación e da memo- 
ria. Este “espacio visionario primordial’ coincide basicamente co “lo- 
cus amandi’. 

10. Panteísmo e iberismo coinciden, dentro da percepción do mun- 
do polo autor, a partir da idea básica de fidelidade aos designios da 
terra. E esta conciencia infeliz maniféstase por dúas vías: 

- un persoal, que o autor denomina “suidade”. 

- un social, que o autor denomina ‘servidume’. 

11. Dentro dunha posible poética dos sentidos encontramos que 

a voz lírica pondaliana escoita e ve fundamentalmente, aínda que es- 
coita máis que ve. 

12. O encontro entre o artificio da linguaxe e a procura de crea- 
ción dunha atmosfera suxestiva ten dúas liñas de actuación fundamen- 
tais: 

- a perífrase acumulativa. 

- a brevidade suxestiva. 

Dentro desta segunda das liñas cabe sinalar a presencia da emoti- 
vidade da paisaxe, apóstrofe a un escenario paisaxístico como deposi- 
tario dos sentimentos. 

13. A triplicidade temporal (presente, pasado, futuro) perceptible 
na obra do autor, e que, por veces, se manifesta nunha tensión dia- 
léctica e evolutiva coa dualidade pasado-futuro, resulta básica para a 
comprensión da estructura imaxinativa pondaliana, baseándose nela to- 
dos os procedementos visionarios conducentes ao éxtase e á profe- 
cía. 

14. Esta dualidade futuro-pasado, ollada non sempre desde o pre- 
sente, conleva no ámbito imaxinativo a dualidade Icaro-Anteo, os dous 
complexos fundamentais da imaxinación pondaliana e representantes 
da vontade ascensional-e de fidelidade á terra. 

15. A idea da vaguidade (e mesmo a palabra vago) resulta un dos 
conceptos claves do simbolismo europeo e implica a idea non menos 
importante de suxestión. O poeta debe suxerir, chamar a atención do 
lector para esoutra realidade que postula todo discurso simbolista. Es- 
ta arte da suxestión estaría traspasada pola motivación analóxica, na li- 
ña das ‘Correspondances’ de Baudelaire. 

16. A idea de lingua representa un dos lugares centrais dentro da 
imaxinación pondaliana. Desde o punto de vista do estilo é resultado 
dunha actitude post-realista que conecta co neoclasicismo á procura 
dunha síntese entre a lingua culta e a popular. As características da lin- 
gua pondaliana serían, pois, e seguindo ao profesor Manuel Ferreiro: 

1. Fixeza e coherencia. 

2. Superación do modelo lingúístico dialectal da rexión de orixe. 

3. Evidente intención de conseguir unha alta calidade lingüística. 

4. Intento de construcción dunha lingua literaria e, sobre todo, 
da dignificación culta do idioma. 

17. Os procementos de ocultación, claves en toda a estética pon- 
daliana, serían fundamentalmente os seguintes: 

- a perífrase. 

- O hipérbaton. 

- a subordinación. 

- a calificación negativa. 

- a sustitución ocultativa. 

- a referencia mitolóxica. 

- OS desprazamento adxectivo. 


18. A profecía pondaliana, o resultado da indagación de toda esa - 


corrente telúrica, ten como significado central o iberismo. Trátase, por 
tanto, dunha profecía marcadamente ideolóxica e que fai realidade a 
idea do “idealismo comprometido”. A relación entre iberismo e pante- 
ísmo convertería a aquel en pura vontade subxacente na natureza. 

19. O formalismo simbolista pondaliano xorde como resultado 
da desaparición do presente ou, o que vén sendo o mesmo, como mos- 
tra da superación do realismo. Deste xeito, a utopización da Has 
convértese en nostalxia do presente- pasado. 

20. O percurso que leva ao autor desde Rumores de los Piñas a 
Queixumes dos pinos significa: 

- a tendencia a ser escritor monolingüe en galego. 

- O incremento do desprazamento adxectivo. 

- a supresión de sinais de sentimentalismo amoroso e o despraza- 
mento do sentimento cara á vontade. 

- supresión das paisaxes non galegas. 

- introducción de imaxes visionarias e do Luzbel miltoniano. 

- aparición do helenismo. 

- aparición das oposicións calificativas. 

- mudanza da concepción do libro como colección de poemas á 
concepción do libro como unidade temática. 

- perfeccionamento estilístico. 

21. Podemos sinalar a presencia do lirismo arqueolóxico na obra 
de Pondal como a primeira das manifestacións da influencia de Ossián. 
Mais Pondal, que parte dunhas premisas completamente distintas ás de 
Macpherson, en tanto que non pretende levar a cabo ningún tipo de 
fraude literario, adopta, sen embargo, o canto ossiánico só como mo- 
delo parcial. O que en Macpherson era finximento en Pondal convér- 
tese en consigna estética. O que en Macpherson era restauración dos 
escasos materiais antigos de que tiña posesión, en Pondal é recreación 
dun mundo á maneira dos vellos tempos. 

Deste xeito hai que entender a presencia de Ossián na obra pon- 
daliana como un adubío, como unha das laxes que axudan a erguer a 

súa complexa arquitectura, mais nunca como o elemento principal 
nin moito menos o esencial. O bardo dos Bergantiños non procura imi 
tar enteiramente a obra de Macpherson e esta nunca chega a constituír 
o seu modelo de creación lírica. Salvo en moi contadas excepcións 
(só dous poemas), o talante narrativo da obra ossiánica resulta imper- 
ceptible en Pondal. Por outra banda, non debemos esquecer que algúns 
dos elementos presentes na obra pondaliana resultan mesmo contra- 
postos ao influxo ossiánico e resultan reveladores dunha dinámica an- 
terior nas literaturas europeas. Referímonos principalmente ao influ- 
xo helénico presente na obra pondaliana. Así, mentres o pre-romantismo 
europeo tivo no ossianismo un dos seus elementos centrais, o clasicis- 
mo botou man da poesía grega. 

A ausencia de Deus, a presencia de mulleres heroicas combaten- 
tes contra os romanos, algúns topónimos e antropónimos, serían ou- 
tras mostras do influxo de Ossián. 

22. Se o ossianismo, como forma literaria do celtismo, era sobre 
todo un ollar desde o interior do bosque, unha manifestación do vín- 
culo coa terra, o helenismo acusa unha ollada distanciada, afastada 
do bosque, de xeito que a protección maternal que este suxería tórna- 
se agora en visión épica e marcial. Pondal, que ama o idílico mundo da 
mística da terra, centrado na evocación dos lugares e na concentración 
dentro dos postulados da ética da paisaxe, encontra agora o pólo opos- 
to, que lle permita establecer unha dinámica estética de grandes ambi- 
cións, na ética espartana, como se a dozura e a calidez do mundo ma- 
ternal se complementase agora coa rixidez adusta e férrea do pai severo. 
Así moral da paisaxe e ética castrense, harpa céltica e lira espartana, 
serán os dous pólos básicos do dinamismo poético de Pondal. 

23. Consideramos a misoxinia pondaliana como unha forma típi- 
ca da sexualidade doentia simbolista ao tempo que encontramos poe- 
mas onde o papel da muller proxecta un distinto significado: 

1.- Poemas amorosos. 

2.- Poemas de violacións. 

3.- Poemas con caracteres femininos mitolóxicos. 

4.- Poemas de vindicación dunha feminidade alternativa. 

5.- Poemas onde a muller é portadora da nostalxia. 

O amor físico élle un ben negado ao que é incapaz de-acceder dun 
xeito cortés e amable. Deste xeito a súa angustia, a súa ‘soidade’, men- 
cionada, como temos visto, polo propio poeta neste sentido, xorde co- 
mo conciencia do rexeitamento. Así, o seu afastarse do mundo tería 

dous sentidos distintos, e mesmo contrapostos, dentro da súa singular 
visión do mundo: 

- un sentido positivo, heroico, motivado pola propia vontade de 
alleamento, de procura da soidade agreste e causado polo desexo cons- 
ciente de emboscamento do poeta. 

- un sentido negativo, humillante, producto da escasa atracción 
amorosa que exerce sobre as mulleres. 

Ambos os dous sentidos coinciden, unha vez o poeta sexa cons- 
ciente do seu fracaso como vaticinador do futuro do seu pobo, na so- 
lución violenta que se vai manifestar como única saída. Como xa temos 
dito anteriormente, esta dobre violencia está presente no exército dos 
celtas disposto sobre as abas das montañas a loitar, na muller atrapa- 
da no medio do bosque e sometida a vexacións físicas. 

Igualmente a misoxinia é manifestación da vontade de petrarqui- 
zar O terrible que asoma no Baudelaire amante da fermosa negra Je- 
anne Duval, na pequena xudía birolla de Les fleurs du mal, no amor 
de Réginald pola tísica Léa en Barbey d'Aurevilly, na fermosa epilép- 
tica que idolatra Elie Mariaker de Boulay-Paty ou en toda a indaga- 
ción pornográfico-filosófica do grande Marqués de Sade. Existe, por 
tanto, unha vontade literaria apalpable na época do autor de poetizar 
unha sexualidade anómala ou, cando menos, sentida como allea ás 
regras morais da burguesía benpensante. Sendo en grande medida re- 
flexo da nova mentalidade desa burguesía, a sexualidade doentía vai 
procurar o encontro e a conciliación do amor e da morte, do pracer e 
da tortura. 

24. Un dos aspectos máis inquietantes da poesía de Eduardo Pon- 
dal é, sen dúbida, a analoxía reiterada que o poeta establece entre a súa 
propia figura e Luzbel, o demo, o anxo caído. Este motivo está o sufi- 
cientemente repetido, como veremos, como para constituír un con- 
xunto de textos á parte ou, cando menos, de referencias moi signifi- 
cativas que constitúen unha das súas fixacións verbais. Forma parte 
da iconografía romántica do autor pero incorpora, ao mesmo tempo, 
elementos que o sitúan na mellor estirpe do simbolismo francés. To- 
mado do Paradise Lost de Milton, admite de entrada dúas lecturas his- 
tórico-biográficas: 

-a derrota do iberismo. 

-a manifestación da enfermidade mental do autor. 

A relación do poeta coa figura do bardo, a partir dese momento, 
dubidará entre dúas actitudes: 

- unha actitude exaltativa, que pretende facer da figura do poeta 
unha figura titánica, por riba dos simples mortais, superior, pola súa 
nobreza e a lei fatal que o encarna, ao resto dos homes do seu tem- 
po. 

- unha actitude piadosa, que pretende recabar a compaixón do lec- 
tor ou dos espectadores presentes no interior do propio poema, pre- 
dispostos sempre a encontrar na quixotesca figura do bardo elementos 
de medo ou tamén de hilaridade. 

25. E importante sinalar, pois, este carácter dinámico e contra- 
dictorio que se establece no ámbito dos Queixumes. Panteísmo, cris- 
tianismo, iberismo, decadentismo son algúns dos pólos que se opo- 
ñen establecendo a dinámica interior da súa obra. 

Recoñecendo, pois, a presencia desta notoria pluralidade na obra 
pondaliana, cabe sinalar, sen embargo, que o principal peso desde o 
punto de vista da construcción xeral e da arquitectura imaxinativa vén 
producida principalmente polo artificio simbolista, procedente sem- 
pre do mundo natural. O recurso á analoxía, a procura dunha lóxica do 
mundo presente no xogo de metáforas e de conexións posibles entre 
todos os signos existentes, fan que a obra pondaliana se nos apareza 
como fundamentalmente debedora desa actitude esotérica, máxica ou, 
se se prefire, precientífica, actuando, por tanto, como un mago visio- 
nario que procede a pronunciar a súa interpretación do mundo en ba- 
se ao seu coñecemento oculto. 

26. Debemos considerar Os Eoas como unha epopeia finisecular 
de carácter marcadamente esteticista e ideolóxico e que nos sitúa pro- 
piamente no plano da aventura da linguaxe. Non se trata dun proxec- 
to arcaico e pasado de moda, senón da tentativa moderna, e por tan- 
to notoriamente afastada do cánon clasicista de epopeia renacentista 
(aínda que o modelo obsesivo sexa Camoens), de construír un texto clá- 
sico e fundacional, asentando unha lingua literaria propia. O barro- 
quismo, por veces extremo, do estilo; a presencia de procedementos 
de ocultación moi marcados, sobre todo a referencia mitolóxica, aná- 
logos dos empregados na súa poesía lírica; a carencia de acción; o pro- 
pio compracemento na descrición e no paisaxismo; a non creación 
de personaxes, entre outros, serían algúns dos aspectos a valorar á ho- 
ra de diagnosticar este monumental proxecto inacabado. 

27. Existe unha arquitectura do imaxinario en Pondal que se ma- 
nifesta de xeito moi notorio e que podemos presentar graficamente me- 
diante o seguinte esquema: 

mística moral da paisaxe 
E lara clica 


enxebrismos 


3” nivel ou superior | aire o pai lingua 
o futuro divindade complexo de ícaro 
épica ética espartana | 
ideoloxía helenismo 
árbores lira espartana — 
cultismos 
2° nivel ou central árbores o neno raza 
o presente poeta-bardo 
campanario civismo 
revelación p 
hermeneutica — 
poesía 
1? nivel ou inferior | terra a nai 
lo pasado Hd] 
| 
En 
ss 

